
CAII  IULII  CAESARIS 

COMMENTARII 


DE  BELLO  GALLICO. 

/ * ✓ 


LIBER  PRIMUS. 


ARG.  1.  Prooemium.  Cap.I.  Gallia  tempore  Caesari».  II.  Bel- 
lum Helveticum.  Cap.  2.  3.  Motus  Helvetiorum  auctore  Orgeto- 
rigo.  4.  Huius  mors  praematura.  5-9.  Iter  Helvetiorum  per  provinciam 
tentatum,  sed,  via  Caesaris  munitionibus  interclusa,  per  Sequanos 
susceptum.  10.  11.  Consilia  Caesaris,  ut  hoc  quoque  itinere  eos  prohi- 
beat. Gallorum  querelae  de  iniuriis  Helvetiorum.  12.  Clades  Tigu- 
rinorum ad  Ararim.  13.  Legati  Helvetiorum  ad  Caesarem ; postulata; 
minae.  14.  Responsum  Caesaris ; indignatio  Helvetiorum,  petitis  obsi- 
dibus.  15.  Galli  equites  ab  Helvetiis  pulsi  ; iter  utriusque  exercitus. 
16-18.  Querela  Caesaris  adversus  Aeduorum  principes;  Lisci  excusatio; 
perfidia  Dumnorigis  Aedui , cui  19.  20.  venia  data,  deprecante  fratre. 
21.  22.  Opportuna  occasio  Helvetios  opprimendi  errore  P.  Considii 
omissa.  23-26.  Clades  Helvetiorum;  fuga.  27.  28.  Deditio ; poena'pro- 
fugorum ; reditus  Helvetiorum  ct  sociorum  in  fines  suos.  Boiorum  col- 
locatio in  Aeduis.  29.  Numerus  Helvetiorum  ante  et  post  bellum. 
III.  Bellum  Ariovisti.  Cap.  30-32.  Commune  Gallorum  conci- 
lium; querelae  dc  Ariovisto,  Germanorum  rege.  33.  34.  Colloquium 
a Caesare  petitum,  denegatum  a rege.  35.  36.  Postulata  Caesaris  per  le- 
gato» ; responsum  Ariovisti.  37.  38.  Iter  Caesaris  ad  Ariovistum ; oc- 

cupatur  Vesontio.  39-41.  Ingens  trepidatio  in  castris  Romanorum  ; ora- 
tio Caesaris  ad  milites ; iter.  42-46.  Colloquium  Caesaris  et  Ariovisti 
impetu  Germanorum  diremtum.  47.  Galli,  petito  noro  colloquio,  ad 
Ariovistum  missi ; ili  vincula  coniccti.  43.  Proelium  cum  summis  co- 
piis ab  Ariovisto  evitatum;  equestre  certamen.  49.  50.  Duo  castra  ab 
Romanis  facta minorum  oppugnatio;  caussa  detrectati  ab  Ariovisto 
proelii  cum  omnibus  copiis.  51-5-1.  Galli  legati  erepti;  hiberna  Cae- 
saris ; iter  ad  conventus  habendos  in  citeriore  Gallia. 

Cap.  I.  Gallia  est  omnis  divisa  in  partes  tris,  qua- 
rum unam  incolunt  Belgae,  aliam  Aquitani,  tertiam, 
qui  ipsorum  lingua  Celtae,  nostra  Galli  adpellantur.  Hi 
omnes  lingua,  institutis,  legibus  inter  se  differunt.  Gal- 
los ab  Aquitanis  Garumna  flumen,  a Belgis  Matrona  et' 
Sequana  dividit.  Horum  omnium  fortissimi  sunt  Bel- 
gae, propterea  quod  a cultu  atque  humanitate  provin- 
ciae longissime  absunt,  minimeque  ad  eos  mercatores 
saepe  commeant  atque  ea,  quae  ad  effeminandos  animos 
pertinent,  important:  proximique  sunt  Germanis,  qui 
trans  Rhenum  incolunt,  quibuscum  continenter  bel- 
lum gerunt:  qua  des-  causa  Helvetii  quoque  reliquos 
> Gallos  virtute  praecedunt,  quod  fere  quotidianis  proe- 
liis cum  Germanis  contendunt,  quum  aut  suis  finibus 
eos  prohibent,  aut  ipsi  in  eorum  finibus  bellum  gerunt. 
Eorum  una  pars,  quam  Gallos  obtinere  dictum  est,  ini- 
tium capit  a flumine  Rhodano ; continetur  Garumna  flu- 
mine, Oceano,  finibus  Belgarum ; adtingit  etiam  ab  Se- 
quanis et  Helvetiis  flumen  Rhenum ; vergit  ad  septem- 
triones.  Belgae  ab  extremis  Galliae  finibus  oriuntur ; 
pertinent  ad  inferiorem  partem  fluminis  Rheni;  spectant 
in  septemtriones  et  orientem  solem.  Aquitania  a Ga- 
rumna flumine  ad  Pyrenaeos  montes  et  ad  eam  partem 
Oceani,  quae  est  ad  Hispaniam,  pertinet;  spectat  inter 
occasum  solis  et  septem  triones- 

U.  Apud  Helvetios  longe  nobilissimus  et  ditissimus 

fuit  Orgetorix.  IsM,  Messala  et  M.  Pisone  Coss.  regni 
cupiditate  inductus,  coniurationem  nobilitatis  fecit  et 
civitati  persuasit,  ut  de  finibus  suis  cum  omnibus  co- 
piis exirent:  perfacile  esse,  quum  virtute  omnibus  prae- 
starent, totius  Galliae  imperio  potiri.  Id  hoc  facilius  eis 
persuasit,  quod  undique  loci  natura  Helvetii  continen- 
tur: una  ex  parte  flumine  Rheno,  latissimo  atque  altis- 
simo,  qui  agrum  Helvetium  a Germanis  dividit;  altera 
ex  parte  monte  lura  altissimo,  qui"est  inter  Sequanos  et 
Helvetios ; tertia  lacu  Lemanno  et  flumine  Rhodano,  qui 
provinciam  nostram  ab  Helvetiis  dividit.  His  rebus  fie- 
bat, ut  et  minus  late  vagarentur,  et  minus  facile  finiti- 
mis bellum  inferre  possent : qua  de  caussa  homines  bel- 
landi cupidi  magno  dolore  adficiebantur.  Pro  multitu- 
dine autem  hominum,  et  pro  gloria  belli  atque  fortitu- 
dinis, angustos  se  finis  habere  arbitrabantur,  qui  in 
longitudinem  millia  passuum  CCXL , in  latitudinem 
CLXXX  patebant. 

IH.  His  rebus  adducti,  et  auctoritate  Orgetorigis 
permoti,  constituerunt,  ea,  quae  ad  proficiscendum  per- 
tinerent, comparare;  iumentorum  et  carrorum  quam 
maximum  numerum  coemere;  sementes  quam  maxi- 
mas facere,  ut  in  itinere  copia  frumenti  suppeteret;  cum 
proximis  civitatibus  pacem  et  amititiam  confirmare. 
Ad  eas  res  conficiendas  bionnium  sibi  satis  esse  duxe- 
runt; in  tertium  annum  profectionem  lege  confirmant. 
Ad  eas  res  conficiendas  Orgetorix  deligitur.  Is,  ubi  le- 
gationem ad  civitates  suscepit,  in  eo  itinere  persuadet 
Castico,  Catamantaledis  filio,  Sequano,  cuius  pater  re- 
gnum in  Sequanis  multos  annos  obtinuerat,  et  a senatu 
populi  Romani  amicus  adpellatus  erat,  ut  regnum  in 
civitate  sua  occuparet,  epiod  pater  ante  habuerat:  item- 
que  Dumnorigi  Aeduo,  fratri  Divitiaci,  qui  eo  tempore 

principatum  in  civitate  obtinebat  ac  maxime  plebi  ao- 
ceptus  erat,  ut  idem  conaretur , persuadet  eique  filiam 
suam  in  matrimonium  dat.  Perfacile  factu  esse,  illis 
probat,  conata  perficere,  propterea  quod  ipse  suae  civi- 
tatis imperium  obtenturus  esset:  non  esse  dubium, 
quin  totius  Galliae  plurimum  Helvetii  possent:  se  suis 
copiis  suoque  exercitu  illis  regna  conciliaturum,  con- 
firmat. Hac  oratione  ^dducti,  inter  se  fidem  et  iusiuran- 
dum  dant  et , regno  occupato , per  tris  potentissimos 
ac  firmissimos  populos  totius  Galliae  sese  potiri  posse  _ 
sperant. 

IV.  Ea  res  ut  est  Helvetiis  per  indicium  enunciata, 
moribus  suis  Orgetorigem  ex  vinculis  caussam  dicere 
coegerunt:  damnatum  poenam  sequi  oportebat,  ut  igni 
cremaretur.  Die  constituta  caussae  dictionis,  Orgetorix 
ad  iudicium  omnem  suam  familiam,  ad  hominum  milia 
decem,  undique  coegit  et  omnes  clientes  obaeratosque 
suos,  quorum  magnum  numerum  habebat,  eodem  con- 
duxit: per  eos,  ne  caussam  diceret,  se  eripuit.  Quum  ci- 
vitas, obeam  rem  incitata,  armis  ius  suum  exsequi  cona- 
retur multitudinemque  hominum  ex  agris  magistratus 
cogerent,  Orgetorix  mortuus  est : neque  abest  suspicio, 
ut  Helvetii  arbitrantur,  quin  ipse  sibi  mortem  consciverit. 

v V.  Post  eius  mortem  nihilo  minus  Helvetii  id,  quod 
constituerant,  facere  conantur,  ut  e finibus  suis  exeant. 

Ubi  iam  se  ad  eam  rem  paratos  esse  arbitrati  sunt,  op- 
pida sua  omnia,  numero  ad  duodecim,  vicos  ad  qua- 
dringentos , reliqua  privata  aedificia  incendunt , fru- 
mentum omne,  praeter  quod  secum  portaturi  erant, 
comburunt,  ut,  domum  reditionis  spe  sublata,  paratio- 
res ad  omnia  pericula  subeunda  essent:  trium  mensium 
molita  cibaria  sibi  quemque  domo  efferre  iubent.  Per- 
suadent Rauracis  et  Tulingis  et  Latobrigis  finitimis, 

uti,  eodem  usi  consilio,  oppidis  suis  vicisque  exustis, 

una  cum  iis  proficiscantur:  Boiosque,  qui  trans  Rhe- 
num incoluerant  et  in  agrum  Noricum  transierant  No- 
reiamque  oppugnarant,  receptos  ad  se  socios  sibi  ad- 
sciscunt. 

VI.  Erant  omnino  itinera  duo,  quibus  itineribus 
domo  exire  possent:  unum  per  Sequanos,  angustum  et 
difficile,  inter  montem  luram  et  flumen  Rhodanum,  vix 
qua  singuli  carri  ducerentur;  mons  autem  altissimus 
impendebat,  ut  facile  perpauci  prohibere  possent:  alte- 
rum per  provinciam  nostram,  multo  facilius  atque  ex- 
peditius, propterea  quod  Helvetiorum  inter  fines  et  Al- 
lobrogum, qui  nuper  pacati  erant,  Rhodanus  fluit,  is- 
que  nonnullis  locis  vado  transitur.  Extremum  oppidum 
Allobrogum  est  proximumque  Helvetiorum  finibus, 
Geneva.  Ex  eo  oppido  pons  ad  Helvetios  pertinet.  Allo- 
brogibus sese  vel  persuasuros,  quod  nondum  bono  ani- 
mo in  populum  Romanum  viderentur,  existimabant; 
vel  vi  coacturos,  ut  per  suos  fines  eos  ire  paterentur. 
Omnibus  rebus  ad  profectionem  comparatis,  diern  di- 
cunt, qua  die  ad  ripam  Rhodani  omnes  conveniant:  is 
dies  erat  a.  d.  V.  Kal.  Apr.  L.  Pisone,  A.  Gabinio  Coss. 

VII.  Caesari  quum  id  nunciatum  esset,  eos  per  pro- 
vinciam nostram  iter  facere  conari,  maturat  ab  urbe 
proficisci;  et,  quam  maximis  potest  itineribus,  in  Gal- 
liam ulteriorem  contendit  et  ad  Genevam  pervenit : pro- 
vinciae toti  quam  maximum  potest  militum  numerum 
imperat:  (erat  omnino  in  Gallia  ulteriore  legio  una)  pon- 
tem, qui  erat  ad  Genevam,  iubet  rescindi.  Ubi  de  eius 
adventu  Helvetii  certiores  facti  sunt,  legatos  ad  eum 
mittunt,  nobilissimos  civitatis,  cuius  legationis  Na- 
meius  et  Vcrudoctius  principem  locum  obtinebant,  qui 
dicerent,  sibi  esse  in  animo,  sine  ullo  maleficio  iter  per 

provinciam  facere,  propter  ea  quod  aliud  iter  haberent 
nullum:  rogare,  ut  eius  voluntate  id  sibi  facere  liceat. 
Caesar,  quod  memoria  tenebat,  L.  Cassium  consulem 
occisum,  exercitumque  eius  ab  Helvetiis  pulsum  et  sub 
iugum  missum,  concedendum  non  putabat:  neque  ho- 
mines inimico  animo,  data  facultate  per  provinciam  iti- 
neris faciundi,  temperaturos  ab  iniuria  et  maleficio  exi- 
stimabat. Tamen,  ut  spatium  intercedere  posset,  dum 
milites,  quos  imperaverat,  convenirent,  legatis  respon- 
dit, diem  se  ad  deliberandum  sumturum;  si  quid  vel- 
lent, a.  d.  Tdus  Apr.  reverterentur. 

VIII.  Interea  ea  legione,  quam  secum  habebat,  mi- 
litibusque, qui  ex  provincia  convenerant , a lacu  Le- 
manno, qui  in  flumen  Rhodanum  influit,  ad  montem 
luram,  qui  fines  Sequanorum  ab  Helvetiis  dividit,  milia 
passuum  decem  novem  murum,  in  altitudinem  pedum 
sedecim,  fossamque  perducit.  Eo  opere  perfecto,  prae- 
sidia disponit , castella  communit,  quo  facilius , si  se 
invito  transire  conarentur,  prohibere  possit.  Ubi  ea 
dies,  quam  constituerat  cum  legatis,  venit,  et  legati  ad 
eum  reverterunt,  negat,  se  more  et  exemplo  populi  Ro- 
mani posse  iter  ulli  per  provinciam  dare;  et,  si  vim  fa- 
cere conentur,  prohibiturum  ostendit.  Helvetii,  ea  spe 
deieeti,  navibus  iunctis  ratibusque  compluribus  factis, 
alii  vadis  Rhodani,  qua  minima  altitudo  fluminis  erat, 
nonnumquam  interdiu,  saepius  noctu,  si  perrumpere 
possent,  conati,  operis  munitione  et  militum  concursu 
et  telis  repulsi,  hoc  conatu  destiterunt. 

IX.  Relinquebatur  una  per  Sequanos  via,  qua,  Se- 
quanis invitis,  propter  angustias  ire  non  poterant.  His 
quum  sua  sponte  persuadere  non  possent,  legatos  ad 
Dumnorigem  Aeduum  mittunt,  ut  eo  deprecatore  a Se- 
quanis impetrarent.  Dumnorix  gratia  et  largitione  apud 

Sequanos  plurimum  poterat  et  Helvetiis  erat  amicus, 
quod  ex  ea  civitate  Orgetorigis  filiam  in  matrimonium 
duxerat,  et  cupiditate  regui  adductus  novis  rebus  stude- 
bat et  quam  plurimas  civitates  suo  sibi  beneficio  habere 
obstrictas  volebat.  Itaque  rem  suscipit  et  a Sequanis  im- 
petrat, ut  per  fines  suos  ire  Helvetios  patiantur,  obsides- 
que  uti  inter  sese  dent,  perficit:  Sequani,  ne  itinere 
Helvetios  prohibeant;  Helvetii,  ut  sine  maleficio  et 
iniuria  transeant. 

X.  Caesari  renuntiatur,  Helvetiis  esse  in  animo, 
per  agrum  Sequanorum  et  Aeduorum  iter  in  Santonum 
fines  facere,  qui  non  longe  a Tolosatium  finibus  absunt, 
quae  civitas  est  in  provincia.  Id  si  fieret,  intellegebat, 
magno  cum  periculo  provinciae  futurum,  ut  homines 
bellicosos,  populi  Romani  inimicos,  locis  patentibus 
maximeque  frumentariis  finitimos  haberet.  Ob  eas 
caussas  ei  munitioni,  quam  fecerat,  T.  Labienum  lega- 
tum praefecit:  ipse  in  Italiam  magnis  itineribus  conten- 
dit, duasque  ibi  legiones  conscribit  et  tres,  quae  circum 
Aquileiam  hiemabant,  ex  hibernis  educit  et,  qua  pro- 
ximum iter  in  ulteriorem  Galliam  per  Alpes  erat,  cum 
his  quinque  legionibus  ire  contendit.  Ibi  Centrones  et 
Graioceli  et  Caturiges,  locis  superioribus  occupatis,  iti- 
nere exercitum  prohibere  conantur.  Compluribus  his 
proeliis  pulsis,  aib  Ocelo,  quod  est  citerioris  provinciae 
extremum,  in  fines  Vocontiorum  ulterioris  provinciae 
die  septimo  pervenit:  inde  in  Allobrogum  fines,  ab  Al- 
lobrogibus in  Segusianos  exercitum  ducit.  Hi  sunt  extra 
provinciam  trans  Rhodanum  primi. 

XI.  Helvetii  iam  per  angustias  et  fines  Sequanorum 
suas  copias  transduxerant  et  in  Aeduorum  fines  pervene- 
rant eorumque  agros  populabantur.  Aedui,  quum  se 
suaque  ab  iis  defendere  non  possent,  legatos  ad  Caesa- 


Digitized  by  Google 


8 


DE  BELLO  GALLICO 


rem  mittunt  rogatum  auxilium : ita  se  omni  tempore  de 
populo  Romano  meritos  esse,  ut  paene  in  conspectu  exer- 
citus nostri  agri  vastari , liberi  eorum  in  servitutem  ab- 
duci, oppida  expugnari  non  debuerint . Eodem  tempore 
Ambarri,  necessarii  et  consanguinei  Aeduorum,  Caesa- 
rem certiorem  faciunt,  sese,  depopulatis  agris,  non  fa- 
cile ab  oppidis  vim  hostium  prohibere : item  Allobroges, 
qui  trans  Rhodanum  vicos  possessionesque  habebant, 
fuga  se  ad  Caesarem  recipiunt  et  demonstrant,  sibi  prae- 
ter agri  solum  nihil  esse  reliqui.  Quibus  rebus  addu- 
ctus Caesar,  non  exspectandum  sibi  statuit,  dum,  om- 
nibus fortunis  sociorum  consumtis,  in  Santonos  Helvetii 
pervenirent. 

XII.  Flumen  est  Arar,  quod  per  fines  Aeduorum  et 
Sequanorum  in  Rhodanum  influit  incredibili  lenitate, 
ita  ut  oculis,  in  utram  partem  fluat,  iudicari  non  possit. 
Id  Helvetii  ratibus  ac  lintribus  iunctis  transibant.  Ubi 
per  exploratores  Caesar  certior  factus  est,  tres  iam  co- 
piarum partes  Helvetios  id  flumen  transduxisse,  quar- 
tani vero  partem  citra  flumen  Ararim  reliquam  esse : de 
tertia  vigilia  cum  legionibus  tribus  e castris  profectus, 
ad  eam  partem  pervenit,  quae  nondum  flumen  transie- 
rat. Eos  impeditos  et  inopinantes  adgressus,  magnam 
eorum  partem  concidit:  reliqui  fugae  sese  mandarunt 
atque  in  proximas  silvas  abdiderunt.  Is  pagus  adpella- 
batur  Tigurinus  : nam  omnis  civitas  Helvetia  in  qua— 
tuor  pagos  divisa  est.  Hic  pagus  unus,  quum  domo 
exisset,  patrum  nostrorum  memoria  L.  Cassium  consu- 
lem interfecerat  et  eius  exercitum  sub  iugum  miserat. 
Ita,  sive  rasu,  sive  consilio  deorum  immortalium,  quae 
pars  civitatis  Helvetiae  insignem  calamitatem  populo 
Romano  intulerat,  ea  princeps  poenas  persolvit.  Qua  in 
re  Caesar  non  solum  publicas,  sed  etiam  privatas  iniu- 

rias  ultus  est,  quod  eius  soceri  L.  Pisonis  avum,  L.  Pi- 
sonem legatum,  Tigurini  eodem  proelio,  quo  Cassium, 
interfecerant. 

XIII.  Hoc  proelio  facto,  reliquas  copias  Helvetiorum 
ut  consequi  posset,  pontem  in  Arari  faciundum  curat 
atquo  ita  exercitum  transducit.  Helvetii,  repentino  eius 
adventu  commoti,  quum  id,  quod  ipsi  diebus  viginti 
aegerrime  confecerant,  ut  flumen  transirent,  uno  illum 
die  fecisse  intellegerent,  legatos  ad  eum  mittunt:  cuius 
legationis  Divico  princeps  fuit,  qui  bello  Cassiano  dux 
Helvetiorum  fuerat.  Is  ita  cum  Caesare  agit:  Si  pacem 
populus  Romanus  cum  Helvetiis  faceret,  in  eam  partem 
ituros  atque  ibi  futuros  Helvetios,  ubi  eos  Caesar  consti- 
tuisset atque  esse  voluisset:  sin  bello  persequi  perseve- 
raret, reminisceretur  et  veteris  incommodi  populi  Ro- 
mani, et  pristinae  virtutis  Helvetiorum.  Quod  improviso 
unum  pagum  adortus  esset , quum  ii,  qui  flumen  transis- 
sent, suis  auxilium  ferre  non  possent,  ne  ob  eam  rem  aut 
suae  magno  opere  virtuti  tribueret,  aut  ipsos  despiceret: 
se  ita  a patribus  maioribusque  suis  didicisse,  ut  magis 
virtute,  quam  dolo  contenderent,  aut  visidiis  niterentur. 
Quare  ne  committeret,  ut  is  locus,  ubi  constitissent,  ex 
calamitate  populi  Romani  et  internecione  exercitus  no- 
men caperet,  aut  memoriam  proderet. 

XIV.  His  Caesar  ita  respondit:  Eo  sibi  minus  dubi- 
tationis dari,  quod  eas  res,  quas  legati  Helvetii  comme- 
morassent,  memoria  teneret:  atque  eo  gravius  ferre,  quo 
minus  merito  populi  Romani  accidissent : qui  si  alicuius 
iniuriae  sibi  conscius  fuisset,  non  fuisse  difficile  cavere; 
sed  eo  deceptum,  quod  neque  commissum  a se  intellege- 
ret, quare  timeret;  neque  sine  caussa  timendum  putaret . 
Quod  si  veteris  contumeliae  oblivisci  vellet;  num  etiam 
recentium  iniuria  rum,  quod  eo  invito  iter  per  provinciam 

per  vim  tentassent,  quod  Aeduos , quod  Ambarros , quod 
Allobrogas  vexassent,  memoriam  deponere  posse?  Quod 
sua  victoria  tam  insolenter  gloriarentur , quodque  tam 
diu  se  impune  iniurias  tulisse  admirarentur,  eodem  per- 
tinere: consuesse  enim  deos  immortales , quo  gravius  ho- 
mines ex  commutatione  rerum  doleant , quos  pro  scelere 
eorum  ulcisci  velint , his  secundiores  interdum  res  et  diu- 
turniorem impunitatem  concedere.  Quum  ea  ita  sint , 
tamen , si  obsides  ab  iis  sibi  dentur,  uti  ea,  quae  pollice- 
antur, facturos  intellegat;  et  si  Aeduis  de  iniuriis,  quas 
ipsis  sociisque  eorum  intulerint,  item  si  Allobrogibus  sa- 
tisfaciant, sese  cum  iis  pacem  esse  facturum.  Divico  re- 
spondit: Ita  Helvetios  a maioribus  suis  institutos  esse, 
uti  obsides  accipere,  non  dare,  consuerint:  eius  rei  po- 
pulum Romanum  esse  testem. 

XV.  Hoc  responso  dato,  discessit.  Postero  die  ca- 
stra ex  eo  loco  movent:  idem  facit  Caesar,  equitatum- 
que omnem,  ad  numerum  quatuor  millium,  quem  ex 
omni  provincia  et  Aeduis  atque  eorum  sociis  coactum 
habebat,  praemittit,  qui  videant,  quas  in  partes  hostes 
itor  faciant.  Qui,  cupidius  novissimum  agmen  insecuti, 
alieno  loco  cum  equitatu  Helvetiorum  pYoelium  commit- 
tunt: et  pauci  de  nostris  cadunt.  Quo  proelio  sublati 
Helvetii,  quod  quingentis  equitibus  tantam  multitudi- 
nem equitum  propulerant,  audacius  subsistere,  non- 
numquam et  novissimo  agmine  proelio  nostros  lacessere 
coeperunt.  Caesar  suos  a proelio  continebat  ac  satis  ha- 
bebat in  praesentia,  hostem  rapinis,  pabulationibus  po- 
pulationibusque prohibere.  Ita  dies  circiter  quindecim 
iter  fecerunt,  uti  inter  novissimum  hostium  agmen  et 
nostrum  primum  non  amplius  quinis  aut  senis  millibus 
passuum  interesset. 

XVI.  Interim  quotidie  Caesar  Aeduos  frumentum, 

quod  essent  publice  polliciti,  flagitare:  nam  propter  fri- 
gora, quod  Gallia  sub  septemtrionibus,  ut  ante  dictum 
est,  posita  est,  non  modo  frumenta  in  agris  matura  non 
' erant,  sed  ne  pabuli  quidem  satis  magna  copia  suppete- 
bat : eo  autem  frumento,  quod  flumine  Arari  navibus 
subvexerat,  propterea  uti  minus  poterat,  quod  iter  ab 
Arari  Helvetii  averterant,  a quibus  discedere  nolebat. 
Diem  ex  die  ducere  Aedui;  conferri,  comportari,  adesse 
dicere.  Ubi  se  diutius  duci  intellexit  et  diem  instare, 
quo  die  frumentum  militibus  metiri  oporteret : convo- 
catis eorum  principibus,  quorum  magnam  copiam  in 
castris  habebat,  in  his  Divitiaco  et  Lisco,  qui  summo 
magistratu  praeerat  (quem  Vergobretum  adpellant  Ae- 
dui, qui  creatur  annuus  et  vitae  necisque  in  suos  habet 
potestatem,)  graviter  eos  accusat,  quod,  quum  neque 
emi,  neque  ex  agris  sumi  posset,  tam  necessario  tem- 
pore, tam  propinquis  hostibus,  ab  iis  non  sublevetur, 
praesertim  quum  magna  ex  parte  eorum  precibus  ad- 
ductus bellum  susceperit,  multo  etiam  gravius,  quod  ' 
sit  destitutus,  queritur. 

XVII.  Tum  demum  T-iscus,  oratione  Caesaris  ad- 
ductus, quod  antea  tacuerat,  proponit:  Esse  nonnullos, 
quorum  auctoritas  apud  plebem  plurimum  valeat;  qui 
privatim  plus  possint,  quam  ipsi  magistratus.  Hos  sedi- 
tiosa atque  improba  oratione  multitudinem  deterrere,  ne 
frumentum  conferant,  quod  praestare  debeant.  Si  iam 
principatum  Galliae  obtinere  non  possint,  Gallorum , 
quam  Romanorum  imperia  perferre,  satius  esse,  neque 
dubitare , quin,  si  Helvetios  superaverint  Romani,  una 
cum  reliqua  Gallia  Aeduis  libertatem  sint  erepturi.  Ab 
eisdem  nostra  consilia,  quaeque  in  castris  gerantur, 
hostibus  enunciari:  hos  a se  coerceri  non  posse:  quin 
etiam,  quod  necessario  rem  coactus  Caesari  enunciarit. 

intellegere  sese,  quanto  id  cum  periculo  fecerit,  et  ob  eam 
caussam,  quam  diu  potuerit,  tacuisse.  * 

XVIII.  Caesar  hac  oratione  Lisci  Dumnorigem,  Di- 
vitiaci fratrem,  designari  sentiebat:  sed,  quod  pluribus 
praesentibus  eas  res  iactari  nolebat,  celeriter  concilium 
dimittit,  Liscum  retinet:  quaerit  ex  solo  ea,  quae  in  con- 
ventu dixerat.  Dicit  liberius  atque  audacius.  Eadem 
secreto  ab  aliis  quaerit;  reperit  esse  Yera.  Ipsum  esse 
Dumnorigem,  summa  audacia f magna  apud  plebem  pro- 
pter1 liberali tatem  gratia,  cupidum  rerum  novarum;  com- 
pturis annos  portoria  reliquaque  omnia  Aeduorum  vecti- 
galia parvo  pretio  redemta  habere,  propterea  quod  illo 
licente  contra  liceri  audeat  nemo.  His  rebus  et  suam  rem 
familiarem  auxisse , et  facultates  ad  largiendum  magnas 
comparasse:  magnum  numerum  equitatus  suo  sumtu 
semper  alere  et  circum  se  habere:  neque  solum  domi,  sed 
etiam  apud  finitimas  civitates  largiter  posse : atque  hu- 
ius potentiae  caussa  matrem  in  Biturigibus  homini  illic 
nobilissimo  ac  potentissimo  collocasse : ipsum  ex  Helve- 
tiis uxorem  habere:  sororem  ex  matre  et  propinquas 
suas  nuptum  in  alias  civitates  collocasse:  favere  et  cu- 
pere  Helvetiis  propter  eam  adfinitatem:  odisse  etiam  suo 
nomine  Caesarem  et  Romanos,  quod  eorum  adventu  po- 
tentia eius  deminuta  et  Divitiacus  frater  in  antiquum  lo- 
cum gratiae  atque  honoris  sit  restitutus.  Si  quid  acci- 
dat Romanis,  summam  in  spem  per  Helvetios  regni  obti- 
nendi venire  ; imperio  populi  Romani  non  modo  de  regno, 
v sed  etiam  de  ea,  quam  habeat,  gratia  desperare.  Repe- 
riebat  etiam  in  quaerendo  Caesar,  quod  proelium  equestre 
adversum  paucis  ante  diebus  esset  factum,  initium  eius 
» fugae  factum  a Dumnorige  atque  eius  equitibus;  (nam 
equitatu,  quem  auxilio  Caesari  Aedui  miserant,  Du- 

mnorix  praeerat)  eorum  fuga  reliquum  esse  equitatum 
perterritum. 

XIX.  Quibus  rebus  cognitis,  quum  ad  has  suspi- 
ciones certissimae  res  accederent,  quod  per  fines  Sequa- 
norum Helvetios  transduxisset,  quod  obsides  inter  eos 
dandos  curasset,  quod  ea  omnia  non  modo  iniussu  suo 
et  civitatis,  sed  etiam  inscientibus  ipsis  fecisset,  quod  a 
magistratu  Aeduorum  accusaretur:  satis  esse  caussae  „ 
arbitrabatur,  quare  in  eum  aut  ipse  animadverteret, 
aut  civitatem  animadvertere  iuberet.  His  omnibus  re- 
bus unum  repugnabat,  quod  Divitiaci  fratris  summum 

in  populum  Romanum  studium,  summam  in  se  volun- 
tatem, egregiam  fidem,  iustitiam,  temperantiam  co- 
gnoverat: nam,  ne  eius  supplicio  Divitiaci  animum  of- 
fenderet, verebatur.  Itaque  priusquam  quidquam  co- 
naretur, Divitiacum  ad  se  vocari  iubet  et,  quotidianis 
interpretibus  remotis,  per  C.  Valerium  Procillum,  prin- 
cipem Galliae  provinciae,  familiarem  suum,  cui  sum- 
mam omnium  rerum  fidem  habebat,  cum  eo  colloqui- 
tur : simul  commonefacit,  quae  ipso  praesente  in  con- 
cilio Gallorum  de  Dumnorige  sint  dicta,  et  ostendit, 
quae  separatim  quisque  de  eo  apud  se  dixerit:  petit 
atque  hortatur,  ut  sine  eius  offensione  animi  vel  ipse 
de  eo,  caussa  cognita,  statuat,  vel  civitatem  statuere 
iubeat. 

XX.  Divitiacus  multis  cum  lacrimis,  Caesarem 
complexus,  obsecrare  coepit,  ne  quid  gravius  in  fratrem 
statueret:  scire  se,  illa  esse  vera , nec  quemquam  ex  eo 
plus,  quam  se,  doloris  capere,  propterea  quod,  quum  ipse 
gratia  plurimum  domi  atque  in  reliqua  Gallia,  ille  mi- 
nimum  propter  adolescentiam  posset,  per  se  crevisset: 
quibus  opibus  ac  nervis  non  solum  ad  minuendam  gra- 
tiam, sed,  paene  ad  perniciem  suam  uteretur:  sese  tamen 

et  amore  fraterno,  et  existimatione  vulgi  commoveri. 
Quod  si  quid  ei  a Caesare  gravius  accidisset , quum  ipse 
eum  locum  amicitiae  apud  eum  teneret,  neminem  existi- 
maturum, non  sua  voluntate  factum:  qua  ex  re  futurum, 
uti  totius  Galliae  animi  a se  averterentur.  Haec  quum 
pluribus  verbis  flens  a Caesare  peteret,  Caesar  eius  dex- 
tram prendit:  consolatus  rogat,  finem  orandi  faciat: 
tanti  eius  apud  se  gratiam  esse  ostendit,  uti  et  reipubli- 
cae  iniuriam  et  suum  dolorem  eius  voluntati  ac  preci- 
bus condonet.  Dumnorigem  ad  se  vocat;  fratrem  ad- 
hibet; quae  in  eo  reprehendat,  ostendit;  quae  ipse  in- 
tellegat, quae  civitas  queratur,  proponit;  monet,  ut  in 
reliquum  tempus  omnes  suspiciones  vitet ; praeterita 
se  Divitiaco  fratri  condonare  dicit.  Dumnorigi  custo- 
des ponit,  ut,  quae  agat,  quibuscum  loquatur,  scire 
possit.  ' 

XXI.  Eodem  die  ab  exploratoribus  certior  factus, 
hostes  sub  monte  consedisse  milia  passuum  ab  ipsius 
castris  octo : qualis  esset  natura  montis  et  qualis  in  cir- 
cuitu adseensus,  qui  cognoscerent,  misit.  Renuntiatum 
est,  facilem  esse.  De  tertia  vigilia  T.  Labienum,  lega- 
tum pro  praetore,  cum  duabus  legionibus  et  iis  duci- 
bus, qui  iter  cognoverant,  summum  iugum  montis  ad- 
scendere  iubet;  quid  sui  consilii  sit,  ostendit.  Ipse  de 
quarta  vigilia  eodem  itinere,  quo  hostes  ierant,  ad  eos 
contendit,  equitatumque  omnem  ante  se  mittit.  P.  Con- 
sidius,  qui  rei  militaris  peritissimus  habebatur  et  in 
exercitu  L.  Sullae,  et  postea  in  M.  Grassi  fuerat,  cum 
exploratoribus  praemittitur. 

XXII.  Prima  luce,  quum  summus  mons  a T.  La- 
bieno teneretur,  ipse  ab  hostium  castris  non  longius 
mille  et  quingentis  passibus  abesset,  neque,  ut  postea 
ex  captivis  comperit,  aut  ipsius  adventus,  aut  Labieni, 

cognitus  esset : Considius  equo  admisso  ad  eum  adcur- 
rit;  dicit,  montem,  quem  a Labieno  occupari  voluerit, 
ab  hostibus  teneri ; id  se  a Gallicis  armis  atque  insigni- 
bus cognovisse.  Caesar  suas  copias  in  proximum  col- 
lem subducit,  aciem  instruit.  Labienus,  ut  erat  ei  prae- 
ceptum a Caesare,  ne  proelium  committeret,  nisi  ipsius 
copiae  prope  hostium  castra  visae  essent,  ut  undique 
uno  tempore  in  hostes  impetus  fieret,  monte  occupato 
nostros  exspectabat  proelioque  abstinebat.  Multo  deni- 
que die  per  exploratores  Caesar  cognovit,  et  montem  a 
suis  teneri,  et  Helvetios  castra  movrsse,  et  Considium, 
Umore  perterritum,  quod  non  vidisset,  pro  viso  sibi 
renunciasse.  Eo  die,  quo  consuerat,  intervallo  hostes 
sequitur  et  millia  passuum  tria  ab  eorum  castris  ca- 
stra ponit. 

XXIII.  Postridie  eius  diei,  quod  omnino  biduum  su- 
pererat, quum  exercitu  frumentum  metiri  oporteret,  et 
quod  a Bibracte,  oppido  Aeduorum  longe  maximo  et  co- 
piosissimo, non  amplius  millibus  passuum  XVIII  abe- 
rat, rei  frumentariae  prospiciendum  existimavit,  iter  ab 
Helvetiis  avertit  ac  Bibracte  ire  contendit.  Ea  res  per 
fugitivos  L.  Aemilii,  decurionis  equitum  Gallorum,  ho- 
stibus nunciatur.  Helvetii,  seu  quod  timore  perterritos 
Romanos  discedere  a se  existimarent,  eo  magis,  quod 
pridie,  superioribus  locis  occupatis,  proelium  non  com- 
movissent; sive  eo,  quod  re  frumentaria  intercludi 
posse  confiderent;  commutato  consilio  atque  itinere  con- 
verso, nostros  a novissimo  agmine  insequi  ac  lacessere 
coeperunt. 

XXIV.  Postquam  id  animum  advertit,  copias  suas 
Caesar  in  proximum  collem  subducit,  equitatumque, 
qui  sustineret  hostium  impetum,  misit.  Ipse  interim 
in  colle  medio  triplicem  aciem  instruxit  legionum  qua- 

tuor  veteranarum,  ita,  uti  supra  se  in  sunimo  iugo  duas 
legiones,  quas  in  Gallia  citeriore  proxime  conscripse- 
rat, et  omnia  auxilia  collocaret : ac  totum  montemhomi- 
nibus  compleri  et  interea  sarcinas  in  unum  locum  con- 
ferri et  eum  ab  his,  qui  in  superiore  acie  constiterant, 
muniri  iussit.  Helvetii,  cum  omnibus  suis  carris  secuti, 
impedimenta  in  unum  locum  contulerunt:  ipsi,  confer- 
tissima acie  reiecto  nostro  equitatu,  phalange  facta,  sub 
primam  nostram  aciem  successerunt. 

XXV.  Caesar,  primum  suo,  deinde  omnium  ex 
conspectu  remotis  equis,  ut  aequato  omnium  periculo 
spem  fugae  tolleret,  cohortatus  suos,  proelium  commi- 
sit. Milites,  e loco  superiore  pilis  missis,  facile  hostium 
phalangem  perfregerunt.  Ea  disiecta,  gladiis  destrictis 
in  eos  impetum  fecerunt.  Gallis  magno  ad  pugnam  erat 
impedimento,  quod,  pluribus  eorum  scutis  uno  ictu  pi- 
lorum transfixis  et  colligatis,  quum  ferrum  se  inflexis- 
set, neque  evellere,  neque,  sinistra  impedita,  satis  com- 
mode pugnare  poterant;  multi  ut  diu  iaclato  brachio 
praeoptarent  scutum  manu  emittere  et  nudo  corpore 
pugnare.  Tandem  vulneribus  defessi,  et  pedem  referre, 
et,  quod  mons  suberat  circiter  mille  passuum,  eo  se  re- 
cipere coeperunt.  Capto  monte  et  succedentibus  nostris, 
Boii  et  Tulingi,  qui  hominum  millibus  circiter  XV  ag- 
men hostium  claudebant  et  novissimis  praesidio  erant, 
ex  itinere  nostros  latere  aperto  adgressi,  circumvenere : 
et  id  conspicati  Helvetii,  qui  in  montem  sese  receperant, 
rursus  instare,  et  proelium  redintegrare  coeperunt.  Ro- 
mani conversa  signa  bipartito  intulerunt : prima  ac  se- 
cunda acies,  ut  victis  ac  submotis  resisteret ; tertia,  ut 
venientes  exciperet. 

XXVI.  Ita  ancipiti  proelio  diu  atque  acriter  pugna- 
tum est.  Diutius  quum  nostrorum  impetus  sustinere 


non  possent,  alteri  se,  ut  coeperant,  in  montem  recepe- 
runt; alteri  ad  impedimenta  et  carros  suos  se  contule- 
runt. Nam  hoc  toto  proelio,  quum  ab  hora  septima  ad 
vesperum  pugnatum  sit,  aversum  hostem  videre  nemo 
potuit.  Ad  n^ultam  noctem  etiam  ad  impedimenta  pu- 
gnatum est,  propterea  quod  pro  vallo  carros  obiecerant, 
et  e loco  superiore  in  nostros  venientes  telaconiiciebant, 
et  nonnulli  inter  carros  rotasque  mataras  ac  tragulas 
subiiciebant  nostrosque  vulnerabant.  Diu  quum  esset 
pugnatum,  impedimentis  castrisque  nostri  potiti  sunt. 
Ibi  Orgetorigis  filia,  atque  unus  e filiis  captus  est.  Ex 
eo  proelio  circiter  millia  hominum  CXXX  superfuerunt, 
eaque  tota  nocte  continenter  ierunt : nullam  partem  no- 
ctis itinere  intermisso,  in  fines  Lingonum  die  quarto 
pervenerunt,  quum  et  propter  vulnera  militum,  et 
propter  sepulturam  occisorum,  nostri,  triduum  morati, 
eos  sequi  non  potuissent.  Caesar  ad  Lingonas  litteras 
nunciosque  misit,  ne  eos  frumento,  neve  alia  re  iuva- 
rent:  qui  si  iuvissent,  se  eodem  loco,  quo  Helvetios, 
habiturum.  Ipse,  triduo  intermisso,  cum  omnibus  co- 
piis eos  sequi  coepit. 

XXVII.  Helvetii,  omnium  rerum  inopia  adducti, 
legatos  de  deditione  ad  eum  miserunt.  Qui  quum  eum 
in  itinere  convenissent  seque  ad  pedes  proiecissentsup- 
pliciterque  locuti  flentes  pacem  petissent,  atque  eos  in 
eo  loco,  quo  tum  essent,  suum  adventum  exspectare 
iussisset,  paruerunt.  Eo  postquam  Caesar  pervenit,  ob- 
sides, arma,  servos,  qui  ad  cos  perfugissent,  poposcit. 
Dum  ea  conquiruntur  et  conferuntur,  nocte  intermissa, 
circiter  hominum  millia  VI  eius  pagi,  qui  Verbigenus 
adpellatur,  sive  timore  perterriti,  ne  armis  traditis  sup-  ' 
plicio  adficerentur,  sive  spe  salutis  inducti,  quod,  in 
tanta  multitudine  dediticiorum,  suam  fugam  aut  occul- 
Iul.  Caes.  B 

tari,  aut  omnino  ignorari  posse  existimarent,  prima 
nocte  e castris  Helvetiorum  egressi,  ad  Rhenum  fines- 
que Germanorum  contenderunt.  ‘ 

XXVIII.  Quod  ubi  Caesar  resciit,  quorum  per  fines  • 
ierant,  his,  uti  conquirerent  et  reducerent,  si  sibi  pur- 
gati esse  vellent,  imperavit:  reductos  in  hostium  nu- 
mero habuit:  reliquos  omnes,  obsidibus,  armis,  perfu- 
gis traditis,  in  deditionem  accepit.  Helvetios,  Tulingos, 
Latobrigos  in  fines  suos,  unde  erant  profecti,  reverti 
iussit;  et  quod,  omnibus  fructibus  amissis,  domi  nihil 
erat,  quo  famem  tolerarent,  Allobrogibus  imperavit,  ut 
iis  frumenti  copiam  facerent:  ipsos  oppida  vicosque, 
quos  incenderant,  restituere  iussit.  Id  ea  maxime  ra- 
tione fecit,  quod  noluit,  eum  locum,  unde  Helvetii  dis- 
cesserant, vacare;  ne  propter  bonitatem  agrorum  Ger- 
mani, qui  trans  Rhenum  incolunt,  e suis  finibus  in  Hel- 
vetiorum fines  transirent,  et  finitimi  Galliae  provinciae 
AUobrogibusque  essent.  Boios,  petentibus  Aeduis,  quod 
egregia  virtute  erant  cogniti,  ut  in  finibus  suis  collo- 
carent, concessit:  quibus  illi  agros  dederunt,  quosque 
postea  in  parem  iuris  libertatisque  conditionem,  atque 
ipsi  erant,  receperunt. 

XXIX.  In  castris  Helvetiorum  tabulae  repertae  sunt, 
litteris  Graecis  confectae,  et  ad  Caesarem  relatae,  quibus 
in  tabulis  nominatim  ratio  confecta  erat,  qui  numerus 
domo  exisset  eorum,  qui  arma  ferre  possent:  et  item 
separatim  pueri,  senes,  mulieresque.  Quarum  omnium 
rerum  summa  erat, capi  tum  Helvetiorum  milliaCCLXIII, 
Tulingorum  millia  XXXVI,  Latobrigorum  XIV,  Rau- 
racorum XXIII,  Boiorum  XXXII:  ex  his,  qui  arma 
ferre  possent,  ad  millia  XCII.  Summa  omnium  fuerunt 
ad  millia  CCCLXVI1I.  Eorum,  qui  domum  redierunt, 

censu  habito,  ut  Caesar  imperaverat,  repertus  est  nu- 
merus millium  C et  X. 

XXX.  Delio  Helvetiorum  confecto,  totius  fere  Gal- 
liae legati,  principes  civitatum,  ad  Caesarem  gratulatum 
convenerunt:  intellegere  sese,  tametsi,  pro  veteribus 
Helvetiorum  iniuriis  populi  Romani,  ab  iis  poenas  bello 
repetisset,  tamen  eam  rem  non  minus  ex  usu  terrae  Gal- 
liae, quam  populi  Romani  accidisse:  propterea  quod  eo 
consilio  florentissimis  rebus  domos  suasllelvetii  reliquis- 
sent, uti  toti  Galliae  bellum  inferrent,  imperioque  poti- 
rentur, locumque  domicilio  ex  magna  copia  deligerent, 
quem  ex  omni  Gallia  opportunissimum  ac  fructuosissi- 
mum iudicassent , reliquasque  civitates  stipendiarias  ha- 
berent. Petierunt,  uti  sibi  Concilium  totius  Galliae  in 
diem  certam  indicere , idque  Caesaris  voluntate  facere 
liceret : sese  habere  quasdam  res,  quas  ex  communi  con- 
sensu  ab  eo  petere  vellent.  Ea  re  permissa,  diem  conci- 
lio constituerunt  et  iureiurando,  ne  quis  enuntiaret^ 
nisi  quibus  communi  consilio  mandatum  esset,  inter  se 
sanxerunt. 

XXXI.  Eo  concilio  dimisso,  iidem  principes  civi- 
tatum, qui  ante  fuerant  ad  Caesarem,  reverterunt  petie- 
runtque,  uti  sibi  secreto  in  occulto  de  sua  omniumque 
salute  cum  eo  agere  liceret.  Ea  re  impetrata,  sese  omnes 
flentes  Caesari  ad  pedes  proiecerunt:  non  minus  se  id 
contendere  et  laborare,  ne  ea,  quae  dixissent,  enunciar- 
rentur,  quam  uti  ea,  quae  vellent,  impetrarent,  propter- 
ea quod,  si  enunciatum  esset,  summum  in  cruciatum  se 
venturos  viderent.  Locutus  est  pro  his  Divitiacus  Ae- 
duus: Galliae  totius  factiones  esse  duas : harum  alte- 
rius principatum  tenere  Aeduos,  alterius  Arvernos.  Ili 
quum  tantopere  de  potentatu  inter  se  multos  annos  con- 
tenderent, factum  esse,  uti  ab  Arvernis  Sequanisque  Ger - 

mani  mercede  arcesserentur.  Horum  primo  circiter  mil- 
lia XV  Rhenum  transisse : posteaquam  agros  et  cultum 
et  copias  Gallorum  homines  feri  ac  barbari  adamassent, 
transductos  plures : nunc  esse  in  Gallia  ad  C et  XX  mil- 
lium numerum:  cum  his  Aeduos  eorumque  clientes  semel 
atque  iterum  armis  contendisse;  magnam  calamitatem 
pulsos  accepisse,  omnem  nobilitatem,  omnem  senatum, 
omnem  equitatum  amisisse.  Quibus  proeliis  calamitali- 
busque  fractos,  qui  et  sua  virtute,  et  populi  Romani  ho- 
spitio atque  amicitia  plurimum  ante  in  Gallia  potuissent, 
coactos  esse  Sequanis  obsides  dare,  nobilissimos  civitatis, 
et  iureiurando  civitatem  obstringere,  sese  neque  obsides  re- 
petituros, neque  auxilium  a populo  Romano  imploraturos, 
neque  recusaturos,  quominus  perpetuo  sub  illorum  ditione 
atque  imperio  essent.  Unum  se  esse  ex  omni  civitate  Aeduo- 
rum, qui  adduci  non  potuerit,  ut  iuraret,  aut  liberos  suos 
obsides  daret.  Ob  eam  rem  se  ex  civitate  profugisse  et  Ro- 
mam ad  senatum  venisse,  auxilium  postulatum,  quod  solus 
neque  iureiurando  neque  obsidibus  teneretur.  Sed  peius 
victoribus  Sequanis,  quam  Aeduis  victis,  accidisse,  pro- 
pterea  quod  Ariovistus,  rex  Germanorum,  in  eorum  fini- 
bus consedisset  tertiamque  partem  agri  Sequani,  qui  es- 
set optimus  totius  Galliae,  occupavisset  et  nunc  de  altera 
parte  tertia  Sequanos  decedere  iuberel,  propterea  quocl 
paucis  mensibus  ante  Harudum  millia  hominum  XXIV 
ad  eum  venissent,  quibus  locus  ac  sedes  pararentur.  Fu- 
turum esse  paucis  annis,  uti  omnes  ex  Galliae  finibus 
pellerentur  atque  omnes  Germani  Rhenum  transirent: 
neque  enim  conferendum  esse  Gallicum  cum  Germano- 
rum agro,  neque  hanc  consuetudinem  victus  cum  illa 
comparandam.  Ariovistum  autem,  ut  semel  Gallorum 
copias  proelio  vicerit,  quod  proelium  factum  sit  ad  Ma- 
getobriam, superbe  et  crudeliter  imperare,  obsides  nobi - 

lissimi  cuiusque  liberos  poscere  et  in  eos  omnia  exempla 
cruciatusque  edere , si  qua  res  non  ad  nutum  aut  ad  vo- 
luntatem eius  facta  sit:  hominem  esse  barbarum , iracun- 
dum, temerarium:  non  posse  eius  imperia  diutius  susti- 
neri. Nisi  si  quid  in  Caesare  populoque  Romano  sit  au- 
xilii, omnibus  Gallis  idem  esse  faciundum,  quod  Helvetii 
fecerint,  ut  domo  emigrent,  aliud  domicilium , alias  se- 
des, remotas  a Germanis,  petant  fortunamque,  quaecum- 
que accidat , experiantur.  Haec  si  enunciata  Ariovisto 
sint,  non  dubitare,  quin  de  omnibus  obsidibus,  qui  apud 
eum  sint,  gravissimum  supplicium  sumat.  Caesarem  vel 
auctoritate  sua  atque  exercitus,  vel  recenti  victoria,  vel 
nomine  populi  Romani  deterrere  posse,  ne  maior  multi- 
tudo Germanorum  Rhenum  transducatur : Galliamque 
omnem  ab  Ariovisti  iniuria  posse  defendere.  - 

XXXII.  Hac  oratione  ab  Divitiaco -habita,  omnes, 
qui  aderant,  magno  fletu  auxilium  a Caesare  petere  coe- 
perunt. Animadvertit  Caesar,  unos  ex  omnibus  Sequa- 
nos nihil  earum  rerum  facere,  quas  ceteri  facerent,  sed 
tristes,  capite  demisso,  terram  intueri.  Eius  rei  caussa 
quae  esset  miratus  ex  ipsis  quaesiit.  Nihil  Sequani  re- 
spondere, sed  in  eadem  tristitia  taciti  permanere.  Quum 
ab  iis  saepius  quaereret,  neque  ullam  omnino  vocem 
exprimere  posset,  idem  Divitiacus  Aeduus  respondit  : 
Hoc  esse  miseriorem  gravioremque  fortunam  Sequano- 
rum prae  reliquorum,  quod  soli  ne  in  occulto  quidem 
queri,  neque  auxilium  implorare  auderent,  absentisquc 
Ariovisti  crudelitatem,  velut  si  coram  adesset,  horrerent: 
propter  ea  quod  reliquis  tamen  fugae  facultas  daretur; 
Sequanis  vero,  qui  intra  fines  suos  Ariovistum  recepis- 
sent, quorum  oppida  omnia  in  potestate  eius  essent,  om- 
nes cruciatus  essent  perferendi. 

verbis  confirmavit,  pollicitusque  est,  sibi  eam  rem  cu- 
rae futuram : magnam  sc  habere  spem,  et  beneficio  suo, 
et  auctoritate  adductum  Ariovistum  finem  iniuriis  factu- 
rum. Hac  oratione  habita,  concilium  dimisit,  et  secun- 
dum ea  mullae  res  eum  hortabantur,  quare  sibi  eam 
rem  cogitandam  et  suscipiendam  putaret;  inprimis 
quod  Aeduos,  fratres  consanguineosque  saepenumero  a 
senatu  adpellatos,  in  servitute  atque  in  ditione  videbat 
Germanorum  teneri,  eorumque  obsides  esse  apud  Ario- 
vistum ac  Sequanos  intellegebat:  quod  in  tanto  impe- 
rio populi  Romani  turpissimum  sibi  et  reipublicae  esse 
arbitrabatur.  Paullatim  autem  Germanos  consuescere 
Rhenum  transire ; et  in  Galliam  magnam  eorum  mul- 
titudinem venire,  populo  Romano  periculosum  vide- 
bat : neque  sibi  homines  feros  ac  barbaros  temperatu- 
ros existimabat,  quin,  quum  omnem  Galliam  occupas- 
sent,  ut  anteCimbriTeutonique  fecissent,  in  provinciam 
exirent  atque  inde  in  Italiam  contenderent  ; praesertim 
quum  Sequanos  a provincia  nostra  Rhodanus  divideret. 
Quibus  rebus  quam  maturrime  occurrendum  putabat. 
Ipso  autem  Ariovistus  tantos  sibi  spiritus,  tantam  adro- 
gantiam  sumserat,  ut  ferendus  non  videretur. 

XXXIV.  Quamobrem  placuit  ei,  ut  ad  Ariovistum 
legatos  mitteret,  qui  ab  eo  postularent,  uti  aliquem  lo- 
cum medium  ulriusque  colloquio  diceret:  velle  sese  de 
republica  et  summis  utriusque  rebus  cum  eo  agere.  Ei 
legationi  Ariovistus  respondit : Si  quid,  ipsi  a Caesare 
opus  esset , sese  ad  eum  venturum  fuisse;  si  quid  ille  se 
velit,  illum  ad  se  venire  oportere.  Praeterea  se  neque  sino 
exercitu  in  eas  partes  Galliae  venire  audere,  quas  Cae- 
sar possideret ; neque  exercitum  sine  magno  commeatu 
atque  emolimento  iti  unum  locum  contrahere  posse : sibi 
autem  mirum  videri,  quid  in  sua  Gallia,  quam  bello 

vicisset,  aut  Caesari,  aut  omnino  populo  Romano  nego- 
tii esset. 

XXXV.  Ilis  responsis  ad  Caesarem  relatis,  iterum 
ad  eum  Caesar  legatos  cum  his  mandatis  mittit:  Quo- 
niam tanto  suo  populique  Itomani  beneficio  adfectus, 
quum  in  consulatu  suo  rex  atque  amicus  a senatu  adpel- 
latus  esset,  hanc  sibi  populoque  Romano  gratiam  refer- 
ret, ut  in  colloquium  venire  invitatus  gravaretur,  neque 
de  communi  re  dicendum  sibi  et  cognoscendum  putaret; 
haec  esse,  quae  ab  eo  postularet : primum,  ne  quam  ho- 
minum multitudinem  amplius  trans  Rhenum  in  Gal- 
liam transduceret : deinde  obsides,  qtios  haberet  ab  Ae- 
duis, redderet  Sequanisque  permitteret,  ut,  quos  ilii  ha- 
berent, voluntate  eius  reddere  illis  liceret ; neve  Aeduo3 
iniuria  lacesseret,  neve  his  sociisve  eorum  bellum  infer- 
ret : si  id  ita  fecisset,  sibi  populoque  Romano  perpetuam 
gratiam  atque  amicitiam  cum  eo  futuram:  si  non  impe- 
traret, sese,  quoniam  M.  Messala,  M.  Pisone  Coss.  sena- 
tus censuisset,  uti,  quicumque  Galliam  provinciam  obti- 
neret, quod  commodo  reipublicae  facere  posset,  Aeduos 
ceterosque  amicos  populi  Romani  defenderet,  sese  Aedu- 
orum iniurias  non  neglecturum. 

XXXVI.  Ad  haec  Ariovistus  respondit:  Ius  esse 
belli,  ut,  qui  vicissent,  iis,  quos  vicissent,  quemadmodum 
vellent,  imperarent : item  populum  Romanum  viciis  non 
ad  alterius  praescriptum,  sed  ad  suum  arbitrium  impe- 
rare consuesse.  Si  ipse  populo  Romano  non  praescribe- 
ret, quemadmodum  suo  iure  uteretur;  non  oportere  sese 
a populo  Romano  in  suo  iure  impediri.  Aeduos  sibi,  quo- 
niam belli  fortunam  tentassent  et  armis  congressi  ac  su- 
perati essent,  stipendiarios  esse  factos.  Magnam  Caesa- 
rem iniuriam  facere, qui  suo  adventu  vectigalia  sibi  de- 
teriora faceret.  Aeduis  se  obsides  redditurum  non  esse. 

neque  iis , ntfgwe  eorum  sociis  iniuria  bellum  illaturum , 
si  in  eo  manerent , gwod  convenisset , stipendiumque  quo- 
tannis penderent:  si  id  non  fecissent,  longe  iis  fraternum 
nomen  populi  Romani  afuturum.  Quod  sibi  Caesar  de- 
nuntiaret, se  Aeduorum  iniurias  non  neglecturum;  ne- 
minem secum  sine  sua  pernicie  contendisse.  Quum  vellet , 
congrederetur ; intellecturum,  quid  invicti  Germani, 
exercitatissimi  in  armis,  qui  inter  annos  quatuordecim 
tectum  non  subissent,  virtute  possent. 

XXXVII.  Haec  eodem  tempore  Caesari  mandata  re- 
ferebantur, et  legati  ab  Aeduis  et  a Treviris  veniebant : 
Aedui  questum,  quod  Harudes,  qui  nuper  in  Galliam 
transportati  essent,  fines  eorum  popularentur ; sese  ne 
obsidibus  quidem  datis  pacem  Ariovisti  redimere  potu- 
isse: Treviri  autem,  pagos  centum  Suevorum  ad  ripas 
Rheni  consedisse,  qui  Rhenum  transire  conarentur ; iis' 
praeesse  Nasuam  et  Cimberium  fratres.  Quibus  rebus 
Caesar  vehementer  commotus,  maturandum  sibi  exi- 
stimavit, ne,  si  nova  manus  Suevorum  cum  veteribus 
copiis  Ariovisti  sese  coniunxisset,  minus  facile  resisti 
posset.  Itaque  re  frumentaria,  quam  celerrime  po- 
tuit, comparata,  magnis  itineribus  ad  Ariovistum  con- 
tendit. 

XXXVin.  Quum  tridui  viam  processisset,  nuncia- 
tum  est  ei,  Ariovistum  cum  suis  omnibus  copiis  ad  oc- 
cupandum Vesontionem,  quod  est  oppidum  maximum 
Sequanorum,  contendere,  triduique  viam  a suis  finibus 
processisse.  Id  ne  accideret,  magno  opere  sibi  praeca- 
.vendum  Caesar  existimabat:  namque  omnium  rerum, 
quae  ad  bellum  usui  erant,  summa  erat  in  eo  oppido  fa- 
cultas; idque  natura  loci  sic  muniebatur,  ut  magnam 
ad  ducendum  bellum  daret  facultatem,  propterea  quod 
flumen  Dubis,  ut  circino  circumductum,  paene  totum 

oppidum  cingit : reliquum  spatium,  quod  esi  non  am- 
* piius  pedum  DC , qua  flumen  intermittit,  mons  continet 
magna  altitudine,  ita  ut  radices  montis  ex  utraque  parte 
ripae  fluminis  contingant.  Ilunc  murus  circumdatus 
arcem  efficit  et  cum  oppido  coniungit.  Huc  Caesar  ma- 
gnis nocturnis  diurnisque  itineribus  contendit,  occupa- 
toque  oppido,  ibi  praesidium  collocat. 

XXXIX.  Dum  paucos  dies  ad  Vesontionem  rei  fru- 
mentariae commeatusque  caussa  moratur,  ex  percun- 
ctatione  nostrorum  vocibusque  Gallorum  ac  mercato- 
rum, qui  ingenti  magnitudine  corporum  Germanos, 
incredibili  virtute  atque  exercitatione  in  armis  esse 
praedicabant,  saepenumero  sese  cum  eis  congressos  ne 
vultum  quidem  atque  aciem  oculorum  ferre  potuisse, 
tantus  subito  timor  omnem  exercitum  occupavit,  ut  non 
mediocriter  omnium  mentes  animosque  perturbaret.  > 
Hic  primum  ortus  est  a tribunis  militum,  praefectis  re- 
liquisque, qui,  ex  urbe  amicitiae  caussa  Caesarem  se- 
cuti, non  magnum  in  re  militari  usum  habebant:  quo- 
rum alius,  alia  caussa  illata,  quam  sibi  ad  proficiscen- 
dum necessariam  esse  dicerent,  petebant,  ut  eius  vo- 
luntate discedere  liceret:  nonnulli,  pudore  adducti,  ut 
timoris  suspicionem  vitarent,  remanebant.  Hi  neque 
vultum  fingere,  neque  interdum  lacrimas  tenere  pote- 
rant: abditi  in  tabernaculis  aut  suum  fatum  quereban- 
tur, aut  cum  familiaribus  suis  commune  periculum  mi- 
serabantur. Vulgo  lotis  castris  testamenta  obsignaban- 
tur. Horum  vocibus  ac  timore  paullatim  etiam  ii,  qui 
magnum  in  castris  usum  habebant,  milites  centurio- 
nesque, quique  equitatu  praeerant,  perturbabantur.  Qui 
se  ex  his  minus  timidos  existimari  volebant,  non  se  ho- 
stem vereri,  sed  angustias  itineris  et  magnitudinem  sil- 
varum, quae  intercederent  inter  ipsos  atque  Ariovistum, 

aut  rem  frumentariam,  ut  satis  commode  supportari 
posset,  timere  dicebant.  Nonnulli  etiam  Caesari  renun- 
ciabant,  quum  castra  moveri  ac  signa  ferri  iussisset, 
non  fore  dicto  audientes  milites,  neque  propter  timo- 
rem signa  laturos.  ' • & 

XL.  Haec  quum  animadvertisset,  eonvocato  consi- 
lio, omniumque  ordinum  ad  id  consilium  adhibitis  cen- 
turionibus, vehementer  eos  incusavit:  primum,  quod, 
aut  quam  in  partem,  aut  quo  consilio  ducerentur,  sibi 
quaerendum  aut  cogitandum  putarent.  Ariovistum,  se 
consule,  cupidissime  populi  Romani  amicitiam  adpetisse; 
cur  hunc  tam  temere  quisquam  ab  officio  discessurum  in- 
dicaret? Sibi  quidem  persuaderi,  cognitis  suis  postulatis 
atque  aequitate  conditionum  perspecta,  eum  neque  suam, 
neque  populi  Romani  gratiam  repudiaturum.  Quod  si 
furore  atque  amentia  impulsus  bellum  intulisset,  quid 
tandem  vererentur?  aut  cur  de  sua  virtute,  aut  de  ipsius 
diligentia  desperarent?  Factum  eius  hostis  periculum 
patrum  nostrorum  memoria,  quum,  Cimbris  et  Teutonis  a 
C.  Mario  pulsis,  non  minorem  laudem  exercitus,  quam 
ipse  imperator,  meritus  videbatur:  factum  etiam  nuper 
in  Italia  servili  tumultu,  quos  tamen  aliquid  usus  ac  di- 
sciplina, quam  a nobis  accepissent,  sublevarent.  Ex  quo 
indicari  posset,  quantum  haberet  in  se  boni  constantia ; 
propterea  quod,  quos  aliquamdiu  inermos  sine  caussa  ti- 
muissent, hos  postea  armatos  ac  victores  superassenL 
Denique  hos  esse  eosdem,  quibuscum  saepenumero  Hel- 
vetii congressi,  non  solum  in  suis,  sed  etiam  in  illorum 
finibus,  plerumque  superarint,  qui  tamen  pares  esse  no- 
stro exercitui  non  potuerint.  Si  quos  adversum  proelium 
et  fuga  Gallorum  commoveret,  hos , si  quaererent,  repe- 
r ire  posse,  diuturnitate  belli  defatigatis  Gallis,  Ariovi- 
stum, quum  multos  menses  castris  se  ac  paludibus  tenuis- 

set,  neque  sui  potestatem  fecisset,  desperantes  iam  de  pu- 
gna et  dispersos  subito  adortum,  magis  ratione  et  con- 
silio, quam  virtute,  vicisse.  Cui  rationi  contra  homines 
barbaros  atque  imperitos  locus  fuisset,  hac  ne  ipsum  qui- 
dem sperare  nostros  exercitus  capi  posse.  Qui  suum  ti- 
morem in  rei  frumentariae  simulationem  angustiasque 
itinerum  conferrent,  facere  adroganter,  quum  aut  de  of- 
ficio imperatoris  desperare,  aut  praescribere  viderentur. 
Haec  sibi  esse  curae ; frumentum  Sequanos,  Leucos,  Lin- 
gonas  subministrare ; iamque  esse  in  agris  frumenta  ma- 
tura; de  itinere  ipsos  brevi  tempore  iudicaluros . Quod 
non  fore  dicto  audientes  milites,  neque  signa  laturi  di- 
cantur, nihil  se  ea  re  commoveri:  scire  enim,  quibus- 
cumque exercitus  dicto  audiens  non  fuerit , aut,  male  re 
gesta,  fortunam  defuisse ; aut,  aliquo  facinore  comperto, 
avaritiam  esse  convictam.  Suam  innocentiam  perpetua 
vita,  felicitatem  Helvetiorum  bello  esse  perspectam.  Ita- 
que se,  quod  in  longiorem  diem  colluturus  esset,  reprae- 
sentaturum et  proxima  nocte  de  quarta  vigilia  castra  mo- 
turum, ut  quam  primum  intellegere  posset,  utrum  apud 
cos  pudor  atque  officium,  an  timor  valeret.  Quod  si 
praeterea  nemo  sequatur,  tamen  se  cum  sola  decima  le- 
gione iturum,  de  qua  non  dubitaret;  sibique  eam  prae- 
toriam cohortem  futuram.  Huic  legioni  Caesar  et  in- 
dulserat  praecipue,  et  propter  virtutem  confidebat 
maxime. 

XLI.  Hac  oratione  habita,  mirum  in  modum  con- 
versae sunt  omnium  mentes,  summaque  alacritas  et  cu- 
piditas belli  gerendi  innata  est.  princepsque  decima  le- 
gio per  tribunos  militum  ei  gratias  egit,  quod  de  se 
optimum  iudicium  fecisset,  seque  esse  ad  bellum  geren- 
dum paratissimam  confirmavit.  Deinde  reliquae  legiones 
per  tribunos  militum  et  primorum  ordinum  centuriones 

egerunt,  uti  Caesari  satisfacerent,  se  neque  umquam  du- 
bitasse, neque  timuisse,  neque  de  summa  belli  suum  iu- 
dicium,  sed  imperatoris  esse,  existimavisse.  Eorum  satis- 
factione accepta  et  itinere  exquisito  per  Divitiacum,  quod 
ex  aliis  ei  maximam  fidem  habebat,  ut  millium  amplius 
quinquaginta  circuitu  locis  apertis  exercitum  duceret, 
de  quarta  vigilia,  ut  dixerat,  profectus  est.  Septimo  die, 
quum  iter  non  intermitteret,  ab  exploratoribus  certior 
factus  est,  Ariovisti  copias  a nostris  millibus  passuum 
quatuor  et  viginli  abesse. 

XLII.  Cognito  Caesaris  adventu,  Ariovistus  legatos 
ad  eum  mittit:  quod  antea  de  colloquio  postulassfet,  id 
per  se  fieri  licere,  quoniam  propius  accessisset : seque 
id  sine  periculo  facere  posse  existimare.  Non  respuit 
conditionem  Caesar : iamque  eum  ad  sanitatem  reverti 
arbitrabatur,  quum  id,  quod  antea  petenti  denegasset, 
ultro  polliceretur ; magnamque  in  spem  veniebat,  pro 
suis  tantis  populique  Romani  in  eum  beneficiis,  cogni- 
tis suis  postulatis,  fore,  uti  pertinacia  desisteret.  Dies 
colloquio  dictus  est,  ex  eo  die  quintus.  Inierim  quum 
saepe  ultro  citroque  legati  inter  eos  mitterentur,  Ario- 
vistus postulavit,  ne  quem  peditem  ad  colloquium  Cae- 
sar adduceret : vereri  se,  ne  per  insidias  ab  eo  circum- 
veniretur: uterque  cum  equitatu  veniret:  alia  ratione 
se  non  esse  venturum.  Caesar,  quod  neque  colloquium 
interposita  caussa  tolli  volebat,  neque  salutem  suam 
Gallorum  equitatui  committere  audebat,  commodissi- 
mum esse  statuit,  omnibus  equis  Gallis  equitibus  de- 
tractis, eo  legionarios  milites  legionis  decimae,  cui 
quam  maxime  confidebat,  imponere,  ut  praesidium 
quam  amicissimum,  si  quid  opus  facto  esset,  haberet. 
Quod  quum  fieret,  non  irridicule  quidam  ex  militibus 
decimae  legionis  dixit : plus,  quam  pollicitus  esset,  Cae- 

sarem  ei  facere:  pollicitum,  se  in  cohortis  praetoriae 
loco  decimam  legionem  habiturum,  nunc  ad  equum  re- 
scribere. 

XLIII.  Planicies  erat  magna,  et  in  ea  tumulus  ter- 
renus satis  grandis.  Hic  locus  aequo  fere  spatio  ab  ca- 
stris utrisque  aberat.  Eo,  ut  erat  dictum,  ad  colloquium 
venerunt.  Legionem  Caesar,  quam  equis  devexerat, 
passibus  ducentis  ab  eo  tumulo  constituit.  Item  equites 
Ariovisti  pari  intervallo  constiterunt.  Ariovistus,  ex 
equis  ut  colloquerentur  et,  praeter  se,  denos  ut  ad  collo- 
quium adducerent,  postulavit.  Ubi  eo  ventum  est,  Cae- 
sar initio  orationis  sua  senatusque  in  eum  beneficia 
commemoravit,  quod  rex  adpellatus  esset  a senatu,  quod 
amicus,  quod  munera  amplissima  missa:  quam  rem  qt 
paucis  contigisse,  et  pro  magnis  hominum  officiis  con- 
suesse  tribui  docebat : illum,  quum  neque  aditum,  neque 
caussam  postulandi  iustam  haberet,  beneficio  ac  libera- 
litate  sua  ac  senatus  ea  praemia  consecutum.  Docebat 
etiam,  quam  veteres,  quamque  iustae  caussae  necessitu- 
dinis ipsis  cum  Aeduis  intercederent,  quae  senatus  con- 
sulta, quoties,  quamque  honorifica  in  eos  facta  essent:  ut 
omni  tempore  totius  Galliae  principatum  Aedui  tenuis- 
sent, prius  etiam,  quam  nostram  amicitiam  adpetissent; 
populi  Romani  hanc  esse  consuetudinem,  ut  socios  atque 
amicos  non  modo  sui  nihil  deperdere,  sed  gratia,  digni- 
tate, honore  auctiores  velit  esse:  quod  vero  ad  amicitiam 
populi  Romani  adtulissent,  id  iis  eripi,  quis  pati  posset? 
Postulavit  deinde  eadem,  quae  legatis  in  mandatis  de- 
derat, ne  aut  Aeduis,  aut  eorum  sociis  bellum  inferret: 
obsides  redderet : si  nullam  partem  Germanorum  domum 
remittere  posset,  at  ne  quos  amplius  Rhenum  transire 
pateretur. 

XLIV.  Ariovistus  ad  postulata  Caesaris  pauca  re- 

spondit ; de  suis  virtutibus  multa  praedicavit : Trans- 
isse Rhenum  sese,  non  sua  sponte , sed  rogatum  et  arces- 
situm a Gallis;  non  sine  magna  spe  magnisque praemiis 
domum  propinquosque  reliquisse ; sedes  habere  in  Gal- 
lia, ab  ipsis  concessas ; obsides  ipsorum  voluntate  datos; 
stipendium  capere  iure  belli , quod  victores  victis  impo- 
nere consuerint;  non  sese  Gallis,  sed  Gallos  sibi  bellum 
intulisse;  omnes  Galliae  civitates  ad  se  oppugnandum 
venisse , ac  contra  se  castra  habuisse;  eas  omnes  copias  a 
se  uno  proelio  fusas  ac  superatas  esse;  si  iterum  expe- 
riri velint,  iterum  paratum  sese  decertare;  si  pace  uti 
velint , iniquum  esse,  de  stipendio  recusare,  quod  sua  vo- 
luntate ad  id  tempus  dependerint.  Amicitiam  populi  Ro- 
mani sibi  ornamento  et  praesidio,  non  detrimento,  esse 
oportere,  idque  se  ea  spe  petisse.  Si  per  populum  Roma- 
num stipendium  remittatur  et  dedititii  subtrahantur,  non 
minus  libenter  sese  recusaturum  populi  Romani  amici- 
tiam, quam  adpetierit.  Quod  multitudinem  Germanorum 
in  Galliam  transducat,  id  se  sui  muniendi,  non  Galliae 
impugnandae  caussa  facere;  eius  rei  testimonium  esse, 
quod,  nisi  rogatus,  non  venerit,  et  quod  bellum  non  intu- 
lerit, sed  defenderit.  Se  prius  in  Galliam  venisse,  quam 
populum  Romanum.  Numquam  ante  hoc  tempus  exerci- 
tum populi  Romani  Galliae  provinciae  fines  egressum. 
Quid  sibi  vellet?  Cur  in  suas  possessiones  veniret?  Pro- 
vinciam suam  hanc  esse  Galliam,  sicut  illam  nostram . 
Ut  ipsi  concedi  non  oporteret,  si  in  nostros  fines  impetum 
faceret:  sic  item  7 ios  esse  iniquos,  qui  in  suo  iure  se  in- 
terpellaremus. Quod  fratres  a senatu  Aeduos  adpellatos 
diceret,  non  se  tam  barbarum,  neque  tam  imperitum  esse 
rerum,  ut  non  sciret,  neque  bello  Allobrogum  proximo 
Aeduos  Romanis  auxilium  tulisse,  neque  ipsos  in  his  con- 
tentionibus, quas  Aedui  secum  et  cum  Sequanis  habuis- 

sent,  auxilio  populi  Romani  usos  esse.  Debere  se  suspi- 
cari, simulata  Caesarem  amicitia,  quod  exercitum  in 
Gallia  habeat,  sui  opprimendi  caussa  habere.  Qui  nisi 
decedat  atque  exercitum  deducat  ex  his  regionibus,  sesc 
illum  non  pro  amico,  sed  pro  hoste  habiturum:  quod  si 
eum  interfecerit,  multis  sese  nobilibus  principibusque  po- 
puli Romani  gratum  esse  facturum;  id  se  ab  ipsis  per 
eorum  nuntios  compertum  habere,  quorum  omnium  gra- 
tiam atque  amicitiam  eius  morte  redimere  posset.  Quod 
si  decessisset  et  liberam  possessionem  Galliae  sibi  tradi- 
disset, magno  se  illum  praemio  remuneraturum  et,  quae- 
cumque bella  geri  vellet,  sine  ullo  eius  labore  et  periculo 
confecturum. 

XLV.  Mulla  ab  Caesare  in  eam  sententiam  dicta 
sunt,  quare  negotio  desistere  non  posset,  et  neque  suam, 
neque  populi  Romani  consuetudinem  pati,  uti  optime  me- 
ritos socios  desereret:  neque  se  iudicare,  Galliam  potius 
esse  Ariovisti,  quam  populi  Romani . Bello  superatos  esse 
Arvernos  et  Rutenos  ab  Q.  Fabio  Maximo,  quibus  popu- 
lus Romanus  ignovisset,  neque  in  provinciam  redegisset, 
neque  stipendium  imposuisset.  Quod  si  antiquissimum 
quodque  tempus  spectari  oporteret,  populi  Romani  iustis- 
simum  esse  in  Gallia  imperium:  si  iudicium  senatus  ob- 
servari oporteret,  liberam  debere  esse  Galliam,  quam 
bello  victam  suis  legibus  uti  voluisset. 

XLVI.  Dum  haec  in  colloquio  geruntur,  Caesari 
nunciatum  est,  equites  Ariovisti  propius  tumulum  acce- 
dere et  ad  nostros  adequitare,  lapides  telaque  in  nostros 
coniicere.  Caesar  loquendi  finem  fecit  seque  ad  suos  re- 
cepit suisque  imperavit,  ne  quod  omnino  telum  in  ho- 
stes reiicerent.  Nam  etsi  sine  ullo  periculo  legionis  de- 
lectae cum  equitatu  proelium  fore  videbat:  tamen  com- 
mittendum non  putabat,  ut,  pulsis  hostibus, dici  posset, 

eos  ab  se  per  fidem  in  colloquio  circumventos.  Postea- 
quam  in  vulgus  militum  elatum  est,  qua  adrogantia  in 
colloquio  Ariovistus  usus  omni  Gallia  Romanis  inter- 
dixisset, impetumque  in  nostros  eius  equites  fecis- 
sent eaque  res  colloquium  ut  diremisset:  multo  maior 
alacritas  studiumque  pugnandi  maius  exercitu  mie- 

XLYII,  Riduo  post  Ariovistus  ad  Caesarem  legatos 
mittit,  velle  se  de  his  rebus,  quae  inter  eos  agi  coeptae, 
neque  perfectae  essent,  agere  cum  eo:  uti  aut  iterum 
colloquio  diem  constitueret ; aut,  si  id  minus  vellet,  ex 
suis  legatis  aliquem  ad  se  mitteret.  Colloquendi  Caesari 
caussa  visa  non  est,  et  eo  magis,  quod  pridie  eius  diei 
Germani  retineri  non  poterant,  quin  in  nostros  tela  con- 
iicerent.  Legatum  ex  suis  sese  magno  cum  periculo  ad 
eum  missurum,  et  hominibus  feris  obiecturum,  existi- 
mabat. Commodissimum  visum  est,  C.  Valerium  Pro- 
cillum,  C.  Valerii  Caburi  filium,  summa  virtute  et  hu- 
manitate adolescentem,  (cuius  pater  a C.  Valerio  Flacco 
civitate  donatus  erat)  et  propter  fidem,  et  propter  linguae 
Gallicae  scientiam,  qua  multa  iam  Ariovistus  longinqua 
consuetudine  utebatur,  et  quod  in  eo  peccandi  Germa- 
nis caussa  non  esset,  ad  eum  mittere,  et  M.  Mettium, 
qui  hospitio  Ariovisti  usus  erat.  His  mandavit,  ut,  quae 
diceret  Ariovistus,  cognoscerent  et  ad  se  referrent.  Quos 
quum  apud  se  in  castris  Ariovistus  conspexisset,  exer- 
citu  suo  praesente,  conclamavit:  Quid  ad  se  venirent. 
An  speculandi  caussa?  Conantis  dicere  prohibuit  et  m 

catenas  coniecit.  . 

XLVIII.  Eodem  die  castra  promovit  et  nummis 
passuum  sex  a Caesaris  castris  sub  monte  consedit.  Po- 
stridie eius  diei  praeter  castra  Caesaris  suas  copias  trans- 

duxit  et  millibus  passuum  duobus  ultra  eum  castra 

fecit,  eo  consilio,  uti  frumento  commeatuque,  qui  ex 
Sequanis  et  Aeduis  supportaretur,  Caesarem  interclu- 
deret. Ex  eo  die  dies  continuos  quinque  Caesar  pro  ca- 
stris suas  copias  produxit  et  aciem  instructam  habuit, 
ut,  si  vellet  Ariovistus  proelio  contendere,  ei  potestas 
non  deesset.  Ariovistus  his  omnibus  diebus  exercitum 
castris  continuit,  equestri  proelio  quotidie  contendit. 
Genus  hoc  erat  pugnae,  quo  se  Germani  exercuerant. 
Equitum  millia  erant  sex:  totidem  numero  pedites  ve- 
locissimi ac  fortissimi ; quos  ex  omni  copia  singuli  sin- 
gulos, suae  salutis  caussa,  delegerant.  Cum  his  in  proe- 
liis versabantur,  ad  hos  se  equites  recipiebant:  hi,  si 
quid  erat  durius,  concurrebant:  si  qui,  graviore  vul- 
nere accepto,  equo  deciderat,  circumsistebant:  si  quo 
erat  longius  prodeundum,  aut  celerius  recipiendum, 
tanta  erat  horum  exercitatione  celeritas,  ut,  iubis  equo- 
rum sublevati,  cursum  adaequarent. 

XLIX.  Ubi  eum  castris  se  tenere  Caesar  intellexit, 
ne  diutius  commeatu  prohiberetur,  ultra  eum  locum, 
quo  in  loco  Germani  consederant,  circiter  passus  sex- 
centos ab  eis,  castris  idoneum  locum  delegit,  acietjue 
triplici  instructa,  ad  eum  locum  venit.  Primam  et  se- 
cundam aciem  in  armis  esse,  tertiani  castra  munire  ius- 
sit.  Hic  locus  ab  hoste  circiter  passus  sexcentos,  uti  di- 
ctum est,  aberat.  Eo  circiter  hominum  numero  XVI 
millia  expedita  cum  omni  equitatu  Ariovistus  misit, 
quae  copiae  nostros  perterrerent  et  munitione  prohibe- 
rent. Nihilo  secius  Caesar,  ut  ante  constituerat,  duas 
acies  hostem  propulsare,  tertiam  opus  perficere  iussit. 
Munitis  castris,  duas  ibi  legiones  reliquit  et  partem  au- 
xiliorum ; quatuor  reliquas  in  castra  maiora  reduxit. 

L.  Proximo  die,  instituto  suo,  Caesar  e castris  utris- 
que copias  suas  eduxit;  paullumque  a maioribus  pro- 
Iul.  Caes.  v C 

gressus  aciem  instruxit  hostibusque  pugnandi  potesta- 
tem fecit.  Ubi  ne  tum  quidem  eos  prodire  intellexit,  cir- 
citer meridiem  exercitum  in  castra  reduxit.  Tum  de- 
mum Ariovistus  partem  suarum  copiarum,  quae  castra 
minora  oppugnaret,  misit:  acriter  utrimque  usque  ad 
vesperum  pugnatum  est.  Solis  occasu  suas  copias  Ario- 
vistus, multis  et  illatis  et  acceptis  vulneribus,  in  castra 
reduxit.  Quum  ex  captivis  quaereret  Caesar,  quam  ob 
rem  Ariovistus  proelio  non  decertaret ; hanc  reperiebat 
caussam,  quod  apud  Germanos  ea  consuetudo  esset,  ut 
matres  familiae  eorum  sortibus  et  vaticinationibus  de- 
clararent, utrum  proelium  committi  ex  usu  esset,  nec 
ne : eas  ita  dicere : Non  esse  fas,  Germanos  superare,  si 
ante  novam  lunam  proelio  contendissent. 

LI.  Postridie  eius  diei  Caesar  praesidio  utrisque  ca- 
stris, quod  satis  esso  visum  est,  reliquit,  omnis  alarios 
in  conspectu  hostium  pro  castris  minoribus  constituit, 
quod  minus  multitudine  militum  legionariorum  pro  ho- 
stium numero  valebat,  ut  ad  speciem  alariis  uteretur. 
Ipse,  triplici  instructa  acie,  usque  ad  castra  hostium  ac- 
cessit. Tum  demum  necessario  Germani  suas  copias 
castris  eduxerunt,  generatimque  constituerunt  paribus- 
que intervallis  Harudes,  Marcomannos,  Triboccos,  Van- 
giones, Nemetes,  Sedusios,  Suevos,  omnemque  aciem 
suam  rhedis  et  carris  circumdederunt,  ne  qua  spes  in 
fuga  relinqueretur.  Eo  mulieres  imposuerunt,  quae  in 
proelium  proficiscentes  milites  passis  crinibus  flentes 
implorabant,  ne  se  in  servitutem  Romanis  traderent. 

LH.  Caesar  singulis  legionibus  singulos  legatos  et 
quaestorem  praefecit,  uti  eos  testis  suae  quisque  virtu- 
tis haberet.  Ipse  a dextro  cornu,  quod  eam  partem  mi- 
nime firmam  hostium  esse  animum  adverterat,  proe- 
lium commisit.  Ita  nostri  acriter  in  hostes,  signo  dato. 

impetum  fecerunt  itaque  hostes  repente  celeriterque 
procurrerunt,  ut  spatium  pila  in  hostes  coniiciendi  non 
daretur.  Reiectis  pilis,  comminus  gladiis  pugnatum  est: 
at  Germani,  celeriter  ex  consuetudine  sua  phalange  fa- 
cta, impetus  gladiorum  exceperunt.  Reperti  sunt  com- 
plures nostri  milites,  qui  in  phalangas  insilirent  et  scu- 
ta manibus  revellerent  et  desuper  vulnerarent.  Quum 
hostium  acies  a sinistro  cornu  pulsa  atque  in  fugam 
conversa  esset,  a dextro  cornu  vehementer  multitudine 
suorum  nostram  aciem  premebant.  Id  quum  animad- 
vertisset P.  Crassus  adolescens,  qui  equitatu  praeerat, 
quod  expeditior  erat,  quam  hi,  qui  inter  aciem  versa- 
bantur, tertiam  aciem  laborantibus  nostris  subsidio 
misit. 

LIII.  Ita  proelium  restitutum  est,  atque  omnes  ho- 
stes terga  verterunt,  neque  prius  fugere  destiterunt, 
quam  ad  /lumen  Rhenum  millia  passuum  ex  eo  loco  cir- 
citer quinquaginta  pervenerunt.  Ibi  perpauci  aut  viri- 
bus confisi  transnatare  contenderunt,  aut  lintribus  in- 
ventis sibi  salutem  repererunt.  In  his  fuit  Ariovistus, 
qui,  naviculam  deligatam  ad  ripam  nactus,  ea  profugit: 
reliquos  omnes  consecuti  equites  nostri  interfecerunt. 
Duae  fuerunt  Ariovisti  uxores,  unaSueva  natione,  quam 
ab  domo  secum  eduxerat ; altera  Norica,  regis  Vocionis 
soror,  quam  in  Gallia  duxerat,  a fratre  missam : utrae- 
que in  ea  fuga  perierunt.  Duae  filiae  harum,  altera  oc- 
cisa, altera  capta  est.  C.  Valerius  Procillus,  quum  a cu- 
stodibus in  fuga  trinis  catenis  vinctus  traheretur,  in 
ipsum  Caesarem,  hostis  equitatu  persequentem,  incidit. 
Quae  quidem  res  Caesari  non  minorem,  quam  ipsa  vi- 
ctoria, voluptatem  adtulit,  quod  hominem  honestissi- 
mum provinciae  Galliae,  suum  familiarem  et  hospitem, 
ereptum  e manibus  hostium,  sibi  restitutum  videbat, 

neque  eius  calamitate  de  tanta  voluptate  et  gratulatione 
quidquam  fortuna  deminuerat.  Is,  se  praesente,  de  se 
ter  sortibus  consultum  dicebat,  utrum  igni  statim  ne- 
caretur, an  in  aliud  tempus  reservaretur;  sortium  be- 
neficio se  esse  incolumem.  Item  M.  Mettius  repertus  et 
ad  eum  reductus  est. 

LIV.  Hoc  proelio  trans  Rhenum  nunciato,  Suevi, 
qui  ad  ripas  Rheni  venerant,  domum  reverti  coeperunt : 
quos  Ubii,  qui  proximi  Rhenum  incolunt,  perterritos 
insecuti,  magnum  ex  his  numerum  occiderunt.  Caesar, 
una  aestate  duobus  maximis  bellis  confectis,  maturius 
paullo,  quam  tempus  anni  postulabat,  in  hiberna  in  Se- 
quanos exercitum  deduxit:  hibernis  Labienum  prae- 
posuit : ipse  in  citeriorem  Galliam  ad  conventus  agen- 
dos profectus  est. 


LIBER  SECUNDUS. 


AHG.  Coniuratio  Belgarum  et  bellum.  Cap.  1.  Conju- 
ratio Belgarum.  2.  3.  Deditio  Remorum,  adveniente  Caesare.  4.  Origo 
et  copiae  Belgarum.  5.  Iter  et  castra  Caesaris  ad  flumen  Axonam. 
6.  7.  Oppugnatio  oppidi  nomine  Bibrax  soluta,  misso  a Caesare  contra 
Belgas  subsidio.  8.  Castra  Caesaris  idoneo  loco  contra  Belgas.  9-11. 
DisccssusBelgarum  ad  tuendos  fines  contra  Aeduos,  Titurio  legato  fru- 
stra impugnato ; clades.  12-14.  Deditio  Suessionum  et  Bellovacorum. 
15.  Ambianorum;  mores  Nerviorum.  16-23.  Bellum  Nervicum ; cla- 
des; deditio.  29-33.  Bellum  Aduatucorum ; obsessio;  perfidia;  cala- 
mitas. II.  Expeditio  P.  Crassi  in  Armoricam.  Cap.  34.  Flu~ 

res  civitates  maritimae  a P.  Crasso  subactae.  III.  Hes  post  Bei» 
gas  pacatos  gestae.  Cap.  35.  Opinio  huius  belli  apud  Germanos ; 
legati  Germanorum  ad  Caesarem;  iter  Caesaris  iu  Italiam  et  Illyricum; 
liiberna;  supplicatio  Romae. 

Cap.  I.  Quum  esset  Caesar  in  citeriore  Gallia  in  hi- 
bernis, ita  uti  supra  demonstravimus,  crebri  ad  eum 
rumores  adferebantur , litterisque  item  Labieni  certior 
fiebat,  omnes  Belgas,  quam  tertiam  esse  Galliae  partem 
dixeramus,  contra  populum  Romanum  coniurare,  obsi- 
desque  inter  se  dare : coniurandi  has  esse  caussas : pri- 
mum, quod  vererentur,  ne,  omni  pacata  Gallia,  ad  eos 
exercitus  noster  adduceretur : deinde,  quod  ab  nonnul- 
lis Gallis  sollicitarentur,  partim  qui,  ut  Germanos  diu- 
tius in  Gallia  versari  noluerant,  ita  populi  Romani  exer- 
citum hiemare  atque  inveterascere  in  Gallia  moleste  fe- 
rebant; partim  qui  mobilitate  et  levitate  animi  novis 
imperiis  studebant : ab  nonnullis  etiam,  quod  in  Gallia 
a potentioribus,  atque  his,  qui  ad  conducendos  homines 
facultates  habebant,  vulgo  regna  occupabantur,  qui  mi- 
nus facile  eam  rem  imperio  nostro  consequi  poterant. 

II.  Iis  nunciis  litterisque  commotus  Caesar  duas  le- 
giones in  citeriore  Gallia  novas  conscripsit  et  inita  ae- 
state, in  interiorem  Galliam  qui  deduceret,  Q.  Pedium 
legatum  misit.  Ipse,  quum  primum  pabuli  copia  esse 
inciperet,  ad  exercitum  venit:  dat  negotium  Senonibus 
reliquisque  Gallis,  qui  finitimi  Belgis  erant,  uti  ea,  quae 
apud  eos  gerantur,  cognoscant  seque  de  his  rebus  cer- 
tiorem faciant.  Hi  constanter  omnes  nunciaverunt,  ma- 
nus cogi,  exercitum  in  unum  locum  conduci.  Tum  vero 
dubitandum  non  existimavit,  quin  ad  eos  [duodecimo 
die]  proficisceretur.  Re  frumentaria  provisa,  castra 
movet  diebusque  circiter  quindecim  ad  fines  Belgarum 
pervenit. 

III.  Eo  quum  de  improviso  celeriusque  omni  opi- 
nione venisset,  Remi,  qui  proximi  Galliae  ex  Belgis  sunt, 
ad  eum  legatos,  Iccium  et  Antebrogium,  primos  civi- 
tatis, miserunt,  qui  dicerent,  se  suaque  omnia  in  fidem 
atque  in  potestatem  populi  Romani  permittere:  neque 
se  cum  Belgis  reliquis  consensisse,  neque  contra  popu- 
lum Romanum  omnino  coniurasse:  paratosque  esse  et 
obsides  dare»  et  imperata  facere,  et  oppidis  recipere,  et 
frumentoceterisquerebus  iuvare:  reliquos  omnes  Belgas 
in  armis  esse : Germanosque,  qui  cis  Rhenum  incolunt, 
sese  cum  his  coniunxisse,  tantumque  esse  eorum  omni- 
um furorem,  ut  ne  Suessiones  quidem,  fratres  con- 
sanguineosque suos,  qui  eodem  iure  et  eisdem  legibus 
utantur,  unum  imperium  unumque  magistratum  cum 
ipsis  habeant,  deterrere  potuerint,  quin  cum  bis  con- 
sentirent. 

IV.  Quum  ab  his  quaereret,  quae  civitates,  quan- 
taeque  in  armis  essent,  et  quid  in  bello  possent,  sic  re- 
periebat:  plerosque  Belgas  esse  ortos  ab  Germanis; 
Rhenumque  antiquitus  transductos,  propter  loci  ferti- 
litatem ibi  consedisse  Gallosque,  qui  ea  loca  incolerent, 
expulisse;  solosque  esse,  qui,  patrum  nostrorum  me- 
moria, omni  Gallia  vexata,  Teutonos  Cimbrosque  intra 
fines  suos  ingredi  prohibuerint.  Qua  ex  re  fieri,  uti  ea- 
rum rerum  memoria  magnam  sibi  auctoritatem  ma- 
gnosque  spiritus  in  re  militari  sumerent.  De  numere 
eorum  omnia  se  habere  explorata,  Remi  dicebant,  pro- 
pterea  quod  propinquitatibus adfinitatibusqueconiuncti, 
quantam  quisque  multitudinem  in  communi  Belgarum 
concilio  ad  id  bellum  pollicitus  sit,  cognoverint.  Plu- 
rimum inter  eos  Bellovacos  et  virtute,  et  auctoritate,  et 
hominum  numero  valere:  hos  posse  conficere  armata 
millia  centum : pollicitos  ex  eo  numero  electa  LX,  to- 

tiusque  belli  imperium  sibi  postulare.  Suessiones  suos 
esse  finitimos , latissimos  feracissimosque  agros  possi- 
dere. Apud  eos  fuisse  regem  nostra  etiam  memoria  Di- 
vitiacum, totius  Galliae  potentissimum,  qui  quum  ma- 
gnae partis  harum  regionum,  tum  etiam  Britanniae  im- 
perium obtinuerit : nunc  esse  regem  Galbam : ad  hunc, 
propter  justitiam  prudentiamque,  totius  belli  summam 
omnium  voluntate  deferri : oppida  habere  numero  XII, 
polliceri  millia  armata  quinquaginta ; totidem  Nervios, 
qui  maxime  feri  inter  ipsos  habeantur  longissimeque 
absint : XV  millia  Atrebates : Ambianos  X millia  : Mo- 
rinos XXV  millia ; Menapios  IX  millia : Caletos  X mil- 
lia : Velocasses  et  Veromanduos  totidem:  Aduatucos 
XXIX  millia,  Condrusos,  Eburones,  Caeraesos,  Paema- 
nos, qui  uno  nomine  Germani  adpellantur,  arbitrari  ad 
XL  millia. 

V.  Caesar,  Remos  cohortatus  liberalitcrque  oratione 
prosecutus,  omnem  senatum  ad  se  convenire,  princi- 
pumque  liberos  obsides  ad  se  adduci  iussit.  Quae  omnia 
ab  his  diligenter  ad  diem  facta  sunt.  Ipse,  Divitiacum 
Aeduum  magno  opere  cohortatus,  docet,  quanto  opere 
rei  publicae  communisque  salutis  intersit,  manus  ho- 
stium distineri,  ne  cum  tanta  multitudine  uno  tempore 
confligendum  sit.  Id  fieri  posse,  si  suas  copias  Aedui  in 
fines  Bellovacorum  introduxerint  et  eorum  agros  popu- 
lari coeperint.  His  mandatis,  eum  ab  se  dimittit.  Post- 
quam omnes  Belgarum  copias  in  unum  locum  coactas 
ad  se  venire  vidit,  neque  iam  longe  abesse  ab  his,  quos 
miserat,  exploratoribus  et  ab  Remis  cognovit,  flumen 
Axonam,  quod  est  in  extremis  Remorum  finibus,  exer- 
citum transducere  maturavit  atque  ibi  castra  posuit. 
Quae  res  et  latus  unum  castrorum  ripis  fluminis  mu- 
niebat et,  post  eum  quae  essent,  tuta  ab  hostibus  redde- 

bat  et,  commeatus  ab  Remis  reliquisque  civitatibus  ut 
sine  periculo  ad  eum  portari  possent,  efficiebat.  In  eo 
flumine  pons  erat.  Ibi  praesidium  ponit  et  in  altera 
parte  fluminis  Q.  Titurium  Sabinum,  legatum,  cum 
sex  cohortibus  relinquit : castra  in  altitudinem  pedum 
duodecim  vallo,  fossaque  duodeviginti  pedum,  mu- 
nire iubet. 

jf.  i » *'•  ' * «“'■  ')S  h». 

VI.  Ab  his  castris  oppidum  Remorum,  nomine  Bi- 
brax, aberat  millia  passuum  VIII.  Id  ex  itinere  magno 
impetu  Belgae  oppugnare  coeperunt.  Aegre  eo  die  su- 
stentatum est.  Gallorum  eadem  atque  Belgarum  oppu- 
gnatio est  haec.  Ubi,  circumiecta  multitudine  hominum 
totis  moenibus,  undique  lapides  in  murum  iaci  coepti 
sunt,  murusque  defensoribus  nudatus  est,  testudine  fa-  » 
cta  portas  succedunt,  murumque  subruunt.  Quod  tum 
facile  fiebat.  Nam  quum  tanta  multitudo  lapides  ac  tela 
conficerent,  in  muro  consistendi  potestas  erat  nulli. 
Quum  finem  oppugnandi  nox  fecisset,  Iccius  Remus, 
summa  nobilitate  et  gratia  inter  suos,  qui  tum  oppido 
praeerat,  unus  ex  his,  qui  legati  de  pace  ad  Caesarem 
venerant,  nuncios  ad  eum  mittit,  nisi  subsidium  sibi 
submittatur,  sese  diutius  sustinere  non  posse. 

VII.  Eo  de  media  nocte  Caesar,  iisdem  ducibus 
usus,  qui  nuncii  ab  Iccio  venerant,  Numidas  et  Cretas 
sagittarios  et  funditores  Baleares  subsidio  oppidanis  mit- 
tit: quorum  adventu  et  Remis,  cum  spe  defensionis, 
studium  propugnandi  accessit,  et  hostibus  eadem  de 
caussa  spes  potiundi  oppidi  discessit.  Itaque,  paullisper 
apud  oppidum  morati,  agrosque  Remorum  depopulati, 
Omnibus  vicis  aedificiisque,  quos  adire  poterant,  incen- 
sis, ad  castra  Caesaris  omnibus  copiis  contenderunt  et 
ab  millibus  passuum  minus  II  castra  posuerunt,  quae 

castra,  ut  fumo  atque  ignibus  significabatur,  amplius 
millibus  passuum  VIU  in  latitudinem  patebant. 

YIII.  Caesar  primo,  et  propter  multitudinem  ho- 
stium, et  propter  eximiam  opinionem  virtutis,  proelio 
supersedere  statuit ; quotidie  tamen  equestribus  proe- 
liis, quid  hostis  virtute  posset  et  quid  nostri  auderent, 
periclitabatur.  Ubi  nostros  non  esse  inferiores  intelle- 
xit, loco  pro  castris,  ad  aciem  instruendam  natura  op- 
portuno atque  idoneo,  (quod  is  collis,  ubi  castra  posita 
erant,  paullulum  ex  planitie  editus,  tantum  adversus 
in  latitudinem  patebat,  quantum  loci  acies  instructa  oc- 
cupare poterat,  atque  ex  utraque  parte  lateris  deiectus 
habebat  et  frontem  leniter  fastigatus  paulletim  ad  pla- 
nitiem redibat)  ab  utroque  latei'e  eius  collis  transver- 
- . sam  fossam  obduxit  circiter  passuum  C D,  et  ad  extre- 
mas fossas  castella  constituit,  ibique  tormenta  colloca- 
vit, ne,  quum  aciem  instruxisset,  hostes,  quod  tantum 
multitudine  poterant,  ab  lateribus  pugnantes  suos  cir- 
cumvenire possent.  IIoc  facto,  duabus  legionibus,  quas 
proxime  conscripserat , in  castris  relictis,  ut,  si  qua 
opus  esset,  subsidio  duci  possent,  reliquas  sex  legiones 
pro  castris  in  acie  constituit.  Hostes  item  suas  copias  ex 
castris  eductas  instruxerant. 

IX.  Palus  erat  non  magna  inter  nostrum  atque  ho- 
stium exercitum.  Hanc  si  nostri  transirent,  hostes  ex- 
spectabant: nostri  autem,  si  ab  illis  initium  transeundi 
fieret,  ut  impeditos  adgrederentur,  parati  in  armis  erant. 
Interim  proelio  equestri  inter  duas  acies  contendebatur. 
Ubi  neutri  transeundi  initium  faciunt,  secundiore  equi- 
tum proelio  nostris,  Caesar  suos  in  castra  reduxit.  Ho- 
stes protinus  ex  eo  loco  ad  flumen  Axonam  contende- 
runt, quod  esso  post  nostra  castra  demonstratum  est. 
Ibi  vadis  repertis,  partem  suarum  copiarum  transducere 

conati  sunt  eo  consilio,  ut,  si  possent,  castellum,  cui  - 
praeerat  Q.  Titurius  legatus,  expugnarent  pontemque 
interscinderent ; si  minus  potuissent,  agros  Remorum 
popularentur,  qui  magno  nobis  usui  ad  bellum  geren- 
dum erant,  commeatuque  nostros  prohiberent. 

X.  Caesar,  certior  factus  ab  Titurio,  omnem  equi- 
tatum et  levis  armaturae  Numidas,  funditores  sagitta- 
riosque pontem  transducit  atque  ad  eos  contendit.  Acri- 
ter ineo  loco  pugnatum  est.  Hostes  impeditos  nostri  in 
flumine  adgressi,  magnum  eorum  numerum  occide- 
runt. Per  eorum  corpora  reliquos,  audacissime  transire 
conantes,  multitudine  telorum  repulerunt;  primos,  qui 

v transierant,  equitatu  circumventos  interfecerunt.  Ho- 
stes, ubi  et  de  expugnando  oppido,  et  de  flumine  trans- 
eundo spem  se  fefellisse  intellexerunt,  neque  nostros  in 
locum  iniquiorem  progredi  pugnandi  caussa  viderunt, 
atque  ipsos  res  frumentaria  deficere  coepit,  concilio  con- 
vocato constituerunt,  optimum  esse,  domum  suam 
quemque  reverti,  et,  quorum  in  fines  primum  Romani 
exercitum  introduxissent,  ad  cos  defendendos  undique 
convenirent;  ut  potius  in  suis,  quam  in  alienis  finibus 
decertarent,  et  domesticis  copiis  rei  frumentariae  uteren- 
tur. Ad  eam  sententiam  cum  reliquis  caussis  haec  quo- 
que ratio  eos  deduxit,  quod  Divitiacum  atque  Aeduos 
finibus  Bellovacorum  adpropinquare  cognoverant.  His 
persuaderi,  ut  diutius  morarentur  neque  suis  auxilium 
ferrent,  non  poterat. 

XI.  Ea  re  constituta,  secunda  vigilia  magno  cum 
strepitu  ac  tumultu  castris  egressi,  nullo  certo  ordine, 
neque  imperio,  quum  sibi  quisque  primum  itineris  lo- 
cum peteret  et  domum  pervenire  properaret,  fecerunt, 
ut  consimilis  fugae  profectio  videretur.  Hac  re  statim 
Caesar  per  speculatores  cognita,  insidias  veritus,  quod, 


LIB.  II.  CAP.  12.  43 

qua  de  caussa  discederent,  nondum  perspexerat,  exer- 
citum equitatumque  castris  continuit.  Prima  luce,  con- 
firmata re  ab  exploratoribus,  omnem  equitatum,  qui 
novissimum  agmen  moraretur,  praemisit.  His  Q.  Pe- 
dium etL.  Aurunculeium  Cottam  legatos  praefecit.  T. 
Labienum  legatum  cum  legionibus  tribus  subsequi  ius- 
sit.  Hi,  novissimos  adorti  et  multa  millia  passuum  pro- 
secuti, magnam  multitudinem  eorum  fugientium  con- 
ciderunt, quum  ab  extremo  agmine,  ad  quos  ventum 
erat,  consisterent  fortiterque  impetum  nostrorum  mili- 
tum sustinerent ; priores,  (quod  abesse  a periculo  vide- 
rentur, neque  ulla  necessitate,  neque  imperio  contine- 
rentur,) exaudito  clamore,  perturbatis  ordinibus,  omnes 
in  fuga  sibi  praesidium  ponerent.  Ita  sine  ullo  periculo 
tantam  eorum  multitudinem  nostri  interfecerunt,  quan- 
tum fuit  diei  spatium : sub  occasumque  solis  destite- 
runt, seque  in  castra,  ut  erat  imperatum,  receperunt. 

XII.  Postridie  eius  diei  Caesar,  prius  quam  se  ho- 
stes ex  terrore  ac  fuga  reciperent,  in  fines  Suessionum, 
qui  proximi  Remis  erant,  exercitum  duxit  et  magno  iti- 
nere confecto  ad  oppidum  Noviodunum  contendit.  Id 
ex  itinere  oppugnaro  conatus,  quod  vacuum  ab  defenso- 
ribus esse  audiebat,  propter  latitudinem  fossae  murique 
altitudinem,  paucis  defendentibus,  ^expugnare  non  po- 
tuit. Castris  munitis,  vineas  agere,  quaeque  ad  oppu- 
gnandum usui  erant,  comparare  coepit.  Interim  omnis 
ex  fuga  Suessionum  multitudo  in  oppidum  proxima  no- 
cte convenit.  Celeriter  vineis  ad  oppidum  actis,  aggere 
iacto,  turribusque  constitutis,  magnitudine  operum, 
quae  neque  viderant  ante  Galli,  neque  audierant,  et  ce- 
leritate Romanorum  permoti,  legatos  ad  Caesarem  de 
deditione  mittunt  et,  petentibus  Remis,  ut  conservaren- 
tur, impetrant, 

XIII.  Caesar,  obsidibus  acceptis,  primis  civitatis, 
atque  ipsius  Galbae  regis  duobus  filiis,  armisque  omni- 
bus ex  oppido  traditis,  in  deditionem  Suessiones  acce- 
pit, exercitumque  in  Bellovacos  ducit.  Qui  quum  se 
suaque  omnia  in  oppidum  Bratuspantium  contulissent, 
atque  ab  eo  oppido  Caesar  cum  exercitu  circiter  millia 
passuum  quinque  abesset,  omnes  maiores  natu,  ex  op- 
pido egressi,  manus  ad  Caesarem  tendere  et  voce  signi- 
ficare coeperunt,  sese  in  eius  fidem  ac  potestatem  venire, 
neque  contra  populum  Romanum  armis  contendere. 
Item,  quum  ad  oppidum  accessisset  castraque  ibi  pone- 
ret, pueri  mulieresque  ex  muro  passis  manibus  suo 
more  pacem  ab  Romanis  petierunt. 

XIV.  Pro  his  Divitiacus  (nam  post  discessum  Bel- 
garum, dimissis  Aeduorum  copiis,  ad  eum  reverterat) 
facit  verba : Bellovacos  omni  tempore  in  fide  atque  ami- 
citia civitatis  Aeduae  fuisse:  impulsos  ab  suis  principi- 
bus, qui  dicerent,  Aeduos,  a Caesare  in  servitutem  reda- 
ctos, omnes  indignitates  contumeliasque  perferre,  et  ab 
Aeduis  defecisse  et  populo  Romano  bellum  intulisse . Qui 
huius  consilii  principes  fuissent,  quod  intellegerent,  quan- 
tam calamitatem  civitati  intulissent,  in  Britanniam  pro- 
fugisse. Petere  non  solum  Bellovacos r sed  etiam  pro  his 
Aeduos,  ut  sua  clementia  ac  mansuetudine  in  eos  utatur. 
Quod  si  fecerit,  Aeduorum  auctoritatem  apud  omnes  Bel- 
gas amplificaturum:  quomm  auxiliis  atque  opibus , si 
qua  bella  inciderint,  sustentare  consuerint. 

XV.  Caesar  honoris  Divitiaci  atque  Aeduorum  caus- 
sa sese  eos  in  fidem  recepturum  et  conservaturum  dixit: 
sed  quod  erat  civitas  magna  inter  Belgas  auctoritate  at^- 
que  hominum  multitudine  praestabat,  DC  obsides  po- 
poscit. His  traditis,  omnibusque  armis  ex  oppido  colla- 
tis,  ab  eo  loco  in  fines  Ambianorum  pervenit,  qui  se 

suaque  omnia  sine  mora  dediderunt.  Eorum  fines  Ner- 
vii adtingebant : quorum  de  natura  moribusque  Caesar 
quum  quaereret,  sic  reperiebat : Nullum  aditum  esse  ad 
eos  mercatoribus : nihil  pati  vini  reliquarum  que  rerum, 
ad  luxuriam  pertinentium , inferri,  quod  iis  rebus  re- 
languescere animos  et  remitti  virtutem  existimarent: 
esse  homines  feros  magnaeque  virtutis:  increpitare  at- 
que incusare  reliquos  Belgas,  qui  se  populo  Romano  de- 
didissent patriamque  virtutem  proiecissent : confirmare, 
sese  neque  legatos  missuros,  neque  ullam  conditionem 
, pacis  accepturos. 

XVI.  Quum  per  eorum  fines  triduum  iter  fecisset, 
inveniebat  ex  captivis,  Sabim  flumen  ab  castris  suis  non 
amplius  millia  passuum  decem  abesse:  trans  id  flumen 

v omnis  Nervios  consedisse  adventumque  ibiRomanorum 
exspectare  una  cum  Atrebatibus  et  Veromanduis,  fini- 
timis suis : (nam  his  utrisque  persuaserant,  uti  eam- 
dem  belli  fortunam  experirentur)  exspectari  etiam  ab 
his  Aduatucorum  copias,  atque  esse  in  itinere:  mulie- 
res, quique  per  aetatem  ad  pugnam  inutiles  viderentur, 
in  eum  locum  coniecisse,  quo  propter  paludes  exercitui 
aditus  non  esset. 

XVII.  Ilis  rebus  cognitis,  exploratores  centuriones- 
que praemittit,  qui  locum  idoneum  castris  deligant. 
Quumque  ex  dediticiis  Belgis  reliquisque  Gallis  com- 
plures, Caesarem  secuti,  una  iter  facerent:  quidam  ex 
his,  ut  postea  ex  captivis  cognitum  est,  eorum  dierum 
consuetudine  itineris  nostri  exercitus  perspecta,  nocte  ad 
Nervios  pervenerunt  atque  iis  demonstrarunt,  inter  sin- 
gulas legiones  impedimentorum  magnum  numerum  in- 
tercedere, neque  esse  quidquam  negotii,  quum  prima 
legio  in  castra  venisset  reliquaeque  legiones  magnum 
spatium  abessent,  hanc  sub  sarcinis  adoriri : qua  pulsa, 

impedimentisque  direptis,  futurum,  ut  reliquae  contra 
consistere  non  auderent.  Adiuvabat  etiam  eorum  con- 
silium, qui  rem  deferebant,  quod  Nervii  antiquitus, 
quum  equitatu  nihil  possent,  (neque  enim  ad  hoc  tem- 
pus ei  rei  student,  sed,  quidquid  possunt,  pedestribus 
valent  copiis,)  quo  facilius  finitimorum  equitatum,  si  -| 
praedandi  caussa  ad  eos  venisset,  impedirent,  teneris 
arboribus  incisis  atque  inflexis,  crebris  in  latitudinem 
ramis  et  rubis  sentibusque  interiectis  eflccerant,  ut  in- 
star muri  hae  sepes  munimenta  praeberent;  quo  non 
modo  intrari,  sed  ne  perspici  quidem  posset.  His  rebus 
quum  iter  agminis  nostri  impediretur,  non  omittendum 
sibi  consilium  Nervii  aestimaverunt. 

XVIII.  Loci  natura  erat  haec,  quem  locum  nostri 
castris  delegerant.  Collis,  ab  summo  aequaliter  decli- 
vis, ad  flumen  Sabim,  quod  supra  nominavimus,  ver- 
gebat. Ab  eo  flumine  pari  adelivitate  collis  nascebatur, 
adversus  huic  et  contrarius,  passus  circiter  ducentos, 
infima  apertus,  ab  superiore  parte  silvestris,  ut  non  fa- 
cile introrsus  perspici  posset.  Intra  eas  silvas  hostes  in 
occulto  sese  continebant : in  aperto  loco  secundum  flu- 
men paucae  stationes  equitum  videbantur.  Fluminis 
erat  altitudo  circiter  pedum  trium. 

XIX.  Caesar,  equitatu  praemisso,  subsequebatur 
omnibus  copiis : sed  ratio  ordoque  agminis  aliter  se  ha- 
bebat, ac  Belgae  ad  Nervios  detulerant.  Nam  quod  ad 
hostis  adpropinquabat,  consuetudine  sua  Caesar  sex  le- 
giones expeditas  ducebat : post  eas  totius  exercitus  im- 
pedimenta collocarat:  inde  duae  legiones,  quae  proxime 
conscriptae  erant,  totum  agmen  claudebant,  praesidio- 
que impedimentis  erant.  Equites  nostri,  cum  fundito- 
ribus sagittariisque  flumen  transgressi,  cum  hostium 
equitatu  proelium  commiserunt.  Quum  se  illi  idemti- 

dem  in  silvas  ad  suos  reciperent  ac  rursus  ex  silva  in 
nostros  impetum  facerent,  neque  nostri  longius,  quam 
quem  ad  finem  porrecta  ac  loca  aperta  pertinebant,  ce- 
dentes insequi  auderent:  interim  legiones  sex,  quae 
primae  venerant,  opere  dimenso,  castra  munire  coepe-  * „ 

runt.  Ubi  prima  impedimenta  nostri  exercitus  ab  bis, 
qui  in  silvis  abditi  latebant,  visa  sunt,  (quod  tempus  in- 
ter eos  committendi  proelii  convenerat)  ita,  ut  intra  sil- 
vas aciem  ordinesque  constituerant  atque  ipsi  sese  con- 
firmaverant, subito  omnibus  copiis  provolaverunt,  im- 
petumque in  nostros  equites  fecerunt.  His  facile  pulsis 
ac  proturbatis,  incredibili  celeritate  ad  flumen  decucur- 
rerunt, ut  paene  uno  tempore  et  ad  silvas,  et  in  flumine, 
et  iam  in  manibus  nostris  hostes  viderentur.  Eadem 
autem  celeritate  adverso  colle  adnostra  castra,  atqueeos, 
qui  in  opere  occupati  erant,  contenderunt. 

XX.  Caesari  omnia  uno  tempore  erant  agenda : ve- 
xillum proponendum,  quod  erat  insigne,  quum  ad  arma 
concurri  oporteret : signum  tuba  dandum : ab  opero  re- 
vocandi milites:  qui  paullo  longius  aggeris  petendi 
caussa  processerant,  arcessendi : acies  instruenda,  mi- 
lites cohortandi,  signum  dandum : quarum  rerum  ma- 
gnam partem  temporis  brevitas  et  successus  et  incursus 
hostium  impediebat.  Ilis  difficultatibus  duae  res  erant 
subsidio,  scientia  atque  usus  militum,  quod,  superio- 
ribus proeliis  exercitati,  quid  fieri  oporteret,  non  minus 
commode  ipsi  sibi  praescribere,  quam  ab  aliis  doceri 
poterant;  et  quod  ab  opere  singulisquc  legionibus  sin-  ^ 
gulos  legatos  Caesar  discedere,  nisi  munitis  castris,  ve- 
tuerat. Ili,  propter  propinquitatem  et  celeritatem  ho- 
stium, nihil  iam  Caesaris  imperium  spectabant,  sed  per 
se,  quae  videbantur,  administrabant.- 

XXI.  Caesar,  necessariis  rebus  imperatis,  ad  co- 

hortandos  milites,  quam  in  partem  fors  obtulit,  decu- 
currit et  ad  legionem  decimam  devenit.  Milites  non  lon- 
, giore  oratione  cohortatus,  quam  uti  suae  pristinae  vir- 
tutis memoriam  retinerent,  neu  perturbarentur  animo, 
hostiumque  impetum  fortiter  sustinerent,  quod  non 
longius  hostes  aberant,  quam  quo  telum  adiici  posset, 
proelii  committendi  signum  dedit.  Atque  in  alteram 
partem  item  cohortandi  caussa  profectus,  pugnantibus 
occurrit.  Temporis  tanta  fuit  exiguitas,  hostiumque 
tam  paratus  ad  dimicandum  animus,  ut  non  modo  ad 
insignia  adcommodanda,  sed  etiam  ad  galeas  induendas 
scutisque  tegimenta  detrahenda  tempus  defuerit.  Quam 
quisque  in  partem  ab  opere  casu  devenit,  quaeque  pri- 
ma signa  conspexit,  ad  haec  constitit,  ne,  in  quaeren- 
dis suis,  pugnandi  tempus  dimitteret. 

XXII.  Instructo  exercitu,  magis  ut  loci  natura  deie- 
ctusque  collis  et  necessitas  temporis,  quam  ut  rei  mili- 
taris ratio  atque  ordo  postulabat,  quum  diversis  locis  le- 
giones, aliae  alia  in  parte,  hostibus  resisterent,  sepibus- 
que densissimis,  ut  ante  demonstravimus,  interiectis 
prospectus  impediretur : neque  certa  subsidia  collocari, 
neque  quid  in  quaque  parte  opus  esset  provideri,  neque 
ab  uno  omnia  imperia  administrari  poterant.  Itaque  in 
tanta  rerum  iniquitate  fortunae  quoque  eventus  varii 
sequebantur. 

XXIII.  Legionis  nonae  et  decimae  milites,  ut  in  si- 
nistra parte  acie  constiterant,  pilis  emissis,  cursu  ac  las- 
situdine exanimatos  vulneribusque  confectos  Atrebates 
(nam  his  ea  pars  obvenerat)  celeriter  ex  loco  superiore 
in  flumen  compulerunt,  et  transire  conantes  insecuti 
gladiis  magnam  partem  eorum  impeditam  interfecerunt. 
Ipsi  transire  flumen  non  dubitaverunt  et,  in  locum  ini- 
quum progressi,  rursus  regressos  ac  resistentes  hostes 

redintegrato  proelio  in  fugam  dederunt.  Item  alia  in 
parte  diversae  duae  legiones,  undecima  et  octava,  pro- 
fligatis Veromanduis,  quibuscum  erant  congressi,  ex 
loco  superiore  in  ipsis  fluminis  ripis  proeliabantur.  At 
tum  totis  fere  a fronte  et  ab  sinistra  parte  nudatis  ea-  . • 
stris,  quum  in  dextro  cornu  legio  duodecima  et  non  ma- 
gno ab  ea  intervallo  septima  constitisset,  omnes  Nervii 
confertissimo  agmine,  duce  Boduognato,  qui  summam 
imperii  tenebat,  ad  eum  locum  contenderunt : quorum 
pars  aperto  latere  legiones  circumvenire,  pars  summum 
castrorum  locum  petere  coepit. 

XXIV.  Eodem  tempore  equites  nostri  letisque  ar- 
maturae pedites,  qui  cum  iis  una  fuerant,  quos  primo 
hostium  impetu  pulsos  dixeram,  quum  se  in  castra  re- 
ciperent, adversis  hostibus  occurrebant  ac  rursus  aliam 
in  partem  fugam  petebant:  et  calones,  qui  ab  decumana 
porta  ac  summo  iugo  collis  nostros  victores  flumen 
transisse  conspexerant,  praedandi  caussa  egressi,  quum 
respexissent  et  hostes  in  nostris  castris  versari  vidis- 
sent, praecipites  fugae  sese  mandabant.  Simul  eorum, 
qui  cum  impedimentis  veniebant,  clamor  fremitusque 
oriebatur,  aliique  aliam  in  partem  perterriti  ferebantur. 
Quibus  omnibus  rebus  permoti  equites  Treviri,  quo- 
rum inter  Gallos  virtutis  opinio  est  singularis,  qui  au- 
xilii caussa  ab  civitate  missi  ad  Caesarem  venerant, 
quum  multitudine  hostium  castra  nostra  compleri, 
legiones  premi  et  paene  circumventas  teneri,  calones, 
equites,  funditores,  Numidas,  diversos  dissipatosque  in 
omnes  partes  fugere  vidissent,  desperatis  nostris  rebus, 
domum  contenderunt:  Romanos  pulsos  superatosque, 
castris  impedimentisque  eorum  hostes  potitos,  civitati 
renunciaverunt. 

XXV.  Caesar,  ab  decimae  legionis  cohortatione  ad 

dextrum  cornu  profectus,  ubi  suos  urgeri,  signisque 
in  unum  locum  collatis  duodecimae  legionis  confertos 
milites  sibi  ipsos  ad  pugnam  esse  impedimento;  quar- 
tae cohortis  omnibus  centurionibus  occisis  signiferoque 
interfecto,  signo  amisso,  reliquarum  cohortium  omni- 
bus fere  centurionibus  aut  vulneratis  aut  occisis,  in  his 
primopilo,  P.  Sextio  Baculo,  fortissimo  viro,  multis  gra- 
vibusque  vulneribus  confecto , ut  iam  se  sustinere 
non  posset,  reliquos  esse  tardiores ; et  nonnullos  ab  no- 
vissimis desertos  proelio  excedere,  ac  tela  vitare;  hostis 
neque  a fronte  ex  inferiore  loco  subeuntes  intermittere, 
et  ab  utroque  latere  instare;  et  rem  esse  in  angusto  vi- 
dit, neque  ullum  esse  subsidium,  quod  submitti  posset: 
scuto  ab  novissimis  uni  militi  detracto,  quod  ipse  eo  sine 
scuto  venerat,  in  primam  aciem  processit,  centurioni- 
busque nominatim  adpellatis,  reliquos  cohortatus  mili- 
tes, signa  inferre  et  manipulos  laxare  iussit,  quo  facilius 
gladiis  uti  possent.  Cuius  adventu  spe  illata  militibus 
ac  redintegrato  animo,  quum  pro  se  quisque,  in  con- 
spectu imperatoris  etiam  in  extremis  suis  rebus,  ope- 
ram navare  cuperent,  paullum  hostium  impetus  tarda- 
tus est. 

XXVI.  Caesar,  quum  septimam  legionem,  quae  iuxta 
constiterat,  item  urgeri  ab  hoste  vidisset,  tribunos  mi- 
litum monuit,  ut  paullatim  sese  legiones  coniungerent 
et  conversa  signa  in  hostes  inferrent.  Quo  facto,  quum 
alius  alii  subsidium  ferrent,  neque  timerent,  ne  aversi 
ab  hoste  circumvenirentur,  audacius  resistere  ac  fortius 
pugnare  coeperunt.  Interim  milites  legionum  duarum, 
quae  in  novissimo  agmine  praesidio  impedimentis  fue- 
rant, proelio  nunciato,  cursu  incitato,  in  summo  colle 
ab  hostibus  conspiciebantur.  Et  T.  Labienus,  castris 
hostium  potitus  et  ex  loco  superiore,  quae  res  in  nostris 

castris  gererentur,  conspicatus,  decimani  legionem  sub- 
sidio nostris  misit.  Qui  quum  ex  equitum  et  calonum 
fuga,  quo  in  loco  res  esset,  quantoque  in  periculo  et  ca- 
stra, et  legiones,  et  imperator  versaretur,  cognovissent, 
nihil  ad  celeritatem  sibi  reliqui  fecerunt. 

XXVII.  Horum  adventu  tanta  rerum  commutatio 
facta  est,  ut  nostri,  etiam  qui  vulneribus  confecti  procu- 
buissent, scutis  innixi,  proelium  redintegrarent;  tum  ca- 
lones, perterritos  hostes  conspicati,  etiam  inermes  ar- 
matis occurrerent;  equites  vero,  ut  turpitudinem  fugae 
virtute  delerent,  omnibus  in  locis  pugnae  se  legionariis 
militibus  praeferrent.  At  hostes,  etiam  in  extrema  spe 
salutis,  tantam  virtutem  praestiterunt,  ut,  quum  primi 
eorum  cecidissent,  proximi  iacentibus  insisterent  atque 
ex  eorum  corporibus  pugnarent ; his  dciectis  et  coacer- 
vatis cadaveribus,  qui  superessent,  ut  ex  tumulo,  tela 
in  nostros  coni icerent  et  pila  intercepta  remitterent:  ut 
non  nequidquam  tantae  virtutis  homines  iudicari  debe- 
ret ausos  esse  transire  latissimum  flumen,  adseendero 
allissimas  ripas,  subire  iniquissimum  locum : quae  fa- 
cilia ex  difficillimis  animi  magnitudo  redegerat. 

XXVIII.  IIoc  proelio  facto  et  prope  ad  internecio- 
nem gente  ac  nomine  Nerviorum  redacto,  maiores  natu, 
quos  una  cum  pueris  mulieribusque  in  aestuaria  ac  pa- 
ludes collectos  dixeramus,  hac  pugna  nunciata,  quum 
victoribus  nihil  impeditum,  victis  nihil  tutum  arbitra- 
rentur, omnium,  qui  supererant,  consensu  legatos  ad 
Caesarem  miserunt,  seque  ei  dediderunt  et  in  comme- 
moranda civitatis  calamitate  ex  DC  ad  UI  senatores,  ex 
hominum  millibus LXvix  ad  D,  qui  arma  ferre  possent, 
seso  redactos  esse  dixerunt.  Quos  Caesar,  ut  in  miseros 
ac  supplices  usus  misericordia  videretur,  diligentissime 
conservavit,  suisque  finibus  atque  oppidis  uti  iussit  et 

finitimis  imperavit,  ut  ab  iniuria  et  maleficio  se  suosque 
prohiberent. 

XXIX.  Aduatuci,  de  quibus  supra  scripsimus, 
quum  omnibus  copiis  auxilio  Nerviis  venirent,  hac  pu- 
gna nunciata,  ex  itinere  domum  reverterunt;  cunctis 
oppidis  castellisque  desertis,  sua  omnia  in  unum  oppi- 
dum, egregie  natura  munitum,  contulerunt.  Quod 
quum  ex  omnibus  in  circuitu  partibus  altissimas  rupes 
despectusque  haberet,  una  ex  parte  leniter  adclivis  adi- 
tus, in  latitudinem  non  amplius  CC  pedum,  relinque- 
batur: quem  locum  duplici  altissimo  muro  munierant; 
tum  magni  ponderis  saxa  et  praeacutas  trabes  in  muro 
collocarant.  Ipsi  erant  ex  Cimbris  Teutonisque  progna- 
ti ; qui,  quum  iter  in  provinciam  nostram  atque  Italiam 
facerent,  iis  impedimentis,  quae  secum  agere  ac  portare 
non  poterant,  citra  flumen  Rhenum  depositis,  custodiae 
ex  suis  ac  praesidio  sex  millia  hominum  una  relique- 
runt. Hi,  post  eorum  obitum,  multos  annos  a finitimis 
exagitati,  quum  alias  bellum  inferrent,  alias  illatum  de- 
fenderent, consensu  eorum  omnium  pace  facta,  hunc 
sibi  domicilio  locum  delegerunt. 

XXX.  Ac  primo  adventu  exercitus  nostri  crebras 
ex  oppido  excursiones  faciebant,  parvulisque  proeliis 
cum  nostris  contendebant:  postea  vallo  pedum  XII,  in 
circuitu  XV millium,  crebrisque  castellis  circummuniti, 
oppido  sese  continebant.  Ubi,  vineis  actis,  aggere  ex- 
structo, turrim  procul  constitui  viderunt,  primum  irri- 
dere ex  muro  atque  increpitare  vocibus,  quo  tanta  ma- 
chinatio ab  tanto  spatio  institueretur?  quibusnam  ma- 
nibus, aut  quibus  viribus,  praesertim  homines  tantulae 
staturae,  (nam  plerumque  hominibus  Gallis  prae  ma- 
gnitudine corporum  suorum  brevitas  nostra  contemtui 

est)  tanti  oneris  turrim  in  muros  sese  collocare  con- 
fiderent? 

XXXI.  Ubi  vero  moveri  et  adpropinquare moenibus 
viderunt,  nova  atque  inusitata  specie  commoti,  legatos 
ad  Caesarem  de  pace  miserunt,  qui,  ad  hunc  modum  lo- 
cuti : Non  se  existimare,  Romanos  sine  ope  divina  bellum 
gerere,  qui  tantae  altitudinis  machinationes  tanta  cele- 
ritate promovere  [et  ex  propinquitate  pugnare]  possent: 
se  suaque  omnia  eorum  potestati  permittere,  dixerunt. 
Unum  petere  ac  deprecari:  si  forte , pro  sua  clementia 
ac  mansuetudine,  quam  ipsi  ab  aliis  audirent.,  statuisset, 
Aduatucos  esse  conservandos , ne  se  armis  despoliaret: 
sibi  omnes  fere  finitimos  esse  inimicos  ac  suae  virtuti  in- 
videre; a quibus  se  defendere , traditis  armis,  non  pos- 
sent. Sibi  praestare,  si  in  eum  casum  deducerentur, 
quamvis  fortunam  a populo  Romano  pati , quam  ab  his 
per  cruciatum  interfici,  inter  quos  dominari  consuessent. 

XXXII.  Ad  haec  Caesar  respondit:  Se  magis  con- 
suetudine sua,  quam  merito  eorum,  civitatem  conserva- 
turum, si  prius,  quam  aries  murum  adtigisset,  se  dedi- 
dissent: sed  deditionis  nullam  esse  conditionem,  nisi  ar- 
mis traditis:  se  id,  quod  in  Nerviis  fecisset,  facturum 
finitimisque  imperaturum,  ne  quam  dedititiis  populi  Ro- 
mani iniuriam  inferrent.  Re  nunciata  ad  suos,  quae  im- 
perarentur, facere  dixerunt.  Armorum  magna  multi- 
tudine de  muro  in  fossam,  quae  erat  ante  oppidum, 
iacta,  sic  ut  prope  summam  muri  aggerisque  altitudi- 
nem acerva  armorum  adaequarent;  et  tamen  circiter 
parte  tertia,  ut  postea  perspectum  est,  celata  atque  in  op- 
pido retenta,  portis  patefactis,  eo  die  pace  sunt  usi. 

XXXIII.  Sub  vesperum  Caesar  portas  claudi,  mili- 
tesque ex  oppido  exire  iussit,  ne  quam  noctu  oppidani 
ab  militibus  iniuriam  acciperent.  Illi,  ante  inito,  ut 

intellectum  est,  consilio,  quod  deditione  facta  nostros 
praesidia  deducturos,  aut  denique  indiligentius  serva- 
turos crediderant,  partim  cum  his,  quae  retinuerant  et 
celaverant,  armis,  partim  scutis  ex  cortice  factis,  aut  vi- 
minibus intextis,  quae  subito,  ut  temporis  exiguitas  po- 
stulabat, pellibus  induxerant,  tertia  vigilia,  qua  minime 
arduus  ad  nostras  munitiones  adscensus  videbatur,  om- 
nibus copiis  repente  ex  oppido  eruptionem  fecerunt.  Ce- 
leriter, ut  ante  Caesar  imperarat,  ignibus  significatione 
facta,  ex  proximis  castellis  eo  concursum  est  pugnatum- 
que  ab  hostibus  ita  acriter,  ut  a viris  fortibus,  in  ex- 
trema spe  salutis,  iniquo  loco,  contra  eos,  qui  ex  vallo 
turribusque  tela  iacerent,  pugnari  debuit,  quum  in  una 
virtute  omnis  spes  salutis  consisteret.  Occisis  ad  homi- 
num millibus  quatuor,  reliqui  in  oppidum  reiecti  sunt. 
Postridie  eius  diei,  refractis  portis,  quum  iam  defende- 
ret nemo,  atque  intromissis  militibus  nostris,  sectionem 
eius  oppidi  universam  Caesar  vendidit.  Ab  his,  qui 
emerant,  capitum  numerus  ad  eum  relatus  est  mil- 
lium LIII. 

XXXIV.  Eodem  tempore  a P.  Crasso,  quem  cum 
legione  una  miserat  ad  Venetos,  Unellos,  Osismios,  Cu- 
riosolitas,  Sesuvios,  Aulercos,  Rhedones,  quae  sunt 
maritimae  civitates,  Oceanumque  adtingunt,  certior  fa- 
ctus est,  omnes  eas  civitates  in  ditionem  potestatemque 
populi  Romani  esse  redactas. 

XXXV.  His  rebus  gestis  omni  Gallia  pacata,  tanta 
huius  belli  ad  barbaros  opinio  perlata  est,  uti  ab  his  na- 
tionibus, quae  trans  Rhenum  incolerent,  mitterentur 
legati  ad  Caesarem,  quae  se  obsides  daturas,  imperata 
facturas,  pollicerentur:  quas  legationes  Caesar,  quod 
in  Italiam  Ulyricumque  properabat,  inita  proxima  ae- 
state ad  se  reverti  iussit.  Ipse  in  Carnutes,  Andes,  Tu- 

ronesque,  quae  civitates  propinquae  his  locis  erant,  ubi 
bellum  gesserat,  legionibus  in  hiberna  deductis,  in  Ita- 
liam profectus  est,  ob  easque  res,  ex  litteris  Caesaris, 
dies  XV  supplicatio  decreta  est,  quod  ante  id  tempus 
-accidit  nulli. 


LIBER  TERTIUS. 


ARG.  I.  Bellum  Alpinorum.  Cap.  1.  Hiberna  Ser.  Galba* 
in  Veragris  et  Nantuatibus.  2._Motus  Gallorum.  3-6.  Periculum  Ro- 
manae legionis  ; victoria;  iter  in  provinciam.  II.  Bellum  . Vene- 
ticum. Cap.  7-11.  Novum  bellam  in  Armorica  auctoribus  Veneti* 
conflatum;  adparatus  ad  id  bellum.  12.  13.  Situs  Venetorum  et  arma- 
tura classis.  14-16.  Proelium  navale;  clades  Venetorum.  III.  Bel- 
lum Unellorum.  Cap.  17.  Iter  Q.  Titurii  in  Unellos;  castra.  18. 
19.  Unelli  ratione  et  consilio  superati.  IV.  Kxpeditio  P.  Crassi 
in  Aquitaniam.  Cap.  20-22.  Sotiates  a P.  Crasso  victi ; soldurii. 
23-27.  Seditio  maximae  partis  Aquitaniae.  V.  Expeditio  Caesa- 
ris in  Morinos  et  Menapios.  Cap.  28.  Iter  Caesaris  ad  hostes; 
receptus  Morinorum  in  silvas;  impetus  in  Romanos.  29.  Cousilia  Cae- 
saris tempestatibus  impedita;  hiberna. 

Cap.  I.  Quum  in  Italiam  proficisceretur  Caesar, 
Ser.  Galbam  cum  legione  duodecima  et  parte  equitatus 
in  Nantuatis,  Veragros Sedunosque  misit,  qui  ab  finibus 
Allobrogum  et  lacu  Lemanno  et  flumine  Rhodano  ad 
summas  Alpes  pertinent.  Caussa  mittendi  fuit,  quod' 
iter  per  Alpes,  quo  magno  cum  periculo  magnisque  cum 

portoriis  mercatores  ire  consuerant,  patefieri  volebat. 
Huic  permisit,  si  opus  esse  arbitraretur,  uti  in  eis  locis 
legionem  hiemandi  caussa  collocaret.  Galba,  secundis 
aliquot  proeliis  factis,  castellisque  compluribus  eorum 
expugnatis,  missis  ad  eum  undique  legatis  obsidibus-  - 
que  datis  et  pace  facta,  constituit,  cohortis  duas  in  Nan- 
tuatibus collocare  et  ipse  cum  reliquis  eius  legionis  co- 
hortibus in  vico  Veragrorum,  qui  adpellatur  Octodurus, 
hiemare:  qui  vicus,  positus  in  valle,  non  magna  adie- 
cta  planicie,  altissimis  montibus  undique  continetur. 
Quum  hic  in  duas  partes  flumine  divideretur,  alteram 
partem  eius  vici  Gallis  concessit,  alleram,  vacuam  ab  il- 
lis relictam,  cohortibus  ad  hiemandum  adtribuit.  Eum 
locum  vallo  fossaque  munivit. 

II.  Quum  dies  hibernorum  complures  transissent 
frumentumque  eo  comportari  iussisset,  subito  per  ex- 
ploratores certior  factus  est,  ex  ea  parte  vici,  quam  Gal- 
lis concesserat,  omnes  noctu  discessisse,  montesque,  qui 
impenderent,  a maxima  multitudine  Sedunorum  et  Ve- 
ragrorum teneri.  Id  aliquot  de  caussis  acciderat,  ut  su- 
bito Galli  belli  renovandi  legionisque  opprimendae  con- 
silium caperent : primum,  quod  legionem,  neque  eam 
plenissimam,  detractis  cohortibus  duabus,  et  compluri- 
bus singillatim,  qui  commeatus  petendi  caussa  missi 
erant,  absentibus,  propter  paucitatem  despiciebant:  tum 
etiam,  quod  propter  iniquitatem  loci,  quum  ipsi  ex  mon- 
tibus in  vallem  decurrerent  et  tela  coniicerent,  ne  pri- 
mum quidem  posse  impetum  suum  sustineri  existima- 
bant. Accedebat,  quod  suos  ab  se  liberos  abstractos  ob- 
sidum  nomine  dolebant : et  Romanos  non  solum  itine- 
rum caussa,  sed  etiam  perpetuae  possessionis,  culmina 
Alpium  occupare  conari  et  ea  loca  finitimae  provinciae 
adiungere,  sibi  persuasum  habebant. 

bat.  III.  His  nunciis  acceptis,  Galba,  quum  neque  opus 
ocii  hibernorum  munitionesque  plene  essent  perfectae,  ne- 
ulis  que  de  frumento  reliquoque  commeatu  satis  esset  pro- 
'um  visum,  quod,  deditione  facta  obsidibusque  acceptis,  ni-  • 
)U?'  hil  de  bello  timendum  existimaverat,  consilio  celeriter 

convocato,  sententias  exquirere  coepit.  Quo  in  consilio, 
quum  tantum  repentini  periculi  praeter  opinionem  ac- 
cidisset, ac  iam  omnia  fere  superiora  loca  multitudine 
armatorum  completa  conspicerentur,  neque  subsidio 
veniri,  neque  commeatus  supportari  interclusis  itineri- 
bus possent,  prope  iam  desperata  salute,  nonnullae  hu- 
iusmodi  sententiae  dicebantur,  ut,  impedimentis  reli- 
ctis, eruptione  facta,  iisdem  itineribus,  quibus  eo  per- 
venissent, ad  salutem  contenderent.  Maiori  tamen  parti 
placuit,  hoc  reservato  ad  extremum  consilio,  interim  rei 
eventum  experiri  et  castra  defendere. 

IV.  Brevi  spatio  interiecto,  vix  ut  his  rebus,  quas 
constituissent,  collocandis  atque  administrandis  tempus 
daretur,  hostes  ex  omnibus  partibus,  signo  dato,  decur- 
rere, lapides  gaesaque  in  vallum  coniicerc:  nostri  primo 
integris  viribus  fortiter  repugnare,  neque  ullum  frustra 
telum  ex  loco  superiore  mittere:  ut  quaeque  pars  ca- 
strorum nudata  defensoribus  premi  videbatur,  eo  occur- 
rere et  auxilium  ferre : sed  hoc  superari,  quod  diutur- 
nitate pugnae  hostes  defessi  proelio  excedebant,  alii  in- 
tegris viribus  succedebant:  quarum  rerum  a nostris 
propter  paucitatem  fieri  nihil  poterat  ac  non  modo  de- 
fesso ex  pugna  excedendi , sed  ne  saucio  quidem  eius 
loci,  ubi  constiterat,  relinquendi  ac  sui  recipiendi  facul- 
tas dabatur. 

V.  Quum  iam  amplius  horis  sex  continenter  pugna- 
retur ac  non  solum  vires,  sed  etiam  tela  nostris  defice- 
rent atque  hostes  acrius  instarent,  languidioribusqueno- 

stris  vallum  scindere  et  fossas  complere  coepissent,  res- 
que esset  iam  ad  extremum  perducta  casum : P.  Sextius 
Baculus,  primipili  centurio,  quem  Nervico  proelio  com- 
pluribus confectum  vulneribus  diximus,  et  item  C.  Vo- 
lusenus,  tribunus  militum,  vir  et  consilii  magni  et  vir- 
tutis, ad  Galbam  adcurrunt  atque  unam  esse  spem  salu- 
tis docent,  si,  eruptione  facta,  extremum  auxilium  ex- 
perirentur. Itaque,  convocatis  centurionibus,  celeriter 
milites  certiores  facit,  paullisper  intermitterent  proelium 
ac  tantummodo  tela  missa  exciperent,  seque  ex  labore 
reficerent ; post  dato  signo  ex  castris  erumperent  atque 
omnem  spem  salutis  in  virtute  ponerent. 

VI.  Quod  iussi  sunt,  faciunt  ac,  subito  omnibus 
portis  eruptione  fafcta,  neque  cognoscendi,  quid  fieret, 
neque  sui  colligendi  hostibus  facultatem  relinquunt 
Ita  commutata  fortuna,  eos,  qui  in  spem  potiundorum 
castrorum  venerant,  undique  circumventos  interficiunt 
et  ex  hominum  millibus  amplius  triginta,  quem  nume- 
rum barbarorum  ad  castra  venisse  constabat,  plus  ter- 
tia parte  interfecta,  reliquos  perterritos  in  fugam  confi- 
ciunt ac  ne  in  locis  quidem  superioribus  consistere  pa- 
tiuntur. Sic,  omnibus  hostium  copiis  fusis  armisque 
exutis,  se  in  castra  munitionesque  suas  recipiunt.  Quo 
proelio  facto,  quod  saepius  fortunam  tentare  Galba  no- 
lebat atque  alio  se  in  hiberna  consilio  venisse  memine- 
rat, aliis  occurrisse  rebus  viderat,  maxime  frumenti 
commeatusque  inopia  permotus , postero  die  omnibus 
eius  vici  aedificiis  incensis,  in  provinciam  reverti  con- 
tendit : ac  nullo  hoste  prohibente,  aut  iter  demorante, 
incolumem  legionem  in  Nantuatis,  inde  in  Allobrogas 
perduxit,  ibique  hiemavit. 

VII.  His  rebus  gestis,  quum  omnibus  de  caussis 
Caesar  pacatam  Galliam  existimaret,  superatis  Belgis, 

expulsis  Germanis,  victis  in  Alpibus  Sedunis,  atque  ita 
inita  hieme  in  Illyricum  profectus  esset,  quod  eas  quo- 
que nationes  adire  et  regiones  cognoscere  volebat,  subi- 
tum bellum  in  Gallia  coortum  est.  Eius  belli  haec  fuit 
caussa.  P.  Crassus  adolescens  cum  legione  septima  pro- 
ximus mare  Oceanum  in  Andibus  hiemarat.  Is,  quod  in  , 
his  locis  inopia  frumenti  erat,  praefectos  tribunosque 
militum  complures  in  finitimas  civitates  frumenti  com- 
meatusque petendi  caussa  dimisit:  quo  in  numero  erat 
T.  Terrasidius,  missus  in  Unellos,  M.  Trebius  Gallus  in 
Curiosolitas,  Q.  Velaniuscum  T.  Silio  in  Venetos. 

VIII.  Huius  est  civitatis  longo  amplissima  auctori- 
tas omnis  orae  maritimae  regionum  earum,  quod  et  na- 
ves habent  Veneti  plurimas,  quibus  in  Britanniam  na- 
vigare consuerunt,  et  scientia  atque  usu  nauticarum  ro- 
rum reliquos  antecedunt  et  in  magno  impetu  maris  at- 
que aperto,  paucis  portibus  interiectis,  quos  tenent  ipsi, 
omnes  fere,  qui  eo  mari  uti  consuerunt,  habent  vectiga- 
les. Ab  iis  fit  initium  retinendi  Silii  atque  Velanii,  quod 
per  eos  suos  se  obsides,  quos  Crasso  dedissent,  recupe- 
raturos existimabant.  Ilorum  auctoritate  finitimi  ad- 
ducti, (ut  sunt  Gallorum  subita  et  repentina  consilia) 
eadem  de  caussa  Trebium  Terrasidiumquc  retinent  et, 
celeriter  missis  legatis,  per  suos  principes  inter  se  con- 
iurant,  nihil  nisi  communi  consilio  acturos,  cumdem- 
que  omnis  fortunae  exitum  esse  laturos:  reliquasque 
civitates  sollicitant,  ut  in  ea  libertate,  quam  a maiori- 
bus acceperant,  permanere,  quam  Romanorum  servi- 
tutem perferre  mallent.  Omni  ora  maritima  celeriter  ad 
suam  sententiam  perducta,  communem  legatiouem  ad 
P.  Crassum  mittunt,  si  velit  suos  recipere,  obsides  sibi 
remittat. 

IX.  Quibus  de  rebus  Caesar  ab  Crasso  certior  factus, 

quod  ipse  aberat  longius,  naves  interi m longas  aedifi- 
cari in  flumine  Ligeri,  quod  influit  in  Oceanum,  remi- 
ges ex  provincia  institui,  nautas  gubernatoresque  com- 
parari iubet.  His  rebus  celeriter  administratis,  ipse, 
quum  primum  per  anni  tempus  potuit,  ad  exercitum 
contendit.  Veneti  rcliquaeque  item  civitates,  cognito 
Caesaris  adventu,  simul  quod,  quantum  in  se  facinus 
admisissent,  intellegebant,  (legatos,  quod  nomen  ad  om- 
nes nationes  sanctum  inviolalumque  scmper  fuisset,  re- 
tentos ab  se  et  in  vincula  coniectos,)  pro  magnitudine 
periculi  bellum  parare  et  maxime  ea,  quao  ad  usum  na- 
vium pertinent,  providere  instituunt ; hoc  maiore  spe, 
quod  multum  natura  loci  confidebant.  Pedestria  esse 
itinera  concisa  aestuariis,  navigationem  impeditam  pro- 
pter inscientiam  locorum  paucitatemque  portuum  scie- 
bant: neque  nostros  exercitus  propter  frumenti  inopiam 
diutius  apud  se  morari  posse,  confidebant:  ac  iam,  ut 
omnia  contra  opinionem  acciderent,  tamen  se  plurimum 
navibus  posse:  Romanos  neque  ullam  facultatem  ha- 
bere navium,  neque  eorum  locorum,  ubi  bellum  gesturi 
essent,  vada,  portus,  insulasque  novisse:  ac  longe  aliam 
esse  navigationem  in  concluso  mari,  atque  in  vastissimo 
atque  apertissimo  Oceano,  perspiciebant.  His  initis  con- 
siliis, oppida  muniunt,  frumenta  ex  agris  in  oppida 
comportant,  naves  in  Venetiam,  ubi  Caesarem  primum 
bellum  gesturum  constabat,  quam  plurimas  possunt, 
cogunt.  Socios  sibi  ad  id  bellum  Osismios,  Lexovios, 
Nannetes,  Ambiliatos,  Morinos,  Diablintes,  Menapios 
adsciscunt : auxilia  ex  Britannia,  quae  contra  eas  regio- 
nes posita  est,  arcessunt. 

X.  Erant  hae  difficultates  belli  gerendi,  quas  supra 
ostendimus;  sed  multa  Caesarem  tamen  ad  id  bellum 
incitabant:  iniuriae retentorum  equitum  Romanorum; 

rebellio  facta  post  deditionem ; defectio  datis  obsidibus; 
tot  civitatum  coniuratio ; in  primis,  ne,  hac  parte  ne- 
glecta, reliquae  nationes  sibi  idem  licere  arbitrarentur. 
Itaque  quum  intellegeret,  omnes  fere  Gallos  novis  rebus 
studere  et  ad  bellum  mobiliter  celeriterque  excitari, 
omnes  autem  homines  natura  libertati  studere  et  condi- 
tionem servitutis  odisse,  prius  quam  plures  civitates 
conspirarent,  partiendum  sibi  ac  latius  distribuendum 
exercitum  putavit. 

XI.  Itaque  T.  Labienum  legatum  in  Treviros,  qui 
proximi  flumini  Rheno  sunt,  cum  equitatu  mittit.  Huic 
mandat,  Remos  reliquosque  Belgas  adeat,  atque  in  of- 
ficio contineat,  Germanosque,  qui  auxilio  a Belgis  ar- 
cessiti dicebantur,  si  per  vim  navibus  flumen  transire 
conentur,  prohibeat.  P.  Crassum  cum  cohortibus  legio- 
nariis duodecim  et  magno  numero  equitatus  in  Aquita- 
niam proficisci  iubet,  no  ex  his  nationibus  auxilia  in 
Galliam  mittantur  ac  tantae  nationes  coniungantur.  Q. 
Titurium  Sabinum  legatum  cum  legionibus  Iribus  in 
Unellos,  Curiosolitas  Lexoviosque  mittit,  qui  eam  ma- 
num distinendam  curet.  D.  Brutum  adolescentem  classi 
Gallicisque  navibus,  quas  ex  Pictonibus  et  Santonis  re- 
liquisque pacatis  regionibus  convenire  iusserat,  praefi- 
cit et,  quum  primum  posset,  in  Venetos  proficisci  iubet. 
Ipse  eo  pedestribus  copiis  contendit. 

XII.  Erant  eiusmodi  fere  situs  oppidorum,  ut,  po- 
sita in  extremis  lingulis  promonloriisque,  neque  pedi- 
bus aditum  haberent,  quum  ex  alto  se  aestus  incitavis- 
set, quod  bis  accidit  semper  horarum  XXIV  spatio,  ne- 
que navibus,  quod,  rursus  minuente  aestu,  naves  in 
vadis  adflictarentur.  Ita  utraque  re  oppidorum  oppu- 
gnatio impediebatur;  ac,  si  quando  magnitudine  operis 
forte  superati,  extruso  mari  aggere  ac  molibus,  atque 

his  ferme  oppidi  moenibus  adaequatis,  suis  fortunis  de- 
sperare coeperant,  magno  numero  navium  adpulso,  cu- 
ius rei  summam  facultatem  habebant,  sua  deportabant 
omnia,  seque  in  proxima  oppida  recipiebant.  Ibi  se  rur- 
sus iisdem  opportunitatibus  loci  defendebant.  Haec  eo 
facilius  magnam  partem  aestatis  faciebant,  quod  nostrae 
naves  tempestatibus  detinebantur  summaque  erat  vasto 
atque  aperto  mari,  magnis  aestibus,  raris  ac  prope  nul- 
lis portibus,  difficultas  navigandi. 

XIII.  Namque  ipsorum  naves  ad  hunc  modum  fa- 
ctae armataeque  erant.  Carinae  aliquanto  planiores, 
quam  nostrarum  navium,  quo  facilius  vada  ac  deces- 
sum aestus  excipere  possent : prorae  admodum  erectae 
atque  item  puppes,  ad  magnitudinem  fluctuum  tempe- 
statumque adcommodatae:  naves  totae  factae  ex  robore, 
ad  quamvis  vim  et  contumeliam  perferendam : transtra 
pedalibus  in  latitudinem  trabibus  confixa  clavis  ferreis, 
digiti  pollicis  crassitudine : ancorae,  pro  funibus,  fer- 
reis catenis  revinctae : pelles  pro  velis,  alutaeque  tenui- 
ter confectae,  sive  propter  lini  inopiam  atque  cius  usus 
inscientiam,  sive  eo,  quod  est  magis  verisimile,  quod 
tantas  tempestates  Oceani  tantosque  impetus  ventorum 
sustineri,  ac  tanta  onera  navium  regi  velis  non  satis 
commode,  arbitrabantur.  Cum  his  navibus  nostrae 
classi  eiusmodi  congressus  erat,  ut  una  celeritate  et  pul- 
su remorum  praestaret,  reliqua,  pro  loci  natura,  pro  vi 
tempestatum,  illis  essent  aptiora  et  adeommodatiora : 
neque  enim  bis  nostrae  rostro  nocere  poterant;  tanta  in 
eis  erat  firmitudo : neque  propter  altitudinem  facile  te- 
lum adiiciebatur  et  eadem  de  caussa  minus  commode 
scopulis  continebantur.  Accedebat,  ut,  quum  saevire 
ventus  coepisset  et  se  vento  dedissent,  et  tempestatem 
ferrent  facilius,  et  in  vadis  consisterent  tutius,  et,  ah 

aestu  derelictae,  nihil  saxa  et  cautes  timerent:  quarum 
rerum  omnium  nostris  navibus  casus  -erant  extime- 
scendi. 

XIV.  Compluribus  expugnatis  oppidis,  Caesar,  ubi 
intellexit,  frustra  tantum  laborem  sumi,  neque  hostium 
fugam  captis  oppidis  reprimi,  nequo  his  noceri  posse, 
statuit  exspectandam  classem.  Quae  ubi  convenit  ac 
primum  ab  hostibus  visa  est,  circiter  CCXX  naves  eo- 
rum pal-atissimac  atque  omni  genere  armorum  ornatis- 
simae, profectae  ex  portu,  nostris  adversae  constiteruut: 
neque  satis  Bruto,  qui  classi  praeerat,  vel  tribunis  mili- 
tum centurionibusque,  quibus  singulae  naves  erant  ad- 
tributae,  constabat,  quid  agerent,  aut  quam  rationem 
pugnae  insisterent,  llostro  enim  noceri  non  posse  co- 
gnoverant; turribus  autem  excitatis,  tamen  has  altitudo 
puppium  ex  barbaris  navibus  superabat,  ut  neque  ex 
inferiore  loco  satis  commode  tela  adiici  possent,  et  missa 
ab  Gallis  gravius  acciderent.  Una  erat  magno  usui  res 
praeparata  a nostris,  falces  praeacutae,  insertae  adfixae- 
que  longuriis,  non  absimili  forma  muralium  falcium. 
Ilis  quum  funes,  qui  antemnas  ad  malos  destinabant, 
comprehensi  adductique  erant,  navigio  remis  incitato 
praerumpebantur.  Quibus  abscisis,  antemnae  necessa- 
rio concidebant,  ut,  quum  omnis  Gallicis  navibus  spes 
in  velis  armamentisque  consisteret,  his  ereptis,  omnis 
usus  navium  uno  tempore  eriperetur.  Reliquum  erat 
certamen  positum  in  virtute,  qua  nostri  milites  facile 
superabant,  atque  eo  magis,  quod  in  conspectu  Caesa- 
ris atque  omnisexercitusresgerebatur.utnullumpaullo 
fortius  factum  latere  posset:  omnes  enim  colles  ac  loca 
superiora,  unde  erat  propinquus  despectus  in  mare,  ab 
exercitu  tenebantur. 

XV.  Deiectis,  ut  diximus,  antemnis,  quum  singu- 

las  binae  ac  ternae  naves  circumsteterant,  milites  sum- 
ma vi  transcendere  in  hostium  naves  contendebant. 
Quod  postquam  barbari  fieri  animadverterunt,  expugna- 
tis compluribus  navibus,  quum  ei  rei  nullum  reperire- 
tur  auxilium,  fuga  salutem  petere  contenderunt:  ac  iam 
convergis  in  eam  partem  navibus,  quo  ventus  ferebat, 
tanta  subito  malacia  ac  tranquillitas  exstitit,  ut  se  ex  loco 
movere  non  possent.  Quae  quidem  res  ad  negotium  con- 
ficiendum maxime  fuit  opportuna : nam  singulas  nostri 
consectati  expugnaverunt,  ut  perpaucae  ex  omni  nu- 
mero, noctis  interventu,  ad  terram  pervenerint,  quum 
ab  hora  fere  quarta  usque  ad  solis  occasum  pugnaretur. 

XVI.  Quo  proelio  bellum  Venetorum  totiusque  orae 
maritimae  confectum  est.  Nam  quum  omnis  iuventus, 
omnes  etiam  gravioris  aetatis,  in  quibus  aliquid  consi- 
lii aut  dignitatis  fuit,  eo  convenerant;  tum  navium 
quod  ubique  fuerat,  in  unum  locum  coegerant : quibus 
amissis,  reliqui,  neque  quo  se  reciperent,  neque  quem- 
admodum oppida  defenderent,  habebant.  Itaque  se  sua- 
que omnia  Caesari  dediderunt.  In  quos  eo  gravius  Cae- 
sar vindicandum  statuit,  quo  diligentius  in  reliquum 
tempus  a barbaris  ius  legatorum  conservaretur.  Itaque, 
omni  senatu  necato,  reliquos  sub  corona  vendidit. 

XVII.  Dum  haec  in  Venetis  geruntur,  Q.  Titurius 
Sabinus  cum  iis  copiis,  quas  a Caesare  acceperat,  in  fines 
Unellorum  pervenit.  His  praeerat  Viridovix  ac  summam 
imperii  tenebat  earum  omnium  civitatum,  quae  defece- 
rant, ex  quibus  exercitum  magnasque  copias  coegerat. 
Atque  his  paucis  diebus  Aulerci  Eburovices  Lexoviique, 
senatu  suo  interfecto,  quod  auctores  belli  esse  nolebant, 
portas  clauserunt,  seque  cum  Viridovice  coniunxerunt ; 
magnaque  praeterea  multitudo  undique  ex  Gallia  per- 
ditorum hominum  latronumque  convenerant,  quos  spes 

praedandi  studiumque  bellandi  ab  agricultura  et  quoti- 
diano labore  revocabat.  Sabinus  idoneo  omnibus  rebus 
loco  castris  sese  tenebat,  quum  Virido  vix  contra  eum 
duum  millium  spatio  consedisset,  quotidieque  productis 
copiis  pugnandi  potestatem  faceret ; ut  iam  non  solum 
hostibus  in  contemtionem  Sabinus  veniret,  sed  etiam 
nostrorum  militum  vocibus  non  nihil  carperetur : tan- 
tamque  opinionem  timoris  praebuit,  ut  iam  ad  vallum 
castrorum  hostes  accedere  auderent.  Id  ea  de  caussa  fa- 
ciebat, quod  cum  tanta  multitudine  hostium,  praesertim 
eo  absente,  qui  summam  imperii  teneret,  nisi  aequo  loco, 
aut  opportunitate  aliqua  data,  legato  dimicandum  non 
existimabat. 

XVIII.  Hac  confirmata  opinione  timoris,  idoneum 
quemdam  hominem  et  callidum  delegit,  Gallum,  ex  his, 
quos  auxilii  caussa  secum  habebat.  Huic  magnis  prae^- 
miis  pollicitationibusque  persuadet,  uti  ad  hostes  trans- 
eat et,  quid  fieri  velit,  edocet.  Qui,  ubi  pro  perfuga  ad 
eos  venit,  timorem  Romanorum  proponit:  quibus  an- 
gustiis ipse  Caesar  a Venetis  prematur,  docet:  neque 
longius  abesse,  quin  proxima  nocte  Sabinus  clam  ex  ca- 
stris exercitum  educat  et  ad  Caesarem  auxilii  ferendi  > 
caussa  proficiscatur.  Quod  ubi  auditum  est,  conclamant 
omnes,  occasionem  negotii  bene  gerendi  amittendam  non 
esse,  ad  castra  iri  oportere.  Multae  res  ad  hoc  consilium 
Gallos  hortabantur : superiorum  dierum  Sabini  cuncta- 
tio, perfugae  confirmatio,  inopia  cibariorum,  cui  rei  pa- 
rum diligenter  ab  iis  erat  provisum,  spes  Venetici  belli, 
et  quod  fere  libenter  homines  id,  quod  volunt,  cre- 
dunt. Ilis  rebus  adducti,  non  prius  Viridovicem  reli- 
quosque  duces  ex  concilio  dimittunt,  quam  ab  his  sit 
concessum,  arma  uti  capiant  et  ad  castra  contendant. 
Qua  re  concessa,  laeti,  ut  explorata  victoria,  sarmentis 
Iul.  Caes.  E 

virgultisque  collectis,  quibus  fossas  Romanorum  com- 
pleant, ad  castra  pergunt. 

XIX.  Locus  erat  castrorum  editus  et  paullatim  ab 
imo  adclivis,  circiter  passus  mille.  Huc  magno  cursu 
contenderunt,  ut  quam  minimum  spatii  ad  se  colligen- 
dos armandosque  Romanis  daretur,  exanimatique  per- 
venerunt. Sabinus,  suos  hortatus,  cupientibus  signum 
dat.  Impeditis  hostibus  propter  ea,  quae  ferebant,  onera, 
subito  duabus  portis  eruptionem  fieri  iubet.  Factum  est 
opportunitate  loci,  hostium  inscientia  ac  defatigatione, 
virtute  militum,  superiorum  pugnarum  exercitatione, 
ut  ne  unum  quidem  nostrorum  impetum  ferrent  ac  sta- 
tim  terga  verterent.  Quos  impeditos  integris  viribus  mi- 
lites nostri  consecuti,  magnum  numerum  eorum  occide- 
runt; reliquos  equites  consectati,  paucos,  qui  ex  fuga 
evaserant,  reliquerunt.  Sic  uno  tempore  et  de  navali 
pugna  Sabinus,  et  de  Sabini  victoria  Caesar  certior  fa- 
ctus, civitatesque  omnes  se  statim  Titurio  dediderunt. 
Nam,  ut  ad  bella  suscipienda  Gallorum  alacer  ac  prona- 
tus est  animus,  sic  mollis  ac  minime  resistens  ad  cala- 
mitates perferendas  mens  eorum  est. 

XX.  Eodem  fere  tempore  P.  Crassus,  quum  in  Aqui- 
taniam pervenisset,  quae  pars,  ut  ante  dictum  est,  et  re- 
gionum latitudine,  et  multitudine  hominum,  ex  tertia 
parte  Galliae  est  aestimanda,  quum  intellegeret,  in  his 
locis  sibi  bellum  gerendum,  ubi  paucis  ante  annis  L. 
Valeri usPraeconinus,  legatus,  exercitu  pulso,  interfectus 
esset,  atque  unde  L.  Manilius,  proconsul,  impedimen- 
tis amissis  profugisset,  non  mediocrem  sibi  diligentiam 
adhibendam  intellegebat.  Itaque  re  frumentaria  provi- 
sa, auxiliis  equitatuque  comparato,  multis  praeterea  vi- 
ris fortibus  Tolosa,  Carcasone  et  Narbone,  quae  sunt  ci- 
vitates Galliae  provinciae,  finitimae  his  regionibus,  no- 

minatim  evocatis,  in  Sotiatum  fines  exercitum  introdu- 
xit. Cuius  adventu  cognito,  Sotiates,  magnis  copiis  co- 
actis equitaluque,  quo  plurimum  valebant,  in  itinere 
agmen  nostrum  adorti,  primum  equestre  proelium  com- 
miserunt : deinde,  equitatu  suo  pulso  atque  inseqilen- 
tibus  nostris,  subito  pedestris  copias,  quas  in  convalle 
in  insidiis  collocaverant,  ostenderunt.  Ili,  nostros  disie- 
ctos  adorti,  proelium  renovarunt. 

XXI.  Pugnatum  est  diu  atque  acriter,  quum  Sotia- 
tes, superioribus  victoriis  freti,  in  sua  virtute  totius  Aqui- 
taniae salutem  positam  putarent;  nostri  autem,  quid 
sine  imperatore  et  sine  reliquis  legionibus,  adolescen- 
tulo  duce,  efficere  possent,  perspici  cuperent:  tamen 
confecti  vulneribus  hostes  terga  vertere.  Quorum  ma- 
gno numero  interfecto,  Crassus  ex  itinere  oppidum  So- 
tiatum oppugnare  coepit.  Quibus  fortiter  resistentibus, 
vineas  turresque  egit.  Illi,  alias  eruptione  tentata,  alias 
cuniculis  ad  aggerem  vineasque  actis,  (cuius  rei  sunt 
longe  peritissimi  Aquitani,  propterea  quod  multis  locis 
apud  eos  aerariae  secturae  sunt,)  ubi  diligentia  nostro- 
rum nihil  his  rebus  profici  posse  intellexerunt,  legatos 
ad  Crassum  mittunt,  seque  in  deditionem  ut  recipiat, 
petunt.  Qua  re  impetrata,  arma  tradere  iussi,  faciunt. 

XXII.  Atque  in  ea  re  omnium  nostrorum  intentis 
animis,  alia  ex  parte  oppidi  Adcantuannus,  qui  sum- 
mam imperii  tenebat,  cum  sexcentis  devotis,  quos  illi 
soldurios  adpellant,  (quorum  haec  est  conditio,  uti  om- 
nibus in  vita  commodis  una  cum  his  fruantur,  quorum 
se  amicitiae  dediderint:  si  quid  iis  per  vim  accidat,  aut 
cumdem  casum  una  ferant,  aut  sibi  mortem  consciscant: 
neque  adhuc  hominum  memoria  repertus  est  quisquam, 
qui,  eo  interfecto,  cuius  se  amicitiae  devovisset,  mor- 
tem recusaret,)  cum  iis  Adcantuannus,  eruptionem  fa- 

cere  conatus,  clamore  ab  ea  parte  munitionis  sublato, . 
quum  ad  arma  milites  concurrissent,  vehementerque 
ibi  pugnatum  esset,  repulsus' in  oppidum,  tamen  uti 
eadem  deditionis  conditione  uteretur,  ab  Crasso  impe- 
travit. 

XXIII.  Armis  obsidibusque  acceptis,  Crassus  in 
tines  Vocatium  et  Tarusatium  profectus  est.  Tum  vero 
barbari  commoti,  quod  oppidum,  et  natura  loci  et  manu 
munitum,  paucis  diebus,  quibus  eo  ventum  erat,  ex- 
pugnatum cognoverant,  legatos  quoquo  versus  dimit- 
tere, coniurare,  obsides  inter  se  dare,  copias  parare  coe- 
perunt. Mittuntur  etiam  ad  eas  civitates  legati,  quae 
sunt  citerioris  Hispaniae,  finitimae  Aquitaniae:  inde 
auxilia  ducesque  arcessuntur.  Quorum  adventu  magna 
cum  auctoritate,  et  magna  cum  hominum  multitudine 
bellum  gerere  conantur.  Duces  vero  ii  deliguntur,  qui 
una  cum  Q.  Sertorio  omnis  annos  fuerant,  summamque 
scientiam  rei  militaris  habere  existimabantur.  Hi  con- 
suetudine populi  Romani  loca  capere,  castra  munire, 
commeatibus  nostros  intercludere  instituunt.  Quod  ubi 
Crassus  animadvertit,  suas  copias  propter  exiguitatem 
non  facile  diduci ; hostem  et  vagari,  et  vias  obsidere,  et 
castris  satis  praesidii  relinquere;  ob  eam  caussam  mi- 
nus commode  frumentum  commeatumque  sibi  suppor-  i 
tari ; in  dies  hostium  numerum  augeri ; non  cunctan- 
dum existimavit,  quin  pugna  decertaret.  Hac  re  ad  con- 
silium delata,  ubi  omnes  idem  sentire  intellexit,  posto- 
rum diem  pugnae  constituit. 

XXIV.  Prima  luce,  productis  omnibus  copiis,  du- 
plici acie  instituta,  auxiliis  in  mediam  aciem  coniectis, 
quid  hostes  consilii  caperent,  exspectabat.  Illi,  etsi  pro- 
pter multitudinem  et  veterem  belli  gloriam  paucitatem- 
que nostrorum  se  tuto  dimicaturos  existimabant,  tamen 

tutius  esse  arbitrabantur,  obsessis  viis,  commeatu  inter- 
cluso, sine  ullo  vulnere  victoria  potiri:  et,  si  propter 
inopiam  rei  frumentariae  Romani  sese  recipere  coepis- 
sent, impeditos  in  agmine  et  sub  sarcinis,  inferiores  ani- 
mo, adoriri  cogitabant.  Hoc  consilio  probato  ab  ducibus, 
productis  Romanorum  copiis,  sese  castris  tenebant.  Hac 
re  perspecta,  Crassus,  quum  sua  cunctatione  atque  opi- 
nione timidiores  hostes  nostros  milites  alacriores  ad  pu- 
gnandum effecissent,  atque  omnium  voces  audirentur, 
exspectari  diutius  non  oportere,  quin  ad  castra  iretur, 
cohortatus  suos,  omnibus  cupientibus,  ad  hostium  ca- 
stra contendit. 

XXV.  Ibi  quum  alii  fossas  complerent,  alii  multis 
telis  coniectis  defensores  vallo  munitionibusque  depel- 
lerent, auxiliaresque,  quibus  ad  pugnam  non  multum 
Crassus  confidebat,  lapidibus  telisque  subministrandis 
ct  ad  aggerem  cespitibus  comportandis,  speciem  atque 
opinionem  pugnantium  praeberent,  quum  item  ab  ho- 
stibus constanter  ac  non  timide  pugnaretur,  telaque  ex 
loco  superiore  missa  non  frustra  acciderent:  equites, 
circumitis  hostium  castris,  Crasso  renunciaverunt,  non 
eadem  esse  diligentia  ab  decumana  porta  castra  munita, 
facilemque  aditum  habere. 

XXVI.  Crassus,  equitum  praefectos  cohortatus,  ut 
magnis  praemiis  pollicitationibusque  suos  excitarent, 
quid  fieri  velit,  ostendit.  Illi,  ut  erat  imperatum,  edu- 
ctis quatuor  cohortibus,  quae,  praesidio  castris  relictae, 
intritae  ab  labore  erant,  et  longiore  itinere  circumductis, 
ne  ex  hostium  castris  conspici  possent,  omnium  oculis 
mentibusque  ad  pugnam  intentis,  celeriter  ad  eas,  quas 
diximus,  munitiones  pervenerunt,  atque,  his  prorutis, 
prius  in  hostium  castris  constiterunt,  quam  plane  ab  iis 
videri,  aut,  quid  rei  gereretur,  cognosci  posset.  Tum 

vero,  clamore  ab  ea  parte  audito,  nostri  redintegratis  vi- 
ribus, quod  plerumque  in  spe  victoriae  accidere  consue- 
vit, acrius  impugnare  coeperunt.  Hostes  undique  cir- 
cumventi, desperatis  omnibus  rebus,  se  per  munitiones 
deiicere  et  fuga  salutem  petere  intenderunt.  Quos  equi- 
tatus apertissimis  campis  consectatus,  ex  millium  quin- 
quaginta numero,  quae  ex  Aquitania  Cantabrisque  con- 
venisse constabat,  vix  quarta  parte  relicta,  multa  nocte 
- se  in  castra  recepit. 

XXVII.  Hac  audita  pugna,  maxima  pars  Aquita- 
niae sese  Crasso  dedidit,  obsidesque  ultro  misit:  quo 
in  numero  luerunt  Tarbelli,  Bigerriones,  Preciani,  Vo- 
cates, Tarusates,  Elusates,  Garites,  Ausci,  Garumni, 
Sibuzates,  Cocosates.  Paucae  ultimae  nationes,  anni 
tempore  confisae,  quod  hiems  suberat,  hoc  facere  ne- 
glexerunt.’ 

XXVIII.  Eodem  fere  tempore  Caesar,  etsi  prope  ex- 
acta iam  aestas  erat,  tamen,  quod  omni  Gallia  pacata 
. Morini  Menapiique  supererant,  qui  in  armis  essent  ne- 
que ad  eum  umquam  legatos  de  pace  misissent,  arbi- 
tratus, id  bellum  celeriter  confici  posse,  eo  exercitum 
adduxit : qui  longe  alia  ratione,  ac  reliqui  Galli,  bellum 
agere  instituerunt.  Nam  quod  intellegebant,  maximas 
nationes,  quae  proelio  contendissent,  pulsas  superatas- 
que  esse,  continentesque  silvas  ac  paludes  habebant,  • 
eo  se  suaque  omnia  contulerunt.  Ad  quarum  initium 
silvarum  quum  Caesar  pervenisset  castraque  munire 
instituisset,  neque  hostis  interim  visus  esset,  dispersis 
in  opere  nostris,  subito  ex  omnibus  partibus  silvae  evo- 
laverunt et  in  nostros  impetum  fecerunt.  Nostri  celeri- 
ter arma  ceperunt  eosque  in  silvas  repulerunt  et,  com- 
pluribus interfectis,  longius  impeditioribus  locis  secuti, 
paucos  ex  suis  deperdiderunt. 

XXIX.  Reliquis  deinceps  diebus  Caesar  silvas  cae- 
dere instituit  et,  ne  quis  inermibus  imprudentibusque 
militibus  ab  latere  impetus  fieri  posset,  omnem  eam  ma- 
teriam, quae  erat  caesa,  conversam  ad  hostem  colloca- 
bat et  pro  vallo  ad  utrumque  latus  exstruebat.  Incredibili 
celeritate  magno  spatio  paucis  diebus  confecto,  quum 
iam  pecus  atque  extrema  impedimenta  ab  nostris  tene- 
rentur, ipsi  densiores  silvas  peterent,  eiusmodi  sunt 
tempestates  consecutae,  uti  opus  necessario  intermitte- 
retur et,  continuatione  imbrium,  diutius  sub  pellibus 
milites  contineri  non  possent.  Itaque  Vastatis  omnibus 
eorum  agris,  vicis  aedificiisque  incensis,  Caesar  exer- 
citum reduxit  et  in  Aulercis  Lexoviisque,  reliquis  item 
civitatibus,  quae  proxime  bellum  fecerant,  in  hibernis 
collocavit. 

18.  19.  Adventus  Caesaris  in  Sigambris;  receptus  in  Galliam.  111.  Tra- 
icctus  Caesaris  in  Britanniam.  Cap.  20.  21.  Consilium  Caesa- 
ri* proficiscendi  in  Britanniam.  C.  Volusenus  ad  cognoscendum  prae- 

niiaiiu.  22-27.  Morini  pacati ; traiectua  in  insulam ; fuga  Britanno- 
rum; deditio.  28.29.  Classia  Romana  tempestate  addicta.  30-36.  De- 
fectio Britannorum ; pugna  ex  essedis ; ultio  de  Britannis ; reditus 
Caesaris  in  Galliam.  IV.  Bellum  in  Morinis  et  Menapiis. 
Cap. 37.  Perfidia  Morinorum.  38.  Menapii  depopulationibus  vexati: 
supplicatio  Romae. 


Cap.  I.  Ea,  quae  secuta  est,  hieme,  qui  fuit  annus 
Cn.  Pompeio,  M.  Crasso  Coss.  Usipetes  Germani  et  item 
Tenchtheri  magna  cum  multitudine  hominum  flumen 
Rhenum  transierpnt,  non  longe  a mari,  quo  Rhenus  in- 
fluit. Caussa  transeundi  fuit,  quod  ab  Suevis  complures 
annos  exagitati  bello  premebantur  et  agricultttra  prohi- 
bebantur. Suevorum  gens  est  longe  maxima  et  bellico- 
sissima Germanorum  omnium . Hi  centum  pagos  ha- 
bere dicuntur,  ex  quibus  quotannis  singula  millia  ar- 
matorum bellandi  caussa  ex  finibus  educunt.  Reliqui, 
qui  domi  manserint,  se  atque  illos  alunt.  Hi  rursus  in 
vicem  anno  post  in  armis  sunt ; illi  domi  remanent.  Sic 
neque  agricultura,  nec  ratio  atque  usus  belli  intermitti- 
tur. Sed  privati  ac  separati  agri  apud  eos  nihil  est;  ne- 
que longius  anno  remanere  uno  in  loco  incolendi  caussa 
licet.  Neque  multum  frumento,  sed  maximam  partem 
lacte  atqile  pecore  vivunt  multumque  sunt  in  venationi- 
bus : quae  res  et  cibi  genere,  et  quotidiana  exercita- 
tione, et  libertate  vitae  (quod,  a pueris  nullo  officio  aut 
disciplina  adsuefacti,  nihil  omnino  contra  voluntatem 
faciant)  et  vires  alit,  et  immani  corporum  magnitudine 
homines  efficit.  Atque  in  eam  se  consuetudinem  addu- 
xerunt, ut  locis  frigidissimis,  neque  vestitus,  praeter 
pellis,  habeant  quidquam,  (quarum  propter  exiguita- 
tem magna  est  corporis  pars  aperta,)  et  laventur  in  flu- 
minibus. ' 

II.  Mercatoribus  est  ad  eos  aditus  magis  eo,  ut,  quae 

bello  ceperint,  quibus  vendant,  habeant,  quam  quo  ul- 
lam rem  ad  se  importari  desiderent : quin  etiam  iumen- 
tis,  quibus  maxime  Gallia  delectatur,  quaeque  impenso 
parant  pretio,  Germani  importatitiis  non  utuntur:  sed 
quae  sunt  apud  eos  nata,  prava  atque  deformia,  haec 
quotidiana  exercitatione,  summi  ut  sint  laboris,  effi- 
ciunt. Equestribus  proeliis  saepe  ex  equis  desiliunt  ac 
pedibus  proeliantur ; equosque  eodem  remanere  vesti- 
gio adsuefaciunt ; ad  quos  se  celeriter,  quum  usus  est, 
recipiunt:  neque  eorum  moribus  turpius  quidquam  aut 
inertius  habetur,  quam  ephippiis  uti.  Itaque  ad  quem- 
vis numerum  ephippiatorum  equitum,  quamvis  pauci, 
adire  audent.  Vinum  ad  se  omnino  importari  non  si- 
nunt, quod  ea  re  ad  laborem  ferendum  remollescere  ho- 
mines atque  effeminari  arbitrantur. 

III.  Publice  maximam  putant  esse  laudem,  quam 
latissime  a suis  finibus  vacare  agros : hac  re  significari, 
magnum  numerum  civitatum  suam  vim  sustinere  non 
posse.  Itaque  una  ex  parte  a Suevis  circiter  millia  pas- 
suum DC  agri  vacare  dicuntur.  Ad  alteram  partem  suc- 
cedunt Ubii,  (quorum  fuit  civitas  ampla  atque  florens, 
ut  est  captus  Germanorum)  et  paullo,  quam  sunt  eius- 
dem generis,  et  ceteris  humaniores,  propterea  quod 
Rhenum  adtingunt  mullumque  ad  eos  mercatores  ven- 
titant et  ipsi  propter  propinquitatem  Gallicis  sunt  mo- 
ribus adsuefacti.  Hos  quum  Suevi,  multis  saepe  bellis 
experti,  propter  amplitudinem  gravitatemque  civi- 
tatis, finibus  expellere  non  potuissent,  tamen  vectiga- 
les sibi  fecerunt  ac  multo  humiliores  infirmioresque 


redegerunt 


IV.  In  eadem  caussa  fuerunt  Usipetes  etTenchtheri, 
quos  supra  diximus,  qui.  complures  annos  Suevorum 
vim  sustinuerunt ; ad  extremum  tamen  agris  expulsi 

et  multis  Germaniae  locis  triennium  vagati  ad  Rhenum 
pervenerunt:  quas  regiones  Menapii  incolebant  et  ad 
utramque  ripam  fluminis  agros,  aedificia  vicosque  ha- 
bebant ; sed  tantae  multitudinis  aditu  perterriti,  ex  his 
aedificiis,  quae  trans  flumen  habuerant,  demigraverunt 
et,  cis  Rhenum  dispositis  praesidiis,  Germanos  transire 
prohibebant.  Illi,  omnia  experti,  quum  neque  vi  con- 
tendere propter  inopiam  navium,  neque  clam  transire 
propter  custodias  Menapiorum  possent,  reverti  se  in 
suas  sedes  regionesque  simulaverunt.:  et  tridui  viam 
progressi,  rursus  reverterunt  atque,  omni  hoc  itinere 
una  nocte  equitatu  confecto,  inscios  inopinantesque  Me- 
napios oppresserunt,  qui,  de  Germanorum  discessu  per 
exploratores  certiores  facti,  sine  metu  trans  Rhenum  in 
suos  vicos  remigraverant.  His  interfectis  navibusque 
eorum  occupatis,  priusquam  ea  pars  Menapiorum,  quae 
citra  Rhenum  quieta  in  suis  sedibus  erat,  certior  fio 
rct,  flumen  transierunt  atque,  omnibus  eorum  aedifi- 
ciis occupatis,  reliquam  partem  hiemis  se  eorum  copiis 
aluerunt. 

V.  His  de  rebus  Caesar  certior  factus,  et  infirmita- 
tem Gallorum  veritus,  quod  sunt  in  consiliis  capiendis 
mobiles  et  novis  plerumque  rebus  student,  nihil  his 
committendum  existimavit.  Est  autem  hocGallicae  con- 
suetudinis, uti  et  viatores,  etiam  invitos,  consistere  co- 
gant et,  quod  quisque  eorum  de  quaque  re  audierit  aut 
cognoverit,  quaerant  et  mercatores  in  oppidis  vulgus 
circumsistat,  quibusque  ex  regionibus  veniant,  quas- 
que ibi  res  cognoverint,  pronunciare  cogant.  His  rumo- 
ribus atque  auditionibus  permoti,  de  summis  saepe  ro- 
bus consilia  ineunt,  quorum  eos  e vestigio  poenitere  no- 
cesse  est,  quum  incertis  rumoribus  serviant  et  plerique 
ad  voluntatem  eorum  ficta  respondeant. 

VI.  Qua  consuetudine  cognita,  Caesar,  ne  graviori 
bello  occurreret,  maturius,  quam  consuerat,  ad  exerci- 
tum proficiscitur.  Eo  quum  venisset,  ea,  quae  foro  su- 
spicatus erat,  facta  cognovit,  missas  legationes  ab  non- 
nullis civitatibus  ad  Germanos,  invitatosque  eos,  uti  ab 
Rheno  discederent;  omniaque  quae  postulassent,  ab  se 
fore  parata.  Qua  spe  adducti  Germani  latius  iam  vaga- 
bantur et  in  finis  Eburonum  et  Condrusorum,  qui  sunt 
Trevirorum  clientes,  pervenerant.  Principibus  Galliae 
evocatis,  Caesar  ea,  quae  cognoverat,  dissimulanda  sibi 
existimavit,  eorumque  animis  permulsis  et  confirmatis 
equitatuque  imperato,  bellum  cum  Germanis  gerere 
constituit. 

VII.  Re  frumentaria  comparata  equitibusquo  dele- 
ctis, iter  in  ea  loca  facere  coepit,  quibus  in  locis  esse 
Germanos  audiebat.  A quibus  quum  paucorum  dierum 
iter  abesset,  legati  ab  his  venerunt,  quorum  haec  fuit, 
oratio : Germanos  neque  priores  populo  Romano  bellum 
inferre,  neque  tamen  recusare , si  lacessantur,  quin  ar- 
mis contendant;  quod  Germanorum  consuetudo  haec  sit 
a maioribus  tradita,  quicumque  bellum  inferant,  resi- 
stere, neque  deprecari:  haec  tamen  dicere,  venisse  invi- 
tos, eiectos  domo.  Si  suam  gratiam  Romani  velint,  posse 
eis  utiles  esse  amicos:  vel  sibi  agros  attribuant,  vel  par- 
tiantur eos  tenere,  quos  armis  possederint.  Sese  unis 
Suevis  concedere,  quibus  ne  dii  quidem  immmortales  par- 
res  esse  possint:  reliquum  quidem  in  terris  esse  nemi- 
nem, quem  non  superare  possint. 

VIII.  Ad  haec  Caesar,  quae  visum  est,  respondit; 
sed  exitus  fuit  orationis : Sibi  nullam  cum  his  amici- 
tiam esse  posse,  si  in  Gallia  remanerent : neque  verum 
esse,  qui  suos  fines  tueri  non  potuerint,  alienosficcupare  : 
neque  ullos  in  Gallia  vacare  agros,  qui  dari  tantae  prae- 

sertim  multitudini,  sine  iniuria  possint.  Sed  licere  xi 

imsTe?ai°r rmibm 

pud  se  et  de  Suetorum  miurhs  querantur  et  a se  auxi- 
lium petant:  hoc  se  ab  iis  impetraturum. 

■ 1 .fx-  LoSa(i  ha,e<=  se  ad  suos  relaturos  dixerunt  et  re 
deliberata,  post  diem  tertium  ad  Caesarem  roversuros 

interea  ne  propius  se  castra  moveret,  petierunt.  Ne  id 

quidem  Caesar  ab  se  impetrari  posse  dixit : cognoverat 
magnam  partem  equitatus  ab  iis  aliquS  diebus' 

tonsPM^d'nCUmeDlaSiiqUe  Caussa  ad  Ambivaritos 
gj*^.  Hos  exspectari  equites  atque 
V ?,  mnoram  interponi,  arbitrabatur, 
i T • profluit  cx  monto  Vosego,  qui  est  in  fini- 
s Lingonum,  et,  parte  quadam  ex  Rheno  recenti 
quae  adpellalur  Vahalis  insulamque  effici  Batavoram 

,onsius 

passuum LXXX  m Rhenum  transit.  Rhenhs  autem  ori- 
ur  ex  Lepontiis,  qui  Alpes  incolunt,  et  longo  spatio  ner 

^^icor um * Tr ih * He,vetioTrUm>  Sequanorum  Medm- 
matricorum,  Tribucorum,  Trevirorum  citatus  fertur  et 

tis  ino  ?°Kadpr°P- nqUat’ in  PIures  diffluit  partes  mul- 
tis mgentibusque  insulis  effectis,  quarumC  Cn 

a feris  barbarisque  nationibus  incolitur Sex  Quibus 

sunt,  qui  piscibus  atque  ovis  avium  vivere  exisdnn n 

tur)  multisque  capitibus  in  Oceanum  influit. 

XIT  m'irfeSai  ,quum  h°sto  non  amplius  passuum 
Xn.  millibus  abesset,  ut  erat  constitutum,  ad  eum  lS 
gat.  revertuntur:  qui,  in  itinere  congressi,  rnaWT 
ne  longius  progrederetur,  orabant,  Quum  id  non  mnic 

^aent  petebant  uti  ad  ros  equj  qui  agTn  a„^ 

SCT’  TOSt!UC  p”8na  Pr°biberet ; sibi- 
mS-"  fa“rCt'  Ubios  ^e8alos  mittendi : 
p incipes  ac  senatus  sibi  iureiurando  fidem 

fecissent,  ea  conditione,  quae  a Caesare  ferretur,  se  usu- 
ros ostendebant : ad  has  res  conficiendas  sibi  tridui  spa- 
tium daret.  Haec  omnia  Caesar  eodem  illo  pertinere  ar- 
bitrabatur, ut,  tridui  mora  interposita,  equites  eorum, 
qui  abessent,  reverterentur:  tamen  sese  non  longius 
millibus  passuum  quatuor  aquationis  caussa  processu- 
rum eo  die  dixit : huc  postero  die  quam  frequentissimi 
convenirent,  ut  de  eorum  postulatis  cognosceret.  Inte- 
rim  ad  praefectos,  qui  cum  omni  equitatu  antecesserant, 
mittit,  qui  nunciarent,  ne  hostes  proelio  lacesserent  et, 
si  ipsi  lacesserentur,  sustinerent,  quoad  ipse  cum  exer- 
citu propius  accessisset. 

XII.  At  hostes,  ubi  primum  nostros  equites  conspe- 
xerunt, quorum  erat  quinque  millium  numerus,  quum 
ipsi  non  amplius  DCCC  equites  haberent,  quod  ii,  qui 
frumentandi  caussa  ierant  trans  Mosam,  nondum  redie- 
rant, nihil  timentibus  nostris,  quod  legati  eorum  paullo 
ante  a Caesare  discesserant,  atque  is  dies  induciis  erat 
ab  eis  petitus,  impetu  facto,  celeriter  nostros  perturba- 
verunt. Rursus  resistentibus  nostris,  consuetudine  sua 
ad  pedes  desiluerunt,  subfossisquc  equis  compluribus- 
quc  nostris  deiectis,  reliquos  in  fugam  coniecerunt  at- 
que ita  perterritos  egerunt,  ut  non  prius  fuga  desiste- 
rent, quam  in  conspectum  agminis  nostri  venissent.  In 
eo  proelio  ex  equitibus  nostris  interficiuntur  quatuor  et 
septuaginta,  in  his  vir  fortissimus,  Piso,  Aquitanus, 
amplissimo  genere  natus,  cuius  avus  in  civitate  sua  re- 
gnum obtinuerat,  amicus  ab  senatu  nostro  adpellatus. 
Hic  quum  fratri  intercluso  ab  hostibus  auxilium  ferret, 
illum  ex  periculo  eripuit : ipse  equo  vulnerato  deiectus, 
quoad  potuit,  fortissime  restitit.  Quum  circumventus, 
multis  vulneribus  acceptis,  cecidisset,  atque  id  fra- 
ter, qui  iam  proelio  excesserat,  procul  animum  adver- 

tisset,  incitato  equo  se  hostibus  obtulit  atque  interfe- 
ctus est. 

XIII.  Hoc  facto  proelio,  Caesar  neque  iam  sibi  le- 
gatos audiendos,  neque  conditiones  accipiendas  arbitra?-, 
batur  ab  his,  qui  per  dolum  atque  insidias,  petita  pace, 
ultro  bellum  intulissent : exspectare  vero,  dum  hostium 
copiae  augerentur  equitatusque  reverteretur,  summae 
dementiae  esse  iudicabat  et,  cognita  Gallorum  infirmi- 
tate, quantum  iam  apud  eos  hostes  uno  proelio  auctori- 
tatis essent  consecuti,  sentiebat : quibus  ad  consilia  ca- 
pienda nihil  spatii  dandum  existimabat.  His  constitutis 
rebus  et  consilio  cum  legatis  et  quaestore  communicato, 
ne  quem  diem  pugnae  praetermitteret,  opportunissima 
res  accidit,  quod  postridie  eius  diei  mane  eadem  et  per- 
fidia et  simulatione  usi  Germani,  frequentes,  omnibus 
principibus  maioribusque  natu  adhibitis,  ad  eum  in  ca- 
stra venerunt ; simul,  ut  dicebatur,  sui  purgandi  caussa, 
quod  contra,  atque  esset  dictum  et  ipsi  petissent,  proe- 
lium pridie  commisissent ; simul  ut,  si  quid  possent, 
de  induciis  fallendo  impetrarent.  Quos  sibi  Caesar  obla- 
tos gavisus,  illos  retineri  iussit;  ipse  omnes  copias  ca- 
stris eduxit,  equitatumque,  quod  recenti  proelio  perter- 
ritum esse  existimabat,  agmen  subsequi  iussit. 

XIV.  Acie  triplici  instituta,  et  celeriter  VHI  millium 
itinereconfeeto,  prius  ad  hostium  castra  pervenit,  quam, 
quid  ageretur,  Germani  sentire  possent.  Qui,  omnibus 
rebus  subito  perterriti,  et  celeritate  adventus  nostri,  et 
discessu  suorum,  neque  consilii  habendi,  neque  arma 
capiendi  spatio  dato,  perturbantur,  copiasne  adversus 
hostem  educere,  an  castra  defendere,  an  fuga  salutem 
petere,  praestaret.  Quorum  timor  quum  fremitu  et  con- 
cursu significaretur,  milites  nostri,  pristini  diei  perfidia 
incitati,  in  castra  irruperunt.  Quorum  qui  celeriter  ar- 

ma  capere  potuerunt,  paullisper  nostris  restiterunt  at- 
que inter  carros  impedimentaque  proelium  commise- 
runt : at  reliqua  multitudo  puerorum  mulierumque 
(nam  cum  omnibus  suis  domo  excesserant  Rhenumque 
transierant)  passim  fugere  coepit  * ad  quos  consectan- 
dos Caesar  equitatum  misit. 

XV.  Germani,  post  tergum  clamore  audito,  quum 
suos  interfici  viderent,  armis  abiectis  signisque  milita- 
ribus relictis,  se  ex  castris  eiecerunt : et,  quum  ad  con- 
fluentem Mosae  et  Rheni  pervenissent,  reliqua  fuga  de- 
sperata, magno  numero  interfecto,  reliqui  se  in  flumen 
praecipitaverunt  atque  ibi  timore,  lassitudine,  vi  (lumi- 
nis oppressi  perierunt.  Nostri  ad  unum  omnes  incolu- 
mes, perpaucis  vulneratis,  ex  tanti  belli  timore,  quum 
hostium  numerus  capitum  CCCGXXX  millium  fuisset, 
se  in  castra  receperunt.  Caesar  his,  quos  in  castris  re- 
tinuerat, discedendi  potestatem  fecit:  illi  supplicia  cru- 
ciatusque Gallorum  veriti,  quorum  agros  vexaverant, 
remanere  se  apud  eum  velle  dixerunt.  His  Caesar  liber- 
tatem concessit. 

XVI.  Germanico  bello  confecto,  multis  de  caussis 
Caesar  statuit,  sibi  Rhenum  esse  transeundum : qua- 
rum illa  fuit  iustissima,  quod,  quum  videret,  Germa- 
nos tam  facile  impelli,  ut  in  Galliam  venirent,  suis  quo- 
que rebus  eos  timere  voluit,  quum  intellegerent,  et  posse 
et  audere  populi  Romani  exercitum  Rhenum  transire. 
Accessit  etiam,  quod  illa  pars  equitatus  Usipetum  et 
Tenchtherorum,  quam  supra  commemoravi  praedandi 
frumentandique  caussa  Mosam  transisse,  nequo  proelio 
interfuisse,  post  fugam  suorum  se  trans  Rhenum  in 
fines  Sigambrorum  receperat  seque  cum  iis  coniunxe- 
rat.  Ad  quos  quum  Caesar  nuncios  misisset,  qui  postu- 
larent, eos,  qui  sibi  Galliaeque  bellum  intulissent,  sibi 

dederent,  responderunt : Populi  Romani  imperium  Rhe- 
num f Inire : si,  se  invito  Germanos  in  Galliam  transire , 
non  aequum  existimaret,  cur  sui  quidquam  esse  imperii 
aut  potestatis  trans  Rhenum  postularet?  Ubii  autem, 
qui  uni  ex  transrlienanis  ad  Caesarem  legatos  miserant, 

, amicitiam  fecerant,  obsides  dederant,  magnopere  ora-  \ 

bant,  ut  sibi  auxilium  ferret,  quod  graviter  ab  Suevis  i 
premerentur ; vel,  si  id  facere  occupationibus  reipublicae 
prohiberetur,  exercitum  modo  Rhenum  transportaret: 
id  sibi  ad  auxilium  spemque  reliqui  temporis  satis  fu- 
turum: tantum  esse  nomen  atque  opinionem  eius  exer- 
citus, Ariovisto  pulso  et  hoc  novissimo  proelio  facto , 
etiam  ad  ultimas  Germanorum  nationes,  uti  opinione 
et  amicitia  populi  Romani  tuti  esse  possint.  Navium 
magnam  copiam  ad  transportandum  exercitum  pollice- 
bantur. 

XVII.  Caesar  his  de  caussis,  quas  commemoravi, 
Rhenum  transire  decreverat ; sed  navibus  transire,  ne- 
que satis  tutum  esse  arbitrabatur , neque  suae  neque 
populi  Romani  dignitatis  esse  statuebat.  Itaque,  etsi 
summa  difficultas  faciundi  pontis  proponebatur  propter 
latitudinem,  rapiditatem  altitudinemque  fluminis,  ta- 
* men  id  sibi  contendendum , aut  aliter  non  transducen- 

dum  exercitum,  existimabat.  Rationem  pontis  hanc 
instituit.  Tigna  bina  sesquipedalia,  paullum  ab  imo 
praeacuta,  dimensa  ad  altitudinem  fluminis,  intervallo  , 
pedum  duorum  inter  se  iungebat.  Haec  quum  machi- 
• nationibus  immissa  in  flumen  defixerat  fistucisque  ade- 

gerat, non  sublicae  modo  derecta  ad  perpendiculum, 
sed  prona  ac  fastigata,  ut  secundum  naturam  fluminis 
, procumberent : iis  item  contraria  duo,  ad  eumdem  mo- 

dum iuncta,  intervallo  pedum  quadragenum,  ab  infe- 
riore parte,  contra  vim  atque  impetum  fluminis  con- 

versa  statuebat.  Haec  utraque  insuper  bipedalibus  tra- 
bibus immissis,  quantum  eorum  tignorum  iunctura 
distabat,  binis  utrimque  fibulis  ab  extrema  parte' 
distinebantur:  quibus  disclusis  atque  in  contrariam 
partem  revinctis,  tanta  erat  operis  firmitudo  atque  ea 
rerum  natura,  ut,  quo  maior  Yis  aquae  se  incitavisset, 
hoc  artius  illigata  tenerentur.  Haec  derecta  materie 
iniecta  contexebantur  et  longuriis  cratibusque  conster- 
nebantur; ac  nihilo  secius  sublicae  et  ad  inferiorem 
partem  fluminis  oblique  agebantur,  quae,  pro  pariete 
sublectae  et  cum  omni  opere  coniunclae,  vim  fluminis 
exciperent : et  aliae  item  supra  pontem  mediocri  spa- 
tio, ut,  si  arborum  trunci  sive  naves  deficiendi  operis 
essent  a barbaris  missae,  his  defensoribus  earum  rerum 
vis  minueretur,  neu  ponti  nocerent. 

X\  III.  Diebus  decem , quibus  materia  coepta  erat 
comportari,  omni  opere  effecto,  exercitus  transducitur. 
Caesar,  ad  utramque  partem  pontis  firmo  praesidio 
relicto,  in  fines  Sigambrorum  contendit.  Inierim  a 
compluribus  civitatibus  ad  eum  legati  veniunt,  quibus 
pacem  atque  amicitiam  petentibus  liberaliter  respondit 
obsidesque  ad  se  adduci  iubet.  At  Sigambri  ex  eo 
tempore,  quo  pons  institui  coeptus  est,  fuga  comparata, 
hortantibus  iis,  quos  ex  Tenchlheris  atque  Usipetibus 
apud  se  habebant,  finibus  suis  excesserant,  suaque 
omnia  exportaverant,  seque  in  solitudinem  ac  silvas 
abdiderant. 

XIX.  Caesar , paucos  dies  in  eorum  finibus  mora- 
tu», omnibus  vicis  aedificiisque  incensis  frumenlisque 
succisis,  se  in  fines  Ubiorum  recepit ; atque  iis  auxi- 
hum  suum  pollicitus , si  ab  Suovis  premerentur,  haec 
ab  ns  cognovit:  Sueyos,  posteaquam  per  exploratores 
pontem  fieri  comperissent,  more  suo  concilio  habito, 
Iul.  Caes.  p 

nuncios  in  omnes  partes  dimisisse,  uti  de  oppidis  de- 
migrarent, liberos,  uxores,  suaque  omnia  in  silvas 
deponerent  atque  omnes,  qui  arma  ferre  possent,  unum 
in  locum  convenirent:  hunc  esse  delectum  medium 
fere  regionum  earum , quas  Suevi  obtinerent : hic  Ro- 
manorum adventum  exspectare  atque  ibi  decertare 
constituisse.  Quod  ubi  Caesar  comperit,  omnibus  his 
rebus  confectis,  quarum  rerum  caussa  transducere  ex- 
ercitum constituerat,  ut  Germanis  metum  iniiceret,  ut 
Sigambros  ulcisceretur,  ut  Ubios  obsidione  liberaret, 
diebus  omnino  X et  VIII  trans  Rhenum  consumtis, 
satis  et  ad  laudem  et  ad  utilitatem  profectum  arbitratus, 
se  in  Galliam  recepit  pontemque  rescidit. 

XX.  Exigua  parte  aestatis  reliqua,  Caesar,  etsi  in 
his  locis,  quod  omnis  Gallia  ad  septemtriones  vergit, „ 
maturae  sunt  hiemes,  tamen  in  Britanniam  proficisci 
contendit,  quod  omnibus  fere  Gallicis  bellis  hostibus 
nostris  inde  subministrata  auxilia  intellegebat:  et,  si 
tempus  anni  ad  bellum  gerendum  deficeret,  tamen  ma- 
gno sibi  usui  fore  arbitrabatur,  si  modo  insulam  adis- 
set, genus  hominum  perspexisset,  loca,  portus,  aditus 
cognovisset:  quae  omnia  fere  Gallis  erant  incognita. 
Neque  enim  temere  praeter  mercatores  illo  adit  quis- 
quam, neque  iis  ipsis  quidquam,  praeter  oram  mariti- 
mam atque  eas  regiones,  quae  sunt  contra  Gallias, 
notum  est.  Itaque,  evocatis  ad  se  undique  mercatori- 
bus, neque  quanta  esset  insulae  magnitudo,  neque 
quae  aut  quantae  nationes  incolerent,  neque  quem 
usum  belli  haberent , aut  quibus  institutis  uterentur, 
neque  qui  essent  ad  maiorum  navium  multitudinem 
idonei  portus,  reperire  poterat. 

XXI.  Ad  haec  cognoscenda,  priusquam  periculum 
faceret,  idoneum  esse  arbitratus  C.  Yolusenum,  cum 

navi  longa  praemittit.  Huic  mandat,  uti,  exploratis 
omnibus  rebus , ad  se  quam  primum  revertatur : ipse 
cum  omnibus  copiis  in  Morinos  proficiscitur,  quod  inde 
erat  brevissimus  in  Britanniam  transiectus.  liuc  naves 
undique  ex  finitimis  regionibus  et,  quam  superiore 
aestate  ad  Veneticum  bellum  fecerat,  classem  iubet 
convenire.  Interim,  consilio  eius  cognito  et  per  mer- 
, catores  perlato  ad  Britannos,  a compluribus  eius  insu- 
lae civitatibus  ad  eum  legati  veniunt,  qui  polliceantur 
obsides  dare  atque  imperio  populi  Romani  obtemperare. 
Quibus  auditis  liberaliter  pollicitus  hortatusque,  ut  in 
ea  sententia  permanerent,  eos  domum  remittit ; et  cum 
his  una  Commium,  quem  ipse,  Atrebatibus  superatis, 
regem  ibi  constituerat,  cuius  et  virtutem  et  consilium 
probabat,  et  quem  sibi  fidelem  arbitrabatur,  cuiusque 
auctoritas  in  iis  regionibus  magni  habebatur,  mittit. 
Huic  imperat,  quas  possit,  adeat  civitates  horteturque, 
ut  populi  Romani  fidem  sequantur ; seque  celeriter  eo 
venturum  nunciet.  Volusenus,  perspectis  regionibus, 
quantum  ei  facultatis  dari  potuit,  qui  navi  egredi  ac  se 
barbaris  committere  non  auderet,  quinto  die  ad  Caesa- 
rem revertitur ; quaeque  ibi  perspexisset,  renunciat. 

XXII.  Dum  in  his  locis  Caesar  navium  parandarum 
caussa  moratur,  ex  magna  parte  Morinorum  ad  eum 
legati  venerunt,  qui  se  de  superioris  temporis  consilio 
excusarent,  quod  homines  barbari  et  nostrae  consuetu- 
dinis imperiti  bellum  populo  Romano  fecissent , seque 
ea,  quae  imperasset,  facturos  pollicerentur.  Hoc  sibi 
satis  opportune  Caesar  amdisse  arbitratus,  quod  neque 
post  tergum  hostem  relinquere  volebat,  neque  belli 
gerendi  propter  anni  tempus  facultatem  habebat,  neque 
has  tantularum  rerum  occupationes  sibi  Britanniae 
anteponendas  iudicabat,  magnum  his  obsidum  nume- 

rum  imperat.  Quibus  adductis,  eos  in  fidem  recepit. 
Navibus  circiter  LXXX  onerariis  coactis,  contractis- 
que,  quot  satis  esse  ad  duas  transportandas  legiones 
existimabat,  quidquid  praeterea  navium  longarum  ha- 
bebat, quaestori,  legatis  praefectisque  distribuit.  Huc 
accedebant  XVHI  onerariae  naves , quae  ex  eo  loco  ab 
millibus  passuum  VIII  vento  tenebantur,  quo  minus  in 
eumdem  portum  pervenire  possent.  Has  equitibus  dis-  ' 
tribuit;  reliquum  exercitum  Q.  Titurio  Sabino  et  L. 
Aurunculeio  Cottae,  legatis,  in  Menapios  atque  in  eos 
pagos  Morinorum,  ab  quibus  ad  eum  legati  non  vene- 
rant, deducendum  dedit.  P.  Sulpicium  Rufum,  lega- 
tum, cum  eo  praesidio,  quod  satis  esse  arbitrabatur, 
portum  tenere  iussit. 

XXIII.  Ilis  constitutis  rebus,  nactus  idoneam  ad 
navigandum  tempestatem,  tertia  fere  vigilia  solvit, 
equitesque  in  ulteriorem  portum  progredi  et  naves 
conscendere  et  se  sequi  iussit : a quibus  quum  id 
paullo  tardius  esset  administratum , ipse  hora  diei 
circiter  quarta  cum  primis  navibus  Britanniam  adtigit 
atque  ibi  in  omnibus  collibus  expositas  hostium  copias 
armatas  conspexit.  Cuius  loci  haec  erat  natura : adeo 
montibus  angustis  mare  continebatur,  uti  ex  locis  su- 
perioribus in  litus  telum  adiici  posset.  Hunc  ad  egre- 
diendum nequaquam  idoneum  arbitratus  locum,  dum 
reliquae  naves  eo  convenirent,  ad  horam  nonam  in 
ancoris  exspectavit.  Interim  legatis  tribunisque  mili- 
tum convocatis,  et  quae  ex  Voluseno  cognosset,  et  quae 
fieri  vellet,  ostendit  monuitque,  (ut  rei  militaris  ratio,  . 
maxime  ut  maritimae  res  postularent,  ut  quae  celerem 
atque  instabilem  motum  haberent)  ad  nutum  et  ad 
tempus  omnes  res  ab  iis  administrarentur.  His  dimis- 
sis, et  ventum  et  aestum  uno  tempore  nactus  secun- 

dum,  dato  signo  et  sublatis  ancoris,  circiter  millia  pas- 
suum VII  ab  eo  loco  progressus , aperto  ac  plano  litore 
naves  constituit. 

XXIV.  At  barbari,  consilio  Romanorum  cognito, 
praemisso  equitatu  et  essedariis,  quQ  plerumque  genere 
in  proeliis  uti  consuerunt,  reliquis  copiis  subsecuti, 
nostros  navibus  egredi  prohibebant.  Erat  ob  has  caus- 
sas summa  difficultas , quod  naves  propter  magnitudi- 
nem, nisi  in  alto,  constitui  non  poterant;  militibus 
autem  ignotis  locis,  impeditis  manibus,  magno  et 
gravi  armorum  onere  oppressis , simul  et  de  navibus 
desiliendum,  et  in  fluctibus  consistendum,  et  cum  ho- 
stibus erat  pugnandum:  quum  illi  aut  ex  arido,  aut 
paullulum  in  aquam  progressi,  omnibus  membris  ex- 
pediti, notissimis  locis  audacter  tela  coniicerent  et 
equos  insuefactos  incitarent.  Quibus  rebus  nostri  per- 
territi, atque  huius  omnino  generis  pugnae  imperiti, 
non  eadem  alacritate  ac  studio,  quo  in  pedestribus  uti 
proeliis  consuerant,  nitebantur. 

XXV.  Quod  ubi  Caesar  animum  advertit,  naves  ^ 
longas,  quarum  et  species  erat  barbaris  inusitatior,  et 
motus  ad  usum  expeditior,  paullum  removeri  ab  one- 
rariis navibus  et  remis  incitari  et  ad  latus  apertum  ho- 
stium constitui,  atque  indo  fundis,  sagittis,  tormentis, 
hostes  propelli  ac  submoveri  iussit:  quae  res  magno 
usui  nostris  fuit.  Nam  et  navium  figura,  et  remorum 
motu,  et  inusitato  genere  tormentorum  permoti  barbari 
constiterunt,  ac  paullum  modo  pedem  retulerunt.  At- 
que nostris  militibus  cunctantibus,  maxime  propter 
altitudinem  maris,  qui  decimae  legionis  aquilam 
ferebat,  contestatus  deos,  ut  ea  res  legioni  feliciter  eve- 
niret: Desilite , inquit,  commilitones,  nisi  vultis  aquilam 
hostibus  prodere : ego  certe  meum  reipublicae  atque  im~ 

peratori  officium  praestitero.  IIoc  quum  magna  voco 
dixisset,  ex  navi  se  proiecit  atque  in  hostes  aquilam 
ferre  coepit.  Tum  nostri,  cohortati  inter  se,  ne  tantum 
dedecus  admitteretur,  universi  ex  navi  desiluerunt: 
hos  item  alii  ex  proximis  navibus  quum  conspexis- 
sent, subsecuti  hostibus  adpropinquarunt. 

XXVI.  Pugnatum  est  ab  utrisque  acriter;  nostri 
tamen,  quod  neque  ordines  servare,  neque  firmiter 
insistere,  neque  signa  subsequi  poterant,  atque  alius 
alia  ex  navi,  quibuscumque  signis  occurrerat,  se  ad- 
gregabat,  magno  opere  perturbabantur.  Hostes  vero, 
notis  omnibus  vadis,  ubi  ex  litore  aliquos  singulares 
ex  navi  egredientes  conspexerant,  incitatis  equis  impe- 
ditos adoriebantur:  plures  paucos  circumsistebant: 
alii  ab  latere  aperto  in  universos  tela  coniiciebant.  Quod 
quum  animum  advertisset  Caesar,  scaphas  longarum 
navium,  item  speculatoria  navigia  militibus  compleri 
iussit  et,  quos  laborantes  conspexerat,  iis  subsidia  sub- 
mittebat. Nostri,  simul  in  arido  constiterunt,  suis  om- 
nibus consecutis,  in  hostes  impetum  fecerunt  atque  eos 
in  fugam  dederunt;  neque  longius  prosequi  potuerunt, 
% quod  equites  cursum  tenere  atque  insulam  capere  non 
potuerant.  Hoc  unum  ad  pristinam  fortunam  Caesari 
defuit. 

XXVn.  Hostes  proelio  superati,  simul  atque  se  ex 
fuga  receperunt,  statim  ad  Caesarem  legatos  de  pace 
miserunt:  obsides  daturos,  quaeque  imperasset,  sese 
facturos,  polliciti  sunt.  Una  cum  his  legatis  Commius 
Atrebas  venit,  quem  supra  demonstraveram  a Caesare 
in  Britanniam  praemissum.  Hunc  illi  e navi  egressum, 
quum  ad  eos  oratoris  modo  imperatoris  mandata  per- 
ferret, comprehenderant  atque  in  vincula  coniecerant: 
tum,  proelio  facto,  renliserunt  et  in  petenda  pace  eius 

rei  culpam  in  multitudinem  contulerunt  et,  propter 
imprudentiam  ut  ignosceretur,  petiverunt.  Caesar  que- 
stus, quod,  quum  ultro  in  continentem  legatis  missis 
pacem  ab  se  petissent,  bellum  sine  caussa  intulissent, 
ignoscere  imprudentiae  dixit  obsidesque  imperavit: 
quorum  illi  partem  statiin  dederunt,  partem,  ex  longin- 
quioribus locis  arcessitam,  paucis  diebus  sese  daturos 
' dixerunt.  Interea  suos  remigrare  in  agros  iusserunt, 
principesque  undique  convenere  et  se  civitatesque  suas 
Caesari  commendare  coeperunt. 

XXVIII.  His  rebus  pace  confirmata,  post  diem 
quartum,  quam  est  in  Britanniam  ventum,  naves 
XVIII,  de  quibus  supra  demonstratum  est,  quae  equi- 
tes sustulerant,  ex  superiore  portu  leni  vento  solverunt. 
Quae  quum  adpropinquarent  Britanniae  et  ex  castris 
viderentur,  tanta  tempestas  subito  coorta  est,  ut  nulla 
carum  cursum  tenere  posset,  sed  aliae  eodem,  unde 
erant  profectae,  referrentur ; aliae  ad  inferiorem  par- 
tem insulae,  quae  est  propius  solis  occasum,  magno  sui 
cum  periculo  dei  icerentur;  quae  tamen,  ancoris  iactis 
quum  fluctibus  complerentur,  necessario  adversa  nocte 
in  altum  provectae  continentem  petierunt. 

XXIX.  Eadem  nocte  accidit,  ut  esset  luna  plena, 
qui  dies  maritimos  aestus  maximos  in  Oceano  efficere 
consuevit:  nostrisque  id  erat  incognitum.  Ita  uno  tem- 
pore et  longas  naves,  quibus  Caesar  exercitum  trans- 
portandum curaverat,  quasque  in  aridum  subduxerat, 
aestus  complebat ; et  onerarias,  quae  ad  ancoras  erant 
deligatae,  tempestas  adflictabat;  neque  ulla  nostris  fa- 
cultas aut  administrandi,  aut  auxiliandi  dabatur.  Com- 
pluribus navibus  fractis,  reliquae  quum  essent,  funi- 
bus, ancoris  reliquisque  armamentis  amissis,  ad  navi- 
gandum inutiles,  magna,  id  quod  necessc  erataccidere, 

totius  exercitus  perturbatio  facta  est : neque  enim  naves 
erant  aliae,  quibus  reportari  possent;  et  omnia  deerant, 
quae  ad  reficiendas  eas  usui  sunt,  et,  quod  omnibus 
constabat,  hiemari  in  Gallia  oportere,  frumentum  his 
in  locis  in  hiemem  provisum  non  erat. 

XXX.  Quibus  rebus  cognitis,  principes  Britanniae, 
qui  post  proelium  factum  ad  ea,  quae  iusserat  Caesar, 
facienda  convenerant,  inter  se  collocuti,  quum  equites 
et  naves  et  frumentum  Romanis  deesse  intellegerent  et 
paucitatem  militum  ex  castrorum  exiguitate  cognosce- 
rent, quae  hoc  erant  etiam  angustiora,  quod  sine  impe- 
dimentis Caesar  legiones  transportaverat,  optimum  fa- 
ctu esse  duxerunt,  rebellione  facta,  frumento  commea- 
tuque nostros  prohibere  et  rem  in  hiemem  producere, 
quod,  iis  superatis,  aut  reditu  interclusis,  neminem 
postea  belli  inferendi  caussa  in  Britanniam  transiturum 
confidebant. 

XXXI.  Itaque,  rursus  coniuratione  facta,  paullatim 
ex  castris  discedere  ac  suos  clam  ex  agris  deducere  coe- 
perunt. At  Caesar,  etsi  nondum  eorum  consilia  cogno- 
verat, tamen  et  ex  eventu  navium  suarum,  et  ex  eo, 
quod  obsides  dare  intermiserant,  fore  id,  quod  accidit, 
suspicabatur.  Itaque  ad  omnes  casus  subsidia  compa- 
rabat: nam  et  frumentum  ex  agris  quotidie  in  castra 
conferebat,*  et,  quae  gravissime  adflictae  erant  naves,  _ 
earum  materia  atque  aere  ad  reliquas  reficiendas  ute- 
batur, et,  quae  ad  eas  res  erant  usui,  ex  continenti  com- 
portari iubebat.  Itaque,  quum  id  summo  studio  a mi- 
litibus administraretur,  duodecim  navibus  amissis, 
reliquis  ut  navigari  commode  posset,  eficcit. 

XXXII.  Dum  ea  geruntur,  legione  ex  consuetudine 
una  frumentatum  missa,  quae  adpellabatur  septima, 
neque  ulla  ad  id  tempus  belli  suspicione  interposita, 

quum  pars  hominum  in  agris  remaneret,  pars  etiam  in 
castra  ventitaret,  ii,  qui  pro  portis  castrorum  in  statione 
erant,  Caesari  renunciaverunt , pulverem  maiorem, 
quam  consuetudo  ferret,  in  ea  parte  videri,  quam  in 
partem  legio  iter  fecisset.  Caesar  id,  quod  erat,  suspi- 
catus, aliquid  novi  a barbaris  initum  consilii,  cohortes, 
quao  in  stationibus  erant,  secum  in  eam  partem  profi- 
cisci, duas  ex  reliquis  in  stationem  succedere,  reliquas 
armari  et  confestim  sese  subsequi  iussit.  Quum  paullo 
longius  a castris  processisset,  suos  ab  hostibus  premi 
atque  aegre  sustinere  ct  conferta  legione  ex  omnibus 
partibus  tela  coniici,  animum  advertit.  Nam  quod, 
omni  ex  reliquis  partibus  demesso  frumento,  pars  una 
erat  reliqua,  suspicati  hostes,  huc  nostros  esse  venturos, 
noctu  in  silvis  delituerant:  tum  dispersos,  depositis 
armis,  in  metendo  occupatos,  subito  adorti,  paucis  in- 
terfectis, reliquos  incertis  ordinibus  perturbaverant: 
simul  equitatu  atque  essedis  circumdederant. 

XXXIII.  Genus  hoc  est  ex  essedis  pugnae : primo 
per  omnes  partes  perequitant  et  tela  coniiciunt,  atque 
ipso  terrore  equorum  et  strepitu  rotarum  ordines  ple- 
rumque perturbant  et , quum  se  inter  equitum  turmas 
insinuaverint,  ex  essedis  desiliunt  et  pedibus  proelian- 
tur. Aurigae  interim  paullatim  ex  proelio  excedunt 
atque  ita  currus  collocant,  ut,  si  illi  a multitudine  ho- 
stium premantur,  expeditum  ad  suos  receptum  habeant. 
Ita  mobilitatem  equitum,  stabilitatem  peditum  in  proe- 
liis praestant  ac  tantum  usu  quotidiano  et  exercitatione 
efficiunt,  uti  in  declivi  ac  praecipiti  loco  incitatos  equos 
sustinere  et  brevi  moderari  ac  flectere  et  per  temonem 
percurrere  et  in  iugo  insistere  et  inde  se  in  currus  citis- 
sime recipere  consuerint. 

XXXIV.  Quibus  rebus,  perturbatis  nostris  novitate 

pugnae,  tempore  opportunissimo  Caesar  auxilium  tulit: 
namque  eius  adventu  hostes  constiterunt,  nostri  se  ex 
timore  receperunt.  Quo  facto,  ad  lacessendum  et  ad 
committendum  proelium  alienum  esse  tempus  arbitra- 
tus, suo  se  loco  continuit  et,  brevi  tempore  intermisso, 
in  castra  legiones  reduxit.  Dum  haec  geruntur,  nostris 
omnibus  occupatis,  qui  erant  in  agris  reliqui,  discesse- 
runt. Secutae  sunt  continuos  complures  dies  tempesta- 
tes, quae  et  nostros  in  castris  continerent,  et  hostem  a 
pugna  prohiberent.  Inierim  barbari  nuncios  in  omnes 
partes  dimiserunt  paucitatomquo  nostrorum  militum 
suis  praedicaverunt  et,  quanta  praedae  faciendae  atquo 
in  perpetuum  sui  liberandi  facultas  daretur,  si  Romanos 
castris  expulissent,  demonstraverunt.  Ilis  rebus  celeri- 
ter magna  multitudine  peditatus  equitatusque  coacta, 
ad  castra  venerunt. 

XXXV.  Caesar,  etsi  idem,  quod  superioribus  die- 
bus acciderat,  fore  videbat,  ut,  si  essent  hostes  pulsi, 
celeritate  periculum  effugerent;  tamen  nactus  equites 
circiter  triginta,  quos  Commius  Atrcbas,  de  quo  ante 
dictum  est,  secum  transportaverat,  legiones  in  acie  pro 
castris  constituit.  Commisso  proelio,  diutius  nostrorum 
militum  impetum  hostes  ferre  non  potuerunt  ac  terga 
verterunt.  Quos  tanto  spatio  secuti , quantum  cursu  et 
viribus  efficere  potuerunt,  complures  ex  iis  occiderunt; 
deinde,  omnibus  longe  lateque  addictis  incensisque,  se 
in  castra  receperunt. 

XXXVI.  Eodem  die  legali,  ab  hostibus  missi  ad 
Caesarem  de  pace,  venerunt.  His  Caesar  numerum  ol>- 
sidum,  quem  antea  imperaverat,  duplicavit  eosque  in 
continentem  adduci  iussit,  quod,  propinqua  die  aequi- 
noctii, infirmis  navibus,  hiemi  navigationem  subii- 
ciendam  non  existimabat.  Ipse,  idoneam  tempestatem 

nactus,  paullo  post  mediam  noctem  naves  solvit,  quao 
omnes  incolumes  ad  continentem  pervenerunt;  sed  ex 
his  onerariae  duae  eosdem,  quos  reliquae,  portus  capere 
non  potuerunt  et  paullo  infra  delatae  sunt. 

XXXVII.  Quibus  ex  navibus  quum  essent  expositi 
milites  circiter  CCC,  atque  in  castra  contenderent,  Mo- 
rini, quos  Caesar,  in  Britanniam  proficiscens,  pacatos 
reliquerat,  spe  praedae  adducti,  primo  non  ita  ipagno 
suorum  numero  circumsteterunt  ac,  si  sese  interfici 
nollent,  arma  ponere  iusserunt.  Quum  illi  orbe  facto 
sese  defenderent,  celeriter  ad  clamorem  hominum  cir- 
citer millia  VI  convenerunt.  Qua  re  nunciata,  Caesar 
omnem  ex  castris  equitatum  suis  auxilio  misit.  Inte- 
rim  nostri  milites  impetum  hostium  sustinuerunt  alquo 
amplius  horis  quatuor  fortissime  pugnaverunt  et,  pau- 
cis vulneribus  acceptis,  complures  ex  iis  occiderunt. 
Postea  vero  quam  equitatus  noster  in  conspectum  ve- 
nit, hostes  abiectis  armis  terga  verterunt  magnusque 
eorum  numerus  est  occisus. 

XXXVIII.  Caesar  postero  die  T.  Labienum  lega- 
tum cum  iis  legionibus,  quas  ex  Britannia  reduxerat, 
in  Morinos,  qui  rebellionem  fecerant,  misit.  Qui  quum 
propter  siccitates  paludum,  quo  se  reciperent,  non  ha- 
berent, quo  perfugio  superiore  anno  fuerant  usi,  omnes 
fere  in  potestatem  Labieni  venerunt.  At  Q.  Titurius  et 
L.  Cotta,  legati,  qui  in  Menapiorum  fines  legiones  du- 
xerant, omnibus  eorum  agris  vastatis,  frumentis  succi- 
sis, aedificiis  incensis,  quod  Menapii  se  omnes  in  den- 
sissimas silvas  abdiderant,  se  ad  Caesarem  receperunt. 
Caesar  in  Belgis  omnium  legionum  hiberna  constituit. 
Eo  duae  omnino  civitates  ex  Britannia  obsides  mis&* 
runt,  reliquae  neglexerunt.  His  rebus  gestis,  ex  literis 
Caesaris  dierum  XX  supplicatio  a senatu  decreta  est. 

ARG.  I.  Expeditio  secunda  Caesari*  in  Britanniam. 
Cap.  1.  Adparatus  navium;  iter  Caesaris  in  Illyricum.  Pacatio  Piru- 
starum. 2-8.  Adventus  Caesaris  in  Gallia ; contentiones  Treviroriun 
compositae.  Dumnorix  interfectus;  iter  in  Britanniam.  9.  Britanni 
fugati.  IO.  11.  Classis  Caesaris  tempestate  adQicta  et  reparata.  12-14. 
Britanniae  et  incolarum  descriptio.  15-22.  Cassivellaunus  Britannorum 
dux  post  varios  casus  subaetns;  transitus  Caesaris  per  Tamesin; 
Trinobantium  et  complurium  civitatum  deditio.  23.  Reditus  Caesaris 
iu  Galliam.  II.  Bellum  Ambiorigis.  Cap.  24.  25.  Exercitus  Ro- 
manus propter  frumenti  inopiam  latius  distributus.  Tasgetius  interfe- 
ctus. 26-37.  Ambiorigis  et  Cativolci  defectio;  castra  Q.  Titurii 
Sabini  legati  oppuguata;  Romanorum  calamitas,  relictis  castris.  38-43. 
Hiberna  Q.  Ciceronis  ab  Eburonibus,  adiunctis  Nerviis,  oppugnata; 
constantia  Q.  Ciceronis.  44.  Egregia  virtus  T.  Pulsionis  et  L.  Vareni. 
45  - 52.  Obsidio  adventu  Caesaris  soluta;  Belgae  victi.  53.54.  Rece- 
ptus Indutiomari  in  Treviros,  omissa  oppugnatione  T.  Eabieni ; 
hiberna  Caesaris;  motus  in  omni  fere  Gallia,  in  primis  in  Senonibus. 
III.  Motus  Trevirorum  compressi.  Cap.  55.  56.  Motus  in  Tre- 
viris;  Germanorum  sollicitatio;  Cingetorix  hostis  judicatus.  57.  Mu- 
nita castra  Eabieni.  58.  Indutiomarus  interfectus...  Gallia  quietior. 

Cap.  I.  Lucio  Domitio,  Appio  Claudio,  Coss.  disce- 
dens ab  hibernis  Caesar  in  Italiam,  ut  quotannis  facere 
consuerat,  legatis  imperat,  quos  legionibus  praefecerat, 
uti,  quam  plurimas  possent,  hieme  naves  aedificandas 
veteresque  reficiendas  curarent.  Earum  modum  for- 
mamque demonstrat.  Ad  celeritatem  onerandi  subdu- 
ctionesque paullo  facit  humiliores,  quam  quibus  in  no- 
stro mari  uti  consuevimus ; atque  id  eo  magis , quod 

propter  crebras  commutationes  aestuum  minus  magnos 
ibi  fluctus  fieri  cognoverat : ad  onera  et  ad  multitudi- 
nem iumentorum  transportandam  paullo  latiores,  quam 
quibus  in  reliquis  utimur  maribus.  Has  omnes  actua- 
rias imperat  fieri,  quam  ad  rem  multum  humilitas 
adiuvat.  Ea,  quae  sunt  usui  ad  armandas  naves,  ex 
Hispania  adportari  iubet.  Ipse,  conventibus  Galliae 
citerioris  peractis,  in  Illyricum  proficiscitur,  quod  a 
Pirustis  finitimam  partem  provinciae  incursionibus  va- 
stari audiebat.  Eo  quum  venisset,  civitatibus  milites 
imperat,  certumque  in  locum  convenire  iubet.  Qua  re 
nunciata,  Pirustae  legatos  ad  eum  mittunt,  qui  doceant, 
nihil  earum  rerum  publico  factum  consilio,  seseque 
paratos  esse  demonstrant,  omnibus  rationibus  de  iniu- 
riis  satisfacere.  Accepta  oratione  eorum,  Caesar  obsides 
imperat,  eosque  ad  certam  diem  adduci  iubet:  nisi  ita 
fecerint,  sese  bello  civitatem  persecuturum  demonstrat. 
His  ad  diem  adductis,  ut  imperaverat,  arbitros  inter 
civitates  dat,  qui  litem  aestiment  poeuamque  consti- 
tuant. 

II.  His  confectis  rebus  conventibusque  peractis,  in 
citeriorem  Galliam  revertitur  atque  inde  ad  exercitum 
proficiscitur.  Eo  quum  venisset,  circuitis  omnibus  hi- 
bernis, singulari  militum  studio,  in  summa  omnium 
rerum  inopia,  circiter  DC  eius  generis,  cuius  supra 
demonstravimus,  naves,  et  longas  XXVIII  invenit  in- 
structas, neque  multum  abesse  ab  eo,  quin  paucis  die- 
bus deduci  possent.  Collaudatis  militibus  atque  iis, 
qui  negotio  praefuerant,  quid  fieri  velit,  ostendit  atque 
omnis  ad  portum  Itium  convenire  iubet,  quo  ex  portu 
commodissimum  in  Britanniam  transmissum  esse  co- 
gnoverat, circiter  millium  passuum  XXX  a continenti. 
Iluic  rei  quod  satis  esse  visum  est  militum,  reliquit: 

ipse  cura  legionibus  expeditis  IV  et  equitibus  DCCC  in 
fines  Trevirorum  proficiscitur,  quod  lii  neque  ad  conci- 
lia veniebant,  neque  imperio  parebant,  Germanosque 
transrhenanos  sollicitare  dicebantur. 

III.  Haec  civitas  longe  plurimum  totius  Galliae 
equitatu  valet  magnasquo  habet  copias  peditum,  Rhe- 
numque,  ut  supra  demonstravimus,  tangit.  In  ea  civi- 
tate duo  de  principatu  inter  se  contendebant,  Indutio- 
marus et  Cingetorix:  ex  quibus  alter,  simul  atque  de 
Caesaris  legionumque  adventu  cognitum  est,  ad  eum 
venit;  se  suosque  omnes  in  officio  futuros  neque  ab 
amicitia  populi  Romani  defecturos  confirmavit:  quae- 
que in  Treviris  gererentur,  ostendit.  At  Indutiomarus 
equitatum  peditatumque  cogere,  iisque,  qui  per  aetatem 
in  armis  esso  non  poterant,  in  silvam  Arduennam  ab- 
ditis, quae  ingenti  magnitudine  per  medios  fines  Tre- 
yirorum  a flumineRheno  ad  initium  Remorum  pertinet, 
bellum  parare  instituit.  Sed  posteaquam  nonnulli  prin- 
cipes ex  ea  civitate,  et  familiaritate  Cingetorigis  adducti, 
et  adventu  nostri  exercitus  perterriti,  ad  Caesarem  ve- 
nerunt et  de  suis  privatim  rebus  ab  eo  petere  coeperunt, 
quoniam  civitati  consulere  non  possent:  Indutiomarus 
Yeritus,  ne  ab  omnibus  desereretur,  legatos  ad  Caesa- 
rem mittit ; sese  idcirco  ab  suis  discedere  atque  ad  eum 
venire  noluisse,  quo  facilius  civitatem  in  officio  conti- 
neret, ne  omnis  nobilitatis  discessu  plebs  propter  im- 
prudentiam laberetur.  Itaque  esse  civitatem  in  sua  po- 
testate, seque,  si  Caesar  permitteret,  ad  eum  in  ca- 
stra venturum  et  suas  civitatisque  fortunas  eius  fidei 
permissurum. 

IV.  Caesar,  etsi  intellegebat,  cma  de  caussa  ea  dice- 
rentur, quaeque  eum  res  ab  instituto  consilio  deterreret, 
tamen,  ne  aestatem  in  Treviris  consumere  cogeretur, 

omnibus  ad  Britannicum  bellum  rebus  comparatis,  In- 
dutiomarum ad  se  cum  ducentis  obsidibus  venire  ius- 
sit.  His  adductis,  in  iis  filio  propinquisque  eius  omni- 
bus, quos  nominatim  evocaverat,  consolatus  Indutioma- 
rum hortatusque  est,  uti  in  officio  permaneret : nihilo 
tamen  secius,  principibus  Trevirorum  ad  se  convocatis, 
hos  singillatim  Cingetorigi  conciliavit:  quod  quum 
merito  eius  ab  se  fieri  intellegebat,  tum  magni  interesse 
arbitrabatur,  eius  auctoritatem  inter  suos  quam  plu- 
rimum valere,  cuius  tam  egregiam  in  se  voluntatem 
perspexisset.  Id  factum  graviter  tulit  Indutiomarus, 
suam  gratiam  inter  suos  minui,  et,  qui  iam  ante  in*i- 
mico  in  nos  animo  fuisset,  multo  gravius  hoc  doloro 
exarsit. 

V.  His  rebus  constitutis,  Caesar  ad  portum  Itium 
cum  legionibus  pervenit.  Ibi  cognoscit,  LX  naves,  quae 
in  Meldis  factae  erant,  tempestate  reiectas,  cursum  te- 
nere non  potuisse  atque  eodem,  unde  erant  profectae, 
revertisse:  reliquas  paratas  ad  navigandum  atque  om- 
nibus rebus  instructas  invenit.  Eodem  totius  Galliae 
equitatus  convenit,  numero  millium  qualuor,  princi- 
pesque omnibus  ex  civitatibus:  ex  quibus  perpaucos, 
quorum  in  se  fidem  perspexerat,  relinquere  in  Gallia, 
reliquos  obsidum  loco  socum  ducere  decreverat;  quod, 
quum  ipse  abesset,  motum  Galliae  verebatur. 

VI.  Erat  una  cum  ceteris  Dumnorix  Aeduus,  de  quo 
ab  nobis  antea  dictum  est.  Hunc  secum  habere  in  pri- 
mis constituerat,  quod  eum  cupidum  rerum  novarum, 
cupidum  imperii,  magni  animi,  magnae  inter  Gallos 
auctoritatis  cognoverat.  Accedebat  huc,  quod  iam  in 
concilio  Aeduorum  Dumnorix  dixerat,  Sibi  a Caesare 
regnum  civitatis  deferri:  quod  dictum  Aedui  graviter 
ferebant,  neque  recusandi  aut  deprecandi  caussa  legatos 

ad  Caesarem  mittere  audebant.  Id  facium  ex  suis  ho- 
spitibus Caesar  cognoverat.  Ille  omnibus  primo  preci- 
bus petere  contendit,  ut  in  Gallia  relinqueretur;  par- 
tiin,  quod  insuetus  navigandi  mare  timeret;  parlim, 
quod  religionibus  sese  diceret  impediri.  Posteaquam  id 
obstinate  sibi  negari  vidit,  omni  spe  impetrandi  adem- 
ta, principes  Galliae  sollicitare,  sevocare  singulos  hor- 
tarique  coepit,  uti  in  continenti  remanerent;  metu  ter- 
ritare, non  sine  caussa  fieri,  ut  Gallia  omni  nobilitate 
spoliaretur : id  esse  consilium  Caesaris,  ut,  quos  in  con- 
spectu Galliae  interficere  vereretur,  hos  omnes  in  Bri- 
tanniam transductos  necaret:  fidem  reliquis  interpo- 
nere, iusiurandum  poscere,  ut,  quod  esse  ex  usu  Galliae 
intellexissent,  communi  consilio  administrarent.  Haec 
a compluribus  ad  Caesarem  deferebantur. 

VII.  Qua  re  cognita,  Caesar,  quod  tantum  civitati 
Aeduae  dignitatis  tribuerat  , coercendum  atque  deterren- 
dum, quibuscumque  rebus  posset,  Dumnorigem  statue- 
bat ; quod  longius  eius  amentiam  progredi  videbat,  pro- 
spiciendum, ne  quid  sibi  ac  reipublicae  nocere  posset. 
Itaque  dies  circiter  XXV  in  eo  loco  commoratus,  quod 
corus  ventus  navigationem  impediebat,  qui  magnam 
partem  omnis  temporis  in  his  locis  flare  consuevit,  da- 
bat operam,  ut  in  officio  Dumnorigem  contineret,  ni- 
hilo tamen  secius  omnia  eius  consilia  cognosceret : tan- 
dem idoneam  nactus  tempestatem,  milites  equitesque 
conscendere  in  naves  iubet.  At,  omnium  impeditis  ani- 
mis, Dumnorix  cum  equitibus  Aeduorum  a castris,  in- 
sciente  Caesare,  domum  discedere  coepit.  Qua  re  nun- 
ciata,  Caesar,  intermissa  profectione  atque  omnibus  re- 
bus postpositis,  magnam  partem  equitatus  ad  eum  in- 
sequendum mittit  retrahique  imperat:  si  vim  faciat 
neque  pareat,  interfici  iubet:  nihil  hunc  se  absente  pro 

sano  facturum  arbitratus,  qui  praesentis  imperium  ne- 
glexisset. Ille  enim  revocatus  resistere  ac  se  manu  de- 
fendere suorumque  fidem  implorare  coepit,  saepe  cla- 
mitans, Liberum  se  liberacque  civitatis  esse.  Illi,  ut  erat 
imperatum,  circumsistunt  hominem  atque  interficiunt; 
at  Aedui  equites  ad  Caesarem  omnes  revertuntur. 

VIII.  Uis  rebus  gestis,  Labieno  in  continente  cum 
tribus  legionibus  et  equitum  millibus  duobus  relicto,  ut 
portus  tueretur  et  rem  frumentariam  provideret,  quae- 
que in  Gallia  gererentur,  cognosceret  consiliumque  pro 
tempore  et  pro  re  caperet,  ipse  cum  quinque  legionibus 
et  pari  numero  equitum,  quem  in  continenti  relinque- 
bat, solis  occasu  naves  solvit  et,  leni  Africo  provectus, 
media  circiter  nocte  vento  intermisso,  cursum  non  te- 
nuit et,  longius  delatus  aestu,  orta  luce,  sub  sinistraBri- 
tanniam  relictam  conspexit.  Tum  rursus  aestus  com- 
mutationem secutus,  remis  contendit,  ut  eam  partem 
insulae  caperet,  qua  optimum  esse  egressum  superiore 
aestate  cognoverat.  Qua  in  re  admodum  fuit  militum 
virtus  laudanda,  qui  vectoriis  gravibusque  navigiis, 
non  intermisso  remigandi  labore,  longarum  navium 
cursum  adaequarunt.  Accessum  est  ad  Britanniam  om- 
nibus navibus  meridiano  fere  tempore : neque  in  eo  loco 
hostis  est  visus,  sed,  ut  postea  Caesar  ex  captivis  com- 
perit,  quum  magnae  manus  eo  convenissent,  multitu- 
dine navium  perterritae,  (quae  cum  annotinis  privatis- 
que, quas  sui  quisque  commodi  fecerat,  amplius  DCCC 
uno  erant  visae  tempore)  a litore  discesserant  ac  se  in 
superiora  loca  abdiderant. 

IX.  Caesar,  exposito  exercitu  et  loco  castris  idoneo 
capto,  ubi  ex  captivis  cognovit,  quo  in  loco  hostium  co- 
piae consedissent,  cohortibus  X ad  mare  relictis  et  equi- 
tibus CCC,  qui  praesidio  navibus  essent,  de  tertia  vigi- 

lia  ad  hostes  contendit,  eo  minus  veritus  navibus,  quod 
in  litore  molli  atque  aperto  deligatas  ad  ancoram  relin- 
quebat; et  praesidio  navibus  Q.  Atrium  praefecit.  Ipse, 
noctu  progressus  millia  passuum  circiter  XII,  hostium 
copias  conspicatus  est.  Illi,  equitatu  atque  essedis  ad 
flumen  progressi,  ex  loco  superiore  nostros  prohibere  et 
proelium  committere  coeperunt.  Repulsi  ab  equitatu, 
se  in  silvas  abdiderunt,  locum  nacti,  egregie  et  natura 
et  opere  munitum,  quem  domestici  belli,  ut  videbatur, 
caussa  iam  ante  praeparaverant:  nam  crebris  arbori- 
bus succisis  omnes  introitus  erant  praeclusi.  Ipsi  ex  sil- 
vis rari  propugnabant,  nostrosque  intra  munitiones  in- 
gredi prohibebant.  At  milites  legionis  septimae,  testu- 
dine facta  et  aggere  ad  munitiones  adiecto,  locum  cepe- 
runt eosque  ex  silvis  expulerunt,  paucis  vulneribus  ac- 
ceptis. Sed  eos  fugientes  longius  Caesar  prosequi  ve- 
tuit, et  quod  loci  naturam  ignorabat,  et  quod,  magna 
parte  diei  consumta,  munitioni  castrorum  tempus  re- 
linqui volebat. 

X.  Postridie  eius  diei  mane  tripartito  milites  equi- 
tesque in  expeditionem  misit,  ut  eos,  qui  fugerant,  per-' 
sequerentur.  His  aliquantum  itineris  progressis,  quum 
iam  extremi  essent  in  prospectu,  equites  a Q.  Atrio  ad 
Caesarem  venerunt,  qui  nunciarent,  superiore  nocte, 
maxima  coorta  tempestate,  prope  omnes  naves  addictas 
atque  in  litore  eiectas  esse;  quod  neque  ancorae  funes- 
que subsisterent,  neque  nautae  gubernatoresque  vim 
pati  tempestatis  possent:  itaque  ex  eo  concursu  navium 
magnum  esse  incommodum  acceptum. 

XI.  His  rebus  cognitis,  Caesar  legiones  equitatum- 
que revocari  atque  itinere  desistere  iubet;  ipse  ad  naves 
revertitur:  eadem  fere,  quae  ex  nunciis  literisque  co- 
gnoverat, coram  perspicit,  sic  ut,  amissis  ciroiter  XL 

navibus,  reliquae  tamen  refici  posse  magno  negotio  vi- 
derentur. Itaque  ex  legionibus  fabros  delegit  et  ex  con- 
tinenti alios  arcessiri  iubet ; Labieno  scribit,  ut,  quam 
plurimas  posset,  iis  legionibus,  quae  sint  apud  eum, 
naves  instituat.  Ipse,  etsi  res  erat  multae  operae  ac  la- 
boris, tamen  commodissimum  esse  statuit,  omnes  na- 
ves subduci  et  cum  castris  una  munitione  coniungi.  In 
liis  rebus  circiter  dies  decem  consumit,  ne  nocturnis 
quidem  temporibus  ad  laborem  militum  intermissis. 
Subductis  navibus  castrisque  egregie  munitis,  easdem 
copias,  quas  ante,  praesidio  navibus  reliquit : ipse  eo- 
dem, unde  redierat,  proficiscitur.  Eo  quum  venisset, 
maiores  iam  undique  in  eum  locum  copiae  Britannorum 
convenerant,  summa  imperii  bellique  administrandi 
communi  consilio  permissa  Cassivellauno,  cuius  fines 
a maritimis  civitatibus  flumen  dividit,  quod  adpellatur 
Tamesis,  a mari  circiter  millia  passuum  LXXX.  Huic 
superiore  tempore  cum  reliquis  civitatibus  continentia 
bella  intercesserant : sed  nostro  adventu  permoti  Bri- 
tanni hunc  toti  bello  imperioque  praefecerant.' 

XII.  Britanniae  pars  interior  ab  iis  incolitur,  quos 
natos  in  insula  ipsa  memoria  proditum  dicunt ; mari- 
tima pars  ab  iis,  qui  praedae  ac  belli  inferendi  caussa 
ex  Belgis  transierant;  qui  omnes  fere  iis  nominibus 
civitatum  adpellantur,  quibus  orti  ex  civitatibus  eo  per- 
venerunt et  bello  illato  ibi  remanserunt  atque  agros  co- 
lere coeperunt.  Hominum  est  infinita  multitudo  creber- 
rimaque  aedificia,  fereGallicis  consimilia:  pecorum  ma- 
gnus numerus.  Utuntur  aut  aere,  aut  taleis  ferreis,  ad 
certum  pondus  examinatis,  pro  nummo.  Nascitur  ibi 
plumbum  album  in  mediterranneis  regionibus,  in  ma- 
ritimis ferrum ; sed  eius  exigua  est  copia : aere  utuntur 
importato.  Materia  cuiusque  generis,  ut  in  Gallia,  est, 

praeter  fagum  atque  abietem.  Leporem  et  gallinam" et 
anserem  gustare,  fas  non  putant;  haec  tamen  alunt  animi 
voluptatisque  caussa.  Loca  sunt  temperatiora,  quam  in 
Gallia,  remissioribus  frigoribus. 

XIII.  Insula  natura  triquetra,  cuius  unum  latus  est 
contra  Galliam.  Huius  lateris  alter  angulus,  qui  est  ad 
Cantium,  quo  fere  omnes  ex  Gallia  naves  adpellunlur, 
ad  orientem  solem ; inferior  ad  meridiem  spectat.  Hoc 
latus  tenet  circiter  millia  passuum  D.  Alterum  vergit 
ad  Hispaniam  atque  occidentem  solem,  qua  ex  parte  est 
Hibernia,  dimidio  minor,  ut  aestimatur,  quam  Britan- 
nia; sed  pari  spatio  transmissus,  atque  ex  Gallia,  est  in 
Britanniam.  In  hoc  medio  cursu  est  insula,  quae  adpel- 
Ialur  Mona;  complures  praeterea  minores  obieclae  in- 
sulae existimantur:  de  quibus  insulis  nonnulli  scripse- 
runt, dies  continuos  XXX  sub  bruma  esse  noctem.  Nos 
nihii  de  eo  percunctationibus  reperiebamus,  nisi  certis 
ex  aqua  mensuris  breviores  esse,  quam  in  continente, 
noctes  videbamus.  Huius  est  longitudo  lateris,  ut  fert 
illorum  opinio,  DCC  millium.  Tertium  est  contra  so- 
ptemlriones,  cui  parti  nulla  est  obiecta  terra ; sed  eius 
angulus  lateris  maxime  ad  Germaniam  spectat:  huic 
millia  passuum  DCCC  in  longitudinem  esse,  existima- 
tur. Ita  omnis  insula  est  in  circuitu  vicies  centum  mil- 
lium passuum. 

XIV.  Ex  his  omnibus  longe  sunt  humanissimi,  qui 
Cantium  incolunt,  quae  regio  est  maritima  omnis,  ne- 
que multum  a Gallica  differunt  consuetudine.  Interio- 
res plerique  frumenta  non  serunt,  sed  lacto  et  carne  vi- 
vunt pellibusque  sunt  vestiti.  Omnes  vero  se  Britanni 
vitro  inficiunt,  quod  caeruleum  efficit  colorem : atque 
hoc  horridiore  sunt  in  pugna  adspectu : capilloque  sunt 
promisso  atque  omni  parte  corporis  rasa,  praeter  caput 

et  labrum  superius.  Uxores  habent  deni  duodenique 
inter  se  communes,  et  maxime  fratres  cum  fratribus 
parentesque  cum  liberis;  sed,  si  qui  sunt  ex  bis  nati, 
eorum  habentur  liberi,  quo  primum  virgo  quaeque  de- 
ducta est. 

XV.  Equites  hostium  essedariique  acriter  proelio 
cum  equitatu  nostro  in  itinere  conflixerunt,  tamen  ut 
nostri  omnibus  partibus  superiores  fuerint  atque  eos  in 
silvas  collesque  compulerint:  sed  compluribus  interfe- 
ctis, cupidius  insecuti,  nonnullos  ex  suis  amiserunt.  At 
illi,  intermisso  spatio,  imprudentibus  nostris  atque  oc- 
cupatis in  munitione  castrorum,  subito  se  ex  silvis  eic- 
cerunt  impetuque  in  eos  facto,  qui  erant  in  statione  pro 
castris  collocati,  acriter  pugnaverunt : duabusque  mis- 
sis subsidio  cohortibus  a Caesare,  atque  his  primis  le- 
gionum duarum,  quum  hae,  perexiguo  intermisso  loci 
spatio  inter  se,  constitissent,  novo  genere  pugnae  per- 
territis nostris,  per  medios  audacissime  perruperunt, 

r seque  inde  incoluVnes  receperunt.  Eo  die  Q.  Laberius 
Durus,  tribunus  militum,  interficitur.  Illi,  pluribus  im- 
missis cohortibus,  repelluntur. 

XVI.  Toto  hoc  in  genere  pugnae,  quum  sub  oculis 
omnium  ac  pro  castris  dimicaretur,  intellectum  est,  no- 
stros propter  gravitatem  armorum,  quod  neque  insequi 
cedentes  possent,  neque  ab  signis  discedere  auderent, 
minus  aptos  esse  ad  huius  generis  hostem ; equites  au- 
tem magno  cum  periculo  proelio  dimicare,  propterea 
quod  illi  etiam  consulto  plerumque  cederent  et,  quum 
paullum  ab  legionibus  nostros  removissent,  ex  essedis 
desilirent  et  pedibus  dispari  proelio  contenderent.  Equo- 

* _ stris  autem  proelii  ratio  et  cedentibus  et  insequentibus 
par  atque  idem  periculum  inferebat.  Accedebat  huc,  ut, 
numquam  conferti,  sed  rari  magnisque  intervallis  proe- 

liarentur  stationesque  dispositas  haberent  atque  alios 
alii  deinceps  exciperent  integrique  et  recentes  defatigatis 
succederent. 

XVII.  Postero  die  procul  a castris  hostes  in  colli- 
bus constiterunt  rarique  se  ostendere  et  lenius,  quam 
pridie,  nostros  equites  proelio  lacessere  coeperunt.  Sed 
meridie,  quum  Caesar  pabulandi  caussa  tres  legiones 
atque  omnem  equitatum  cum  C.  Trebonio  legato  misis- 
set, repente  ex  omnibus  par.libus  ad  pabulatores  advo- 
laverunt, sic,  uti  ab  signis  legionibusque  non  absiste- 
rent. Nostri,  acriter  in  cos  impetu  facto,  repulerunt,  ne- 
que finem  sequendi  fecerunt,  quoad  subsidio  confisi 
equites  quum  post  se  legiones  viderent,  praecipites  ho- 
stes egerunt : magnoque  eorum  numero  interfecto,  ne- 
que sui  colligendi,  neque  consistendi,  aut  ex  essedis  de- 
siliendi facultatem  dederunt.  Ex  hac  fuga  protinus, 
quae  undique  convenerant,  auxilia  discesserunt : neque 
post  id  tempus  umquam  summis  nobiscum  copiis  ho- 
stes contenderunt. 

XVIII.  Caesar,  cognito  consilio  eorum,  ad  flumen 
Tamesin  in  fines  Cassivellauni  exercitum  duxit;  quod 
flumen  uno  omnino  loco  pedibus,  atque  hoc  aegre,  trans- 
iri  potest.  Eo  quum  venisset,  animum  advertit,  ad  alte- 
ram fluminis  ripam  magnas  esse  copias  hostium  instru- 
ctas : ripa  autem  erat  acutis  sudibus  praefixis  munita ; 
eiusdemque  generis  sub  aqua  defixae  sudes  flumine  te- 
gebantur. His  rebus  cognitis  a captivis  perfugisque, 
Caesar,  praemisso  equitatu,  confestim  legiones  subse- 
qui iussit.  Sed  ea  celeritate  atque  eo  impetu  milites 
ierunt,  quum  capite  solo  ex  aqua  exstarent,  ut  hostes 
impetum  legionum  atque  equitum  sustinere  non  pos- 
sent ripasque  dimitterent  ac  se  fugae  mandarent. 

XIX.  Cassivellaunus,  ut  supra  demonstravimus, 

omni  deposita  spe  contentionis,  dimissis  amplioribus 
copiis,  millibus  circiter  quatuor  essedariorum  relictis, 
itinera  nostra  servabat,  paullulumque  ex  via  excedebat, 
locisque  impeditis  ac  silvestribus  sese  occultabat  atque 
iis  regionibus,  quibus  nos  iter  facturos  cognoverat,  pe- 
cora atque  homines  ex  agris  in  silvas  compellebat:  et, 
quum  equitatus  noster  liberius  praedandi  vastandique 
caussa  se  in  agros  effunderet,  omnibus  viis  nolis  semi- 
tisque essedarios  ex  silvis  emittebat  et  magno  cum  pe- 
riculo nostrorum  equitum  cum  iis  confligebat,  atque  hoc 
metu  latius  vagari  prohibebat.  Relinquebatur,  ut  ne- 
que longius  ab  agmine  legionum  discedi  Caesar  patere- 
tur et  tantum  in  agris  vastandis  incendiisque  faciendis 
hostibus  noceretur,  quantum  labore  atque  itinere  le"io- 
narii  milites  efficere  poterant. 

XX.  Interim  Trinobantes,  prope  firmissima  earum 
regionem  civitas,  ex  quaMandubratius  adolescens,  Cae- 
saris fidem  secutus,  ad  eum  in  continentem  Galliam 
venerat,  (cuius  pater  Imanuentius  in  ea  civitate  regnum 
obtinuerat  interfectusque  erat  a Cassivellauno ; ipse  fu- 
ga mortem  vitaverat)  legatos  ad  Caesarem  mittunt  polli- 
centurque,  sese  ei  dedituros  atque  imperata  facturos  : 
petunt,  ut  Mandubratium  ab  iniuria  Cassivellauni  de- 
fendat atque  in  civitatem  mittat,  qui  praesit  imperium- 
que obtineat.  His  Caesar  imperat  obsides  XL  frumen- 
tumque exercitui,  Mandubratiumque  ad  eos  mittit.  Illi 
imperata  celeriter  fecerunt,  obsides  ad  numerum  fru- 
mentaque  miserunt. 

XXI.  Trinobantibus  defensis  atque  ab  omni  mili- 
tum iniuria  prohibitis,  Cenimagni,  Segontiaci,  Ancali- 
tes,  Bibroci,  Cassi,  legationibus  missis  sese  Caesari  de- 
dunt. Ab  his  cognoscit,  non  longe  ex  eo  loco  oppidum 
Cassivellauni  abesse,  silvis  paludibusque  munitum,  quo 

satis  magnus  hominum  pecorisque  numerus  convene- 
rit. (Oppidum  autem  Britanni  vocant,  quum  silvas  im- 
peditas vallo  atque  fossa  munierunt,  quo  incursionis 
hostium  vitandae  caussa  convenire  consuerunt.)  Eo  pro- 
ficiscitur cum  legionibus : locum  reperit  egregie  natura 
atque  opere  munitum ; tamen  hunc  duabus  ex  partibus 
oppugnare  contendit.  Hostes,  paullisper  morati,  mili- 
tum nostrorum  impetum  non  tulerunt  seseque  alia  ex 
parte  oppidi  eiecerunt.  Magnus  ibi  numerus  pecoris 
repertus,  multique  in  fuga  sunt  comprehensi  atque  in- 
terfecti. 

XXH.  Dum  haec  in  his  locis  geruntur,  Cassivellau- 
nus adCantium,  quod  esse  ad  mare  supra  demonstravi-  _ 
mus,  quibus  regionibus  quatuor  reges  praeerant,  Cinge- 
torix, Carvilius,  Taximagulus,  Segonax,  nuncios  mit- 
tit atque  his  imperat,  uti,  coactis  omnibus  copiis,  castra 
navalia  de  improviso  adoriantur  atque  oppugnent*  li 
quum  ad  castra  venissent,  nostri,  eruptione  facta,  mul- 
tis eorum  interfectis,  capto  etiam  nobili  duceLugotorige, 
suos  incolumes  reduxerunt.  Cassivellaunus,  hoc  proe- 
lio nunciato,  tot  detrimentis  acceptis,  vastatis  finibus, 
maxime  etiam  permotus  defectione  civitatum,  legatos' 
per  Atrebatem  Commium  de  deditione  ad  Caesarem  mit- 
tit. Caesar,  quum  statuisset,  hiemem  in  continenti  pro- 
pter repentinos  Galliae  motus  agere,  neque  multum 
aestatis  superesset  atque  id  facile  extrahi  posse  intelle- 
geret, obsides  imperat  et,  quid  in  annos  singulos  vecti- 
galis populo  Romano  Britannia  penderet,  constituit:  in- 
terdicit atque  imperat  Cassivellauno,  ne  Mandubratio, 
neu  Trinobantibus  bellum  faciat. 

XXin.  Obsidibus  acceptis,  exercitum  reducit  ad 
mare,  naves  invenit  refectas.  His  deductis,  quod  et 
captivorum  magnum  numerum  habebat,  et  nonnullae 

tempestate  deperierant  naves,  duobus  commeatibus 
exercitum  reportare  instituit.  Ac  sic  accidit,  uti  ex  tanto 
navium  numero,  tot  navigationibus,  neque  hoc,  neque 
superiore  anno,  ulla  omnino  navis,  quae  milites  porta- 
ret, desideraretur:  at  ex  iis,  quae  inanes  ex  continenti 
ad  eum  remitterentur,  prioris  commeatus  expositis  mi- 
litibus, et  quas  postea  Labienus  faciendas  curaverat  nu- 
mero LX,  perpaucae  locum  caperent;  reliquae  fere 
omnes /eiicerentur.  Quas  quum  aliquamdiu  Caesar  fru- 
stra exspectasset,  ne  anni  tempore  a navigatione  exclu- 
deretur, quod  aequinoctium  suberat,  necessario  angu- 
stius milites  collocavit  ac,  summa  tranquillitate  conse- 
cuta, secunda  inita  quum  solvisset  vigilia,  prima  luce 
terram  adtigit  omnesque  incolumes  naves  perduxit.  • 
XXIV.  Subductis  navibus  concilioque  Gallorum 
Samarobrivae  peracto,  quod  eo  anno  frumentum  in  Gal- 
lia propter  siccitates  angustius  provenerat,  coactus  est 
aliter,  ac  superioribus  annis,  exercitum  in  hibernis  col- 
locare legionesque  in  plures  civitates  distribuere:  ex  qui- 
bus unam  in  Morinos  ducendam  C.  Fabio  legato  dedit; 
alteram  in  Nervios  Q.  Ciceroni;  tertiam  in  Essuos  L. 
Roscio ; quartam  in  Remis  cum  T.  Labieno  in  confinio 
Trevirorum  hiemare  iussit,  tres  in  Belgio  collocavit: 
his  M.  Crassum,  quaestorem,  et  L.  Munatium  Plancum 
et  C.  Trebonium,  legatos,  praefecit.  Unam  legionem, 
quam  proxime  trans  Padum  conscripserat,  et  cohortes 
quinque  in  Eburones,  quorum  pars  maxima  est  inter 
Mosam  ac  Rhenum,  qui  sub  imperio  Ambiorigis  et  Ca- 
tivolci  erant,  misit.  His  militibus  Q.  Titurium  Sabinum 
et  L.  Aurunculeium  Cottam,  legatos,  praeesse  iussit. 
Ad  hunc  modum  distributis  legionibus,  facillime  ino- 
piae frumentariae  sese  mederi  posse  existimavit : atque 
harum  tamen  omnium  legionum  hiberna  (praeter  eam, 

quam  L.  Roscio  in  pacatissi 


et  quietissimam  par 


tem  ducendam  dederat)  millibus  passuum  centum  con- 
tinebantur. Ipse  interea,  quoad  legiones  collocasset 
munitaque  hiberna  cognovisset,  in  Gallia  morari  con- 
stituit. - . f 

XXV.  Erat  in  Carnutibus  summo  loco  natus  Tasge- 
tius,  cuius  maiores  in  sua  civitate  regnum  obtinuerant. 
Huic  Caesar,  pro  eius  virtute  atque  in  se  benivolentia. 
quod  in  omnibus  bellis  singulari  eius  opera  fuerat  usus, 
maiorum  locum  restituerat.  Tertium  iam  hunc  annum 
regnantem  inimici  palam,  multis  etiam  ex  civitate  au- 
ctoribus, eum  interfecerunt.  Defertur  ea  res  ad  Caesa- 
rem. Ille  veritus,  quod  ad  plures  pertinebat,  ne  civitas 
eorum  impulsu  deficeret,  L.  Plancum  cum  legione  ex 
Belgio  celeriter  in  Carnutes  proficisci  iubet  ibique  hie- 
mare; quorumque  opera  cognoverit  Tasgetium  inter- 
fectum, hos  comprehensos  ad  se  mittere.  Interim  ab 
omnibus  legatis  quaestoribusque,  quibus  legiones  trans- 
diderat,  certior  factus  est,  in  hiberna  perventum  locum- 
que hibernis  esse  munitum. 

XXVI.  Diebus  circiter  XV,  quibus  in  hiberna  ven- 
tum est,  initium  repentini  tumultus  ac  defectionis  or- 
tum  est  ab  Ambiorige  et  Cativolco;  qui  quum  ad  fines 
regni  sui  Sabino  Cottaeque  praesto  fuissent  frumentum- 
que in  hiberna  comportavissent,  Indutiomari  Treviri 
nunciis  impulsi,  suos  concitaverunt,  subitoque  oppres- 
sis lignatoribus,  magna  manu  castra  oppugnatum  vene- 
runt. Quum  celeriter  nostri  arma  cepissent  vallumque 
adscendissent  atque,  una  ex  parte  Hispanis  equitibus 
emissis,  equestri  proelio  superiores  fuissent,  desperata 
re,  hostes  ab  oppugnatione  suos  reduxerunt.  Tum  suo 
more  conclamaverunt,  - uti  aliqui  ex  nostris  ad  collo- 
quium prodirent;  habere  sese,,  quae  de  re  communi 

dicere  vellent,  quibus  rebus  controversias  minui  posse 
sperarent. 

XXVn.  Mittitur  ad  eos  colloquendi  caussa  C.  Arpi- 
neius,  eques  Romanus,  familiarisQ.  Titurii,  etQ.Iunius 
ex  Hispania  quidam,  qui  iam  ante  missu  Caesaris  ad 
Ambiorigem  ventitare  consueverat;  apud  quos  Ambio- 
rix ad  hunc  modum  locutus  est : Sese  pro  Caesaris  in  se 
beneficiis  plurimum  ei  confiteri  debere,  quod  eius  opera 
stipendio  liberatus  esset,  quod  Aduatucis  finitimis  suis 
pendere  consuesset : quodque  ei  et  filius  et  fratris  filius 
ab  Caesare  remissi  essent,  quos  Aduatuci,  obsidum  nu- 
mero missos,  apud  se  in  servitute  et  catenis  tenuissent: 
neque  id,  quod  fecerit  de  oppugnatione  castrorum,  aul 
indicio  aut  voluntate  sua  fecisse,  sed  coactu  civitatis ; 
suaque  esse  eiusmodi  imperia,  ut  non  minus  haberet  iuris 
in  se  multitudo,  quam  ipse  in  multitudmem.  Civitati 
porro  hanc  fuisse  belli  caussam,  quod  repentinae  Gallo- 
rum coniurationi  resistere  non  potuerit:  id  se  facile  ex 
humilitate  sua  probare  posse,  quod  non  adeo  sit  imperi- 
tus rerum,  ut  suis  copiis  populum  Romanum  se  superare 
posse  confidat:  sed  esse  Galliae  commune  consilium ; 
omnibus  hibernis  Caesaris  oppugnandis  Itunc  esse  dictum 
diem,  ne  qua  legio  alterae  legioni  subsidio  venire  posset : 
non  facile  Gallos  Gallis  negare  potuisse,  praesertim 
quum  de  recuperanda  communi  libertate  consilium  ini-. 
tum  videretur.  Quibus  quoniam  pro  pietate  satisfecerit, 
habere  nunc  se  rationem  officii  pro  beneficiis  Caesaris ; 
monere,  orare  Titurium  pro  hospitio,  ut  suae  ac  militum 
saluti  consulat:  magnam  manum  Germanorum  condu- 
ctam Rhenum  transisse:  hanc  ad  fore  biduo.  Ipsorum 
esse  consilium,  velintne  prius,  quam  finitimi  sentiunt, 
eductos  ex  hibernis  milites  aut  ad  Ciceronem  aut  ad  La- 
bienum deducere,  quorum  alter  millia  passuum  circiter 

L,  alter paullo  amplius  ah  his  absit.  Illud  se  polliceri  et 
iureiurando  confirmare , tutum  iter  per  fines  suos  datu- 
rum; quod  quum  faciat,  et  civitati  sese  consulere,  quod 
hibernis  levetur,  et  Caesari  pro  eius  meritis  gratiam  re- 
ferre. Hac  oratione  habita,  discedit  Ambiorix. 

XXVIII.  Arpineius  et  lunius,  quae  audierint,  ad  le- 
gatos deferunt.  Illi,  repentina  re  perturbati,  etsi  ab  hoste 
ea  dicebantur,  non  tamen  neglegenda  existimabant:  ma- 
ximeque  hac  re  permovebantur,  quod,  civitatem  igno- 
bilem atque  humilem  Eburonum  sua  sponte  populo  Ro- 
mano bellum  facere  ausam,  vix  erat  credendum.  Itaque 
ad  consilium  rem  deferunt  magnaque  inter  eos  exsistit 
controversia.  L.  Aurunculeius  compluresque  tribuni 
militum  et  primorum  ordinum  centuriones,  nihil  temere 
agendum,  neque  ex  hibernis  iniussu  Caesaris  discenden- 
dum,  existimabant:  quantasvis  magnas  etiam  copias 
Germanorum  sustineri  posse  munitis  hibernis,  docebant: 
rem  esse  testimonio,  quod  primum  hostium  impetum,  mul- 
lis t .Uro  vulneribus  illatis,  fortissime  sustinuerint:  re 
frumentaria  non  premi:  interea  et  ex  proximis  hibernis, 
et  a Caesare  conventura  subsidia : postremo,  quid  esse 
levius  aut  turpius,  quam,  auctore  hoste,  de  summis  rebus 
capere  consilium? 

XXIX.  Contra  ea  Titurius,  sero  facturos,  ciamita- 
.bat,  quum  maiores  hostium  manus,  adiunctis  Germanis, 
convenissent , aut  quum  aliquid  calamitatis  in  proximis 
hibernis  esset  acceptum:  brevem  consulendi  esse  occasio- 
nem; Caesarem  arbitrari  profectum  in  Italiam:  neque 
aliter  Carnutes  interfxciundi  Tasgetii  consilium  fuisse 
capturos,  neque  Eburones,  si  ille  adesset,  tanta  cum  con- 
temtione  nostri  ad  castra  venturos  esse:  non  hostem  au- 
ctorem, sed  rem  spectare;  subesse  Rhenum;  magno  esse 
Germanis  dolori  Ariovisti  mortem  et  superiores  nostras 

victorias:  ardere  Galliam,  tot  contumeliis  acceptis  sub 
populi  Romani  imperium  redactam,  superiore  gloria  rei 
militaris  exstincta.  Postremo,  quis  hoc  sibi  persuade- 
ret, sine  certa  re  Ambiorigem  ad  eiusmodi  consilium  de- 
scendisse? Suam  sententiam  in  utramque  partem  esse 
tutam:  si  nil  sit  durius,  nullo  periculo  ad  proximam  le- 
gionem perventuros ; si  Gallia  omnis  cum  Gemmnis  con- 
sentiat, unam  esse  in  celeritate  positam  salutem . Cottae 
quidem  atque  eorum,  qui  dissentirent,  consilium  quem 
haberet  exitum?  In  quo  si  non  praesens  periculum,  at 
certe  longinqua  obsidione  fames  esset  pertimescenda. 

XXX.  Hac  in  utramque  partem  disputatione  ha- 
bita, quum  a Cotta  primisque  ordinibus  acriter  resiste- 
retur, Vincite,  inquit,  si  ita  vultis,  Sabinus,  et  id  cla- 
riore voce,  ut  magna  pars  militum  exaudiret;  neque  is 
sum,  inquit,  qui  gravissime  ex  vobis  mortis  periculo  ter- 
rear: hi  sapient  et , si  gravius  quid  acciderit,  abs  te  ra- 
tionem reposcent:  qui,  si  per  te  liceat,  perendino  die 
cum  proximis  hibernis  coniuncti,  communem  cum  reli- 
quis belli  casum  sustineant,  nec  reiecti  et  relegati  longe 
ab  ceteris  aut  ferro  aut  fame  intereant. 

XXXI.  Consurgitur  ex  consilio;  comprehendunt 
utrumque  et  orant,  ne  sua  disse)isione  et  pertinacia  rem 
in  summum  periculum  deducant : facilem  esse  rem,  seu 
maneant,  seu  proficiscantur,  si  modo  ununi  omnes  sen- 
tiant ac  probent ; contra  in  dissensione  nullam  se  salu- 
tem perspicere.  Res  disputatione  ad  mediam  noctem 
perducitur.  Tandem  dat  Cotta  permotus  manus ; supe- 
rat sententia  Sabini.  Pronunciatur,  prima  luce  ituros: 
consumitur  vigiliis  reliqua  pars  noctis,  quum  sua  quis- 
que miles  circumspiceret,  quid  secum  portare  posset, 
quid  ex  instrumento  hibernorum  relinquere  cogeretur. 
Omnia  excogitantur,  quare  nec  sine  periculo  maneatur, 


DE  BELLO  GALLICO 


140 

et  languore  militum  et  vigiliis  periculum  augeatur. 
Prima  luce  sic  ex  castris  proficiscuntur,  ut  quibus  es-’ 
set  persuasum,  non  ab  hoste,  sed  ab  homine  amicissimo 
Ambiorige  consilium  datum,  longissimo  agmine  maxi- 
misque  impedimentis. 

XXXII.  At  hostes,  posteaquam  ex  nocturno  fremitu 
vigiliisque  de  profectione  eorum  senserunt,  collocatis 
insidiis  bipartito  in  silvis  opportuno  atque  occulto  loco, 
a millibus  passuum  circiter  duobus,  Romanorum  ad- 
ventum exspectabant : et,  quum  se  maior  pars  agminis 
in  magnam  convallem  demisisset,  ex  utraque  parte  eius 
vallis  subito  se  ostenderunt,  novissimosque  premere  et 
primos  prohibere  adscensu  atque  iniquissimo  nostris 
loco  proelium  committere  coeperunt. 

XXXIII.  Tum  demum  Titurius,  ut  qui  nihil  ante 
providisset,  trepidare,  concursare,  cohortesque  dispo- 
nere : haec  tamen  ipsa  timide  atque  ut  eum  omnia  de- 
ficere viderentur : quod  plerumque  iis  accidere  consue- 
vit, qui  in  ipso  negotio  consilium  capere  coguntur.  At 
Cotta,  quj  cogitasset,  haec  posse  in  itinere  accidero,  atr- 
que  ob  eam  caussam  profectionis  auctor  non  fuisset, 
nulla  in  re  communi  saluti  deerat,  et  in  adpellandis  co- 
hortandisque  militibus  imperatoris,  et  in  pugna  mili- 
tis officia  praestabat.  Quumque  propter  longitudinem 
agminis  minus  facile  per  se  omnia  obire  et,  quid  quo- 
que loco  faciendum  esset,  providere  possent ; iusserunt 
pronunciare,  ut  impedimenta  relinquerent  atque  in  or- 
bem consisterent.  Quod  consilium  etsi  in  eiusmodi 
casu  reprehendendum  non  est,  tamen  incommode  acci- 
dit : nam  et  nostris  militibus  spem  minuit,  et  hostes  ad 
pugnam  alacriores  effecit,  quod  non  sine  summo  timore 
et  desperatione  id  facium  videbatur.  Praeterea  accidit, 
quod  fieri  necesse  erat,  ut  vulgo  milites  ab  signis  disce- 

derent,  quae  quisque  eorum  carissima  haberet,  ab  im- 
pedimentis petere  atque  abripere  properaret,  clamore  ac 
fletu  omnia  complerentur. 

XXXIV.  At  barbaris  consilium  non  defuit:  nam 
duces  eorum  tota  acie  pronunciare  iusserunt,  ne  quis  ab 
loco  discederet : illorum  esse  praedam,  atque  illis  reser- 
vari, quaecumque  Romani  reliquissent:  proinde  omnia 
in  victoria  posita  existimarent.  Erant  et  virtute  et  nu- 
mero pugnando  pares : nostri  tamen  etsi  ab  duce  et  a 
fortuna  deserebantur,  tamen  omnem  spem  salutis  in 
virtute  ponebant  et,  quoties  quaeque  cohors  procurreret, 
ab  ea  parte  magnus  hostium  numerus  'cadebat.  Qua  re 
animadversa,  Ambiorix  pronunciari  iubet,  ut  procul 
tela  coniiciant,  neu  propius  accedant  et,  quam  in  par- 
tem Romani  impetum  fecerint,  cedant : levitate  armo- 
rum et  quotidiana  exercitatione  nihil  iis  noceri  posse : 
rursus  se  ad  signa  recipientes  insequantur. 

XXXV.  Quo  praecepto  ab  iis  diligentissime  obser- 
vato , quum  quaepiam  cohors  ex  orbe  excesserat  atque 
impetum  fecerat,  hostes  velocissime  refugiebant.  Inte- 
rimi eam  partem  nudari  necesse  erat  et  ab  latere  aperto 
tela  recipi.  Rursus,  quum  in  eum  locum,  unde  erant 
progressi,  reverti  coeperant,  et  ab  iis,  qui  cesserant,  et 
ab  iis,  qui  proximi  steterant,  circumveniebantur;  sin 
autem  locum  tenere  vellent,  nec  virtuti  locus  relinque- 
batur, neque  ab  tanta  multitudine  coniecta  tela  conferti 
vitare  poterant.  Tamen  tot  incommodis  conflictati,  mul- 
tis vulneribus  acceptis,  resistebant  et,  magna  parte  diei 
consumta,  quum  a prima  luce  ad  horam  octavam  pu- 
gnaretur, nihil,  quod  ipsis  esset  indignum,  committe- 
bant. Tum  T.  Balventio,  qui  superiore  anno  primum 
pilum  duxerat,  viro  forti  et  magnae  auctoritatis,  utrum- 
que femur  tragula  transiicitur ; Q.  Lucanius,  eiusdem 

ordinis,  fortissime  pugnans,  dum  circumvento  filio 
subvenit,  interficitur:  L.  Cotta,  legatus,  omnes  cohor- 
tes ordinesque  adhortans,  in  adversum  os  funda  vul- 
neratur. 

XXXVI.  His  rebus  permotus  Q.  Titurius,  quum 
procul  Ambiorigem  suos  cohortantem  conspexisset,  in- 
terpretem suum,  Cn.  Pompeium,  ad  eum  mittit,  roga- 
tum, ut  sibi  militibusque  parcat.  Ille  adpellatus  respon- 
dit: si  velit  secum  colloqui,  licere;  sperare , a multitu- 
dine impetrari  posse , quod  ad  militum  salutem  pert  ineat ; 
ipsi  vero  nihil  nocitum  iri,  inque  eam  rem  se  suam  fidem 
interponere.  Ille  cum  Cotta  saucio  communicat,  si  vi- 
deatur, pugna  ut  excedant,  et  cum  Ambiorige  una  col- 
loquantur: sperare,  ab  eo  de  sua  ac  militum  salute 
impetrare  posse.  Cotta  se  ad  armatum  hostem  iturum 
negat  atque  in  eo  constitit. 

XXXVII.  Sabinus,  quos  in  praesentia  tribunos 
militum  circum  se  habebat  et  primorum  ordinum  cen- 
turiones, se  sequi  iubet  et,  quum  propius  Ambiorigem 
accessisset,  iussus  arma  abi  icere,  imperatum  facit,  suis- 
que, ut  idem  faciant,  imperat.  Interim,  dum  de  condi- 
tionibus inter  se  agunt  longiorque  consulto  ab  Ambio- 
rige instituitur  sermo,  paullatim  circumventus  interfi- 
citur. .Tum  vero  suo  more  victoriam  conclamant  atque 
ululatum  tollunt,  impetuque  in  nostros  facto,  ordines 
perturbant.  Ibi  L.  Cotta  pugnans  interficitur  cum  maxi- 
ma parte  militum ; reliqui  se  in  castra  recipiunt,  unde 
erant  egressi:  ex  quibus  L.  Petrosidius  aquilifer,  quum 
magna  multitudine  hostium  premeretur,  aquilam  intra 
vallum  proiecit,  ipse  pro  castris  fortissime  pugnans 
occiditur.  Illi  aegre  ad  noctem  oppugnationem  susti- 
nent: noctu  ad  unum  omnes,  desperata  salute,  se  ipsi 
interficiunt.  Pauci  ex  proelio  elapsi,  incertis  itineribus 

per  silvas  ad  T.  Labienum  legatum  in  hiberna  perveni- 
unt atque  eum  de  rebus  gestis  certiorem  faciunt. 

XXXVIII.  Hac  victoria  sublatus  Ambiorix,  statim 
cum  equitatu  in  Aduatucos,  qui  erant  eius  regno  finiti- 
mi, proficiscitur;  neque  noctem  neque  diem  intermittit 
peditatumque  se  subsequi  iubet.  Re  demonstrata, 
Aduatucisque  concitatis,  postero  die  in  Nervios  pervenit 
hortaturquc,  ne  sui  in  perpetuum  liberandi  atque  ulci- 
scendi Romanos  pro  iis,  quas  acceperint,  iniuriis,  occa- 
sionem dimittant:  interfectos  esse  legatos  duo  magnam - 
que  partem  exercitus  interisse  demonstrat;  nihil  esse 
negotii,  subito  oppressam  legionem,  quae  cum  Cicerone 
hiemet,  interfici ; se  ad  eam  rem  profitetur  adiutorem . 
Facile  hac  oratione  Nerviis  persuadet. 

XXXIX.  Itaque,  confestim  dimissis  nunciis  ad 
Ceutrones,  Grudios,  Levacos,  Pleumoxios,  Geidunos, 
qui  omnes  sub  eorum  imperio  sunt,  quam  maximas 
manus  possunt,  cogunt  et  de  improviso  ad  Ciceronis 
hiberna  advolant,  nondum  ad  eum  fama  de  Titurii 
morte  perlata.  Huic  quoque  accidit,  quod  fuit  necesse, 
ut  nonnulli  milites,  qui  lignationis  munitionisque  caus- 
sa in  silvas  discessissent,  repentino  equitum  adventu 
interciperentur.  His  circumventis,  magna  manu  Ebu- 
rones, Nervii,  Aduatuci  atque  horum  omnium  socii  et 
clientes  legionem  oppugnare  incipiunt : nostri  celeriter 
ad  arma  concurrunt,  vallum  conscendunt.  Aegre  is  dies 
sustentatur,  quod  omnem  spem  hostes  in  celeritate 
ponebant  atque,  hanc  adepti  victoriam,  in  perpetuum  se 
fore  victores  confidebant. 

XL.  Mittuntur  ad  Caesarem  confestim  ab  Cicerone 
litterae,  magnis  propositis  praemiis,  si  pertulissent. 
Obsessis  omnibus  viis,  missi  intercipiuntur.  Noctu  ex 

ea  materia,  quam  munitionis  caussa  comportaverant, 
turres  admodum  CXX  excitantur  incredibili  celeritate: 
quae  deesse  operi  videbantur,  perficiuntur.  Hostes  po- 
stero die,  multo  maioribus  copiis  coactis,  castra  oppu- 
gnant, fossam  complent.  Ab  nostris  eadem  ratione, 
qua  pridie,  resistitur:  hoc  idem  deinceps  reliquis  fit 
diebus.  Nulla  pars  nocturni  temporis  ad  laborem  inter- 
mittitur: non  aegris,  non  vulneratis  facultas  quietis 
datur:  quaecumque  ad  proximi  diei  oppugnationem 
opus  sunt,  noctu  comparantur:  multae  praeustae  sudes, 
magnus  muralium  pilorum  numerus  instituitur;  turres 
contabulantur,  pinnae  loricaeque  ex  cratibus  adtexun- 
tur.  Ipse  Cicero,  quum  tenuissima  valetudine  esset,  ne 
nocturnum  quidem  sibi  tempus  ad  quietem  relinquebat, 
ut  ultro  militum  concursu  ac  vocibus  sibi  parcere  coge- 
retur. 

XLI.  Tunc  duces  principesque  Nerviorum,  qui  ali- 
quem sermonis  aditum  caussamquo  amicitiae  cum  Ci- 
cerone habebant,  colloqui  sese  velle  dicunt.  Facta  pote- 
state, eadem,  quae  Ambiorix  cum  Titurio  egerat,  com- 
memorant, omnem  esse  in  armis  Galliam,  Germanos 
Rhenum  transisse,  Caesaris  reliquorumque  hiberna  op- 
pugnari. Addunt  etiam  de  Sabini  morte.  Ambiorigem 
ostentant  fidei  faciundae  caussa:  errare  cos  dicunt,  si 
quidquam  ab  his  praesidii  sperent , qui  suis  rebus  diffi- 
dant; sese  tamen  hoc  esse  in  Ciceronem  populumque 
Romanum  animo,  ut  nihil  nisi  hiberna  recusent  atque 
hanc  inveterascere  consuetudinem  nolint:  licere  illis  in- 
columibus per  se  ex  hibernis  discedere  et,  quascumque  in 
partes  velint,  sine  metu  proficisci.  Cicero  ad  haec  unum 
modo  respondit : Non  esse  consuetudinem  populi  Roma- 
ni, ullam  accipere  ab  hoste  armato  conditionem : vi  ab 
armis  discedere  velint,  se  adiutore  utantur  legatosque  ad 


LIB.  V . CAP.  42.  43.  <45 

Caesarem  mittant : sperare,  pro  eius  iustitia,  quae  pe- 
tierint, impetraturos. 

XLII.-  Ab  hac  spe  repulsi  Nervii,  vallo  pedum  XI  et 
fossa  pedum  XV  hiberna  cingunt.  Haec  et  superiorum 
annorum  consuetudine  a nostris  cognoverant  et,  quos- 
dam de  exercitu  nacti  captivos,  ab  his  docebantur:  sed, 
nulla  ferramentorum  copia,  quae  sunt  ad  hunc  usum 
idonea,  gladiis  cespitem  circumcidere,  manibus  sagu- 
lisque terram  exhaurire  cogebantur.  Qua  quidem  ex  re 
hominum  multitudo  cognosci  potuit:  nam  minus  horis 
tribus  millium  decem  in  circuitu  munitionem  perfece- 
runt: reliquisque  diebus  turres  ad  altitudinem  valli, 
falces  testudinesque,  quas  iidem  captivi  docuerant,  pa- 
rare ac  facere  coeperunt. 

XLIII.  Septimo  oppugnationis  die,  maximo  coorto 
vento,  ferventes  fusili  ex  argilla  glandes  fundis  et  ferve- 
facta iacula  in  casas,  quae  moreGallico  stramentis  erant 
tectae,  iacere  coeperunt.  Hae  celeriter  ignem  compre- 
henderunt et  venti  magnitudine  in  omnem  castrorum 
locum  distulerunt.  Hostes,  maximo  clamore  insecuti, 
quasi  parta  iam  atque  explorata  victoria,  turres  testudi- 
nesque agere  et  scalis  vallum  adseendere  coeperunt.  At 
tanta  militum  virtus  atque  ea  praesentia  animi  fuit,  ut, 
quum  undique  flamma  torrerentur  maximaque  telorum 
multitudine  premerentur  suaque  omnia  impedimenta 
atque  omnes  fortunas  conflagrare  intellegerent,  non  mo- 
do demigrandi  caussa  de  vallo  decederet  nemo,  sed 
paene  ne  respiceret  quidem  quisquam ; ac  tum  omnes 
acerrime  fortissimeque  pugnarent.  Hic  dies  nostris  lon- 
ge gravissimus  fuit;  sed  tamen  hunc  habuit  eventum, 
ut  eo  die  maximus  hostium  numerus  vulneraretur  atque 
interficeretur,  ut  se  sub  ipso  vallo  constipaverant  reces- 
sumque primis  ultimi  non  dabant.  Paullum  quidem 

intermissa  flamma,  et  quodam  loco  turri  adacta  et  con- 
tingente vallum,  tertiae  cohortis  centuriones  ex  eo , quo 
• stabant,  loco  recesserunt  suosque  omnes  removerunt . 
nutu  vocibusque  hostes,  si  introire  vellent,  vocare  coe- 
perunt, quorum  progredi  ausus  est  nemo.  Tum  ex 
omni  parte  lapidibus  coniectis  deturbati  turrisque  suc- 
censa est. 

XLIV.  Erant  in  ea  legione  fortissimi  viri  centurio- 
nes, qui  iam  primis  ordinibus  adpropinquarent,  T. 
PulfioetL.  Varenus.  Hi  perpetuas  inter  se  controver- 
sias habebant,  quinam  anteferretur,  omnibusque  annis  ’ 
de  loco  summis  simultatibus  contendebant.  Ex  iis  Pul- 
fio,  quum  acerrime  ad  munitiones  pugnaretur,  Quid 
dubitas,  inquit,  Varene?  aut  quem  locum  probandae 
virtutis  tuae  spectas?  hic  dies,  hic  dies  de  nostris  con- 
troversiis iudicabit.  Haec  quum  dixisset,  procedit  extra 
munitiones,  quaque  pars  hostium  confertissima  visa 
est,  in  eam  irrumpit.  Ne  Varenus  quidem  tum  vallo 
sese  continet,  sed  omnium  veritus  existimationem  sub- 
sequitur. Mediocri  spatio  relicto,  Pulfio  pilum  in  hostes 
mittit  atque  unum  ex  multitudine  procurrentem  transii- 
cit;  quo  percusso  et  exanimato,  hunc  scutis  protegunt 
hostes,  in  illum  tela  universi  coniiciunt  neque  dant 
regrediundi  facultatem.  Transfigitur  scutum  Pulfioni  et 
verutum  in  balteo  defigitur.  Avertit  hic  casus  vaginam 
et  gladium  educere  conanti  dextram  moratur  manum; 
impeditum  hostes  circumsistunt.  Succurrit  inimicus  illi 
Varenus  et  laboranti  subvenit.  Ad  hunc  se  confestim  a 
Pulfione  omnis  multitudo  convertit;  illum  veruto  trans- 
fixum arbitrantur.  Occursat  ocius  gladio  comminusque 
rem  gerit  Varenus  atque,  uno  interfecto,  reliquos  paul- 
lum  propellit;  dum  cupidius  instat,  in  locum  deiectus 
inferiorem  concidit.  Huic  rursus  circumvento  fert  sub- 

sidium  Pulfio  atque  ambo  incolumes,  compluribus  in- 
terfectis, summa  cum  laude  sese  intra  munitiones  reci- 
piunt. Sic  fortuna  in  contentione  et  certamine  utrum- 
que versavit,  ut  alter  alteri  inimicus  auxilio  salutique 
esset,  neque  diiudicari  posset,  uter  utri  virtute  antefe- 
rendus videretur. 

XLV.  Quanto  erat  in  dies  gravior  atque  asperior 
oppugnatio,  et  maxime  quod,  magna  parte  militum 
confecta  vulneribus,  res  ad  paucitatem  defensorum  per- 
venerat, tanto  crebriores  litterae  nunciique  ad  Caesarem 
mittebantur:  quorum  pars  deprehensa  in  conspectu 
nostrorum  militum  cum  cruciatu  necabantur.  Erat  unus 
intus  Nervius,  nomine  Vertico,  loco  natus  honesto,  qui 
a prima  obsidione  ad  Ciceronem  perfugerat  suamque  ei 
fidem  praestiterat.  Hic  servo  spe  libertatis  magnisque 
persuadet  praemiis,  ut  litteras  ad  Caesarem  deferat. 
Has  ille  in  iaculo  illigatas  effert  et , Gallus  inter  Gallos 
sine  ulla  suspicione  versatus,  ad  Caesarem  pervenit.  Ab 
eo  de  periculis  Ciceronis  legionisque  cognoscitur. 

XLVI.  Caesar,  acceptis  litteris  hora  circiter  unde- 
cima diei,  statim  nuncium  in  Bellovacos  ad  M.  Crassum 
quaestorem  mittit,  cuius  hiberna  aberant  ab  eo  millia 
passuum  XXV.  lubet  media  nocte  legionem  proficisci, 
celeriterque  ad  se  venire.  Exiit  cum  nuncio  Crassus. 
Alterum  ad C. Fabium  legatum  mittit,  ut  in  Atrebatium 
fines  legionem  adducat,  qua  sibi  iter  faciundum  sciebat. 
Scribit  Labieno,  si  reipublicae  commodo  facere  posset, 
cum  legione  ad  fines  Nerviorum  veniat : reliquam  par- 
tem exercitus,  quod  paullo  aberat  longius,  non  putat 
exspectandam ; equites  circiter  quadringentos  ex  proxi- 
mis hibernis  cogit. 

XLVII.  Hora  circiter  tertia  ab  antecursoribus  de 
Crassi  adventu  certior  factus,  eo  die  millia  passuum  vi- 

ginti  progreditur.  Crassum  Samarobrivae  praeficit,  le- 
gionemque ei  adtribuit,  quod  ibi  impedimenta  exerci- 
tus, obsides  civitatum,  litteras  publicas  frumentumque 
omne,  quod  eo  tolerandae  hiemis  caussa  devexerat, 
relinquebat.  Fabius,  ut  imperatum  erat,  non  ita  mul- 
tum moratus,  in  itinere  cum  legione  occurrit.  Labienus, 
interi  tu  Sabi  ni  et  caede  cohortium  cognita,  quum  omnes 
ad  eum  Trevirorum  copiae  venissent,  veritus,  ne,  si  ex 
hibernis  fugae  similem  profectionem  fecisset,  hostium 
impetum  sustinere  non  posset,  praesertim  quos  recenti 
victoria  efferri  sciret,  litteras  Caesari  remittit,  quanto 
cum  periculo  legionem  ex  hibernis  educturus  esset: 
rem  gestam  in  Eburonibus  perscribit:  docet,  omnes 
equitatus  peditatusque  copias/  Trevirorum  tria  millia 
passuum  longe  ab  suis  castris  consedisse. 

XLVIIf.  Caesar,  consilio  eius  probato,  etsi,  opinio- 
ne trium  legionum  deiectus,  ad  duas  redierat,  tamen 
unum  communis  salutis  auxilium  in  celeritate  ponebat. 
Venit  magnis  itineribus  in  Nerviorum  fines.  Ibi  ex  ca- 
ptivis cognoscit,  quae  apud  Ciceronem  gerantur,  quan- 
toque in  periculo  res  sit.  Tum  cuidam  ex  equitibus 
Gallis  magnis  praemiis  persuadet,  uti  ad  Ciceronem 
epistolam  deferat.  Hanc  Graecis  conscriptam  litteris 
mittit,  ne,  intercepta  epistola,  nostra  ab  hostibus  consi- 
lia cognoscantur.  Si  adire  non  possit,  monet,  ut  tragu- 
lam cum  epistola,  ad  amentum  deligata,  intra  munitio- 
nes castrorum  abiiciat.  In  litteris  scribit,  se  cum  legio- 
nibus profectum  celeriter  adfore : hortatur,  ut  pristinam 
virtutem  retineat.  Gallus,  periculum  veritus,  ut  erat 
praeceptum,  tragulam  mittit.  Ilaec  casu  ad  turrim  ad- 
haesit, neque  ai)  nostris  biduo  animadversa,  tertio  die 
a quodam  milite  conspicitur ; demta  ad  Ciceronem  de- 
fertur. Ille  perlectam  in  conventu  militum  recitat,  ma- 

ximaque  omnes  laetitia  adficit.  Tum  fumi  incendiorum 
procul  videbantur,  quae  res  omnem  dubitationem  ad- 
ventus legionum  expulit.  A 

XLIX.  Galli,  re  cognita  per  exploratores,  obsidio- 
nem relinquunt,  ad  Caesarem  omnibus  copiis  conten- 
dunt; eae  erant  armatorum  circiter  millia  LX.  Cicero, 
data  facultate,  Gallum  ab  eodem  Verticone,  quem  supra 
demonstravimus,  repetit,  qui  litteras  ad  Caesarem  refe- 
rat? hunc  admonet,  iter  caute  diligenterque  faciat: 
perscribit  in  litteris,  hostes  ab  se  discessisse  omnemque 
-ad  eum  multitudinem  convertisse.  Quibus  litteris  cir- 
citer media  nocte  Caesar  adlatis  suos  facit  certiores, 
eosque  ad  dimicandum  animo  confirmat:  postero  die 
luce  prima  movet  castra,  et  circiter  millia  passuum 
quatuor  progressus,  trans  vallem  magnam  et  rivum 
multitudinem  hostium  conspicatur.  Erat  magni  periculi 
res,  cum  tantis  copiis  iniquo  loco  dimicare.  Tum,  quo- 
niam obsidione  liberatum  Ciceronem  sciebat,  eoque 
omnino  remittendum  de  celeritate  existimabat,  consedit 
et,  quam  aequissimo  potest  loco,  castra  communit.  At- 
que haec,  etsi  erant  exigua  per  se,  vix  hominum  mil- 
lium VII,  praesertim  nullis  cum  impedimentis,  tamen 
angustiis  viarum,  quam  maxime  potest,  contrahit,  eo 
consilio,  ut  in  summam  contemtionem  hostibus  veniat. 
Interim , speculatoribus  in  omnes  partes  dimissis, 
explorat,  quo  commodissimo  itinere  vallem  transire 
possit. 

L.  Eo  die,  parvulis  equestribus  proeliis  ad  aquam 
factis,  utrique  sese  suo  loco  continent ; Galli,  quod  am- 
pliores copias,  quae  nondum  convenerant,  exspecta- 
bant; Caesar,  si  forte  timoris  simulatione  hostes  in 
suum  locum  elicere  posset,  ut  citra  vallem  pro  castris 
proelio  contenderet;  si  id  efficere  non  posset,  ut,  expio- 

ratis  itineribus,  minore  cum  periculo  vallem  rivumque 
transiret.  Prima  luce  hostium  equitatus  ad  castra  acce- 
- dit  proeliumque  cum  nostris  equitibus  committit.  Cae- 
sar consulto  equites  cedere  seque  in  castra  recipere  iu- 
bet ; simul  ex  omnibus  partibus  castra  altiore  vallo 
muniri  portasque  obstrui  atque  in  his  administrandis 
rebus  quam  maxime  concursari  et  cum  simulatione 
timoris  agi  iubet. 

LI.  Quibus  omnibus  rebus  hostes  invitati  copias 
transducunt  aciemque  iniquo  loco  constituunt ; nostris 
vero  etiam  de  vallo  deductis,  propius  accedunt  et  tela 
intra  munitionem  ex  omnibus  partibus  coniiciunt; 
praeconibusque  circummissis  pronunciari  iubent,  seu. 
quis  Gallus , seu  Romanus  velit  ante  horam  tertiam  ad  se 
transire , sine  periculo  licere ; post  id  tempus  non  fore 
potestatem:  ac  sic  nostros  contemserunt,  ut,  obstructis 
in  speciem  portis  singulis  ordinibus  cespitum,  quod  ea 
non  posse  introrumpere  videbantur,  alii  vallum  manu 
scindere,  alii  fossas  complere  inciperent.  Tum  Caesar, 
omnibus  portis  eruptione  facta  equitatuque  emisso , ce- 
leriter hostes  dat  in  fugam,  sic,  uti  omnino  pugnandi 
caussa  resisteret  nemo ; magnumque  ex  eis  numerum 
occidit  atque  omnes  armis  exuit. 

LII.  Longius  prosequi  veritus,  quod  silvae  paludes- 
que intercedebant,  neque  etiam  parvulo  detrimento  il- 
lorum locum  relinqui  videbat,  omnibus  suis  incolumi- 
bus copiis,  eodem  die  ad  Ciceronem  pervenit.  Institu-* 
tas  turres,  testudines  munitionesque  hostium  admiratur: 
producta  legione  cognoscit,  non  decimum  quemque  esse 
relictum  militem  sine  vulnere.  Ex  his  omnibus  iudicat 
rebus,  quanto  cum  periculo  et  quanta  cum  virtute  res 
sint  administratae : Ciceronem  pro  eius  merito  legio- 
nemque collaudat : centuriones  singillatim  tribunosque 

militum  adpellat,  quorum  egregiam  fuisse  virtutem 
testimonio  Ciceronis  cognoverat.  De  casu  Sabini  et 
Cottae  certius  ex  captivis  cognoscit.  Postero  die  concio- 
ne habita  reni  gestam  proponit,  milites  consolatur  et 
confirmat : quod  detrimentumculpa  et  temeritate  legati 
sit  acceptum,  hoc  aequiore  animo  ferundum  docet, 
quod,  beneficio  deorum  immortalium  et  virtute  eorum 
expiato  incommodo,  neque  hostibus  diutina  laetatio, 
neque  ipsis  longior  dolor  relinquatur. 

LITI.  Interim  ad  Labienum  per  Remos  incredibili 
celeritate  de  victoria  Caesaris  fama  perfertur,  ut,  quum 
ab  hibernis  Ciceronis  millia  passuum  abesset  circiter 
LX,  eoque  post  horam  nonam  diei  Caesar  pervenisset, 
ante  mediam  noctem  ad  portas  castrorum  clamor  orire- 
tur, quo  clamore  significatio  victoriae  gratulatioque  ab 
Remis  Labieno  fieret.  Hac  fama  ad  Treviros  perlata, 
Indutiomarus,  qui  postero  die  castra  Labieni  oppugnare 
decreverat,  noctu  profugit  copiasque  omnes  in  Treviros 
reducit.  Caesar  Fabium  cum  legione  in  sua  remittit 
hiberna,  ipse  cum  tribus  legionibus  circum  Samarobri- 
vam trinis  hibernis  hiemare  constituit  et,  quod  tanti 
motus  Galliae  exstiterant,  totam  hiemem  ipse  ad  exerci- 
tum manere  decrevit.  Nam  illo  incommodo  de  Sabini 
morte  perlato,  omnes  fere  Galliae  civitates  de  bello  con- 
sultabant, nuncios  legationesque  in  omnes  partes  dimit- 
tebant et,  quid  reliqui  consilii  caperent  atque  unde  ini- 
► tium  belli  fieret,  explorabant  nocturnaque  in  locis  de- 
sertis concilia  habebant.  Neque  ullum  fere  totius  hie- 
mis tempus  sine  sollicitudine  Caesaris  intercessit,  quin 
aliquem  de  conciliis  ac  motu  Gallorum  nuncium  acci- 
• peret.  In  his  ab  L.  Roscio  legato,  quem  legioni  XIII 
praefecerat,  certior  est  factus,  magnas  Gallorum  copias 
earum  civitatum,  quae  Armoricae  adpellantur,  oppu- 

gnandi  sui  caussa  convenisse : neque  longius  millia 
passuum  VIII  ab  hibernis  suis  afuisse;  sed  nuncio  ad- 
lato  de  victoria  Caesaris,  discessisse,  adeo,  ut  fugao 
similis  discessus  videretur. 

LIV.  At  Caesar,  principibus  cuiusque  civitatis  ad 
se  evocatis,  alias  territando,  quum  se  scire,  quae  fierent, 
denunciaret,  alias  cohortando,  magnam  partem  Galliae 
in  officio  tenuit.  Tamen  Senones,  quae  est  civitas  in 
primis  firma  et  magnae  inter  Gallos  auctoritatis,  Cava- 
rinum, quem  Caesar  apud  eos  regem  constituerat,  (cu- 
ius frater  Moritasgus,  adventu  in  Galliam  Caesaris,  cu- 
iusque maiores  regnum  obtinuerant)  interficere  publico 
corisilio  conati,  quum  ille  praesensisset  ac  profugisset, 
usque  ad  fines  insecuti,  regno  domoque  expulerunt:  et, 
missis  ad  Caesarem  satisfaciundi  caussa  legatis , quum 
is  omnem  ad  se  senatum  venire  iussisset,  dicto  audien- 
tes non  fuerunt.  Tantum  apud  homines  barbaros  valuit, 
esse  repertos  aliquos  principes  belli  inferendi,  tantam- 
que  omnibus  voluntatum  commutationem  adtulit,  ut, 
praeter  Aeduos  et  Remos,  quos  praecipuo  semper  honore 
Caesar  habuit,  alteros  pro  vetere  ac  perpetua  erga  popu- 
lum Romanum  fide,  alteros  pro  recentibus  Galbei  belli 
officiis,  nulla  fere  civitas  fuerit  non  suspecta  nobis.  Id- 
que  adeo  haud  scio  mirandumne  sit,  quum  compluri- 
bus aliis  de  caussis,  tum  maxime,  quod,  qui  virtute 
belli  omnibus  gentibus  praeferebantur,  tantum  se  eius 
opinionis  deperdidisse,  ut  a populo  Romano  imperia 
perferrent,  gravissime  dolebant. 

LY.  Treviri  vero  atque  Indutiomarus  totius  hiemis 
nullum  tempus  intermiserunt,  quin  trans  Rhenum  le- 
gatos mitterent,  civitates  sollicitarent,  pecunias  pollice- 
rentur, magna  parte  exercitus  nostri  interfecta,  multo 
minorem  superesse  dicerent  partem.  Neque  tamen  ulli 

civitati  Germanorum  persuaderi  potuit,  ut  Rhenum 
transiret,  quum  se  bis  expertos  dicerent,  Ariovisti  bello 
et  Tenchtherorum  tra?isitu,  non  esse  amplius  fortunam 
tentandam.  Hac  spe  lapsus  Indutiomarus,  nihilo  minus 
copias  cogere,  exercere,  a finitimis  equos  parare,  exsu- 
les damnatosque  tota  Gallia  magnis  praemiis  ad  se  ad- 
licere  coepit.  Ac  tantam  sibi  iam  iis  rebus  in  Gallia 
auctoritatem  comparaverat,  ut  undique  ad  eum  legatio- 
nes concurrerent,  gratiam  atque  amicitiam  publice  pri- 
vatimque  peterent. 

LVI.  Ubi  intellexit  ultro  ad  se  veniri,  altera  ex 
parte  Senones  Carnutesque  conscientia  facinoris  insti- 
gari, altera  Nervios  Aduatucosque  bellum  Romanis  pa- 
rare, neque  sibi  voluntariorum  copias  defore,  si  ex 
Gnibus  suis  progredi  coepisset:  armatum  concilium  in- 
dicit, [hoc  more  Gallorum  est  initium  belli]  quo  lege 
communi  omnes  puberes  armati  convenire  consuerunt; 
qui  ex  iis  novissimus  venit,  in  conspectu  multitudinis 
omnibus  Cruciatibus  adfectus  necatur.  In  eo  concilio 
Cingetorigem,  alterius  principem  factionis,  generum 
suum,  (quem  supra  demonstravimus,  Caesaris  secutum 
fidem,  ab  eo  non  discessisse)  hostem  indicat  bonaque 
eius  publicat.  His  rebus  confectis,  in  concilio  pronun- 
ciat,  arcessitum  se  a Senonibus  et  Carnutibus  aliisquo 
compluribus  Galliae  civitatibus,  huc  iter  facturum  per 
fines  Remorum,  eorumque  agros  populaturam  ac  prius, 
quam  id  faciat,  Labieui  castra  oppugnaturum:  quae 
fieri  velit,  praecipit. 

LVII.  Labienus,  quum  et  loci  natura  et  manu  mu- 
nitissimis castris  sese  teneret,  de  suo  ac  legionis  pericu- 
lo nihil  timebat ; ne  quam  occasionem  rei  bene  gerendae 
dimitteret,  cogitabat.  Itaque  a Cingetorige  atque  eius 
propinquis  oratione  Indutiomari  cognita,  quam  in  con- 

" cilio  habuerat,  nuncios  mittit  ad  finitimas  civitates  equi- 
tesque undique  evocat:  iis  certum  diem  conveniendi 
dicit.  Interim  prope  quotidie  cum  omni  equitatu  Indu- 
tiomarus sub  castris  eius  vagabatur,  alias  ut  situm  ca- 
strorum cognosceret,  alias  colloquendi  aut  territandi 
caussa:  equites  plerumque  omnes  tela  intra  vallum 
coniiciebant.  Labienus  suos  intra  munitiones  contine- 
bat timorisque  opinionem , quibuscumque  poterat  re- 
bus, augebat. 

LVIIL  Quum  maiore  in  dies  contemtione  Indutio- 
marus ad  castra  accederet,  nocte  una,  intromissis  equi- 
tibus omnium  finitimarum  civitatum,  quos  arcessendos 
curaverat,  tanta  diligentia  omnes  suos  custodiis  intra 
castra  continuit,  ut  nulla  ratione  ea  res  enunciari  aut  ad 
Treviros  perferri  posset.  Interim  ex  consuetudine  quo- 
* tidiana  Indutiomarus  ad  castra  accedit  atque  ibi  ma- 
gnam partem  diei  consumit;  equites  tela  conficiunt  et 
magna  cum  contumelia  verborum  nostros  ad  pugnam 
evocant.  Nullo  ab  nostris  dato  responso,  ubi  visum  est, 
sub  vesperum  dispersi  ac  dissipati  discedunt.  Subito 
Labienus  duabus  portis  omnem  equitatum  emittit; 
praecipit  atque  interdicit,  proterritis  hostibus  atque  in 
fugam  coniectis,  (quod  fore,  sicut  accidit,  videbat) 
unum  omnes  petant  Indutiomarum;  neu  quis  quem 
prius  vulneret,  quam  illum  interfectum  viderit,  quod 
mora  reliquorum  spatium  nactum  illum  effugere  nole- 
bat: magna  proponit  iis,  qui  occiderint,  praemia:  sub- 
mittit cohortes  equitibus  subsidio*  Comprobat  hominis 
consilium  fortuna  et,  quum  unum  omnes  peterent,  in 
ipso  fluminis  vado  deprehensus  Indutiomarus  interfici* 
tur  caputque  eius  refertur  in  castra : redeuntes  equites, 
quos  possunt,  consectantur  atque  occidunt.  Hac  re 

cognita,  omnes  Eburonum  et  Nerviorum,  quae  conve- 
nerant, copiae  discedunt ; paulioque  habuit  post  id  fa- 
ctum Caesar  quietiorem  Galliam. 

qui  frumentandi  caussa  castris  egressi.  Romanorum  terror  adventu 
Caesaris  sublatus.  43.  Eburones  denuo  vexati.  44.  Quaestio  de  con- 
iuratione  Senonum  instituta ; Acconis  supplicium;  hiberna  Caesaris ; 
iter  in  Italiam. 

, Cap.  I.  Multis  de  caussis  Caesar  maiorem  Galliae 
motum  exspectans,  per  M.  Silanum,  C.  Antistium  Re- 
ginum, T.  Sextium,  legatos,  dilectum  habere  instituit : 
simul  ab  Cn.  Pompeio  proconsule  petit,  quoniam  ipse 
ad  urbem  cum  imperio  reipublicae  caussa  remaneret, 
quos  ex  Cisalpina  Gallia  consulis  sacramento  rogavisset, 

ad  signa  convenire  et  ad  se  proficisci  iuberet:  magni  in- 
teresse  etiam  in  reliquum  tempus  ad  opinionem  Galliae 
existimans,  tantas  videri  Italiae  facultates,  ut,  si  quid 
esset  in  bello  detrimenti  acceptum,  non  modo  id  brevi 
tempore  sarciri,  sed  etiam  maioribus  adaugeri  copiis 
posset.  Quod  quum  Pompeius  et  reipublicae  et  amicitiae 
tribuisset,  celeriter  confecto  per  suos  dilectu,  tribus  ante 
exactam  hiemem  et  constitutis  et  adductis  legionibus, 
duplicatoque  earum  cohortium  numero,  quas  cum  Q. 
Titurio  amiserat,  et  celeritate  et  copiis  docuit,  quid  po- 
puli Romani  disciplina  atque  opes  possent. 

II.  Interfecto  Indutiomaro,  ut  docuimus,  ad  eius  pro- 
pinquos a Treviris  imperium  defertur.  Illi  finitimos 
Germanos  sollicitare  et  pecuniam  polliceri  non  desi- 
stunt: quum  ab  proximis  impetrare  non  possent,  ulte- 
riores tentant.  Inventis  nonnullis  civitatibus,  iureiu- 
rando  inter  se  confirmant  obsidibusque  de  pecunia  ca- 
vent: Ambiorigem  sibi  societate  et  foedere  adiungunt. 
Quibus  rebus  cognitis,  Caesar,  quum  undique  bellum 
parari  videret,  Nervios,  Aduatucos,  Menapios,  adiun- 
ctis  cisrhenanis  omnibus  Germanis,  esse  in  armis,  Se- 
nones ad  imperatum  non  venire  et  cum  Carnutibus  fini- 
timisque civitatibus  consilia  communicare,  a Treviris 
Germanos  crebris  legationibus  sollicitari;  maturius  sibi 
de  bello  cogitandum  putavit. 

III.  Itaque  nondum  hieme  confecta,  proximis  qua- 
tuor  coactis  legionibus,  de  improviso  in  fines  Nerviorum 
contendit  et  prius,  quam  illi  aut  convenire  aut  profugere 
possent,  magno  pecoris  atque  hominum  numero  capto 
atque  ea  praeda  militibus  concessa  vastatisque  agris,  in 
deditionem  venire  atque  obsides  sibi  dare  coegit.  Eo  ce- 
leriter confecto  negotio,  rursus  in  hiberna  legiones  re- 
duxit. Concilio  Galliae  primo  vere,  uti  instituerat,  in- 

dicto,  quum  reliqui,  praeter  Senones,  Carnutes  Trevi- 
rosque,  venissent,  initium  belli  ac  defectionis  hoc  esse 
arbitratus,  ut  omnia  postponere  videretur,  concilium 
Lutetiam  Parisiorum  transfert.  Confines  erant  hi  Seno- 
nibus civitatemque  patrum  memoria  coniunxerant;  sed 
ab  hoc  consilio  afuisse  existimabantur.  Hac  re  pro  sug- 
gestu pronunciata,  eodem  die  cum  legionibus  in  Seno- 
nes proficiscitur  magnisque  itineribus  eo  pervenit. 

IV.  Cognito  eius  adventu,  Acco,  qui  princeps  eius 
consilii  fuerat,  iubet  in  oppida  multitudinem  convenire; 
conantibus,  prius  quam  id  effici  posset,  adesseRomanos 
nuntiatur;  necessario  sententia  desistunt  legatosque  de- 
precandi caussa  ad  Caesarem  mittunt ; adeunt  per  Ae- 
duos, quorum  antiquitus  erat  in  fide  civitas.  Libenter 
Caesar  petentibus  Aeduis  dat  veniam  excusationemque 
accipit ; quod  aestivum  tempus  instantis  belli,  non  quae- 
stionis esse  arbitrabatur.  Obsidibus  imperatis  centum, 
bos  Aeduis  custodiendos  tradit.  Eodem  Carnutes  lega- 
tos obsidesque  mittunt,  usi  deprecatoribus  Remis,  quo- 
rum erant  in  clientela : eadem  ferunt  responsa.  Peragit 
concilium  Caesar  equilesque  imperat  civitatibus. 

V.  Ilac  parteGalliac  pacata,  totus  ct  mente  et  animo 
in  bellum  Trevirorum  et  Ambiorigis  insistit.  Cavari- 
num cum  equitatu  Senonum  secum  proficisci  iubet,  ne 
quis  aut  ex  huius  iracundia,  aut  ex  eo,  quod  meruerat, 
odio  civitatis,  motus  exsistat.  Ilis  rebus  constitutis,  quod 
pro  explorato  habebat,  Ambiorigem  proelio  non  esso 
concertaturum,  reliqua  eius  consilia  animo  circumspi- 
ciebat. Erant  Menapii  propinqui  Eburonum  finibus, 
perpetuis  paludibus  silvisque  muniti,  qui  uni  ex  Gallia 
de  pace  ad  Caesarem  legatos  numquam  miserant.  Cum 
iis  esse  hospitium  Ambiorigi  sciebat : item  per  Trcviros 
venisse  Germanis  in  amicitiam,  cognoverat.  Haec  prius 

illi  detrahenda  auxilia  existimabat,  quam  ipsum  bello 
lacesseret ; ne,  desperata  salute,  aut  se  in  Menapios  ab- 
deret, aut  cum  transrhenanis  congredi  cogeretur.  Hoc 
inito  consilio,  totius  exercitus  impedimenta  ad  Labie- 
num in  Treviros  mittit,  duasque  legiones  ad  eum  profi- 
cisci iubet:  ipse  cum  legionibus  expeditis  quinque  in 
Menapios  proficiscitur.  Illi,  nulla  coacta  manu,  loci 
praesidio  freti,  in  silvas  paludesque  confugiunt  suaque 
eodem  conferunt. 

VI.  Caesar,  partitis  copiis  cum  C.  Fabio  legato  et 
M.  Crasso  quaestore,  celer  iterque  effectis  pontibus,  adit 
tripartito,  aedificia  vicosque  incendit,  magno  pecoris  at- 
que hominum  numero  potitur.  Quibus  rebus  coacti  Me- 
napii, legatos  ad  eum  pacis  petendae  caussa  mittunt, 
ille,  obsidibus  acceptis,  hostium  se  habiturum  numero 
confirmat,  si  aut  Ambiorigem,  aut  eius  legatos,  finibus 
suis  recepissent.  His  confirmatis  rebus,  Commium  Atre- 
batem  cum  equitatu  custodis  loco  in  Menapiis  relinquit; 
ipse  in  Treviros  proficiscitur. 

YH.  Dum  haec  a Caesare  geruntur,  Treviri,  magnis 
coactis  peditatus  equitatusque  copiis,  Labienum  cum 
una  legione,  quae  in  eorum  finibus  hiemabat,  adoriri 
parabant : iamquo  ab  eo  non  longius  bidui  via  aberant, 
quum  duas  venisse  legiones  missu  Caesaris  cognoscunt. 
Positis  castris  a millibus  passuum  XV,  auxilia  Germa- 
norum exspectare  constituunt.  Labienus,  hostium  co- 
gnito consilio,  sperans,  temeritate  eorum  fore  aliquam 
dimicandi  facultatem,  praesidio  cohortium  quinque  im- 
pedimentis relicto,  cum  XXV  cohortibus  magnoque 
equitatu  contra  hostem  proficiscitur  et,  M passuum  in- 
termisso spatio,  castra  communit.  Erat  inter  Labienum 
atque  hostem  difficili  transitu  flumen  ripisque  praeru- 
ptis : hoc  neque  ipse  transire  in  animo  habebat,  neque 

hostes  transituros  existimabat.  Augebatur  auxiliorum 
quotidie  spes.  Loquitur  in  consilio  palam,  quoniam 
Germani  adpropinquare  dicantur,  sese  suas  exercitus- 
que fortunas  in  dubium  non  devocaturum  et  postero  die 
prima  luce  castra  moturum.  Celeriter  haec  ad  hostes  de- 
feruntur, ut  ex  magno  Gallorum  equitatus  numero  non- 
nullos Gallicis  rebus  favere  natura  cogebat.  Labienus 
noctu,  tribunis  militum  primisque  ordinibus  coactis, 
quid  sui  sit  consilii,  proponit  et,  quo  facilius  hostibus 
timoris  det  suspicionem,  maiore  strepitu  et  tumultu, 
quam  populi  Romani  fert  consuetudo,  castra  moveri  iu- 

bet.  His  rebus  fugae  similem  profectionem  efficit.  Haec 

quoque  per  exploratores  ante  lucem, in  tanta  propinaui- 
late  castrorum,  ad  hostes  deferuntur. 

YIII.  Vix  agmen  novissimum  extra  munitiones  pro- 
cesserat, quum  Galli,  cohortati  inter  se,  ne  speratam 
pi  aedam  cx  inanibus  dimitterent , longum  esse,  perterri- 
tis Romanis,  Germanorum  auxilium  exspectare ; neque 
suam  pati  dignitatem,  ut  tantis  copiis  tam  exiguam  ma- 
num, praesertim  fugientem  atque  impeditam,  adoriri  non ' 
audeant , flumen  transire  et  iniquo  loco  proelium  com- 
mittere non  dubitant.  Quae  fore  suspicatus  Labienus, 
ut  omnes  citra  ilumen  eliceret,  eadem  usus  simulatione 
itineris,  placide  progrediebatur.  Tum,  praemissis  paul- 
lum  impedimentis  atque  in  tumulo  quodam  collocatis, 
Ifabetis,  inquit,  milites,  quam  petistis,  facultatem : ho- 
stem impedito  atque  iniquo  loco  tenetis:  praestate  eam- 
dem  nobis  ducibus  virtutem,  quam  saepenumero  impera- 
tori praestitistis:  adesse  eum  et  haec  coram  cernere, 
existimate.  Simul  signa  ad  hostem  converti  aciemque 
dirigi  iubet  et,  paucis  turmis  prafesidio  ad  impedimenta 
dimissis,  reliquos  equites  ad  latera  disponit.  Celeriter 
nostri  clamore  sublato  pila  in  hostes  immittunt.  Illi, 

ubi  praeter  spem,  quos  fugere  credebant,  infestis  signis 
ad  se  ire  viderunt,  impetum  modo  ferre  non  potuerunt 
ac,  primo  concursu  in  fugam  coniecti,  proximas  silvas 
petiverunt : quos  Labienus  equitatu  consectatus,  magno 
numero  interfecto,  compluribus  captis,  paucis  post  die- 
bus civitatem  recepit:  nam  Germani,  qui  auxilio  ve- 
niebant, percepta  Trevirorum  fuga,  sese  domum  con- 
tulerunt. Cum  iis  propinqui  Indutiomari,  qui  defectio- 
nis auctores  fuerant,  comitati  eos,  ex  civitate  exces- 
sere. Cingetorigi,  quem  ab  initio  permansisse  in  offi- 
cio demonstravimus,  principatus  atque  imperium  est 
traditum. 

IX.  Caesar,  postquam  ex  Menapiis  in  Treviros  ve- 
nit, duabus  de  caussis  Rhenum  transire  constituit:  qua- 
rum erat  altera,  quod  auxilia  contra  se  Treviris  mise- 
rant; altera,  ne  Ambiorix  ad  eos  receptum  haberet.  His 
constitutis  rebus,  paullum  supra  eum  locum,  quo  ante 
exercitum  transduxerat,  facere  pontem  instituit.  Nota 
atque  instituta  ratione,  magno  militum  studio,  paucis 
diebus  opus  efficitur.  Firmo  in  Treviris  praesidio  ad 
pontem  relicto,  ne  quis  ab  iis  subito  motus  oriretur,  re- 
liquas copias  equitatumque  trausducit.  Ubii,  qui  ante 
obsides  dederant  atque  in  deditionem  venerant,  pur- 
gandi sui  caussa  ad  eum  legatos  mittunt,  qui  doceant, 
neque  ex  sua  civitate  auxilia  in  Treviros  missa,  neque 
ab  se  (idem  laesam:  petunt  atque  orant,  ut  sibi  parcat, 
ne  communi  odio  Germanorum  innocentes  pro  nocentibus 
poenas  pendant : si  amplius  obsidum  velit,  dare  polli- 
centur. Cognita  Caesar  caussa  reperit,  ab  Suevis  auxi- 
lia missa  esse,  Ubiorum  satisfactionem  accepit,  aditus 
viasque  in  Suevos  perquirit. 

X.  Interim  paucis  post  diebus  fit  ab  Ubiis  certior, 
Suevos  omnes  unum  in  locum  copias  cogere  atque  iis 

nationibus,  quae  sub  eorum  sint  imperio,  denuneiare, 
uti  auxilia  peditatus  equitatusque  mittant.  Ilis  cognitis 
rebus,  rem  frumentariam  providet,  castris  idoneum 
locum  deligit,  Ubiis  imperat,  ut  pecora  deducant  suaque 
omnia  cx  agris  in  oppida  conferant,  sperans,  barbaros 
atque  imperitos  homines,  inopia  cibariorum  adductos, 
ad  iniquam  pugnandi  conditionem  posse  deduci : man- 
dat, ut  crebros  exploratores  in  Suevos  mittant,  quaeque 
apud  eos  gerantur,  cognoscant.  Illi  imperata  faciunt  et 
paucis  diebus  intermissis  referunt,  Suevos  omnes , post- 
euquam  certiores  nuncti  de  exercitu  Romanorum  vene- 
rint, cum  omnibus  suis  sociorumque  copiis,  quas  coegis- 
sent, penitus  ad  extremos  fines  sese  recepisse:  silvam 
esse  ibi  infinita  magnitudine,  quae  adpellatur  Bacenis, 
hanc  longe  introrsus  pertinere  et,  pro  nativo  muro  obie- 
ctam,  Cheruscos  ab  Suevis,  Suevosquc  ab  Cheruscis,  in- 
iuriis  incursionibusque  prohibere : ad  eius  initium  silvae 
Suevos  adventum  Romanorum  exspectare  constituisse. 

XI.  Quoniam  ad  hunc  locum  perventum  est,  non 
alienum  esse  videtur,  do  Galliae  Germaniaeque  mori- 
bus, et  quo  differant  hae  nationes  inter  sese,  proponere. 
In  Gallia  non  solum  in  omnibus  civitatibus  atque  in 
omnibus  pagis  partibusque,  sed  paene  etiam  in  singu- 
lis domibus  factiones  sunt : earumque  factionum  prin- 
cipes sunt,  qui  summam  auctoritatem  eorum  iudicio 
habere  existimantur,  quorum  ad  arbitrium  iudicium- 
que  summa  omnium  rerum  consiliorumque  redeat.  Id- 
que  cius  rei  caussa  antiquitus  institutum  videtur,  ne 
quis  ex  plebe  contra  potentiorem  auxilii  egeret:  suos 
enim  quisque  opprimi  et  circumveniri  non  patitur,  ne- 
que, aliter  si  faciant,  ullam  inter  suos  habent  auctorita- 
tem. Haec  eadem  ratio  est  in  summa  totius  Galliae: 
namque  omnes  civitates  in  partes  divisae  sunt  duas. 

XII.  Quura  Caesar  in  Galliam  venit,  alterius  /actio- 
nis principes  erant  Aedui,  alterius  Sequani.  Hi  quum 
per  se  minus  valerent,  quod  summa  auctoritas  antiqui- 
tus erat  in  Aeduis,  magnaeque  eorum  erant  clientelae, 
Germanos  atque  Ariovistum  sibi  adiunxerant  eosque  ad 
se  magnis  iacturis  pollicitationibusque  perduxerant. 
Proeliis  vero  compluribus  factis  secundis,  atque  omni 
nobilitateAeduorum  interfecta,  tantum  potentia  anteces- 
serant, ut  magnam  partem  clientium  ab  Aeduis  ad  se 
transducerent  obsidesque  ab  iis  principum  filios  accipe- 
rent et  publice  iurare  cogerent,  nihil  se  contra  Sequanos 
consilii  inituros;  et  partem  finitimi  agri,  per  vim  occu- 
patam, possiderent  Galliaeque  totius  principatum  obti- 
nerent. Qua  necessitate  adductus  Divitiacus,  auxilii  po- 
tendi  caussa  Romam  ad  senatum  profectus,  infecta  re 
redierat.  Adventu  Caesaris  facta  commutatione  rerum, 
obsidibus  Aeduis  redditis,  veteribus  clientelis  restitutis, 
novis  per  Caesarem  comparatis,  (quod  hi,  qui  se  ad  eo- 
rum amicitiam  adgregaverant,  meliore  conditione  atque 
aequiore  imperio  se  uti  videbant)  reliquis  rebus  eorum, 
gratia,  dignitate  amplificata,  Sequani  principatum  dimi- 
serant. In  eorum  locum  Remi  successerant;  quos  quod 
adaequare  apud  Caesarem  gratia  intellegebatur,  ii,  qui 
propter  veteres  inimicitias  nullo  modo  cum  Aeduis  con- 
iungi  poterant,  se  Remis  in  clientelam  dicabant.  Hos 
illi  diligenter  tuebantur.  Ita  et  novam  et  repente  colle- 
ctam auctoritatem  tenebant.  Eo  tum  statu  res  erat,  ut 
longe  principes  haberentur  Aedui,  secundum  locum  di- 
gnitatis Remi  obtinerent. 

XHI.  In  omni  Gallia  eorum  hominum,  qui  aliquo 
sunt  numero  atque  honore,  genera  sunt  duo : nam  ple- 
bes paene  servorum  habetur  loco,  quae  per  se  nihil  au- 
det et  nullo  adhibetur  consilio.  Plerique,  quum  aut  aero 

alieno,  aut  magnitudine  tributorum,  autiniuria  poten- 
tiorum  premuntur,  sese  in  servitutem  dicant  nobilibus: 
in  hos  eadem  omnia  sunt  iura,  quae  dominis  in  servos. 

Sed  de  his  duobus  generibus  alterum  est  Druidum,  alte- 
rum equitum.  Illi  rebus  divinis  intersunt,  sacrificia 
publica  ac  privata  procurant,  religiones  interpretantur. 

Ad  hos  magnus  adolescentium  numerus  disciplinae 
caussa  concurrit,  magnoque  ii  sunt  apud  eos  honore. 

Nam  fere  de  omnibus  controversiis  publicis  privatisquo 
constituunt ; et,  si  quod  est  admissum  facinus,  si  cae- 
des facta,  si  de  haereditate,  si  de  finibus  controversia  est, 
iidem  decernunt;  praemia  poenasque  constituunt:  si 
qui  aut  privatus  aut  publicus  eorum  decreto  non  stetit, 
sacrificiis  interdicunt.  Haec  poena  apud  eos  est  gravis- 
sima. Quibus  ita  est  interdictum,  ii  numero  impiorum 
ac  sceleratorum  habentur;  iis  omnes  decedunt,  aditum 
eorum  sermonemquo  defugiunt,  ne  quid  ex  contagione 
incommodi  accipiant:  neque  iis  petentibus  ius  reddi- 
tur, neque  honos  ullus  communicatur.  His  autem  om- 
nibus Druidibus  praeest  unus,  qui  summam  inter  eos 
habet  auctoritatem.  Hoc  mortuo,  si  qui  ex  reliquis  ex- 
cellit dignitate,  succedit:  at,  si  sunt plures  pares,  suf- 
fragio Druidum  adlegitur,  nonnumquam  etiam  armis 
de  principatu  contendunt.  Hi  certo  anni  tempore  in  fini- 
busCarnutum,  quae  regio  totius  Galliae  media  habetur, 
considunt  in  loco  consecrato.  Huc  omnes  undique,  qui  ' 
controversias  habent,  conveniunt  eorumque  decretis  iu- 
diciisque  parent.  Disciplina  in  Britannia  reperta  atque 
inde  in  Galliam  translata  esse  existimatur : et  nunc,  qui 
diligentius  eam  rem  cognoscere  volunt,  plerumque  illo 
discendi  caussa  proficiscuntur. 

XIV.  Druides  a bello  abesse  consuerunt,  neque  tri- 
buta una  cum  reliquis  pendunt;  militiae  vacationem 

omniumque  rerum  habent  immunitatem.  Tantis  exci- 
tati praemiis,  et  sua  sponte  multi  in  disciplinam  conve- 
niunt, et  a parentibus  propinquisquo  mittuntur.  Ma- 
gnum ibi  numerum  versuum  ediscere  dicuntur : itaque 
annos  nonnulli  vicenos  in  disciplina  permanent.  Neque 
fas  esse  existimant,  ea  litteris  mandare,  quum  in  reli- 
quis fere  rebus,  publicis  privatisque  rationibus,  Grae- 
cis utantur  litteris.  Id  mihi  duabus  de  caussis  institu- 
isse videntur ; quod  neque  in  vulgum  disciplinam  ef- 
ferri velint,  neque  eos,  qui  discant,  litteris  confisos, 
minus  memoriae  studere : quod  fere  plerisque  accidit, 
ut  praesidio  litterarum  diligentiam  in  perdiscendo  ac 
memoriam  remittant.  In  primis  hoc  volunt  persuadere, 
non  interire  animas,  sed  ab  aliis  post  mortem  transire 
ad  alios:  atque  hoc  maxime  ad  virtutem  excitari  pu- 
tant, metu  mortis  neglecto.  Multa  praeterea  de  sideri- 
bus atque  eorum  motu,  de  mundi  ac  terrarum  magni- 
tudine, de  rerum  natura,  de  deorum  immortalium  vi  ac 
potestate  disputant  et  iuventuti  transdunt. 

XV.  Alterum  genus  est  equitum.  Hi,  quum  est 
usus,  atque  aliquod  bellum  incidit,  (quod  ante  Caesaris 
adventum  fere  quotannis  accidere  solebat,  uti  aut  ipsi 
iniurias  inferrent,  aut  illatas  propulsarent)  omnes  in 
bello  versantur:  atque  eorum  ut  quisque  est  genere 
copiisque  amplissimus,  ita  plurimos  circum  se  amba- 
ctos clientesque  habent.  Hanc  unam  gratiam  potentiam- 
que noverunt. 

XVI.  Natio  est  omnis  Gallorum  admodum  dedita 
religionibus  ; atque  ob  eam  caussam,  qui  sunt  adfecti 
gravioribus  morbis,  quique  in  proeliis  periculisque  ver- 
santur, aut  pro  victimis  homines  immolant,  aut  se  im- 
molaturos vovent  administrisque  ad  ea  sacrificia  Drui- 
dibus  utuntur ; quod,  pro  vita  hominis  nisi  hominis 

vita  reddatur,  non  posse  aliter  deorum  immortalium 
numen  placari  arbitrantur:  publiceque  eiusdem  gene- 
ris habent  instituta  sacrificia.  Alii  immani  magnitudine 
simulacra  habent,  quorum  contexta  viminibus  membra 
vivis  hominibus  compleut,  quibus  succensis,  circum- 
venti flamma  exanimantur  homines.  Supplicia  eorum, 
qui  in  furto,  aut  in  latrocinio,  aut  aliqua  noxa  sint  com- 
prehensi, gratiora  diis  immortalibus  esse  arbitrantur: 
sed,  quum  eius  generis  copia  deficit,  etiam  ad  innocen- 
tium supplicia  descendunt. 

XVU.  Deum  maxime  Mercurium  colunt:  huius 
sunt  plurima  simulacra,  hunc  omnium  inventorem  ar- 
tium ferunt,  hunc  viarum  atque  itinerum  ducem,  hunc 
ad  quaestus  pecuniae  mercaturasque  habere  vim  ma- 
ximam arbitrantur.  Post  hunc,  Apollinem  et  Martem 
et  lovem  et  Minervam : de  his  eamdem  fere,  quam  re- 
liquae gentes,  habent  opinionem;  Apollinem  morbos 
depellere,  Minervam  operum  atque  artificiorum  initia 
transdere;  lovem  imperium  caelestium  tenere;  Martem 
bella  regere.  Huic,  quum  proelio  dimicare  constitue- 
runt, ea,  quae  bello  ceperint,  plerumque  devovent. 
Quae  superaverint,  animalia  capta  immolant:  reliquas 
res  in  unum  locum  conferunt.  Multis  in  civitatibus  ha- 
rum rerum  exstructos  tumulos  locis  consecratis  conspi- 
cari licet:  neque  saepe  accidit,  ut,  neglecta  quispiam 
religione,  aut  capta  apud  se  occultare,  aut  posita  tollere 
auderet ; gravissimumque  ei  rei  supplicium  cum  cru- 
ciatu constitutum  est. 

XVIII.  Galli  se  omnes  ab  Dite  patre  prognatos  prae- 
dicant, idque  ab  Druidibus  proditum  dicunt.  Ob  eam 
caussam  spatia  omnis  temporis  non  numero  dierum, 
sed  noctium  finiunt;  dies  natales  et  mensium  et  anno- 
rum initia  sic  observant,  ut  noctem  dies  subsequatur. 

In  reliquis  vitae  institutis  hoc  fere  ab  reliquis  differunt, 
quod  suos  liberos,  nisi  quum  adoleverint,  ut  munus 
militiae  sustinere  possint,  palam  ad  se  adire  non  patiun  - 
tur;  filiumque  puerili  aetate  in  publico,  in  conspectu 
patris,  adsistere,  turpe  ducunt. 

XIX.  Viri,  quantas  pecunias  ab  uxoribus  dotis  no- 
mine acceperunt,  tantas  ex  suis  bonis,  aestimatione. fa- 
cta, cum  dotibus  communicant.  Huius  omnis  pecuniae 
coniunctim  ratio  habetur,  fructusque  servantur;  uter 
eorum  vita  superarit,  ad  eum  pars  utriusque  cum  fru- 
ctibus superiorum  temporum  pervenit.  Viri  in  uxores, 
sicuti  in  liberos,  vitae  necisque  habent  potestatem : et, 
quum  pater  familiae,  illustriore  loco  natus,  decessit' 
eius  propinqui  conveniunt  et,  de  morte  si  res  in  suspi- 
cionem venit,  do  uxoribus  in  servilem  modum  quae- 
stionem habent  et,  si  compertum  est,  igni  atque  omni- 
bus tormentis  excruciatas  interficiunt.  Funera  sunt  pro 
cultu  Gallorum  magnifica  et  sumtuosa;  omniaque, 
quae  vivis  cordi  fuisse  arbitrantur,  in  ignem  inferunt’ 
etiam  animalia ; ac  paullo  supra  hanc  memoriam  servi 
et  clientes,  quos  ab  iis  dilectos  esse  constabat,  iustis  fu- 
neribus confectis,  una  cremabantur. 

XX.  Quae  civitates  commodius  suam  rem  publi- 
cam administrare  existimantur,  habent  legibus  san- 
ctum, si  quis  quid  de  re  publioa  a finitimis  rumore  ac 
fama  acceperit,  uti  ad  magistratum  deferat,  neve  cum 
quo  alio  communicet:  quod  saepe  homines  temerarios 
atque  imperitos  falsis  rumoribus  terreri  et  ad  facinus 
impelli  et  de  summis  rebus  consilium  capere  cognitum 
est.  Magistratus,  quae  visa  sunt,  occultant;  quaeque 
esse  ex  usu  iudicaverint,  multitudini  produnt.  De  re 
publica  nisi  per  concilium  loqui  non  conceditur, 

XXI.  Germani  multum  ab  hac  consuetudine  diflo— 

runt : nam  neque  Druides  habent,  qui  rebus  divinis 
praesint,  neque  sacrificiis  student.  Deorum  numero 
eos  solos  ducunt,  quos  cernunt  et  quorum  aperte  opibus 
iuvantur,  Solem  et  Vulcanum  et  Lunam : reliquos  ne 
fama  quidem  acceperunt.  Vita  omnis  in  venationibus 
atque  in  studiis  rei  militaris  consistit:  ab  parvulis  la- 
bori ac  duritiae  student.  Qui  diutissime  impuberes  per- 
manserunt, maximam  inter  suos  ferunt  laudem : hoc 
ali  staturam,  ali  hoc  vires  nervosque  confirmari  putant. 
Intra  annum  vero  vicesimum  feminae  notitiam  habuis- 
se, in  turpissimis  habent  rebus;  cuius  rei  nulla  est 
occultatio,  quod  et  promiscue  in  fluminibus  perluuntur, 
et  pellibus  aut  parvis  rhenonum  tegimentis  utuntur, 
magna  corporis  parte  nuda. 

XXII.  Agriculturae  non  student;  maiorque  pars 
victus  eorum  in  lacte,  caseo,  carne  consistit:  neque 
quisquam  agri  modum  certum  aut  lines  habet  proprios; 
sed  magistratus  ac  principes  in  annos  singulos  gentibus 
cognationibusque  hominum,  quiunacoierint,  quantum, 
et  quo  loco  visum  est,  agri  adtribuunt  atque  anno  post 
alio  transire  cogunt.  Eius  rei  multas  adferunt  caussas 
ne,  adsidua  consuetudine  capti , studium  belli  gerundi 
agricultura  commutent;  ne  latos  fines  parare  studeant 
potentioresque  huniiliores  possessionibus  expellant;  no 
adeuratius  ad  frigora  atque  aestus  vitandos  aedificent; 
ne  qua  oriatur  pecuniae  cupiditas,  qua  ex  re  factiones 
dissensionesque  nascuntur ; ut  animi  aequitate  plebem 
contineant,  quum  suas  quisque  opes  cum  potentissimis 
aequari  videat. 

XXIII.  Civitatibus  maxima  laus  est,  quam  latissi- 
mas circum  se  vastatis  finibus  solitudines  habere.  IIoc 
proprium  virtutis  existimant,  expulsos  agris  finitimos 
cedere,  neque  quemquam  prope  audere  consistere:  si- 

mul  hoc  se  fore  tutiores  arbitrantur,  repentinae  incur- 
sionis timore  sublato.  Quum  bellum  civitas  aut  illatum 
defendit,  aut  infert:  magistratus,  qui  ei  bello  praesint, 
ut  vitae  necisque  habeant  potestatem,  deliguntur.  In 
pace  nullus  est  communis  magistratus,  sed  principes 
regionum  atque  pagorum  inter  suos  ius  dicunt,  contro-  x 
versiasque  minuunt.  Latrociuia  nullam  habent  infami- 
am, quae  extra  fines  cuiusque  civitatis  fiunt;  atque  ea 
iuventutis  exercendae  ac  desidiae  minuendae  caussa 
fieri  praedicant.  Atque,  ubi  quis  ex  principibus  in  con- 
cilio dixit,  se  ducem  fore;  qui  sequi  velint,  profiteantur , 
consurgunt  ii,  qui  et  caussam  et  hominem  probant,  su- 
umque auxilium  pollicentur  atque  ab  multitudine  col- 
laudantur : qui  ex  iis  secuti  non  sunt,  in  desertorum  ac 
proditorum  numero  ducuntur  omniumque  iis  rerum 
postea  fides  derogatur.  Hospites  violare,  fas  non  pu- 
tant ; qui  quaque  de  caussa  ad  eos  venerint,  ab  iniuria 
prohibent  sanctosque  habent ; iis  omnium  domus  pa- 
tent, victusque  communicatur. 

XXIV.  Ac  fuit  antea  tempus,  quum  Germanos  Galli 
virtute  superarent,  ultro  bella  inferrent,  propter  homi- 
num multitudinem  agrique  inopiam  trans  Rhenum  co- 
lonias mitterent.  Itaque  ea,  quae  fertilissima  sunt,  Ger- 
maniae loca  circum  Hercyniam  silvam,  (quam  Erato- 
stheni  et  quibusdam  Graecis  fama  notam  esse  video, 
quam  illi  Orcyniam  adpellant)  Volcae  Tectosages  occu- 
paverunt atque  ibi  consederunt.  Quae  gens  ad  hoc  tem- 
pus iis  sedibus  sese  continet  summamque  habet  iustitiae 
et  bellicae  laudis  opinionem : nunc  quoque  in  eadem 
inopia,  egestate,  patientia,  qua  Germani,  permanent, 
eodem  victu  et  cultu  corporis  utuntur;  Gallis  autem 
provinciae  propinquitas,  et  transmarinarum  rerum  no- 
titia, multa  ad  copiam  atque  usus  largitur.  Paullatim 

adsuefacti  superari,  multisque  victi  proeliis,  ne  se  qui- 
dem ipsi  cum  illis  virtute  comparant. 

XXV.  Huius  Hercyniae  silvae,  quae  supra  demon- 
strata est,  latitudo  novem  dierum  iter  expedito  patet: 
non  enim  aliter  finiri  potest,  neque  mensuras  itinerum 
noverunt.  Oritur  ab  Helvetiorum  et  Nemetum  et  Rau- 
racorum finibus,  rectaque  fluminis  Danubii  regione  „ 
pertinet  ad  fines  Dacorum  et  Anartium:  hinc  se  flectit 
sinistrorsus,  diversis  ab  flumine  regionibus,  multarum- 
que gentium  fines  propior  magnitudinem  adtingit ; ne- 
que quisquam  est  huius  Germaniae,  qui  se  aut  adisse 

ad  initium  eius  silvae  dicat,  quum  dierum  iter  LX  pro- 
cesserit, aut  quo  ex  loco  oriatur,  acceperit.  Multa  in  ea 
genera  ferarum  nasci  constat,  quae  reliquis  in  locis  visa 
non  sint : ex  quibus  quae  maxime  differant  ab  ceteris  et 
memoriae  prodenda  videantur,  haec  sunt. 

XXVI.  Est  bos  cervi  figura,  cuig£  a media  fronte 
inter  aures  unum  cornu  exsistit,  excelsius  magisque 
directum  his,  quae  nobis  nota  sunt,  cornibus.  Ab  cius 
summo,  sicut  palmae,  rami  quam  late  diffunduntur. 
Eadem  est  feminae  marisque  natura,  eadem  forma  ma- 
gnitudoque cornuum. 

XXVII.  Sunt  item,  quae  adpel I a nlur  alces.  Harum 
est  consimilis  capreis  figura  et  varietas  pellium;  sed 
magnitudine  paullo  antecedunt  mutilaeque  sunt  corni- 
bus et  crura  sine  nodis  articulisque  habent;  neque 
quietis  caussa  procumbunt,  neque,  si  quo  adflictae  casu 
conciderint,  erigere  sese  aut  sublevare  possunt.  His 
sunt  arbores  pro  cubilibus:  ad  eas  se  adplicant,  atque 
ita,paullum  modo  reclinatae,  quietem  capiunt:  quarum 
ex  vestigiis  quum  est  animadversum  a venatoribus, 
quo  se  recipere  consuerint,  omnes  eo  loco  aut  ab  radi- 
cibus subruunt,  aut  accidunt  arbores  tantum,  ut  sum- 

ma  species  earum  stantium  relinquatur.  Huc  quum  se 
consuetudine  reclinaverint,  infirmas  arbores  pondere 
adfligunt  atque  una  ipsae  concidunt. 

XXVIII.  Tertium  est  genus  eorum,  quiuriadpel- 
lantur.  Hi  sunt  magnitudine  paullo  infra  elephantos ; 
specie  et  colore  et  figura  tauri.  Magna  vis  eorum  et 
magna  velocitas:  neque  homini,  neque  ferae,  quam 
conspexerint,  parcunt.  Hos  studiose  foveis  captos  inter- 
ficiunt. Hoc  se  labore  durant  homines  adolescentes  at- 
que hoc  genero  venationis  exercent;  et,  qui  plurimos 
ex  his  interfecerunt,  relatis  in  publicum  cornibus,  quae 


sint  testimonio,  magnam  ferunt  laudem.  Sedadsue- 


scere  ad  homines  et  mansuefieri,  ne  parvuli  quidem 
excepti,  possunt.  Amplitudo  cornuum  et  figura  et  spe- 
cies multum  a nostrorum  boum  cornibus  differt.  Haec 
studiose  conquisita  ab  labris  argento  circumcludunt  at- 
que in  amplissimis  epulis  pro  poculis  utuntur. 

XXIX.  Caesar,  postquam  per  Ubios  exploratores 
comperit,  Suevos  sese  in  silvas  recepisse,  inopiam  fru- 
menti veritus,  quod,  ut  supra  demonstravimus,  minime 
omnes  Germani  agriculturae  student,  constituit,  non 
progredi  longius : sed,  ne  omnino  metum  reditus  sui 
barbaris  tolleret,  atque  ut  eorum  auxilia  tardaret,  redu- 
cto exercitu,  partem  ultimam  pontis,  quae  ripas  Ubio- 
rum contingebat,  in  longitudinem  pedum  CC  rescindit; 
atque  in  extremo  ponte  turrim  tabulatorum  quatuor 
constituit,  praesidiumque  cohortium  XII  pontis  tuendi 
caussa  ponit  magnisque  eum  locum  munitionibus  fir- 
mat. Ei  loco  praesidioque  C.  Volcatium  Tullum  adole- 
scentem praefecit:  ipse,  quum  maturescere  frumenta 
inciperent,  ad  bellum  Ambiorigis  profectus,  [per  Ar- 
duennam  silvam,  quae  est  totius  Galliae  maxima  atque 
ab  ripis  Rheni  finibusque  Trevirorum  ad  Nervios  perti- 

net,  millibusque  amplius  D in  longitudinem  patet]  L. 
Minucium  Basilum  cum  omni  equitatu  praemittit,  si 
quid  celeritate  itineris  atque  opportunitate  temporis 
proficere  possit ; monet,  ut  ignes  fieri  in  castris  prohi- 
beat, ne  qua  eius  adventus  procul  significatio  fiat:  sese 
confestim  subsequi  dicit. 

XXX.  Basilus,  ut  imperatum  est , facit;  celeriter 
contraque  omnium  opinionem  confecto  itinere,  multos 
in  agris  inopinantes  deprehendit;  eorum  indicio  ad 
ipsum  Ambiorigem  contendit,  quo  in  loco  cum  paucis 
equitibus  esse  dicebatur.  Multum  quum  in  omnibus 
rebus,  tum  in  re  militari  potest  fortuna.  Nam  sicut  ma- 
gno accidit  casu,  ut  in  ipsum  incautum  atque  etiam  im- 
paratum incideret,  priusque  eius  adventus  ab  homini- 
bus videretur,  quam  fama  ac  nunciis  adferretur:  sic 
magnae  fuit  fortunae,  omni  militari  instrumento,  quod 
circum  se  habebat,  erepto,  rhedis  equisque  comprehen- 
sis, ipsum  effugere  mortem.  Sed  hoc  eo  factum  est,  - 
quod,  aedificio  circumdato  silva,  (ut  sunt  fere  domicilia 
Gallorum,  qui,  vitandi  aestus  caussa,  plerumque  siU 
varum  ac  fluminum  petunt  propinquitates)  comites  fa- 
miliaresque eius  angusto  in  loco  paullisper  equitum 
nostrorum  vim  sustinuerunt.  His  pugnantibus,  illum 
in  equum  quidam  ex  suis  intulit:  fugientem  silvae  te- 
xerunt. Sic  et  ad  subeundum  periculum,  et  ad  vitan- 
dum, multum  fortuna  valuit. 

XXXI.  Ambiorix  copias  suas  iudicione  non  condu- 
xerit, quod  proelio  dimicandum  non  existimarit,  an 
tempore  exclusus  et  repentino  equitum  adventu  prohi- 
bitus, quum  reliquum  exercitum  subsequi  crederet, 
dubium  est : sed  certe,  dimissis  per  agros  nunciis,  sibi 
quemque  consulere  iussit:  quorum  pars  in  Arduennam 
silvam,  pars  in  continentes  paludes  profugit ; qui  pro- 

ximi  Oceanum  fuerunt,  hi  insulis  sese  occultaverunt, 
quas  aestus  efficere  consuerunt : multi,  ex  suis  finibus 
egressi,  se  suaque  omnia  alienissimis  crediderunt.  Ca- 
tivolcus , rex  dimidiae  partis  Eburonum,  qui  una  cum 
Ambiorige  consilium  inierat,  aetate  iam  confectus, 
quum  laborem  aut  belli  aut  fugae  ferre  non  posset,  om- 
nibus precibus  detestatus  Ambiorigem,  qui  eius  consilii 
auctor  fuisset,  taxo,  cuius  magna  in  Gallia  Germamaque 
copia  est,  se  exanimavit. 

XXXII.  Segni  Condrusique,  ex  gente  et  numero 
Germanorum,  qui  sunt  inter  Eburones  Trevirosque, 
legatos  ad  Caesarem  miserunt,  oratum,  ne  se  in  liostium 
numero  duceret,  neve  omnium  Germanorum,  qui  essent 
citra  Rhenum,  unam  esse  caussam  iudicaret : nihil  se 
de  bello  cogitavisse,  nulla  Ambiorigi  auxilia  misisse. 
Caesar,  explorata  re  quaestione  captivorum,  si  qui  ad 
eos  Eburones  ex  fuga  convenissent,  ad  se  ut  reduceren- 
tur, imperavit : si  ita  fecissent,  fines  eorum  se  violatu- 
rum negavit.  Tum  copiis  in  tris  partes  distributis,  im- 
pedimenta omnium  legionum  Aduatucam  contulit.  Id 
castelli  nomen  est.  Hoc  fere  est  in  mediis  Eburonum 
finibus,  ubi  Titurius  atque  Aurunculeius  hiemandi 
caussa  consederant.  Hunc  quum  reliquis  rebus  locum 
probabat,  tum  quod  superioris  anni  munitiones  integrae 
manebant,  ut  militum  laborem  sublevaret.  Praesidio 
impedimentis  legionem  XIV  reliquit,  unam  ex  iis  tu- 
bus, quas  proxime  conscriptas  ex  Italia  tiansduxerat. 
Ei  legioni  castrisque  Q.  Tullium  Ciceronem  praeficit 
ducentosque  equites  adtribuit. 

XXXUI.  Partito  exercitu,  T.  Labienum  cum  legio- 
nibus tribus  ad  Oceanum  versus  in  eas  partes,  quae 
Menapios  adtingunt,  proficisci  iubet:  C.  Trebonium 
cum  pari  legionum  numero  ad  eam  regionem,  quae 


LIB.  VI.  CAP.  34 


U3 

Aduatucis  adiacet,  depopulandam  mittit : ipse  cum  re- 
liquis tribus  ad  flumen  Scaldem,  quod  influit  in  Mosam, 
extremasque  Arduennae  partis  ire  constituit,  quo  cum 
paucis  equitibus  profectum  Ambiorigem  audiebat.  Dis- 
cedens, post  diem  septimum  sese  reversurum,  confir- 
mat: quam  ad  diem  ei  legioni,  quae  in  praesidio  relin- 
quebatur, frumentum  deberi  sciebat.  Labienum Trebo- 
niumque  hortatur,  si  reipublicae  commodo  facere  pos- 
sint, ad  eam  diem  revertantur;  ut, rursus  communicato 
consilio,  exploratisque  hostium  rationibus,  aliud  belli 
initium  capere  possent. 

XXXIV.  Erat,  ut  supra  demonstravimus,  manus 
certa  nulla,  non  oppidum,  non  praesidium,  quod  se  ar- 
mis defenderet;  sed  omnis  in  partis  dispersa  multitudo. 
Ubi  cuique  aut  vallis  abdita,  aut  locus  silvestris,  aut 
palus  impedita,  spem  praesidii  aut  salutis  aliquam  of- 
ferebat, consederat.  Haec  loca  vicinitatibus  erant  nota, 
magnamquo  res  diligentiam  requirebat,  non  in  summa 
exercitus  tuenda,  (nullum  enim  poterat  universis  ab 
perterritis  ac  dispersis  periculum  accidere)  sed  in  sin- 
gulis militibus  conservandis;  quae  tamen  ex  parte  res 
ad  salutem  exercitus  pertinebat.  Nam  et  praedae  cupi- 
ditas multos  longius  evocabat,  et  silvae  incertis  occul- 
tisque  itineribus  confertos  adire  prohibebant.  Si  nego- 
tium confici  stirpemque  hominum  sceleratorum  interfici 
vellet,  dimittendae  plures  manus,  diducendique  erant 
milites:  si  continere  ad  signa  manipulos  vellet,  ut  in- 
stituta ratio  et  consuetudo  exercitus  Romani  postulabat, 
locus  ipse  erat  praesidio  barbaris,  neque  ex  occulto  in- 
sidiandi et  dispersos  circumveniendi  singulis  deerat 
audacia.  At  in  eiusmodi  difficultatibus,  quantum  dili- 
gentia provideri  poterat,  providebatur;  ut  potius  in  no- 
cendo aliquid  omitteretur,  etsi  omnium  animi  ad  ulci- 

scendum  ardebant,  quam  cum  aliquo  militum  detri-' 
mento  noceretur.  Caesar  ad  finitimas  civitates  nuncios 
dimittit,  omnes  ad  se  evocat  spe  praedae,  ad  diripiendos 
Eburones,  ut  potius  in  silvis  Gallorum  vita,  quam  le- 
gionarius miles,  pericli tetur ; simul  ut,  magna  multi- 
tudine circumfusa,  pro  tali  facinore,  stirps  ac  nomen 
civitatis  tollatur.  Magnus  undique  numerus  celeriter 
convenit.  - , ^ v 

XXXV.  Haec  in  omnibus  Eburonum  partibus  ge- 
rebantur, diesque  adpetebat  septimus,  quem  ad  diem 
Caesar  ad  impedimenta  legionemque  reverti  constitue- 
rat. Hic,  quantum  in  bello  fortuna  possit  et  quantos 
adferat  casus,  cognosci  potuit.  Dissipatis  ac  perterritis 
hostibus,  ut  demonstravimus,  manus  erat  nulla,  quae 
parvam  modo  caussam  timoris  adferret.  Trans  Rhenum 
ad  Germanos  pervenit  fama,  diripi  Eburones,  atque  ul- 
tro omnes  ad  praedam  evocari.  Cogunt  equitum  duo 
millia  Sigambri,  qui  sunt  proximi  Rheno,  a quibus 
receptos  ex  fuga  Tenchtheros  atque  Usipetes  supra  do- 
cuimus : transeunt  Rhenum  navibus  ratibusque,  XXX 
millibus  passuum  infra  eum  locum,  ubi  pons  erat  perfe- 
ctus praesidiumque  ab  Caesare  relictum : primos  Ebu- 
ronum fines  adeunt,  multos  ex  fuga  dispersos  excipiunt, 
magno  pecoris  numero,  cuius  sunt  cupidissimi  barbari, 
potiuntur.  Invitati  praeda,  longius  procedunt : non  hos 
palus,  in  bello  latrociniisque  natos,  non  silvae  moran- 
tur : quibus  in  locis  sit  Caesar,  ex  captivis  quaerunt ; 
profectum  longius  reperiunt  omnemque  exercitum  dis- 
cessisse cognoscunt.  Atque  unus  ex  captivis,  Quid  vos, 
inquit,  hanc  miseram  ac  tenuem  sectamini  praedam, 
quibus  licet  iam  esse  fortunatissimis?  Tribus  horis 
Aduatucam  venire  potestis;  huc  omnes  suas  fortunas 
exercitus  Romanorum  contulit:  praesidii  tantum  est, 

ut  ne  murus  quidem  cingi  possit,  neque  quisquam  egredi 
extra  munitiones  audeat.  Oblata  spe,  Germani,  quam 
nacti  erant  praedam,  in  occulto  relinquunt;  ipsi  Adua- 
tucam contendunt,  usi  eodem  duce,  cuius  haec  indicio 
cognoverant. 

XXXVI.  Cicero,  qui  per  omnes  superiores  dies 
praeceptis  Caesaris  summa  diligentia  milites  in  castris 
continuisset  ac  ne  calonem  quidem  quemquam  extra 
munitionem  egredi  passus  esset,  septimo  die  diffidens, 
de  numero  dierum  Caesarem  fidem  servaturum,  quod 
longius  eum  progressum  audiebat,  neque  ulla  de  reditu 
eius  fama  adferebatur ; simul  eorum  permotus  vocibus, 
qui  illius  patientiam  paene  obsessionem  adpellabant,  si 
quidem  ex  castris  egredi  non  liceret ; nullum  eiusmodi 
casum  exspectans,  quo,  novem  oppositis  legionibus 
maximoque  equitatu,  dispersis  ac  paene  deletis  hosti- 
bus, in  millibus  passuum  III  offendi  posset;  quinque 
cohortes  frumentatum  in  proximas  segetes  misit,  quas 
inter  et  castra  unus  omnino  collis  intererat.  Complures 
erant  in  castris  ex  legionibus  aegri  relicti ; ex  quibus 
qui  hoc  spatio  dierum  convaluerant,  circiter  CCC  sub 
vexillo  una  mittuntur:  magna  praeterea  multitudo  ca- 
lonum, magna  vis  iumentorum,  quae  in  castris  subse- 
derat,  facta  potestate,  sequitur. 

XXXVII.  Hoc  ipso  tempore  et  casu  Germani  equites 
interveniunt,  protinusque  eodem  illo,  quo  venerant, 
cursu  ab  decumana  porta  in  castra  irrumpere  conantur: 
nec  prius  sunt  visi,  obiectis  ab  ea  parte  silvis,  quam 
castris  adpropinquarent,  usque  eo,  ut,  qui  sub  vallo 
tenderent  mercatores,  recipiendi  sui  facultatem. non  ha- 
bevent.  Inopinantes  nostri  re  nova  perturbantur,  ac  vix 
primum  impetum  cohors  in  statione  sustinet.  Circum- 
funduntur ex  reliquis  hostes  partibus,  si  quem  aditum 
Iul.  CjUS.  K 

reperire  possent.  Aegre  portas  nostri  tuentur,  reliquos 
aditus  locus  ipse  per  se  munitioque  defendit.  Totis  tre- 
pidatur castris,  atque  alius  ex  alio  caussam  tumultus 
quaerit;  neque  quo  signa  ferantur,  neque  quam  in 
partem  quisque  conveniat,  provident.  Alius  capta  iam 
castra  pronunciat;  alius,  deleto  exercitu  atque  impera- 
tore, victores  barbaros  venisse  contendit : plerique  no- 
' vas  sibi  ex  loco  religiones  fingunt,  Cottaeque  et  Titurii 
calamitatem,  qui  in  eodem  occiderint  castello,  ante  ocu- 
los ponunt.  Tali  timore  omnibus  perterritis,  confirma- 
tur opinio  barbaris,  ut  ex  captivo  audierant,  nullum 
esse  intus  praesidium.  Perrumpere  nituntur  seque  ipsi 
adhortantur,  ne  tantam  fortunam  ex  manibus  dimit- 
tant. 

XXXVIII.  Erat  aeger  in  praesidio  relictus  P.  Sex- 
tius Baculus,  qui  primum  pilum  ad  Caesarem  duxerat, 
cuius  mentionem  superioribus  proeliis  fecimus,  ac  diem  , 
' iam  quintum  cibo  caruerat.  Hic,  diffisus  suae  atque 
, omnium  saluti,  inermis  ex  tabernaculo  prodit : videt 
imminere  hostes  atque  in  summo  rem  esse  discrimine  : 
capit  arma  a proximis  atque  in  porta  consistit.  Conse- 
quuntur hunc  centuriones  eius  cohortis,  quae  in  statione 
erat:  paullisper  una  proelium  sustinent.  Relinquit 
animus  Sextium,  gravibus  acceptis  vulneribus:  aegre 
per  manus  tractus  servatur.  Hoc  spatio  interposito,  re- 
liqui sese  confirmant  tantum,  ut  in  munitionibus  consi- 
stere audeant  speciemque  defensorum  praebeant. 

XXXIX.  Inierim  confecta  frumentatione,  milites 
nostri  clamorem  exaudiunt;  praecurrunt  equites,  quan- 
to sit  res  in  periculo,  cognoscunt.  Hic  vero  nulla  muni- 
tio est,  quae  perterritos  recipiat:  modo  conscripti,  atque 
usus  militaris  imperiti,  ad  tribunum  militum  centurio- 
nesque ora  convertunt:  quid  ab  his  praecipiatur,  exspe- 

ctant.  Nemo  est  lain  fortis,  quin  rei  novitate  perturbe- 
• tuc.  Barbari,  signa  procul  conspicati,  oppugnatione  de- 
sistunt : redisse  primo  legiones  credunt,  quas  longius 
discessisse  ex  captivis  cognoverant:  postea,  despecta 
paucitate,  ex  omnibus  partibus  impetum  faciunt. 

Xt.  Calonos  in  proximum  tumulum  procurrunt: 
hinc  celeriter  deiect i se  in  signa  manipulosque  coniici- 
unt:  eo  magis  timidos  perterrent  milites.  Alii,  cuneo 
facto  ut  celeriter  perrumpant,  censent,  quoniam  tam 
propinqua  sint  castra;  et,  si  pars  aliqua  circumventa 
ceciderit,  at  reliquos  servari  posse  confidunt : alii,  ut  in 
iugo  consistant  atque  eumdem  omnes  ferant  casum. 
Hoc  veteres  non  probant  milites,  quos  sub  vexillo  una 
profectos  docuimus.  Itaque  inter  se  cohortati,  duceC. 
Trebonio,  equite  Romano,  qui  eis  erat  praepositus,  per 
medios  hostes  perrumpunt  incohunesque  ad  unum  om- 
nes in  castra  perveniunt.  Hos  subsecuti  calones  equites- 
que eodem  impetu  militum  virtufo  servantur.  At  ii, 
qui  in  iugo  constiterant,  nullo  etiam  nunc  usu  rei  mili- 
taris percepto,  neque  in  eo,  quod  probaverant,  consilio 
permanere,  ut  se  loco  superiore  defenderent,  nequo 
eam,  quam  profuisse  aliis  vim  celeritatemque  viderant, 
imitari  potuerunt;  sed,  se  in  castra  recipere  conati, 
iniquum  in  locum  demiserant.  Centuriones,  quorum 
nonnulli  ex  inferioribus  ordinibus  reliquarum  legionum 
virtutis  caussa  in  superiores  erant  ordines  huius  legio- 
nis transducti,  ne  ante  partam  rei  militaris  laudem 
amitterent,  fortissime  pugnantes  conciderunt.  Militum 
pars,  horum  virtute  submotis  hostibus,  praeter  spem 
incolumis  in  castra  pervenit;  pars  a barbaris  circum- 
venta periit. 

XLl.  Germani,  desperata  expugnatione  castrorum, 
quod  nostros  iain  constitisse  in  munitionibus  videbant, 

cum  ea  praeda,  quam  in  silvis  deposuerant,  trans  Rhe- 
num sese  receperunt.  Ac  tantus  fuit  etiam  post  disces- 
sum hostium  terror,  ut  ea  nocte,  quum  C.  Volusenus 
missus  cum  equitatu  ad  castra  venisset,  fidem  non  fa- 
ceret, adesse  cum  incolumi  Caesarem  exercitu.  Sic 
omnium  animos  timor  praeoccupaverat,  ut,  paene  alie- 
nata mente,  deletis  omnibus  copiis,  equitatum  tantum 
se  ex  fuga  recepisse,  dicerent,  neque,  incolumi  exercitu, 
Germanos  castra  oppugnaturos  fuisse  contenderent. 
Quem  timorem  Caesaris  adventus  sustulit. 

XLII.  Reversus  ille,  eventus  belli  non  ignorans, 
unum,  quod  cohortes  ex  statione  et  praesidio  essent 
emissae,  questus,  ne  minimo  quidem  casu  locum  relin- 
qui debuisse,  multum  fortunam  in  repentino  hostium’ 
adventu  potuisse  iudicavit;  multo  etiam  amplius,  quod 
paene  ab  ipso  vallo  portisque  castrorum  barbaros  aver- 
tisset. Quarum  omnium  rerum  maxime  admirandum 
videbatur,  quod  Germani,  qui  co  consilio  Rhenum 
transierant,  ut  Ambiorigis  fines  depopularentur,  ad  ca- 
stra Romanorum  delati,  optatissimum  Ambiorigi  bene- 
ficium obtulerint. 

XLIII.  Caesar,  rursus  ad  vexandos  hostes  profe- 
ctus, magno  coacto  numero  ex  finitimis  civitatibus,  in 
omnes  partes  dimittit.  Omnes  vici  atque  omnia  aedifi- 
cia, quae  quisque  conspexerat,  incendebantur:  praeda 
ex  omnibus  locis  agebatur:  frumenta  non  solum  a tanta 
multitudine  iumentorum  atque  hominum  consumeban- 
tur, sed  etiam  anni  tempore  atque  imbribus  procubuo- 
rant;  ut,  si  qui  etiam  in  praesentia  se  occultassent,  ta- 
men iis,  deducto  exercitu,  rerum  omnium  inopia  pere- 
undum videretur.  Ac  saepe  in  eum  locum  ventum  est, 
tanto  in  omnis  partis  diviso  equitatu,  ut  modo  visum  ab 
se  Ambiorigem  in  fuga  captivi,  nec  plane  etiam  abisse 

ex  conspectu  contenderent,  ut,  spe  consequendi  illata 
atque  infinito  labore  suscepto,  qui  se  summam  ab  Cae- 
sare gratiam  inituros  putarent,  paene  naturam  studio 
vincerent,  semperque  paullum  ad  summam  felicitatem 
defuisse  videretur,  atque  ille  latebris  aut  saltibus  se  eri- 
peret et  noctu  occultatus  alias  regiones  partesque  pete- 
ret, non  maiore  equitum  praesidio,  quam  quatuor,  qui- 
bus solis  vitam  suam  committere  audebat. 

XLIV.  Tali  modo  vastatis  regionibus,  exercitum 
Caesar  duarum  cohortium  damno  Durocortorum  Remo- 
rum reducit,  concilioque  in  eum  locum  Galliae  indioto, 
de  coniuratione  Senonum  et  Carnutum  quaestionem  ha- 
bere instituit ; et  de  Accone,  qui  princeps  eius  consilii 
fuerat,  graviore  sententia  pronunciata,  more  maiorum 
supplicium  sumsit.  Nonnulli  iudicium  veriti  profuge- 
runt ; quibus  quum  aqua  atque  igni  interdixisset,  duas 
legiones  ad  fines ‘Trevirorum,  duas  in  Lingonibus,  sex 
reliquas  in  Senonum  finibus  x\gendici  in  hibernis  collo- 
cavit, frumentoque  exercitu  proviso,  ut  instituerat,  in 
Italiam  ad  conventus  agendos  profectus  est. 

' • , v’  '■■■■'&*  * 

LIBER  SEPTIMUS. 


AEG.  Bellum  Vercingetorigis.  Cap.  1.  Nova  consilia  Gal- 
lorum de  bello.  2.  3.  Bellum  a Carnutibus  susceptam;  4.  5.  ab  Arver- 
ni»,  auctore  Vercingetorige.  6.  Periculosum  iter  Caesaris  ad  exercitum. 
7.  8.  Arverni  oppressi.  9.  Gergovia  ab  Vercingetorige  oppugnata.  10. 

Iter  Caesaris  ad  ferendum  auxilium.  11-13.  Vellaunodunum,  Gena- 
bum, Noviodunum  a Caesare  capta;  iter  ad  Avaricum.  14.  15.  Bituri- 
gum  oppida  praeter  Avaricum  a Gallis  incensa.  16.  17.  Inopia  Roma- 
norum ad  Avaricum.  18-21.  Vercingatorix  proditiouis  insimulatus, 
absolutus.  22.  Gallorum  in  defundendo  oppido  studium.  23.  Muri  Gal- 
lici. 24.  25.  Agger  Romanus  incensus  ; eruptio  Gallorum  repressa.  26. 
Consilium  Gallorum  clam  profugiendi  ex  oppido  clamore  muliebri  im- 
peditum. 27.28.  Avaricum  expugnatum.  29-31.  Bellum  ab  Vercinge- 
torige continuatum.  32.  33.  Motus  in  Aeduis  a Caesare  compositi.  34. 
35.  Exercitus  Romanus  trans  Elavercm  expositus ; pars  copiarum  in 
Senones  et  Parisios  missa.  36.  Castra  Caesaris  ad  Gergoviam.  37-40. 
Novae  turbae  in  Aeduis,  auctoribus  Convictolitane  et  Lita  vico.  Lila- 
vicus,  qui  subsidium,  ab  Aeduis  Caesuri  missum,  sollicitaverat,  oppres- 
sus. 41.  Romanorum  castra  inierim  oppugnata ; aegre  defensa.  42.  43. 
Aeduorum  defectio.  44-51.  Impetus  Romanorum  in  Gergoviam;  cla- 
des. 52.  53.  Oratio  Caesaris  ad  milites ; obsessio  Gergoviae  soluta. 
54  - 56.  Bellum  ab  Aeduis  susceptum;  exercitus  Caesaris  per  Ligerim 
* transductus.  57-62.  Labieni  res  feliciter  in  Parisiis  gestae.  63.64. 
Vercingetorix  totius  Galliae  imperator.  65.  Caesaris  cura  ad  omnes 
casus.  66.  67.  Vercingetorix  equestri  proelio  superatus.  68.69.  Alesiae, 
in  quam  Vercingetorix,  facto  proelio,  se  contulerat,  descriptio.  7o. 
Nova  clades  Gallorum  equitatui  virtute  Germanorum  illata.  71.  Equi- 
tatus a Vercingetorige  dimissus;  omnis  Gallia  ad  bellum  evocata.  72-74. 
Caesaris  munitiones  contra  oppidanos  et  hostes  exteriores.  75.  76.  Sub- 
sidium Gallorum  comparatum.  77.  78.  Inopia  Gallorum  Alesiae.  Crito- 
guati  oratio.  Mandubii  ex  oppido  expulsi.  79.80.  Subsidium  aRomanis 
repulsum.  81.  82.  Castra  Romana  utraque  ex  parte  oppugnata.  Galli 
magno  detrimento  victi.  83  - 88.  Nova  consilia  Gallorum;  impetus  in 
castra  Romana  ex  colle,  qui  est  ad  septemtriones ; eruptio  ex  oppido; 
Romanorum  labor;  victoria.  89.  90.  Deditio  oppidi;  Aeduorum,  Ar. 
vernorum ; hiberna. 

Cap.  I.  Quieta  Gallia,  Caesar,  ut  constituerat,  in 
Italiam  ad  conventus  agendos  proficiscitur.  Ibi  cogno- 
scit de  Clodii  caede : do  senatusque  consulto  certior  fa- 
ctus, ut  omnes  iuniores  Italiae  coniurarent,  dilectum 
tota  provincia  habere  instituit.  Eae  res  inGalliam  Trans- 
alpinam celeriter  perferuntur.  Addunt  ipsi  et  adfingunt 

rumoribus  Galli,  quod  res  poscere  videbatur,  retineri 
urbano  motu  Caesarem,  neque  in  tantis  dissensionibus 
ad  exercitum  venire  posse.  Hac  impulsi  occasione,  qui 
iam  ante  se  populi  Romani  imperio  subiectos  dolerent, 
liberius  atque  audacius  de  bello  consilia  inire  incipiunt. 
Indictis  inter  se  principes  Galliae  conciliis  silvestribus 
ac  remotis  locis,  queruntur  de  Acconis  morte ; hunc 
casum  ad  ipsos  recidere  posse  demonstrant;  miserantur 
communem  Galliae  fortunam ; omnibus  pollicitationi- 
bus ac  praemiis  deposcunt,  qui  belli  initium  faciant  et 
sui  capitis  periculo  Galliam  in  libertatem  vindicent. 
Eius  in  primis  rationem  habendam  dicunt,  priusquam 
eorum  clandestina  consilia  efferantur,  ut  Caesar  ab  exer- 
citu intercludatur.  Id  esse  facile,  quod  neque  legiones, 
absente  imperatore,  audeant  ex  hibernis  egredi ; neque 
imperator  sirre  praesidio  ad  legiones  pervenire  possit : 
postremo  in  acie  praestare  interfici,  quam  non  veterem 
belli  gloriam  libertatemque,  quam  a maioribus  accepe- 
rint, recuperare. 

II.  His  rebus  agitatis,  profitentur  Carnutes,  se  nul- 
lum periculum  communis  salutis  caussa  recusare,  prin- 
cipesque ex  omnibus  bellum  facturos  pollicentur,  et, 
quoniam  in  praesentia  obsidibus  inter  se  cavere  non 
possint,  ne  res  efferatur,  ut  iureiurando  ac  fide  sancia- 
tur, petunt,  collutis  militaribus  siqnis,  (quo  more  eorum 
gravissimae  cerimoniae  continentur)  ne,  facto  initio  bel- 
li, ab  reliquis  deserantur.  Tum,  collaudatis  Carnutibus, 
dato  iureiurando  ab  omnibus,  qui  aderant,  tempore  eius 
rei  constituto,  ab  concilio  disceditur. 

III.  Ubi  ea  dies  venit,  Carnutes,  Cotuato  et  Coneto- 
duno  ducibus,  desperatis  hominibus,  Genabum  dato 
signo  concurrunt  civesque  Romanos,  qui  negotiandi 
caussa  ibi  constiterant,  in  his  C.  Fusium  Citam,  hone- 

stum  equitem  Romanum,  qui  rei  frumentariae  iussu 
Caesaris  praeerat,  interficiunt  bonaque  eorum  diripiunt.  I 
Celeriter  ad  omnes  Galliae  civitates  fama  perfertur:  nam, 
ubi  maior  atque  illustrior  incidit  res,  clamore  per  agros  « 
regionesque  significant ; hunc  alii  deinceps  excipiunt 
et  proximis  tradunt ; ut  tum  accidit.  Nam,  quae  Genabi 
oriente  sole  gesta  essent,  ante  primam  confectam  vigi- 
liam in  finibus  Arvernorum  audita  sunt ; quod  spatium 
est  millium  circiter  CLX. 

IV.  Simili  ratione  ibi  Vercingetorix,  Celtilli  filius, 

Ar vernus,  summae  potentiae  adolescens,  (cuius  pater 
principatum  Galliae  totius  obtinuerat,  et  ob  eam  caus- 
sam, quod  regnum  adpetebat,  ab  civitate  erat  interfe- 
ctus) convocatis  suis  clientibus,  facile  incendit.  Cognito 
eius  consilio,  ad  arma  concurritur : ab  Cobanitione,  pa- 
truo suo,  reliquisque  principibus,  qui  hanc  tentandam 
fortunam  non  existimabant,  expellitur  ex  oppido  Ger-  - 
govia : non  destitit  tamen  atque  in  agris  habet  dilectum 
egentium  ac  perditorum.  Hac  coacta  manu,  quoscum- 
que adit  ex  civitate,  ad  suam  sententiam  perducit ; hor- 
tatur, ut  communis  libertatis  caussa  arma  capiant  * ma- 
. gnisque  coactis  copiis,  adversarios  suos,  a quibus  paullo 
ante  erat  eiectus,  expellit  ex  civitate.  Rex  ab  suis  ad- 
pellatur;  dimittit  quoquoversus  legationes ; obtestatur, 

' ut  in  fide  maneant.  Celeriter  sibi  Senones,  Parisios,  Pi- 
ctones, Cadurcos,  Turones,  Aulercos,  Lemovices,  An-  • 
des  reliquosque  omnes,  qui  Oceanum  adtingunt,  adiun- 
git:  omnium  consensu  ad  eum  defertur  imperium.  Qua 
oblata  potestate,  omnibus  his  civitatibus  obsides  impe- 
rat, certum  numerum  militum  ad  se  celeriter  adduci 
iubet,  armorum  quantum  quaeque  civitas  domi,  quod- 
que ante  tempus  efficiat,  constituit:  in  primis  equitatui 
studet.  Summae  diligentiae  summam  imperii  severita- 

. tem  addit:  magnitudine  supplicii  dubitantes  cogit: 

. nam,  maiore  commisso  delicto,  igni  atque  omnibus 
tormentis  necat:  leviore  de  caussa,  auribus  desectis, 
u aut  singulis  effossis  oculis,  domum  remittit,  ut  sint 
reliquis  documento  et  magnitudine  poenae  perterreant 

• alios. 

* V.  His  suppliciis  celeriter  coacto  exercitu,  Lucte- 

rium  Cadurcum,  summae  hominem  audaciae,  cum  parte 
copiarum  in  Rutenos  mittit:  ipse  inBituriges  proficisci- 
? tur.  Eius  adventu  Bituriges  ad  Aeduos,  quorum  erant 
■ in  fide,  legatos  mittunt  subsidium  rogatum,  quo  facilius 
hostium  copias  sustinere  possint.  Aedui  de  consilio  le- 
gatorum, quos  Caesar  ad  exercitum  reliquerat,  copias 
equitatus  peditatusque  subsidio  Biturigibus  mittunt. 
Qui  quum  ad  flumen  Ligerim  venissent,  quod  Bituriges 
ab  Aeduis  dividit,  paucos  dies  ibi  morati,  neque  flumen 
transiro  ausi,  domum  revertuntur  legatisque  nostris  rc- 

* nunciant,  se  Biturigum  perfidiam  veritos  revertisse, 
quibus  id  consilii  fuisse  cognoverint,  ut,  si  flumen  trans- 
issent, una  ex  parte  ipsi,  altera  Arverni  se  circumsiste- 
rent. Id  eane  de  caussa,  quam  legatis  pronunciarunt, 
an  perfidia  adducti  fecerint,  quod  nihil  nobis  constat, 
non  videtur  pro  certo  esse  ponendum.  Bituriges  eorum 
discessu  statim  se  cum  Arvernis  coniungunt. 

* 

VI.  His  rebus  in  Italiam  Caesari  nunciatis,  quum 
iam  ille  urbanas  res  virtute  Cn.  Pompeii  commodiorem 
in  statum  pervenisse  intellegeret,  in  Transalpinam  Gal- 
liam profectus  est.  Eo  quum  venisset,  magna  difficul- 
tate adficiebatur,  qua  ratione  ad  exercitum  pervenire 
posset.  Nam  si  legiones  in  provinciam  arcesseret,  se 
absente  in  itinere  proelio  dimicaturas  intellegebat:  si 
ipse  ad  exercitum  contenderet,  ne  iis  quidem,  qui  eo 

tempore  pacati  viderentur,  suam  salutem  recte  committi 
videbat. 

VII.  Interim  Lucterius  Cadurcus,  in  Rutenos  mis- 

sus, eam  civitatem  Arvernis  conciliat.  Progressus  in 
Nitiobriges  et  Gabalos,  ab  utrisque  obsides  accipit  et,  • 
magna  coacta  manu,  in  provinciam  Narbonem  versus 
eruptionem  facere  contendit.  Qua  re  nunciata,  Caesar 
omnibus  consiliis  antevertendum  existimavit,  ut  Nar- 
bonem proficisceretur.  Eo  quum  venisset,  timentes 
confirmat,  praesidia  in  Rutenis  provincialibus,  Volcis 
Arecomicis,  Tolosatibus,  circumque  Narbonem,  quae 
loca  hostibus  erant  finitima,  constituit:  partem  copia- 
rum ex  provincia  supplementumque,  quod  ex  Italia  ad- 
duxerat, in  Helvios,  qui  fines  Arvernorum  contingunt, 
convenire  iubet.  , f.>:.  ' I 

VIII.  His  rebus  comparatis,  represso  iam  Lucterio 
et  remoto,  quod  intrare  intra  praesidia  periculosum  pu- 
tabat, in  Helvios  proficiscitur : etsi  mons  Cevenna,  qui 
Arvernos  ab  Helviis  discludit,  durissimo  tempore  anni, 
altissima  nive  iter  impediebat:  tamen  discussa  nive  sex 
in  altitudinem  pedum  atque  ita  viis  patefactis,  summo 
militum  labore  ad  fines  Arvernorum  pervenit.  Quibus 
oppressis  inopinantibus,  quod  se  Cevenna,  ut  muro, 
munitos  existimabant,  ac  ne  singulari  quidem  umquam 
homini  eo  tempore  anni  semitae  patuerant,  equitibus 
imperat,  ut,  quam  latissime  possint,  vagentur  et  quam 
maximum  hostibus  terrorem  inferant.  Celeriter  haec 
fama  ac  nunciis  ad  Vercingetorigem  perferuntur : quem 
perterriti  omnes  Arverni  circumsistunt  atque  obsecrant, 
ut  suis  fortunis  consulat,  neu  se  ab  hostibus  diripi  pa- 
tiatur: praesertim  quum  videat,  omne  ad  se  bellum 
translatum.  Quorum  ille  precibus  permotus,  castra  ex 
Biturigibus  movet  in  Arvernos  versus. 

IX.  At  Caesar,  biduum  in  iis  locis  moratus,  quod 
haec  de  Vercingetorige  usu  ventura  opinione  praecepe- 
rat, per  caussam  supplementi  equitatusque  cogendi  ab 
exercitu  discedit;  Brutum  adolescentem  iis  copiis  prae- 
ficit ; hunc  monet,  ut  in  omnis  partes  equites  quam  la- 
tissime pervagentur:  daturum  se  operam,  ne  longius 
triduo  ab  castris  absit.  His  constitutis  rebus,  suis  ino- 
pinantibus, quam  maximis  potest  itineribus,  Viennam 
pervenit.  Ibi  nactns  recentem  equitatum,  quem  multis 
ante  diebus  eo  praemiserat,  neque  diurno  neque  no- 
cturno itinere  intermisso,  per  fines  Aeduorum  in  Lin- 
gones contendit,  ubi  duae  legiones  hiemabant,  ut,  si 
quid  etiam  do  sua  salute  ab  Aeduis  iniretur  consilii, 
celeritate  praecurreret.  Eo  quum  pervenisset,  ad  re- 
liquas legiones  mittit,  priusque  omnes  in  unum  lo- 
cum cogit,  quam  de  eius  adventu  Arvernis  nunciari 
posset.  Hac  re  cognita,  Vercingetorix  rursus  in  Bitu- 
riges exercitum  reducit  atque,  inde  profectus  Gergo- 
viam, Boiorum  oppidum,  quos  ibi  Helvetico  proelio  vi- 
ctos Caesar  collocaverat  Aeduisque  adtribuerat,  oppu- 
gnare instituit. 

X.  Magnam  haec  res  Caesari  difficultatem  ad  con- 
silium capiendum  adferebat:  si  reliquam  partem  hie- 
mis uno  in  loco  legiones  contineret,  ne,  stipendiariis 
Aeduorum  expugnatis,  cuncta  Gallia  deficeret,  quod 
nullum  amicis  in  eo  praesidium  videret  positum  esse: 
sin  maturius  ex  hibernis  educeret,  ne  ab  re  frumenta- 
ria duris  subvectionibus  laboraret.  Praestare  visum  est 
tamen,  omnes  difficultates  perpeti,  quam,  tanta  con- 
tumelia accepta,  omnium  suorum  voluntates  alienare. 
Itaque  cohortatus  Aeduos  de  supportando  commeatu, 
praemittit  ad  Boios,  qiri  de  suo  adventu  doceant  hor- 
tenturque,  ut  in  fide  maneant  atque  hostium  impetum 


Digitized  by  Googte 


DE  BELLO  GALLICO 


456 

magno  animo  sustineant.  Duabus  Agendici  legionibus 
atque  impedimentis  totius  exercitus  relictis,  ad  Boios 
proficiscitur. 

XI.  Altero  die  quum  ad  oppidum  Senonum  Vellau- 
nodunum venisset,  ne  quem  post  se  hostem  relinqueret, 
quo  expeditiore  re  frumentaria  uteretur,  oppugnare  in- 
stituit idque  biduo  circumvallavit : tertio  die  missis  ex 
oppido  legatis  de  deditione,  arma  proferri,  iumenta  pro- 
duci, DC  obsides  dari  iubet.  Ea  qui  conficeret,  C.  Tre- 
bonium legatum  relinquit:  ipse,  ut  quam  primum  iter 
faceret  Genabum  Carnutum,  proficiscitur,  qui,  tum  pri- 
mum adlato  nuntio  dc  oppugnatione  Vellaunoduni, 
quum  longius  eam  rem  ductum  iri  existimarent,  prae- 
sidium Genabi  tuendi  caussa,  quod  eo  mitterent,  com- 
parabant. Huc  biduo  pervenit;  castris  ante  oppidum 
positis,  diei  tempore  exclusus,  in  posterum  oppugna- 
tionem differt,  quaeque.ad  eam  rem  usui  sint,  militibus 
imperat ; et  quod  oppidum  Genabum  pons  fluminis  Li- 
geris continebat,  veritus,  ne  noctu  ex  oppido  profuge- 
rent, duas  legiones  in  armis  excubare  iubet.  Genaben- 
ses, paullo  ante  mediam  noctem  silentio  ex  oppido 
egressi,  flumen  transire  coeperunt.  Qua  re  per  explo- 
ratores nuntiata,  Caesar  legiones,  quas  expeditas  esso 
iusserat,  portis  incensis,  intromittit  atque  oppido  poti- 
tur, perpaucis  ex  hostium  numero  desideratis,  quin 
cuncti  vivi  caperentur,  quod  pontis  atque  itinerum  an- 
gustiae multitudini  fugam  intercluserant.  Oppidum  di- 
ripit atque  incendit,  praedam  militibus  donat,  exer- 
citum Ligerim  transducit  atque  in  Biturigum  fines 
pervenit. 

XII.  Vercingetorix,  ubi  de  Caesaris  adventu  cogno- 
vit, oppugnatione  destitit  atque  obviam  Caesari  profi- 
ciscitur. Ille  oppidum  [Biturigum,  positum  in  via,]  No- 

viodunum  oppugnare  instituerat.  Quo  ex  oppido  quum 
legati  ad  eum  venissent,  oratum,  ut  sibi  ignosceret, 
suaeque  vitae  consuleret ; ut  celeritate  reliquas  res  con- 
ficeret, qua  pleraque  erat  consecutus,  arma  proferri, 
equos  produci,  obsides  dari  iubct.  Parte  iam  obsidum 
transdita,  quum  reliqua  administrarentur,  centurioni- 
bus et  paucis  militibus  intromissis,  qui  arma  iumen- 
laque  conquirerent,  equitatus  hostium  procul  visus  est, 
qui  agmen  Vercingetorigis  antecesserat.  Quem  simu- 
latque  oppidani  conspexerunt  atque  in  spem  auxilii  ve- 
nerunt : clamore  sublato  arma  capere,  portas  claudere, 
murum  complere  coeperunt.  Centuriones  in  oppido 
quum  ex  significatione  Gallorum  novi  aliquid  ab  his 
iniri  consilii  intellexissent,  gladiis  destrictis  portas  oc- 
cupaverunt suosque  omnes  incolumes  receperunt. 

XIII.  Caesar  ex  castris  equitatum  educi  iubet  proe- 
liumque equestre  committit:  laborantibus  iam  suis 
Germanos  equites  circiter  CCCC  submittit,  quos  ab  ini- 
tio secum  habere  instituerat.  Eorum  impetum  Galli  su- 
stinere non  potuerunt  atque  in  fugam  coniecti,  multis 
amissis,  se  ad  agmen  receperunt:  quibus  profligatis, 
rursus  oppidani  perterriti  comprehensos  eos,  quorum 
opera  plebem  concitatam  existimabant,  ad  Caesarem 
perduxerunt  seseque  ei  dediderunt.  Quibus  rebus  con- 
fectis, Caesar  ad  oppidum  Avaricum,  quod  erat  maxi- 
mum munitissimumque  in  finibus  Biturigum  atque  agri 
fertilissima  regione,  profectus  est;  quod,  eo  oppido  re- 
cepto, civitatem  Biturigum  se  in  potestatem  redacturum 
confidebat. 

XIV.  Vercingetorix,  tot  continuis  incommodis  Vel- 
launoduni, Genabi,  Novioduni  acceptis,  suos  ad  conci- 
lium convocat.  Docet,  longe  alia  ratione  esse  bellum  ge- 
rendum, atque  antea  sit  gestum:  omnibus  modis  huic  rei 

studendum,  ut  pabulatione  et  commeatu  Romani  prohi- 
beantur:  id  esse  facile,  quod  equitatu  ipsi  abundent,  et 
quod  anni  tempore  subleventur:  pabulum  secari  nbn 
posse;  necessario  dispersos  hostes  ex  aedificiis  petere: 
hos  omnes  quotidie  ab  equitibus  deleri  posse.  Praeterea 
salutis  caussa  rei  familiaris  commoda  neglegenda;  vicos 
atque  aedificia  incendi  oportere  hoc  spatio , a Boia  quo- 
quo versus,  quo  pabulandi  caussa  adire  posse  videantur. 
Harum  ipsis  rerum  copiam  suppetere , quod,  quorum  in 
finibus  bellum  geratur,  eorum  opibus  subleventur : Ro- 
manos aut  inopiam  non  laturos,  aut  magno  cum  periculo 
longius  ab  castris  progressuros : neque  inter  esse,  ipsosne 
interficiant,  impedimenlisne  exuant , quibus  amissis  bel- 
lum geri  non  possit.  Praeterea  oppida  incendi  oportere, 
quae  noti  munitione  et  loci  natura  ab  omm  sint  periculo 
tuta;  neu  suis  sint  ad  detractandam  militiam  recepta- 
cula, neu  Romanis  proposita  ad  copiam  commeatus  prae- 
damque tollendam.  Haec  si  gravia  aut  acerba  videan- 
tur, multo  illa  gravius  aestimare  debere,  liberos,  coniu- 
ges  in  servitutem  abstrahi,  ipsos  interfici ; quae  sit  necesse 
accidere  victis. 

XV.  Omnium  consensu  hac  sententia  probata,  uno 
die  amplius  XX  urbes  Biturigum  incenduntur.  Hoc 
idem  fit  in  reliquis  civitatibus.  In  omnibus  partibus  in- 
cendia conspiciuntur ; quae  etsi  magno  cum  dolore  om- 
nes ferebant,  tamen  hoc  sibi  solatii  proponebant,  quod 
se,  prope  explorata  victoria,  celeriter  amissa  recupera- 
turos confidebant.  Deliberatur  de  Avarico  in  communi 
concilio,  incendi  placeret,  an  defendi.  Procumbunt  om- 
nibus Gallis  ad  pedes  Bituriges,  ne  pulcherrimam  prope 
totius  Galliae  urbem,  quae  et  praesidio  et  ornamento  sit 
civitati,  suis  manibus  succendere  cogerentur ; facile  se 
loci  natura  defensuros  dicunt,  quod , prope  ex  omnibus 

partibus  flumine  et  palude  circumdata,  unum  habeat  cl 
perangustum  aditum.  Datur  petentibus  venia,  dissua- 
dente primo  Vercingetorige,  post  concedente,  et  preci- 
bus ipsorum,  et  misericordia  vulgi.  Defensores  oppido 
idonei  deliguntur. 

XVI.  Vercingetorix  minoribus  Caesarem  itineribus 
subsequitur  et  locum  castris  deligit,  paludibus  silvis- 
que munitum,  ab  Avarico  longe  millia  passuum  XVI. 
Ibi  per  certos  exploratores  in  singula  diei  tempora,  quae 
ad  Avaricum  agerentur,  cognoscebat  et,  quid  fieri  vel- 
let, imperabat:  omnes  nostras  pabulationes  frumenta- 
tionesque observabat,  dispersosque,  quum  longius  ne- 
cessario procederent,  adoriebatur,  magnoque  incom- 
modo adficiebat : etsi,  quantum  ratione  provideri  pote- 
rat, ab  nostris  occurrebatur,  ut  incertis  temporibus  di- 
versisque  itineribus  iretur. 

XVII.  Castris  ad  eam  partem  oppidi  positis,  Caesar, 
quae  intermissa  a flumine  et  a palude  aditum,  ut  supra 
diximus,  angustum  habebat,  aggerem  adparare,  vineas 
agere,  turres  duas  constituere  coepit  : nam  circumval- 
lare loci  natura  prohibebat.  De  re  frumentaria  Boios  at- 
que Aeduos  adhortari  non  destitit:  quorum  alteri,  quod 
nullo  studio  agebant,  non  multum  adiuvabant;  alteri 
non  magnis  facultatibus,  quod  civitas  erat  exigua  et  in- 
firma, celeriter,  quod  habuerunt,  consumserunt.  Sum- 
ma difficultate  rei  frumentariae  adfecto  exercitu,  tenui- 
tate Boiorum,  indiligentia  Aeduorum,  incendiis  aedifi- 
ciorum, usque  eo,  ut  complures  dies  milites  frumento 
caruerint  et,  pecore  e longinquioribus  vicis  adacto,  ex- 
tremam famem  sustentarent,  nulla  tamen  vox  est  ab  iis 
audita,  populi  Romani  maiestate  et  superioribus  victo- 
riis indigna.  Quin  etiam  Caesar  quum  in  opere  singu- 
las legiones  adpellaret  et,  si  acerbius  inopiam  ferrent, 

se  dimissurum  oppugnationem  diceret;  universi  ab  eo, 
ne  id  faceret,  petebant : sic  se  compturis  annos  illo  im- 
perante meruisse,  ut  nullam  ignominiam  acciperent, 
numquam  infecta  re  discederent:  hoc  se  ignominiae  lau- 
turos loco,  si  inceptam  oppugnationem  reliquissent: 
praestare , omnes  perferre  acerbitates , quam  non  civi- 
bus Romanis,  qui  Genabi  perfidia -Gallorum  interis- 
sent, parentarent.  Haec  eadem  centurionibus  tribunis» 
que  militum  mandabant,  ut  per  eos  ad  Caesarem  de- 
ferrentur. 

XVHI.  Quum  iam  muro  turres  adpropinquassent,  ex 
captivis  Caesar  cognovit,  Vercingetorigem  consumto  pa- 
bulo castra  movisse  propius  Avaricum,  atque  ipsum 
cum  equitatu  expeditisque,  qui  inter  equites  proeliari 
consuessent,  insidiarum  caussa  eo  profectum,  quo  no- 
. stros  postero  die  pabulatum  venturos  arbitraretur.  Qui- 
bus rebus  cognitis,  media  nocte  silentio  profectus,  ad 
hostium  castra  mane  pervenit.  Illi,  celeriter  per  explo- 
ratores adventu  Caesaris  cognito,  carros  impedimenta- 
que sua  in  artiores  silvas  abdiderunt,  copias  omnis 
in  loco  edito  atque  aperto  instruxerunt.  Qua  re  nun- 
ciata,  Caesar  celeriter  sarcinas  conferri,  arma  expediri 
iussit.  ' 

XIX.  Colliserat,  leniter  ab  infimo  adcli vis:  hunc 
ex  omnibus  fere  partibus  palus  difficilis  atque  impedita 
cingebat,  non  latior  pedibus  L.  Hoc  se  colle,  interruptis 
pontibus,  Galli  fiducia  loci  continebant,  generatimque 
distributi  in  civitates,  omnia  vada  ac  saltus  eius  paludis 
certis  custodiis  obtinebant,  sic  animo  parati,  ut,  si  eam 
paludem  Romani  perrumpere  conarentur,  haesitantes 
premerent  ex  loco  superiore:  ut,  qui  propinquitatem 
loci  videret,  paratos  prope  aequo  Marte  ad  dimicandum 
existimaret;  qui  iniquitatem  conditionis  perspiceret, 

inani  simulatione  sese  ostentare  cognosceret.  Indignan- 
tes milites  Caesar,  quod  conspectum  suum  hostes  ferre 
possent,  tantulo  spatio  interiecto,  et  signum  proelii  ex- 
poscentes, edocet,  quanto  detrimento  et  quot  virorum 
fortium  morte  necesse  sit  constare  victoriam:  quos  quum 
sic  animo  paratos  videat,  ut  nullum  pro  sua  laude  peri- 
culum recusent,  summae  se  iniquitatis  condemnari  de- 
bere, nisi  eorum  vitam  sua  salute  habeat  cariorem.  Sic 
milites  consolatus,  eodem  die  reducit  in  castra ; reliqua- 
que, quae  ad  oppugnationem  oppidi  pertinebant,  admi- 
nistrare instituit. 

XX.  Vercingetorix,  quum  ad  suos  redisset,  prodi- 
tionis insimulatus,  quod  castra  propius  Romanos  mo- 
visset, quod  cum  omni  equitatu  discessisset,  quod  sine 
imperio  tantas  copias  reliquisset,  quod  eius  discessu 
Romani  tanta  opportunitate  et  celeritate  venissent ; non 
haec  omnia  fortuito,  aut  sine  consilio  accidere  potuisse ; 
regnum  illum  Galliae  malle  Caesaris  concessu,  quam 
ipsorum  habere  beneficio : tali  modo  adeusatus  ad  haec 
respondit : Quod  castra  movisset,  factum  inopia  pabuli, 
etiam  ipsis  hortantibus : quod  propius  Romanos  acces- 
sisset, persuasum  loci  opportunitate , qui  se  ipsum  muni- 
tione defenderet : equitum  vero  operam  neque  in  loco  pa- 
lustri desiderari  debuisse,  et  illic  fuisse  utilem?  quo  sint 
profecti : summam  imperii  se  consulto  nulli  discedentem 
tradidisse , ne  is  multitudinis  studio  ad  dimicandum  im- 
pelleretur; cut  rei  propter  animi  mollitiem  studere  om- 
nes videret,  quod  diutius  laborem  ferre  non  possejit.  Ro- 
mani  si  casu  intervenerint,  fortunae;  si  alicuius  indicio 
vocati,  huic  habendam  gratiam,  quod  et  paucitatem  eo- 
rum ex  loco  superiore  cognoscere,  et  virtutem  despicere 
potuerint ; qui,  dimicare  non  ausi,  turpiter  se  in  castra 
receperint.  Imperium  se  ab  Caesare  per  proditionem 
Iul.  Cxes.  L 

nullum  desiderare,  quod  habere  victoria  posset,  quae  iam 
esset  sibi  atque  omnibus  Gallis  explorata:  quin  etiam 
ipsis  remittere,  si  sibi  magis  honorem  tribuere,  quam  ab 
se  salutem  accipere  videantur.  Uaec  ut  intellegatis,  in- 
quit, a me  sincere  pronunciari,  audite  Romanos  milites . 
Producit  servos,  quos  in  pabulatione  paucis  ante  diebus 
exceperat  et  fame  vinculisque  excruciaverat.  Hi,  iam 
ante  edocti,  quae  interrogati  pronunciarent,  milites  se 
esse  legionarios  dicunt:  fame  et  inopia  adductos  clam 
ex  castris  exisse,  si  quid  frumenti  aut  pecoris  in  agris 
rcperire  possent:  simili  omnem  exercitum  inopia  premi, 
nec  iam  vires  sufficere  cuiquam,  nec  ferre  operis  labo- 
rem posse:  itaque  statuisse  imperatorem,  si  nihil  in  op- 
pugnatione oppidi  profecisset,  triduo  exercitum  dedu- 
cere. Haec,  inquit,  a me,  Vercingetorix,  beneficia  habe- 
tis, quem  proditionis  insimulatis,  cuius  opera  sine  vestro 
sanguine  tantum  exercitum  victorem  fame  paene  con- 
sumtum  videtis:  quem,  turpiter  se  ex  hac  fuga  recipien- 
tem, ne  qua  civitas  suis  finibus  recipiat,  a me  provi- 
sum est. 

XXI.  Conclamat  omnis  multitudo,  et  suo  more  ar- 
mis concrepat ; quod  facere  in  eo  consuerunt,  cuius  ora- 
tionem adprobant;  summum  esse  Vercingetorigem  du- 
cem, ndb  de  eius  fide  dubitandum ; nec  maiore  ratione 
bellum  administrari  posse.  Statuunt,  ut  decem  millia 
hominum  delecta  ex  omnibus  copiis  in  oppidum  sub- 
mittantur, nec  solis  Biturigibus  communem  salutem 
committendam  censent ; quod  penes  eos,  si  id  oppidum 
retinuissent,  summam  victoriae  constare  intellegebant. 

XXII.  Singulari  militum  nostrorum  virtuti  consilia 
cuiusque  modi  Gallorum  occurrebant,  ut  est  summao  4 
genus  sollertiae,  atque  ad  omnia  imitanda  et  efficienda,  : 
quae  ab  quoque  tradantur,  aptissimum.  Nam  et  laqueis  j 

falces  avertebant,  quas  quum  destinaverant,  tormentis 
introrsus  reducebant;  et  aggerem  cuniculis  subtrahe- 
bant, eo  scientius,  quod  apud  eos  magnae  sunt  ferrariae, 
atque  omne  genus  cuniculorum  notum  atque  usitatum 
est.  Totum  autem  murum  ex  omni  parte  turribus  con- 
tabulaverant atque  has  coriis  intexerant.  Tum  crebris 
diurnis  nocturnisque  eruptionibus  aut  aggeri  ignem  in- 
ferebant, aut  milites  occupatos  in  opere  adoriebantur ; 
et  nostrarum  turrium  altitudinem,  quantum  has  quo- 
tidianus agger  expresserat,  commissis  suarum  turrium 
malis,  adaequabant;  et  apertos  cuniculos  praeusta  et 
praeacuta  materia  et  pice  fervefacta  et  maximi  ponde- 
ris saxis  morabantur,  moenibusque  adpropinquare  pro- 
hibebant. 

XXIII.  Muris  autem  omnibus  Gallicis  haec  fero 
forma  est.  Trabes  directae,  perpetuae  in  longitudinem, 
paribus  intervallis  distantes  inter  se  binos  pedes,  in 
solo  collocantur;  hae  revinciuntur  introrsus  et  multo 
aggere  vestiuntur.  Ea  autem,  quae  diximus,  intervalla 
grandibus  in  fronte  saxis  eflarciuntur.  His  collocatis 
et  coagmentatis,  alius  insuper  ordo  adiicitur,  ut  idem 
illud  intervallum  servetur,  neque  inter  se  contingant 
trabes,  sed  paribus  intermissae  spatiis,  singulae  sin- 
gulis saxis  interiectis,  arte  contineantur.  Sic  deinceps 
omne  opus  contexitur,  dum  iusta  muri  altitudo  ex- 
pleatur. Hoc  quum  in  speciem  varietatemque  opus  de- 
forme non  est,  alternis  trabibus  ac  saxis,  quae  rectis 
lineis  suos  ordines  servant;  tum  ad  utilitatem  et  de- 
fensionem urbium  summam  habet  opportunitatem; 
quod  et  ab  incendio  lapis,  et  ab  ariete  materia  defen- 
dit, quae,  perpetuis  trabibus  pedes  quadragenos  ple- 
rumque introrsus  revincta,  neque  perrumpi,  neque  dis- 
trahi potost. 

XXIV.  Iis  tot  rebus  impedita  oppugnatione,  mili- 
tes, quum  toto  tempore  luto,  frigore  et  adsiduis  imbri- 
bus tardarentur,  tamen  continenti  labore  omnia  haec 
superaverunt  et  diebus  XXV  aggerem,  latum  pedes 
CGCXXX,  altum  pedes  LXXX,  exstruxerunt.  Quum 
is  murum  hostium  paene  contingeret,  et  Caesar  ad  opus 
consuetudine  excubaret  militesque  cohortaretur,  ne 
quod  omnino  tempus  ab  opere  intermitteretur:  paullo 
ante  tertiam  vigiliam  est  animadversum,  fumare  ag- 
gerem, quem  cuniculo  hostes  succenderant:  eodem- 
que  tempore  toto  muro  clamore  sublato,  duabus  portis 
ab  utroque  latere  turrium  eruptio  fiebat.  Alii  faces 
atque  aridam  materiem  de  muro  in  aggerem  eminus 
iaciebant,  picem  reliquasque  res,  quibus  ignis  excitari 
potest,  fundebant ; ut,  quo  primum  occurreretur,  aut 
cui  rei  ferretur  auxilium,  vix  ratio  iniri  posset.  Ta- 
men, quod  instituto  Caesaris  duae  semper  legiones  pro 
castris  excubabant/ pluresque  partitis  temporibus  erant 
in  opere,  celeriter  factum  est,  ut  alii  eruptionibus  resi- 
sterent, alii  turres  reducerent  aggeremque  interscinde- 
rent, omnis  vero  ex  castris  multitudo  ad  restinguendum 
concurreret. 

XXV.  Quum  in  omnibus  locis,  consumta  iam  reli- 
qua parte  noctis,  pugnaretur,  semperque  hostibus  spes 
victoriae  redintegraretur ; eo  magis,  quod  deustos  plu- 
teos turrium  videbant,  nec  facile  adire  apertos  ad  auxi- 
liandum animum  advertebant,  semperque  ipsi  recen- 
tes defessis  succederent,  omnemque  Galliae  salutem  in 
illo  vestigio  temporis  positam  arbitrarentur:  accidit, 
inspectantibus  nobis,  quod,  dignum  memoria  visum, 
praetermittendum  non  existimavimus.  Quidam  ante 
portam  oppidi  Gallus,  qui  per  manus  sevi  ac  picis  trans- 
ditas glebas  in  ignem  e regione  turris  proiiciebat,  scor- 

pione  ab  latere  dextro  transieetus  exanimatusque  con- 
cidit. Hunc  ex  proximis  unus  iacentem  transgressus, 
eodem  illo  munere  fungebatur:  eadem  ratione  ictu  scor- 
pionis exanimato  altero,  successit  tertius  et  tertio  quar- 
tus ; nec  prius  ille  est  a propugnatoribus  vacuus  reli- 
ctus locus,  quam,  restincto  aggere  atque  omni  parte  sub- 
motis hostibus,  finis  est  pugnandi  factus. 

XXVI.  Omnia  experti  Galli,  quod  res  nulla  succes- 
serat, postero  die  consilium  ceperunt  ex  oppido  profu- 
gere, hortante  et  iubente  Vercingetorige.  Id,  silentio 
noctis  conati,  non  magna  iactura  suorum  sese  effecturos 
sperabant,  propterca  quod  neque  longe  ab  oppido  castra 
Vercingetorigis  aberant,  et  palus  perpetua,  quae  inter- 
cedebat, Romanos  ad  insequendum  tardabat.  Iamquo 
hoc  facere  noctu  adparabant,  quum  matres  familiae  re- 
pente in  publicum  procurrerunt  flentesque,  proicctae  ad 
pedes  suorum,  omnibus  precibus  petierunt,  ne  se  et 
communes  liberos  hostibus  ad  supplicium  dederent, 
quos  ad  capiendam  fugam  naturae  et  virium  infirmitas 
impediret.  Ubi  eos  in  sententia  perstare  viderunt,  quod 
plerumque  in  summo  periculo  timor  misericordiam  non 
recipit,  conclamare  et  significaro  de  fuga  Romanis  coe- 
perunt. Quo  timore  perterriti  Galli,  ne  ab  equitatu  Ro- 
manorum viae  praeoccuparentur,  consilio  destiterunt. 

XXVII.  Postero  die  Caesar,  promota  turri  directis- 
que  operibus,  quae  facere  instituerat,  magno  coorto  im- 
bri, non  inutilem  hanc  ad  capiendum  consilium  tempe- 
statem arbitratus,  quod  paullo  incautius  custodias  in 
muro  dispositas  videbat,  suos  quoquo  languidius  in 
opere  versari  iussit  et,  quid  fieri  vellet,  ostendit.  Le- 
giones intra  vincas  in  occulto  expeditas  cohortatur,  ut 
aliquando  pro  tantis  laboribus  fructum  victoriae  perci- 
perent: his,  qui  primi  murum  adseendissent,  praemia 

proposuit,  militibusque  signum  'dedit.  Illi  subito  ex 
omnibus  partibus  evolaverunt  murumque  celeriter  com- 
pleverunt. 

XXVIII.  Hostes,  re  nova  perterriti,  muro  turribus- 
que deiecti,  in  foro  ac  locis  patentioribus  cuneatim  con- 
stiterunt, hoc  animo,  ut,  si  qua  ex  parte  obviam  contra 
veniretur,  acie  instructa  depugnarent.  Ubi  neminem  in 
aequum  locum  sese  demittere,  sed  toto  undique  muro 
circumfundi  viderunt,  veriti,  ne  omnino  spes  fugae  tol- 
leretur, abiectis  armis,  ultimas  oppidi  partes  continenti 
impetu  petiverunt:  parsque  ibi,  quum  angusto  porta- 
rum exitu  se  ipsi  premerent,  a militibus ; pars,  iam 
egressa  portis,  ab  equitibus  est  interfecta : nec  fuit  quis- 
quam, qui  praedae  studeret.  Sic  et  Genabensi  caede,  et 
labore  operis  incitati,  non  aetate  confectis,  non  mulie- 
ribus, non  infantibus  pepercerunt.  Denique  ex  omni 
eo  numero,  qui  fuit  circiter  XL  millium,  vix  DCCG, 
qui  primo  clamore  audito  se  ex  oppido  eiecerant,  inco- 
lumes ad  Vercingetorigem  pervenerunt.  Quos  ille,  mul- 
ta iam  nocte,  silentio  ex  fuga  excepit,  (veritus,  ne  qua 
in  castris  ex  eorum  concursu  et  misericordia  vulgi  se- 
ditio oriretur,)  ut,  procul  in  via  dispositis  familiaribus 
suis  principibusque  civitatum,  disparandos  deducen- 
dosque  ad  suos  curaret,  quae  cuique  civitati  pars  castro- 
rum ab  initio  obvenerat. 

XXIX.  Postero  die  concilio  convocato,  consolatus 
cohortatusque  est,  ne  se  admodum  animo  demitterent , 
neve  perturbarentur  incommodo : non  virtute , neque  in 
acie  vicisse  Romanos,  sed  artificio  quodam  et  scientia  op- 
pugnationis, cuius  rei  fuerint  ipsi  imperiti:  errare , si 
qui  in  bello  omnis  secundos  rerum  proventus  exspectent: 
sibi  numquam  placuisse,  Avaricum  defendi , cuius  rei  te- 
stes ipsos  haberet;  sed  factum  imprudentia  Biturigum  et 

nimia  obsequentia  reliquorum,  uti  hoc  incommodum  ac- 
ciperetur: id  tamen  se  celeriter  maioribus  commodis  sa- 
naturum. Nam,  quae  ab  reliquis  Gallis  civitates  dissen- 
f tirent,  has  sua  diligentia  adiunclurum  atque  unum  con- 
s silium  totius  Galliae  effecturum,  cuius  consensu  ne  orbis 
quidem  terrarum  possit  obsistere:  idque  se  prope  iam 
effectum  habere.  Interea  aequum  esse,  ab  iis  communis 
salutis  caussa  impetrari,  ut  castra  munire  instituerent , 
quo  facilius  repentinoshostiumimpetus  sustinere  possent. 

XXX.  Fuit  haec  oratio  non  ingrata  Gallis,  maxime, 
quod  ipse  animo  non  defecerat,  tanto  accepto  incommo- 
do, neque  se  in  occultum  abdiderat  et  conspectum  mul- 
titudinis fugerat:  plusque  animo  providere  et  praesen- 

| ' tire  existimabatur,  quod,  re  integra,  primo  incenden- 
dum Avaricum,  post  deserendum  censucrat.  Itaque,  ut 
j reliquorum  imperatorum  res  adversae  auctoritatem  mi- 
nuunt, sic  huius  ex  contrario  dignitas,  incommodo  ac- 
cepto, in  dies  augebatur:  simul  in  spem  veniebant  eius 
adfirmatione  de  reliquis  adiungendis  civitatibus,  pri- 
i mumque  eo  tempore  Galli  castra  munire  instituerunt, 
et  sic  sunt  animo  consternati,  homines  insueti  laboris, 
ut  omnia,  quae  imperarentur,  sibi  patienda  et  perfereu- 
da  existimarent. 

XXXI.  Nec  minus,  quam  est  pollicitus,  Vercinge- 
torix animo  laborabat,  ut  reliquas  civitates  adiungeret, 
atque  earum  principes  donis  pollicitationibusque  adii— 
ciebat.  Huic  rei  idoneos  homines  deligebat,  quorum 
quisque  aut  oratione  subdola,  aut  amicitia  facillime 

| capi  posset.  Qui  Avarico  expugnato  refugerant,  arman- 
dos vesti endosque  curat.  Simul  ut  deminutae  copiae 
redintegrarentur,  imperat  certum  numerum  militum 
civitatibus,  quem,  et  quam  ante  diem  in  castra  adduci 
velit ; sagittariosque  omnes , quorum  erat  permagnus 

in  Gallia  numerus,  conquiri  et  ad  se  mitti  iubet.  His 
rebus  celeriter  id,  quod  Avarici  deperierat,  expletur. 
InterimTeutomatus,  Olloviconis  filius,  rexNitiobrigum, 
cuius  pater  ab  senatu  nostro  amicus  erat  adpellatus,  cum 
magno  equitum  suorum  numero,  et  quos  ex  Aquitania 
conduxerat,  ad  eum  pervenit. 

XXXII.  Caesar,  Avarici  complures  dies  commora- 
tus, summamque  ibi  copiam  frumenti  et  reliqui  com- 
meatus nactus,  exercitum  ex  labore  atque  inopia  refecit. 
Iam  prope  hieme  confecta,  quum  ipso  anni  tempore  ad 
gerendum  bellum  vocaretur  et  ad  hostem  proficisci 
constituisset,  sive  eum  ex  paludibus  silvisque  elicere, 
sive  obsidione  premere  posset;  legati  ad  eum  principes 
Aeduorum  veniunt,  oratum,  ut  maxime  necessario  tem- 
pore civitati  subveniat:  summo  esse  in  periculo  rem; 
quod,  quum  singuli  magistratus  antiquitus  creari,  atque 
regiam  potestatem  annum  obtinere  consuesscnt,  duo  ma- 
gistratum gerant  et  se  uterque  eorum  legibus  creatum 
esse  dicat.  Horum  esse  alterum  Convictolitanem,  floren- 
tem et  illustrem  adolescentem;  alterum  Cotum,  antiquis- 
sima familia  natum,  atque  ipsum  hominem  summae  po- 
tentiae et  magnae  cognationis ; cuius  frater  Valetiacus 
proximo  anno  eumdem  magistratum  gesserit:  civitatem 
omnem  esse  in  armis,  divisum  senatum,  divisum  popu- 
lum; suas  cuiusque  eorum  clientelas.  Quod  si  diutius 
alatur  controversia,  fore,  uti  pars  cum  parte  civitatis 
confligat;  id  ne  accidat, positum  in  eius  diligentia  atque 
auctoritate. 

XXXIII.  Caesar,  etsi  a bello  atque  hoste  discedere 
detrimentosum  esse  existimabat,  tamen,  non  ignorans, 
quanta  ex  dissensionibus  incommoda  oriri  consuessent, 
ne  tanta  et  tam  coniuncta  populo  Romano  civitas,  quam 
ipso  semper  aluisset,  omnibusque  rebus  ornasset,  ad 


LIB.  vn.  CAP.  34.  35. 


469 

vim  atque  ad  arma  descenderet,  atque  ea  pars,  quae 
minus  sibi  confideret,  auxilia  a Vercingetorige  arcesse- 
ret, huic  rei  praevertendum  existimavit ; et  quod  legi- 
bus Aeduorum  his,  qui  summum  magistratum  obtine- 
rent, excedere  ex  finibus  non  liceret,  ne  quid  de  iure 
aut  de  legibus  eorum  deminuisse  videretur,  ipse  in 
Aeduos  proficisci  statuit,  senatumque  omnem,  et  quos  - 
inter  controversia  esset,  ad  se  Decetiam  evocavit.  Quum 
prope  omnis  civitas  eo  convenisset,  docereturque,  pau- 
cis clam  convocatis,  alio  loco,  alio  tempore,  atque  opor- 
tuerit, fratrem  a fratre  renunciatum,  quum  leges  duo 
ex  ima  familia,  vivo  utroque,  non  solum  magistratus 
creari  vetarent,  sed  etiam  in  senatu  esso  prohiberent: 
Cotum  imperium  deponere  coegit;  Convictolitanem, 
qui  per  sacerdotes,  more  civitatis  intromissis  magistra- 
tibus, esset  creatus,  potestatem  obtinere  iussit. 

XXXIV.  Hoc  decreto  interposito,  cohortatus  Ae- 
duos, ut  controversiarum  ac  dissensionum  oblivisceren- 
tur atque,  omnibus  omissis  his  rebus,  huic  bello  servi- 
rent, eaque,  quae  meruissent,  praemia  ab  se,  devicta 
Gallia,  exspectarent,  equitatumque  omnem  et  peditum 
millia  X sibi  celeriter  mitterent,  quae  in  praesidiis  rei 
frumentariae  caussa  disponeret,  exercitum  in  duas  par- 
tes divisit ; IV  legiones  in  Senones  Parisiosque  Labieno 
ducendas  dedit ; VI  ipse  in  Arvernos,  ad  oppidum  Gergo- 
viam secundum  flumen  Elaver  duxit:  equitatus  partem 
illi  adtribuit,  partem  sibi  reliquit.  Qua  re  cognita,  Ver- 
cingetorix, omnibus  interruptis  eius  fluminis  pontibus, 
ab  altera  Elaveris  parte  iter  facere  coepit. 

XXXV.  Quum  uterque  utrique  esset  exercitus  in 
conspectu  fereque  c regione  castra  poneret,  dispositis 
exploratoribus,  necubi  effecto  ponte  Romani  copias 
transducerent,  erat  in  magnis  Caesari  difficultatibus  res, 

ne  maiorem  aestatis  partem  flumine  impediretur;  quod 
non  fere  ante  autumnum  Elaver  vado  transiri  solet. 
Itaque,  ne  id  accideret,  silvestri  loco  castris  positis,  e 
regione  unius  eorum  pontium,  quos  Vercingetorix  re- 
scindendos curaverat,  postero  die  cum  duabus  legionibus 
in  occulto  restitit;  reliquas  copias  cum  omnibus  impe- 
dimentis, ut  consueverat,  misit,  captis  [quartis]  qui- 
busque cohortibus,  uti  numerus  legionum  constare 
videretur.  His,  quam  longissime  possent,  progredi  me- 
sis, quum  iam  ex  diei  tempore  coniecturam  caperet,  in 
castra  perventum,  iisdem  sublicis,  quarum  pars  inferior 
integra  remanebat,  pontem  reficere  coepit.  Celeriter 
effecto  opere  legionibusque  transductis,  et  loco  castris 
idoneo  delecto,  reliquas  copias  revocavit.  Vercingetorix, 
re  cognita,  ne  contra  suam  voluntatem  dimicare  cogere- 
tur, magnis  itineribus  antecessit. 

XXXVI.  Caesar  ex  eo  loco  quintis  castris  Gergo- 
viam pervenit,  equestrique  proelio  eo  die  levi  facto, 
perspecto  urbis  situ,  quae,  posita  in  altissimo  monte, 
omnis  aditus  difficiles  habebat,  de  expugnatione  despe- 
ravit; de  obsessione  non  prius  agendum  constituit, 
quam  rem  frumentariam  expedisset.  At  Vercingetorix, 
castris  prope  oppidum  in  monte  positis,  mediocribus 
circum  se  intervallis  separatim  singularum  civitatum 
copias  collocaverat;  atque  omnibus  eius  iugi  collibus 
occupatis,  qua  despici  poterat,  horribilem  speciem  prae- 
bebat: principesque  earum  civitatum,  quos  sibi  ad 
consilium  capiendum  delegerat,  prima  luce  quotidie  ad 
60  iubebat  convenire,  seu  quid  communicandum,  seu 
quid  administrandum  videretur:  nequeullum  ferediem 
intermittebat,  quin  equestri  proelio,  interiectis  sagitta- 
riis, quid,  in  quoque  esset  animi  ac  virtutis  suorum, 
periclitaretur.  Erat  e regione  oppidi  collis  sub  ipsis 

radicibus  montis,  egregie  munitus  atque  ex  omni  parte 
circumcisus : (quem  si  tenerent  nostri,  et  aquae  magna 
parte  et  pabulatione  libera  prohibituri  hostes  videban- 
tur ; sed  is  locus  praesidio  ab  iis  non  nimis  firmo  teno- 
batur:)  tamen  silentio  noctis  Caesar,  ex  castris  egressus, 
prius  quam  subsidio  ex  oppido  veniri  posset,  deiecto 
praesidio  potitus  loco,  duas  ibi  legiones  collocavit,  fos- 
samque duplicem  duodenum  pedum  a maioribus  castris 
ad  minora  perduxit,  ut  tuto  ab  repentino  hostium  in- 
cursu etiam  singuli  commeare  possent. 

XXXVII.  Dum  haec  ad  Gergoviam  geruntur,  Con- 
victolitanis  Aeduus,  rui  magistratum  adsignatum  a Cae- 
sare demonstravimus,  sollicitatus  ab  Arvernis  pecunia, 
cum  quibusdam  adolescentibus  colloquitur,  quorum  erat 
princeps  Litavicus  atque  eius  fratres,  amplissima  fami- 
lia nati  adolescentes.  Cum  iis  praemium  communicat 
hortaturque,  ut  se  liberos  et  imperio  natos  meminerint: 
unam  esse  Aeduorum  civitatem,  quae  certissimam  Galliae 
victoriam  distineat;  eius  auctoritate  reliquas  contineri; 
qua  transducta , locum  consistendi  Romanis  in  Gallia 
non  fore:  esse  nonnullo  se  Caesaris  beneficio  adfectum , 
sic  tamen,  ut  iustissimam  apud  cum  caussam  obtinuerit; 
sed  plus  communi  libertati  tribuere:  cur  enim  potius 
Aedui  de  suo  iure  et  de  legibus  ad  Caesarem  disceptato- 
rem, quam  Romani  ad  Aeduos,  veniant?  Celeriter  ado- 
lescentibus et  oratione  magistratus  et  praemio  deductis, 
quum  se  vel  principes  eius  consilii  fore  profiterentur, 
ratio  perficiendi  quaerebatur,  quod  civitatem  temere  ad 
suscipiendum  bellum  adduci  posse  non  confidebant 
Placuit,  uti  Litavicus  decem  illis  millibus,  quaeCaesari 
ad  bellum  mitterentur,  praeficeretur  atque  ea  ducenda 
curaret,  fratresque  eius  ad  Caesarem  praecurrerent. 
Reliqua,  qua  ratione  agi  placeat,  constituunt. 

XXXVIII.  Litavicus,  accepto  exercitu,  quum  millia 
passuum  circiter  XXX  ab  Gergovia  abesset,  convocatis 
subito  militibus,  lacrimans,  Quo  proficiscimur,  inquit, 
milites?  Omnis  noster  equitatus,  omnis  nobilitas  inte- 
riit: principes  civitatis,  Eporedirix  et  Virdumarus,  in- 
simulati proditionis,  ab  Romanis  indicta  caussa  interfe- 
cti sunt.  Haec  ab  iis  cognoscite,  qui  ex  ipsa  caede  fuge- 
runt: nam  ego,  fratribus  atque  omnibus  meis  propinquis 
interfectis,  dolore  prohibeor,  quae  gesta  sunt , pronun- 
ciare.  Producuntur  ii,  quos  ille  edocuerat,  quae  dici 
vellet,  atque  eadem,  quae  Litavicus  pronunciaverat, 
multitudini  exponunt : omnes  equites  Aeduorum  inter- 
fectos, quod  collocuti  cum  Arvernis  dicerentur ; ipsos  se 
inter  multitudinem  militum  occultasse  atque  ex  media 
caede  profugisse.  Conclamant  Aedui  et  Litavicum,  ut 
sibi  consulat,  obsecrant.  Quasi  vero,  inquit  ille,  consilii 
sit  res,  ac  non  necesse  sit  nobis  Gergoviam  contendere  et 
cum  Arvernis  nosmet  coniungere.  An  dubitamus,  quin, 
nefario  facinore  admisso,  Romani  iam  ad  nos  interficien- 
dos concurrant?  Proinde,  si  quid  est  in  nobis  animi, 
persequamur  eorum  mortem,  qui  indignissime  interie- 
runt, atque  hos  latrones  interficiamus.  Ostendit  cives 
Romanos,  qui  eius  praesidii  fiducia  una  erant.  Conti- 
nuo magnum  numerum  frumenti  commeatusque  diri- 
pit, ipsos  crudeliter  excruciatos  interficit:  nuncios  tota 
civitate  Aeduorum  dimittit,  eodem  mendacio  de  caede 
equitum  et  principum  permovet : hortatur,  ut  simili  ra- 
tione, atque  ipse  fecerit,  suas  iniurias persequantur. 

XXXIX.  Eporedirix  Aeduus,  summo  loco  natus 
adolescens  et  summae  domi  potentiae,  et  una  Virduma- 
rus, pari  aetate  et  gratia,  sed  genere  dispari,  quem  Cae- 
sar, sibi  ab  Divitiaco  transditum,  ex  humili  loco  ad 
summam  dignitatem  perduxerat,  in  equitum  numero 

convenerant,  nominalim  ab  eo  evocati.  His  erat  inter  sc 
de  principatu  contentio,  et  in  illa  magistratuum  contro- 
versia alter  pro  Convictolitane,  alter  pro  Coto  summis 
opibus  pugnaverant.  Ex  iis  Eporedirix,  cognito  Lita- 
vici  consilio,  media  fere  nocte  rem  ad  Caesarem  defert; 
orat,  ne  patiatur,  civitatem  pravis  adolescentium  consi- 
liis ab  amicitia  populi  Romani  deficere,  quod  futurum 
provideat , si  se  tot  hominum  millia  cumhostibus  coniun- 
xerint,  quorum  salutem  neque  propinqui  neglegere , ne- 
que civitas  levi  momento  aestimare  posset. 

XL.  Magna  adfectus  sollicitudine  hoc  nuncio  Cae- 
sar, quod  semper  Aeduorum  civitati  praecipue  indulse- 
rat,  nulla  interposita  dubitatione  legiones  expeditas 
quatuor  equitatumque  omnem  ex  castris  educit:  nec 
fuit  spatium  tali  tempore  ad  contrahenda  castra,  quod 
res  posita  in  celeritate  videbatur.  C.  Fabium  legatum 
cum  legionibus  duabus  castris  praesidio  relinquit.  Fra- 
tres Litavici  quum  comprehendi  iussisset,  paullo  ante 
reperit  ad  hostes  profugisse.  Adhortatus  milites,  ne  ne- 
cessario tempore  itineris  labore  permoveantur,  cupidis- 
simis omnibus,  progressus  millia  passuum  XXV,  agmen 
Aeduorum  conspicatus,  immisso  equitatu,  iter  eorum 
moratur  atqueimpedit,  interdicitque  omnibus,  nequem- 
quam  interficiant.  Eporedirigem  et  Virdumarum,  quos 
illi  interfectos  existimabant,  inter  equites  versari  suos- 
que adpel  lare  iubet.  Iis  cognitis  et  Litavici  fraude  per- 
specta, Aedui  manus  tendere,  deditionem  significare  et 
proiectis  armis  mortem  deprecari  incipiunt.  Litavicus 
cum  suis  clientibus,  quibus  more  Gallorum  nefas  est, 
etiam  in  extrema  fortuna  deserere  patronos,  Gergoviam 
profugit. 

XXI.  Caesar,  nunciis  ad  civitatem  Aeduorum  mis- 
sis, qui  suo  beneficio  conservatos  docerent,  quos  iure 


Digitized  by 


DE  BELLO  GALLICO 


m 

belli  interficere  potuisset,  tribusque  horis  noctis  exerci- 
tui ad  quietem  datis,  castra  ad  Gergoviam  movit.  Medio 
fere  itinere  equites,  ab  Fabio  missi,  quanto  res  in  peri- 
culo fuerit,  exponunt ; summis  copiis  castra  oppugnata 
demonstrant ; quum  crebro  integri  defessis  succederent 
nostrosque  adsiduo  labore  defatigarent,  quibus  propter 
magnitudinem  castrorum  perpetuo  esset  eisdem  in  val- 
lo permanendum ; multitudine  sagittarum  atque  omni 
genere  telorum  multos  vulneratos : ad  haec  sustinenda 
magno  usui  fuisse  tormenta : Fabium  discessu  eorum, 
duabus  relictis  portis,  obstruere  ceteras,  pluteosque  val- 
lo addere  et  se  in  posterum  diem  similem  ad  casum  pa- 
rare. His  rebus  cognitis,  Caesar  summo  studio  militum 
ante  ortum  solis  in  castra  pervenit. 

XLII.  Dum  haec  ad  Gergoviam  geruntur,  Aedui, 
primis  nunciis  ab  Lilavico  acceptis,  nullum  sibi  ad  co- 
gnoscendum spatium  relinquunt.  Impellit  alios  avari- 
tia, alios  iracundia  et  temeritas,  quaemaxime  illi  homi- 
num generi  est  innata,  ut  levem  auditionem  habeant 
pro  re  comperta.  Bona  civium  Romanorum  diripiunt, 
caedes  faciunt,  in  servitutem  abstrahunt.  Adiuvat  rem 
proclinatam  Convictolitanis,  plebemque  ad  furorem  im- 
pellit, ut,  facinore  admisso,  ad  sanitatem  pudeat  reverti. 
M.  Aristium  tribunum  militum,  iter  ad  legionem  facienr 
tem,  data  fide  ex  oppido  Cabillono  educunt : idem  face- 
re cogunt  eos,  qui  negotiandi  caussa  ibi  constiterant. 
Hos  continuo  in  itinere  adorti,  omnibus  impedimentis 
exuunt ; repugnantes  diem  noctemque  obsident ; mul- 
tis utrimque  interfectis,  maiorem  multitudinem  ad  arma 
concitant. 

XLIII.  Interim  nuncio  adlato,  omnes  eorum  milites 
in  potestate  Caesaris  teneri,  concurrunt  ad  Aristium ; 
nihil  publico  factum  consilio  demonstrant;  quaestionem 

de  bonis  direptis  decernunt;  Litavici  fratrumquo  bona 
publicant:  legatos  ad  Caesarem  sui  purgandi  gratia 
mittunt.  Haec  faciunt  recuperandorum  suorum  caussa: 
sed  contaminati  facinore  et  capti  compendio  ex  direptis 
bonis,  quod  ea  res  ad  multos  pertinebat,  et  timore  poenae 
exterriti,  consilia  clam  de  belloinire incipiunt,  civitates- 
que reliquas  legationibus  sollicitant.  Guae  tametsi  Cae- 
sar intellegebat,  tamen,  quam  mitissime  potest,  legatos 
adpellat : nihil  se  propter  inscientiam  levitatemque  vulgi 
gravius  de  civitate  iudicare,  neque  de  sua  in  Aeduos  be- 
nevolentia deminuere.  Ipse,  maiorem  Galliae  motum 
exspectans,  ne  ab  omnibus  civitatibus  circumsisteretur, 
consilia  inibat,  quemadmodum  ab  Gergovia  discederet 
ac  rursus  omnem  exercitum  contraheret ; ne  profectio, 
nata  ab  timore  defectionis,  similis  fugae  videretur. 

XLIV.  Ilaec  cogitanti  accidere  visa  est  facultas  bene 
gerendae  rei.  Nam  quum  minora  in  castra  operis  per- 
spiciendi caussa  venisset,  animadvertit  collem,  qui  ab 
hostibus  tenebatur,  nudatum  hominibus,  qui  superio- 
ribus diebus  vix  prae  multitudine  cerni  poterat.  Admi- 
ratus quaerit  ex  perfugis  caussam,  quorum  magnus  ad 
eum  quotidie  numerus  confluebat.  Constabat  inter  om- 
nes, quod  iam  ipse  Caesar  per  exploratores  cognoverat, 
dorsum  esse  eius  iugi  prope  aequum ; sed  hinc  silvestre 
et  angustum,  qua  esset  aditus  ad  alteram  oppidi  partem: 
huic  loco  vehementer  illos  timere,  nec  iam  aliter  sentire, 
uno  colle  ab  Romanis  occupato,  si  alterum  amisissent, 
quin  paene  circumvallati  atque  omni  exitu  et  pabulatio- 
ne interclusi  viderentur:  ad  hunc  muniendum  locum 
omnes  a Vercingetorige  evocatos. 

XLV.  Hac  re  cognita,  Caesar  mittit  complures  equi- 
tum turmas  eo  de  media  nocte:  iis  imperat,  ut  paullo 
tumultuosius  omnibus  in  locis  pervagarentur.  Prima 


<76  DE  BELLO  GALLICO 

luce  magnum  numerum  impedimentorum  ex  castris 
mulorumque  produci,  eque  iis  stramenta  detrahi,  mu- 
lionesque cum  cassidibus,  equitum  specie  ac  simulatio- 
ne, collibus  circumvehi  iubet.  His  paucos  addit  equites, 
qui  latius  ostentationis  caussa  vagarentur.  Longo  cir- 
cuitu  easdem  omnes  iubet  petere  regiones.  Haec  procul 
ex  oppido  videbantur,  ut  erat  a Gergovia  despectus  in 
castra ; neque  tanto  spatio,  certi  quid  esset,  explorari 
poterat.  Legionem  unam  eodem  iugo  mittit  et  paullo 
progressam  inferiore  constituit  loco  silvisque  occultat. 
Augetur  Gallis  suspicio  atque  omnes  illo  ad  munitionem 
copiae  transducuntur.  Vacua  castra  hostium  Caesar  con- 
spicatus, tectis  insignibus  suorum,  occultatisque  signis 
militaribus,  raros  milites,  ne  ex  oppido  animadverte- 
rentur, ex  maioribus  castris  in  minora  transducit  lega- 
tisque, quos  singulis  legionibus  praefecerat,  quid  fieri 
vellet,  ostendit : in  primis  monet,  ut  contineant  milites, 
ne  studio  pugnandi  aut  spe  praedae  longius  progredian- 
tur : quid  iniquitas  loci  habeat  incommodi,  proponit  : 
hoc  una  celeritate  posse  vitari:  occasionis  esse  rem, 
non  proelii.  His  rebus  expositis,  signum  dat,  et  ab 
dextra  parte  alio  adscensu  eodem  tempore  Aeduos 
mittit. 

XLVI.  Oppidi  murus  ab  planitie  atque  initio  ad- 
scensus,  recta  regione,  si  nullus  amfractus  intercederet, 
MCC  passus  aberat:  quidquid  huic  circuitus  ad  mol- 
liendum clivum  accesserat,  id  spatium  itineris  augebat. 
At  medio  fere  colle  in  longitudinem,  ut  natura  montis 
ferebat,  ex  grandibus  saxis  sex  pedum  murum,  qui 
nostrorum  impetum  tardaret,  praeduxerantGalli,  atque, 
inferiore  omni  spatio  vacuo  relicto,  superiorem  partem 
collis  usque  ad  murum  oppidi  densissimis  castris  com- 
pleverant. Milites,  dato  signo,  celeriter  ad  munitionem 

perveniunt,  eamque  transgressi,  trinis  castris  potiun- 
tur.  Ac  tanta  fuit  in  castris  capiendis  celeritas,  ut  Teu- 
tomatus.rex  Nitiobrigum,  subito  in  tabernaculo  oppres- 
sus, ut  meridie  conquieverat,  superiore  corporis  parte 
nudata,  vulnerato  equo,  vix  se  ex  manibus  praedantium 
militum  eriperet. 

XLVH.  Consecutus  id,  quod  animo  proposuerat, 
Caesar  receptui  cani  iussit  legionisque  decimae,  quacum 
erat .condonatus,  signa  consistere.  At  reliquarum  mili- 
tes legionum,  non  exaudito  tubae  sono,  quod  satis  ma- 
gna vallis  intercedebat,  tamen  ab  tribunis  militum  lega- 
tisque, ut  erat  a Caesare  praeceptum,  retinebantur : sed 
elati  spe  celeris  victoriae  et  hostium  fuga  superiorum- 
que  temporum  secundis  proeliis,  nihil  adeo  arduum  sibi 
existimabant,  quod  non  virtute  consequi  possent  • ne- 
que prius  finem  sequendi  fecerunt,  quam  muro  oppidi 
portisque  adpropinquarent.  Tum  vero  ex  omnibus  ur- 
bis partibus  orto  clamore,  qui  longius  aberant,  repen- 
tino tumultu  perterriti,  quum  hostem  intra  portas  esse 
existimarent,  sese  ex  oppido  eiecerunt.  Matres  familiae 
de  muro  vestem  argentumque  iactabant  et,  pectoris  fine 
prominentes,  passis  manibus  obtestabantur  Romanos 
ut  sibi  parcerent,  neu,  sicut  Avarici  fecissent,  nemulie^ 
nbus  quidem  atque  infantibus  abstinerent.  Nonnullae, 
de  muris  per  manus  demissae,  sese  militibus  transdo^ 
bant.  L.  Fabius,  centurio  legionis  VIII,  quem  inter  suos 
eo  die  dixisse  constabat,  excitari  se  Avaricensibus  prae- 
miis, neque  commissurum,  ut  prius  quisquam  murum 
adscenderet,  tres  suos  nactus  manipulares  atque  ab  iis 
sublevatus  murum  adscendit.  Eos  ipse  rursus  singulos 
exceptans,  in  murum  extulit. 

XLVIII.  Interim  ii,  qui  ad  alteram  partem  oppidi, 
ut  supra  demonstravimus,  munitionis  caussa  convcne^ 
Idl.  Caes.  Af 

rant,  primo  exaudito  clamore,  inde  etiam  crebris  nun- 
ciis  incitati,  oppidum  ab  Romanis  teneri,  praemissis 
equitibus,  magno  concursu  eo  contenderunt.  Eorum  ut 
quisque  primus  venerat,  sub  muro  consistebat  suorum- 
que pugnantium  numerum  augebat.  Quorum  quum 
magna  multitudo  convenisset,  matres  familiae,  quae 
paullo  ante  Romanis  de  muro  manus  tendebant,  suos 
obtestari  et  more  Gallico  passum  capillum  ostentaro 
liberosque  in  conspectum  proferre  coeperunt.  Erat  Ro- 
manis nec  loco,  nec  numero,  aequa  contentio:  simul,  et 
cursu  et  spatio  pugnae  defatigati,  non  facile  recentes 
atque  integros  sustinebant.. 

XLIX.  Caesar,  quum  iniquo  loco  pugnari,  hostium- 
que augeri  copias  videret,  praemetuens  suis,  ad  T. Sex- 
tium legatum,  quem  minoribus  castris  praesidio  reli- 
querat, mittit,  ut  cohortes  ex  castris  celeriter  educeret 
et  sub  infimocolle  abdextro  latere  hostiumconstitueret: 
ut,  si  nostros  loco  depulsos  vidisset,  quo  minus  libere 
hostes  insequerentur,  terreret.  Ipse  paullum  ex  eo  loco 
cum  legione  progressus,  ubi  constiterat,  eventum  pu- 
gnae exspectabat. 

L.  Quum  acerrime  comminus  pugnaretur,  hostes 
loco  et  numero,  nostri  virtute  confiderent : subito  sunt 
Aedui  visi,  ab  latere  nostris  aperto,  quos  Caesar  ab  dex- 
tra parte  alio  adseensu,  manus  distinendae  caussa,  mi- 
serat. Hi  similitudine  armorum  vehementer  nostros 
perterruerunt:  ac,  tametsi  dextris  humeris  exsertis 
animadvertebantur,  quod  insigne  pacatis  esse  consue- 
rat, tamen  id  ipsum  sui  fallendi  caussa  milites  ab  ho- 
stibus factum  existimabant.  Eodem  tempore  L.  Fabius 
centurio,  quique  una  murum  adseenderant,  circumventi 
atque  interfecti  de  muro  praecipitantur.  M.  Petreius, 
eiusdem  legionis  centurio,  quum  portas  excidere  cona- 

tus  esset,  a multitudine  oppressus  ac  sibi  desperans, 
multis  iam  vulneribus  acceptis,  manipularibus  suis, 
qui  illum  secuti  erant,  Quoniam,  inquit,  me  una  vobis- 
cum  servare  nonpossum,  vestrae  quidem  certe  vitae  pro- 
spiciam, quos  cupiditate  gloriae  adductus  in  periculum 
deduxi.  1 os,  data  facultate,  vobis  consulite.  Simul  in 
medios  hostis  irrupit,  duobusque  interfectis,  reliquos  a 
porta  paullum  submovit.  Conanlibus  auxiliari  suis, 
Frustra,  inquit,  meae  vitae  subvenire  conamini,  quem 
iam  sanguis  viresque  deficiunt:  proinde  hinc  abite,  dum 
est  facultas,  vosque  ad  legionem  recipite.  Ita  pugnans 
post  paullulum  concidit,  ac  suis  saluti  fuit. 

LI.  Nostri,  quum  undique  premerentur,  XLVI  cen- 
turionibus amissis,  deiecti  sunt  loco : sed  intolerantius 
Gallos  insequentes  legio  X tardavit,  quae  pro  subsidio 
paullo  aequiore  loco  constiterat.  Hanc  rursus  XIII  le- 
gionis cohortes  exceperunt,  quae,  ex  castris  minoribus 
eductae,  cum  T.  Sextio  legato  locum  ceperant  superio- 
rem. Legiones,  ubi  primum  planitiem  adtigerunt,  infe- 
stis contra  hostes  signis  constiterunt.  Vercingetorix  ab 
radicibus  collis  suos  intra  muuiliones  reduxit.  Eo  die 
milites  sunt  paullo  minus  DCC  desiderati. 

LII.  Postero  die  Caesar,  concione  advocata,  temeri- 
tatem cupiditatemque  militum  reprehendit,  quod  sibi  ipsi 
iudicavissent,  quo  procedendum,  aut  quid  agendum  vide- 
retur, neque  signo  recipiendi  dato  constitissent,  neque  ab 
tribunis  militum  Icgalisque  retineri  potuissent:  exposito, 
quid  iniquitas  loci  posset,  quid  ipse  ad  Avaricum  sensis- 
set, quum,  sine  duce  et  sine  equitatu  deprehensis  hosti- 
bus, exploratam  victoriam  dimisisset,  ne  parvum  modo 
detrimentum  in  contentione  propter  iniquitatem  loci  ac- 
cideret. Quanto  opere  eorum  animi  magnitudinem  ad- 
miraretur, quos  non  castrorum  munitiones,  non  altitudo 

montis,  non  murus  oppidi  tardare  potuisset;  tanto  opere 
licentiam  adrogantiamque  reprehendere,  quod  plus  se, 
quam  imperatorem,  de  victoria  atque  exitu  rerum  sen- 
tire  existimarent : nec  minus  se  in  milite  modestiam  et 
continentiam,  quam  virtutem  atque  animi  magnitudinem 
desiderare. 

LIII.  Hac  habita  concione  et  ad  extremam  orationem 
confirmatis  militibus,  ne  ob  hanc  caussam  animo  permo- 
verentur, neu,  quod  iniquitas  loci  adtulisset,  id  virtuti 
hostium  tribuerent;  eadem  de  profectione  cogitans,  quae 
ante  senserat,  legiones  ex  castris  eduxit  aciemque  ido- 
neo loco  constituit.  Quum  Vercingetorix  nihilo  magis 
in  aequum  locum  descenderet,  levi  facto  equestri  proelio 
atque  eo  secundo,  in  castra  exercitum  reduxit.  Quum 
hoc  idem  postero  die  fecisset,  salis  ad  Gallicam  ostenta- 
tionem minuendam  militumque  animos  confirmandos 
factum  existimans,  in  Aeduos  castra  movit.  Ne  tum 
quidem  insecutis  hostibus,  tertio  die  ad  flumen  Elaver 
pontem  refecit  atque  exercitum  transduxit. 

LIV.  Ibi  a Yirdumaro  atque  Eporedirige  Aeduis  ad- 
pellatus,  discit,  cum  omni  equitatu  Litavicum  ad  solli- 
citandos Aeduos  profectum : opus  esse,  et  ipsos  antece- 
dere ad  confirmandam  civitatem.  Etsi  multis  iam  rebus 
perfidiam  Aeduorum  perspectam  habebat,  atque  horum 
discessu  admaturari  defectionem  civitatis  existimabat: 
tamen  eos  retinendos  non  censuit,  ne  aut  inferre  iniu- 
riam  videretur,  aut  dare  timoris  aliquam  suspicionem. 
Discedentibus  bis  breviter  sua  in  Aeduos  merita  expo- 
nit: quos  et  quam  humiles  accepisset,  compulsos  in  op- 
pida, multatos  agris,  omnibus  ereptis  copiis,  imposito 
stipendio,  obsidibus  summa  cum  contumelia  extortis : et 
quam  in  fortunam,  quamque  in  amplitudinem  deduxis- 
set, ut  non  solum  in  pristinum  statum  redissent,  sed  om- 

nium  temporum  dignitatem  et  gratiam  antecessisse  vide- 
rentur. His  datis  mandatis,  eos  ab  se  dimisit. 

LV.  Noviodunum  erat  oppidum  Aeduorum,  ad  ri- 
pas Ligeris  opportuno  loco  positum.  Huc  Caesar  omnes 
obsides  Galliae,  frumentum,  pecuniam  publicam,  suo- 
rum atque  exercitus  impedimentorum  magnam  partem 
contulerat:  huc  magnum  numerum  equorum,  huius 
belli  caussa  in  Italia  atque  Hispania  coemtum,  miserat. 
Eo  quum  Eporedirix  Virdumarusque  venissent  et  de 
statu  civitatis  cognovissent,  LitavicumBibracto  ab  Aeduis 
receptum,  quod  est  oppidum  apud  eos  maximae  auctori- 
tatis, Convictolitanem  magistratum  magnamque partem 
senatus  ad  eum  convenisse,  legatos  ad  Vercingetorigem 
de  pace  et  amicitia  concilianda  publice  missos:  non 
praetermittendum  tantum  commodum  existimaverunt. 
Itaque,  interfectis  Novioduni  custodibus,  quique  eo 
negotiandi  aut  itineris  caussa  convenerant,  pecuniam 
atque  equos  inter  se  partiti  sunt;  obsides  civitatum 
Bibracte  ad  magistratum  deducendos  curaverunt;  oppi- 
dum, quod  ab  se  teneri  non  posse  iudicabant,  ne  cui 
esset  usui  Romanis,  incenderunt ; frumenti  quod  subito 
potuerunt  navibus  avexerunt,  reliquum  flumine  atque 
incendio  corruperunt;  ipsi  ox  tinitimis  regionibus  co- 
pias cogere,  praesidia  custodiasque  ad  ripas  Ligeris 
disponere  equitatunique  omnibus  locis,  iniiciendi  timo- 
ris caussa,  ostentare  coeperunt,  si  ab  re  frumentaria 
Romanos  excludere,  aut  adductos  inopia  ex  provincia 
excludere  possent.  Quam  ad  spem  multum  eos  adiuva- 
bat,  quod  Liger  ex  nivibus  creverat,  ut  omnino  vado 
non  posse  transiri  videretur. 

LVI.  Quibus  rebus  cognitis,  Caesar  maturandum 
sibi  consuit,  si  esset  in  perficiendis  pontibus  periclitan- 
dum, ut  prius,  quam  essent  maiores  eo  coactae  copiae, 

dimicaret.  Nam,  ut  commutato  consilio  iter  in  provin- 
ciam converteret,  id  nemo  tunc  quidem  necessario  faci- 
undum  existimabat,  quum  quod  infamia  atque  indi- 
gnitas rei  et  oppositus  mons  Cevenna  viarumque  diffi- 
cultas impediebat,  tum  maxime,  quod  abiuncto  Labieno 
atque  iis  legionibus,  quas  una  miserat,  vehementer 
' timebat.  Itaque,  admodum  magnis  diurnis  atque  no- 

cturnis itineribus  confectis,  contra  omnium  opinionem 
ad  Ligerim  pervenit ; vadoque  per  equites  invento,  pro 
rei  nesessitate  opportuno,  ut  brachia  modo  atque  humeri 
ad  sustinenda  arma  liberi  ab  aqua  esse  possent,  dispo- 
' sito  equitatu,  qui  vim  fluminis  refringeret,  atque  hosti- 
bus primo  adspectu  perturbatis,  incolumem  exercitum 
transduxit : frumentumque  in  agris  et  pecoris  copiam 
naclus,  repleto  iis  rebus  exercitu,  iter  in  Senonas  facere 
instituit. 

LVII.  Dum  haec  apud  Caesarem  geruntur,  Labienus 
eo  supplemento,  quod  nuper  ex  Italia  venerat,  relicto 
Agendici,  ut  esset  impedimentis  praesidio,  cum  quatuor 
legionibus  Lutetiam  proficiscitur.  Id  est  oppidum  Pa- 
risiorum, posttum  in  insula  fluminis  Sequanae.  Cuius 
adventu  ab  hostibus  cognito,  magnae  ex  finitimis  civi- 
tatibus copiae  convenerunt.  Summa  imperii  transditur 
j,  Camulogeno  Aulerco,  qui,  prope  confectus  aetate,  tamen 

propter  singularem  scientiam  rei  militaris  ad  eum  est 
honorem  evocatus.  Is  quum  animum  advertisset,  per- 
petuam esse  paludem,  quae  influeret  in  Sequanam  atque 
illum  omnem  locum  magnopere  impediret,  hic  consedit 
/ nostrosque  transitu  prohibere  instituit. 

LVIII.  Labienus  primo  vineas  agere,  cratibus  atque 
' aggere  paludem  explere  atque  iter  munire  conabatur. 

Postquam  id  difficilius  confieri  animadvertit,  silentio  c 
castris  tertia  vigilia  egressus,  eodem,  quo  venerat,  ili- 

nere  Melodunum  pervenit.  Id  est  oppidum  Senonum, 
in  insula  Sequanae  positum,  ut  paullo  ante  Lutetiam 
diximus.  Deprehensis  navibus  circiter  L celeriterque 
coniunctis,  atque  eo  militibus  impositis,  et  rei  novitate 
perterritis  oppidanis,  quorum  magna  pars  ad  bellum 
erat  evocata,  sine  contentione  oppido  potitur.  Refecto 
ponte,  quem  superioribus  diebus  hostes  resciderant, 
exercitum  transducit  et  secuudo  flumine  ad  Lutetiam 
iter  facere  coepit.  Ilostes,  re  cognita  ab  iis,  qui  a Me- 
loduno profugerant,  Lutetiam  incendi  pontesque  eius 
oppidi  rescindi  iubent:  ipsi  profecti  a palude,  in  ripis 
Sequanae,  e regione  Lutetiae,  contra  Labieni  castra 
considunt. 

LIX.  Iam  Caesar  a Gergovia  discessisse  audiebatur: 
iam  de  Aeduorum  defectione  et  secundo  Galliae  motu 
rumores  adferebantur,  Gallique  in  colloquiis,  interclu- 
sum  itinere  et  Ligeri  Caesarem,  inopia  frumenti  coactum, 
in  provinciam  contendisse  confirmabant.  Bellovaci  au- 
tem, defectione  Aeduorum  cognita,  qui  ante  erant  per 
se  infideles,  manus  cogere  atque  aperte  bellum  parare 
coeperunt.  Tum  Labienus,  tanta  rerum  commutatione, 
longe  aliud  sibi  capiendufn  consilium,  atque  antea  sen- 
serat, intellegebat:  neque  iam,  ut  aliquid  adquireret 
proelioque  hostes  lacesseret;  sed  ut  incolumem  exerci- 
tum Agendicum  reduceret,  cogitabat.  Namque  altera  ex 
parte  Bellovaci,  quae  civitas  in  Gallia  maximam  habet 
opinionem  virtutis,  instabant;  alteram  Camulogenus 
parato  atque  instructo  exercitu  tenebat : tum  legiones, 
a praesidio  atque  impedimentis  interclusas,  maximum 
flumen  distinebat.  Tantis  subito  difficultatibus obieclis, 
ab  animi  virtute  auxilium  petendum  videbat. 

LX.  Itaque  sub  vesperum  consilio  convocato,  cohor- 
tatus, ut  ea,  quae  imper asset,  diligenter  industrieque 

administrarent,  naves,  quas  a Meloduno  deduxerat,  sin- 
gulas equitibus  Romanis  adtribuit  et,  prima  confecta  vi- 
gilia, quatuor  millia  passuum  secundo  flumine  silentio 
progredi  ibique  se  exspectari  iubel.  Quinque  cohortes, 
quas  minime  firmas  ad  dimicandum  esse  existimabat, 
castris  praesidio  relinquit:  quinque  eiusdem  legionis 
reliquas  de  media  nocte  cum  omnibus  impedimentis  ad- 
verso flumine  magno  tumultu  proficisci  imperat.  Con- 
quirit etiam  lintres : has,  magno  sonitu  remorum  inci- 
tatas, in  eamdem  partem  mittit.  Ipse  post  paullo,  silen- 
tio egressus,  cum  tribus  legionibus  eum  locum  petit, 
quo  naves  adpelli  iusserat. 

LXI.  Eo  quum  esset  ventum,  exploratores  hostium, 
ut  omni  fluminis  parte  erant  dispositi,  inopinantes,  quod 
magno  subito  erat  coorta  tempestas,  ab  nostris  oppri- 
muntur: exercitus  equitatusque,  equitibus  Romanis 
administrantibus,  quos  ei  negotio  praefecerat,  celeriter 
transmittitur.  Uno  fere  tempore  sub  lucem  hostibus 
nunciatur,  in  castris  Romanorum  praeter  consuetudi- 
nem tumultuari  et  magnum  ire  agmen  adverso  flumine, 
sonitumque  remorum  in  eadem  parte  exaudiri  et  paullo 
infra  milites  navibus  transportari.  Quibus  rebus  audi- 
tis, quod  existimabant  tribus  locis  transire  legiones  at- 
que omnes,  perturbatos  defectione  Aeduorum,  fugam  pa- 
rare, suas  quoque  copias  in  tris  partes  distribuerunt. 
Nam,  et  praesidio  e regione  castrorum  relicto,  et  parva 
manu  Metiosedum  versus  missa,  quae  tantum  progre- 
deretur, quantum  naves  processissent,  reliquas  copias 
contra  Labienum  duxerunt. 

LXII.  Prima  luce  et  nostri  omnes  erant  transportati, 
et  hostium  acies  cernebatur.  Labienus,  milites  cohorta- 
tus, ut  suae  pristinae  virtutis  et  tot  secundissimorum 
proeliorum  memoriam  retinerent , atque  ipsum  Caesarem, 

cuius  ductu  saepenumero  hostes  superassent,  praesentem 
adesse  existimarent,  dat  signum  proelii.  Primo  con- 
cursu ab  dextro  cornu,  ubi  septima  legio  constiterat,  ho- 
stes pelluntur  atque1!*!  fugam  coniiciuntur : ab  sinistro, 
quem  locum  duodecima  legio  tenebat,  quum  primi  or- 
dines hostium  transfixi  pilis  concidissent,  tamen  acer- 
rime reliqui  resistebant,  nec  dabat  suspicionem  fugae 
quisquam.  Ipse  dux  hostium  Camulogenus  suis  aderat 
atque  eos  cohortabatur.  At,  incerto  etiam  nunc  exitu  vi- 
ctoriae, quum  septimae  legionis  tribunis  esset  nuncia- 
tum,  quae  in  sinistro  cornu  gererentur,  post  tergum  ho- 
stium legionem  ostenderunt  signaque  intulerunt.  Ne  eo 
quidem  tempore  quisquam  loco  cessit,  sed  circumventi 
omnes  interfectique  sunt.  Eamdem  fortunam  tulit  Ca- 
mulogenus. At  ii,  qui  praesidio  contra  castra  Labieni 
erant  relicti,  quum  proelium  commissum  audissent, 
subsidio  suis  ierunt  collemque  ceperunt,  neque  nostro- 
rum militum  victorum  impetum  sustinere  potuerunt. 
Sic,  cum  suis  fugientibus  permixti,  quos  non  silvae 
monlesque  texerunt,  ab  equitatu  sunt  interfecti.  Hoc 
negotio  confecto,  Labienus  revertitur  Agendicum,  ubi 
impedimenta  totius  exercitus  relicta  erant:  inde  cum 
omnibus  copiis  ad  Caesarem  pervenit. 

LXLtl.  Defectione  Aeduorum  cognita,  Bellum  auge- 
tur. Legationes  in  omnes  partes  circummittuntur: 
quantum  gratia,  auctoritate,  pecunia  valent,  ad  sollici- 
tandas civitates  nituntur.  Nacti  obsides,  quos  Caesar 
apud  eos  deposuerat,  horum  supplicio  dubitantes  terri- 
tant. Petunt  a Vercingetorige  Aedui,  ad  se  veniat  ratio- 
nesque belli  gerendi  communicet.  Re  impetrata  conten- 
dunt, ut  ipsis  summa  imperii  transdatur;  et,  re  in  con- 
troversiam deducia,  totius  Galliae  concilium  Bibracte 
indicitur.  Eodem  conveniunt  undique  frequentes.  Mul- 

titudinis  suffragiis  res  permittitur:  ad  unum  omnes 
Vercingetorigem  probant  imperatorem.  Ab  hoc  concilio 
Remi,  Lingones,  Treviri  afuerunt:  illi,  quod  amicitiam 
Romanorum  sequebantur;  Treviri?  quod  aberant  lon- 
gius et  ab  Germanis  premebantur:  quae  fuit  caussa, 
quare  toto  abessent  bello  et  neutris  auxilia  mitterent. 
Magno  dolore  Aedui  ferunt,  se  deiectos  principatu : que- 
runtur fortunae  commutationem  et  Caesaris  in  se  indul- 
gentiam requirunt ; neque  tamen,  suscepto  bello,  suum 
consilium  ab  reliquis  separare  audent.  Inviti,  summae 
spei  adolescentes,  Eporedirix  et  Virdumarus,  Vercinge- 
torigi parent. 

LXJV.  Ille  imperat  reliquis  civitatibus  obsides:  de- 
nique ei  rei  constituit  diem : huc  omnes  equites,  XV 
millia  numero,  celeriter  convenire  iubet:  peditatu, 
quem  ante  habuerit,  se  fore  contentum  dicit,  neque  for- 
tunam tentaturum,  aut  in  acie  dimicaturum ; sed,  quo- 
niam abundet  equitatu,  perfacile  esse  factu,  frumenta- 
tionibus pabulationibusque  Romanos  prohibere : aequo 
modo  animo  sua  ipsi  frumenta  corrumpant  aedificiaque 
incendant,  qua  rei  familiaris  iactura  perpetuum  impe- 
rium liberlatemquo  so  consequi  videant.  His  constitu  - 
tis  rebus,  Aeduis  Segusianisque,  qui  sunt  finitimi  pro- 
vinciae, X millia  peditum  imperat:  huc  addit  equites 
DCCC.  His  praeficit  fratrem  Eporedirigis,  bellumque 
inferre  Allobrogibus  iubet.  Altera  ex  parte  Gabalos 
proximosque  pagos  Arvernorum  in!  Helvios,  item  Ru- 
tenos Cadurcosque  ad  fines  Volcarum  Arecomicorum  de- 
populandos mittit.  Nihilo  minus  clandestinis  nunciis 
legationibusque  Allobrogas  sollicitat,  quorum  mentes 
nondum  ab  superiore  bello  resedisse  sperabat.  Horum 
principibus  pecunias,  civitati  autem  imperium  totius 
provinciae  pollicetur. 

LXV.  Ad  hos  omnes  casus  provisa  erant  praesidia 
cohortium  duarum  et  viginti,  quae  ex  ipsa  coacta  pro- 
vincia ab  L.  Caesare  legato  ad  omnes  partes  opponeban- 
tur. Helvii,  sua  sponte  cum  finitimis  proelio  congressi, 
pelluntur  et,  C.  Valerio  Donotauro,  Caburi  filio,  prin- 
cipe civitatis,  compluribusque  aliis  interfectis,  intra  op- 
pida murosque  compelluntur.  Allobroges,  crebris  ad 
Rhodanum  dispositis  praesidiis,  magna  cum  cura  et  di- 
ligentia suos  tuentur.  Caesar,  quod  hostes  equitatu  su- 
periores esse  intellegebat  et,  interclusis  omnibus  itine- 
ribus, nulla  re  ex  provincia  atque  Italia  sublevari  pote- 
rat, trans  Rhenum  in  Germaniam  mittit  ad  eas  civitates, 
quas  superioribus  annis  pacaverat,  equitesque  ab  his 
arcessit  et  levis  armaturae  pedites,  qui  inter  eos  proe- 
liari consueverant.  Eorum  adventu,  quod  minus  ido- 
neis equis  utebantur,  a tribunis  militum  reliquisque, 
sed  et  equitibus  Romanis  atque  evocatis,  equos  sumit, 
Germanisque  distribuit. 

LXVI.  Interea,  dum  haec  geruntur,  hostium  copiae 
cx  Arvernis  equitesque,  qui  toti  Galliae  erant  imperati, 
conveniunt.  Magno  horum  coacto  numero,  quum  Cae- 
sar in  Sequanos  per  extremos  Lingonum  fines  iter  face- 
ret, quo  facilius  subsidium  provinciae  ferri  posset,  cir- 
citer millia  passuum  X ab  Romanis  trinis  castris  Ver- 
cingetorix consedit : convocafisque  ad  concilium  prae- 
fectis equitum,  venisse  tempus  victoriae  demonstrat:  fu- 
gere in  provinciam  Romanos  Galliaque  excedere : id  sibi 
ad  praesentem  obtinendam  libertatem  satis  esse;  ad  re- 
licini temporis  pacem  atque  otium  parum  profici:  maio- 
ribus enim  coactis  copiis  reversuros,  neque  finem  belli 
facturos.  Proinde  in  agmine  impeditos  adoriantur.  Si 
pedites  suis  auxilium  ferant , atque  in  eo  morentur,  iter 
cojifici  non  posse;  si,  id  quod  magis  futurum  confidat, 


m 


DE  BELLO  GALLICO 


relictis  impedimentis , suae  saluti  consulant,  et  usu  re- 
rum necessariarum  et  dignitate  spoliatum  iri . Nam  de 
equitibus  hostium,  quin  nemo  eorum  progredi  modo  ex- 
tra agmen  audeat,  ne  ipsos  quidem  debere  dubitare.  Id 
quo  maiore  faciant  animo,  copias  se  omnes  pro  castris 
habiturum  et  terrori  hostibus  futurum . Conclamant  equi- 
tes, sanctissimo  iureiurando  confirmari  oportere,  ne  te- 
cto recipiatur,  ne  ad  liberos,  ne  ad  parentes,  ne  ad  uxo- 
rem aditum  habeat,  qui  non  bis  per  agmen  hostium  per - 
equitarit. 

LXVH.  Probata  re  atque  omnibus  ad  iusiurandum 
adactis,  postero  die  in  tris  partes  distributo  equitatu, 
duae  se  acies  ab  duobus  lateribus  ostendunt:  una  a 
primo  agmine  iter  impedire  coepit.  Qua  re  nunciata, 
Caesar  suum  quoque  equitatum,  tripartito  divisum,  con- 
tra hostem  ire  iubet.  Pugnatur  una  tunc  omnibus  in 
partibus:  consistit  agmen : impedimenta  inter  legiones 
recipiuntur.  Si  qua  in  parte  nostri  laborare  aut  gravius 
premi  videbantur,  eo  signa  inferri  Caesar  aciemque  con- 
verti iubebat:  quaeres  et  hostes  ad  insequendum  tar- 
dabat, et  nostros  spe  auxilii  confirmabat.  Tandem  Ger- 
mani ab  dextro  latere,  summum  iugum  nacti,  hostes 
loco  depellunt ; fugientes  usque  ad  flumen,  ubi  Vercin- 
getorix cum  pedestribus  copiis  consederat,  persequun- 
tur, compluresque  interficiunt.  Qua  re  animadversa, 
reliqui,  ne  circumvenirentur,  veriti,  se  fugae  mandant. 
Omnibus  locis  fit  caedes : tres  nobilissimi  Aedui  capti 
ad  Caesarem  perducuntur:  Colus,  praefectus  equitum, 
qui  controversiam  cumConvictolitane  proximis  comitiis 
habuerat;  et  Cavarillus,  qui  post  defectionem  Litavici 
pedestribus  copiis  praefuerat;  et  Eporedirix,  quo  duce 
ante  adventum  Caesaris  Aedui  cum  Sequanis  bello  con- 
tenderant. 

LXVIII.  Fugato  omni  equitatu,  Vercingetorix  co- 
pias suas,  ut  pro  castris  collocaverat,  reduxit  ; prolinus- 
que  Alesiam,  quod  est  oppidum  Mandubiorum,  iter  fa- 
cere coepit : celeriterque  impedimenta  ex  castris  educi 
et  se  subsequi  iussit.  Caesar,  impedimentis  in  proxi- 
mum collem  deductis,  duabusque  legionibus  praesidio 
relictis,  secutus,  quantum  diei  tempus  est  passum,  cir* 
citer  tribus  millibus  hostium  ex  novissimo  agmine  in- 
terfectis, altero  die  ad  Alesiam  castra  fecit.  Perspecto  ur- 
bis situ,  perterritisque  hostibus,  quod  equitatu,  qua 
maxime  parte  exercitus  confidebant,  erant  pulsi,  ad- 
hortatus ad  laborem  milites,  Alesiam  circumvallare 
instituit. 

LXIX.  Ipsum  erat  oppidum  in  colle  summo,  admo- 
dum edito  loco,  ut,  nisi  obsidione,  expugnari  posse  non 
videretur.  Cuius  collis  radices  duo  duabus  ex  partibus 
flumina  subluebant.  Ante  id  oppidum  planities  circiter 
millia  passuum  III  in  longitudinem  patebat:  reliquis  ex 
omnibus  partibus  colles,  mediocri  interiecto  spatio,  pari 
altitudinis  fastigio,  oppidum  cingebant.  Sub  muro,  quae 
pars  collis  ad  orientem  solem  spectabat,  hunc  omnem 
locum  copiao  Gallorum  compleverant  fossamque  et  ma- 
ceriam sex  in  altitudinem  pedum  praeduxerant.  Eius 
munitionis,  quae  ab  Romanis  instituebatur,  circuitus 
XI  millium  passuum  tenebat.  Castra  opportunis  locis 
erant  posita,  ibique  castella  XXIII  facta;  quibus  in  ca- 
stellis interdiu  stationes  disponebantur,  ne  qua  subito 
eruptio  fieret : haec  eadem  noctu  excubitoribus  ac  firmis 
praesidiis  tenebantur. 

LXX.  Opere  instituto,  fit  equestre  proelium  in  ea 
planitie,  quam  intermissam  collibus  III  millia  passuum 
m longitudinem  patere,  supra  demonstravimus.  Summa 
vi  ab  utrisque  contenditur.  Laborantibus  nostris  Cae- 

sar  Germanos  submittit,  legionesque  pro  castris  consti- 
tuit, ne  qua  subito  irruptio  ab  hostium  peditatu  fiat. 
Praesidio  legionum  addito,  nostris  animus  augetur:  ho- 
stes, in  fugam  coniecti,  se  ipsi  multitudine  impediunt 
p'  » atque  angustioribus  portis  relictis  coartantur.  Tum  Ger- 

mani acrius  usque  ad  munitiones  sequuntur.  Fit  magna 
caedes : nonnulli,  relictis  equis,  fossam  transire  et  ma- 
ceriam transcendere  conantur.  Paullum  legiones  Cae- 
sar, quas  pro  vallo  constituerat,  promoveri  iubet.  Non 
minus,  qui  intra  munitiones  erant,  Galli  perturbantur ; 
veniri  ad  se  confestim  existimantes,  ad  arma  concla- 
mant; nonnulli  perterriti  in  oppidum  irrumpunt.  Ver- 
cingetorix portas  iubet  claudi,  ne  castra  nudentur.  Mul- 
tis interfectis,  compluribus  equis  captis,  Germani  sese 
recipiunt. 

LXXI.  Vercingetorix,  priusquam  munitiones  ab 
Romanis  perficiantur,  consilium  capit,  omnem  ab  sc 
equitatum  noctu  dimittere.  Discedentibus  mandat,  ut 
suam  quisque  eorum  civitatem  adeat,  omnesque,  qui  per 
aetatem  arma  ferre  possint,  ad  bellum  cogant;  sua  in 
illos  merita  proponit,  obtestatur  que , ut  suae  salutis 
rationem  habeant,  neu  se,  de  communi  libertate  optime 
, meritum,  hostibus  in  cruciatum  dedant:  quod  si  indili- 

gentiores  fuerint,  millia  hominum  delecta  LXXX  una 
secum  interitura  demonstrat;  ratione  inita,  frumentum 
se  exigue  dierum  XXX  habere,  sed  paullo  etiam  longius 
tolerare  posse  parcendo.  His  datis  mandatis,  qua  erat 
nostrum  opus  intermissum,  secunda  vigilia  silentio 
equitatum  dimittit ; frumentum  omne  ad  se  referri  iu- 
bet; capitis  poenam  iis,  qui  non  paruerint,  constituit: 
pecus,  cuius  magna  erat  ab  Mandubiis  compulsa  copia, 
viritim  distribuit;  frumentum  parce  et  pauflatim  metiri 
instituit ; copias  omnes,  quas  pro  oppido  collocaverat, 

. in  oppidum  recipit.  His  rationibus  auxilia  Galliae  ex- 
spectare et  bellum  administrare  parat. 

LXXII.  Quibus  rebus  ex  perfugis  et  captivis  cogna- 
tis, Caesar  haec  genera  munitionis  instituit.  Fossam  pe- 
dum XX  directis  lateribus  duxit,  ut  eius  fossae  solum 
tantumdem  pateret,  quantum  summa  labra  distabant. 
Reliquas  omnes  munitiones  ab  ea  fossa  passus  CCCC 
reduxit : id  hoc  consilio,  (quoniam  tantum  esset  neces-  , 
sario  spatium  complexus ; nec  facile  totum  corpus  co- 
rona militum  cingeretur,)  ne  de  improviso  aut  noctu  ad 
munitiones  hostium  multitudo  advolaret ; aut  interdiu  • 
tela  in  nostros,  operi  destinatos,  coniicere  possent.  Hoc 
intermisso  spatio,  duas  fossas,  XV  pedes  latas,  eadem 
altitudine  perduxit : quarum  interiorem,  campestribus 
ac  demissis  locis,  aqua  ex  flumine  derivata  complevit. 
Post  eas  aggerem  ac  vallum  XII  pedum  exstruxit;  huic 
loricam  pinnasque  adiecit,  grandibus  cervis  eminentibus 
ad  commissuras  pluteorum  atque  aggeris,  qui  adscen- 
sum  hostium  tardarent;  et  turres  toto  opere  circumde- 
dit, quae  pedes  LXXX  inter  se  distarent. 

LXXIII.  Erat  eodem  tempore  et  materiari,  et  fru- 
mentari, et  tantas  munitiones  fieri  necesse,  deminutis 
nostris  copiis,  quae  longius  ab  castris  progrediebantur : 
ac  nonnumquam  opera  nostra  Galli  tentare  atque  eru- 
ptionem ex  oppido  pluribus  portis  summa  vi  facere  co- 
nabantur. Quare  ad  haec  rursus  opera  addendum  Cae- 
sar putavit,  quo  minore  numero  militum  munitiones 
defendi  possent.  Itaque  truncis  arborum  aut  admodum 
firmis  ramis  abscisis,  atque  horum  delibratis  ac  prae- 
acutis cacuminibus,  perpetuae  fossae,  quinos  pedes  al- 
tae, ducebantur.  Iluc  illi  stipites  demissi  et  ab  infimo 
revincti,  ne  revelli  possent,  ab  ramis  eminebant.  Quini 
erant  ordines,  coniuncti  inter  se  atque  implicati ; quo 

qui  intraverant,  se  ipsi  acutissimis  vallis  induebant. 
Hos  cippos  adpellabant.  Ante  hos,  obliquis  ordinibus 
in  quincuncem  dispositis,  scrobes  trium  in  altitudinem 
pedum  fodiebantur,  paullatim  angustiore  ad  infimum 
fastigio.  Huc  teretes  stipites,  feminis  crassitudine,  ab 
summo  praeacuti  et  praeusti,  demittebantur  ita,  ut  non 
amplius  digitis  quatuor  ex  terra  eminerent:  simul, con- 
firmandi et  stabiliendi  caussa,  singuli  ab  infimo  solo 
pedes  terra  exculcabantur : reliqua  pars  scrobis  ad  oo- 
cultandas  insidias  viminibus  ac  virgultis  integebatur. 
Huius  generis  octoni  ordines  ducti,  ternos  inter  se  pedes 
distabant.  Id  ex  similitudine  floris  lilium  adpellabant. 
Ante  haec  taleae,  pedem  longae,  ferreis  hamis  infixis, 
totae  in  terram  infodiebantur,  mediocribusque  intermis- 
sis spatiis,  omnibus  locis  disserebantur,  quos  stimulos 
nominabant. 

LXXIV.  His  rebus  perfectis,  regiones  secutus  quam 
potuit  aequissimas  pro  loci  natura,  XIV  millia  pas- 
suum complexus,  pares  eiusdem  generis  munitiones, 
diversas  ab  his,  contra  exteriorem  hostem  perfecit,  ut 
ne  magna  quidem  multitudine,  si  ita  accidat  eius  dis- 
cessu, munitionum  praesidia  circumfundi  possent:  neu 
cum  periculo  ex  castris  egredi  cogantur,  dierum  XXX 
pabulum  frumentumque  habereomnes  convectum  i ubet. 

LXXV.  Dum  haec  ad  Alesiam  geruntur,  Galli,  con- 
cilio principum  indicto,  non  omnes,  qui  arma  ferre  pos- 
sent, ut  censuit  Vercingetorix,  convocandos  statuunt, 
sed  certum  numerum  cuique  civitati  imperandum , ne, 
tanta  multitudine  confusa,  nec  moderari,  nec  discernere 
suos,  nec  frumentandi  rationem  habere  possent.  Impe- 
rant Aeduis  atque  eorum  clientibus,  Segusianis,  Ambi- 
varetis, Aulercis  Brannovicibus,  [Brannoviis,]  millia 
XXXV ; parem  numerum  Arvernis.  adiunctisEleutho- 

ris  Cadurcis,  Gabalis,  Velaunis,  qui  sub  imperio  Arver- 
norum esse  consuerunt;  Senonibus,  Sequanis,  Bituri- 
gibus, Santonis,  Rutenis,  Carnutibus  duodena  millia ; 
Bellovacis  X;  totidem  Lemovicibus ; octona  Pictonibus 
et  Turonis  et  Parisiis  et  Helviis ; Suessionibus,  Ambia- 
nis, Mediomatricis,  Petrocoriis,  Nerviis,  Morinis,  Ni- 
tiobrigibus  quina  millia : Aulercis  Cenomanis  totidem ; 
Atrebatibus  IV ; Bellocassis,  Lexoviis,  Aulercis  Eburo- 
nibus terna;  Rauracis  et  Boiis  XXX;  universis  civita- 
tibus, quae  Oceanum  adtingunt,  quaeque  eorum  con- 
suetudine Armoricae  adpellantur,  (quo  sunt  in  numero 
Curiosolites,  Rhedones,  Ambibari,  Caletos,  Osismii, 
Lemovices,  Veneti,  Unelli)  sex.  Ex  his  Bellovaci  suum 
numerum  non  contulerunt,  quod  se  suo  nomine  atque 
arbitrio  cum  Romanis  bellum  gesturos  dicerent,  neque 
cuiusquam  imperio  obtemperaturos:  rogati  tamen  ab 
Commio,  pro  eius  hospitio  bina  millia  miserunt. 

LXXVI.  Huius  opera  Commii,  ita  ut  antea  demon- 
stravimus, fideli  atque  utili  superioribus  annis  erat  usus 
in  Britannia  Caesar : quibus  ille  pro  meritis  civitatem 
eius  immunem  esse  iusserat,  iura  legesque  reddiderat 
atque  ipsi  Morinos  adlribuerat.  Tanta  tamen  universae 
Galliae  consensio  fuit  libertatis  vindicandae  et  pristinae 
belli  laudis  recuperandae,  ut  neque  beneficiis,  neque 
amicitiae  memoria  moverentur;  omnesque  et  animo  et 
opibus  in  id  bellum  incumberent,  coactis  equitum  VIII 
millibus  et  peditum  circiter  CCXL.  Haec  in  Aeduorum 
finibus  recensebantur,  numerusque  inibatur;  praefecti 
constituebantur : Commio  Atrebati,  Virdumaro  et  Epo- 
redirigi,  Aeduis,  Vergasillauno  Arverno,  consobrino 
Vercingetorigis,  summa  imperii  transditur.  His  delecti 
ex  civitatibus  adtribuuntur,  quorum  consilio  bellum  ad- 
ministraretur. Omnes  alacres  et  fiduciae  pleni  ad  Ale- 

siam  proficiscuntur:  neque  erat  omnium  quisquam,  qui 
adspectum  modo  tantae  multitudinis  sustineri  posse  ar- 
bitraretur; praesertim  ancipiti  proelio,  quum  ex  oppido 
emptione  pugnaretur,  foris  tantae  copiae  equitatus  pe- 
ditatusque cernerentur. 

LXXVII.  At  ii,  qui  Alesiae  obsidebantur,  praeterita 
die,  qua  suorum  auxilia  exspectaverant,  consumto  omni 
frumento,  inscii,  quid  in  Aeduis  gereretur,  concilio  co- 
acto, de  exitu  fortunarum  suarum  consultabant.  Apud 
quos  variis  dictis  sententiis,  quarum  pars  deditionem, 
pars,  dum  vires  suppeterent,  eruptionem  censebant,  non 
praetereunda  videtur  oratio Critognati,  propter  eius  sin- 
gularem ac  nefariam  crudelitatem.  Hic,  summo  in  Ar- 
vernis ortus  loco  et  magnae  habitus  auctoritatis,  Nihil, 
inquit,  de  eorum  sententia  dicturus  sum,  qui  tuipissi- 
mam  servitutem  deditionis  nomine  adpellant ; neque  hos 
habendos  civium  loco,  neque  ad  concilium  adhibendos 
censeo.  Cum  vis  mihi  res  sit,  qui  eruptionem  probant : 
quorum  in  consilio,  omnium  vestrum  consensu,  pristinae 
residere  virtutis  memoria  videtur.  Animi  est  ista  molli- 
tia, non  virtus,  inopiam  paullisper  ferre  non  posse.  Qui 
se  ultro  morti  offerant,  facilius  reperiuntur,  quam  qui 
dolorem  patienter  ferant.  Atque  ego  hanc  sententiam  pro- 
barem, (nam  apud  me  tantum  dignitas  potest,)  si  nullam, 
praeterquam  vitae  nostrae,  iacturam  fieri  viderem:  sed 
in  consilio  capiendo  omnem  Galliam  respiciamus,  quam 
ad  nostrum  auxilium  concitavimus.  Quid,  hominum  mil- 
libus LX XX  uno  loco  interfectis,  propinquis  consangui- 
neisque nostris  animi  fore  existimatis,  si  paene  in  ipsis 
cadaveribus  proelio  decertare  cogentur?  Nolite  hos  ve- 
stro auxilio  exspoliare,  qui  vestrae  salutis  caussa  suum 
periculum  neglexerint;  nec  stultitia  ac  temeritate  vestra, 
aut  imbecillitate  animi,  omnem  Galliam  prosternere  et 

perpetuae  servituti  addicere.  An}  quod  ad  diem  non  ve- 
nerunt, de  eorum  fide  constantiaque  dubitatis?  Quid  er- 
go? Romanos  in  illis  ulterioribus  munitionibus  animine 
caussa  quotidie  exerceri  putatis?  Si  illorum  nunciis 
confirmari  non  potestis,  omni  aditu  praesepto;  iis  uti - 
mini  testibus , adpropinquare  eorum  adventum;  cuiys 
rei  timore  exterriti  diem  noctemque  in  opere  versantur . 
Quid  ergo  mei  consilii  est?  Facere , quod  nostri  maiores, 
nequaquam  pari  bello  Cimbrorum  Teutonumque,  fece- 
runt; qui  in  oppida  compulsi,  ac  simili  inopia  subacti, 
eorum  corporibus,  qui  aetate  inutiles  ad  bellum  videban- 
tur, vitam  toleraverunt , neque  se  hostibus  transdiderunt. 
Cuius  rei  si  exemplum  non  haberemus,  tamen  libertatis 
caussa  institui  et  posteris  prodi,  pulcherrimum  iudica- 
rem . A am  quid  illi  simile  bello  fuit?  Depopulata  Gal- 
lia, Cimbri,  magnaque  illata  calamitate,  finibus  quidem 
nostris  aliquando  excesserunt  atque  alias  terras  petie- 
runt; iura , leges,  agros,  libertatem  nobis  reliquerunt : 
Romani  vero  quid  petunt  aliud,  aut  quid  volunt,  nisi  in- 
vidia adducti,  quos  fama  nobiles  potentesque  bello  cogno- 
vei  unt , horum  in  agris  civitatibusque  considere,  atque 
Ius  aetei  nam  iniungere  servitutem?  Neque  enim  um- 
quarn  aha  conditione  bella  gesserunt.  Quod  si  ea,  quae 
in  longinquis  nationibus  geruntur,  ignoratis ; respicite 
finitimam  Galliam,  quae  in  provinciam  redacta , iure  et 
legibus  commutatis , securibus  subiecta,  perpetua  premi- 
tur servitute. 

LXXVIII.  Sententiis  dictis,  constituunt,  ut,  qui 
valitudine  aut  aetate  inutiles  sint  bello,  oppido  exce- 
dant atque  omnia  prius  experiantur,  quam  ad  Crito- 
gnali  sententiam  descendant:  illo  tamen  potius  uten- 
dum consilio,  si  res  cogat  atque  auxilia  morentur,  quam 
aut  deditionis  aut  pacis  subeundam  conditionem.  Man- 

dubii,  qui  eos  oppido  receperant,  cum  liberis  atque  > 
uxoribus  exire  coguntur.  Hi,  quum  ad  munitiones 
Romanorum  accessissent,  flentes  omnibus  precibus 
orabant,  ut  se,  in  servitutem  receptos,  cibo  iuvarent. 
At  Caesar,  dispositis  in  vallo  custodiis,  recipi  prohi- 
bebat. 

LXXIX.  Interea  Commius  et  reliqui  duces,  quibus 
summa  imperii  permissa  erat,  cum  omnibus  copiis  ad 
Alesiam  perveniunt  et,  colle  exteriore  occupato,  non 
longius  M passibus  ab  nostris  munitionibus  considunt. 
Postero  die  equitatu  ex  castris  educto,  omnem  eam  pla- 
nitiem, quam  in  longitudinem  III  millia  passuum  pa- 
tere demonstravimus,  complent  pedestresque  copias 
paullum  ab  eo  loco  abditas  in  locis  superioribus  consti- 
tuunt. Erat  ex  oppido  Alesia  despectus  in  campum. 
Concurritur,  his  auxiliis  visis : fit  gratulatio  inter  eos 
atque  omnium  animi  ad  laetitiam  excitantur.  Itaque 
productis  copiis  ante  oppidum  considunt  et  proximam 
fossam  cratibus  integunt  atque  aggere  explent,  seque  ad 
eruptionem  atque  omnes  casus  comparant. 

LXXX.  Caesar,  omni  exercitu  ad  utramque  partem 
munitionum  disposito,  ut,  si  usus  veniat,  suum  quis- 
que locum  teneat  et  noverit,  equitatum  ex  castris  educi 
et  proelium  committi  iubet.  Erat  ex  omnibus  castris, 
quae  summum  undique  iugum  tenebant,  despectus ; at- 
que omnium  militum  intenti  animi  pugnae  proventum 
exspectabant.  Galli  inter  equites  raros  sagittarios  expe- 
ditosque  levis  armaturae  interiecerant,  qui  suis  ceden- 
tibus auxilio  succurrerent  et  nostrorum  equitum  impe- 
tus sustinerent.  Ab  his  complures  de  improviso  vulne- 
rati proelio  excedebant.  Quum  suos  pugna  superiores 
esse  Galli  confiderent  et  nostros  multitudine  premi  vi- 
derent: ex  omnibus  partibus  et  ii,  qui  munitionibus  con- 


Digitized  by  Google 


LIB.VD.  GAP.  81.  82.  197 

linebantur,  et  ii,  qui  ad  auxilium  convenerant,  clamore 
et  ululatu  suorum  animos  confirmabant.  Quod  in  con- 
spectu omnium  res  gerebatur,  neque  recte  ac  turpiter 
factum  celari  poterat : utrosque  et  laudis  cupiditas  et 
timor  ignominiae  ad  virtutem  excitabant.  Quum  a me- 
ridie prope  ad  solis  occasum  dubia  victoria  pugnaretur, 
Germani  una  in  parte  confertis  turmis  in  hostes  impe- 
tum fecerunt,  eosque  propulerunt : quibus  in  fugam 
coniectis,  sagittarii  circumventi  interfectique  sunt.  Item 
ex  reliquis  partibus  nostri,  cedentes  usque  ad  castra  in- 
secuti, sui  colligendi  facultatem  non  dederunt.  At  ii, 
qui  ab  Alesia  processerant,  mocsti,  prope  victoria  despe- 
rata, se  in  oppidum  receperunt. 

LXXXI.  Uno  die  intermisso,  Galli,  atque  hoc  spa- 
tio magno  cratium,  scalarum,  harpagonum  numero  ef- 
fecto, media  nocte  silentio  ex  castris  egressi,  ad  campe- 
stres munitiones  accedunt.  Subito  clamore  sublato,  qua 
significatione,  qui  in  oppido  obsidebantur,  de  suo  ad- 
ventu cognoscere  possent,  crates  proiicere,  fundis,  sagitr- 
tis,  lapidibus  nostros  do  vallo  deturbare,  reliquaque, 
quae  ad  oppugnationem  pertinent,  administrare.  Eodem 
tempore,  clamore  exaudito,  dat  tuba  signum  suis  Ver- 
cingetorix atque  ex  oppido  educit.  Nostri,  ut  superio- 
ribus diebus  suus  cuique  locus  erat  definitus,  ad  muni- 
tiones accedunt : fundis,  librilibus  sudibusque,  quas  in 
opere  disposuerant,  ac  glandibus  Gallos  perterrent.  Pro- 
spectu tenebris  ademto,  multa  utrimque  vulnera  acci- 
piuntur; complura  tormentis  tela  coniiciuntur.  At  M. 
Antonius  et  G.  Trebonius,  legati,  quibus  eae  partes  ad 
defendendum  obvenerant,  qua  ex  parte  nostros  premi 
intellexerant,  iis  auxilio  ex  ulterioribus  castellis  dedu- 
ctos submittebant. 

LXXXU.  Dum  longius  ab  munitione  aberant  Galli, 

plus  multitudine  telorum  proficiebant:  posteaquam 
propius  successerunt,  aut  se  ipsi  stimulis  inopinantes 
induebant,  aut  in  scrobes  delapsi  transfodiebantur,  aut 
ex  vallo  ac  turribus  transiecti  pilis  muralibus  interibant. 
Multis  undique  vulneribus  acceptis,  nulla  munitione 
perrupta,  quum  lux  adpeteret,  veriti,  ne  ab  latere  aperto 
ex  superioribus  castris  eruptione  circumvenirentur,  se 
ad  suos  receperunt.  At  interiores,  dum  ea,  quae  a Ver- 
' cingetorige  ad  eruptionem  praeparata  erant,  proferunt, 
priores  fossas  explent;  diutius  in  iis  rebus  administran- 
dis morati,  prius  suos  discessisse  cognoverunt,  quam 
munitionibus  adpropinquarent.  Ita,  re  infecta,  in  oppi-  _ 
dum  reverterunt. 

LXXXIII.  Bis  magno  cum  detrimento  repulsi  Galli, 
quid  agant,  consulunt : locorum  peritos  adhibent : ab 
his  superiorum  castrorum  situs  munitionesque  cogno- 
scunt. Erat  a septemtrionibus  collis,  quem  propter  ma- 
gnitudinem circuitus  opere  circumplecti  non  potuerant 
nostri,  necessarioque  paene  iniquo  loco  et  leniter  declivi 
castra  fecerant.  Haec  C.  Antistius  Reginus  et  C.  Cani- 
nius Rebilus,  legati,  cum  duabus  legionibus  obtinebant. 
Cognitis  per  exploratores  regionibus,  duces  hostium 
LX  millia  ex  omni  numero  deligunt  earum  civitatum, 
quae  maximam  virtutis  opinionem  habebant;  quid  quo- 
que pacto  agi  placeat,  occulte  inter  se  constituunt ; ade- 
undi tempus  definiunt,  quum  meridies  esse  videatur. 

Iis  copiis  Vergasillaunum  Arvernum,  unum  ex  quatuor 
ducibus,  propinquum  Vercingetorigis,  praeficiunt.  Ille 
ex  castris  prima  vigilia  egressus,  prope  confecto  sub  lu- 
cem itinere,  post  montem  se  occultavit  militesque  ex  no- 
cturno labore  sese  reficere  iussit.  Quum  iam  meridies 
adpropinquare  videretur,  ad  ea  castra,  quae  supra  de- 
monstravimus, contendit:  eodemque  tempore  equitatus 

ad  campestres  munitiones  accedere  et  reliquae  copiao 
pro  castris  sese  ostendere  coeperunt. 

LXXXIV.  Vercingetorix  ex  arce  Alesiae  suos  con- 
spicatus, ex  oppido  egreditur ; a castris  longurios,  mu- 
sculos, falces  reliquaque,  quae  eruptionis  caussa  para- 
verat, profert.  Pugnatur  uno  tempore  omnibus  locis 
acriter  atque  omnia  tentantur:  qua  minime  visa  pars 
firma  est,  huc  concurritur.  Romanorum  manus  tantis 
munitionibus  distinetur,  nec  facile  pluribus  locis  oc- 
currit. Multum  ad  terrendos  nostros  valuit  clamor,  qui 
post  tergum  pugnantibus  exstitit,  quod  suum  pericu- 
lum in  aliena  vident  virtute  consistere:  omnia  enim 
plerumque,  quae  absunt,  vehementius  hominum  men- 
tes perturbant. 

LXXXV.  Caesar  idoneum  locum  nactus,  quid  qua- 
que in  parte  geratur,  cognoscit,  laborantibus  auxilium 
submittit.  Utrisque  ad  animum  occurrit,  unum  illud 
esse  tempus,  quo  maxime  contendi  conveniat.  Galli, 
nisi  perfregerint  munitiones,  de  omni  salute  desperant: 
Romani,  si  rem  obtinuerint,  finem  laborum  omnium 
exspectant.  Maxime  ad  superiores  munitiones  labora- 
tur, quo  Vergasillaunum  missum  demonstravimus. 
Exiguum  loci  ad  declivitatem  fastigium  magnum  ha- 
bet momentum.  Alii  tela  coniiciunt;  alii  testudine  fa- 
cta subeunt;  defatigatis  in  vicem  integri  succedunt. 
Agger,  ab  universis  in  munitionem  coniectus,  et  ad- 
scensum  dat  Gallis,  et  ea,  quae  in  terram  occultave- 
rant Romani,  contegit:  nec  iam  arma  nostris,  nec  vires  - 
suppetunt. 

LXXXVI.  His  rebus  cognitis,  Caesar  Labienum 
cum  cohortibus  sex  subsidio  laborantibus  mittit:  impe- 
rat, si  sustinere  non  possit,  deductis  cohortibus  eru- 
ptione pugnet ; id,  nisi  necessario,  nefaciat.  Ipse  adit 

reliquos;  cohortatur,  ne  labori  succumbant ; omnium 
superiorum  dimicationum  fructum  in  eo  die  atque  hora 
docet  consistere.  Interiores,  desperatis  campestribus  lo- 
cis propter  magnitudinem  munitionum,  loca  praerupta 
ex  adscensu  tentant : huc  ea,  quae  paraverant,  confe- 
runt: multitudine  telorum  ex  turribus  propugnantes 
deturbant : aggere  et  cratibus  fossas  explent,  aditus  ex- 
pediunt: falcibus  vallum  ac  loricam* rescindunt. 

LXXXVII.  Caesar  mittit  primo  Brutum  adolescen-  * 
tem  cum  cohortibus  sex,  post  cum  aliis  septem  C.  Fa- 
bium legatum : postremo  ipse,  quum  vehementius  pu- 
gnarent, integros  subsidio  adducit.  Restituto  proelio  ac 
repulsis  hostibus,  eo,  quo  Labienum  miserat,  conten- 
dit; cohortes  quatuor  ex  proximo  castello  deducit;  equi- 
tum se  partem  sequi,  partem  circumire  exteriores  muni- 
tiones et  ab  tergo  hostes  adoriri  iubet.  Labienus,  post- 
quam neque  aggeres,  neque  fossae  vim  hostium  susti- 
nere poterant,  coactis  undequadraginta  cohortibus,  quas 
ex  proximis  praesidiis  deductas  fors  obtulit,  Caesarem 
pernuncios  facit  certiorem,  quid  faciundum  existimet. 
Adcelerat  Caesar,  ut  proelio  intersit. 

LXXXVIII.  Eius  adventu  ex  colore  vestitus  cogni- 
to, (quo  insigni  in  proeliis  uti  consueverat,)  turmisquo 
equitum  et  cohortibus  visis,  quas  se  sequi  iusserat,  ut 
de  locis  superioribus  haec  declivia  et  devexa  cerneban- 
tur, hostes  proelium  committunt.  Utrimque  clamore 
sublato,  excipit  rursus  ex  vallo  atque  omnibus  munitio- 
nibus clamor.  Nostri,  emissis  pilis,  gladiis  rem  gerunt. 
Repente  post  tergum  equitatus  cernitur:  cohortes  aliae 
adpropinquant : hostes  terga  vertunt : fugientibus  equi- 
tes occurrunt : fit  magna  caedes.  Sedulius,  dux  et  prin- 
ceps Lemovicum,  occiditur:  Vergasillaunus  Arvernus 
vivus  in  fuga  comprehenditur : signa  militaria  LXXIV 

ad  Caesarem  referuntur : pauci  ex  tanto  numero  se  in- 
columes in  castra  recipiunt.  Conspicati  ex  oppido  ae- 
dem et  fugam  suorum,  desperata  salute,  copias  a mu- 
nitionibus reducunt.  Fit  protinus,  hac  re  audita,  ex 
castris  Gallorum  fuga.  Quod  nisi  crebris  subsidiis  ac 
totius  diei  labore  milites  essent  defessi,  omnes  hostium  , ' 
copiae  deleri  potuissent.  De  media  nocte  missus  equi- 
tatus novissimum  agmen  consequitur : magnus  nume- 
rus capitur  atque  interficitur,  reliqui  ex  fuga  in  civita- 
tes discedunt. 

LXXXIX.  Postero  die  Vercingetorix,  concilio  con- 
vocato, id  se  bellum  suscepisse  non  suarum  necessita- 
tum, sed  communis  libertatis  caussa,  demonstrat;  et 
cpioniam  sit  fortunae  cedendum,  ad  utramque  rem  so 
illis  offerre,  seu  morte  sua  Romanis  satisfacere,  seu  vi- 
vum transdere  velint.  Mittuntur  de  his  rebus  ad  Caesa-  * 
rem  legati.  Iubet  arma  transdi,  principes  produci.  Ipso 
in  munitione  pro  castris  consedit:  eo  duces  producun-  * 
tur.  Vercingetorix  deditur,  arma  proiiciuntur.  Reser- 
vatis Aeduis  atque  Arvernis,  si  per  eos  civitates  recupe- 
rare posset,  ex  reliquis  captivis  toto  exercitu  capita  sin- 
gula praedae  nomine  distribuit. 

XC.  His  rebus  confectis,  in  Aeduos  proficiscitur; 
civitatem  recipit.  Eo  legati  ab  Arvernis  missi,  quae  im-  . 
peraret,  se  facturos  pollicentur.  Imperat  magnum  nu- 
merum obsidum . Legiones  in  hiberna  mittit : captivo- 
rum circiter  XX  millia  Aeduis  Arvemisque  reddit : T. 
Labienum  duabus  cum  legionibus  et  equitatu  in  Sequa- 
nos proficisci  iubet : huic  M.  Sempronium  Rutilum  ad- 
tribuit:  C.  Fabium  et  L.  Minucium  Basilum  cum  dua- 
bus legionibus  in  Remis  collocat,  ne  quam  ab  finitimis 
Bellovacis  calamitatem  accipiant.  C.  Antistium  Regi- 
num in  Ambivaretos,  T.  Sextium  in  Bituriges,  C.  Cani- 

nium  Rebilum  in  Rutenos  cum  singulis  legionibus  mit- 
tit. Q.  Tullium  Ciceronem  et  P.  Sulpicium  Cabilloni  et 
Matiscone  in  Aeduis  ad  Ararim,  rei  frumentariae  caussa, 
collocat.  Ipse  Bibracte  hiemare  constituit.  His  rebus 
litteris  Caesaris  cognitis,  Romae  dierum  XX  supplicatio 
indicitur. 

ARG.  I.  Praefatio  A.  Hirtii.  II.  Rea  gestae  C.  Iulii 
Caesaris  a.  VIII.  proconsulatus.  Cap.  1.  Nova  coniuratio  Gal- 
lorum. 2.  3.  Receptio  Biturigum.  4.  5.  Carnutes  debellati.  6-22.  Bel- 
lovaci. 23.  Commius  Atrebas  insidiis  petitus.  24.  25.  Exercitas  Roma- 
nus in  plures  partes  divisus ; fines  Ambiorigis  iterum  vexati ; T.  La- 
bienus inTreviros  missus.  26-29.  Lemonum  a Dumnaco,  Angium  duce, 
oppugnatum,  Dumnacus  victus.  30.  C.  Caninius  Drappetcm  et  Lucte- 
rium  persequitur.  31.  Carnutes  et  finitimae  civitates  in  fidem  receptae. 
32.  33.  Drappetis  et  Lucterii  fuga  in  oppidum  Uxellodunum,  quod  ob- 
sidetur. 34.  35.  Drappes  et  Lucterius,  frumentum  et  commeatum  ad- 
ducturi, ex  oppido  egressi,  a C.  Caninio  legato  repulsi.  36.  Drappes 
captus.  37.  38.  Uxellodunum  operibus  inclusum;  de  Gutruato  suppli- 
cium sumtum.  39-43.  Adventus  Caesaris  ad  Uxellodunum ; oppidani 
ab  aqua  prohibiti ; opera  Romanorum  incensa;  fons  oppidi  cuniculis 
intercisus.  44.  Uxelloduni  deditio;  poena  oppidanorum;  Drappetis 

mon ; Lucteriu»  prehensos.  45.  Treviri  a Labieno  victi.  46.  Aquita- 
nia in  fidem  recepta ; hiberna.  47.48.  Commius  victas.  III.  Annus 
IX.  proconsulatus.  Cap.  49.  Praefatiuncula  auctoris.  Caesaris  in- 
dulgentia in  Gallos.  50.  Eius  iter  iu  Italiam,  ut  Autonium  in  petitione 
sacerdotii  adiuvet-  51.  Caesar  magnifice  exceptus.  52.  53.  Iter  in  ulte- 
riorem Galliam ; Labienus  Galliae  togatae  praefectus ; initia  belli  ci- 
vilis. 54.  55.  Legiones  a Caesare  per  caussam  belli  Parthici  deduotae, 
Pompeio  traditae. 

Coactus  adsiduis  tuis  vocibus,  Balbe,  quum  quoti- 
diana mea  recusatio  non  difficultatis  excusationem,  sed 
inertiae  videretur  deprecationem  habere,  difficillimam 
rem  suscepi : Caesaris  nostri  commentarios  rerum  ge- 
starum Galliae,  non  comparandos  superioribus  atque 
insequentibus  eius  scriptis,  contexui  novissimumque 
imperfectum  ab  rebus  gestis  Alexandriae  confeci  usque 
ad  exitum  non  quidem  civilis  dissensionis,  cuius  finem 
nullum  videmus,  sed  vitae  Caesaris.  Quos  utinam  qui 
legent,  scire  possint,  quam  invitus  susceperim  scriben- 
dos, quo  facilius  caream  stultitiae  atque  adrogantiae  cri- 
mine, qui  me  medium  interposuerim  Caesaris  scriptis. 
Constat  enim  inter  omnes,  nihil  tam  operose  ab  aliis 
esse  perfectum,  qUod  non  horum  elegantia  commenta- 
riorum superetur : qui  sunt  editi,  nescientia  tantarum 
rerum  scriptoribus  deesset;  adeoque  probantur  om- 
nium iudicio,  ut  praerepta,  non  praebita  facultas  scri- 
ptoribus videatur.  Cuius  tamen  rei  maior  nostra,  quam 
.reliquorum,  est  admiratio : ceteri  enim,  quam  bene  at- 
que emendate;  nos  etiam,  quam  facile  atque  celeriter 
eos  perfecerit,  scimus.  Erat  autem  in  Caesare  quum  fa- 
cultas atque  elegantia  summa  scribendi,  tum  verissima 
scientia  suorum  consiliorum  explicandorum.  Mihi  ne 
illud  quidem  accidit,  ut  Alexandrino  atque  Africano 
bello  interessem : quae  bella  quamquam  ex  parte  nobis 
Caesaris  sermone  sint  nota;  tamen  aliter  audimus  ea, 

quae  rerum  novitate  aut  admiratione  nos  capiunt,  aliter, 
quae  pro  testimonio  sumus  dicturi.  Sed  ego  nimirum, 
dum  omnes  excusationis  caussas  colligo,  ne  cum  Cae- 
sare conferar,  hoc  ipso  crimen  adrogantiae  subeo,  quod 
me  iudicio  cuiusquam  existimem  posse  cum  Caesare 
comparari.  Vale. 


Cap.  I.  Omni  Gallia  devicta,  Caesar  quum  a su- 
periore aestate  nullum  bellandi  tempus  intermisisset, 
militesque  hibernorum  quiete  reficere  a tantis  labori* 
bus  vellet;  complures  eodem  tempore  civitates  reno- 
vare belli  consilia  nunciabantur,  coniurationesque  fa- 
cere. Cuius  rei  verisimilis  caussa  adferebatur,  quod 
Gallis  omnibus  cognitum  esset,  neque  ulla  multitu- 
dine, in  unum  locum  coacta,  resisti  posse  Romanis; 
nec,  si  diversa  bella  complures  eodem  tempore  inissent 
civitates,  satis  auxilii,  aut  spatii,  aut  copiarum  habitu- 
rum exercitum  populi  Romani  ad  omnia  persequenda  : 
non  esse  autem  alicui  civitati  sortem  incommodi  recu- 
sandam, si  tali  mora  reliquae  possent  se  vindicare  in  li- 
bertatem. 

II.  Quae  ne  opinio  Gallorum  confirmaretur,  Caesar 
M.  Antonium  quaestorem  suis  praefecit  hibernis:  ipse 
cum  equitatus  praesidio  pridie  Kal.  Ianuarias  ab  oppido 
Bibracte  proficiscitur  ad  legionem  XIII,  quam  non  longe 
a finibus  Aeduorum  collocaverat  in  finibus  Biturigum, 
eique  adiungit  legionem XI,  quae  proxima  fuerat.  Binis 
cohortibus  ad  impedimenta  tuenda  relictis,  reliquum 
exercitum  in  copiosissimos  agros  Biturigum  inducit: 
qui  quum  latos  fines  et  complura  oppida  haberent,  unius 
legionis  hibernis  non  potuerant  contineri,  quin  bellum 
/ pararent  coniurationesque  facerent. 

III.  Repentino  adventu  Caesaris  accidit,  quod  impa- 
ratis disiectisque  accidere  fuit  necesse,  ut  sine  timore 
ullo  rura  colentes  prius  ab  equitatu  opprimerentur, 
quam  confugere  in  oppida  possent:  namque  etiam  illud 
vulgare  incursionis  signum  hostium,  quod  incendiis 
aedificiorum  intellegi  consuevit,  Caesaris  id  erat  inter- 
dicto sublatum : ne  aut  copia  pabuli  frumentique,  si 
longius  progredi  vellet,  deliceretur ; aut  hostes  incen- 
diis terrerentur.  Multis  hominum  millibus  captis,  per- 
territi Bituriges,  qui  primum  adventum  effugere  potue- 
rant Romanorum , in  finitimas  civitates,  aut  privatis 
hospitiis  confisi,  aut  societate  consiliorum,  confugerant. 
Frustra:  nam  Caesar  magnis  itineribus  omnibus  locis 
occurrit ; nec  dat  ulli  civitati  spatium  de  aliena  potius, 
quam  de  domestica  salute  cogitandi ; qua  celeritate  et 
fideles  amicos  retinebat  et  dubitantes  terrore  ad  condi- 
tiones pacis  adducebat.  Tali  conditione  proposita,  Bitu- 
riges, quum  sibi  viderent  clementia  Caesaris  reditum 
patere  in  eius  amicitiam,  finitimasque  civitates  sine  ulla 
poena  dedisse  obsides  atque  in  fidem  receptas  esse, 
idem  fecerunt. 

IV.  Caesar  militibus  pro  tanto  labore  ac  patientia, 
qui  brumalibus  diebus,  itineribus  difficillimis,  frigori- 
bus intolerandis,  studiosissime  permanserant  in  labore, 
ducenos  sestertios,  centurionibus  II  millia  nummum 
praedae  nomine  condonanda  pollicetur ; legionibusque 
in  hiberna  remissis,  ipse  se  recipit  die  XL  Bibracte.  Ibi 
quum  ius  diceret,  Bituriges  ad  eum  legatos  mittunt, 
auxilium  petitum  contra  Carnutes,  quos  intulisse  bel- 
lum sibi  querebantur.  Qua  re  cognita,  quum  non  am- 
pliusX  et  VIII  dies  in  hibernis  esset  commoratus,  legio- 
nes XIV  et  VI  ex  hibernis  ab  Arare  educit;  quas  ibi 
collocatas,  explicandae  rei  frumentariae  caussa,  supe- 

riore  commentario  demonstratum  est.  Ita  cum  duabus 
legionibus  ad  persequendos  Carnutes  proficiscitur. 

V.  Quum  fama  exercitus  ad  hostes  esset  perlata, 
calamitate  ceterorum  ducti  Carnutes,  desertis  vicis  op- 
pidisque, quae  tolerandae  hiemis  caussa,  constitutis 
repente  exiguis  ad  necessitatem  aedificiis,  incolebant; 
(nuper  enim  devicti  complura  oppida  dimiserant,)  di- 
spersi profugiunt.  Caesar  erumpentes  eo  maximo  tem- 
pore acerrimas  tempestates  quum  subire  milites  nollet, 
in  oppido  Carnutum  Genabo  castra  ponit  atque  in  tecta 
partim  Gallorum,  partim  quae,  coniectis  celeriter  stra- 
mentis tentoriorum  integendorum  gratia,  erant  inaedi- 
ficata, milites  contegit:  equites  tamen  et  auxiliarios 
pedites  in  omnes  partes  mittit,  quascumque  petisse 
dicebantur  hostes:  nec  frustra:  nam  plerumquetoa- 
gna  praeda  potiti  nostri  revertuntur.  Oppressi  Carnutes 
hiemis  difficultate,  terrore  periculi,  quum  tectis  expulsi 
nullo  loco  diutius  consistere  auderent,  nec  silvarum 
praesidio  tempestatibus  durissimis  tegi  possent,  disper- 
si, magna  parte  amissa  suorum,  dissipantur  in  finitimas 
civitates. 

VI.  Caesar  tempore  anni  difficillimo  quum  satis 
haberet  convenientes  manus  dissipare,  ne  quod  initium 
belli  nasceretur ; quantumque  in  ratione  esset,  explo- 
ratum haberet,  sub  tempus  aestivorum  nullum  sum- 
mum bellum  posse  conflari : C.  Trebonium  cum  duabus  / 
legionibus,  quas  secum  habebat,  in  hibernis  Genabi 
collocavit:  ipso,  quum  crebris  legationibus  Remorum 
certior  fieret,  Bellovacos,  qui  belli  gloria  Gallos  omnes 
Belgasque  praestabant,  finitimasque  his  civitates,  duco 

w Correo  Bellovaco  et  Commio  Atrebatc,  exercitus  compa- 
rare atque  in  unum  locum  cogere,  ut  omni  multitudine 
in  fines  Suessionum,  qui  Remis  erant  adtributi,  facerent 

impressionem ; pertinere  autem  non  tantum  ad  digni- 
tatem, sed  etiam  ad  salutem  suam  iudicaret,  nullam 
calamitatem  socios  optime  de  republica  meritos  acci- 
pere : legionem  ex  hibernis  evocat  rursus  XI ; litteras 
autem  ad  C.  Fabium  mittit,  uti  in  Jines  Suessionum 
legiones  duas,  quas  habebat,  adduceret,  alteramque  ex 
duabus  ab  T.  Labieno  arcessit.-  Ita,  quantum  hiberno- 
rum opportunitas  bellique  ratio  postulabat,  perpetuo 
suo  labore,  in  vicem  legionibus  expeditionum  onus 
' iniungebat. 

VII.  His  copiis  coactis,  ad  Bellovacos  proficiscitur, 
castrisque  in  eorum  finibus  positis,  equitum  turmas 
dimittit  in  omnes  partes  ad  aliquos  excipiendos,  ex  qui- 
bus hostium  consilia  cognosceret.  Equites  officio  functi 
renunciant,  paucos  in  aedificiis  esse  inventos  atque  hos, 
non  qui  agrorum  colendorum  caussa  remansissent, 
(namque  esse  undique  diligenter  demigratum,)  sed  qui 
speculandi  gratia  essent  remissi.  A quibus  quum  quae- 
reret Caesar,  quo  loco  multitudo  esset  Bellovacorum, 
quodve  esset  consilium  eorum,  inveniebat,  Bellovacos 
omnes,  qui  arma  ferre  possent,  in  unum  locum  conve- 
nisse; i temque Ambianos , Aulercos,  Caletos,  Vellio- 
casses,  Atrebatas  locum  castris  excelsum,  in  silva,  im- 
pedita circumdatum  palude,  delegisse ; omnia  impedi- 
menta in  ulteriores  silvas  contulisse;  complures  esse 
principes  belli  auctores,  sed  multitudinem  maximeCor- 
reo  obtemperare,  quod  ei  summo  esse  odio  nomen  po- 
puli Romani  intellexissent ; paucis  ante  diebus  ex  his 
castris  Atrebatem  Commium  discessisse  ad  auxilia  Ger- 
manorum adducepda,  quorum  et  vicinitas  propinqua, 
et  multitudo  esset  infinita : constituisse  autem  Bellova- 
cos, omnium  principum  consensu,  summa  plebis  cupi- 
ditate, si  (ut  dicebatur)  Caesar  cum  tribus  legionibus 

veniret,  offerre  se  ad  dimicandum,  ne  miseriore  ac  du- 
riore postea  conditione  cum  toto  exercitu  decertare  coge- 
rentur: si  maiores  copias  adduceret,  in  eo  loco  perma- 
nere, quem  delegissent;  pabulatione  autem,  quae  pro- 
pter anni  tempus  quum  exigua  tum  disiecta  esset,  et 
frumentatione  et  reliquo  commeatu  ex  insidiis  prohibere 
Romanos. 

VIII.  Quae  Caesar  consentientibus  pluribus  quum 
cognovisset,  atque  ea,  quae  proponerentur,  consilia 
plena  prudentiae  longeque  a temeritate  barbarorum  re- 
mota esse  iudicaret : omnibus  rebus  inserviendum  sta- 
tuit, quo  celerius  hostis,  contemta  suorum  paucitate, 
prodiret  in  aciem : singularis  enim  virtutis  veterrimas 
legiones  VII,  VIII  et  IX  habebat;  summae  spei  dele- 
claeque  iuventutis  undecimam,  quae,  octavo  iam  sti- 
pendio functa,  tamen  collatione  reliquarum  nondum 
eamdem  vetustatis  ac  virtutis  ceperatopinionem.  Itaque 
consilio  advocato,  rebus  iis,  quae  ad  se  essent  delatae, 
omnibus  expositis,  animos  multitudinis  confirmat.  Si 
forte  hostes  trium  legionum  numero  posset  elicere  ad 
dimicandum,  agminis  ordinem  ita  constituit,  ut  legio 

' VII,  VIII,  IX  ante  omnia  irent  impedimenta;  deinde 
omnium  impedimentorum  agmen  (quod  tamen  erat  me- 
diocre, ut  in  expeditionibus  esse  consuevit)  cogeret  un- 
decima, ne  maioris  multitudinis  species  accidere  hosti- 
bus posset,  quam  ipsi  depoposcissent.  Ilac  ratione  paene 
quadrato  agmine  instructo,  in  conspectum  hostium, 
celerius  opinione  eorum,  exercitum  adducit. 

IX.  Quum  repente  instructas  velut  in  acie  certo 
gradu  legiones  accedere  Galli  viderent,  quorum  erant 
ad  Caesarem  plena  fiduciae  consilia  perlata,  sive  certa- 
minis periculo,  sive  subito  adventu,  seu  exspectatione 
nostri  consilii,  copias  instruunt  pro  castris,  nec  loco 

superiore  decedunt.  Caesar,  etsi  dimicare  optaverat, 
tamen,  admiratus  tantam  multitudinem  hostium,  valle 
intermissa,  magis  in  altitudinem  depressa,  quam  late 
patente,  castra  castris  hostium  confert.  Haec  imperat 
vallo  pedum- XII  muniri,  coronisque  loriculam  pro  ra- 
tione eius  altitudinis  inaedificari ; fossam  duplicem  pe- 
dum quinum  denum  lateribus  directis  deprimi ; turris 
crebras  excitari  in  altitudinem  trium  tabulatorum,  pon- 
tibus transiectis constratisque  coniungi,  quorum  frontes 
viminea  loricula  munirentur,  ut  hostis  a duplici  fossa 
duplici  propugnatorum  ordine  defenderetur : quorum 
alter  ex  pontibus,  quo  tutior  altitudine  esset,  hoc  auda- 
cius  longiusque  tela  permitteret;  alter,  qui  propior 
hostem  in  ipso  vallo  collocatus  esset,  ponte  ab  inciden- 
tibus telis  tegeretur.  Portis  fores  altioresque  turres 
imposuit.  - 

X.  Huius  munitionis  duplex  erat  consilium.  Nam- 
que et  operum  magnitudinem  et  timorem  suum  spera- 
bat fiduciam  barbaris  adlaturum : et,  quum  pabulatum 
frumentatumque  longius  esset  proficiscendum,  parvis 
copiis  castra  munitione  ipsa  videbat  posse  defendi.  In- 
ierim crebro  paucis  utrimque  procurrentibus,  inter  bina 
castra  palude  interiecta,  contendebatur:  quam  tamen 
paludem  nonnumquam  aut  nostra  auxilia  Gallorum 
Germanorumque  transibant,  acriusque  hostes  inseque- 
bantur; aut  vicissim  hostes,  eamdem  transgressi,  no- 
stros  longius  submovebant.  Accidebat  autem  quotidia- 
nis pabulationibus,  id  quod  accidere  erat  necesse,  quum 
raris  disiectisque  ex  aedificiis  pabulum  conquireretur, 
ut  impeditis  locis -dispersi  pabulatores  circumveniren- 
tur : quae  res  etsi  mediocre  detrimentum  iumentorum 
acservorum  nostris  adferebat,  tamen  stultas  cogitationes 
incitabat  barbarorum ; atque  eo  magis,  quodCommius, 

quem  profectum  ad  auxilia  Germanorum  arcessenda 

docui,  cum  equilibus  venerat:  qui  tamenetsi  numero 
non  amplius  erant  quingenti,  tamen  Germanorum  ad- 
ventu barbari  inflabantur. 

XI.  Caesar,  quum  animum  adverteret,  hostem  com- 
plures dies  castris,  palude  et  loci  natura  munitis,  se 
tenere;  neque  oppugnari  castra  eorum  sine  dimicatione 
perniciosa,  nec  Jocum  munitionibus  claudi,  nisi  a ma- 
iore exercitu,  posse:  litteras  ad  Trebonium  mittit,  ut, 
quam  celerrime  posset,  legionem  XIII,  quae  cum  T. 
Sextio  legato  in  Biturigibus  hiemabat,  arcesseret,  atque 
ita  cum  tribus  legionibus  quam  magnis  itineribus  ad  se 
veniret:  ipse  equites  in  vicem  Remorum  ac  Lingonum 
reliquarumque  civitatum,  quorum  magnum  numerum 
evocaverat,  praesidio  pabulationibus  mittit,  qui  subitas 
hostium  incursiones  sustinerent. 

XII.  Quod  quum  quotidie  fleret,  ac  iam  consuetu- 
dine diligentia  minueretur,  quod  plerumque  accidit 
diuturnitate,  Bellovaci,  delecta  manu  peditum,  cognitis 
stationibus  quotidianis  equitum  nostrorum,  silvestribus 
locis  insidias  disponunt ; eodemque  equites  postero  dio 
mittunt,  qui  primum  elicerent  nostros  insidiis,  deinde 
circumventos  adgrederentur.  Cuius  mali  sors  incidit 
Remis,  quibus  ille  dies  fungendi  muneris  obvenerat. 
Namque  ii,  quum  repente  hostium  equites  animum 
advertissent  ac  numero  superiores  paucitatem  contem- 
sissent,  cupidius  insecuti,  a peditibus  undique  sunt 
circumdati:  quo  facto  perturbati,  celerius,  quam  con- 
suetudo fert  equestris  proelii,  se  receperunt,  amisso 
Verlisco,  principe  civitatis,  praefecto  equitum:  qui 
quum  vix  equo  propter  aetatem  posset  uti,  tamen,  con- 
suetudine Gallorum,  neque  aetatis  excusatione  in  susci- 
pienda praefectura  usus  erat,  neque  dimicari  sine  se 

voluerat.  Inflantur  atque  incitantur  hostium  animi  se- 
cundo proelio,  principe  et  praefecto  Remorqm  interfecto, 
nostrique  detrimento  admonentur,  diligentius  explo- 
ratis locis  stationes  disponere  ac  moderatius  cedentem 
insequi  hostem.  V\ 

XIII.  Non  intermittuntur  interim  quotidiana  proe- 
lia in  conspectu  utrorumque  castrorum,  quae  ad  vada 
transitusque  fiebant  paludis.  Qua  contentione  Germani, 
quos  propterea  Caesar  transduxerat  Rhenum,  ut  equi- 
tibus interpositi  proeliarentur,  quum  constantius  uni- 
versi paludem  transissent,  paucisque  resistentibus  in- 
terfectis pertinacius  reliquam  multitudinem  essent  inse- 
cuti : perterriti  non  solum  ii,  qui  aut  comminus  oppri- 
mebantur, aut  eminus  vulnerabantur,  sed  etiam,  qui 
longius  subsidiari  consueverant,  turpiter  refugerunt; 
nec  prius  finem  fugae  fecerunt,  saepe  amissis  superio- 
ribus locis,  quam  se  aut  in  castra  suorum  reciperent, 
aut  nonnulli,  pudore  coacti,  longius  profugerent.  Quo- 
rum periculo  sic  omnes  copiae  sunt  perturbatae,  ut  vix 
iudicari  posset,  utrum  secundis  parvulis  rebus  insolen- 
tiores,  an  adversis  mediocribus  timidiores  essent. 

XIV.  Compluribus  diebus  iisdem  in  castris  con- 
sumtis,  quum  propius  accessisse  legiones  et  C.  Trebo- 
nium legatum  cognovissent:  duces  Bellovacorum,  veriti 
similem  obsessionem  Alesiae,  noctu  dimittunt  eos,  quos 

' aut  aetate  aut  viribus  inferiores,  aut  inermes  habebant, 
unaque  reliqua  impedimenta.  Quorum  perturbatum  et 
confusum  dum  explicant  agmen,  (magna  enim  multitu- 
do carrorum  etiam  expeditos  sequi  Gallos  consuevit,) 
oppressi  luce,  copiis  armatorum  vias  pro  suis  instruunt 
castris,  ne  prius  Romani  persequi  se  inciperent,  quam 
longius  agmen  impedimentorum  suorum  processisset. 
'At Caesar  neque  resistentes  adgrediundos,  neque ceden- 

tes  tanto  collis  adscensu  lacessendos  iudicabat ; neque 
non  usque  eo  legiones  admovendas,  ut  discedere  ex  eo 
loco  sine  periculo  barbari,  militibus  instantibus,  non 
possent.  Ita,  quum  palude  impedita  a castris  castra 
dividerentur,  quae  transeundi  difficultas  celeritatem 
insequendi  tardare  posset ; atque  id  iugum,  quod  trans 
paludem  paene  ad  hostium  castra  pertineret,  mediocri 
valle  a castris  eorum  intercisum  animum  adverteret: 
pontibus  palude  constrata,  legiones  transducit  celeriter- 
que  in  summam  planitiem  iugi  pervenit,  quae  declivi 
fastigio  duobus  ab  lateribus  muniebatur.  Ibi  legionibus 
instructis,  ad  ultimum  iugum  pervenit,  aciemque  eo 
loco  constituit,  unde  tormento  missa  tela  in  hostium 
cuneos  coniici  possent, 

XV  > Barbari,  confisi  loci  natura,  quum  dimicare 
non  recusarent,  si  forte  Romani  subire  collem  conaren- 
tur, paullatimque  copias  distributas  dimittere  non  au- 
derent, ne  dispersi  perturbarentur,  in  acie  permanse- 
runt. Quorum  pertinacia  Caesar  cognita,  viginti  cohor- 
tibus instructis  castrisque  eo  loco  metatis,  muniri  iubet 
castra.  Absolutis  operibus,  legiones  pro  vallo  instructas 
collocat:  equites  frenatis  equis  in  stationibus  disponit. 
Bellovaci,  quum  Romanos  ad  insequendum  paratos 
viderent,  neque  pernoctare  sine  periculo,  aut  diutius 
permanere  sine  cibariis  eodem  loco  possent,  tale  consi- 
lium sui  recipiendi  inierunt.  Fasces,  uti  consederant, 
(namque  in  acie  sedere  Gallos  consuesse,  superioribus 
commentariis  declaratum  est)  stramentorum  ac  virgul- 
torum, quorum  summa  erat  in  castris  copia,  per  manus 
inter  se  transditos,  ante  aciem  collocaverunt,  extremo- 
que tempore  diei,  signo  pronunciato,  uno  tempore  in- 
cenderunt. Ita  continens  flamma  copias  omnes  repente 

a conspectu  texit  Romanorum.  Quod  ubi  accidit,  bar- 
bari veliementissimo  cursu  refugerunt. 

# XVI.  Caesar,  etsi  discessum  hostium  animum  ad- 
vertere non  poterat,  incendiis  oppositis ; tamen  id  con- 
silium quum  fugae  caussa  initum  suspicaretur,  legiones 
promovet,  turmas  mittit  ad  insequendum : ipse  veritus 
insidias,  ne  forte  in  eodem  loco  subsisteret  hostis  atque 
elicere  nostros  in  locum  conaretur  iniquum,  tardius 
procedit.  Equites  quum  intrare  fumum  et  flammam 
densissimam  timerent ; ac,  si  qui  cupidius  intraverant, 
vix  suorum  ipsi  priores  partes  adverterent  equorum : 
insidias  veriti,  liberam  facultatem  sui  recipiendi  Bello- 
vacis dederunt.  Ita  fuga,  timoris  simul  calliditatisque 
plena,  sine  ullo  detrimento  millia  non  amplius  X pro- 
gressi hostes,  loco  munitissimo  castra  posuerunt.  Inde, 
quum  saepe  in  insidiis  equites  peditesque  disponerent, 
magna  detrimenta  Romanis  in  pabulationibus  infere- 
bant. 

XVII.  Quod  quum  crebrius  accideret,  ex  captivo 
quodam  comperit  Caesar,  Correum,  Bellovacorum  du- 
cem, fortissimorum  millia  VI  peditum  delegisse,  equi- 
tesque ex  omni  numero  M,  quos  in  insidiis  eo  loco 
collocarat,  quem  in  locum,  propter  copiam  frumenti  ac 
pabuli,  Romanos  pabulatum  missuros  suspicaretur. 
Quo  cognito  consilio,  Caesar  legiones  plures,  quam 
solebat',  educit;  equitatumque,  qua  consuetudine  pa- 
bulatoribus mittere  praesidia  consuerat,  praemittit.  Huic 
interponit  auxilia  levis  armaturae : ipse  cum  legionibus, 
quam  potest  maxime,  adpropinquat. 

XVIII.  Hostes  in  insidiis  dispositi,  quum  sibi  dele- 
gissent campum  ad  rem  gerendam,  non  amplius  paten- 
tem in  omnes  partes  passibus  M,  silvis  undique  impe-  - 
ditissimis  aut  altissimo  flumine  munitum,  velut  inda- 

gine  hunc  insidiis  circumdederunt.  Nostri,  explorato 
hostium  consilio , ad  proeliandum  animo  atque  annis 
parati,  quum  subsequentibus  legionibus  nullam  dimi- 
cationem recusarent,  turmatim  in  eum  locum  devene- 
runt. Quorum  adventu  quum  sibi  Correus  oblatam 
occasionem  rei  gerendae  existimaret,  primum  cum  pau- 
cis se  ostendit  atque  in  proximas  turmas  impetum  fecit. 
Nostri  constanter  incursum  sustinent  insidiatorum; 
neque  pluresin  unum  locum  conveniunt,  quod  pleruHfe 
que  equestribus  proeliis  quum  propter  aliquem  timo- 
rem accidit,  tum  multitudine  ipsorum  detrimentum 
accipitur. 

XIX.  Quum  dispositis  turmis  in  vieem  rari  proe- 
liarentur, neque  ab  lateribus  circumveniri  suos  pate- 
rentur: erumpunt  ceteri,  Correo  proeliante  ex  silvis. 
Fit  magna  contentione  diversum  proelium.  Quod  quum 
diutius  pari  Marte  iniretur,  paullatim  ex  silvis  instructa 
multitudo  procedit  peditum,  quae  nostros  coegit  cedere 
equites:  quibus  celeriter  subveniunt  levis  armaturae 
pedites,  quos  ante  legiones  missos  docui,  turmisque 
nostrorum  interpositi,  constanter  proeliantur.  Pugnatur 
aliquamdiu  pari  contentione : deinde,  ut  ratio  postula- 
bat proelii,  qui  sustinuerant  primos  impetus. insidia- 
rum, hoc  ipso  fiunt  superiores,  quod  nullum  ab  insir 
diantibus  imprudentes  acceperant  detrimentum.  Acce- 
dunt propius  interim  legiones,  crebrique  eodem  tempore 
et  nostris  et  hostibus  nuncii  adferuntur , imperatorem 
instructis  copiis  adesse.  Qua  re  cognita,  praesidio  co- 
hortium confisi  nostri  acerrime  proeliantur , ne , si  tar- 
dius rem  gessissent,  victoriae  gloriam  communicasse 
cum  legionibus  viderentur.  Hostes  concidunt  animis 


atque  itineribus  diversis  fugam  quaerunt.  Nequid- 
quam : nam  quibus  difficultatibus  locorum  Romanos  ' 

claudere  voluerant,  iis  ipsi  tenebantur:  victi  tamen 
perculsique,  maiore  parte  amissa,  quo  fors  tulerat, 
consternati  profugiunt,  partim  silvis  petitis,  partim 
flumine;  qui  tamen  in  fuga  a nostris  acriter  insequen- 
tibus  conficiuntur : quum  interim  nulla  calamitate  vi- 
ctus Correus  excedere  proelio  silvasque  petere,  aut, 
invitantibus  nostris  ad  deditionem,  potuit  adduci, quin, 
fortissime  proeliando compluresque  vulnerando,  cogeret 
elatos  iracundia  victores  in  se  tela  coniicere. 

XX-  Tali  modo  regesta,  recentibus  proelii  vestigiis 
ingressus  Caesar,  quum  victos  tanta  calamitate  existi- 
maret hostes,  nuncio  accepto,  locum  castrorum  relictu- 
ros, quae  non  longius  ab  ea  caede  abesse  plus  minus 
octo  millibus  dicebantur,  tametsi  flumine  impeditum 
transitum  videbat,  tamen  exercitu  transducto  progre- 
ditur. At  Bellovaci  reliquaeque  civitates,  repente  ex 
fuga  paucis,  atque  his  vulneratis,  receptis,  qui  silvarum 
beneficio  casum  evitaverant,  omnibus  adversis,  cognita 
calamitate,  interfecto  Correo,  amisso  equitatu  et  fortis- 
simis peditibus,  quum  adventare  Romanos  existima- 
rent, concilio  repente  cantu  tubarum  convocato,  concla- 
mant, legati  obsidesque  ad  Caesarem  mittantur. 

XXI.  Hoc  omnibus  probato  consilio,  Commius  Atre- 
bas  ad  eos  profugit  Germanos,  a quibus  ad  id  bellum 
auxilia  mutuatus  erat.  Ceteri  e vestigio  mittunt  ad 
Caesarem  legatos,  petuntque,  ut  ea  poena  sit  contentus 
hostium,  quam  si  sine  dimicatione  inferre  integris  posset, 
pro  sua  clementia  atque  humanitate  numquam  profecto 
esset  illaturus : adflictas  opes  equestri  proelio  Bellova- 
corum esse ; delectorum  peditum  multa  millia  interisse ; 
vix  refugisse  nuncios  caedis:  tamen  magnum,  ut  in 
tanta  calamitate,  Bellovacos  eo  proelio  commodum  esse 
consecutos,  quod  Correus,  auctor  belli,  concitator  multi- 

tudinis , esset  interfectus;  numquam  enim  senatum  tan- 
tum in  civitate,  illo  vivo , quantum  imperitam  plebem 
potuisse . 

XXII.  Haec  orantibus  legatis,  commemorat  Caesar, 
eodem  tempore  superiore  anno  Bellovacos  ceterasque 
Galliae  civitates  suscepisse  bellum;  pertinacissime  hos 
ex  omnibus  in  sententia  permansisse,  neque  ad  sanita- 
tem reliquorum  deditione  esse  perductos:  scire  atque 
intellegere  se,  caussam  peccati  facillime  mortuis  dele- 
gari; neminem  vero  tantum  pollere,  ut,  invitis  princi- 
pibus, resistente  senatu,  omnibus  bonis  repugnantibus, 
infirma  manu  plebis  bellum  concitare  et  gerere  posset  : 
sed  tamen  se  contentum  fore  ea  poena,  quam  sibi  ipsi 
contraxissent. 

XXIII.  Nocte  insequenti  legati  responsa  ad  suos 
referunt,  obsides  conficiunt.  Concurrunt  reliquarum 
civitatum  legati,  quae  Bellovacorum  speculabantur 
eventum.  Obsides  dant,  imperata  faciunt,  excepto  Com- 
mio,  quem  timor  prohibebat,  cuiusquam  fidei  suam 
committere  salutem.  Nam  superiore  anno  T.  Labienus, 
Caesare  in  Gallia  citeriore  ius  dicente,  quum  Commium 
comperisset  sollicitare  civitates  et  coniurationem  contra 
Caesarem  facere,  infidelitatem  eius  sine  ulla  perfidia 
iudicavit  comprimi  posse.  Quem  quia  non  arbitrabatur 
vocatum  in  castra  venturum,  ne  tentando  cautiorem 
faceret,  C.  Volusenum  Quadratum  misit,  qui  eum  per 
simulationem  colloquii  curaret  interficiendum.  Ad  eam 
rem  delectos  idoneos  ei  tradit  centuriones.  Quum  in 
colloquium  ventum  esset  et,  ut  convenerat,  manum 
Commii  Volusenus  adripuisset;  centurio,  vel  ut  insue- 
ta re  permotus,  vel  celeriter  a familiaribus  prohibitus 
Commii,  conficere  hominem  non  potuit:  graviter  tamen 
primo  ictu  gladio  caput  percussit.  Quum  utrimque  gla- 

dii  destricti  essent;  non  tam  pugnandi,  quam  diffu- 
giendi fuit  utrorumque  consilium:  nostrorum,  quod 
mortifero  vulnere  Commium  credebant  adfectum ; Gal- 
lorum, quod,  insidiis  cognitis,  plura,  quam  vide- 
bant, extimescebant.  Quo  facto  statuisse  Commiua.  di- 
cebatur, numquam  in  conspectum  cuiusquam  Romani 
venire. 

XXIV.  Bellicosissimis  gentibus  devictis,  Caesar, 
quum  videret,  nullam  iam  esse  civitatem,  quae  bellum 
pararet,  quo  sibi  resisteret ; sed  nonnullos  ex  oppidis 
demigrare,  ex  agris  diffugere,  ad  praesens  imperium 
evitandum : plures  in  partes  exercitum  dimittere  con- 
stituit; M.  Antonium  quaestorem  cum  legione  XI  sibi 
coniungit;  C.  Fabium  legatum  cum  cohortibus  XXV 
mittit  in  diversissimam  Galliae  partem ; quod  ibi  quas- 
dam civitates  in  armis  esse  audiebat,  neque  C.  Caninium 
Rebilum  legatum,  qui  in  illis  regionibus  praeerat,  satis 
firmas  duas  legiones  habere  existimabat.  T.  Labienum 
ad  se  evocat,  legionemque  XII,  quae  cum  eo  fuerat  in 
hibernis,  in  Togatam  Galliam  mittit,  ad  colonias  civium 
Romanorum  tuendas;  ne  quod  simile  incommodum 
accideret  decursione  barbarorum,  ac  superiore  aestate 
Tergestinis  accidisset,  qui  repentino  latrocinio  atque 
impetu  eorum  erant  oppressi.  Ipse  ad  vastandos  depo- 
pulandosque  fines  Ambiorigis  proficiscitur,  quem  per- 
territum ac  fugientem  quum  redigi  posse  in  suam  po- 
testatem desperasset,  proximum  suaedignitatis  essedu- 
cebat,  adeo  fines  eius  vastare  civibus,  aedificiis,  pecore, 
ut  odio  suorum  Ambiorix,  si  quos  fortuna  fecisset  reli- 
quos, nullum  reditum  propter  tantas  calamitates  haberet 
in  civitatem. 

XXV.  Quum  in  omnis  partes  finium  Ambiorigis 
aut  legiones  aut  auxilia  dimisisset,  atque  omnia  caedi- 

bus,  incendiis,  rapinis  vastasset,  magno  numero  homi- 
num interfecto  aut  capto:  Labienum  cum  duabus  le- 
gionibus in  Treviros  mittit,  quorum  civitas,  propter 
Germaniae  vicinitatem  quotidianis  exercitata  bellis, 
cultu  et  feritate  non  multum  a Germanis  differebat, 
neque  imperata  umquam , nisi  exercitu  coacta , far 
ciebat. 

XXYI.  Interim  C . Caninius  legatus,  quum  magnam 
multitudinem  convenisse  hostium  in  fines  Pictonum 
litteris  nuneiisque  Duratii  cognosceret,  qui  perpetuo  in 
amicitia  Romanorum  permanserat,  quum  pars  quaedam 
civitatis  eius  defecisset ; ad  oppidum  Lemonum  conten- 
dit. Quo  quum  adventaret  atque  ex  captivis  certius 
cognosceret,  multis  hominum  millibus  a Dumnaco,  duce 
Andium,  Duratium  clausum  Lemoni  oppugnari ; neque 
infirmas  legiones  hostibus  committere  auderet:  castra 
munito  loco  posuit.  Dumnacus,  quum  adpropinquare. 
Caninium  cognovisset,  copiis  omnibus  ad  legiones  con- 
versis, castra  Romanorum  oppugnare  instituit  Quum 
complures  dies  in  oppugnatione  consumsisset  et,  ma- 
gno suorum  detrimento,  nullam  partem  munitionum 
convellere  potuisset,  rursus  ad  obsidendum  Lemonum 
redit. 

XXVII.  Eodem  tempore  C.  Fabius  legatus  com- 
plures civitates  in  fidem  recipit,  obsidibus  firmat,  litte-  /- 
risque  C.  Caninii  Rebili  fit  certior,  quae  in  Pictonibus 
gerantur.  Quibus  rebus  cognitis,  proficiscitur  ad  auxi- 
lium Duratio  ferendum.  At  Dumnacus,  adventu  Fabii 
oognito,  desperata  salute,  si  eodem  tempore  coactus 
esset  et  Romanum  externum  sustinere  hostem,  et  respi- 
cere ac  timere  oppidanos,  repente  eo  ex  loco  cum  copiis 
recedit : nec  se  satis  tutum  fore  arbitratur,  nisi  flumen 
Ligerim,  quod  erat  ponte  propter  magnitudinem  trans- 

eundum,  copias  transduxisset.  Fabius,  etsi  nondum 
in  conspectum  venerat  hostibus,  neque  se  cum  Caninio 
coniunxerat,  tamen  doctus  ab  iis,  qui  locorum  noverant 
naturam,  potissimum  credidit,  hostes  perterritos  eum 
locum,  quem  petebat,  petituros.  Itaque  cum  copiis  ad 
eumdem  pontem  contendit,  equitatumque  tantum  pro- 
cedere ante  agmen  imperat  legionum,  quantum  quum 
processisset,  sine  defatigatione  equorum  in  eadem  se 
reciperet  castra.  Consequuntur  equites  nostri,  ut  erat 
praeceptum,  invaduntque  Dumnaci  agmen  et,  fugientes 
pcrlerritosque  sub  sarcinis  in  iiinere  adgressi,  magna 
praeda,  multis  interfectis,  potiuntur.  Ita,  re  bene  gesta, 
se  recipiunt  fn  castra. 

XXVIII.  Insequenti  nocte  Fabius  equites  praemit- 
tit, sic  paratos,  ut  confligerent  atque  omne  agmen  mo- 
rarentur, dum  consequeretur  ipse.  Cuius  praeceptis  ut 
res  gereretur,  Q.  Atius  Varus,  praefectus  equitum,  sin- 
gularis et  animi  et  prudentiae  vir,  suos  hortatur,  agmen- 
que hostium  consecutus,  turmas  partim  idoneis  locis 
disponit,  partim  equitum  proelium  committit.  Consistit 
audacius  equitatus  hostium,  succedentibus  jsibi  pediti- 
bus, qui,  toto  agmine  subsistentes,  equitibus  suis  con- 
tra nostros  ferunt  auxilium.  Fit  proelium  acri  certami- 
ne : namque  nostri,  contemtis  pridie  superatis  hostibus, 
quum  subsequi  legiones  meminissent,  et  pudore  ceden- 
di, et  cupiditate  per  se  conficiendi  proelii,  fortissime 
contra  pedites  proeliabantur;  hostesque,  nihil  amplius 
copiarum  accessurum  credentes,  ut  pridie  cognove- 
rant, delendi  equitatus  nostri  nacti  occasionem  vide- 
bantur. 

XXIX.  Quum  aliquamdiu  summa  contentione 
dimicaretur,  Dumnacus  instruit  aciem,  quae  suis  esset 
equitibus  in  vicem  praesidio.  Tum  repente  confertae 

legiones  in  conspectum  hostium  veniunt.  Quibus  visis 
perculsae  barbarorum  turmae,  perterritae  acies  hosti- 
um, perturbato  impedimentorum  agmine,  magno  cla- 
more .discursuque  passim  fugae  se  mandant.  At  nostri 
equites,  qui  paullo  ante  cum  resistentibus  fortissime 
conflixerant,  laetitia  victoriae  elati,  magno  undique  cla- 
moresublalo,  cedentibus  circumfusi,  quantum  equorum  * 
vires  ad  persequendum  dextraeque  ad  caedendum  va-  «. 
lent,  tantum  eo  proelio  interficiunt.  Itaque  amplius 
millibus  XII  aut  armatorum,  aut  eorum,  qui  timore 
arma  proiecerant,  interfectis,  omnis  multitudo  capitur 
impedimentorum.  , 

XXX.  Qua  ex  fuga,  quum  constaret,  Drappelem 
Scnonem,  (qui,  ut  primum  defecerat  Gallia,  collectis 
undique  perditis  hominibus,  servis  ad  libertatem  voca- 
tis, exsulibus  omnium  civitatum  adscitis,  receptis  la- 
tronibus, impedimenta  et  commeatus  Romanorum  in- 
terceperat) non  amplius  hominum  duobus  millibus  ex 
fuga  collectis,  provinciam  petere,  unaque  consilium  * 
cum  eo  Lucterium  Cadurcum  cepisse,  (quem  superiore 
commentario,  prima  defectione  Galliae,  facere  in  pro- 
vinciam impetum  voluisse,  cognitum  est:)  Caninius 
legatus  cum  legionibus  duabus  ad  eos  persequendos 
contendit,  ne  de  detrimento  aut  timore  provinciae  ma- 
gna infamia,  perditorum  hominum  latrociniis,  cape- 
retur. 

XXXI.  C. Fabius  cum  reliquo  exercitu  in  Carnutes 
celerasque  proficiscitur  civitates,  quarum  eo  proelio, 
quod  cum  Dumnaco  fecerat,  copias  esso  accisas  sciebat: 
non  enim  dubitabat,  quin  recenti  calamitate  submissio- 
res essent  futurae ; dato  vero  spatio  ac  tempore,  eodem 
instante  Dumnaco,  possent  concitari.  Qua  in  re  summa 
felicitas  celeritasque  in  recipiendis  civitatibus  Fabium 

consequitur.  Nam  Carnutes,  qui  saepe  vexati  numquam 
pacis  fecerant  mentionem,  datis  obsidibus,  veniunt  in 
deditionem ; ceteraeque  civitates , positae  in  ultimis 
Galliae  finibus,  Oceano  coniunctae,  quae  Armoricae 
adpellantur;  auctoritate  adductae  Carnutum,  adventu 
Fabii  legionumque  imperata  sine  mora  faciunt.  Dum- 
nacus,  suis  finibus  expulsus,  errans  latitansque  solus 
extremas  Galliae  regiones  petere  est  coactus. 

XXXII.  At  Drappes,  unaque  Lucterius,  quum  le- 
giones Caniniumque  adesse  cognoscerent,  nec  se  sine 
certa  pernicie,  persequente  exercitu,  putarent  provinciae 
fines  intrare  posse ; nec  iam  liberam  vagandi  latroci- 
niorumque faciendorum  facultatem  haberent,  consistunt 
in  agris  Cadurcorum.  Ibi,  quum  Lucterius  apud  suos 
cives,  quondam  integris  rebus,  multum  potuisset,  sem- 
perque  auctor  novorum  consiliorum  magnam  apud 
barbaros  auctoritatem  haberet,  oppidum  Uxellodunum, 
quod  in  clientela  fuerat  eius,  natura  loci  egregie  muni- 
tum, occupat  suis  et  Drappetis  copiis  oppidanosque  sibi 
coniungit. 

XXXIII.  Quo  quum  confestim  C . Caninius  venisset 
animadverterelque,  omnes  oppidi  partes  praeruptissimis 
saxis  esse  munitas,  quo,  defendente  nullo,  tamen  ar- 
matis adseendere  esset  difficile ; magna  autem  impedi- 
menta oppidanorum  videret,  quae  si  clandestina  fuga 
subtrahere  conarentur,  effugere  non  modo  equitatum, 
sed  ne  legiones  quidem  possent : tripartito  cohortibus 
divisis,  trina  excelsissimo  loco  c sistra  fecit,  a quibus 
paullatim,  quantum  copiae  patiebantur,  vallum  in  op- 
pidi circuitum  ducere  instituit. 

XXXIV.  Quod  quum  animum  adverterent  oppida- 
ni, miserrimaquo  Alesiae  memoria  solliciti  similem 
casum  obsessionis  vererentur;  maximeque  ex  omnibus 

Lucterius,  qui  fortunae  illius  periculum  fecerat,  mo- 
neret, frumenti  rationem  esse  habendam:  constituunt 
omnium  consensu,  parte  ibi  relicta  copiarum,  ipsi  cum 
expeditis  ad  importandum  frumentum  proficisci.  Eo 
consilio  probato,  proxima  nocte,  duobus  millibus  arma- 
torum relictis,  reliquos  ex  oppido  Drappes  et  Lucterius 
educunt:  ii,  paucos  dies  morati,  ex  finibus  Cadurco- 
rum, qui  partim  re  frumentaria  sublevare  eos  cupie- 
bant, partim  prohibere,  quo  minus  sumerent,  non  po- 
terant, magnum  numerum  frumenti  comparant : non- 
numquam autem  expeditionibus  nocturnis  castella  no- 
strorum adoriuntur.  Quam  ob  caussam  C.  Caninius 
toto  oppido  munitiones  circumdare  moratur,  ne  aut 
opus  effectum  tueri  non  possit,  aut  plurimis  locis  infir- 
ma disponat  praesidia. 

XXXV.  Magna  copia  frumenti  comparata / consi- 
dunt Drappes  et  Lucterius  non  longius  ab  oppido  X 
millibus,  unde  paullatim  frumentum  in  oppidum  sup- 
portarent. Ipsi  inter  se  provincias  partiuntur:  Drappes 
castris  praesidio  cum  parte  copiarum  restitit;  Lucterius 
agmen  iumentorum  ad  oppidum  adducit.  Dispositis  ibi 
praesidiis,  hora  noctis  circiter  X,  silvestribus  angustis- 
que itineribus  frumentum  importare  in  oppidum  insti- 
tuit. Quorum  strepitum  vigiles  castrorum  quum  sen- 
sissent, exploratoresque  missi,  quae  agerentur,  renun- 
ciassent:  Caninius  celeriter  cum  cohortibus  armatis  ex 
proximis  castellis  in  frumentarios  sub  ipsam  lucem 
impetum  fecit.  Ii,  repentino  malo  perterriti,  diffugiunt 
ad  sua  praesidia : quae  nostri  ut  viderunt,  acrius  con- 
tra armatos  incitati,  neminem  ex  eo  numero  vivum  capi 
patiuntur.  Effugit  inde  cum  paucis  Lucterius,  nec  se 
recipit  in  castra. 

XXXVI.  Re  bene  gesta,  Caninius  ex  captivis  com- 

perit,  partem  copiarum  cum  Drappete  esse  in  castris  a 
millibus  non  amplius  XII.  Qua  re  ex  compluribus  co- 
gnita, quum  intellegeret,  fugato  duce  altero,  perterritos 
reliquos  facile  opprimi  posse : magnae  felicitatis  esse 
arbitrabatur,  neminem  ex  caede  refugisse  in  castra,  qui 
de  accepta  calamitate  nuncium  Drappeti  perferret.  Sed 
in  experiundo  quum  periculum  nullum  videret,  equi- 
tatum omnem  Germanosque  pedites , summae  veloci- 
tatis homines,  ad  castra  hostium  praemittit : ipse  legio- 
nem unam  in  trina  castra  distribuit,  alteram  secum 
expeditam  ducit.  Quum  propius  hostis  accessisset,  ab 
exploratoribus,  quos  praemiserat,  cognoscit,  castra  eo- 
rum, ut  barbarorum  fert  consuetudo,  relictis  locis  supe- 
rioribus, ad  ripas  fluminis  esse  demissa : at  Germanos 
equitesque  imprudentibus  omnibus  de  improviso  advo- 
lasse et  proelium  commisisse.  Qua  re  cognita,  legionem 
armatam  instructamque  adducit.  Ita,  repente  omnibus 
ex  partibus  signo  dato,  loca  superiora  capiuntur.  Quod 
ubi  accidit,  Germani  equitesque,  signis  legionis  visis, 
vehementissime  proeliantur : confestim  cohortes  undi- 
que impetum  faciunt,  omnibusque  aut  interfectis,  aut 
captis,  magna  praeda  potiuntur : capitur  ipse  eo  proelio 
Drappes.  '\- 

XXXVII.  Caninius,  felicissime  re  gesta,  sine  ullo 
paene  militis  vulnere,  ad  obsidendos  oppidanos  rever- 
titur; externoque  hoste  deleto,  cuius  timore  antea  au- 
gere praesidia  et  munitione  oppidanos  circumdare  pro- 
hibitus erat,  opera  undique  imperat  administrari.  Venit 
eodem  cum  suis  copiis  postero  die  C.  Fabius  partemque 
oppidi  sumit  ad  obsidendum. 

XXXVIII.  Caesar  interim  M.  Antonium  quaestorem 
cum  cohortibus  XV  inBellovacis  reliquit,  ne  qua  rursus 
novorum  consiliorum  ad  capiendum  bellum  facultas 

daretur : ipse  reliquas  civitates  adit,  obsides  plures  im- 
perat, timentes  omnium  animos  consolatione  sanat. 
Quum  in  Carnutes  venisset,  quorum  [consilio]  in  civi- 
tate superiore  commentario  Caesar  exposuit  initium  belli 
esse  ortum,  quod  praecipue  eos  propter  conscientiam 
facti  timere  animum  advertebat,  quo  celerius  civitatem 
. metu  liberaret,  principem  sceleris  illius  et  concitatorem 
belli,.  Gutruatum,  ad  supplicium  deposcit:  qui,  etsi  ne 
civibus  quidem  suis  se  committebat,  tamen  celeriter, 
omnium  cura  quaesitus,  in  castra  perducitur.  Cogitur 
in  eius  supplicium  Caesar  contra  naturam  suam,  ma- 
ximo militum  concursu^  qui  ei  omnia  pericula  et  detri- 
menta belli,  aGutruato  accepta,  referebant ; adeo  ut  ver- 
beribus exanimatum  corpus  securi  feriretur. 

, XXXIX.  Ibi  crebris  litteris  Caninii  fit  certior,  quae 
de  Drappete  et  Luoterio  gesta  essent,  quoque  in  consilio 
permanerent  oppidani.  Quorum  etsi  paucitatem  con- 
temnebat, tamen  pertinaciam  magna  poena  esse  adfi- 
ciendam  iudicabat ; ne  universa  Gallia,  non  defuisse 
vires  sibi  ad  resistendum  Romanis,  sed  constantiam, 
putaret : neve  hoc  exemplo  ceterae  civitates,  locorum 
opportunitate  fretae,  se  vindicarent  in  libertatem:  quum 
omnibus  Gallis  notum  sciret,  reliquam  esse  unam  ae- 
statem suae  provinciae ; quam  si  sustinere  potuissent, 
nullum  ultra  periculum  vererentur.  Itaque  Q.  Calenum 
legatum  cum  legionibus  duabus  relinquit,  qui  iustis 
itineribus  se  subsequeretur:  ipse  cum  omni  equitatu, 
quam  potest  celerrime,  ad  Caninium  contendit. 

XL.  Quum  contra  exspectationem  omnium  Caesar 
Uxellodunum  venisset  oppidumque  operibus  clausum 
animum  adverteret ; neque  ab  oppugnatione  recedi  vi- 
deret ulla  conditione  posse ; magna  autem  copia  fru- 
menti abundare  oppidanos,  ex  perfugis  cognosset;  aqua 
Iul.  Caes.  P 

prohibere  hostem  tentare  coepit.  Flumen  infimam  val- 
lem dividebat,  quae  totum  paene  montem  cingebat,  in 
quo  positum  erat  praeruptum  undique  oppidum  Uxel- 
lodunum. Hoc  flumen  averti  loci  natura  prohibebat; 
sic  enim  in  imis  radicibus  montis  ferebatur,  ut  nullam 
in  partem  depressis  fossis  derivari  posset.  Erat  autem 
oppidanis  difficilis  et  praeruptus  eo  descensus,  ut,  pro- 
hibentibus nostris,  sine  vulneribus  ac  periculo  vitae  ne- 
que adire  flumen,  neque  arduo  se  recipere  possent  ad- 
scensu.  Qua  difficultate  eorum  cognita,  Caesar,  sagitta- 
riis funditoribusque  dispositis,  tormentis  etiam  quibus- 
dam locis  contra  facillimos  descensus  collocatis,  aqua 
fluminis  prohibebat  oppidanos,  quorum  omnis  postea 
multitudo  aquatum  unum  in  locum  conveniebat. 

XLI.  Sub  ipsum  enim  oppidi  murum  magnus  fons 
aquae  prorumpebat,  ab  ea  parte,  quae  fere  pedum  CCC 
intervallo  fluminis  circuitu  vacabat.  Hoc  fonte  prohi- 
beri posse  oppidanos  quum  optarent  reliqui,  Caesar 
unu3  videret;  e regione  eius  vineas  agere  adversus  mon- 
tem, et  aggeres  instruere  coepit,  magno  cum  labore  et 
continua  dimicatione.  Oppidani  enim,  loco  superiore 
decurrentes,  eminus  sine  periculo  proeliabantur,  mul- 
tosque  pertinaciter  succedentes  vulnerabant;  ut  tamen 
non  deterrerentur  milites  nostri  vineas  proferre,  atque 
operibus  vincere  locorum  difficultates.  Eodem  tempore 
tectos  cuniculos  ab  vineis  agunt  ad  caput  fontis,  quod 
genus  operis  sine  ullo  periculo  et  sine  suspicione  ho- 
stium facere  licebat.  Exstruitur  agger  in  altitudinem 
pedum  IX,  collocatur  in  eo  turris  X tabulatorum,  non 
quidem  quae  moenibus  adaequaret,  (id  enim  nullis  ope- 
ribus effici  poterat)  sed  quae  superaret  fontis  fastigium. 
Ex  ea  quum  tela  tormentis  iacerentur  ad  fontis  aditus, 
nec  sine  periculo  possent  adaquari  oppidani ; non  tan- 


Digitized  by  GoogTe 


LIB.  m CAP.  42.  43.  227 

tum  pecora  atque  iumenta,  sed  etiam  magna  hominum 
multitudo  siti  consumebatur. 

XL1I.  Quo  malo  perterriti  oppidani  cupas  sevo, 
pice,  scindulis  complent:  eas  ardentes  in  opera  provol- 
vunt. Eodem  tempore  acerrime  proeliantur,  ut  ab  in- 
cendio restinguendo  dimicatione  et  periculo  deterreant 
Romanos.  Magna  repente  in  ipsis  operibus  flamma  ex- 
stitit. Quaecumque  enim  per  locum  praecipitem  missa 
erant,  ea,  vineis  et  aggere  suppressa,  comprehendebant 
id  ipsum,  quod  morabatur.  Milites  contra  nostri,  quam- 
quam periculoso  genere  proelii  locoque  iniquo  preme- 
bantur, tamen  omnia  paratissimo  sustinebant  animo: 
res  enim  gerebatur  et  excelso  loco  et  in  conspectu  exer- 
citus nostri;  magnusque  utrimque  clamor  oriebatur. 
Ita  quam  quisque  poterat  maxime  insignis,  quo  notior 
testatiorque  virtus  eius  esset,  telis  hostium  flammaeque 
se  offerebant. 

XLIII,  Caesar  quum  complures  suos  vulnerari  vi- 
deret, ex  omnibus  oppidi  partibus  cohortes  montem  ad- 
scendere  et,  simulatione  moenium  occupandorum,  cla- 
morem undique  iubet  tollere.  Quo  facto  perterriti  oppi- 
dani, quum,  quid  ageretur  in  locis  reliquis,  essent 
ignari,  suspensi  revocant  ab  impugnandis  operibus  ar- 
matos murisque  disponunt.  Ita  nostri  fine  proelii  facto 
celeriter  opera  flamma  comprehensa  partim  restinguunt, 
partim  interscindunt.  Quum  pertinaciter  resisterent  op- 
pidani et,  iam  magna  parte  suorum  siti  amissa,  in  sen- 
tentia permanerent ; ad  postremum  cuniculis  venae  fon- 
tis intercisae  sunt  atque  aversae.  Quo  facto  exhaustus 
repente  perennis  exaruit  fons  tantamque  adtulit  oppi- 
danis salutis  desperationem,  ut  id  non  hominum  consi- 
lio, sed  deorum  voluntate  factum  putarent.  Itaque,  ne- 
cessitate coacti,  se  transdiderunt. 

XLrV.  Caesar,  quum  suam  lenitatem  cognitam 
omnibus  sciret,  neque  vereretur,  ne  quid  crudelitate 
naturae  videretur  asperius  fecisse,  neque  exitum  consi- 
liorum suorum  animum  adverteret,  si  tali  ratione  diver- 
sis in  locis  plures  rebellare  consilia  inissent;  exemplo 
supplicii  deterrendos  reliquos  existimavit.  Itaque  omni- 
bus, qui  arma  tulerant,  manus  praecidit ; vitam  con- 
oessit,  quo  testatior  esset  poena  improborum.  Drappes, 
quem  captum  esse  a Caninio  docui,  sive  indignatione  et 
dolore  vinculorum,  sive  timore  gravioris  supplicii,  pau- 
cis diebus  so  cibo  abstinuit  atque  ita  interiit.  Eodem 
tempore  Luclerius,  quem  profugisse  ex  proelio  scripsi, 
quum  in  potestatem  venisset  Epasnacti  Arverni,  (crebro 
enim  mutandis  locis,  multorum  fidei  se  committebat, 
quod  nusquam  diutius  sine  periculo  commoraturus  vi- 
debatur, quum  sibi  conscius  esset,  quam  inimicum  de- 
beret Caesarem  habere,)  hunc  Epasnactus  Arvernus, 
amicissimus  populi  Romani,  sine  dubitatione  ulla  vin- 
ctum ad  Caesarem  deduxit. 

XLV.  Labienus  interim  in  Treviris  equestre  proe- 
lium secundum  fecit;  compluribusque  Treviris  inler- 
foctis  et  Germanis,  qui  nulli  adversus  Romanos  auxilia 
denegabant,  principes  eorum  vivos  in  suam  redegit  po- 
testatem ; atque  in  iis  Surum  Aeduum,  qui  et  virtutis 
et  generis  summam  nobilitatem  habebat,  solusque  ex 
Aeduis  ad  id  tempus  permanserat  in  armis. 

XLYI.  Ea  re  cognita,  Caesar,  quum  in  omnibus 
Galliae  partibus  bene  res  gestas  videret  iudicaretque, 
superioribus  aestivis  Galliam  devictam  et  subactam 
esse;  Aquitaniam  numquam  ipse  adisset,  sed  per  P. 
Crassum  quadam  ex  parte  divicisset ; cum  duabus  le- 
gionibus in  eam  pariem  est  profectus,  ut  ibi  extremum 
tempus  consumeret  aestivorum : quam  rem,  sicut  co- 

tera,  celeriter  feliciterque  confecit:  namque  omnes  Aqui- 
taniae civitates  legatos  ad  eum  miserunt  obsidesque  ei 
dederunt.  Quibus  rebus  gestis,  ipse  cum  equitum  prae- 
sidio Narbonem  profectus  est,  exercitum  per  legatos  in 
hiberna  deduxit:  quatuor  legiones  in  Belgio  collocavit 
cum  M.  Antonio  et  C.  Trebonio  et  P.  Vatinio  et  Q.  Tul- 
lio, legatis : duas  in  Aeduos  misit,  quorum  in  omni  Gal- 
lia summam  esse  auctoritatem  sciebat:  duas  in  Turo- 
nis ad  fines  Carnutum  posuit,  quae  omnem  regionem 
coniunctam  Oceano  continerent : duas  reliquas  in  Lo- 
movicum  finis,  non  longe  ab  Arvernis,  ne  qua  parsGal-  « 
liae  vacua  ab  exercitu  esset.  Paucos  dies  ipse  in  pro- 
vincia moratus,  quum  celeriter  omnes  conventus  percu- 
currisset, publicas  controversias  cognovisset,  bene  mo- 
ritis  praemia  tribuisset,  (cognoscendi  enim  maximam 
facultatem  habebat,  quali  quisque  animo  in  rempubli- 
cam  fuisset  totius  Galliae  defectione,  quam  sustinue- 
rat fidelitate  atque  auxiliis  provinciae  illius,)  his  rebus 
confectis,  ad  legiones  in  Belgium  se  recipit  hibernatquc 
Nemetocennae. 

XLVII.  Ibi  cognoscit,  Commium  Atrebalem  proe- 
lio cum  equitatu  suo  contendisse.  Nam  quum  Antonius 
in  hiberna  venisset  civitasque  Atrebatum  in  officio  ma- 
neret; Commius,  qui  post  illam  vulnerationem,  quam 
supra  commemoravi,  semperad  omnes  motus  paratus 
suis  civibus  esse  consuesset,  ne  consilia  belli  quaeren- 
tibus auctor  armorum  duxque  deesset,  parente  Roma- 
nis civitate,  cum  suis  equitibus  se  suosque  latrociniis 
alebat,  infestisque  itineribus  commeatus  complures, 
qui  comportabantur  in  hiberna  Romanorum,  inter- 
cipiebat. 

XLVin.  Erat  adtributus  Antonio  praefectus  equi- 
tum, C.  Volusenus  Quadratus,  qui  cum  eo  hiemaret. 

Hunc  Antonius  ad  persequendum  hostium  equitatum 
mittit.  Volusenus  autem  ad  eam  virtutem,  quae  singu- 
laris in  eo  erat,  magnum  odium  Commii  adiungebat ; 
quo  libentius  id  faceret,  quod  imperabatur.  Itaque  dis- 
positis insidiis,  saepius  eius  equites  adgressus,  secunda 
' proelia  faciebat.  Novissime,  quum  vehementius  con- 
tenderetur ac  Volusenus  ipsius  intercipiendi  Commii  cu- 
piditate pertinacius  eum  cum  paucis  insecutus  esset, 
ille  autem  fuga  vehementi  Volusenum  longius  produ- 
xisset ; repente  omnium  suorum  invocat  fidem  atque 
auxilium,  ne  sua  vulnera,  perfidia  interposita,  pateren- 
tur inulta ; conversoque  equo,  se  a ceteris  incautius 
permittit  in  praefectum.  Faciunt  idem  omnes  eius  equi- 
tes paucosque  nostros  convertunt  atque  insequuntur. 

- .•  Commius  incensum  calcaribus  equum  iungit  equo  Qua- 
drati, lanceaque  infesta  medium  femur  eius  magnis  vi- 
ribus transiicit.  Praefecto  vulnerato,  non  dubitant  no- 
stri resistere  et  conversi  hostem  pellere.  Quod  ubi  acci- 
dit, complures  hostium,  magno  nostrorum  impetu  per- 
culsi, vulnerantur  et  partim  in  fuga  proteruntur,  partim 
intercipiuntur.  Quod  ubi  malum  dux  equi  velocitate 
evitavit,  graviter  vulneratus  praefectus,  ut  vitae  pericu- 
lum aditurus  videretur,  refertur  in  castra.  Commius 
autem,  sive  expiato  suo  dolore,  sive  magna  parte  amissa 
suorum,  legatos  ad  Antonium  mittit,  seque  et  ibi  futu- 
rum, ubi  praescripserit,  et  ea  facturum,  quae  imperarit, 
obsidibus  datis  firmat.  Unum  illud  orat,  ut  timori  suo 
concedatur,  ne  in  conspectum  veniat  cuiusquam  Ro- 
mani. Quam  postulationem  Antonius  quum  iudicaret 
ab  iusto  nasci  timore,  veniam  petenti  dedit;  obsides 
accepit. 

Scio,  Caesarem  singulorum  annorum  singulos  com- 
mentarios confecisse : quod  ego  non  existimavi  mihi 
esse  faciendum,  propterca  quod  insequcns  annu9,  L. 
Paullo,  C.  Marcello  Coss.  nullas  res  Galliae  habet  ma- 
gno opere  gestas.  Ne  quis  tamen  ignoraret,  quibus  in 
locis  Caesar  exercitusque  eo  tempore  fuissent,  pauca 
scribenda  coniungendaque  huic  commentario  statui. 


XLIX.  Caesar,  in  Belgio  quum  hiemaret,  unum  il- 
lud propositum  habebat,  continere  in  amicitia  civitates, 
nulli  spem  aut  caussam  dare  armorum : nihil  enim  mi- 
nus volebat,  quam  sub  decessu  suo  necessitatem  sibi 
aliquam  imponi  belli  gerendi,  ne,  quum  exercitum  de- 
ducturus esset,  bellum  aliquod  relinqueretur,  quod 
omnis  Gallia  libenter  sine  praesenti  periculo  susciperet. 
Itaque,  honorifice  civitates  adpellando,  principes  maxi- 
mis praemiis  adficiendo,  nulla  ODera  nova  imponendo, 
defessam  tot  adversis  proeliis  Galliam,  conditione  pa- 
rendi meliore,  facile  in  pace  continuit. 

L.  Ipse,  hibernis  peractis,  contra  consuetudinem  in 
Italiam  quam  maximis  itineribus  est  profectus,  ut  mu- 
nicipia et  colonias  adpellaret,  quibus  M.  Antonii,  quae- 
storis sui,  commendaret  sacerdotii  petitionem.  Conten- 
debat enim  gratia  quum  libenter  pro  homine  sibi  con- 
iunctissimo,  quem  paullo  ante  praemiserat  ad  petitio- 
nem, tum  acriter  contra  factionem  et  potentiam  pauco- 
rum, qui  M.  Antonii  repulsa  Caesaris  decedentis  con- 
vellere gratiam  cupiebant.  Hunc  etsi  augurem  prius 
factum,  quam  Italiam  adtingeret,  in  itinere  audierat : 
tamen  non  minus  iustam  sibi  caussam  municipia  et  co- 
lonias adeundi  existimavit,  ut  iis  gratias  ageret,  quod 
frequentiam  atque  officium  suum  Antonio  praestitis- 

sent;  simulque  se  et  honorem  suum  in  sequentis  anni 
commendaret  petitione,  propterea  quod  insolenter  ad- 
versarii sui  gloriarentur,  L.  Lentulum  et  C.  Marcellum 
Coss.  creatos,  qui  omnem  honorem  et  dignitatem  Cae- 
saris exspoliarent;  ereptum  Ser.  Galbae  consulatum, 
quum  is  multo  plus  gratia  suffragiisque  valuisset,  quod 
sibi  coniunctus  et  familiaritate  et  necessitudine  legatio- 
nis esset. 

LI.  Exceptus  est  Caesaris  adventus  ab  omnibus 
municipiis  et  coloniis  incredibili  honore  atque  amore  : 
tum  primum  enim  veniebat  ab  illo  universae  Galliae 
bello.  Nihil  relinquebatur,  quod  ad  ornatum  portarum, 
itinerum,  locorum  omnium,  qua  Caesar  iturus  erat,  ex- 
cogitari posset.  Cum  liberis  omnis  multitudo  obviam" 
procedebat : hostiae  omnibus  locis  immolabantur : tri- 
cliniis stratis  fora  templaque  occupabantur,  ut  vel  ex-  ' 
spectatissimi  triumphi  laetitia  praecipi  posset.  Tanta 
erat  magnificentia  apud  opulentiores,  cupiditas  apud 
humiliores.  , 

LII.  Quum  omnes  regiones  Galliae  Togatae  Caesar 
percucurrisset,  summa  cum  celeritate  ad  exercitum  Ne- 
metocennam rediit : legionibusque  ex  omnibus  hiber- 
nis ad  fines  Trevirorum  evocatis,  eo  profectus  est  ibique 
exercitum  lustravit.  T.  Labienum  Galliae  Togatae  prae- 
fecit, quo  maiore  commendatione  conciliaretur  ad  con- 
sulatus petitionem.  Ipse  tantum  itinerum  faciebat, 
quantum  satis  esse  ad  mutationem  locorum,  propter  sa- 
lubritatem, existimabat.  Ibi  quamquam  crebro  audie- 
bat, Labienum  ab  inimicis  suis  sollicitari ; certiorque 
fiebat,  id  agi  paucorum  consiliis,  ut,  interposita  senatus 
auctoritate,  aliqua  parte  exercitus  spoliaretur;  tamen 
neque  de  Labieno  credidit  quidquam,  neque,  contra  se- 
natus auctoritatem  ut  aliquid  faceret,  potuit  adduci; 

iudicabat  enim,  liberis  sententiis  patrum  conscriptorum 
cayssam  suam  facile  obtineri.  Nam  C.  Curio,  tribunus 
plebis,  quum  Caesaris  caussam  dignitatemque  defen- 
dendam suscepisset,  saepe  erat  senatui  pollicitus,  si 
quem  timor  armorum  Caesaris  laederet,  et,  quoniam' 
Pompeii  dominatio  atque  arma  non  minimum  terrorem 
foro  inferrent,  discederet  uterque  ab  armis  exercitusque 
dimitteret,  fore  eo  facto  liberam  et  sui  iuris  civitatem. 
Neque  hoc  tantum  pollicitus  est ; sed  etiam  per  se  dis- 
cessionem facere  coepit : (quod  ne  fieret,  consules  ami- 
cique Pompeii  iusserunt,)  atque  ita  rem  moderando  dis- 
cesserunt. 

LIll.  Magnum  hoc  testimonium  senatus  erat  uni- 
versi conveniensque  superiori  facto.  'Nam  Marcellus 
proximo  anno,  quum  impugnaret  Caesaris  dignitatem, 
contra  legem  Pompeii  et  Crassi  retulerat  ante  tempus  ad 
senatum  de  Caesaris  provinciis,  sententiisque  dictis,  dis- 
cessionem faciente  Marcello,  qui  sibi  omnem  dignita- 
tem ex  Caesaris  invidia  quaerebat,  senatus  frequens  in 
alia  omnia  transiit.  Quibus  non  frangebantur  animi  ini- 
micorum Caesaris,  sed  admonebantur,  quo  maiores  pa- 
rarent necessitudines,  quibus  cogi  posset  senatus  id  pro- 
bare, quod  ipsi  constituissent. 

LIV.  Fit  deinde  senatusoonsultum,  ut  ad  bellum 
Parthicum  legio  una  a Cn.  Pompeio,  altera  a C.  Caesare 
mitterentur : neque  obscure  hae  duae  legiones  uni  Cae- 
sari detrahuntur.  Nam  Cn.  Pompeius  legionem  pri- 
mam, quam  ad  Caesarem  miserat,  confectam  ex  dile- 
ctu provinciae  Caesaris,  eam  tamquam  ex  suo  numero 
dedit.  Caesar  tamen,  quum  de  voluntate  adversariorum 
suorum  se  exspoliari  nemini  dubium  esset,  Cn.  Pom 
peio  legionem  remisit,  et  suo  nomine  XV,  quam  in  Gal- 
lia citeriore  habuerat,  ex  senatusconsulto  iubet  transdi. 

Id  eius  locum  XIII  legionem  in  Italiam  mittit,  quae 
praesidia  tueatur,  ex  quibus  praesidiis  XV  deducebatur. 
Ipse  exercitui^  distribuit  hiberna : C.  Trebonium  cum 
legionibus  quatuor  in  Belgio  collocat;  C.  Fabium  cum 
totidem  in  Aeduos  deducit.  Sic  enim  existimabat  tu- 
tissimam fore  Galliam,  si  Belgae,  quorum  maxima  vir- 
tus, et  Aedui,  quorum  auctoritas  summa  esset,  exerci- 
tibus continerentur.  Ipse  in  Italiam  profectus  est. 

LV.  Quo  quum  venisset,  cognoscit,  per  C.  Marcel- 
lum consulem,  legiones  duas,  ab  se  remissas,  quae  ex 
senatusconsulto  deberent  ad  Parthicum  bellum  duci, 
Cn.  Pompeio  transditas  atque  in  Italia  retentas  esse. 
Hoc  facto,  quamquam  nulli  erat  dubium,  quidnam 
contra  Caesarem  pararetur,  tamen  Caesar  omnia  pa- 
tienda esse  statuit,  quoad  sibi  spes  aliqua  relinquere- 
tur, iure  potius  disceptandi,  quam  belli  gerundi.  Con- 
tendit * * * 

COMMENTARII 

DE  BELLO  CIVILI. 


liber  primus. 


ARO*  C«p.  X.  Causa  et  origo  belli  civilis.  De  litteris  Caesari»  ai 
«enatum  non  refertur,  obstantibus  Lentulo  cos.  et  Scipione.  2.  Caesar  > 
exercitum  iubetur  dimittere.  3.  Senatus  Pompeio  aperte  favet  coactns, 
rcfragantibus  tribunis  plebis.  4.  Pompeius  se  Caesari  infensum  osten- 
dit. 5-  Senatusconsultum : Videant  consules,  praetores,  tribuni  plebis, 
ne  quid  respublica  detrimenti  capiat.  6.  Provinciae  Pompeiani»  com- 
missae. Tota  Italia  dilectus  habentur.  7.  Caesar,  de  militum  voluntate 
certus,  8-10.  Ariminum  tendit ; tribunos  plebis  convenit?  pacem  ser- 
vare tcntat.  U.  Iniqua  conditione  Pompeii  rciecta  occupat  Arretium, 
Pisaurum,  Fanum,  Anconam,  12.  Iguvium;  toto  Piceno  dilectus  habet. 
13.  Auximo  potitur.  14.  Roma  trepidat.  Pompeius  ex  urbe  excedit. 
Lentulas  aperto  aerario  fugit ; gladiatores  Caesaris  Capuae  armat.  13. 
Caesar  Asculum  recipit ; ex  dilectibus  Pompeianis  suas  cohortes  auget. 
16.  Corfinii  obsidet  Domitium,  qui  17.  frustra  aPompeio  auxilium  petit. 
18.  Sulmonenses  Caesari  portas  aperiunt.  19.  Corfinii  trepidatur.  20. 
Domitius  fugam  moliens  impeditur,  21. 22.  De  tradendo  oppido  agitur. 
23.  Eo  tradito  Pompeii  duces  Caesar  dimittit ; milites  sacramento  adi- 
git; in  Apuliam  transit.  24.  Pompeius  ipse  Brundisium  fugit ; copias 

contrahit;  servos,  pastores  armat.  Pompeianorum  cohortes  ad  Caesa- 
rem transeunt,  qui  rursus  de  pace  cum  Pompeio  coram  agere  cupit. 
25.  Hunc  Caesar  Brundisii  ohsidet,  26.  colloquium  recusantem.  27. 
Pompeius  Dyrrhachium  transiicit.  23.  Brundisini  se  Caesari  redduntt 
29.  Hic  Hispaniam  confirmare  statuit.  30.  31.  E Sardinia  Cottam 
Valerius,  e Sicilia  Catonem  Curio  eiicit;  Tuberoni  in  Africa  resistit 
Varus.  32.  Caesar  Homac  in  senatu  de  pn ce  agit;  legatos  ad  Pompe- 
ium mitti  suadet.  33.  Legationem  nemo  suscipit.  Caesar  in  Galliam 
ulteriorem  abit.  34.  Domitii  suasu  Massilia  portas  Caesari  claudit,  qui 
35.  frustra  eam  a bello  dehortatur.  36.  Domitius  Massiliam  pervenit ; 
hanc  Caesar  oppugnare  parat.  37.  Pyrenaeos  saltus  occupat.  88.  Afra- 
nius et  Petrcius,  Pompeii  legati,  Hispaniam  obtinent.  39  - 42.  Cum  iis 
certatur  pluribus  proeliis;  43-52.  potissimum  ad  Ilerdam  bellum 
geritur.  53.  Res  Afranii  et  Petreii  prospere  gestae,  Romam  nunciatae, 
Pompeianorum  partes  firmant.  54.  55.  Caesar  strenue  resistit.  56.57. 
Pugna  ad  Massiliam.  58.  Prospero  Bruti  proelio,  59.  nunciato  Caesari 
ad  Ilerdam,  fortuna  mutatur.  60.  Hispaniae  populi,  Oscenses,  Cala- 
gurritani, alii,  desciscunt  ab  Afranio.  61-63.  Caesar,  Sicoris  parte 
aversa,  Afranium  etPctreium  terret;  64  - 70.  cum  his  prospere  pugnat; 
71-73.  Afranianis  parcit,  misericordia  motus,  sine  proelio  iis  se  poti- 
turum sperans.  74.  Agitur  cum  Caesare  de  Afranii  ct Petreii  vita;  pax 
videtur  coitura.  75.76.  Petrcius  Caesarianos  per  inducias  receptos  per- 
fide trucidari  curat;  77.  Caesar  contra  Pompcianos  salvos  dimittit.  78. 
Afraniani,  omnis  generis  inopia  pressi,  castra  relinquunt;  79  —83.  in 
itinere  impediuntur  a Caesare;  84.  omnibus  Tcbus  obsessi  colloquium 
petunt.  83.  Afranium  reprehendit  Caesar.  86.  87.  Dimittitur  exercitus; 
duces  libere  abeunt. 

Gap.  I.  Litteris  a C.  Caesare  consulibus  redditis, 
aegre  ab  iis  impetratum  est,  summa  tribunorum  plebis 
contentione,  ut  in  senatu  recitarentur : ut  vero  ex  litteris 
ad  senatum  referretur,  impetrari  non  potuit.  Referunt 
consules  de  republica  [in  civitate].  L.  Lentulus  consul 
senatu  reique  publicae  se  non  defuturum  pollicetur,  st 
audacter  ac  fortiter  sententias  dicere  velint:  sin  Caesa- 
remrespiciant  atque  eius  gratiam  sequantur,  ut  superio- 
ribus fecerint  temporibus , se  sibi  consilium  capturum 
neque  senatus  auctoritati  obtemperaturum ; habere  se 

quoque  ad  Caesaris  gratiam  atque  amicitiam  receptum. 
In  eamdem  sententiam  loquitur  Scipio:  Pompeio  esse  in 
animo,  reipublicue  non  deesse,  si  senatus  sequatur ; sin 
cunctetur  atque  agat  lenius,  nequidquam  eius  auxilium , 
si  postea  velit,  senatum  imploraturum. 

II.  Ilaec  Scipionis  oratio,  quod  senatus  in  urbe 
habebatur  Pompeiusque  aderat,  ex  ipsius  ore  Pompeii 
mitti  videbatur.  Dixerat  aliquis  leniorem  sententiam, 
ut  primo  M.  Marcellus,  ingressus  in  eam  orationem, 
non  oportere  ante  de  ea  re  ad  senatum  referri,  quam 
dilectus  tota  Italia  habiti  et  exercitus  conscripti  essent; 
quo  praesidio  tuto  et  libere  senatus,  quae  vellet,  decer- 
nere auderet:  ut  M.  Calidius,  qui  censebat,  ut  Pompe- 
ius in  suas  provincias  proficisceretur,  ne  qua  esset 
armorum  caussa;  timere  Caesarem,  abreptis  ab  eo 
duabus  legionibus,  ne  ad  eius  periculum  reservaro  et 
retinere  eas  ad  urbem  Pompeius  videretur:  utM.  Ru- 
fus, qui  sententiam  Calidii  paucis  fere  mutatis  rebus 
sequebatur:  hi  omnes,  convicio  L.  Lentuli  consulis 
correpti,  exagitabantur.  Lentulus  sententiam  Calidii 
pronuntiaturum  se  omnino  negavit.  Marcellus,  perter- 
ritus conviciis,  a sua  sententia  discessit.  Sic  vocibus 
consulis,  terrore  praesentis  exercitus,  minis  amicorum 
Pompeii,  plerique  compulsi,  inviti  et  coacti  Scipionis 
sententiam  sequuntur:  uti  ante  certam  diem  Caesar 
exercitum  dimittat ; si  non  faciat,  eum  adversus  rem- 
jniblicam  facturum  videri.  Intercedit  M.  Antonius,  Q. 
Cassius,  tribuni  plebis.  Refertur  confestim  de  interces- 
sione tribunorum : dicuntur  sententiae  graves : ut  quis- 
que acerbissime  crudelissimeque  dixit,  ita  quam  maxi- 
me ab  inimicis  Caesaris  collaudatur. 

III.  Misso  ad  vesperum  senatu,  omnes,  qui  sunt 
eius  ordinis,  a Pompeio  evocantur.  Laudat  Pompeius 

atque  in  posterum  confirmat;  segniores  castigat  atque 
incitat.  Multi  undique  ex  veteribus  Pompeii  exercitibus 
spe  praemiorum  atque  ordinum  evocantur:  multi  ex 
duabus  legionibus,  quae  sunt  transditae  a Caesare, 
arcessuntur:  completur  urbs  et  eius  comitium  tribunis, 
centurionibus,  evocatis.  Omnes  amici  consulum,  ne- 
cessarii Pompeii  atque  eorum,  qui  veteres  inimicitias 
cum  Caesare  gerebant,  in  senatum  coguntur,  quorum 
vocibus  et  concursu  terrentur  infirmiores,  dubii  confir- 
mantur, plerisque  vero  libere  decernendi  potestas  eri- 
pitur. Pollicetur  L.  Piso  censor,  sese  iturum  ad  Caesa- 
rem; item  L.  Roscius  praetor,  qui  de  bis  rebus  eum 
doceant : sex  dies  ad  eam  rem  conficiendam  spatii  po- 
stulant. Dicuntur  etiam  a nonnullis  sententiae,  ut  legati 
ad  Caesarem  mittantur,  qui  voluntatem  senatus  ei  pro- 
ponant. 

IV.  Omnibus  his  resistitur,  omnibusque  oratio  con- 
sulis, Scipionis,  Catonis  opponitur.  Catonem  veteres 
inimicitiae  Caesaris  incitant  et  dolor  repulsae.  Lentulus 
aeris  alieni  magnitudine  et  spe  exercitus  ac  provincia- 
rum et  regum  adpellandorum  largitionibus  movetur, 
seque  alterum  fore  Sullam  inter  suos  gloriatur,  ad 
quem  summa  imperii  redeat.  Scipionem  eadem  spes 
provinciae  atque  exercituum  impellit,  quos  se  pro  ne- 
cessitudine partiturum  cum  Pompeio  arbitratur ; simul 
iudiciorum  metus,  adulatio  atque  ostentatio  sui  et  po- 
tentium, qui  in  republica  iudiciisque  tum  plurimum 
pollebant.  Ipse  Pompeius,  ab  inimicis  Caesaris  incita- 
tus et,  quod  neminem  secum  dignitate  exaequari  vole- 
bat, totum  se  ab  eius  amicitia  averterat  et  cum  commu- 
nibus inimicis  in  gratiam  redierat,  quorum  ipse  maxi- 
mam partem  illo  adfinitatis  tempore  iniunxerat Caesari. 
Simul  infamia  duarum  legionum  permotus,  quas  ab 

itinere  Asiae  Syriaeque  ad  suam  potentiam  dominatum- 
que converterat,  rem  ad  arma  deduci  studebat. 

V . His  de  caussis  aguntur  omnia  raptim  atque  tur- 
bate; nec  docendi  Caesaris  propinquis  eius  spatium 
datur;  nec  tribunis  plebis  sui  periculi  deprecandi,  ne- 
que etiam  extremi  iuris  intercessione  retinendi,  quod 
L.  Sulla  reliquerat,  facultas  tribuitur;  sed  de  sua  saluto 
septimo  die  cogitare  coguntur;  quod  illi  turbulentissimi 
superioribus  temporibus  tribuni  plebis  octavo  denique 
mense  suarum  actionum  respicere  ac  timere  consuerant. 
Decurritur  ad  illud  extremum  atque  ultimum  senatus- 
consultum, quo,  nisi  paene  in  ipso  urbis  iucendio  atque 
in  desperatione  omnium  salutis,  latorum  audacia  num- 
quam  ante  discessum  est;  dent  operam  consules , prae- 
tores, tribuni  plebis,  quique  consulares  sunt  ad  urbem, 
ne  quid  respublica  detrimenti  capiat.  Haec  senatuscon- 
sulta perscribuntur  a.  d.  VIH  Idus  Ianuarias.  Itaque 
quinque  primis  diebus,  quibus  haberi  senatus  potuit, 
qua  ex  die  consulatum  iniit  Lentulus,  biduo  excepto 
comitiali,  et  de  imperio  Caesaris  et  de  amplissimis 
viris,  tribunis  plebis,  gravissime  acerbissimeque  de- 
cernitur. Profugiunt  statim  ex  urbe  tribuni  plebis 
seseque  ad  Caesarem  conferunt.  Is  eo  tempore  erat 
Ravennae  exspectabatque  suis  lenissimis  postulatis  re- 
sponsa, si  qua  hominum  aequitate  res  ad  otium  deduci 
posset. 

VI.  Proximis  diebus  habetur  senatus  extra  urbem. 
Pompeius  eadem  illa,  quae  per  Scipionem  ostenderat, 
agit;  senatus  virtutem  constantiamquo  collaud.it;  co- 
pias suas  exponit ; legiones  habere  sese  paratas  decem ; 
praeterea  cognitum  compertumque  sibi,  alieno  esse 
animo  in  Caesarem  milites,  neque  iis  posse  persuaderi, 
uti  eum  defendant  aut  sequantur  saltem.  De  reliquis 

rebus  ad  senatum  refertur:  tota  Italia  dilectus  habean-. 
tur ; Faustus  Sulla  propraetor  in  Mauritaniam  mittatur, 
pecunia  uti  ex  aerario  Pompeio  detur.  Refertur  etiam 
de  rege  Iuba , ut  socius  sit  atque  amicus : Marcellus 
vero  passurum  se  in  praesentia  negat.  De  Fausto  im- 
pedit Philippus,  tribunus  plebis.  De  reliquis  rebus 
senatusconsulta  perscribuntur,  provinciae  privatis  de- 
cernuntur, duae  consulares , reliquae  praetoriae : Sci- 
pioni obvenit  Syria,  L.  Domitio  Gallia.  Philippus  et 
Marcellus  privato  consilio  praetereuntur,  neque  eorum 
sortes  deiiciuntur.  In  reliquas  provincias  praetores 
mittuntur,  neque  exspectant,  quod  superioribus  annis 
acciderat,  ut  de  eorum  imperio  ad  populum  feratur, 
paludatique,  votis  nuncupatis,  exeunt,  [quod  ante  id 
tempus  acciderat  numquam].  Consules  ex  urbe  profi- 
ciscuntur, lictoresque  habent  in  urbe  et  Capitolio  pri- 
vati, contra  omnia  vetustatis  exempla.  Tota  Italia  dile- 
ctus habentur,  arma  imperantur,  pecuniae  a municipiis 
exiguntur,  e fanis  tolluntur,  omnia  divina  humanaque 
iura  permiscentur.  * 

VII.  Quibus  rebus  cognitis,  Caesar  apud  milites 
concionatur.  Omnium  temporum  iniurias  inimicorum  in 
se  commemorat,  o quibus  deductum  ac  depravatum  Pom- 
peium queritur,  invidia  atque  obtrectatione  laudis  suae , 
cuius  ipse  honori  et  dignitati  semper  faverit  adiutorque 
fuerit.  Novum  in  republica  introductum  exemplum  que- 
ritur, ut  tribunitia  intercessio  armis  notaretur  atque 
opprimeretur,  quae  superioribus  annis  armis  esset  resti- 
tuta. Sullam , nudata  omnibus  rebus  tribunitia  potesta- 
te, tamen  intercessionem  liberam  reliquisse : Pompeium, 
qui  amissa  restituisse  videatur,  dona  etiam,  quae  ante 
habuerit,  ademisse.  Quotiescumque  sit  decretum,  darent 
magistratus  operam,  ne  quid  respublica  detrimenti 

caperet,  (qua  voce  et  quo  senatusconsulto  populus  Roma- 
nus ad  arma  sit  vocatas,)  factum  in  perniciosis  legibus, 
in  vi  tribunitia,  in  secessione  populi,  templis  locisque 
editioribus  occupatis.  Atque  haec  superioris  aetatis 
exempla  expiata  Saturnini  atque  Gracchorum  casibus 
docet.  Quarum  rerum  illo  tempore  nihil  factum,  ne 
cogitatum  quidem;  nulla  lex  promulgata,  non  cum  po- 
pulo agi  coeptum,  nulla  secessio  facta . Hortatur,  cuius 
imperatoris  ductu  novem  annis  rempublicam  felicissime 
gesserint  plurimaque  proelia  secunda  fecerint,  omnem 
Galliam  Ger maniamque  pacaverint,  ut  eius  existimatio- 
nem dignitatemque  ab  inimicis  defendant.  Conclamant 
legionis  XIII,  quae  aderat,  milites,  (hanc  enim  initio 
tumultus  evocaverat;  reliquae  nondum  convenerant) 
sese  paratos  esse,  imperatoris  sui  tribunorumque  plebis 
iniurias  defendere. 

VUL  Cognita  militum  voluntate,  Ariminum  cum 
ea  legione  proficiscitur,  ibique  tribunos  plebis,  qui  ad 
eum  confugerant,  convenit ; reliquas  legiones  ex  hiber- 
nis evocat  et  subsequi  iubet.  Eo  L.  Caesar  adolescens 
venit,  cuius  pater  Caesaris  erat  legatus.  Is,  reliquo  ser- 
mone confecto , cuius  ref  caussa  venerat,  habere  se  a 
Pompeio  ad  eum  privati  officii  mandata  demonstrat: 
vglle  Pompeium  se  Caesari  purgatum , ne  ea,  quae  rei - 
publicae  caussa  egerit , in  suam  contumeliam  vertat; 
semper  se  reipublicae  commoda  privatis  necessitatibus 
habuisse  potiora:  Caesarem  quoque  pro  sua  dignitate 
debere  et  studium  et  iracundiam  suam  reipublicae  di- 
mittere, neque  adeo  graviter  irasci  inimicis,  ne,  quum 
illis  nocere  se  speret,  reipublicae  noceat  Pauca  eius- 
dem generis  addit,  cum  excusatione  Pompeii  coniuncta. 
Eadem  fere  atque  eisdem  rebus  praetor  Roscius  agit 

Iul.  Caes.  Q 

% 

* » 


i 


Dlgitized  by  Google 


242  DE  BELLO  CIVILI 

cum  Caesare  sibique  Pompeium  commemorasse  demon- 
strat. . 

IX.  Quae  res  etsi  nihil  ad  levandas  iniurias  perti- 
nere videbantur:  tamen,  Idoneos  nactus  homines,  per 
quos  ea,  quae  vellet,  ad  eum  perferrentur,  petit  ab 
utroque,  quoniam  Pompeii  mandata  ad  se  detulerint,  ne 
graventur  sua  quoque  ad  eum  postulata  deferre;  si  par- 
vo labore  magnas  controversias  tollere  atque  omnem 
Italiam  metu  liberare  possint : sibi  sernper  reipublicae 
primam  fuisse  dignitatem,  vitaque  potiorem;  doluisse  se, 
quod  populi  Romani  beneficium  sibi  per  contumeliam  ab 
inimicis  extorqueretur,  ereptoque  semestri  imperio,  in 
urbem  retraheretur,  cuius  absentis  rationem  haberi  pro- 
ximis comitiis  populus  iussisset;  tamen  hanc  iacturam 
honoris  sui  reipublicae  caussa  aequo  animo  tulisse : quum 
litteras  ad  senatum  miserit,  ut  omnes  ab  exercitibus  dis- 
cederent, ne  id  quidem  impetravisse:  tota  Italia  dile- 
ctus haberi,  retineri  legiones  duas,  quae  ab  se  simulatione 
Parthici  belli  sint  abductae:  civitatem  esse  in  armis. 
Quonam  haec  omnia,  nisi  ad  suam  perniciem,  pertinere? 
Sed  tamen  ad  omnia  se  descendere  paratum  atque  omnia 
pati  reipublicae  caussa.  Proficiscatur  Pompeius  in  suas 
provincias ; ipsi  exercitus  dimittant ; discedant  in  Italia 
omnes  ab  armis;  metus  e civitate  tollatur ; libera  comi- 
tia atque  omnis  respublica  senatui  populoque  Romano 
permittatur.  Haec  quo  facilius  certisque  conditionibus 
fiant  et  iureiurando  sanciantur,  aut  ipse  propius  acce- 
dat, aut  se  patiatur  accedere:  fore , uti  per  colloquia 
omnes  controversiae  componantur. 

X.  Acceptis  mandatis,  Roscius  cum  L.  Caesare  Ca- 
puam pervenit  ibique  consules  Pompeiumque  invenit. 
Postulata  Caesaris  renunciat.  Illi  deliberata  re  respon- 
dent scriptaque  ad  eum  mandata  per  eos  remittunt, 

quorum  haec  erat  summa : Caesar  in  Galliam  reverte- 
retur, Arimino  excederet,  exercitus  dimitteret : quae  si 
fecisset,  Pompeium  in  Hispanias  iturum.  Interea,  quoad 
fides  esset  data,  Caesarem  facturum,  quae  polliceretur,' 
tion  intermissuros  consules  Pompeiumque  dilectus. 

XI.  Erat  iniqua  conditio,  postulare,  ut  Caesar  Ari- 
mino excederet  atque  in  provinciam  reverteretur ; ipsum 
ct  provincias  et  legiones  alienas  tenere:  exercitum  Cae- 
saris velle  dimitti;  dilectus  habere:  polliceri,  se  in 
provinciam  iturum : neque,  ante  quem  diem  iturus  sit, 
definire:  ut, 'si  peracto  Caesaris  consulatu  Pompeius 
profectus  non  esset,  nulla  tamen  mendacii  religione 
obstrictus  videretur : tempus  vero  colloquio  non  dare, 
neque  accessurum  polliceri,  magnam  pacis  desperatio- 
nem adferebat.  Itaque  ab  Arimino  M.  Antonium  cum 
cohortibus  quinque  Arretium  mittit;  ipse  Arimini  cum 
duabus  subsistit  ibique  dilectum  habere  instituit: 
Pisaurum,  Fanum,  Anconam  singulis  cohortibus  oo- 
cupat. 

XII.  Interea  certior  factus,  Iguvium  Thermum 
praetorem  cohortibus  quinque  tenere,  oppidum  munire 
omniumque  esso  Iguvinorum  optimam  erga  se  volun- 
tatem, Curionem  cum  tribus  cohortibus,  quas  Pisauri 
et  Arimini  habebat,  mittit.  Cuius  adventu  cognito, 
diffisus  municipii  voluntate  Thermus,  cohortes  ex  urbe 
educit  et  profugit:  milites  in  itinere  ab  eo  discedunt  ac 
domum  revertuntur.  Curio  omnium  summa  voluntate 
Iguvium  recipit.  Quibus  rebus  cognitis,  confisus 
municipiorum  voluntatibus  Caesar  cohortes  legionis 
XIII  ex  praesidiis  deducit  Auximumque  proficiscitur : 
quod  oppidum  Attius  cohortibus  introductis  tenebat,  - 
dilectumque  toto  Piceno  circummissis  senatoribus  ha- 
bebat. 

XIII.  Adventu  Caesaris  cognito,  decuriones  Auximi 
ad  Attium  Varum  frequentes  conveniunt:  docent,  sui 
indicii  rem  non  esse;  neque  se,  neque  reliquos  municipes 
pati  posse,  C.  Caesarem,  imperatorem  bene  de  republica 
meritum,  tantis  rebus  gestis,  oppido  moenibusque  prohi- 
beri: proinde  habeat  rationem  posteritatis  et  periculi 
sui . -Quorum  oratione  permotus  Varus  praesidium, 
quod  introduxerat,  ex  oppido  educit  ac  profugit.  Hunc 
ex  primo  ordine  pauci  Caesaris  consecuti  milites  consi- 
stere cogunt : commisso  proelio,  deseritur  a suis  Va- 
rus; nonnulla  pars  militum  domum  discedit;  reliqui 
ad  Caesarem  perveniunt  : atque  una  cum  iis  deprehen- 
sus L.  Pupius,  primi  pili  centurio,  adducitur,  qui  hunc 
eumdem  ordinem  in  exercitu  Cn.  Pompeii  antea  duxe- 
rat. At  Caesar  milites  Attianos  collaudat,  Pupium  di- 
mittit, Auximatibus  agit  gratias  seque  eorum  facti  me- 
morem fore  pollicetur. 

XTV.  Quibus  rebus  Romam  nunciatis,  tantus  re- 
pente terror  invasit,  ut,  quum  Lentulus  consul  ad  ape- 
riendum aerarium  venisset,  ad  pecuniam  Pompeio  ex 
senatusconsulto  proferendam,  protinus,  aperto  sanctiore 
aerario,  ex  urbe  profugeret:  Caesar  enim  adventare 
iam  iamque  et  adesse  eius  equites  falso  nunciabantur. 
Hunc  Marcellus  collega  et  plerique  magistratus  conse-  N 
cuti  sunt.  Cn . Pompeius,  pridie  eius  diei  ex  urbe  pro- 
fectus, iter  ad  legiones  habebat,  quas  a Caesare  acceptas 
in  Apulia  hibernorum  caussa  disposuerat.  Dilectus  in-  ' 
tra  urbem  intermittuntur:  nihil  citra  Capuam  tutum 
esse  omnibus  videtur.  Capuae  primum  sese  confirmant 
et  colligunt,  dilectumque  colonorum,  qui  lege  Iulia 
Capuam  deducti  erant,  habere  instituunt;  gladiatores- 
que, quos  ibi  Caesar  in  ludo  habebat,  ad  forum  produ- 
ctos Lentulus  libertati  confirmat  atque  iis  equos  adtri- 

buit  et  se  sequi  iussit:  quos  postea,  monitus  ab  suis, 
quod  ea  res  omnium  iudicio  reprehendebatur,  circum 
familias  conventus  Campaniae  custodiae  caussa  distri- 
buit. 

XV.  Auximo  Caesar  progressus,  omnem  agrum  Pi- 
cenum percurrit.  Cunctaeearum  regionum  praefecturae 
libentissimis  animis  eum  recipiunt,  exercitumque  euis 
omnibus  rebus  iuvant.  Etiam  Cingulo,  quod  oppidum 
Labienus  constituerat,  suaque  pecunia  exaedificaverat, 
ad  eum  legati  veniunt,  quaeque  imperaverit,  se  cupi- 
dissime facturos  pollicentur.  Milites  imperat:  mittunt. 
Interea  legio  XII  Caesarem  consequitur.  Cum  his  dua- 
bus Asculum  Picenum  proficiscitur.  Id  oppidum  Len- 
tulus Spinther  decem  cohortibus  tenebat:  qui,  Caesaris 
adventu  cognito,  profugit  ex  oppido,  cohortesque  secum 
abducere  conatus,  a magna  parte  militum  deseritur. 
Relictus  in  itinere  cum  paucis,  incidit  in  Vibullium 
Rufum,  missum  a Pompeio  in  agrum  Picenum,  confir- 
mandorum hominum  caussa:  a quo  factus  Vibullius 
certior,  quae  res  in  Piceno  gererentur,  milites  ab  eo 
accipit,  ipsum  dimittit.  Item  ex  finitimis  regionibus, 
quas  potest,  contrahit  cohortes  ex  dilectibus  Pompeia- 
nis:  in  iis  Camerino  fugientem  Ulcillem  Ilirrum,  cum 
sox  cohortibus,  quas  ibi  in  praesidio  habuerat , excipit : 
quibus  coactis  XIII  eflicit.  Cum  iis  ad  Domitium  Ahe- 
nobarbum  Corfinium  magnis  itineribus  pervenit  Cae- 
saremque  adesse  cum  legionibus  duabus  nunciat.  Do- 
mitius per  se  circiter  XX  cohortes  Alba,  ex  Marsis  et 
Pelignis  et  finitimis  ab  regionibus  coegerat. 

XVI.  Recepto  Asculo  expulsoque  Lentulo,  Caesar 
conquiri  milites,  qui  ab  eo  discesserant,  dilectumque 
institui  iubet:  ipso,  unum  diem  ibi  rei  frumentariae 
caussa  moratus,  Corfinium  contendit.  Eo  quum  venis- 

set,  cohortes  quinque,  praemissae  a Domitio  ex  oppido, 
pontem  fluminis  interrumpebant,  qui  erat  ab  oppido 
millia  passuum  circiter  tria.  Ibi  cum  antecursoribus 
Caesaris  proelio  commisso,  celeriter  Domitiani,  a ponte 
repulsi,  se  in  oppidum  receperunt.  Caesar,  legionibus 
transductis,  ad  oppidum  constitit  iuxtaque  murum 
castra  posuit. 

XVII.  Re  cognita,  Domitius  ad  Pompeium  in  Apu- 
liam peritos  regionum,  magno  proposito  praemio,  cum 
litteris  mittit,  qui  petant  atque  orent,  ut  sibi  subveniat: 
Caesarem  duobus  exercitibus  et  locorum  angustiis  facile 
intercludi  posse  frumentoque  prohiberi.  Quod  nisi  fece- 
rit, se  cohortesque  amplius  XXX  magnumque  numerum 
senatorum  atque  equitum  Romanorum  in  periculum  esse 
venturum.  Intcrim  suos  cohortatus,  tormenta  in  muris 
disponit,  certasque  cuique  partes  ad  custodiam  urbis 
adtribuit:  militibus  in  concione  agros  ex  suis  posses- 
sionibus pollicetur,  quaterna  in  singulos  iugera  et  pro 
rata  parte  centurionibus  evocatisque. 

XVIII.  Interim  Caesari  nuncialur,  Sulmonenses, 
quod  oppidum  a Corfinio  VII  millium  intervallo  abest, 
cupere  ea  facero,  quae  vellet;  sed  a Q.  Lucretio,  sena- 
tore, et  Attio  Peligno  prohiberi,  qui  id  oppidum  VII 
cohortium  praesidio  tenebant.  Mittit  eo  M.  Antonium 
cum  legionis  octavae  cohortibus  quinque.  Sulmonenses, 
simul  atque  nostra  signa  viderunt,  portas  aperuerunt, 
universique  et  oppidani  et  milites  obviam  gratulantes 
Antonio  exierunt : Lucretius  et  Attius  de  muro  se  deie- 
cerunt.  Attius,  ad  Antonium  deductus,  petit,  ut  ad 
Caesarem  mitteretur.  Antonius  cum  cohortibus  et  Attio 
eodem  die,  quo  profectus  erat,  revertitur.  Caesar  eas 
cohortes  cum  exercitu  suo  coniunxit,  Atliumque incolu- 
mem dimisit.  Caesar  tribus  primis  diebus  castra  magnis 

operibus  munire  et  ex  finitimis  municipiis  frumentum 
comportare  reliquasque  copias  exspectare  instituit.  Eo 
triduo  legio  VIII  ad  eum  venit,  cohortesque  ex  novis 
Galliae  dilectibus  XXII  equitesque  ab  rege  Norico  cir- 
citer CCC.  Quorum  adventu  altera  castra  ad  alteram 
oppidi  partem  ponit.  Ilis  castris  Curionem  praefecit: 
reliquis  diebus  oppidum  vallo  castellisque  circumvenire 
instituit.  Cuius  operis  maxima  parte  effecta,  eodem  fere 
tempore  missi  ad  Pompeium  revertuntur. 

XIX.  Litteris  perlectis,  Domitius  dissimulans  in 
concilio  pronunciat , Pompeium  celeriter  subsidio  ven- 
turum ; hortaturque  eos,  ne  animo  deficiant,  quaeque 
usui  ad  defendendum  oppidum  sint, parent:  ipsearcano 
cum  paucis  familiaribus  suis  colloquitur  consiliumque 
fugae  capere  constituit.  Quum  vultus  Domitii  cum  ora- 
tione non  consentiret  atque  omnia  trepidantius  timi- 
diusque  ageret,  quam  superioribus  diebus  consuesset, 
multumque  cum  suis  consiliandi  caussa  secreto  praeter 
consuetudinem  colloqueretur,  concilia  conventusque 
hominum  fugeret:  res  diutius  tegi  dissimularique  non 
potuit.  Pompeius  enim  rescripserat,  sese  rem  in  sum- 
mum periculum  deducturum  non  esse,  neque  suo  consilio 
aut  voluntate  Domitium  se  in  oppidum  Corfinium  contu- 
lisse: proinde,  si  qua  facultas  fuisset,  ad  se  cum  omnibus 
copiis  veniret.  Id  ne  fieri  posset,  obsidione  atque  oppidi 
circummunitione  fiebat. 

XX.  Divulgato  Domitii  consilio,  milites,  qui  erant 
Corfinii,  prima  vesperi  secessionem  faciunt:  atque  ita 
inter  se  per  tribunos  militum  centurionesque  atque 
honestissimos  sui  generis  colloquuntur;  obsideri  se  a 
Caesare;  opera  munitionesque  prope  esse  perfectas ; du- 
cem suum  Domitium,  cuius  spe  atque  fiducia  permanse- 
rint. proicctis  omnibus,  fugae  consilium  capere:  debere 

se  suae  salutis  rationem  habere.  Ab  his  primo  Marsi  dis- 
sentire incipiunt,  eamque  oppidi  partem,  quae  muni- 
tissima videretur,  occupant : tantaque  inter  eos  dissen- 
sio exsistit,  ut  manum  conserere  atque  armis  dimicare 
conentur : post  paullo  tamen,  internunciis  ultro  citro- 
que missis,  quae  ignorabant,  de  L.  Domitii  fuga  cogno- 
scunt. Itaque  omnes  uno  consilioDomitium,  productum 
in  publicum,  circumsistunt  et  custodiunt,  legatosque 
ex  suo  numero  ad  Caesarem  mittunt;  sese  paratos  esse 
portas  aperire,  quaeque  imperaverit,  facere  et  L.  Domi- 
tium vivum  in  eius  potestatem  transdere. 

XXI.  Quibus  rebus  cognitis,  Caesar,  etsi  magni  in- 
teresse  arbitrabatur,  quam  primum  oppido  potiri,  co- 
hortesque ad  se  in  castra  transducere,  ne  qua  aut  largi- 
tionibus, aut  animi  confirmatione,  aut  falsis  nunciis 
commutatio  fieret  voluntatis,  quod  saepe  in  bello  parvis 
momentis  magni  casus  intercederent;  tamen  veritus, 
ne  militum  introitu  et  nocturni  temporis  licentia  oppi- 
dum diriperetur,  eos,  qui  venerant,  collaudat  atque  in 
oppidum  dimittit;  portas  murosque  adservari  iubet. 
Ipse  iis  operibus,  quae  facere  instituerat,  milites  dispo- 
nit, non  certis  spatiis  intermissis,  ut  erat  superiorum 
dierum  consuetudo ; sed  perpetuis  vigiliis  stationibus- 
que, ut  contingant  inter  se  atque  omnem  munitionem 
expleant : tribunos  militum  et  praefectos  circummittit 
atque  hortatur,  non  solum  ab  eruptionibus  caveant,  sed 
etiam  singulorum  hominum  occultos  exitus  adservent. 
Neque  vero  tam  remisso  ac  languido  animo  quisquani 
omnium  fuit,  qui  ea  nocte  conquieverit : tanta  erat  sum- 
ma rerum  exspectatio,  ut  alius  in  aliam  partem  mente 
atque  animo  traheretur,  quid  ipsis  Corfiniensibus,  quid 
Domitio,  quidLentulo,  quid  reliquis  accideret,  qui  quos- 
que eventus  exci  jierent. 

xxn.  Quarta  circiter  vigilia  Lentulus  Spinther  de 
muro  cum  vigiliis  custodibusque  nostris  colloquitur, 
velle,  si  sibi  fiat  potestas,  Caesarem  convenire.  Facta  p<> 
testate,  ex  oppido  mittitur,  neque  ab  eo  prius  Domitiani 
milites  discedunt,  quam  inconspectum  Caesaris  dedu- 
catur. Cum  eo  de  salute  sua  orat  atque  obsecrat,  sibi  ut 
parcat,  veleremque  amicitiam  commemorat  Caesurisque 
in  se  beneficia  exponit,  quae  erant  maxima:  quod  per 
eum  in  collegium  pontificum  venerat , quod  provinciam 
Hispaniam  ex  praetura  habuerat,  quod  in  petitione  con- 
sulatus ab  eo  erat  sublevatus.  Cuius  orationem  Caesar 
interpellat : se  non  maleficii  caussa  cx  provincia  egres- 
sum, sed  uti  se  a contumeliis  inimicorum  defenderet ; ut 
tribunos  plebis  ea  re  ex  civitate  expulsos  in  suam  digni- 
tatem restitueret;  ut  se  et  populum  Romanum,  paucorum 
factione  oppressum,  in  libertatem  vindicaret.  Cuius  ora- 
tione confirmatus  Lentulus,  uti  in  oppidum  reverti  li- 
ceat, petit ; quod  de  sua  salute  impetraverit,  fore  etiam 
reliquis  ad  suam  spem  solatio : adeo  esse  perterritos 
nonnullos,  ut  suae  vitae  durius  consulere  cogantur.  Fa- 
cta potestate  discedit. 

XXIII.  Caesar,  ubi  illuxit,  omnes  senatores  senato- 
rumque liberos,  tribunos  militum  equitesque  Romanos 
ad  se  produci  iubet.  Erant  senatorii  ordinis  L.Domi- 
tius,  P.  Lentulus  Spinther,  L.  Vibullius  Rufus,  Sex. 
Quinctilius  Varus,  quaestor,  L.  Rubrius : praeterea  fi- 
lius Domitii  aliique  complures  adolescentes  et  magnus 
numerus  equitum  Romanorum  et  decurionum,  quos  ex 
municipiis  Domitius  evocaverat.  Hos  omnes  productos 
a contumeliis  militum  conviciisque  prohibet:  pauca 
apud  eos  loquitur,  quod  sibi  a parte  eorum  gratia  relata 
non  sit  pro  suis  in  eos  maximis  beneficiis.  Dimittit  omnes 
incolumes.  Sestertium  sexagies,  quod  advexerat  Do- 

mitius  atque  in  publicum  deposuerat,  adlatum  ad  se  ab 
duumviris  Corfiniensibus,  Domitio  reddit,  ne  continen- 
tior  in  vita  hominum,  quam  in  pecunia,  fuisse  videatur, 
etsi  eam  pecuniam  publicam  esse  constabat,  datamque 
a Pompeio  in  stipendium.  Milites  Domitianos  sacramen- 
tum apud  se  dicere  iubet  atque  eo  die  castra  movet,  iu- 
stumque  iter  conficit,  septem  omnino  dies  ad  Corfinium 
commoratus,  et  per  fines  Marrucinorum,  Frentanorum, 
Larinatium,  in  Apuliam  pervenit. 

XXIV.  Pompeius,  iis  rebus  cognitis,  quae  erant  ad 
Corfinium  gestae,  Luceria  proficiscitur  Canusium  atque 
inde  Brundisium.  Copias  undique  omnes  ex  novis  di- 
lectibus ad  se  cogi  iubet ; servos,  pastores  armat  atque 
his  equos  adtribuit : ex  iis  circiter  CCC  equites  confi- 
cit. L.  Manlius  praetor  Alba  cum  cohortibus  sex  profu- 
git, Rutilius  Lupus  praetor  Tarracina  cum  tribus:  quae 
procul  equitatum  Caesaris  conspicatae,  cui  praeerat  Vi- 
bius Curius,  relicto  praetore,  signa  ad  Curium  transfe- 
runt atque  ad  eum  transeunt.  Item  reliquis  itineribus  - 
nonnullae  cohortes  in  agmen  Caesaris,  aliae  in  equites 
incidunt.  Reducitur  ad  eum  deprehensus  ex  itinereCn. 
Magius,  Cremona,  praefectus  fabrum  Cn.  Pompeii, 
quem  Caesar  ad  eum  remittit  cum  mandatis : quoniam 
ad  id  tempus  facultas  colloquendi  non  fuerit,  atque  ad 
se  Brundisium  sit  venturus,  interesse  reipublicae  et  com- 
munis salutis,  se  cum  Pompeio  colloqui;  neque  vero 
idem  profici  longo  itineris  spatio , quum  per  alios  con- 
ditiones ferantur,  ac  si  coram  de  omnibus  conditionibus 
disceptetur . 

XXV.  His  datis  mandatis,  Brundisium  cum  legioni- 
bus sex  pervenit,  veteranis  tribus,  reliquis,  quas  ex 
novo  dilectu  confecerat  atque  in  itinere  compleverat: 
Domitianas  enim  cohortes  protinus  a Corfinio  in  Sici- 

liam  miserat.  Beperit,  consules  Dyrrhachium  profectos 
cum  magna  parte  exercitus,  Pompeium  remanereBrun- 
disii  cum  cohortibus  viginti:  (neque  certum  inveniri  po- 
terat, obtinendine  Brundisii  caussa  ibi  remansisset,  quo 
facilius  omne  Hadriaticum  mare  extremis  Italiae  parti- 
bus regionibusque  Graeciae  in  potestatem  haberet,  at- 
que ex  utraque  parte  bellum  administrare  posset;  an 
inopia  navium  ibi  restitisset:)  veritusque,  ne  Italiam 
ille  dimittendam  non  existimaret,  exitus  administratio- 
nesque  Brundisini  portus  impedire  instituit:  quorum 
operum  haec  erat  ratio.  Qua  fauces  erant  angustissimae 
portus,  moles  atque  aggerem  ab  utraque  parte  litoris  ia- 
ciebat,  quod  his  locis  erat  vadosum  mare.  Longius  pro- 
gressus, quum  agger  altiore  aqua  contineri  non  posset, 
rates  duplices,  quoquoversus  pedum  triginta,  e regione 
molis  collocabat.  Has  quaternis  ancoris  ex  quatuor  an- 
gulis destinabat,  ne  fluctibus  moverentur.  His  perfectis 
collocatisque  alias  deinceps  pari  magnitudine  rates  iuu- 
gebat:  has  terra  atque  aggere  integebat,  ne  aditus  at- 
que incursus  ad  defendendum  impediretur:  a fronte  at- 
que ab  utroque  latere  cratibus  ac  pluteis  protegebat : in 
quarta  quaque  earum  turres  binorum  tabulatorum  ex- 
citabat, quo  commodius  ab  impetu  navium  incendiis- 
que defenderet, 

XXVI,  Contra  haec  Pompeius  naves  magnas  onera- 
rias, quas  in  portu  Brundisino  deprehenderat,  adorna- 
bat. Ibi  turres  cum  ternis  tabulatis  erigebat  easque, 
multis  tormentis  et  omni  genere  telorum  completas,  ad 
opera  Caesaris  adpellebat,  ut  rates  perrumperet  atque 
opera  disturbaret.  Sic  quotidie  utrimque  eminus  fun- 
dis, sagittis  reliquisque  telis  pugnabatur.  Atque  haec  ita 
Caesar  administrabat,  ut  conditiones  pacis  dimittendas 
non  existimaret.  Ac  tametsi  magnopere  admirabatur, 

Magium,  quem  ad  Pompeium  cum  mandatis  miserat, 
ad  se  nou  remitti ; atque  ea  res  saepe  tentata  etsi  impe- 
tus eius  consiliaque  tardabat:  tamen  omnibus  rebus  in 
eo  perseverandum  putabat.  Itaque  Caninium  Rebilum 
legatum,  familiarem  necessariumqueScribonii  Libonis, 
mittit  ad  eum  colloquii  caussa : mandat,  ut  Libonem  de 
concilianda  pace  hortetur;  in  primis,  ut  ipse  cum  Pom- 
peio colloqueretur,  postulat:  magnopere  sese  confidere 
demonstrat,  si  eius  rei  sit  potestas  facta,  fore,  ut  aequis 
conditionibus  ab  armis  discedatur : cuius  rei  magnam 
partem  laudis  atque  existimationis  ad  Libonem  perven- 
turam, si,  illo  auctore  atque  agente,  ab  armis  sit  disces- 
sum. Libo,  a colloquio  Caninii  digressus,  adPompeium 
proficiscitur : paullo  post  renunciat,  quod  consules  ab- 
sint, sine  illis  de  compositione  agi  non  posse.  Ita  saepius 
rem  frustra  tentatam  Caesar  aliquando  dimittendam  sibi 
iudicat  et  de  bello  agendum . 

XXVII.  Prope  dimidia  parte  operis  a Caesare  effe- 
cta, diebusque  in  ea  re  consumtis  novem,  naves,  a con- 
sul ibus  Dyrrhachio  remissae,  quae  priorem  partem  exer- 
citus eo  deportaverant,  Brundisium  revertuntur.  Pom- 
peius, sive  operibus  Caesaris  permotus,  sive  etiam  quod 
ab  initio  Italia  excedere  constituerat,  adventu  navium 
profectionem  parare  incipit:  et,  quo  facilius  impetum 
Caesaris  tardaret, , ne  sub  ipsa  profectione  milites  oppi- 
dum irrumperent,  portas  obstruit,  vicos  plateasque  in- 
aedificat, fossas  transversas  viis  praeducit  atque  ibi  su- 
des stipitesque  praeacutos  defigit.  Haec  levibus  cratibus 
terraque  inaequat;  aditus  autem  atque  itinera  duo, 
quae  extra  murum  ad  portum  ferebant,  maximis  defixis 
trabibus,  atque  eis  praeacutis,  praesepit.  His  paratis  re- 
bus, milites  silentio  naves  conscendere  iubet;  expedi- 
tos autem  ex  evocatis  sagittariis  funditoribusque  raros 

in  muro  turribusque  disponit.  Hos  certo  signo  revo- 
care constituit,  quum  omnes  milites  naves  conscendis- 
sent; atque  iis  expedito  loco  actuaria  navigia  relinquit. 

XXVIII.  Brundisini,  Pompeianorum  militum  iniu- 
riis  atque  ipsius  Pompeii  contumeliis  permoti,  Caesaris 
rebus  favebant.  Itaque,  cognita  Pompeii  profectione, 
concursantibus  illis  atque  in  ea  re  occupatis,  vulgo  ex 
tectis  significabant;  per  quos  re  cognita,  Caesar  scalas 
parari  militesque  armari  iubet,  ne  quam  rei  gerendae 
facultatem  dimittat.  Pompeius  sub  noctem  naves  sol- 
vit. Qui  erant  in  muro  custodiae  caussa  collocati,  eo 
signo,  quod  convenerat,  revocantur  notisquo  itineribus 
ad  naves  decurrunt.  Milites,  positis  scalis,  muros  ad- 
scendunt ; sed  moniti  a Brundisinis,  ut  vallum  caecum 
fossasque  caveant,  subsistunt  et,  longo  itinere  ab  his 
circumducti,  ad  portum  perveniunt  duasque  naves  cum 
militibus,  quae  ad  moles  Caesaris  adhaeserant,  scaphis 
lintribusque  deprehendunt,  deprehensas  excipiunt. 

XXIX.  Caesar,  etsi  ad  spem  conficiendi  negotii  ma- 
xime probabat,  coactis  navibus  mare  transire,  et  Pom- 
peium sequi,  prius  quam  ille  sese  transmarinis  auxiliis 
confirmaret:  tamen  eius  rei  moram  temporisque  lon- 
ginquitatem timebat,  quod,  omnibus  coactis  navibus, 
Pompeius  praesentem  facultatem  insequendi  sui  ademe- 
rat. Relinquebatur,  ut  ex  longinquioribus  regionibus 
Galliae  Picenique  et  a freto  naves  essent  exspectandae. 
Id  propter  anni  tempus  longum  atque  impeditum  vide- 
batur. Interea  veterem  exercitum,  duas  Hispanias  con- 
firmari, (quarum  altera  erat  maximis  beneficiis  Pompeio 
devincta)  auxilia,  equitatum  parari,  Galliam  Italiamque 
tentari,  se  absente,  nolebat. 

XXX.  Itaque  in  praesentia  Pompeii  insequendi  ra- 
tionem omittit ; in  Hispaniam  proficisci  constituit:  du- 

univiris  municipiorum  omnium  imperat,  ut  naves  con- 
quirant, Brundisiumque  deducendas  curent.  Mittit  in 
Sardiniam  cum  legione  una  Valerium  legatum ; in  Si- 
ciliam Curionem  propraetorem  cum  legionibus  quatuor; 
eumdem,  quum  Siciliam  recepisset,  protinus  in  Africam 
transducere  exercitum  iubet.  Sardiniam  obtinebat  M. 
Cotta,  Siciliam  M.  Cato,  Africam  sorte  Tubero  obtinere 
debebat.  Caralitani,  simul  ad  se  Valerium  mitti  audie- 
runt, nondum  profecto  ex  Italia,  sua  sponte  ex  oppido 
Cottam  eiiciunt.  Ille  perterritus,  quod  omnem  provinciam 
consentire  intellegeret,  ex  Sardinia  in  Aeaeam  profugit. 
Cato  in  Sicilia  naves  longas  veteres  reficiebat,  novas  ci- 
vitatibus imperabat.  Haec  magno  studio  agebat.  In  Lu- 
canis Brutiisque  per  legatos  suos  civium  Romanorum 
dilectus  habebat : equitum  peditumque  certum  nume- 
rum a civitatibus  Siciliae  exigebat.  Quibus  rebus  paene 
perfectis,  adventu  Curionis  cognito,  queritur  in  con- 
cione, sese  proiectum  ac  proditum  a Cn.  Pompeio,  qui, 
omnibus  rebus  imparatissimus,  non  necessarium  bel- 
lum suscepisset  et,  ab  se  reliquisque  in  senatu  inter- 
rogatus, omnia  sibi  esse  ad  bellum  apta  ac  parata , 
confirmavisset.  Haec  in  concione  questus,  ex  provin- 
cia fugit. 

XXXI.  Nacti  vacuas  ab  imperiis  Sardiniam  Vale- 
rius, Curio  Siciliam,  cum  exercitibus  eo  perveniunt. 
Tubero,  quum  in  Africam  venisset,  invenit  in  provincia 
cum  imperio  Attium  Varum,  qui  ad  Auximum,  ut  su- 
pra demonstravimus,  amissis  cohortibus,  protinus  ex 
fuga  in  Africam  pervenerat  atque  eam  sua  sponte  va- 
cuam occupaverat,  dilectuque  habito  duas  legiones  effe- 
cerat, hominum  et  locorum  notitia  et  usu  eius  provin- 
ciae nactus  aditus  ad  ea  conanda,  quod  paucis  ante  an- 
nis ex  praetura  eam  provinciam  obtinuerat.  Hic  venien- 

tem  Uticam  navibus  Tuberonem  portu  atque  oppido 
prohibet,  neque  adfectum  valetudine  filium  exponere 
in  terram  patitur;  sed  sublatis  ancoris  excedere  eo 
loco  cogit. 

XXXII.  His  rebus  confectis,  Caesar,  ut  reliquum 
tempus  a labore  intermitteretur,  milites  in  proxima  mu- 
nicipia deducit:  ipse  ad  urbem  proficiscitur.  Coacto  se- 
natu, iniurias  inimicorum  commemorat,  docet,  se  nul- 
lum extraordinarium  honorem  adpetisse,  sed  exspectato 
legitimo  tempore  consulatus,  eo  fuisse  contentum,  quod 
omnibus  civibus  pateret:  latum  ab  decem  tribunis  plebis, 
contra  dicentibus  inimicis , Catone  vero  acerrime  repu- 
gnante, et,  pristina  consuetudine,  dicendi  mora  dies  ex- 
trahente, ut  sui  ratio  absentis  haberetur,  ipso  consule 
Pompeio:  qui  si  improbasset,  cur  ferri  passus  esset?  sin 
probasset,  cur  se  uti  populi  beneficio  prohibuisset?  Pa- 
tientiam proponit  suam,  quum  de  exercitibus  dimittendis 
ultro  postulavisset;  in  quo  iacturam  dignitatis  atque  ho- 
noris ipse  facturus  esset.  Acerbitatem  inimicorum  docet, 
qui , quod  ab  altero  postularent,  in  se  recusarent  atque 
omnia  permisceri  mallent,  quam  imperium  exercitusque 
dimittere.  Iniuriam  in  eripiendis  legionibus  praedicat: 
crudelitatem  et  insolentiam  in  circumscribendis  tribunis 
plebis,  conditiones  a se  latas,  et  expetita  colloquia  et  de- 
negata, commemorat.  Pro  quibus  rebus  orat  ac  postu- 
lat, rempublicam  suscipiant  atque  una  secum  admini- 
strent: sin  timore  defugiant,  illis  se  oneri  non  futurum 
et  perserempublicamadministraturum.  Legatos  ad  Pom- 
peium de  compositione  mitti  oportere:  neque  se  refor- 
midare, quod  in  senatu  paullo  ante  Pompeius  dixisset, 
ad  quos  legati  mitterentur,  iis  auctoritatem  adtribui, 
timoremque  eorum,  qui  mitterent,  significari:  tenuis 

atque  infirmi  haec  animi  videri:  se  vero,  ut  operibus  an- 
teire studuerit,  sic  iustitia  et  aequitate  velle  superare. 

XXXIII.  Probat  rem  senatus  de  mittendis  legatis ; 
sed,  qui  mitterentur,  non  reperiebantur,  maximeque 
timoris  caussa  pro  se  quisque  jd  munus  legationis  recu- 
sabat. Pompeius  enim  discedens  ab  urbe  in  senatu  di- 
xerat, eodem  se  habiturum  loco,  qui  Romae  remansis- 
sent et  qui  in  castris  Caesaris  fuissent.  Sic  triduum  dis- 
putationibus excusationibusque  extrahitur.  Subiicitur 
etiam  L.  Metellus  tribunus  plebis  ab  inimicis  Caesaris, 
qui  hanc  rem  distrahat  reliquasque  res,  quascumque 
agere  instituerit,  impediat.  Cuius  cognito  consilio, 
Caesar,  frustra  diebus  aliquot  consumtis,  ne  reliquum 
tempus  omittat,  infectis  iis,  quae  agere  destinaverat, 
ab  urbe  proficiscitur  atque  in  ulteriorem  Galliam  per- 
venit. 

XXXIV.  Quo  quum  venisset,  cognoscit,  missum  in 
Hispaniam  a Pompeio  Vibullium  Rufum,  quem  paucis 
ante  diebus  Corfinio  captum  ipse  dimiserat : profectum 
item  Domitium  ad  occupandam  Massiliam  navibus  actu- 
ariis septem,  quas  Igilii  et  in  Cosano  a privatis  coactas 
servis,  libertis,  colonis  suis  compleverat:  praemissos 
etiam  legatos  Massilienses  domum,  nobiles  adolescen- 
tes, quos  ab  urbe  discedens  Pompeius  erat  adhortatus, 
ne  nova  Caesaris  officia  veterum  suorum  beneficiorum 
in  eos  memoriam  expellerent.  Quibus  mandatis  acce- 
ptis, Massilienses  portas  Caesari  clauserant:  Albicos, 
barbaros  homines,  qui  in  eorum  fide  antiquitus  erant 
montesque  supra  Massiliam  incolebant,  ad  se  vocave- 
rant : frumentum  ex  finitimis  regionibus  atque  ex  om- 
nibus castellis  in  urbem  convexerant;  armorum  offi- 
cinas in  urbe  instituerant ; muros,  classem,  portas  re- 
ficiebant. 

XXXV.  Evocabat  ad  se  Caesar  Massiliensium  quin- 
decim primos:  cum  his  agit,  ne  initium  inferendi  belli 
ab  Massiliensibus  oriatur : debere  eos  Italiae  totius  au- 
ctoritatem sequi  potius,  quam  unius  hominis  voluntati 
obtemperare:  reliquaque,  quae  ad  eorum  sanandas  men- 
tes pertinere  arbitrabatur,  commemorat.  Cuius  oratio- 
nem legati  domum  referunt ; atque  ex  auctoritate  haec 
Caesari  renunciant:  intellegere  se,  divisum  esse  popu- 
lum Romanum  in  partes  duas;  neque  sui  iudicii,  neque 
suarum  esse  virium , decernere,  utra  pars  iustiorem  ha- 
beat caussam:  principes  vero  esse  earum  partium  Cn. 
Pompeium  et  C.  Caesarem,  patronos  civitatis;  quorum 
alter  agros  Volcarum  Arecomicorum  et  Helviorum  pu- 
blice iis  concesserit:  alter  bello  vicias  Gallias  adtribue- 
rit  vectigaliaque  auxerit.  Quare  paribus  eorum  bene- 
ficiis parem  se  quoque  voluntatem  tribuere  debere  et  neu- 
trum eorum  contra  alterum  iuvare,  aut  urbe  aut  portibus 
recipere. 

XXXVI.  Haec  dum  inter  eos  aguntur,  Domitius  na- 
vibus Massiliam  pervenit  atque,  ab  iis  receptus,  urbi 
praeficitur.  Summa  ei  belli  administrandi  permittitur. 
Eius  imperio  classem  quoquoversus  dimittunt : onera- 
rias naves,  quas  ubique  possunt,  deprehendunt  atque 
in  portum  deducunt : parum  clavis  aut  materia  atque 
armamentis  instructis  ad  reliquas  armandas  reficien- 
dasque  utuntur:  frumenti  quod  inventum  est,  in  pu- 
blicum conferunt :•  reliquas  merces  commcalusquo  ad 
obsidionem  urbis,  si  accidat,  reservant.  Quibus  iniuriis 
permotus  Caesar,  legiones  tres  Massiliam  adducit;  tur- 
res vineasque  ad  oppugnationem  urbis  agere,  naves 
longas  Arelate  numero  duodecim  facere  instituit.  Qui- 
bus effectis  armatisque  diebus  triginta,  a qua  die  mate- 
ria caesa  est,  adductisque  Massiliam,  his  D.  Brutum 
Iul.  Qaes.  R 

praeficit:  C.  Trebonium  legatum  ad  oppugnationem 
Massiliae  relinquit. 

XXXVII.  Dum  haec  parat  atque  administrat,  C.  Fa- 
bium legatum  cum  legionibus  tribus,  quas  Narbone  cir- 
cumque ea  loca  hiemandi  caussa  disposuerat,  io  Hispa- 
niam praemittit,  celeriterque  Pyrenaeos  saltus  occupari 
iubet,  qui  eo  tempore  ab  L.  Afranio  legato  praesidiis  te- 
nebantur: reliquas  legiones,  quae  longius  hiemabant, 
subsequi  iubet.  Fabius,  ut  erat  imperatum,  adhibita  ce- 
leritate, praesidium  ex  saltu  deiecit  magnisque  itineri- 
bus ad  exercitum  Afranii  contendit. 

^ XXXVIII.  Adventu  L.  Vibullii  Rufi,  quem  a Pom- 
peio missum  in  Hispaniam  demonstratum  est,  Afranius 
et  Pelreius  et  Varro,  legati  Pompeii,  quorum  unus  tri- 
bus legionibus  Hispaniam  citeriorem;  alter  a saltu 
Castulonensi  ad  Anam  duabus  legionibus;  tertius 
ab  Ana  Vettonum  agrum  Lusitaniamque  pari  numero 
legionum  obtinebat,  officia  inter  se  partiuntur,  uti  Pcs- 
treius  ex  Lusitania  per  Vettones  cum  omnibus  copiis  ad 
Afranium  proficiscatur;  Varro  cum  iis,  quas  habebat, 
legionibus  omnem  ulteriorem  Hispaniam  tueatur.  His 
rebus  constitutis,  equites  auxiliaque  toti  Lusitaniae  a 
Petreio;  Celtiberis,  Cantabris  barbarisque  omnibus, 
qui  ad  Oceanum  pertinent,  ab  Afranio  imperantur.  Qui- 
bus coactis,  celeriter  Petreius  per  Vettones  ad  Afranium 
pervenit.  Constituunt,  communi  consilio,  bellum  ad 
Ilerdam,  propter  ipsius  loci  opportunitatem,  gerere. 

XXXIX.  Erant,  ut  supra  demonstratum  est,  legio- 
nes Afranii  tres,  Petreii  duae,  praeterea  scutatae  citerio- 
ris provinciae  et  cetratae  ulterioris  Hispaniae  cohortes 
circiter  octoginta,  equitum  utriusque  provinciae  circitor 
quinque  millia.  Caesar  legiones  in  Hispaniam  praemi- 
serat, ad  sex  millia  auxilia  peditum,  equitum  tria  mil- 

lia,  quae  omnibus  superioribus  bellis  habuerat,  et  pa- 
rem ex  Gallia  numerum,  quem  ipse  paraverat,  nomi- 
natim  ox  omnibus  civitatibus  nobilissimo  et  fortissimo 
quoque  evocato.  Hinc  optimi  generis  hominum  ex 
Aquitanis  montanisque,  qui  Galliam  provinciam  ad  tin- 
gunt. Audierat,  Pompeium  per  Mauritaniam  cum  le- 
gionibus iter  in  Hispaniam  facere  confestimque  esse 
venturum:  simul  a tribunis  militum  centurionibus- 
que mutuas  pecunias  sumsit:  has  exercitui  distribuit. 
Quo  facto,  duas  res  consecutus  est,  quod  pignore  ani- 
mos centurionum  devinxit  et  largitione  redemit  mili- 
tum voluntates. 

XL.  Fabius  finitimarum  civitatum  animos  litteris 
nunciisque  tentabat.  In  Sicori  flumine  pontes  effecerat 
duos,  inter  se  distantes  millia  passuum  quatuor.  His  pon- 
tibus pabulatum  mittebat;  quod  ea,  quae  citra  flumen 
fuerant,  superioribus  diebus  consumserat.  Hoc  idem 
fere,  atque  eadem  de  caussa,  Pompeiani  exercitus  duces 
faciebant,  crebroque  inter  se  equestribus  proeliis  con- 
tendebant. Huc  quum  quotidiana  consuetudine  con- 
gressae pabulatoribus  praesidio  proprio  legiones  Fa- 
bianae duae  flumen  transissent,  impedimentaque  et  om- 
nis equitatus  sequeretur ; subito  vi  ventorum  et  aquae 
magnitudine  pons  est  interruptus  et  reliqua  multitudo 
equitum  interclusa.  Quo  cognito  a Petreio  et  Afranio  ex 
aggere  atque  cratibus,  quae  flumine  ferebantur,  celeri- 
ter suo  ponte  Afranius,  quem  oppido  castrisque  coniun- 
ctum  habebat,  legiones  quatuor  oquilatumque  omnem 
transierit  duabusque  Fabianis  occurrit  legionibus.  Cuius 
adventu  nunciato,  L.  Plancus,  qui  legionibus  praeerat, 
necessaria  re  coactus,  locum  capit  superiorem,  diver- 
samque  aciem  in  duas  partes  constituit,  ne  ab  equitatu 
circumveniri  posset.  Ita,  congressus  impari  numero, 

maguos  impetus  legionum  equitatusque  sustinet.  Com- 
misso ab  equitibus  proelio,  signa  duarum  legionum  pro- 
cul ab  utrisque  conspiciuntur,  quas  C.  Fabius  ulteriore 
ponte  subsidio  nostris  miserat,  suspicatus  fore  id,  quod 
accidit,  ut  duces  adversariorum  occasione  et  beneficio 
fortunae  ad  nostros  opprimendos  uterentur:  quarum 
adventu  proelium  dirimitur  ac  suas  uterque  legiones  re- 
ducit in  castra. 

XLI.  Eo  biduo  Caesar  cum  equitibus  nongentis, 
quos  sibi  praesidio  reliquerat,  in  castra  pervenit.  Pons, 
qui  fuerat  tempestate  interruptus,  paene  erat  refectus: 
hunc  noctu  perfici  iussit.  Ipse,  cognita  locorum  natura, 
ponti  castrisque  praesidio  sex  cohortis  relinquit  atque 
omnia  impedimenta,  et  postero  die  omnibus  copiis,  tri- 
plici instructa  acie,  ad  Ilerdam  proficiscitur  et  sub  ca- 
stris Afranii  constitit:  et,  ibi  paullisper  sub  armis  mo- 
ratus, facit  aequo  loco  pugnandi  potestatem.  Potestate 
facta,  Afranius  copias  educit  et  in  medio  colle  sub  castris 
constituit.  Caesar,  ubi  cognovit,  per  Afranium  stare, 
quo  minus  proelio  dimicaretur,  ab  infimis  radicibus 
montis,  intermissis  circiter  passibus  quadringentis,  ca- 
stra facere  constituit:  et,  ne  in  opere  faciundo  milites 
repentino  hostium  incursu  exterrerentur  atque  opere 
prohiberentur,  vallo  muniri  vetuit,  quod  eminere  et 
procul  videri  necesse  erat ; sed  a fronte  contra  hostem 
pedum  quindecim  fossam  fieri  iussit.  Prima  et  secunda 
acies  in  armis,  ut  ab  initio  constituta  erat,  permanebat : 
post  hos  opus  in  occulto  a tertia  acie  fiebat.  Sic  omne 
prius  est  perfectum,  quam  intellegeretur  ab  Afranio,  ca- 
stra muniri. 

XLII.  Sub  vesperum  Caesar  intra  hanc  fossam  le- 
giones reducit  atque  ibi  sub  armis  proxima  nocte  con- 
quiescit. Postero  die  omnem  exercitum  intra  fossam 

continet  et,  quod  longius  erat  agger  petendus,  in  prae- 
sentia similem  rationem  operis  instituit,  singulaque 
latera  castrorum  singulisadtribuit  legionibus  munienda 
fossasque  ad  eamdem  magnitudinem  perfici  iubet:  re- 
liquas legiones  in  armis  expeditas  contra  hostem  consti- 
tuit. Afranius  Petreiusque,  terrendi  caussa  atque  operis 
impediendi,  copias  suas  ad  infimas  montis  radices  pro- 
ducunt et  proelio  lacessunt.  Neque  idcirco  Caesar  opus 
intermittit,  confisus  praesidio  legionum  trium  et  muni- 
tione fossae.  Illi  non  diu  commorati,  nec  longius  ab 
infimo  colle  progressi,  copias  in  castra  reducunt.  Tertio 
die  Caesar  vallo  castra  communit:  reliquas  cohortes, 
quas  in  superioribus  castris  reliquerat,  impedimentaque 
ad  se  transduci  iubet. 

XLIII.  Erat  inter  oppidum  Ilerdam  et  proximum 
collem,  ubi  castra  Petreius  atque  Afranius  habebant, 
planities  circiter  passuum  trecentorum:  atque  in  hoc 
fere  medio  spatio  tumulus  erat  paullo  editior : quem  si 
occupasset  Caesar  et  communisset,  ab  oppido  et  ponte 
et  commeatu  omni,  quem  in  oppidum  contulerant,  se 
interclusurum  adversarios  confidebat.  Hoc  sperans, 
legiones  tres  ex  castris  educit,  acieque  in  locis  idoneis 
instructa,  unius  legionis  antesignanos  procurrero  atque 
occupare  eum  tumulum  iubet.  Qua  re  cognita,  celeriter, 
quae  in  statione  pro  castris  erant  Afranii  cohortes,  bre- 
viore itineread  pumdem  occupandum  locum  mittuntur. 
Contenditur  proelio  et,  quod  prius  in  tumulum  Afrania- 
ni  venerant,  nostri  repelluntur,  atque,  aliis  submissis 
subsidiis,  terga  vertere,  seque  ad  signa  legionum  reci- 
pere coguntur. 

XLIV . Genus  erat  pugnae  militum  illorum,  ut  ma- 
gno impetu  primo  procurrerent,  audacter  locum  captv- 
rent,  ordines  suos  non  magnopere  servarent,  rari  di- 

spersique  pugnarent : si  premerentur,  pedem  referre  et 
loco  excedere  non  turpe  existimarent,  cum  Lusitanis 
reliquisque  barbaris  genere  quodam  pugnae  adsuefacti: 
quod  fere  fit,  quibus  quisque  in  locis  miles  inveteravit, 
uti  multum  earum  regionum  consuetudine  moveatur. 
Haec  tamen  ratio  nostros  perturbavit,  insuetos  huius 
generis  pugnae:  circumiri  enim  sese  ab  aperto  latere, 
procurrentibus  singulis,  arbitrabantur;  ipsi  autem  suos 
ordines  servare,  neque  ab  signis  discedere,  neque  sine 
gravi  caussa  eum  locum,  quem  ceperant,  dimitti  con- 
suerant oportere.  Itaque,  perturbatis  antesignanis,  le- 
gio, quae  in  eocornu  constiterat,  locum  non  tenuit  atque 
in  proximum  collem  sese  recepit. 

XLV.  Caesar,  paene  omni  acie  perterrita,  quod 
praeter  opinionem  consuetudinemque  acciderat,  cohor- 
tatus suos,  legionem  nonam  subsidio  ducit:  hostem, 
insolenter  atque  acriter  nostros  insequentem,  supprimit, 
rursusque  terga  vertere  seque  ad  oppidum  Ilerdam  re- 
cipere et  sub  muro  consistere  cogit.  Sed  nonae  legionis 
milites,  elati  studio,  dum  sarcire  acceptum  detrimentum 
volunt,  temere  insecuti  fugientes,  in  locum  iniquum 
progrediuntur  et  sub  montem,  in  quo  erat  oppidum 
positum  Ilerda,  succedunt.  Hinc  se  recipere  quum  vel- 
lent, rursus  illi  ex  loco  superiore  nostros  premebant. 
Praeruptus  locus  erat,  utraque  ex  parte  directus;  ac 
tantum  in  latitudinem  patebat,  ut  tres  instructae  cohor- 
tes eum  locum  explerent  et  neque  subsidia  a lateribus 
submitti,  neque  equites  laborantibus  usui  esse  possent. 
Ab  oppido  autem  declivis  locus  tenui  fastigio  vergebat 
in  longitudinem  passuum  circiter  CD.  Hac  nostris  erat 
receptus ; quod  eo,  incitati  studio,  inconsultius  proces- 
serant. Hoc  pugnabatur  loco,  et  propter  angustias  ini- 
quo, et  quod  sub  ipsis  radicibus  montis  constiterant,  ut 

nUlum  frustra  telum  in  eos  mitteretur : tamen  virtute 
et  patientia  nitebantur,  atque  omnia  vulnera  sustine- 
bant. Augebatur  illis  copia,  atque  ex  castris  cohortes 
per  oppidum  crebro  submittebantur,  ut  integri  defessis 
succederent.  Hoc  idem  Caesar  facere  cogebatur,  ut,  sub- 
missis in  eumdem  locum  cohortibus,  defessos  reciperet. 

XLVI.  Hoc  quum  esset  modo  pugnatum  continenter 
horis  quinque  nostrique  gravius  a multitudine  preme- 
rentur; consumtis  omnibus  telis,  gladiis  destrictis, 
impetum  adversus  montem  in  cohortis  faciunt,  paucis- 
que  deiectis,  reliquos  sese  convertere  cogunt.  Submotis 
sub  murum  cohortibus  ac  nonnulla  parte  propter  terro- 
rem in  oppidum  compulsis,  facilis  est  nostris  receptus 
datus.  Equitatus  autem  noster  ab  utroque  latere,  etsi 
deiectis  atque  inferioribus  locis  constiterat,  tamen  sum- 
mum in  iugum  virtute  connititur  atque,  inter  duas  acies 
perequitans,  commodiorem  ac  tutiorem  nostris  receptum 
dat.  Ita  vario  certamine  pugnatum  est.  Nostri  in  primo 
congressu  oirciter  LXX  ceciderunt,  in  his  Q.  Fulginius 
ex  primo  hastato  legionis  XIV,  qui  propter  eximiam 
virtutem  ex  inferioribus  ordinibus  in  eum  locum  per- 
venerat. Vulnerantur  amplius  DG.  Ex  Afranianis  inter- 
ficiuntur T.  Caecilius,  primi  pili  centurio,  et  praeter 
eum  centuriones  quatuor,  milites  amplius  ducenti. 

XLVII.  Sed  haec  eius  diei  praefertur  opinio,  ut  se 
utrique  superiores  discessisse  existimarent;  Afraniani, 
quod,  quum  esse  omnium  iudicio  inferiores  viderentur, 
comminus  tam  diu  stetissent  et  nostrorum  impetum 
sustinuissent  et  initio  locum  tumulumque  tenuissent, 
quae  caussa  pugnandi  fuerat,  et  nostros  primo  congres- 
su terga  vertere  coegissent:  nostri  autem,  quod,  iniquo 
loco  atque  impari  congressi  numero,  quinque  horis 
proelium  sustinuissent,  quod  montem  gladiis  destrictis 

adscendissent , quod  ex  loco  superiore  terga  vertero  • 
adversarios  coegissent  atque  in  oppidum  compulissent. 
Illi  eum  tumulum,  pro  quo  pugnatum  est,  magnis  ope- 
ribus munierunt  praesidiumque  ibi  posuerunt. 

XLVIII.  Accidit  etiam  repentinum  incommodum 
biduo,  quo  haec  gesta  sunt.  Tanta  enim  tempestas  coo- 
ritur, ut,  numquam  illis  locis  maiores  aquas  fuisse, 
constaret : tum  autem  ex  omnibus  montibus  nivis  pro- 
luit ac  summas  ripas  fluminis  superavit,  pontisque  am- 
bo, quos  C.  Fabius  fecerat,  uno  die  interrupit.  Quae 
res  magnas  difficultates  exercitui  Caesaris  adtulit.  Ca- 
stra enim,  ut  supra  demonstratum  est,  quum  essent 
inter  flumina  duo,  Sicorim  et  Cingam,  spatio  millium 
XXX,  neutrum  horum  transiri  poterat,  necessarioque 
omnes  his  angustiis  continebantur.  Neque  civitates, 
quae  ad  Caesaris  amicitiam  accesserant,  frumentum 
supportare;  neque  ii,  qui  pabulatum  longius  progressi 
erant,  interclusi  fluminibus,  reverti;  neque  maximi 
comitatus,  qui  ex  Italia  Galliaque  veniebant,  in  castra 
pervenire  poterant.  Tempus  autem  erat  anni  difficilli- 
mum, quo  neque  frumenta  in  hibernis  erant,  neque 
multum  a maturitate  aberant:  ac  civitates  exinanitae, 
quod  Afranius  paene  omne  frumentum  ante  Caesaris 
adventum  Ilerdam  convexerat;  reliqui  si  quid  fuerat, 
Caesar  superioribus  diebus  consumserat : pecora,  quod 
secundum  poterat  esse  inopiae  subsidium,  propter  bel- 
lum finitimae  civitates  longius  removerant:  qui  erant 
pabulandi  aut  frumentandi  caussa  progressi,  hos  levis 
armaturae  Lusitani  peritique  earum  regionum  cetrati  ci- 
terioris Hispaniae  consectabantur,  quibus  erat  proclive 
transnare  flumen,  quod  consuetudo  eorum  omnium  est, 
ut  sine  utribus  ad  exercitum  non  eant. 

XLIX.  At  exercitus  Afranii  omnium  rerum  abun- 


LIB.  I.  CAP.  50.  51.  ' 265 

dabat  copia.  Multum  erat  frumentum  provisum  et  con- 
vectum superioribus  temporibus : multum  ex  omni  pro- 
vincia comportabatur : magna  copia  pabuli  suppetebat, 
llarum  rerum  omnium  facultatessine  ullo  periculo  pons 
Ilerdae  praebebat  et  loca  trans  flumen  integra,  quo  om- 
nino Caesar  adire  non  poterat. 

L.  Hae  permanserunt  aquae  dies  complures.  Cona- 
tus est  Caesar  reficere  pontes : sed  nec  magnitudo  flu- 
minis permittebat,  neque  ad  ripam  dispositae  cohortes 
adversariorum  perfici  patiebantur : quod  illis  prohibere 
erat  facile,  tum  ipsius  fluminis  natura  atque  aquae  ma- 
gnitudine, tum  quod  ex  totis  ripis  in  unum  atque 
angustum  locum  tela  iaciebantur;  atque  erat  difficile, 
eodem  tempore  rapidissimo  flumine  opera  perficere  et 
tela  vitare. 

LI.  Nunciatur  Afranio,  magnos  comitatus,  qui  iter 
habebant  ad  Caesarem,  ad  flumen  constitisse.  Venerant 
eo  sagittarii  ex  Rutenis,  equites  ex  Gallia  cum  multis 
carris  magnisque  impedimentis,  ut  fert  Gallica  consue- 
tudo. Erant  praeterea  cuiusque  generis  hominum  millia 
circiter  sex  cum  servis  liberisque:  sed  nullus  ordo, 
nullum  imperium  certum,  quum  suo  quisque  consilio 
uteretur  atque  omnes  sine  timore  iter  facerent,  usu 
superiorum  temporum  atque  itinerum  licentia.  Erant 
complures  honesti  adolescentes,  senatorum  filii  et  ordi- 
nis equestris;  erant  legationes  civitatum;  erant  legali 
Caesaris.  Hos  omnes  flumina  continebant.  Ad  hos 
opprimendos  cum  omni  equitatu  tribusque  legionibus 
Afranius  de  nocte  proficiscitur  imprudentesque  ante 
missis  equitibus  adgreditur.  Celeriter  tamen  sese  Galli 
equites  expediunt  proeliumque  committunt.  Hi,  dum 
pari  certamine  res  geri  potuit,  magnum  hostium  nume- 
rum pauci  sustinuere:  sed,  ubi  signa  legionum  adpro- 

pinquare  coeperunt,  paucis  amissis,  sese  in  montes 
proximos  conferunt.  IIoc  pugnae  tempus  magnum  ad- 
tulit  nostris  ad  salutem  momentum : nacti  enim  spatium 
se  in  loca  superiora  receperunt.  Desiderati  sunt  eo  die 
sagittarii  circiter  CC,  equites  pauci,  calonum  atque  im- 
pedimentorum non  magnus  numerus. 

LII.  His  tamen  omnibus  annona  crevit:  quae  fere 
res  non  solum  inopia  praesentis,  sed  etiam  futuri  tem- 
poris timore  ingravescere  consuevit.  Iamque  ad  dena- 
rios L in  singulos  modios  annona  pervenerat  et  militum 
vires  inopia  frumenti  deminuerat ; atque  incommoda  in 
dies  augebantur;  et  tam  paucis  diebus  magna  erat 
rerum  facta  commutatio  ac  se  fortuna  inclinaverat,  ut 
nostri  magna  inopia  necessariarum  rerum  conflictaren- 
tur ; illi  omnibus  abundarent  rebus,  superioresque  ha- 
berentur. Caesar  iis  civitatibus,  quae  ad  eius  amicitiam 
accesserant,  quo  minor  erat  frumenti  copia,  pecus  im- 
perabat; calones  ad  longinquiores  civitates  dimittebat; 
ipse  praesentem  inopiam,  quibus  poterat  subsidiis, 
tutabatur. 

LIII.  Haec  Afranius  Petreiusque  et  eorum  amici 
pleniora  etiam  atque  uberiora  Romam  ad  suos  perscri- 
bebant. Multa  rumor  fingebat,  ut  paene  bellum  confe- 
ctum videretur.  Quibus  litteris  nunoiisque  Romam 
perlatis,  magni  domum  concursus  ad  Afranium,  ma- 
gnae gratulationes  fiebant:  multi  ex  Italia  ad  Cn.  Pom- 
peium proficiscebantur:  alii,  ut  principes  talem  nun- 
cium  adtulisse;  alii,  ne  eventum  belli  exspectasse,  aut 
ex  omnibus  novissimi  venisse  viderentur. 

LIV.  Quum  in  his  angustiis  res  esset  atque  omnes 
viae  ab  Afranianis  militibus  equitibusque  obsiderentur, 
nec  pontes  perfici  possent,  imperat  militibus  Caesar,  ut 
naves  faciant , cuius  generis  eum  superioribus  annis 

usus  Britanniae  docuerat.  Carinae  primum  ac  statumina 
ex  levi  materia  fiebant:  reliquum  corpus  navium,  vi- 
minibus contextum,  coriis  integebatur.  Has  perfectas 
carris  iunctis  devehit  noctu  millia  passuum  a castris 
XXII,  militesque  his  navibus  flumen  transportat  conti- 
nentemque ripae  collem  improviso  occupat.  Ilunc  cele- 
riter, priusquam  ab  adversariis  sentiatur,  communit. 
Huc  legionem  postea  transiicit : atque  ex  utraque  parte 
pontem  institutum  biduo  perficit.  Ita'  comitatus,  et  qui 
frumenti  caussa  processerant,  tuto  ad  se  recipit  et  rom 
frumontariam  expedire  incipit. 

LV.  Eodem  die  equitum  magnam  partem  flumen 
transiecit,  qui,  inopinantes  pabulatores  et  sine  ullo  dis- 
sipatos timore  adgressi,  quam  magnum  numerum  iu- 
mentorum  atque  hominum  intercipiunt;  cohortibusque 
cetratis  subsidio  missis,  scienter  in  duas  partes  sese 
distribuunt;  alii,  ut  praedae  praesidio  sint;  alii,  ut 
venientibus  resistant  atque  eos  propellant:  unamque 
cohortem,  quae  temere  ante  ceteras  extra  aciem  procur- 
rerat, seclusam  ab  reliquis  circumveniunt  atque  inter- 
ficiunt, incoJumesquo  cum  magna  praeda  eodem  ponte 
in  castra  revertuntur. 

LVI.  Dum  haec  ad  Ilerdam  geruntur,  Massilienses, 
usLL.  Domitii  consilio,  navis  longas  expediunt,  numero 
XVII,  quarum  erant  XI  tectae.  Multa  huc  minora  navi- 
gia addunt,  ut  ipsa  multitudine  nostra  classis  terreatur  : 
magnum  numerum  sagittariorum,  magnum  Albicorum, 
de  quibus  supra  demonstratum  est,  imponunt  atque  hos 
praemiis  pollicitationibusque  incitant.  Certas  sibi  de- 
poscit naves  Domitius  atque  has  colonis  pastoribusque, 
quos  secum  adduxerat,  complet.  Sic,  omnibus  rebus 
instructa  classe,  magna  fiducia  ad  nostras  navos  proce- 

dunt,  quibus  praeerat  D.  Brutus.  Hae  ad  insulam,  quae 
est  contra  Massiliam,  stationes  obtinebant. 

LVn.  Erat  multo  inferior  navium  numero  Brutus  : 
sed  delectos  ex  omnibus  legionibus  fortissimos  viros 
antesignanos  centuriones  Caesar  ei  classi  adtribuerat, 
qui  sibi  id  muneris  depoposcerant.  Ii  manus  ferreas 
atque  harpagones  paraverant ; magnoque  numero  pilo- 
rum, tragularum,  reliquorumque  telorum  se  instruxe- 
rant. Ita,  cognito  hostium  adventu,  suas  naves  ex  portu 
educunt,  cum  Massiliensibus  confligunt.  Pugnatum 
utrimque  est  fortissime  atque  acerrime ; neque  multum 
Albici  nostris  virtute  cedebant,  homines  asperi  et  mon- 
tani, exercitati  in  armis:  atque  ii,  modo  digressi  a 
Massiliensibus,  recentem  eorum  pollicitationem  animis 
continebant;  pastoresque  indomiti,  spe  libertatis  exci- 
tati, sub  oculis  domini  suam  probare  operam  stude- 
bant. 

LVm.  Ipsi  Massilienses,  et  celeritate  navium’  et 
scientia  gubernatorum  confisi,  nostros  eludebant  impe- 
tusque eorum  excipiebant;  et,  quoad  licebat  latioro 
spatio,  producta  longius  acie,  circumvenire  nostros, 
aut  pluribus  navibus  adoriri  singulas,  aut  remos  trans- 
currentes detergere,  si  possent,  contendebant;  quum 
propius  erat  necessario  ventum,  ab  scientia  gubernato- 
rum atque  artificiis  ad  virtutem  montanorum  confugie- 
bant. Nostri,  quod  minus  exercitatis  remigibus  minus- 
que  peritis  gubernatoribus  utebantur,  (qui  repente  ex 
onerariis  navibus  erant  producti,  neque  dum  etiam 
vocabulis  armamentorum  cognitis,)  tum  etiam  gravitate 
et  tarditate  navium  impediebantur:  factae  enim  subito 
ex  humida  materia  non  eumdem  usum  celeritatis  habe- 
bant. Itaque,  dum  locus  comminus  pugnandi  daretur, 
aequo  animo  singulas  binis  navibus  obiiciebant  atque 

iniecta  manu  ferrea,  et  retenta  utraque  nave,  diversi 
pugnabant  atque  in  hostium  naves  transcendebant , et, 
magno  numero  Albicorum  et  pastorum  interfecto,  par- 
tem navium  deprimunt;  nonnullas  cum  hominibus 
capiunt;  reliquas  in  portum  compellunt.  Eo  die  naves 
Massiliensium  cum  iis,  quae  sunt  captae,  intereunt 
novem. 

LIX.  Hoc  primum  Caesari  ad  Ilerdam  nuntiatur  ; 
simul,  perfecto  ponte,  celeriter  fortuna  mutatur.  Illi, 
perterriti  virtute  equitum,  minus  libere,  minus  audacter 
vagabantur;  alias,  non  longo  ab  castris  progressi  spatio, 
ut  celerem  receptum  haberent,  angustius  pabulabantur, 
alias  longiore  circuitu : custodias  stationesque  equitum 
vitabant,  aut,  aliquo  accepto  detrimento,  aut  procul 
equitatu  viso,  ex  medio  itinere  proiectis  sarcinis  fugie- 
bant. Postremo  et  plures  intermittere  dies  et,  praeter 
consuetudinem  omnium,  noctu  constituerant  pabulari. 

LX.  Interim  Oscenses  et  Calagurritani,  qui  erant 
cum  Oscensibus  contributi,  mittunt  ad  eum  legatos 
seseque  imperata  facturos  pollicentur.  Hos  Tarraconen- 
ses et  Iacetani  et  Ausetani  et  paucis  post  diebus  Illurga- 
vonenses, qui  flumen  Iberum  adtingunt,  insequuntur. 
Petit  ab  his  omnibus,  ut  se  frumento  iuvent : pollicen-  , 
tur  atque,  omnibus  undique  conquisitis  iumentis,  in 
castra  deportant.  Transit  etiam  cohors  Illurgavonensis 
ad  eum,  cognito  civitatis  consilio,  et  signa  ex  statione 
transfert.  Magna  celeriter  commutatio  rerum.  Perfecto 
ponte,  magnis  quinque  civitatibus  ad  amicitiam  adiun- 
ctis,  expedita  re  frumentaria,  exstinctis  rumoribus 
de  auxiliis  legionum,  quae  cum  Pompeio  per  Maurita- 
niam venire  dicebantur,  multae  longinquiores  civi-  ** 
tates  ab  Afranio  desciscunt  et  Caesaris  amicitiam  se- 
quuntur. > 

LXI.  Quibus  rebus  perterritis  animis  adversario- 
rum, Caesar,  ne  semper  magno  circuitu  per  ppntem 
equitatus  esset  mittendus,  nactus  idoneum  locum,  fos- 
sas pedum  triginta  in  latitudinem  complures  facere  in- 
stituit, quibus  partem  aliquam  Sicoris  averteret  vadum- 
que in  eo  flumine  efficeret.  His  paene  effectis,  magnum 
in  timorem  AfraniusPetreiusque  perveniunt,  neomnino 
frumento  pabuloque  intercluderentur;  quod  multum 
Caesar  equitatu  valebat.  Itaque  constitupnt  ipsi  iis  locis 
excedere  et  in  Celtiberiam  bellum  transferre.  Huic  con- 
silio suffragabatur  etiam  illa  res,  quod  ex  duobus  contra- 
riis generibus,  quae  superiore  bello  cum  L.  Sertorio 
steterant  civitates,  victae  nomen  atque  imperium  ab- 
sentis timebant;  quae  in  amicitia  manserant,  Pompeii 
magnis  adfectae  beneficiis  eum  diligebant:  Caesaris 
autem  in  barbaris  erat  nomen  obscurius.  Hinc  magnos 
equitatus  magnaque  auxilia  exspectabant  et  suis  locis 
bellum  in  hiemem  ducere  cogitabant.  Hoc  inito  consi- 
lio, toto  flumine  Ibero  navis  conquirere  et  Octogesam 
adduci  iubent.  Id  erat  oppidum  positum  ad  Iberum,  - 
mill iaque  passuum  a castris  aberat  viginti.  Ad  eum 
locum  fluminis,  navibus  iunctis,  pontem  imperantfieri, 
legionesque  duas  flumen  Sicorim  transducunt  castraque 
muniunt  vallo  pedum  duodecim. 

LXH.  Qua  re  per  exploratores  cognita,  summo  la- 
bore militum  Caesar,  continuato  diem  noctemque  opere 
in  flumine  avertendo,  huc  iam  deduxerat  rem,  ut  equi- 
tes, etsi  difficulter  atque  aegre  fiebat,  possent  tamen 
atque  auderent  flumen  transire,  pedites  vero  tantum- 
modo humeris  ac  summo  pectore  exstare,  et  quum  alti- 
tudine aquae,  tum  etiam  rapiditate  fluminis  ad  trans- 
eundum impedirentur.  Sed  tamen  eodem  fere  tempore 

pons  in  Ibero  prope  effectus  nunciabatur  et  in  Sicori  va- 
dum reperiebatur.  - 

LXIII.  Iam  vero  eo  magis  illi  maturandum  iter  exi- 
stimabant. Itaque  duabus  auxiliaribus  cohortibus  Iler- 
dae praesidio  relictis,  omnibus  copiis  Sicorim  transeunt 
et  cum  duabus  legionibus,  quas  superioribus  diebus 
transduxerant,  castra  coniungunt.  Relinquebatur  Cae- 
sari nihil,  nisi  uti  equitatu  agmen  adversariorum  male 
haberet  et  carperet : pons  enim  ipsius  magnum  circui- 
tum habebat,  ut  multo  breviore  itinere  illi  ad  Iberum 
pervenire  possent.  Equites  ab  eo  missi  flumen  trans- 
eunt et,  quum  de  tertia  vigilia  Petreius  atque  Afranius 
castra  movissent,  repente  sese  ad  novissimum  agmen 
ostendunt  et,  magna  multitudine  circumfusa,  morari  at- 
que iter  impedire  incipiunt. 

LXIV.  Prima  luce  ex  superioribus  locis,  quaeCae- 
saris  castris  erant  coni  uncta,  cernebatur,  equitatus  no-  . 
stri  proelio  novissimos  illorum  premi  vehementer,  ac 
nonnumquam  subsistere  extremum  agmen  atque  inter- 
rumpi: alias  inferri  signa  et  universarum  cohortium 
impetu  nostros  propelli;  dein  rursus  conversos  inse- 
qui. Tolis  vero  castris  milites  circulari  et  dolere,  ho- 
stem ex  manibus  dimitti,  bellum  non  necessario  longius 
duci : centuriones  tribunosque  militum  adire  atque  ob- 
secrare, ut  per  eos  Caesar  certior  fleret,  ne  labori  suo 
neu  periculo  parceret:  paratos  esse  sese , posse  et  audere  ea 
transire  flumen , qua  transductus  esset  equitatus.  Quo- 
rum studio  et  vocibus  excitatus  Caesar,  etsi  timebat 
tantae  magnitudinis  flumini  exercitum  obiicere,  conan- 
dum tamen  atque  experiendum  iudicat.  Itaque  infir- 
miores milites  ex  omnibus  centuriis  deligi  iubet,  quo- 
rum aut  animus  aut  vires  videbantur  sustinere  non 
posse : hos  cum  legione  una  praesidio  castris  relinquit : 

reliquas  legiones  expeditas  educit  magnoque  numero 
iumentorum  in  flumine  supra  atque  infra  constituto, 
transducit  exercitum.  Pauci  ex  his  militibus,  vi  flumi- 
nis abrepti,  ab  equitatu  excipiuntur  ac  sublevantur : in- 
teriit tamen  nemo.  Transducto  incolumi  exercitu,  copias 
instruit  triplicemque  aciem  ducere  incipit.  Ac  tantum 
fuit  in  militibus  studii,  ut,  millium  VI  ad  iter  addito  cir- 
cuitu, magnaque  ad  vadum  fluminis  mora  interposita, 
eos,  qui  de  tertia  vigilia  exissent,  ante  horam  diei  no- 
nam consequerentur. 

LXV.  Quo s ubi  Afranius  procul  visos  cum  Petreio 
conspexit,  nova  re  perterritus  locis  superioribus  con- 
stitit aciemque  instruit.  Caesar  in  campis  exercitum  re- 
ficit, ne  defessum  proelio  obiiciat.  Rursus  conantes  pro- 
gredi insequitur  et  moratur.  Illi  necessario  maturius, 
quam  constituerant , castra  ponunt:  suberant  enim 
montes  atque  a millibus  passuum  quinque  itinera  diffi- 
cilia atque  angusta  excipiebant.  Hos  intra  montes  se  re- 
cipiebant, ut  equitatum  effugerent  Caesaris,  praesidiis- 
que in  angustiis  collocatis,  exercitum  itinere  prohibe- 
rent, ipsi  sine  periculo  ac  timore  Iberum  copias  trans- 
ducerent:  quod  fuit  illis  conandum  atque  omni  ratione 
efficiendum.  Sed  lotius  diei  pugna  atque  itineris  labore 
defessi,  rem  in  posterum  diem  distulerunt.  Caesar  quo- 
que in  proximo  colle  castra  ponit. 

LXVI.  Media  circiter  nocte  iis, qui  adaquandi  caussa 
longius  a castris  processerant,  ab  equitibus  correptis,  fit 
ab  his  certior  Caesar,  duces  adversariorum  silentio  co- 
pias castris  educere.  Quo  cognito,  signum  dari  iubet  et  * 
vasa  militari  more  conclamari.  Illi,  exaudito  clamore, 
veriti,  ne  noctu  impediti  sub  onere  confligere  cogeren- 
tur, aut  ne  ab  equitatu  Caesaris  in  angustiis  tenerentur, 
iter  supprimunt  copiasque  in  castris  continent.  Postero 

diePelreius  cum  paucis  equitibus  occulte  ad  exploranda 
loca  proficiscitur.  Hoc  idem  fit  ex  castris  Caesaris.  Mit- 
titur L.  Decidius  Saxa  cum  paucis,  qui  loci  naturam 
perspiciat.  Uterque  idem  suis  renunciat,  quinque  mil- 
lia passuum  proxima  intercedere  itineris  campestris ; 
inde  excipere  loca  aspera  et  montuosa : qui  prior  has 
angustias  occupaverit,  ab  hoc  hostem  prohiberi,  nihil 
esse  negotii. 

LXYII.  Disputatur  in  consilio  ab  Petreio  atque  Afra- 
nio et  tempus  profectionis  quaeritur.  Plerique  cense- 
bant, ut  noctu  iter  facerent : posse  prius  ad  angustias 
veniri,  quam  sentirentur . Alii,  quod  pridie  noctu  con- 
clamatum esset  in  castris  Caesaris,  argumenti  sumebant 
loco,  non  posse  clam  exiri;  circumfundi  noctu  equitatum 
Caesaris  atque  omnia  loca  atque  itinera  obsideri:  no- 
cturnaque proelia  esse  vitanda,  quod  perterritus  miles 
in  civili  dissensione  timori  magis,  quam  religioni,  consu- 
lere consuerit:  ad  lucem  multum  per  se  pudorem  omnium  - 
oculis,  multum  etiam  tribunorum  militum  et  centurio- 
num praesentiam  adferre : quibus  rebus  coerceri  milites 
et  in  officio  contineri  soleant.  Quare  omni  ratione  esse 
interdiu  perrumpendum : etsi  aliquo  accepto  detrimento; 
tamen  summa  exercitus  salva,  locum,  quem  petant,  capi 
posse.  Haec  evicit  in  consilio  sententia  et  prima  luoe  po- 
stridie constituunt  proficisci . 

LXVIII.  Caesar,  exploratis  regionibus,  albente  coelo, 
omnes  copias  castris  educit;  magnoque  oircuitu  nullo 
certo  itinere  exercitum  ducit : nam,  quae  itinera  ad  Ibe- 
rum  atque  Octogesam  pertinebant,  castris  hostium  op- 
' positis  tenebantur.  Ipsi  erant  transscendendae  valles 
maximae  ac  difficillimae;  saxa  multis  locis  praerupta 
iter  impediebant ; ut  arma  per  manus  necessario  trans- 
derenlur  militesque  inermi  sublevatique  alii  ab  aliis 
Iul.  Caes.  - S 

magnam  partem  itineris  conficerent.  Sed  hunc  laborem 
recusabat  nemo,  quod  eum  omnium  laborum  finem  fore 
existimabant,  si  hostem  Ibero  intercludere  et  frumento 
prohibere  potuissent. 

LXIX.  Ac  primo  Afraniani  milites  visendi  caussa 
laeti  ex  castris  procurrebant  contumeliosisque  vocibus 
prosequebantur,  nec  non  necessarii  victus  inopia  coactos 
fugere  atque  ad  Ilerdam  reverti:  erat  enim  iter  a pro- 
posito diversum  contrariamque  in  partem  iri  videbatur. 
Duces  vero  eorum  suum  consilium  laudibus  ferebant, 
quod  se  castris  tenuissent;  multumque  eorum  opinio- 
nem adiuvabat,  quod  sine  iumentis  impedimentisque 
ad  iter  profectos  videbant,  ut,  non  posse  diutius  ino- 
piam sustinere,  confiderent.  Sed,  ubi  paullatim  retor- 
queri agmen  ad  dextram  conspexerunt,  iamque  primos 
superare  regionem  castrorum  animum  adverterunt: 
nemo  erat  adeo  tardus  aut  fugiens  laboris,  quin  statim 
castris  exeundum  atque  occurrendum  putarent.  Con- 
clamatur ad  arma  atque  omnes  copiae,  paucis  praesidio 
relictis  cohortibus,  exeunt  rectoque  ad  Iberum  itinere 
contendunt. 

LXX.  Erat  in  celcritalo  omne  positum  certamen, 
utri  prius  angustias  montesque  occuparent : sed  exer- 
citum Caesaris  viarum  difficultates  tardabant;  Afranii 
copias  equitatus  Caesaris  insequens  morabatur.  Res  ta- 
men ab  Afranianis  huc  erat  necessario  deducta,  ut,  si 
priores  montis,  quos  petebant,  adtigissent,  ipsi  pericu- 
lum vitarent,  impedimenta  totius  exercitus  cohortesque, 
in  castris  relictas,  servaro  non  possent,  quibus,  inter- 
clusis exercitu  Caesaris,  auxilium  ferri  nulla  ratione  po- 
terat. Confecit  prior  iter  Caesar  atque,  ex  magnis  rupi- 
bus nactus  planitiem,  in  hac  contra  hostem  aciem  in- 
struit. Afranius,  quum  ab  equitatu  novissimum  agmen 

premeretur  et  ante  se  hostem  videret,  collem  quemdam 
nactus,  ibi  constitit.  Ex  eo  loco  quatuor  cetratrorum  co- 
hortis in  montem,  qui  erat  in  conspectu  omnium  excel- 
sissimus, mittit,  llunc  magno  cursu  concitatos  iubet 
occupare,  eo  consilio,  uti  ipse  eodem  omnibus  copiis  con- 
tenderet et,  mutato  itinere,  iugis  Octogesam  perveniret. 
Hunc  quum  obliquo  itinere  cetrati  peterent,  conspicatus 
equitatus  Caesaris,  in  cohortis  impetum  facit : nec  mi- 
nimam pariem  temporis  equitum  vim  cetrati  sustinere 
potuerunt,  omnesque  ab  eis  circumventi  in  conspectu 
utriusque  exercitus  interficiuntur. 

LXXI.  Erat  occasio  bene  gerendae  rei.  Neque  vero 
id  Caesarem  fugiebat,  tanto  sub  oculis  accepto  detri- 
mento, perterritum  exercitum  sustinere  non  posse,  prae- 
sertim circumdatum  undique  equitatu,  quum  in  loco 
aequo  atque  aperto  confligeretur:  idque  ex  omnibus 
partibus  ab  eo  flagitabatur.  Concurrebant  legati,  cen- 
turiones tribunique  militum,  ne  dubitaret  proelium . 
committere ; omnium  esse  militum  paratissimos  animos : 
Afranianos  contra  multis  rebus  sui  timoris  signa  misisse, 
quod  suis  non  subvenissent,  quod  de  colle  non  decederent, 
quod  vix  equitum  incursus  sustinerent,  collatisque  in 
unum  locum  signis,  conferti,  neque  ordines,  neque  signa 
servarent.  Quod  si  iniquitatem  loci  timeret,'  datum  iri 
tamen  aliquo  loco  pugnandi  facultatem,  quod  certe  inde 
decedendum  esset  Afranio , nec  sine  aqua  permanere 
posset. 

LXXII.  Caesar  in  eam  spem  venerat,  se  sine  pugna 
et  sine  vulnere  suorum  rem  conficere  posse,  quod  re 
frumentaria  adversarios  interclusisset:  cur  etiam  se- 
cundo proelio  aliquos  ex  suis  amitteret?  cur  vulnerari 
pateretur  optime  de  se  meritos  milites?  cur  denique  for- 
tunam periclitaretur?  praesertim  quum  non  minus  esset 

imperatoris,  consilio  superare,  quam  gladio.  Movebatur 
etiam  misericordia  civium,  quos  interficiendos  videbat: 
quibus  salvis  atque  incolumibus,  rem  obtinere  male- 
bat. IIoc  consilium  Caesaris  a plerisque  non  probaba- 
tur ; milites  vero  palam  inter  se  loquebantur,  quoniam 
talis  occasio  victoriae  dimitteretur,  etiam  quum  vellet 
Caesar,  sese  non  esse  pugnaturos.  Ille  in  sua  sententia 
perseverat  et  paullulum  ex  eo  loco  digreditur,  ut  timo- 
rem adversariis  minuat.  Petreius  atque  Afranius,  ob- 
lata facultate,  in  castra  sese  referunt.  Caesar,  praesi- 
diis in  montibus  dispositis,  omni  ad  Iberum  intercluso 
itinere,  quam  proxime  potest  hostium  castris  castra  com- 
munit. 

LXXm.  Postero  die  duces  adversariorum  pertur- 
bati, quod  omnem  rei  frumentariae  fluminisque  Iberi 
spem  dimiserant,  de  reliquis  rebus  consultabant.  Erat 
unum  iter,  Ilerdam  si  reverti  vellent;  alterum,  si  Tar- 
raconem peterent.  Ilaec  consiliantibus  eis,  nunciatur, 
aquatores  ab  equitatu  premi  nostro.  Qua  re  cognita, 
crebras  stationes  disponunt  equitum  et  cohortium  ala- 
riarum, legionariasque  interficiunt  cohortis,  vallum- 
que ex  castris  ad  aquam  ducere  incipiunt,  ut  intra  mu- 
nitionem, et  sine  timore  et  sine  stationibus,  aquari  pos- 
sent. Id  opus  inter  se  Petreius  atque  Afranius  partiun- 
tur, ipsique  perficiendi  operis  caussa  longius  progre- 
diuntur. 

LXXIV.  Quorum  discessu  liberam  nacti  milites  col- 
loquiorum facultatem,  vulgo  procedunt  et,  quem  quis- 
que in  castris  notum  aut  municipem  habebat,  conquirit 
atque  evocat.  Primum  agunt  gratias  omnes  omnibus, 
quod  sibi  perterritis  pridie  pepercissent : eorum  se  bene- 
ficio vivere:  deinde  imperatoris  fidem  quaerunt,  rectene 
/ sc  s*nt  commissuri ; et,  quod  non  ab  initio  fecerint, 

armaque  cum  hominibus  necessariis  et  consanguineis 
contulerint , queruntur.  His  provocati  sermonibus,  fidem 
ab  imperatore  de  Pctreii  atque  Afranii  vita  petunt,  ne 
quod  in  sc  scelus  concepisse,  neu  suos  prodidisse  videan- 
tur. Quibus  confirmatis  rebus,  se  statim  signa  transla- 
turos confirmant,  legatosque  de  pace  primorum  ordi- 
num centuriones  ad  Caesarem  mittunt.  Interim  alii  suos 
in  castra  invitandi  caussa  adducunt;  alii  ab  suis  abdu- 
cuntur, adeo  ut  una  castra  iam  facta  ex  binis  viderentur: 
compluresque  tribuni  militum  et  centuriones  ad  Caesa- 
rem veniunt  seque  ei  commendant.  Idem  hoc  fit  a prin- 
cipibus Hispaniae,  quos  illi  evocaverant  et  secum  in 
castris  habebant  obsidum  loco.  Ii  suos  notos  hospites- 
que quaerebant,  per  quem  quisque  eorum  aditum  com- 
mendationis haberet  ad  Caesarem.  Afranii  etiam  filius 
adolescens  de  sua  ac  parentis  sui  salute  cum  Caesare 
per  Sulpicium  legatum  agebat.  Erant  plena  laetitia  et 
gratulatione  omnia ; eorum,  qui  tanta  pericula  vitasse, 
et  eorum,  qui  sine  vulnere  tantas  res  confecisse  videban- 
tur: magnumque  fructum  suae  pristinae  lenitatis  om- 
nium iudicio  Caesar  ferebat,  consiliumque  eius  a cun- 
ctis probabatur. 

LXXV.  Quibus  rebus  nunciatis  Afranio,  ab  insti- 
tuto opere  discedit  seque  in  castra  recipit;  sic  paratus, 
ut  videbatur,  ut,  quicumque  accidisset  casus,  hunc 
quieto  et  aequo  animo  ferret.  Pctreius  vero  non  deserit 
sese ; armat  familiam ; cum  hac  et  praetoria  cohorte  ce- 
tratorum barbarisque  equitibus  paucis,  beneficiariis 
suis,  quos  suae  custodiae  caussa  habere  consuerat,  im- 
proviso ad  vallum  advolat,  colloquia  militum  interrum- 
pit, nostros  repellit  ab  castris : quos  deprehendit,  inter- 
ficit. Reliqui  coeunt  inter  se  et,  repentino  periculo  ex- 
territi, sinistras  sagis  involvunt  gladiosque  destringunt 

atque  ita  se  a cetratis  equitibusque  defendunt,  castro- 
rum propinquitate  confisi ; seque  in  castra  recipiunt  et 
ab  iis  cohortibus,  quae  erant  in  statione  ad  portas,  de- 
fenduntur. 

LXXVI.  Quibus  rebus  confectis,  flens  Petreius  ma- 
nipulos Circuit,  militesque  adpellat ; neu  se,  neu  Pom- 
peium absentem,  imperatorem  suum,  adversariis  ad  sup- 
plicium transdant,  obsecrat.  Fit  celeriter  concursus  in 
praetorium.  Postulat,  ut  iurent  omnes,  se  exercitum  du- 
cesque non  deserturos,  neque  prodituros,  neque  sibi  se- 
paratim  a reliquis  consilium  capturos.  Princeps  in  haec 
verba  iurat  ipse ; idem  iusiurandum  adigit  Afranium ; 
subsequuntur  tribuni  militum  centurionesque;  centu- 
riatim  producti  milites  idem  iurant.  Edicunt,  penes 
quem  quisque  sit  Caesaris  miles , ut  producatur:  pro- 
ductos palam  in  praetorio  interficiunt.  Sed  plerosque 
hi, qui  receperant, celant  noctuque  per  vallum  emittunt. 
Sic  terror  oblatus  a ducibus,  crudelitas  in  supplicio,  no- 
va religio  iurisiurandi,  spem  praesentis  deditionis  su- 
stulit, mentesque  militum  convertit  et  rem  ad  pristinam 
belli  rationem  redegit. 

LXXVII.  Caesar,  qui  milites  adversariorum  in  ca- 
stra per  tempus  colloquii  venerant,  summa  diligentia 
conquiri  et  remitti  iubet:  sed  ex  numero  tribunorum 
militum  centurionumque  nonnulli  sua  voluntate  apud 
eum  remanserunt,  quos  ille  postea  magno  in  honore  ha- 
buit: centuriones  in  ampliores  ordines,  et  tribunos  in 
tribu nitium  restituit  honorem. 

LXXVIII.  Premebantur  Afraniani  pabulatione,  aqua- 
bantur aegre,  frumenti  copiam  legionarii  nonnullam  ha- 
bebant; quod  dierum  XXII  ab  Ilerda  frumentum  iussi 
erant  efferre;  cetrati  auxiliaresque  nullam,  quorum 
erant  et  facultates  ad  parandum  exiguae,  et  corpora  in- 

sueta  ad  onera  portanda : itaque  magnus  eorum  quoti  - 
die  numerus  ad  Caesarem  perfugiebat.  In  his  erat  an- 
gustiis res;  sed  ex  propositis  consiliis  duobus  explici- 
tius  videbatur,  Ilerdam  reverti,  quod  ibi  paullulum  fru- 
menti reliquerant:  ibi  se  reliquum  consilium  explica- 
turos confidebant.  Tarraco  aberat  longius:  quo  spatio 
plures  rem  posse  casus  recipere  intellegebant.  Hoc  pro- 
bato consilio,  ex  castris  proficiscuntur.  Caesar,  equitatu 
praemisso,  qui  novissimum  agmen  carperet  atque  im- 
pediret, ipse  cum  legionibus  subsequitur.  Nullum  in-  ^ 
tercedcbat  tempus,  quin  extremi  cum  equitibus  proe- 
liarentur. 

LXXIX.  Genus  erat  hoc  pugnae.  Expeditae  cohor- 
tes novissimum  agmen  claudebant;  pluriesque  in  locis 
campestribus  subsistebant:  si  mons  erat  adscendendus, 
facile  ipsa  loci  natura  periculum  repellebat,  quod  ex  lo- 
cis superioribus,  qui  antecesserant,  desuper  suos  ad- 
scendentes  protegebant.  Quum  vallis  aut  locus  declivis 
suberat,  neque  ii,  qui  antecesserant,  morantibus  opem 
• ferre  poterant,  equites  vero  ex  loco  superiore  in  aversos 
tela  conficiebant : tum  magno  erat  in  periculo  res.  Re- 
linquebatur, ut,  quum  eiusmodi  locis  esset  adpropin- 
quatum,  legionum  signa  consistere  iuberent  magnoquc 
impetu  equitatum  repellerent;  eo  submoto,  repente 
incitati  cursu  sese  in  vallis  universi  demitterent  atque, 
ita  transgressi,  rursus  in  locis  superioribus  consiste- 
rent. Nam  tantum  ab  equitum  suorum  auxiliis  abe- 
rant, quorum  numerum  habebant  magnum,  ut  eos, 
superioribus  perterritos  proeliis,  in  medium  reciperent 
agmen  ultroque  eos  tuerentur:  quorum  nulli  ex  iti- 
nere excedere  licebat,  quin  ab  equitatu  Caesaris  excipe- 
rentur. 

LXXX.  Tali  dum  pugnatur  modo,  lente  atque  paul- 

latim  proceditur  crebroque,  ut  sint  auxilio  suis,  subsi- 
stunt: ut  tum  accidit.  Millia  enim  progressi  quatuor, 
vehementiusque  peragitati  ab  equitatu,  montem  excel- 
sum capiunt  ibique  una  fronte  contra  hostem  castra  mu- 
niunt, neque  iumentis  ouera  deponunt.  Ubi  Caesaris 
castra  posita  tabernaculaque  constituta,  et  dimissos 
equites  pabulandi  caussa  animum  adverterunt,  sese  su- 
bito proripiunt  hora  circiter  sexta  eiusdem  diei  et,  spem 
nacti  morae,  discessu  nostrorum  equitum,  iter  facere 
incipiunt.  Qua  re  animum  adversa,  Caesar  relictis  le- 
gionibus subsequitur,  praesidio  impedimentis  paucas 
cohortis  relinquit:  hora  decima  subsequi  pabulatores, 
equitesque  revocari  iubet.  Celeriter  equitatus  ad  quo- 
tidianum itineris  officium  revertitur:  pugnatur  acriter 
ad  novissimum  agmen,  adeo,  ut  paene  terga  convertant: 
compluresque  milites,  etiam  nonnulli  centuriones  in- 
terficiuntur. Instabat  agmen  Caesaris  atque  universum 
imminebat. 

LXXXI.  Tum  vero  neque  ad  explorandum  ido- 
neum locum  castris,  neque  ad  progrediendum  data  fa-  • 
cultate,  consistunt  necessario  et  procul  ab  aqua,  et  na- 
tura iniquo  loco,  castra  ponunt.- Sed  iisdem  de  caussis 
Caesar,  quae  supra -sunt  demonstratae,  proelio  amplius 
non  lacessit.et  eo  die  tabernacula  statui  passus  non  est, 
quo  paratiores  essent  ad  insequendum  omnes,  sive  no- 
ctu, sive  interdiu  erumperent.  Illi  enim,  adverso  vitio 
castrorum,  tota  nocte  munitiones  proferunt,  castraque 
castris  convertunt.  IIoc  idem  postero  die  a prima  luce 
faciunt  totumque  in  ea  re  diem  consumunt.  Sed,  quan- 
tum opere  processerant  et  castra  protulerant,  tanto  abe- 
rant ab  aqua  longius,  et  praesenti  malo  aliis  malis  re- 
media dabantur.  Prima  nocte  aquandi  caussa  nemo 
egreditur  ex  castris : proximo  die,  praesidio  in  castris 

relicto,  universas  ad  aquam  copias  educunt;  pabula- 
tum emittitur  nemo.  His  eos  suppliciis  malo»  haberi 
Caesar  et  necessariam  subire  deditionem,  qumrupcoe- 
lio  decertare,  malebat:  conatur  tamen  eos  vallo  fossa- 
que circummunire,  ut  quam  maxime  repentinas  eorum 
eruptiones  demoretur ; quo  necessario  descensuros  exi-  - 
sthnabat.  Illi,  et  inopia  pabuli  adducti,  et,  quo  esr- 
sent  ad  id  expeditiores,  omnia  sarcinaria  iumenta  inter- 
fici iubeiit.  s : , -07  - 

LXXXn.  In  his  operibus  consiliisque  biduum  con- 
sumitur: tertio -die  magna  iam  pars  operis  Caesaris 
processerat.  J^L  unpediendae  rei,  hora  circiter  octava 
signo  dato,  legiones  educunt  aciemque  sub  castris  in- 
struunt. Caesar  ab  opere  legiones  revocat,  equitatum 
omnem  convenire  iubet,  aciem  instruit : contra  opinio- 
nem enim  militum  famamque  omnium  videri  proelium 
. defugisse,  magnum  detrimentum  adferebat.  Sed  eisdem 
de  caussis,  quae  supt  cognitae,  quo  minus  dimicare 
vellet,  movebatur;  atque  hoc  etiam  magis,  quod  spatii 
brevitas,  etiam  in  fugam  coniectis  adversariis,  non  mul- 
tum ad  summam  victoriae  iuvare  poterat;  non  enim  * 
amplius  pedum  millibus  duobus  ab  castris  castra  dista-  . 
bant.  Hinc  duas  partes  acies  occupabant;  tertia  vaca- 
bat, ad  incursum  atque  impetum  militum  relicta.  Si 
proelium  committeretur,  propinquitas  castrorum  cele- 
rem superatis  ex  fuga  receptum  dabat.  Hac  de  caussa 
constituerat,  signa  inferentibus  resistere,  prior  proelio 
non  lacessere.:  ^ ] t»;  . .u/  : v 

LXXXIII.  Acies  erat  Afiraniaha  duplex  legionum 
quinque;  tertium  in  subsidiis  locum  alariae  cohortes  ob- 
tinebant: Caesaris  triplex:  sed  primam  aciem  quater-  , 
nae  cohortes  ex  quinque  legionibus  tenebant ; has  sub-  * - 
sidiariae  ternae  et  rursus  aliae  totidem  suae  cuiusque 

legionis  subsequebantur,  sagittarii  funditoresque  me- 
dia continebantur  acie;  equitatus  latera  cingebat.  Tali 
instructa  acie,  tenere  uterque  propositum  videbatur; 
Caesar  nisi  coactus  proelium  non  committere;  ille,  ut 
opera  Caesaris  impediret.  Producitur  tamen  res  acies- 
que ad  solis  occasum  continentur ; inde  utrique  in  ca- 
stra discedunt.  Postero  die  munitiones  institutas  Caesar 
parat  perficere ; illi  vadum  fluminis  Sicoris  tentare,  si 
transire  possent.  Qua  re  animum  adversa,  Caesar  Ger- 
manos levis  armaturae  equitumque  partem  flumen 
transiicit  crebrasque  in  ripis  custodias  disponit. 

LXXXIV.  Tandem,  omnibus  rebus  obsessi,  quar- 
tum iam  diem  sine  pabulo  retentis  iumentis,  aquae, 
lignorum,  frumenti  inopia,  colloquium  petunt  et  id,  si 
fieri  possit,  semoto  a militibus  loco.  Ubi  id  a Caesare 
negatum  et,  palam  si  colloqui  vellent,  concessum  est; 
datur  obsidis  loco  Caesari  filius  Afranii.  Venitur  in 
eum  locum,  quem  Caesar  delegit.  Audiente  utroque 
exercitu,  loquitur  Afranius:  Non  esse  aut  ipsis , aut 
militibus  succernendum , quod  fidem  erga  imperatorem 
suum  Cn.  Pompeium  conservare  voluerunt,  sed  satis  iam 
fecisse  offi  cio  satisque  supplicii  tulisse,  perpessos  omnium 
forum  inopiam:  nunc  vero,  paene  ut  feras,  circummu- 
nitos prohiberi  aqua,  prohiberi  ingressu,  neque  corpore 
dolorem,  neque  animo  ignominiam  ferre  posse:  itaque  se 
victos  confiteri:  orare  atque  obsecrare , si  qui  locus  mi- 
sericordiae relinquatur,  ne  ad  ultimum  supplicium  pro- 
gredi necesse  habeant . Haec  quam  potest  demississime 
atque  subiectissime  exponit. 

LXXXV.  Ad  ea  Caesar  respondit:  Nulli  omnium 
has  partis  vel  querimoniae,  vel  miserationis,  minus  con- 
venisse: reliquos  enim  omnis  suum  officium  praestitisse; 
se,  qui  etiam  bona  conditione,  et  loco  et  tempore  aequo 


r 


LIB.  I.  CAP.  85.  283 

confligere  noluerit,  ut  quam  integerrima  essent  ad  pacem 
omnia;  exercitum  suum , qui,  iniuria  etiam  accepta 
suisque  interfectis,  quos  in  sua  potestate  habuerit,  con- 
servarit  et  texerit : illius  denique  exercitus  milites,  qui 
per  se  de  concilianda  pace  egerint:  qua  in  re  omnium 
suorum  vitae  consulendum  putarint.  Sic  omnium  ordi- 
num partis  in  misericordia  cojistitisse;  ipsos  duces  a 
pace  abhorruisse,  eos  neque  colloquii  neque  induciarum 
iura  servasse,  et  homines  imperitos  et  per  colloquium 
deceptos  crudelissime  interfecisse.  Accidisse  igitur  his, 
quod  plerumque  hominibus  nimia  pertinacia  atqueadro- 
gantia  accidere  soleat,  uti  eo  recurrant,  et  id  cupidissime 
petant,  quod  paullo  ante  contemserint.  Neque  nunc  se 
illorum  humilitate,  neque  aliqua  temporis  opportunitate 
postulare,  quibus  rebus  opes  augeantur  suae;  sed  eos 
exercitus,  quos  contra  se  multos  iam  annos  aluerint, 
velle  dimitti.  Neque  enim  sex  legiones  alia  de  caussa 
missas  in  Hispaniam,  septimamque  ibi  conscriptam,  ne- 
que tot  tantasque  classis  paratas,  neque  submissos  duces, 
rei  militaris  peritos:  nihil  horum  ad  pacandas  Hispa- 
nius, nihil  aci  usum  provinciae  provisum,  quae  propter 
diuturnitatempacis  nullum  auxilium  desiderarit ; omnia 
haec  iam  pridem  contra  se  parari,  in  se  novi  generis 
imperia  constitui,  ut  idem  ad  portas  urbanis  praesidia 
rebus,  et  duas  bellicosissimas  provincias  abseris  tot  an- 
nos obtineat:  in  se  iura  magistratuum  commutari, ne  ex 
praetura  et  consulatu',  utsemper,  sed  per  paucos  probati 
i et  electi  in  provincias  mittantur:  in  se  aetatis  excusa- 
tionem nihil  valere,  quod  superioribus  bellis  probati  ad 
obtinendos  exercitus  evocentur : in  se  uno  non  servari, 
quod  sit  omnibus  datum  semper  imperatoribus,  ut,  rebus 
feliciter  gestis,  aut  cum  honore  aliquo,  aut  certe  sine 
ignominia  domum  revertantur  exercitumque  dimittant. 

Quae  tamen  omnia  et  se  tulisse  patienter,  et  esse  laturum,  * 
neque  nunc  id  agere,  ut  ab  illis  abductum  exercitum  te- 
neat ipse,  quod  tamen  sibi  difficile  non  sit;  sed  ne  illi 
habeant,  quo  contra  se  uti  possint.  Proinde,  ut  esset  di- 
ctum, provinciis  excederent  exercitumque  dimitterent: 
si  id  sit  factum , nociturum  se  nemini:  hanc  unam  atque 
extremam  pacis  esse  conditionem. 

LXXXVI.  Id  vero  mililibu , fuit  pergratum  et  iu- 
cundum,  ut  ex  ipsa  significatione  potuit  cognosci ; ut, 
qui  aliquid  victi  incommodi  exspectavissent,  ultro  prae- 
mium missionis  ferrent.  Nam,  quum  de  loco  et  tempore 
eius  rei  controversia  inferretur:  et  voce  et  manibus 
universi  ex  vallo,  ubi  constiterant,  significare  coepe- 
runt, ut  statim  dimitterentur,  neque  omni  interposita  fide 
firmum  esse  posse,  si  in  aliud  tempus  differretur.  Paucis 
quum  esset  in  utramque  partem  verbis  disputatum ; 
res  huc  deducitur,  ut  ii,  qui  habeant  domicilium  aut 
possessiones  in  Hispania,  statim;  reliqui  ad  Varum 
flumen  dimittantur:  ne  quid  eis  noceatur,  neu  quis 
invitus  sacramentum  dicere  cogatur  a Caesare,  ca- 
vetur. 

LXXXVII.  Caesar  ex  eo  tempore,  dum  ad  flumen 
Varum  veniatur,  se  frumentum  daturum  pollicetur:* 
addit  etiam,  ut,  quid  quisque  eorum  in  bello  amiserit, 
quae  sint  penes  milites  suos,  iis,  qui  amiserint , restitua- 
tur: militibus,  aequa  facta  aestimatione,  pecuniam  pro 
iis  rebus  dissolvit.  Quascumque'  postea  controversias 
inter  se  milites  habuerunt,  sua  sponte  ad  Caesarem  in 
ius  adierunt.  Petreius  atque  Afranius,  quum  stipen- 
dium ab  legionibus  paene  seditione  facta  flagitaretur, 
cuius  illi  diem  nondum  venisse  dicerent,  Caesar  ut 
cognosceret,  postulant;  eoque  utrique,  quod  statuit, 
contenti  fuerunt.  Parte  circiter  tertia  exercitus  eo  biduo 

dimissa,  duas  legiones  suas  antecedere,  reliquas  sub- 
sequi iussit,  ut  non  longo  inter  se  spatio  castra  face- ' 
rent;  eique  negotio  Q.  Fufium  Calenum  legatum  prae- 
ficit. Hoc  eius  praescripto  ex  Hispania  ad  Varum  flu- 
men est  iter  factum,  atque  ibi  reliqua  pars  exercitus 
dimissa. 


LIBER  SECUNDUS. 


ARG-.  Cap.  1.  2.  C.  Trebomui  Maniliam  oppugnat.  3.  4.  Nasi-  > 4 
dius  cum  classe  adventans  animum  incolis  addit,  sed 5-7.  hi  navali  proe- 
lio superati  et  8-11.  machinas  magnae  molis,  a Trebonio  exstructas,  di- 
ruere frustra  adorti  12.  13.  inducias  petunt  et  impetrant;  14.  obtentas 
violant,  erumpunt,  opera  Trebonii  disiiciunt.  15.  His  cito  reparatis ; 

16.  territi  ad  easdem  deditionis  conditiones  recurrunt.  17.  Interim  M. 
Varro  in  ulteriore  Hispania,  cognitis  rebus,  quae  in  Italia  gestae  sunt, 
m amicitiam  Caesaris  inclinat;  mox  hune  ad  Massiliam  detineri  audit 
et  18.  defensionem  parat ; sed  19.  20.  desertus  ab  omnibus  ad  Caesarem 
transit,  qui  21.  omnes  Hispanos  sibi  devincit..  22.  Massilienses  quoque 
aese  dedunt.  23-37.  Curio,  Caesaris  legatus,  ad  Uticam  bene  rem  gerit 
contra  Varum;  mox,  38-42.  proelio  temere  commisso  ad  Bagradam,  a 
Varo  et  Sabura,  lubae  praefecto,  auperatus  interficitur.  43.  44.  Exer- 
citus reliquiae  partim  in  Siciliam  se  reoipiunt,  partira  Varo  so  dedunt ; 
multos  Iuba  necat. 

Cap.  I.  Dum  haec  in  Hispania  geruntur,  C.  Tre- 
bonius legatus,  qui  ad  oppugnationem  Massiliae  relictus 
erat,  duabus  ex  partibus  aggerem,  vineas  turresque  ad 
oppidum  agere  instituit.  Una  erat  proxima  portu  na- 

valibusque;  altera  ad  partem,  qua  est  aditus  ex  Gallia 
atque  Hispania,  ad  id  mare,  quod  adtingit  ad  ostium 
Rhodani.  Massilia  enim  fere  ex  tribus  oppidi  partibus 
mari  adluitur : reliqua  quarta  est,  quae  aditum  habeat 
a terra.  Huius  quoque  spatii  pars  ea,  quae  ad  arcem 
pertinet,  loci  natura  et  valle  altissima  munita,  lon- 
gam et  difficilem  habet  oppugnationem.  Ad  ea  perfi- 
cienda opera  C.  Trebonius  magnam  iumentorum  atque 
hominum  multitudinem  ex  omni  provincia  vocat : vi- 
mina materiamque  comportari  iubet.  Quibus  compa- 
ratis rebus,  aggerem  in  altitudinem  pedum  octoginta 
exstruit.  .. 

H.  Sed  tanti  erant  antiquitus  in  oppido  omnium  re- 
rum ad  bellum  adparatus,  tantaque  multitudo  tormen- 
torum, ut  eorum  vim  nullae  contextae  viminibus  vineae 
sustinere  possent.  Asseres  enim  pedum  duodecim,  cu- 
spidibus praefixi,  atque  hi  maximis  balistis  missi,  per 
quatuor  ordines  cratium  in  terra  defigebantur.  Itaque, 
pedalibus  lignis  coniunctis  inter  se,  porticus  integeban- 
tur ; atque  hac  agger  inter  manus  proferebatur.  Ante- 
cedebat testudo  pedum  LX,  aequandi  loci  caussa,  facta 
item  ex  fortissimis  lignis,  convoluta  omnibus  rebus, 
quibus  ignis  iactus  et  lapides  defendi  possent.  Sed  ma- 
gnitudo operum,  altitudo  muri  atque  turrium,  multi- 
tudo tormentorum  omnem  administrationem  tardabat. 
Tum  crebrae  per  Albicos  eruptiones  fiebant  ex  oppido, 
ignesque  aggeri  et  turribus  inferebantur,  quae  facilfe 
nostri  repellebant  milites  magnisque  ultro  illatis  de- 
trimentis, eos,  qui  eruptionem  fecerant,  in  oppidum 
reiiciebant. 

HI.  Interim  L.Nasidius,  abCn.Pompeio  cum  classe 
navium  sedecim,  in  quibus  paucae  erant  aeratae,  L. 
Domitio  Massiliensibusque  subsidio  missus,  freto  Sici- 

liae,  imprudente  atque  inopinante  Curione,  pervehitur: 
adpulsisquo  Messanam  navibus,  atque  inde  propter 
repentinum  terrorem  principum  ac  senatus  fuga  faota, 
ex  navalibus  eorum  unam  deducit,  llac  adiuncta  ad 
reliquas  naves,  cursum  Massiliam  versus  perficit; 
praemissaque  clam  navicula,  Domitium  Massiliensesque 
de  suo  adventu  certiores  facit  eosque  magnopere  horta- 
tur, ut  rursus  cum  Bruti  classe,  additis  suis  auxiliis, 
confligant. 

IV.  Massilienses,  post  superius  incommodum,  ve- 
teres ad  eumdem  numerum  ex  navalibus  productas 
naves  refecerant  summaque  industria  armaverant,  (re- 
migum  gubernatorumque  magna  copia  suppetebat) 
piscatoriasque  adiecerant  atque  contexerant,  ut  essent 
ab  ictu  telorum  remiges  tuti : has  sagittariis  tormentis- 
que compleverunt.  Tali  modo  instructa  classe,  omnium' 
seniorum,  matrum  familiae,  virginum  precibus  et  fletu 
excitati,  [ut]  extremo  tempore  civitati  subvenirent,  non 
minore  animo  ac  fiducia,  quam  ante  dimicaverant,  na- 
ves conscendunt.  Communi  enim  fit  vitio  naturae,  ut 
invisis,  latitantibus  atque  incognitis  rebus  magis  con- 
fidamus vehemenliusque  exterreamur : ut  tum  accidit. 
Adventus  enim  L.  Nasidii  summa  spe  et  voluntate  civi- 
tatem compleverat.  Nacti  idoneum  ventum,  ex  portu 
exeunt  et  Tauroenta,  quod  est  castellum  Massiliensium, 
ad  Nasidium  perveniunt,  ibique  naves  expediunt,  rur- 

• susque  se  ad  confligendum  animoconfirmant  et  consilia 
communicant.  Dextra  pars  Massiliensibus  adtribuitur, 
sinistra  Nasidio. 

V.  Eodem  Brutus  contendit,  aucto  navium  numero. 
Nam  ad  eas,  quae  factae  erant  Arelate  per  Caesarem, 
captivae  Massiliensium  accesserant  sex.  lias  superiori- 
bus refecerat  diebus  atque  omnibus  rebus  instruxerat. 

Ilaque  suos  cohortatus,  quos  integros  superavissent,  ut 
victos  contemnerent,  plenus  spei  bonae  atque  animi 
adversus  eos  proficiscitur.  Facile  erat,  ex  castris -C. 
Trebonii  atque  omnibus  superioribus  locis  prospicere  in 
urbem,  ut  omnis  iuventus,  quae  in  oppido  remanserat, 
omnesque  superioris  aetatis,  cum  liberis  atque  uxoribus 
publicisque  custodiis,  aut  ex  muro  ad  coelum  manus 
tenderent,  aut  templa  deorum  immortalium  adirent  et, 
ante  simulacra  proiecti,  victoriam  ab  diis  exposcerent, 
neque  erat  quisquam  omnium,  quin  in  eius  diei  casu 
suarum  omnium  fortunarum  eventum  consistere  existi- 
maret. Nam  et  honesti  ex  iuventute,  et  cuiusque  ae- 
tatis amplissimi,  nominatim  evocati  atque  obsecrati, 
naves  conscenderant;  ut,  si  quid  adversi  accidisset,  ne 
ad  conandum  quidem  sibi  quidquam  reliqui  fore  vide- 
rent; si  superavissent,  vel  domesticis  opibus,  vel  ex- 
ternis auxiliis,  de  salute  urbis  confiderent. 

VI.  Commisso  proelio,  Massiliensibus  res  nulla  ad 
virtutem  defuit:  sed  memores  eorum  praeceptorum, 
quae  paullo  ante  ab  suis  acceperant,  hoc  animo  decer- 
tabant, ut  nullum  aliud  tempus  ad  conandum  habituri 
viderentur,  et,  quibus  in  pugna  vitae  periculum  accide- 
ret, non  ita  multo  se  reliquorum  civium  fatum  antece- 
dere existimarent,  quibus,  urbe  capta,  eadem  esset  belli 
fortuna  patienda.  Diduclisque  nostris  paullatim  navi- 
bus, et  artificio  gubernatorum  mobilitati  navium  locus 
dabatur  et,  si  quando  nostri  facultatem  nacti  ferreis 
manibus  iniectis  navem  religaverant,  undique  suis 
laborantibus  succurrebant.  Neque  vero  coniuncti  Albi- 
cis comminus  pugnando  deficiebant;  neque  multum 
cedebant  virtute  nostris : simul  ex  minoribus  navibus 
magna  vis  eminus  missa  telorum  multa  nostris  [de  lm- 
pfoviso]  imprudentibus  atque  impeditis  vulnera  infere- 

bant:  conspicataeque  naves  triremes  duae  navem  D. 
Bruti,  quae  ex  insigni  facile  agnosci  poterat,  duabus  ex 
partibus  sese  in  eam  incitaverant:  sed  tantum,  re  pro- 
visa, Brutus  celeritate  navis  enisus  est,  ut  parvo  mo-  ' 
mento  antecederet.  Illae  adeo  graviter  inter  se  incitatae 
conflixerunt,  ut  vehementissime  utraeque  ex  concursu 
laborarent;  altera  vero  praefracto  rostro  tota  collabefie- 
ret. Qua  re  animum  adversa,  quae  proximae  ei  loco  ex 
Bruti  classe  naves  erant,  in  eas  impeditas  impetum  fa- 
ciunt celeritcrque  ambas  deprimunt. 

VII.  Sed  Nasidianae  naves  nullo  usui  fuerunt  cele- 
riterque  pugna  excesserunt : non  enim  has  aut  conspe- 
ctus patriae  aut  propinquorum  praecepta  ad  extremum 
vitae  periculum  adire  cogebant.  Itaque  ex  eo  numero 
navium  nulla  desiderata  est,  ex  Massiliensium  classe 
quinque  sunt  depressae,  quatuor  captae,  una  cum  Na- 
sidianis profugit:  quae  omnes  citeriorem  Hispaniam 
petiverunt:  at  ex  reliquis  una  praemissa  Massiliam, 
huius  nuncii  perferendi  gratia,  quum  iam  adpropin- 
quaret  urbi,  omnis  sese  multitudo  ad  cognoscendum 
effudit  ac,  recognita,  tantus  luctus  excepit,  ut  urbs  ab 
hostibus  capta  eodem  vestigio  videretur.  Massilienses 
tamen  nihilo  sequius  ad  defensionem  urbis  reliqua  ad- 
parare  coeperunt. 

VIII.  Est  animadversum  ab  legionariis,  qui  dex- 
tram partem  operis  administrabant,  ex  crebris  hostium 
eruptionibus,  magno  sibi  esse  praesidio  posse,  si  pro 
castello  ac  receptaculo  turrim  ex  latere  sub  muro  fecis- 
sent, quam  primo  ad  repentinos  incursus  humilem  par- 
vamque fecerant,  lluc  se  referebant:  hinc,  si  qua  maior 
oppresserat  vis,  propugnabant:  hinc  ad  repellendum 
et  prosequendum  hostem  procurrebant.  Tatebat  haec 
quoquoversus  pedes  triginta,  sed  parietum  crassitudo 

pedes  quinque : postea  vero,  ut  est  rerum  omnium  ma- 
gister usus,  hominum  adhibita  sollertia,  inventum  est, 
magno  esse  usui  posse,  si  haec  esset  in  altitudinem  tur- 
ris elata.  Id  hac  ratione  perfectum  est. 

IX.  Ubi  turris  altitudo  perducta  est  ad  contabula- 
tionem; eam  in  pariotes  instruxerunt  ita,  ut  capita 
tignorum  extenta  parietum  structura  tegerentur,  ne 
quid  emineret,  ubi  ignis  hostium  adhaeresceret.  Hanc 
insuper  contignationem,  quantum  tectum  plutei  ac  vi- 
nearum passum  est,  laterculo  adslruxerunt,  supraque 
eum  locum  duo  tigna  transversa  iniecerunt  non  longo 
ab  extremis  parietibus,  quibus  suspenderent  eam  con- 
tignationem, quae  turri  tegimento  esset  futura : supra- 
que ea  tigna  directo  transversas  trabes  iniecerunt  easque 
axibus  religaverunt.  Has  trabes  paullo  longiores  atque 
eminentiores,  quam  extremi  parietes  erant,  effecerunt, 
ut  esset,  ubi  tegimenta  praependere  possent  ad  defen- 
dendos ictus  ac  repellendos,  quum  inter  eam  contigna- 
tionem parietes  exstruerentur : eamque  contabulationem 
summam  lateribus  lutoque  constraverunt,  nequid  ignis 
hostium  nocere  posset:  centonesque  insuper  iniecerunt, 
ne  aut  tela  tormentis  missa  tabulationem  perfringerent, 
aut  saxa  ex  catapultis  lateritium  discuterent.  Storias 
autem  ex  funibus  ancorariis  tres,  in  longitudinem  pa- 
rietum turris,  latas  quatuor  pedes  fecerunt,  easque  ex 
tribus  partibus,  quae  ad  hostes  vergebant,  eminentibus 
trabibus  circum  turrim  praependentes  religaverunt: 
quod  unum  genus  tegimenti  aliis  locis  erant  experti 
nullo  telo  neque  tormento  transiici  posse.  Ubi  vero  ea 
pars  turris,  quae  erat  perfecta,  tecta  atque  munita  est 
ab  omni  ictu  hostium,  pluteos  ad  alia  opera  abduxerunt: 
turris  tectum  per  se  ipsum  prehensionibus  ex  contigna- 
tione prima  suspendere  ac  tollere  coeperunt : ubi,  quan- 

tum  storiarum  demissio  patiebatur,  tantum  elevabant. 

Intra  haec  tegimenta  abditi  atque  muniti  parietes  late- 
ribus exstruebant,  rursusque  alia  prehensione  ad  aedi- 
licandum  sibi  locum  expediebant.  Ubi  tempus  alterius 
contabulationis  videbatur,  tigna  item,  ut  primo,  tecta 
extremis  lateribus  instruebant,  exque  ea  contignatione 
rursus  summam  contabulationem  storiasque  elevabant. 

Ita  tuto  ac  sine  ullo  vulnere  ac  periculo  sex  tabulata 
exstruxerunt,  fenestrasque,  quibus  in  locis  visum  est, 
ad  tormenta  mittenda  in  struendo  reliquerunt. 

X.  Ubi  ex  ea  turri,  quae  circum  essent,  opera  tueri 
se  posse  confisi  sunt;  musculum  pedes  IX  longum,  ex 
materia  bipedali,  quem  a turri  lateritia  ad  hostium  tur- 
rim murumque  perducerent,  facere  instituerunt:  cuius 
musculi  haec  erat  forma.  Duae  primum  trabes  in  solo 
aeque  longae,  distantes  inter  se  pedes  quatuor,  collo-  ♦ 

cantur  inque  eis  columellae  pedum  in  altitudinem  quin- 
que defiguntur.  Ilas  inter  se  capreolis  molli  fastigio 
coniungunt,  ubi  tigna,  quae  musculi  tegendi  caussa 
ponant,  collocentur.  Eo  super  tigna  bipedalia  iniiciunt, 
eaque  laminis  clavisque  religant.  Ad  extremum  mu- 
sculi tectum  trabesque  extremas  quadratas  regulas, 
quatuor  patentes  digitos,  defigunt,  quae  lateres,  qui 
super  musculo  struantur,  contineant.  Ita  fastigato  atquo 
ordinatim structo,  ut  trabes  erant  in  capreolis  collocatae, 
lateribus  lutoque  musculus,  ut  ab  igni,  qui  ex  muro 
iaceretur,  tutus  esset,  contegitur.  Super  lateres  coria 
inducuntur,  ne  canalibus  aqua  immissa  lateres  diluere 
posset.  Coria  autem,  ne  rursus  igni  ac  lapidibus  cor- 
rumpantur, centonibus  conteguntur.  Hoc  opus  omne, 
tectum  vineis,  ad  ipsam  turrim  perficiunt  subitoque, 
inopinantibus  hostibus,  machinatione  navali,  phalangis 

subiectis,  ad  turrim  hostium  admovent,  ut- aedificio 

iungatur.  . . ... 

XI.  Quo  malo  perterriti  subito  oppidani  saxa,  quam 

maxima  possunt,  vectibus  promovent  praecipitataque 
muro  in  musculum  devolvunt.  Ictum  firmitas  materiae 
sustinet ; et,  quidquid  incidit,  fastigio  musculi  elabitur. 
Id  ubi  vident,  mutant  consilium:  cupas,  taeda  ac  pice 
refertas,  incendunt  easque  de  muro  in  musculum  do- 
volvunt.  Involutae  labuntur,  delapsae  ab  lateribus 
longuriis  furcisque  ab  opere  removentur.  Interim  sub 
musculo  milites  vectibus  infima  saxa  turris  hostium, 
quibus  fundamenta  continebantur,  convellunt.  Muscu- 
lus ex  turri  lateritia  a nostris  telis  tormentisque  defen- 
ditur : hostes  ex  muro  ac  turribus  submoventur : non 
datur  libera  muri  defendendi  facultas.  Compluribus 
iam  lapidibus  ex  ea,  quae  suberat,  turri  subductis,  re- 
pentina ruina  pars  eius  turris  concidit,  pars  reliqua  con- 
sequens procumbebat. 

XII.  Tum  hostes,  [turris  repentina  ruina  commoti, 
inopinato  malo  turbati,  deorum  ira  perculsi,]  urbis  di- 
reptione perterriti,  inermes  cum  infulis  sese  porta  foras 
universi  proripiunt;  ad  legatos  atque  exercitum  sup- 
plices manus  tendunt.  Qua  nova  re  oblata,  omnis  ad- 
ministratio belli  consistit,  militesque,  aversi  a proelio, 
ad  studium  audiendi  et  cognoscendi  feruntur.  Ubi  ho- 
stes ad  legatos  exercitumqueN pervenerunt,  universi  se 
ad  pedes  proficiunt:  orant,  ut  adventus  Caesaris  exspe- 
ctetur: captam  suam  urbem  videre , opera  perfecta, 
turrem  subrutam ; itaque  ab  defensione  desistere:  nul- 
lam exoriri  moram  posse , quo  minus,  quum  venisset , si 
imperata  non  facerent , ad  nutum  e vestigio  diriperentur . 
Docent,  si  omnino  turris  concidisset , non  posse  milites 
contineri,  quin  spe  praedae  in  urbem  irrumperent  urbem- 

que  delerent.  Haec  atque  eiusdem  generis  complura,  ut 
ab  hominibus  doctis,  magna  cum  misericordia  fletuque 
pronunciantur. 

XHI.  Quibus  rebus  commoti  legati  milites  ex  opere 
deducunt,  oppugnatione  desistunt,  operibus  custodias 
relinquunt.  Induciarum  quodam  genere  misericordia 
- facto,  adventus  Caesaris  exspectatur : nullum  ex  muro, 
nullum  a nostris  mittitur  telum : ut  re  confecta,  omnes 
curam  et  diligentiam  remittunt.  Caesar  enim  per  litte- 
ras Trebonio  magnopere  mandaverat,  ne  per  vim  oppi- 
dum expugnari  pateretur;  ne  gravius  permoti  milites 
et  Refectionis  odio  et  contemtione  sui  et  diutino  labore, 
omnes  puberes  interficerent:  quod  se  facturos  mina- 
bantur: aegreque  tunc  sunt  retenti,  quin  oppidum 
irrumperent,  graviterque  eam  rem  tulerunt,  quod  ste- 
tisse per  Trebonium,  quo  minus  oppido  potirentur, 
videbatur. 

XIV.  At  hostes  sine  fide  tempus  atque  occasionem 
fraudis  ac  doli  quaerunt;  interiectisque  aliquot  diebus, 
nostris  languentibus  atque  animo  remissis,  subito,  me- 
ridiano tempore,  quum  alius  discessisset,  alius  ex  diu- 
tino labore  in  ipsis  operibus  quieti  se  dedisset,  arma 
vero  omnia  reposita  contectaque  essent,  portis  se  foras 
erumpunt,  secundo  magnoque  vento  ignem  operibus 
inferunt.  Hunc  sic  distulit  ventus,  uti  uno  tempore 
agger,  plutei,  testudo,  turris,  tormenta  flammam  con- 
ciperent et  prius  haec  omnia  consumerentur,  quam, 

' quemadmodum  accidisset,  animum  adverti  posset.  No- 
stri, repentina  fortuna  permoti,  arma,  quae  possunt, 
adripiunt:  alii  ex  castris  sese  incitant:  fit  in  hostis 
impetus ; sed  muro  sagittis  tormentisque  fugientes  per- 
sequi prohibentur.  Illi  sub  murum  se  recipiunt  ibique 

musculum  turrimque  lateritiam  libere  incendunt,  .ta 
multorum  mensium  labor  hostium  perfidia  et  vi  tempe- 
statis puncto  temporis  interiit.  Tenlaverunt  hoc  idem 
Massilienses  postero  die:  eamdem  nacti  tempestatem, 
maiore  cum  fiducia  ad  alteram  turrem  aggeremque 
eruptione  pugnaverunt  multumque  ignem  intulerunt. 

Sed,  ut  superioris  temporis  contentionem  nostri  omnem 
remiserant,  ita,  proximi  diei  casu  admoniti,  omnia  ad 
defensionem  paraverant.  Itaque,  multis  interfectis,  re- 
liquos infecta  re  in  oppidum  repulerunt. 

XV.  Trebonius  ea,  quae  sunt  amissa,  multo  maiore 
studio  militum  administrare  et  reficere  instituit.  Nam 
ubi  tantos  suos  labores  et  adpa ratus  male  cecidisse 
viderunt,  induciisque  per  scelus  violatis  suam  virtutem 
irrisui  fore  perdoluerunt,  quod,  unde  agger  omnino 
comportari  posset,  nihil  erat  reliquum : omnibus  arbo- 
ribus longe  lateque  in  finibus  Massiliensium  excisis  et 
convectis,  aggerem  novi  generis  atque  inauditum  ex 
lateritiis  duobus  muris,  senum  pedum  crassitudine, 
atque  eorum  murorum  contignationem  facere  institue- 
runt, aequa  fere  altitudine,  atque  ille  congestitius  ex 
materia  fuerat  agger.  Ubi  aut  spatium  inter  muros,  aut 
imbecillitas  materiae  postulare  videretur,  pilae  interpo-  , 
nuntur,  transversaria  tigna  iniiciuntur,  quae  firma-  | 
mento  esse  possint:  et,  quidquid  est  contignatum,  cra-  \ 
tibus  consternitur  cratesque  luto  integuntur.  Sub  tecto 
miles,  dextra  ac  sinistra  muro  tectus,  adversus  plutei 
obiectu,  operi  quaecumque  usui  sunt,  sine  periculo 
supportat.  Celeriter  res  administratur : diuturni  laboris 
detrimentum  sollertia  et  virtute  militum  brevi  reconcin- 
natur: portae,  quibus  locis  videtur,  eruptionis  caussa 

in  muro  relinquuntur. 

XVI.  Quod  ubi  hostes  viderunt,  ea,  quae  diu  lon- 

goque  spatio  refici  non  posse  sperassent,  paucorum  die- 
rum opera  ct  labore  ita  refecta,  ut  nullus  perfidiae  neque 
eruptioni  locus  esset,  neque  quidquam  omnino  relin- 
queretur, quo  aut  vi  militibus,  aut  igni  operibus  noceri 
posset ; eodemque  exemplo  sentiunt,  totam  urbem,  qua 
sit  aditus  ab  terra,  muro  turribusque  circumiri  posse, 
sic,  ut  ipsis  consistendi  in  suis  munitionibus  locus  non 
esset,  quum  paene  inaedificata  in  muris  ab  exercitu 
nostro  moenia  viderentur  ac  tela  manu  conficerentur, 
suorumque  tormentorum  usum,  quibus  ipsi  magna 
speravissent,  spatio  propinquitatis  interire;  parique 
conditione  ex  muro  ac  turribus  bellandi  data,  virtute  se 
nostris  adaequare  non  posse  intellegunt:  ad  easdem 
deditionis  conditiones  recurrunt. 

XVII.  M.  Varro  in  ulteriore  Hispania  initio,  cogni- 
tis iis  rebus,  quae  sunt  in  Italia  gestae,  diffidens  Pom- 
peianis  rebus,  amicissime  de  Caesare  loquebatur : prae- 
occupatum sese  legatione  ab  Cn.  Pompeio,  teneri  obstri- 
ctum fide:  necessitudinem  quidem  sibi  nihilo  minorem 
cum  Caesare  intercedere;  neque  se  ignorare,  quod  esset 
officium  legati , qui  fiduciariam  operam  obtineret,  quae 
vires  suae,  quae  voluntas  erga  Caesarem  totius  provin- 
ciae. Haec  omnibus  ferebat  sermonibus,  neque  se  in 
ullam  partem  movebat.  Postea  vero,  quum  Caesarem 
ad  Massiliam  detineri  cognovit,  copias  Petreii  cum 
exercitu  Afranii  esse  coniunctas,  magna  auxilia  conve- 
nisse, magna  esse  in  spe  atque  exspectari,  et  consentire 
omnem  citeriorem  provinciam;  quaeque  postea  acci- 
derant, de  angustiis  ad  Ilerdam  rei  frumentariae,  accer- 
pit;  atque  baec  ad  eum  latius  atque  inflatius  Afranius 
perscribebat:  se  quoque  ad  motum  fortunae  movere 
coepit. 

XVIII.  Dilectum  habuit  tota  provincia ; legionibus 

completis  duabus,  cohortes  circiter  triginta  alarias  ad- 
didit; frumenti  magnum  numerum  coegit,  quod  Mas- 
siliensibus, item  quod  Afranio  Petreioquo  mitteret; 
naves  longas  decem  Gaditanis,  ut  facerent,  imperant; 
complures  praeterea  in  Hispali  faciendas  curavit;  pe£u- 
niam  omnem  omniaque  ornamenta  ex  fano  Herculis  in 
oppidum  Gadis  contulit;  eo  sex  cohortes  praesidii 
caussa  ex  provincia  misit;  Caiumque  Gallonium,  equi- 
tem Romanum,  familiarem  Domitii,  qui  eo  procurandao 
hereditatis  caussa  venerat,  missus  a Domitio,  oppido 
Gadibus  praefecit;  arma  omnia  privata  ac  publica  in 
domum  Gallonii  contulit;  ipse  habuit  graves  in  Caesa- 
rem conciones.  Saepe  ex  tribunali  praedicavit,  adversa 
Caesarem  proelia  fecisse,  magnum  numerum  ab. eo  mili- 
tum ad  Afranium  perfugisse ; haec  se  certis  nunciis, 
certis  auctoribus,  comperisse.  Quibus  rebus  perterritos 
civis  Romanos  eius  provinciae  sibi  ad  rempublicam 
administrandam  IIS.  CLXXX  et  argenti  pondo  XX 
millia,  tritici  modios  CXX  millia  polliceri  coegit.  Quas 
Caesari  esse  amicas  civitates  arbitrabatur,  iis  graviora 
onera  iniungebat  praesidiaque  eo  deducebat;  etiudicia 
in  privatos  reddebat;  qui  verba  atque  orationem  ad- 
versus rempublicam  habuissent,  eorum  bona  in  publi- 
cum addicebat ; provinciam  omnem  in  sua  et  Pompeii 
verba  iusiurandum  adigebat.  Cognitis  iis  rebus,  quae 
sunt  gestae  in  citeriore  Hispania,  bellum  parabat.  Ratio 
autem  haec  erat  belli,  ut  se  cum  duabus  legionibus 
Gadis  conferret,  naves  frumentumque  omne  ibi  conti- 
neret: provinciam  enim  omnem  Caesaris  rebus  favere 
cognoverat.  In  insula,  frumento  navibusque  compara- 
tis, bellum  duci  non  difficile  existimabat.  Caesar,  etsi 
multis  necessariisque  rebus  in  Italiam  revocabatur, 
tamen  constituerat,  nullam  partem  belli  in  llispaniis 

relinquere ; quod  magna  esse  Pompeii  beneficia  et  ma- 
gnas clientelas  in  citeriore  provincia  sciebat. 

XIX.  Itaque,  duabus  legionibus  missis  in  ulterio- 
rem Hispaniam  cumQ.  Cassio,  tribuno  plebis,  ipse  cum 
sexcentis  equitibus  magnis  itineribus  progreditur  edi- 
ctumque praemittit,  ad  quam  diem  magistratus  princi- 
pesque omnium  civitatum  sibi  esse  praesto  Cordubae 
vellet.  Quo  edicto  tota  provincia  pervulgato,  nulla  fuit 
civitas,  quin  ad  id  tempus  partem  senatus  Cordubam 
mitteret;  nullusve  civis  Romanus  paullo  notior,  quin 
ad  diem  conveniret.  Simul  ipse  Cordubae  conventus 
per  se  portas  Varroni  clausit,  custodias  vigiliasquo  in 
turribus  muroque  disposuit.  Cohortes  duas,  quae  colo- 
nicae adpellabantur,  quum  eo  casu  venissent,  tuendi 
oppidi  caussa  apud  se  retinuit.  Iisdem  diebus  Carmo- 
nenses,  quae  est  longo  firmissima  totius  provinciae 
civitas,  deductis  tribus  in  arcem  oppidi  cohortibus  a 
Varrone  praesidio,  per  so  cohortes  eiecit  portasque 
praeclusit. 

XX.  IIoc  vero  magis  propera  re  Varro,  ut  cum  legio- 
nibus quam  primum  Gadis  contenderet,  ne  itinere  aut 
transicctu  intercluderetur:  tanta  ac  tam  secunda  in 
Caesarem  voluntas  provinciae  reperiebatur.  Progresso 
ei  paullo  longius  litterae  a Gadibus  redduntur,  simul 
atque  sit  cognitum  de  edicto  Caesaris,  consensisse  Gadi- 
tanos principes  cum  tribunis  cohortium,  quae  essent  ibi 
in  praesidio,  ut  Gallonium  ex  oppido  expellerent,  urbem 
insulamque  Caesari  servarent.  Hoc  inito  consilio,  de- 
nuntiavisse Gallonio,  ut  sua  sponte,  dum  sine  periculo 
liceret , excederet  Gadibus;  si  id  non  fecisset,  sibi  consi- 
lium capturos:  hoc  timore  adductum  Gallonium  Gadi- 
bus excessisse.  His  cognitis  rebus,  altera  ex  duabus 
legionibus,  quae  vernacula  adpellabatur , ex  castris 

Yarronis,  aclstante  et  inspectante  ipso,  signa  sustulit, 
seseque  Hispalin  recepit  atque  in  foro  et  porticibus  sine 
maleficio  consedit.  Quod  factum  adeo  eius  conventus 
cives  Romani  comprobaverunt,  ut  domum  ad  se  quis- 
que hospitio  cupidissime  reciperet.  Quibus  rebus  per- 
territus Varro,  quum,  itinere  converso,  sese  Italicam 
venturum  promisisset,  certior  ab  suis  factus  est,  prae- 
clusas esse  portas.  Tum  vero,  omni  interclusus  itinere, 
ad  Caesarem  mittit,  paratum  se  esse,  legionem,  cui 
iusserit,  transdere.  Ille  ad  eum  Sex.  Caesarem  mittit 
atque  huic  transdi  iubet.  Transdita  legione,  Varro 
Cordubam  ad  Caesarem  venit : relatis  ad  eum  publicis 
cum  fide  rationibus,  quod  penes  eum  est  pecuniae, 
transdit  et,  quid  ubique  habeat  frumenti  ac  navium, 
ostendit. 

XXI.  Caesar,  concione  habita  Cordubae,  omnibus 
generatim  gratias  agit:  civibus  Romanis,  quod  oppi- 
dum in  sua  potestate  studuissent  habere,  Hispanis, 
quod  praesidia  expulissent;  Gaditanis,  quod  conatus 
adversariorum  infregissent  seseque  in  libertatem  vindi- 
cassent;  tribunis  militum  centurionibusque,  qui  eo 
praesidii  caussa  venerant,  quod  eorum  consilia  sua 
virtute  confirmassent ; pecunias,  quas  erant  in  publi- 
cum Varroni  cives  Romani  polliciti,  remittit;  bona 
restituit  iis,  quos  liberius  locutos  hanc  poenam  tulisse 
cognoverat:  tributis  quibusdam  publicis  privatisque 
praemiis,  reliquos  in  posterum  bona  spe  complet,  bi- 
duumque Cordubae  commoratus  Gadis  proficiscitur : 
pecunias  monumentaque,  quae  ex  fano  Herculis  collata 
erant  in  privatam  domum,  referri  in  templum  iubet: 
provinciae  Q.  Cassium  praeficit,  huic  quatuor  legiones 
adtribuit:  ipse  iis  navibus,  quas  M.  Varro,  quasque 
Gaditani  iussu  Varronis  fecerant,  Tarraconem  paucis 

diebus  pervenit.  Ibi  totius  fere  citerioris  provinciae 
legationes  Caesaris  adventum  exspectabant.  Eadem 
ratione  privatim  ac  publice  quibusdam  civitatibus  ha- 
bitis honoribus,  Tarracone  discedit  pedibusque  Narbo- 
nem atque  inde  Massiliam  pervenit:  ibi,  legem  do 

dictatore  latam  sescque  dictatorem  dictum  a M.  Lepido 

praetore,  cognoscit.  ■>—  . 

XXII.  Massilienses,  omnibus  defessi  malis,  rei 
frumentariae  ad  summam  inopiam  adducti,  bis  proe  10 
navali  superati,  crebris  eruptionibus  fusi,  gravi  etiam 
pestilentia  conflictati  ex  diutina  conclusione  et  mutatio- 
ne victus,  (panico  enim  vetere  atque  hordeo  corrupto 
omnes  alebantur,  quod,  ad  huiusmodi  casus  antiquitus 
paratum,  in  publicum  contulerant)  deiecta  turri,  labe- 
facta magna  parte  muri,  auxiliis  provinciarum  et  exer- 
cituum desperatis,  quos  in  Caesaris  potestatem  venisse 
cognoverant,  sese  dedere  sine  fraude  constituunt.  Sed 
paucis  ante  diebu . L.  Domitius,  cognita  Massiliensium 
voluntate,  navibus  tribus  comparatis,  ex  quibus  duas 
familiaribus  suis  adtribuerat,  unam  ipse  conscenderat, 
nactus  turbidam  tempestatem,  est  profectus.  Ilunc  con- 
spicatae naves,  quae  iussu  Bruti  consuetudine  quoti- 
diana ad  portum  excubabant,  sublatis  ancoris,  sequi 
coeperunt.  Ex  iis  unum  ipsius  navigium  contendit  et 
fugere  perseveravit  auxilioque  tempestatis  ex  conspectu 
abiit;  duo,  perterrita  concursu  nostrarum  navium,  sese 
in  portum  receperunt.  Massilienses  arma  tormentaque 
ex  oppido,  ut  est  imperatum,  proferunt;  navis  ex  portu 
navalibusque  educunt;  pecuniam  ex  publico  transdunt. 
Quibus  rebus  confectis,  Caesar  magis  eos  pro  nomine  et 
vetustate,  quam  pro  meritis  in  se  civitatis,  conservans, 
duas  ibi  legiones  praesidio  relinquit,  ceteras  in  Italiam 
mittit:  ipse  ad  urbem  proficiscitur. 

XXIII.  Iisdem  temporibus  C.  Curio,  in  Africam 
profectus  ex  Sicilia,  et  iam  ab  initio  copias  P.  Attii  Vari 
despiciens,  duas  legiones  ex  quatuor,  quas  a Caesare 
acceperat,  et  quingentos  equites  transportabat;  biduo- 
que et  noctibus  tribus  navigatione  consumtis,  adpellit 
ad  eum  locum,  qui  adpellatur  Aquilaria.  Hic  locus 
abest  a Clupeis  passuum  XXII  millia,  habetque  non 
incommodam  aestate  stationem  et  duobus  eminentibus 
promontoriis  continetur,  lluius  adventum  L.  Caesar 
filius  cum  decem  longis  navibus  ad  Clupeam  praesto- 
lans, quas  naves  Uticae,  ex  praedonum  bello  subductas, 
P.  Attius  reficiendas  huius  belli  caussa  curaverat,  veri- 
tusque  navium  multitudinem  ex  alto  refugerat,  adpul- 
saquo  ad  proximum  littus  trireme  constrata  et  in  littore 
relicta,  pedibus  Adrumetum  profugerat:  (id  oppidum 
C.  Considius Longus  unius  legionis  praesidio  tuebatur:) 
reliquae  Caesaris  naves  eius  fuga  Adrumetum  se  rece- 
perunt. Hanc  secutus  M.  Rufus  quaestor  navibus  duo- 
decim, quas  praesidio  onerariis  navibus  Curio  ex  Sici- 
lia eduxerat,  postquam  in  littore  relictam  navem  con- 
spexit, hanc  remulco  abstraxit : ipse  ad  Curionem  cum 
classe  redit. 

XXIV.  Curio  Marcum  Uticam  navibus  praemittit: 
ipse  eodem  cum  exercitu  proficiscitur,  biduique  iter 
progressus,  ad  flumen  Bagradam  pervenit:  ibi  C.  Ca- 
ninium Rebilum  legatum  cum  legionibus  relinquit: 
ipse  cum  equitatu  antecedit  ad  castra  exploranda  Cor- 
neliana, quod  is  locus  peridoneus  castris  habebatur. 
Id  autem  est  iugum  directum,  eminens  in  mare,  utra- 
que ex  parte  praeruptum  atque  asperum,  sed  tamen 
paullo  leniore  fastigio  ab  ea  parte,  quao  ad  Uticam  ver- 
git. Abest  directo  itinere  ab  Utica  paullo  amplius  pas- 
suum mille.  Sed  hoc  itinere  est  fons,  quo  mare  succedit 

longius,  lateque  is  locus  restagnat : quem  si  qui  vitare 
voluerit,  sex  millium  circuitu  in  oppidum  perveniet. 

XXV.  IIoc  explorato  loco,  Curio  castra  Vari  conspi- 
cit, muro  oppidoque  coniuncta,  ad  portam,  quae  adpeV- 
latur  bellica,  admodum  munita  natura  loci:  una  ex 
parte  ipso  oppido  Utica,  altera  a theatro,  quod  est  ante 
oppidum,  substructionibus  eius  operis  maximis  aditu 
ad  castra  difficili  et  angusto.  Simul  animadvertit,  multa 
undique  portari  atque  agi  plenissimis  viis,  quae  repen- 
tini tumultus  timore  ex  agris  in  urbem  conferantur.  Huc 
equitatum  mittit,  ut  diriperet  atque  haberet  loco  prae- 
dae. Eodemque  tempore  his  rebus  subsidio  sexcenti 
equites  Numidae  ex  oppido  peditesque  quadringenti 
mittuntur  a Varo,  quos  auxilii  caussa  rex  Iuba  paucis 
diebus  ante  Uticam  miserat.  Huic  et  paternum  hospi- 
tium cum  Pompeio  et  simultas  cum  Curione  intercede- 
bat; quod  tribunus  plebis  legem  promulgaverat,  qua 
lege  regnum  Iubae  publicaverat.  Concurrunt  equites 
inter  se,  neque  vero  primum  impetum  nostrorum  Nu- 
midae ferre  potuerunt ; sed  interfectis  circiter  CXX,  re- 
liqui se  in  castra  ad  oppidum  receperunt.  Interim,  ad- 
ventu longarum  navium,  Curio  pronunciare  onerariis 
navibus  iubet,  quae  stabant  ad  Uticam  numero  circi- 
ter ducentae,  se  in  hostium  habiturum  loco,  qui  non  ex 
vestigio  ad  castra  Corneliana  vela  direxisset.  Qua  pro- 
nunciatione  facta,  temporis  puncto,  sublatis  ancoris, 
omnes  Uticam  relinquunt  et,  quo  imperatum  est,  trans- 
eunt: quae  res  omnium  rerum  copia  complevit  exer- 
citum. 

XXVI.  His  rebus  gestis,  Curio  se  in  castra  ad  Ba- 
gradam recepit  atque  universi  exercitus  conclamatione 
imperator  adpellatur:  postcroque  die  Uticam  exerci- 
tum ducit  et  prope  oppidum  castra  ponit.  Nondum  opere 

castrorum  perfecto,  equites  ex  statione  nunciant,  magna 
auxilia  equitum  peditumque,  ab  rege  missa,  Uticam 
venire:  eodemque  tempore  vis  magna  pulveris  cerno-  . 
batur,  et  vestigio  temporis  primum  agmen  erat  in  con- 
spectu. Novitate  rei  Curio  permotus,  praemittit  equites, 
qui  primum  impetum  sustineant  ac  morentur:  ipse,  ce- 
leriter ab  opere  deductis  legionibus,  aciem  instruit. 
Equites  committunt  proelium : et  prius,  quam  plane 
legiones  explicari  et  consistere  possent,  tota  auxilia  re- 
gis, impedita  ac  perturbata,  quod  nullo  ordine  et  sine 
timore  iter  fecerant,  in  fugam  se  coniiciunt:  equitatu- 
que omni  fere  incolumi,  quod  se  per  littora  celeriter  in 
oppidum  recepit,  magnum  peditum  numerum  inter- 
ficiunt. 

XXVII.  Proxima  nocte  centuriones  Marsi  duo  ex 
castris  Curionis  cum  manipularibus  suis  duobus  et  vi- 
ginti  ad  Attium  Varum  perfugiunt.  Hi  seu  vere,  quam 
habuerant,  opinionem  ad  eum  perferunt,  sive  etiam 
auribus  Vari  serviunt,  (uam  quae  volumus,  et  credi- 
mus libenter;  et,  quae  sentimus  ipsi,  reliquos  sentire 
speramus)  confirmant  quidem  certe,  totius  exercitus 
animos  alienos  esse  a Curione:  maxime  opus  esse,  in 
conspectum  exercitum  venire  et  colloquendi  dare  fa- 
cultatem. Qua  opinione  adductus  Varus,  postero  die 
mane  legiones  ex  castris  educit:  facit  idem  Curio  at- 
que, una  valle  non  magna  interiecta,  suas  uterquo  co- 
pias instruit. 

XXVIII.  Erat  in  exercitu  Vari  Sex.  Quinctilius  Va- 
rus, quem  fuisse  Corfinii,  supra  demonstratum  est.  Hic, 
dimissus  a Caesare,  in  Africam  venerat:  legionesquo 
eas  transduxerat  Curio,  quas  superioribus  temporibus 
Corfinio  receperat  Caesar ; adeo  ut,  paucis  mutatis  cen- 
turionibus, iidem  ordines  manipulique  constarent.  Ilanc 

nactus  adpellationis  caussam  Quinctilius,  cireumiro 
aciem  Curionis  atque  obsecrare  milites  coepit,  ne  primi 
sacramenti,  quod  apud  Domitium  atque  apud  se  quae- 
storem dixissent,  memoriam  deponerent ; neu  contra  eos 
arma  ferrent,  qui  eadem  essent  usi  fortuna  eademque  in 
obsidione  perpessi;  neu  pro  iis  pugnarent,  a quibus  con- 
tumelia perfugae  adpellarentur . His  pauca  ad  spem  lar- 
gitionis addidit,  quae  ab  sua  liberalitate,  si  se  atque  At- 
tium secuti  essent,  exspectare  deberent.  Hac  habita  ora- 
tione, nullam  in  partem  ab  exercitu  Curionis  fit  signifi- 
catio. atque  ita  suas  uterque  copias  reducit. 

XXIX.  Atque  in  castris  Curionis  magnus  omnium 
incessit  timor : nam  is  variis  hominum  sermonibus  ce- 
leriter augetur:  unusquisque  enim  opiniones  fingebat 
et  ad  id,  quod  ab  alio  audierat,  sui  aliquid  timoris  ad- 
debat. Hoc  ubi  uno  auctore  ad  plures  permanaverat,  at- 
que alius  alii  transdiderat,  plures  auctores  eius  rei  vide- 
bantur. [Civile  bellum ; genus  hominum,  quod  liceret 
libere  facere,  et  sequi,  quod  vellet;  legiones  eae,  quae 
paullo  ante  apud  adversarios  fuerant;  nam  etiam  Cae- 
saris beneficium  mutaverat  consuetudo,  qua  offerrentur 
municipia  etiam  diversis  partibus  coniuncta:  neque 
enim  ex  Marsis  Pel ignisque  veniebant,  ut  qui  superiore 
nocte  in  contuberniis;  commilitonesque  nonnulli  gra- 
viores sermones  militum  vulgo  durius  accipiebant: 
nonnulla  etiam  ab  iis,  qui  diligentiores  videri  volebant, 
fingebantur.] 

XXX.  Quibus  de  caussis  consilio  convocato,  de 
summa  rerum  deliberare  incipit.  Erant  sententiae, 
quae  conandum  omnibus  modis , castraque  Vari  oppu- 
gnanda censerent ; quod,  huiusmodi  militum  consiliis, 
otium  maxime  contrarium  esse  arbitrarentur : postremo 
praestare  dicebant,  per  virtutem  in  pugna  belli  fortu - 

nam  experiri,  quam,  desertos  et  circumventos  ab  suis, 
gravissimum  supplicium  pati.  Porro  erant,  qui  cense- 
rent, de  tertia  vigilia  in  castra  Corneliana  recedendum, 
ut,  maiore  spatio  temporis  interiecto,  militum  mentes 
sanarentur;  simul,  si  quid  gravius  accidisset,  magna 
multitudine  navium  et  tutius  et  facilius  in  Siciliam  re- 
ceptus daretur. 

XXXI.  Curio,  utrumque  improbans  consilium, 
quantum  alteri  sententiae  deessct  animi,  tantum  alteri 
superesse  dicebat;  hos  turpissimae  fugae  rationem  ha- 
bere, illos  etiam  iniquo  loco  dimicandum  putare.  Qua 
enim,  inquit,  fiducia  et  opere  et  natura  loci  munitissima 
castra  expugnari  posse  confidimus?  aut  vero  quid  pro- 
ficimus, si,  accepto  magno  detrimento,  ab  oppugnatione 
castrorum  discedimus?  quasi  non  et  felicitas. rerum  ge- 
starum exercitus  benivolentiam  imperatoribus,  et  res  ad- 
versae odia  concilient.  Castrorum  autem  mutatio  quid 
habet,  nisi  turpem  fugam  et  desperationem  omnium  et 
alienationem  exercitus?  Nam  neque  pudentes  suspicqri 
oportet,  sibi  parum  credi;  neque  improbos  scire,  sese 
timeri:  quod  illis  licentiam  timor  augeat  noster:  his 
studia  deminuat.  Quod  si  iam,  inquit,  haec  explorata 
habeamus,  quae  de  exercitus  alienatione  dicuntur,  quae 
quidem  ego  aut  omnino  falsa,  aut  certe  minora  opiniono 
esse  confido:  quanto,  haec  dissimulare  et  occultare, 
quam  per  nos  confirmari,  praestet?  An  non , uti  corpo- 
ris vulnera,  tla  exercitus  incommoda  sunt  tegenda,  ne 
spem  adversariis  augeamus?  At  etiam,  ut  media  nocte 
proficiscamur,  addunt:  quo  maiorem,  credo,  licentiam 
habeant,  qui  peccare  conentur:  namque  huiusmodi  res 
aut  pudore,  aut  metu  tenentur,  quibus  rebus  nox  maximo 
adversaria  est.  Quare  neque  tanti  sum  animi,  ut  sine 
spe  castra  oppugnanda  censeam : neque  tanti  timoris,  ut 

ipse  deficiam:  atque  omnia  prius  experienda  arbitror, 
magnaque  ex  parte  iam  me  una  vobiscum  de  re  indicium 
facturum  confido. 

XXXII.  Dimisso  consilio,  concionem  advocat  mili- 
tum : commemorat,  quo  sit  eorum  usus  studio  ad  Corfi- 
nium Caesar:  ul  magnam  partem  Italiae,  beneficio  ht- 
que  auctoritate  eorum,  suam  fecerit.  Vos  enim  vestrum- 
que factum,  inquit,  omnia  deinceps  municipia  sunt  se- 
cuta, neque  sine  caussa  et  Caesar  amicissime  de  vobis, 
et  illi  gravissime  indicaverunt.  Pompeius  enim,  nullo 
proelio  pulsus,  vest  ri  facti  praeiudicio  demotus  Italia  ex- 
cessit: Caesar  me,  quem  sibi  carissimum  habuit,  provin- 
ciamque Siciliam  atque  Africam,  sine  quibus  urbem  at- 
que Italiam  tueri  non  potest,-  vestrae  fidei  commisit.  Ad- 
sunt, qui  vos  hortentur,  ut  a nobis  desciscatis.  Quid 
enim  est  illis  optatius,  quam  uno  tempore  et  nos  circum- 
venire, et  vos  ne/ario  scelere  obstringere?  Aut  quid  irati 
gravius  de  vobis  sentire  possunt,  quam  ut  eos  prodatis, 
qui  se  vobis  omnia  debere  iudicant;  in  eorum  potestatem 
veniatis,  qui  se  per  vosperiisse  existimant?  An  vero  in 
Hispania  res  gestas  Caesaris  non  audistis?  duos  pulsos 
exercitus?  duos  superatos  duces?  duas  receptas  provin- 
cias? haec  acta  diebus  quadraginta,  quibusin  conspectum 
adversariorum  venerit  Caesar?  An,  qui  incolumes  resi- 
stere non  potuerunt,  perditi  resistant?  vos  autem,  in- 
certa victoria  Caesarem  secuti,  diiudi cata  iam  belli  for- 
tuna, victum  sequamini,  quum  vestri  officii  praemia  per- 
cipere debeatis?  Desertos  enim  se  ac  proditos  a vobis  di- 
cunt et  prioris  sacramenti  mentionem  faciunt,  Vosne 
vero  L.  Domitium,  an  vos  L.  Domitius  deseruit?  Nonne 
extremam  pali  fortunam  paratos  proiecit  ille?  non  sibi , 
clam  vobis,  salutem  fuga  petivit?  non,  proditi  per  illum, 
Caesaris  beneficio  estis  conservati?  Sacramento  quidem 
Iul.  Caes.  U 

vos  tenere  qui  potuit,  quum,  protectis  fascibus  et  deposito 
imperio,  privatus  et  captus  ipse  in  alienam  venisset  pote- 
statem? Relinquitur  nova  religio,  ut,  eo  neglecto  sacra- 
mento, quo  nunc  tenemini,  respiciatis  illud,  quod  dedi- 
tione ducis  et  capitis  deminutione  sublatum  est.  At,  credo, 
si  Caesarem  probatis,  in  me  offenditis,  qui  de  meis  in  vos 
meritis  praedicaturus  non  sum,  quae  sunt  adhuc  et  mea 
voluntate  et  vestra  exspectatione  leviora;  sed  tamen  sui 
laboris  milites  semper  eventu  belli  praemia  petiverunt : 
qui  qualis  sit  futurus,  ne  vos  quidem  dubitatis.  Diligen- 
tiam quidem  nostram,  aut  quem  ad  finem  adhuc  res  pro- 
cessit, fortunamque  cur  praeteream?  An  poenitet  vos, 
quod  salvum  atque  incolumem  exercitum,  nulla  omnino 
nave  desiderata,  transduxerim?  quod  classem  hostium 
primo  impetu  adveniens  profligaverim?  quod  bis  per  bi- 
duum equestri  proelio  superaverim?  quod  ex  portu  si- 
nuque adversariorum  ducentas  naves  onerarias  abduxe- 
rim, eoque  illos  compulerim,  ut  neque  pedestri  itinere, 
neque  navibus  commeatu  iuvari  possint?  Hac  vos  for- 
tuna atque  his  ducibus  repudiatis,  Corfiniensem  ignomi- 
niam, an  Italiae  fugam,  an  Hispaniarum  deditionem,  an 
Africi  belli praeiudicia  sequimini?  Equidem  me  Caesa- 
ris militem  dici  volui:  vos  me  imperatoris  nomine  ad- 
pellavistis.  Cuius  si  vos  poenitet,  vestrum  vobis  benefi- 
cium remitto;  mihi  meum  restituite  nomen;  ne  ad  con- 
tumeliam honorem  dedisse  videamini. 

XXXIII.  Qua  oratione  permoti  milites  crebro  etiana 
dicentem  interpellabant,  ut  magno  cum  dolore  infideli- 
tatis suspicionem  sustinere  viderentur : discedentem 
vero  ex  concione  universi  cohortantur,  magno  sit  animo, 
neu  dubitet  proelium  committere,  et  suam  pdemvirtutem- 
que  experiri.  Quo  facto  commutata  omnium  et  volun- 
tate et  opinione,  consensu  suo  constituit  Curio,  quum 

primum  sil  data  potestas,  proelio  rem  committere.  Po- 
stero die  productos,  eodem  loco,  quo  superioribus  die- 
bus constiterat,  in  acie  collocat : ne  Varus  quidem  At- 
tius dubitat  copias  producere,  sive  sollicitandi  milites, 
sive  aequo  loco  dimicandi  detur  occasio,  ne  facultatem 
praetermittat. 

XXXIV.  Erat  vallis  inter  duas  acies,  ut  supra  de- 
monstratum est,  non  ita  magna,  at  difficili  et  arduo  ad- 
scensu.  Hanc  uterque  si  adversariorum  copiae  transire 
conarentur,  exspectabat,  quo  aequiore  loco  proelium 
committeret.  Simul  ab  sinistro  cornu  P.  Attii  equitatus 
omnis,  et  una  levis  armaturae  interiecti  complures, 
quum  se  in  vallem  demitterent,  cernebantur.  Ad  eos 
Curio  equitatum,  et  duas  Marrucinorum  cohortis  mittit: 
quorum  primum  impetum  equites  hostium  non  tule- 
runt, sed,  admissis  equis,  ad  suos  refugerunt:  relicti 
ab  his,  qui  una  procurrerant,  levis  armaturae  circum- 
veniebantur atque  interficiebantur  ab  nostris.  Huc  tota 
Vari  conversa  acies  suos  fugere  et  concidi  videbat.  Tum 
Rebilus,  legatus  Caesaris,  quem  Curio  secum  ex  Sicilia 
duxerat,  quod  magnum  habere  usum  in  re  militari  scie- 
bat, Perterritum,  inquit,  hostem  vides,  Curio:  quid  du- 
bitas uti  temporis  opportunitate?  Ille  unum  elocutus, 
ut  memoria  tenerent  milites  ea,  quae  pridie  sibi  con/ir- 
massent,  sequi  sese  iubet  et  praecurrit  ante  omnes:  adeo- 
que  erat  impedita  vallis,  ut  in  adscensu,  nisi  sublevati 
a suis,  primi  non  facile  eniterentur.  Sed  praeoccupa- 
tus animus  Attianorum  militum  timore  et  fuga  et  caede 
suorum,  nihil  de  resistendo  cogitabat,  omnesque  iam 
se  ab  equitatu  circumveniri  arbitrabantur.  Itaque  pri- 
us, quam  telum  adiici  posset,  aut  nostri  propius  ac- 
cederent, omnis  Vari  acies  terga  vertit  sequo  in  castra 
recepit. 

XXXV.  Qua  in  fuga  Fabius  Pelignus  quidam,  ex 
infimis  ordinibus  de  exercitu  Curionis,  primum  agmen 
fugientium  consecutus,  magna  voce  Varum  nomine  ad- 
pellans  requirebat:  uti  unus  esse  ex  eius  militibus  et 
monere  aliquid  velle  ac  dicere  videretur.  Ubi  ille,  sae- 
pius adpellatus,  adspexit  ac  restitit  et,  quis  esset,  aut 
quid  vellet,  quaesivit;  humerum  apertum  gladio  adpo- 
tit paullumque  abfuit,  quin  Varum  interficeret:  quod 
ille  periculum,  sublato  ad  eius  conatum  scuto,  vitavit. 
Fabius,  a proximis  militibus  circumventus,  interfici- 
tur. Hac  fugientium  multitudine  ac  turba  portae  castro- 
rum occupantur  atque  iter  impeditur;  pluresque  in  eo 
loco  sine  vulnere,  quam  in  proelio  aut  in.  fuga,  intere- 
unt, neque  multum  abfuit,  quin  etiam  castris  expelle- 
rentur : ac  nonnulli  protinus  eodem  cursu  in  oppidum 
contenderunt.  Sed  quum  loci  natura  et  munitio  ^castro- 
rum aditum  prohibebat ; tum  quod  ad  proelium  egressi 
Curionis  milites  iis  rebus  indigebant,  quae  ad  oppugna- 
tionem castrorum  erant  usui.  Itaque  Curio  exercitum 
in  castra  reducit,  suis  omnibus  praeter  Fabium  incolu- 
mibus, ex  numero  adversariorum  circiter  sexcentis  in- 
terfectis ac  mille  vulneratis : qui  omnes,  discessu  Cu- 
rionis, multique  praeterea,  per  simulationem  vulnerum, 
ex  castris  in  oppidum  propter  timorem  sese  recipiunt. 
Qua  re  animum  adversa,  Varus,  et  terrorfc  exercitus 
cognito,  buccinatore  in  castris  et  paucis  ad  speciem  ta- 
bernaculis relictis,  de  tertia  vigilia  silentio  exercitum  in 
oppidum  reducit. 

XXXVI.  Postero  die  Curio  Uticam  obsidere  et  vallo 
circummunire  instituit.  Erat  in  oppido  multitudo  inso- 
lens belli,  diuturnitate  otii : Uticenses  pro  quibusdam 
Caesaris  in .se  beneficiis  illi  amicissimi:  conventus  is, 
qui  ex  variis  generibus  constaret:  terror  ex  superiori- 

bus  proeliis  magnus.  Itaque  de  deditione  omnes  palam 
loquebantur  et  cum  P.  Attio  agebant,  ne  sua  pertinacia 
omnium  fortunas  perturbari  vellet.  Haec  quum  age- 
rentur, nuncii  praemissi  ab  rego  Iuba  venerunt,  qui  il- 
lum cum  magnis  copiis  adesse  dicerent  et  de  custodia  ac 
defensione  urbis  hortarentur:  quae  res  eorum  perterri- 
tos animos  confirmavit. 

XXXVII.  Nunciabantur  haec  eadem  Curioni,  sed 
aliquamdiu  fides  fieri  non  poterat:  tantam  habebat 
suarum  rerum  fiduciam : iamque  Caesaris  in  Hispania 
res  secundae  in  Africam  mmciis  ac  litteris  perfereban- 
tur. Quibus  omnibus  rebus  sublatus,  nihil  contra  se 
regem  nisurum  existimabat.  Sed  ubi  certis  auctoribus 
comperit,  minus  quinque  et  viginti  millibus  longe  ab 
Utica  eius  copias  abesse,  relictis  munitionibus,  sese  in 
castra  Corneliana  recepit.  Huc  frumentum  comportare, 
castra  munire,  materiam  conferre  coepit  statimque  in 
Siciliam  misit,  uti  duae  legiones  reliquiisque  equitatus 
ad  se  mitterentur.  Castra  erant  ad  bellum  ducendum 
aptissima,  natura  loci  et  munitione  et  maris  propinqui- 
tate et  aquae  et  salis  copia,  cuius  magna  vis  iam  ex 
proximis  erat  salinis  eo  congesta.  Non  materia  mul- 
titudine arborum,  non  frumentum*  cuius  erant  plenis- 
simi agri,  deficere  poterat.  Itaque  omnium  suorum  con- 
sensu Curio  reliquas  copias  exspectare  et  bellum  ducere 
parabat. 

XXXVIIL  His  constitutis  rebus  probatisque  consi-' 
• liis,  ex  perfugis  quibusdam  oppidanis  audit,  Iubam,  re- 
vocatum finitimo  bello  et  controversiis  I.eptitanorum, 
restitisse  in  regno;  Saburam,  eius  praefectum,  cum 
mediocribus  copiis  missum,  Uticae  adpropinquare.  His 
auctoribus  temere  credens,  consilium  commutat  et  proe- 
lio rem  committere  constituit.  Multum  ad  hanc  rem 

probandam  adiuvat  adolescentia,  magnitudo  animi,  su- 
perioris temporis  proventus,  fiducia  rei  bene  gerendae. 
Ilis  rebus  impulsus,  equitatum  omnem  prima  nocte 
ad  castra  hostium  mittit,  ad  flumen  Bagradam,  quibus 
praeerat  Sabura,  de  quo  ante  erat  auditum.  Sed  rex 
omnibus  copiis  insequebatur  et  sex  millium  passuum 
intervallo  ab  Sabura  consederat.  Equites  missi  nocte 
iter  conficiunt  imprudentesque  atque  inopinantes  hostis 
adgrediuntur : Numidae  enim,  quadam  barbara  con- 
suetudine, nullis  ordinibus  passim  consederant.  Hos 
oppressos  somno  et  dispersos  adorti  magnum  eorum 
numerum  interficiunt;  multi  perterriti  profugiunt.  Quo 
facto,  ad  Curionem  equites  revertuntur  captivosque  ad 
eum  reducunt. 

XXXIX.  Curio  cum  omnibus  copiis  quarta  vigi- 
lia exierat,  cohortibus  quinque  castris  praesidio  relictis. 
Progressus  millia  passuum  sex,  equites  convenit,  rem 
gestam  cognovit;  ex  captivis  quaerit,  quis  castris  ad 
Bagradam  praesit?  respondent,  Saburam.  Beliqua  stu- 
dio itineris  conficiundi  quaerere  praetermittit,  proxima- 
que respiciens  signa,  Videtisne,  inquit,  milites,  captivo- 
rum orationem  cum  perfugis  convenire?  abesse  regem , 
exiguas  esse  copias  missas,  quae  paucis  equitibus  pares 
esse  nonpotuerunt  ? Proincle  ad  praedam,  ad  gloriam  pro- 
perate, ut  iam  de  praemiis  vestris  et  de  referenda  gratia 
cogitare  incipiamus.  Erantper  se  magna,  quae  gesserant 
equites,  praesertim  quum  eorum  exiguus  numerus  cum 
tanta  multitudine Numidarum  conferretur;  haec  tamen 
ab  ipsis  inflatius  commemorabantur,  ut  de  suis  homi- 
nes laudibus  libenter  praedicant.  Multa  praeterea  spo- 
lia praeferebantur,  capti  bomines  equilesque  produce- 
bantur: ut,  quidquid  intercederet  temporis,  hoc  omne 
victoriam  morari  videretur.  Ita  spei  Curionis  militum 

studia  non  deerant.  Equites  sequi  iubet  sese  iterque  ac- 
celerat, ut  quam  maxime  ex  fuga  perterritos  adoriri  pos- 
set. At  illi,  itinere  totius  noctis  confecti,  subsequi  non 
poterant  atque  alii  alio  loco  resistebant.  Ne  haecquidem 
res  Curionem  ad  spem  morabatur. 

XL.  Iuba,  certior  factus  a Sabura  de  nocturno  proe- 
lio, duo  millia  llispaniorum  et  Gallorum  equitum,  quos 
suae  custodiae  caussa  circum  se  habere  consuerat,  et 
peditum  eam  partem,  cui  maxime  confidebat,  Saburae 
submittit : ipse  cum  reliquis  copiis  elephantisque  sexa- 
ginta  lentius  subsequitur,  suspicatus,  praemissis  equi- 
tibus, ipsum  adfore  Curionem.  Sabura  copias  equitum 
peditumque  instruit  atque  his  imperat,  ut  simulatione 
timoris  paullatim  cedant  ac  pedem  referant:  sese,  quum 
opus  esset,  signum  proelii  daturum  et,  quod  rem  po- 
stulare cognovisset,  imperaturum.  Curio,  ad  superio- 
rem spem  addita  praesentis  temporis  opinione,  hostes 
fugere  arbitratus,  copias  ex  locis  superioribus  in  cam- 
pum deducit. 

XLI.  Quibus  ex  locis  quum  longius  esset  progres- 
sus, confecto  iam  labore  exercitu,  sedecim  millium  spa- 
tio constitit.  Dat  suis  signum  Sabura,  aciem  constituit 
et  circumire  ordines  atque  hortari  incipit;  sed  peditatu 
duntaxat  procul  ad  speciem  utitur,  equites  in  aciem  mit- 
tit. Non  deest  negotio  Curio  suosque  hortatur,  ut  spem 
omnem  in  virtute  reponant:  ne  militibus  quidem,  ut 
defessis,  neque  equitibus,  ut  paucis  et  labore  confectis, 
studium  ad  pugnandum  virtusque  deerat:  sed  ii  erant 
numero  ducenti,  reliqui  in  itinere  substiterant.  Hi 
quamcumque  in  partem  impetum  fecerant,  hostes  loco 
cedere  cogebant;  sed  neque  longius  fugientes  prosequi, 
nec  vehementius  equos  incitare  poterant.  At  equitatus 
hostium  ab  utroque  cornu  circumire  aciem  nostram  et 

aversos  proterere  incipit.  Quum  cohortes  ex  acie  procu- 
currissent, Numidae  integri  celeritate  impetum  nostro- 
rum effugiebant,  rursusque  ad  ordines  suos  se  recipien- 
tes circumibant  et  ab  acie  excludebant.  Sic  neque  in 
loco  manere  ordinesque  servare,  neque  procurrere  et  ca- 
sum subire,  tutum  vidobatur.  Ilostium  copiae,  submis- 
sis ab  rege  auxiliis,  crebro  augebantur:  nostros  vires 
lassitudine  deficiebant:  simul  ii,  qui  vulnera  accepe- 
rant, neque  acie  excedere,  neque  in  locum  tutum  referri 
poterant,  quod  tota  acies  equitatu  hostium  circumdata 
tenebatur.  Hi,  de  sua  salute  desperantes,  ut  extremo 
vitae  tempore  homines  facere  cousuerunt,  aut  suam  mor- 
tem miserabantur,  aut  parentes  suos  commendabant,  si 
quos  ex  eo  periculo  fortuna  servare  potuisset.  Plena 
erant  omnia  timoris  et  luctus. 

XLH.  Curio  ubi,  perterritis  omnibus,  neque  cohor- 
tationes suas,  neque  preces  audiri  intellegit,  unam,  ut 
miseris  in  rebus,  spem  reliquam  salutis  esse  arbitratus, 
proximos  colles  capere  universos  atque  eo  signa  inferri 
iubet.  Hos  quoque  praeoccupat  missus  a Sabura  equi- 
tatus. Tum  vero  ad  summam  desperationem  nostri  per- 
veniunt et  partim  fugientes  ab  equitatu  interficiuntur, 
partim  integri  procumbunt.  Hortatur  Curionem  Cn. 
Domitius,  praefectus  equitum,  cum  paucis  equitibus  cir- 
cumsistens, ut  fuga  salutem  petat  atque  in  castra  con- 
tendat ; et  se  ab  eo  non  discessurum  pollicetur.  At  Cu- 
rio, numquam  se,  amisso  exercitu,  quem  a Caesare  fi- 
dei commissum  acceperit,  in  eius  conspectum  reversu- 
rum confirmat  atque  ita  proelians  interficitur.  Equites 
perpauci  ex  proelio  se  recipiunt : sed  ii,  quos  ad  novis- 
simum agmen  eqilorum  reficiendorum  caussa  substi- 
tisse demonstratum  est,  fuga  totius  exercitus  procul  ani- 

mad versa,  sese  incolumes  in  castra  conferunt.  Milites 
ad  unum  omnes  interficiuntur. 

XLm.  His  rebus  cognitis,  M.  Rufus  quaestor,  in 
castris  relictus  a Curione,  cohortatur  suos,  ne  animo  de- 
ficiant. Illi  orant  atque  obsecrant,  ut  in  Siciliam  navi- 
bus reportentur.  Pollicetur,  magistrisque  imperat  na- 
vium, ut  primo  vespere  omnes  scaphas  ad  litus  adpul- 
sas  habeant.  Sed  tantus  fuit  omnium  terror,  ut  alii 
adesse  copias  Iubae  dicerent,  alii  cum  legionibus  in- 
stare Varum,  iamque  se  pulverem  venientium  cernere; 
quarum  rerum  nihil  omnino  acciderat;  alii  classem  ho-  s 
stium  celeriter  advolaturam  suspicarentur.  Itaque,  per- 
territis omnibus,  sibi  quisque  consulebat.  Qui  in  classe 
erant,  proficisci  properabant:  horum  fuga  navium 
onerariarum  magistros  incitabat:  pauci  lenunculi  ad  of- 
ficium imperiumque  conveniebant:  sed  tanta  erat, com- 
pletis litoribus,  contentio,  qui  potissimum  ex  magno  - 
numero  conscenderent,  ut  multitudine  atque  onere  non-  ' 
nulli  deprimerentur,  reliqui  hoc  timore  propius  adire 
tardarentur. 

XLIV.  Quibus  rebus  accidit,  ut  pauci  milites  pa- 
tresque familiae,  qui  aut  gratia,  aut  misericordia  va- 
lerent, aut  naves  adnare  possent,  recepti,  in  Siciliam 
incolumes  pervenirent : reliquae  copiae,  missis  ad  Va- 
rum noctu  legatorum  numero  centurionibus,  sese  ei 
dediderunt : quorum  cohortes  militum  postero  die  ante 
oppidum  Iuba  conspicatus,  suam  esso  praedicans  prae- 
dam, magnam  partem  eorum  interfici  iussit;  paucos 
electos  in  regnum  remisit.  Quum  Varus  suam  fidem 
ab  eo  laedi  quereretur,  neque  resistere  auderet:  ipse 
equo  in  oppidum  vectus,  prosoquentibus  compluribus 
senatoribus,  quo  in  numero  erat  Ser.  Sulpicius  et  Lici- 

nius  Damasippus,  paucis  diebus,  quae  fieri  vellet  Uticae, 
constituit  atque  imperavit:  diebus  aeque  post  paucis 
se  in  regnum  cum  omnibus  copiis  recepit. 

tur in  urbe.  Filia  minor  Ptolemaei  ad  Acliillam  transit  e regia  ; oritur 
inter  cos  de  principatu  controversia.  Pothinus,  regni  procurator,  in 
parte  Caesaris,  clam  cura  Achilla  agit  et  a Caesare  interficitur.  Haec 
initia  belli  Alexandrini. 

Cap.  I.  Dictatore  habente  comitia  Caesare,  consules 

creantur  Iulius  Caesar  et  P.  Servilius:  is  enim  erat 
annus,  quo  per  leges  ei  consulem  fieri  liceret.  His  rebus 
confectis,  quum  fides  tota  Italia  esset  angustior,  neque 
creditae  pecuniae  solverentur,  constituit,  ut  arbitri  da- 
rentur, per  eos  fierent  aestimationes  possessionum  et  . 
rerum,  quanti  quaeque  earum  ante  bellunrfu issent, 
atque  eae  creditoribus  transderentur.  Hoc  et  ad  timo- 
rem novarum  tabularum  tollendum  minuendumque, 
qui  fere  bella  et  civiles  dissensiones  sequi  consuevit,  et 
ad  debitorum  tuendam  existimationem,  esse  aptissimum 
existimavit.  Item,  praetoribus  tribunisque  plebis  roga- 
tiones ad  populum  ferentibus,  nonnullos,  ambitus  Pom- 
peia lege  damnatos  illis  temporibus,  quibus  in  urbe 
praesidia  legionum  Pompeius  habuerat,  (quae  iudicia, 
aliis  audientibus  iudicibus,  aliis  sententiam  ferentibus, 

singulis  diebus  erant  perfecta,)  in  integrum  restituit: 
qui  se  illi  initio  civilis  belli  obtulerant,  si  sua  opera  in  “ 
bello  uti  vellet,  proinde  aestimans,  ac  si  usus  esset, 
quoniam  sulfecissent  potestatem : statuerat  enim,  hos 
prius  iudicio  populi  debere  restitui,  quam  suo  bene- 
ficio videri  receptos,  ne  aut  ingratus  in  referenda  gra- 
tia, aut  adrogans  in  praeripiendo  populi  beneficio  vide- 
retur. r ; ' ' , ' ' 

II.  His  rebus,  ct  feriis  Latinis  eomitiisque  omnibus 
perficiundis  undecim  dies  tribuit,  dictaturaque  se  ab- 
dicat et  ab  urbe  proficiscitur  Brundisiumque  pervenit. 
Eo  legiones  duodecim  et  equitatum  omnem  venire  ius- 
serat;  sed  tantum  navium  reperit,  ut  anguste  quinde- 
cim millia  legionariorum  militum,  quingenti  equites 
transportari  possent.  Hoc  unum  [inopia  navium]  Cae- 
sari ad  conficiendi  belli  celeritatem  defuit.  Atque  eae 
ipsae  copiae  hoc  infrequentiores  imponuntur,  quod 
multi  Gallicis  tot  bellis  defecerant,  longumque  iter  ex 
Hispania  magnum  numerum  deminuerat,  et  gravis  au- 
tumnus in  Apulia  circumque  Brundisium,  ex  saluber- 
rimis Galliae  et  Hispaniae  regionibus,  omnem  exercitum 
valetudine  tentaverat.  invwrm* 

III.  Pompeius,  annuum  spatium  ad  comparandas 
copias  nactus,  quod  vacuum  a bello  atque  ab  hoste 

• otiosum  fuerat,  magnam  ex  Asia  Cycladibusque  insulis, 
Corcyra,  Athenis,  Ponto,  Bithynia,  Syria,  Cilicia,  Phoe- 
nice, Aegypto  classem  coegerat,  magnam  omnibus  lo- 
cis aedificandam  curaverat ; magnam  imperatam  Asiae, 
Syriae,  regibusque  omnibus  et  dynastis  et  tetrarchis  et 
liberis  Achaiae  populis  pecuniam  exegerat;  magnam 
societates  earum  provinciarum,  quas  ipse  obtinebat,  sibi 
nttmerare  coegerat. 

IV.  Legiones  effecerat  civium  Romanorum  novem ; 

quinque  ex  Italia  quas  transduxerat ; unam  ex  Sicilia 
veteranam,  quam,  faciam  ex  duabus,  gemellam  adpel- 
labat ; unam  ex  Creta  et  Macedonia,  ex  veteranis  mili- 
tibus, qui,  dimissi  a superioribus  imperatoribus,  in  iis 
provinciis  consederant:  duas  ex  Asia,  quas  Lentulus 
consul  conscribendas  curaverat.  Praeterea  magnum 
numerum  ex  Thessalia,  Boeotia,  Achaia,  Epiroque, 
supplementi  nomine,  in  legiones  distribuerat.  His  An- 
tonianos milites  admiscuerat-.  Praeter  has  exspectabat 
cum  Scipione  ex  Syria  legiones  duas;  sagittarios  ex 
Creta,  Lacedaemono,  Ponto  atque  Syria  reliquisque 
civitatibus,  tria  millia  numero  habebat;  funditorum 
cohortes  sexcenarias  duas;  equitum  septem  millia,  ex 
quibus  sexcentos  Gallos  Deiotarus  adduxerat,  quingen- 
tos Ariobarzanes  ex  Cappadocia ; ad  eumdem  numerum 
Cotys  ex  Thracia  dederat  et  Sadalam  filium  miserat. 
Ex  Macedonia  ducenti  erant,  quibus  Rhascypolis  prae- 
erat, excellenti  virtute:  quingentos  ex  Gabinianis 

Alexandria,  Gallos  Germanosque,  quos  ibi  A.  Gabinius 
praesidii  caussa  apud  regem  Ptolemaeum  reliquerat, 
Pompeius  filius  cum  classe  adduxerat;  octingentos, 
quos  ex  servis  suis  pastorumque  suorum  coegerat: 
trecentos  Tarcondarius  Castor  et  Dorylaus  ex  Gallograe- 
cia dederant.  Ilorum  alter  una  venerat,  alter  filium 
miserat.  Ducenti  ex  Syria  a Comageno  Antiocho,  cui 
magna  praemia  Pompeius  tribuit,  missi  erant;  in  his 
plerique  hippotoxotae.  Huc  Dardanos,  Bessos,  partim 
mercenarios,  partim  imperio  aut  gratia  comparatos, 
item  Macedonas,  Thessalos  ao  reliquarum  gentium  et 
civitatum  adiccerat,  atque  eum,  quem  supra  demon- 
stravimus, numerum  expleverat. 

V.  Frumenti  vim  maximam  ex  Thessalia,  Asia, 
Aegypto,  Creta,  Cyrenis  reliquisque  regionibus  compa- 

raverat : hiemare  Dyrrhachii,  Apolloniae  omnibusque  , 
oppidis  maritimis  constituerat,  ut  mare  Caesarem  trans- 
ire prohiberet:  eiusque  rei  caussa  omni  ora  maritima 
classem  disposuerat.  Praeerat  Aegyptiis  navibus  Pom- 
peius filius,  Asiaticis  D.  Laelius  et  C.  Triarius ; Syriacis 

C.  Cassius;  Rhodiis  C.  Marcellus  cum  C.  Coponio; 
Liburnicae  atque  Achaicae  classi  Scribonius  Libo  etM. 
Octavius : toti  tamen  officio  maritimo  M . Bibulus  prae- 
positus cuncta  administrabat : ad  hunc  summa  imperii 
respiciebat. 

VI.  Caesar,  ut  Brundisium  venit,  concionatus  apud 

milites : quoniam  prope  ad  finem  laborum  ac  periculo- 
rum esset  perventum,  aequo  animo  mancipia  atque  im- 
pedimenta in  Italia  relinquerent ; ipsi  expediti  naves 
conscenderent,  quo  maior  numerus  militum  posset  impo- 
ni; omniaque  ex  victoria  et  ex  sua  liberalitate  spera- 
rent: conclamantibus  omnibus,  imperaret  quod  vellet ; 
quodeumque  imperavisset,  se  aequo  animo  esse  facturos; 
pridie  Nonas  Ianuarias  naves  solvit,  impositis,  ut  supra 
demonstratum  est,  legionibus  septem.  Postridie  terram 
adtigit.  Cerauniorum  saxa  inter  et  alia  loca  periculosa 
quietam  nactus  stationem  et  portus  omnes  timens,  quod 
teneri  ab  adversariis  arbitrabatur,  ad  eum  locum,  qui  I 

adpellatur  Palaeste,  omnibus  navibus  ad  unam  incolu-  I 

mibus,  milites  exposuit. 

VII.  Erat  Orici  Lucretius  Vespillo  et  Minucius  Ru- 
fus cum  Asiaticis  navibus  duodeviginti,  quibus  iussu 

D.  Laelii  praeerant ; M.  Bibulus  cum  navibus  CX  Cor- 
cyrae. Sed  neque  illi,  sibi  confisi,  ex  portu  prodire  sunt 
ausi,  quum  Caesar  omnino  duodecim  naves  longas 
praesidio  duxisset,  in  quibus  erant  constratae  quatuor: 
neque  Bibulus,  impeditis  navibus  dispersisque  remigi- 
bus,  satis  mature  occurrit,  quod  prius  ad  continentem 

visus  est  Caesar,  quam  de  eius  adventu  fama  omnino  in 
eas  regiones  perferretur. 

VIII.  Expositis  militibus,  naves  eadem  nocteBrun- 
disium  a Caesare  remittuntur,  ut  reliquae  legiones 
equitatusquo  transportari  possent.  Huic  officio  praepo- 
situs erat  Fufius  Calenus,  legatus,  qui  celeritatem  in 
transportandis  legionibus  adhiberet.  Sed  serius  a terra 
provectae  naves,  neque  usae  nocturna  aura,  in  redeun- 
do offenderunt.  Bibulus  enim,  Corcyrae  certior  factus 
de  adventu  Caesaris,  sperans,  alicui  se  parti  onustarum 
navium  occurrere  posse,  inanibus  occurrit  et,  nactus 
circiter  triginta,  in  eas  indiligentiae  suae  ac  doloris 
iracundia  erupit,  omnesque  incendit;  eodemque  igne 
nautas  dominosque  navium  interfecit,  magnitudine 
poenae  reliquos  deterrere  sperans.  Hoc  confecto  negotio, 
a Salonis  ad  Orici  portum  stationes  litoraque  omnia 
longe  lateque  classibus  occupavit:  custodiisque  dili- 
gentius dispositis,  ipse  gravissima  hieme  in  navibus 
excubabat,  neque  ullum  laborem  aut  munus  despiciens, 
neque  subsidium  exspectans,  si  in  Caesaris  complexum 
venire  posset. 

IX.  Discessu  Liburnarum  ex  Illyrico,  M.  Octavius 
cum  iis,  quas  habebat,  navibus  Salonas  pervenit.  Ibi 
concitatis  Dalmatis  rcliquisque  barbaris,  Issam  a Cae- 
saris amicitia  avertit:  conventum  Salonis  quum  neque 
pollicitationibus,  neque  denunciatione  periculi  permo- 
vere posset,  oppidum  oppugnare  instituit.  Est  autem 
oppidum  et  loci  natura  et  colle  munitum.  Sed  celeriter 
cives  Romani,  ligneis  effectis  turribus,  iis  seso  munie- 
runt et,  quum  essent  infirmi  ad  resistendum  propter 
paucitatem  hominum,  crebris  confecti  vulneribus,  ad 
extremum  auxilium  descenderunt,  servosque  omnes 
puberes  liberaverunt  et,  praesectis  omnium  mulierum 

crinibus,  tormenta  effecerunt.  Quorum  cognita  senten- 
tia, Octavius  quinis  castris  oppidum  circumdedit  atque 
uno  tempore  obsidione  et  oppugnationibus  eos  premere 
coepit.  Illi  omnia  perpeti  parati,  maxime  a re  frumen- 
taria laborabant.  Quare  missis  ad  Caesarem  legatis, 
auxilium  ab  eo  petebant : reliqua,  ut  poterant,  per  se 
incommoda  sustinebant:  et  longo  interposito  spatio, 
quum  diuturnitas  oppugnationis  negligentiores  Octa- 
vianos effecisset,  nacti  occasionem  meridiani  temporis, 
discessu  eorum,  pueris  mulieribusque  in  muro  dispo- 
sitis, ne  quid  quotidianae  consuetudinis  desideraretur, 
ipsi,  manu  facta,  cum  iis,  quos  nuper  maxime  libera- 
verant, in  proxima  Octavii  castra  irruperunt.  His  ex- 
pugnatis, eodem  impetu  altera  sunt  adorti,  inde  tertia 
et  quarta  et  deinceps  reliqua : omnibusquo  eos  castris 
expulerunt  et,  magno  numero  interfecto,  reliquos  atque 
ipsum  Octavium  in  naves  confugere  coegerunt.  Hio 
fuit  oppugnationis  exitus.  Iamque  hiems  adpropinqua- 
bat,  et,  tantis  detrimentis  acceptis,  Octavius,  desperata 
oppugnatione  oppidi,  Dyrrhachium  sese  ad  Pompeium 

recepit.  f 

X.  Demonstravimus,  L.  Vibullium  Rufum,  Iom- 
peii  praefectum,  bis  in  potestatem  pervenisse  Caesaris 
atque  ab  eo  esse  dimissum,  semel  ad  Corfinium,  iterum 
in  Hispania.  Hunc  pro  suis  beneficiis  Caesar  idoneum 
iudicavcrat,  quem  cum  mandatis  ad  Cn.  Pompeium 
mitteret;  eumdemque  apud  Cn.  Pompeium  auctoritatem 
habere  intellegebat.  Erat  autem  haec  summa  manda- 
torum, debere  utrumque  pertinaciae  finem  facere  et  ab 
armis  discedere,  neque  amplius  fortunam  periclitari . 
satis  esse  magna  utrimque  incommoda  accepta,  quae  pro 
disciplina  et  praeceptis  habere  possent,  ut  reliquos  casus 
timerent.  Illum  Italia  expulsum,  amissa  Sicilia  et  Sar- 

dinia  duabusque  Hispaniis,  et  cohortibus  in  Italia  atque 
Hispania  civium  Romanorum  centum  atque  triginta ; se 
morte  Curionis  et  detrimento  Africani  exercitus  tanto, 
militumque  deditione  ad  Corcyram.  Proinde  sibi  ac  rei- 
publicae  parcerent;  quantum  in  bello  fortuna  posset, 
iam  ipsi  incommodis  suis  satis  essent  documento.  Hoc 
unum  esse  tempus  de  pace  agendi,  dum  sibi  uterque  con- 
fideret et  pares  ambo  viderentur : si  vero  alteri  paullum 
modo  tribuisset  fortuna,  non  esse  usurum  conditionibus 
pacis  eum,  qui  superior  videretur , neque  fore  aequa 
parte  contentum,  qui  se  omnia  habiturum  confideret: 
conditiones  pacis,  quoniam  antea  convenire  non  potuis- 
sent, Romae  ab  senatu  et  a populo  peti  debere:  interea 
et  reipublicae  et  ipsis  placere  oportere,  si  uterque  in 
concione  statim  iuravisset,  se  triduo  proximo  exercitum 
dimissurum:  depositis  armis  auxiliisque,  quibus  nunc 
confiderent , necessario  populi  senalusque  indicio  fore 
utrumque  contentum.  Haec  quo  facilius  Pompeio  pro- 
bari possent,  omnes  suas  tei'restres  urbiumque  copias 
dimissurum. 

XI.  Vibullius,  his  expositis  a Caesare,  non  minus 
necessarium  esse  existimavit,  de  repentino  adventu 
Caesaris  Pompeium  fieri  certiorem,  uti  ad  id  consilium 
capere  posset,  antequam  de  mandatis  agi  inciperet: 
atque  ideo,  continuato  et  nocte  et  die  itinere  atque  mu- 
tatis ad  celeritatem  iumentis,  ad  Pompeium  contendit, 
ut  adesse  Caesarem  omnibus  copiis  nunciaret.  Pompe- 
ius erat  eo  tempore  in  Candavia  iterque  ex  Macedonia 
in  hiberna  Apolloniam  Dyrrhachiumque  habebat.  Sed 
re  nova  perturbatus  maioribus  itineribus  Apolloniam 
petere  coepit,  ne  Caesar  orae  maritimae  civitates  occu- 
paret. At  ille,  expositis  militibus,  eodem  die  Oricum 
' proficiscitur.  Quo  quum  venisset,  L.  Torquatus,  qui 

iussu  Pompeii  oppido  praeerat  praesidiumquo.ibi  Par- 
thinorum habebat,  conatus  portis  clausis  oppidum  de- 
fendere ; quum  Graecos  murum  adseendere  atque  arma 
capere  iuberet ; illi  autem  se  contra  imperium  populi 
Romani  pugnaturos  esse  negarent;  oppidani  autem 
etiam  sua  sponte  Caesarem  recipere  conarentur;  de- 
speratis omnibus  auxiliis,  portas  aperuit  et  se  atque 
oppidum  Caesari  dedidit  incolumisque  ab  eo  conser- 
vatus est. 

XII.  Recepto  Caesar  Orico,  nulla  interposita  mora, 
Apolloniam  proficiscitur.  Eius  adventu  audito,  L.  Sta- 
berius,  qui  ibi  praeerat,  aquam  comportare  in  arcem 
atque  eam  munire  obsidesque  ab  Apolloniatibusexigere 
coepit.  Illi  vero  daturos  se  negare,  neque  portas  consuli 
praeclusuros;  neque  sibi  iudicium  sumturos  contra, 
atque  omnis  Italia  populusque  Romanus  indicavisset. 
Quorum  cognita  voluntate,  clam  profugit  Apollonia 
Staberius.  Illi  ad  Caesarem  legatos  mittunt  oppidoque 
recipiunt.  Hos  sequuntur  Bullidenses,  Amantiani  et 
reliquae  finitimae  civitates,  totaque  Epiros  et,  legatis 
ad  Caesarem  missis,  quae  imperaret,  facturos  polli- 
centur. 

XIII.  At  Pompeius,  cognitis  iis  rebus,  quae  erant 
Orici  atque  Apolloniae  gestae,  Dyrrhachio  timens,  diur- 
nis eo  nocturnisque  itineribus  contendit.  Simul  et  Cae- 
sar adpropiuquaro  dicebatur,  tantusque  terror  incidit 
eius  exercitui,  quod  properans  noctem  diei  coniunxeral, 
neque  iter  intermiserat,  ut  paene  omnes  in  Epiro  finiti— 
misque  regionibus  signa  relinquerent,  complures  arma 
proiicerent  ac  fugae  simile  iter  videretur.  Sed  quum 
prope  Dyrrhachium  Pompeius  constitisset  castraquo 
metari  iussisset,  perterrito  etiam  tum  exercitu,  princeps 
Labienus  procedit  iuratque,  se  eum  non  deserturum 

eumdemque  casum  subiturum,  quemcumque  ei  fortuna 
tribuisset.  IIoc  idem  reliqui  iurant  legati : hos  tribuni 
militum  centurionesque  sequuntur,  atque  idem  omnis 
exercitus  iurat.  Caesar,  praeoccupato  itinere  ad  Dyr- 
rhachium, finem  properandi  facit  castraque  ad  flumen 
Apsum  ponit  in  finibus  Apolloniatium,  ut  castellis  vigi- 
liisque bene  meritae  civitates  tutae  essent  praesidio: 
ibique  reliquarum  ex  Italia  legionum  adventum  exspe- 
ctare et  sub  pellibus  hiemare  constituit.  IIoc  idem  Pom- 
peius fecit  et,  trans  flumen  Apsum  positis  castris,  eo 
copias  omnes  auxiliaque  conduxit. 

XIV.  Calenus,  legionibus  equitibusque  Brundisii 
in  naves  impositis,  ut  erat  praeceptum  aCaesare,  quan- 
tum navium  facultatem  habebat,  naves  solvit,  paullum- 
que  progressus  a portu,  litteras  a Caesare  accipit,  qui- 
bus est  certior  factus,  portus  litoraque  omnia  classibus 
adversariorum  teneri.  Quo  cognito,  se  in  portum  recipit 
navesque  omnes  revocat.  Una  ex  iis,  quae  perseveravit, 
neque  imperio  Caleni  obtemperavit,  quod  erat  sine 
militibus,  privatoque  consilio  administrabatur,  delata 
Oricum  atque  a Bibulo  expugnata  est : qui  de  servis 
liberisque  omnibus  ad  impuberes  supplicium  sumit  et 
ad  unum  interficit.  Ita  exiguo  tempore  magnoque  casu 
totius  exercitus  salus  constitit. 

XV.  Bibulus,  ut  supra  demonstratum  est,  erat  cum 
classe  ad  Oricum:  et,  sicuti  mari  portibusque  Caesarem 
prohibebat,  ita  ipse  omni  terra  earum  regionum  prohi- 
bebatur : praesidiis  enim  dispositis  omnia  litora  a Cae- 
sare tenebantur,  neque  lignandi  atque  aquandi,  neque 
naves  ad  terram  religandi  potestas  fiebat.  Erat  res  in 
magna  difficultate,  summisque  angustiis  rerum  neces- 
sariarum premebantur,  adeo  ut  cogerentur,  sicuti  reli- 
quum commeatum,  ita  ligna  atque  aquam  Corcyra 

navibus  onerariis  supportare:  atque  uno  etiam  tempore 
accidit,  ut,  difficilioribus  usi  tempestatibus,  ex  pelli- 
bus, quibus  erant  tectae  naves,  nocturnum  excipere 
rorem  cogerentur:  quas  tamen  difficultates  patienter 
atque  aequo  animo  ferebant,  neque  sibi  nudanda  litora 
et  relinquendos  portus  existimabant.  Sed  quum  essent, 
in  quibus  demonstravi,  angustiis  ac  seLibo  cum  Bibulo 
coniunxisset,  loquuntur  ambo  ex  navibus  cum  M’.  Acilio 
et  Statio  Murco,  legatis,  quorum  alter  oppidi  muris, 
alter  praesidiis  terrestribus  praeerat ; velle  se  maximis 
de  rebus  cum  Caesare  loqui,  si  sibi  eius  facultas  detur. 
Huc  addunt  pauca  rei  confirmandae  caussa,  ut  de  com- 
positione acturi  viderentur.  Interim  postulant,  ut  sint 
induciae,  atque  ab  iis  impetrant : magnum  enim,  quod 
adferebant,  videbatur,  et  Caesarem  id  summe  sciebant 
cupere,  et  profectum  aliquid  Vibullii  mandatis  existi- 
mabatur. 

XVI.  Caesar,  eo  tempore  cum  legione  una  profectus 
ad  recipiendas  ulteriores  civitates  et  rem  frumentariam 
expediendam,  qua  anguste  utebatur, erat  adButhrotum, 
oppositum  Corcyrae.  Ibi  certior  ab  Acilio  et  Murco  per 
litteras  factus  de  postulatis  Libonis  et  Bibuli,  legionem 
relinquit:  ipse  Oricum  revertitur.  Eo  quum  venisset, 
evocantur  illi  ad  colloquium.  Prodit  Libo,  atque  excu- 
sat Bibulum,  quod  is  iracundia  summa  erat  inimicitias- 
que habebat  etiam  privatas  cum  Caesare,  ex  aedilitate 
et  praetura  conceptas ; ob  eam  rem  colloquium  vitasse, 
ne  res  maximae  spei  maximaeque  utilitatis  eius  iracun- 
dia impedirentur . Pompeii  summam  esse  ac  fuisse  sem- 
per  voluntatem,  ut  componeretur,  atque  ab  armis  disce- 
deretur: sed  potestatem  eius  rei  se  nullam  habere,  pro- 
pter ea  quod  de  concilii  sententia  summam  belli  rerumque. 
omnium  Pompeio  permiserint:  sed  postulatis  Caesaris 

cognitis,  missuros  ad  Pompeium  atque  illum  i 
se  adturum/  hortantibus  ipsis:  interea  manere 
ciae,  dum  ab  illo  rediri  posset;  neve  alter  alteri 
Huc  addit  pauca  de  caussa  et  de  copiis  auxiliia 
suis. 

XVn.  Quibus  rebus  neque  tum  respondendum.  _ 
Caesar  existimavit,  neque  nunc,  ut  memoriae  prodan- 
tur, satia  caussae  putamus.  Postulabat  Caesar,  ut  lega- 
tos sibi  ad  Pompeium  sine  periculo  mittere  liceret;  idque 
ipsi  fore  reciperent,  aut  acceptos  per  se  ad  eum  perdu- 
cerent, Quod  ad  inducias  pertineret,  sic  belli  ratio-, 
nem  esse  divisam,  ut  illi  classe  naves  auxiliaque  sua 
impedirent,  ipse  ut  aqua  terraque  eos  prohiberet:  si  hoc 
sibi  remitti  vellent,  remitterent  ipsi  de  maritimis  custo- 
diis; si  illud  tenerent,  se  quoque  id  retenturum:  nihilo 
minus  tamen  agi  posse  de  compositione,  ut  haec  non 
remitterentur;  neque  hanc  rem  esse  impedimenti  loco. 

Illi  neque  legatos  Caesaris  recipere,  neque  periculum 
praestare  eorum,  sed  totam  rem  ad  Pompeium  reiicere  : 
unum  instare  de  induciis,  vehementissimeque  conten- 
dere. Quos  ubi  Caesar  intellexit  praesentis  periculi 
atque  inopiae  vitandae  caussa  omnem  orationem  insti- 
tuisse, neque  ullam  spem  aut  conditionem  pacis  adferre; 
ad  reliquam  cogitationem  belli  sese  recepit.  ~ 

XVIII.  Bibulus,  multos  dies  terra  prohibitus  et 
graviore  morbo  ex  frigore  ac  labore  implicitus,  quum 
neque  curari  posset,  neque  susceptum  officium  deserere 
vellet,  vim  morbi  sustinere  non  potuit.  Eo  mortuo,  ad 
neminem  unum  summa  imperii  redit;  sed  separatim 
suam  quisque  classem  ad  arbitrium  suum  administra- 
bat.. Vibullius,  sedato  tumultu,  quem  repentinus  ad- 
ventus Caesaris  concitaverat,  ubi  primum,  rursus  ad- 
hibito Libone  et  L.  Lucceio  et  Theophane,  quibuscum 

communicare  de  maximis  rebus  Pompeius  consueverat, 
de  mandatis  Caesaris  agere  instituit,  eum  ingressum  in 
sermonem  Pompeius  interpellavit  et  loqui  plura  prohi- 
buit. Quid  mihi,  inquit,  aut  vita,  aut  civitate  opus  est, 
quam  beneficio  Caesaris  habere  videbor?  cuius  rei  opi- 
nio tolli  non  poterit,  quum  in  Italiam,  ex  qua  profectus 
sum,  reductus  existimabor.  Bello  perfecto,  ab  iis  Caesar 
haec  dicta  cognovit,  qui  sermoni  interfuerunt:  conatus 
tamen  nihilominus  est,  aliis  rationibus  per  colloquia  de 
pace  agere. 

XIX.  Inter  bina  castra  Pompeii  atque  Caesaris 
unum  flumen  tantum  intererat,  Apsus,  crebraque  inter 
se  colloquia  milites  habebant:  neque  ullum  interim 
telum  per  pactiones  colloquentium  transiiciebatur.  Mit- 
tit P.  Vatinium  legatum  ad  ripam  ipsam  fluminis,  qui 
ea,  quae  maxime  ad  pacem  pertinere  viderentur,  ageret 
et  crebro  magna  voce  pronunciaret,  liceretne  civibus  ad 
cives  de  pace  legatos  mittere,  quod  etiam  fugitivis  ab 
saltu  Pyrenaeo  praedonibusque  licuisset:  praesertim, 
quum  id  agerent,  ne  cives  cum  civibus  armis  decertarent? 
Multa  suppliciter  locutus,  ut  de  sua  atque  omnium 
salute  debebat,  silentioque  ab  utrisquo  militibus  audi- 
tus. Besponsum  est  ab  altera  parte,  A.  Varronem  pro- 
fiteri, se  altera  die  ad  colloquium  venturum , atque  una 
etiam,  ubi  utrimque  admodum  tuto  legati  venire,  et 
quae  vellent,  exponere  possent,  certumque  ci  rei  tem- 
pus constituitur.  Quo  quum  esset  postero  die  ventum, 
magna  utrimque  multitudo  convenit,  magnaque  erat 
eius  rei  exspectatio  atque  omnium  intenti  animi  ad 
pacem  esse  videbantur.  Qua  ex  frequentia  T.  Labienus 
prodit,  submissa  oratione  loqui  de  pace  atque  altercari 
cum  Vatinio  incipit.  Quorum  mediam  orationem  inter- 
rumpunt undique  subito  tela  immissa,  quae  illo  obto- 

ctus  armis  militum  vitavit.  Vulnerantur  tamen  complu- 
res, in  his  Cornelius  Balbus,  M.  Plotius,  L.  Tiburtius, 
centuriones  militesque  nonnulli.  Tum  Labienus,  Desi- 
nite ergo  de  compositione  loqui:  nam  nobis , nisi  Caesaris 
capite  felato,  pax  esse  nulla  potest.  r> 

XX.  Iisdem  temporibus  [Romae]  M.  Coelius  Rufus 
praetor,  caussa  debitorum  suscepta,  initio  magistratus 
tribunal  suum  iuxta  C.  Trebonii,  praetoris  urbani,  sel- 
lam collocavit,  et,  si  quis  adpellasset  de  aestimatione  et 
de  solutionibus,  quae  per  arbitrium  fierent,  ut  Caesar 
praesens  constituerat,  fore  auxilio  pollicebatur.  Sed 
fiebat  aequitate  decreti  et  humanitate  Trebonii,  qui  his 
temporibus  clementer  et  moderate  ius  dicendum  existi- 
mabat, ut  reperiri  non  posset,  a quibus  initium  adpel- 
landi  nasceretur.  Nam  fortasse  inopiam  excnsare  et  ca- 
lamitatem aut  propriam  suam  aut  temporum  queri  et 
difficultates  auctionandi  proponere,  etiam  mediocris 
est  animi;  integras  vero  tenere  possessiones,  qui  se 
debere  fateantur,  cuius  animi,  aut  cuius  impudentiae 
est?  Itaque,  hoc  qui  postularet,  reperiebatur  nemo.  At- 
que ipsis,  ad  quorum  commodum  pertinebat,  durior 
inventus  est  Coelius  et,  ab  hoc  profectus  initio,  ne  fru- 
stra ingressus  turpem  caussam  videretur,  legem  pro- 
mulgavit, ut  sexies  seni  dies  sine  usuris  creditae  pecu- 
niae solvantur. 

. XXI.  Quum  resisteret  Servilius  consul  reliquique 
magistratus,  et  minus  opinione  sua  efficeret:  ad  homi- 
num excitanda  studia,  sublata  priore  lege,  duas  pro- 
mulgavit; unam,  qua  mercedes  habitationum  annuas 
conductoribus  donavit;  alteram  tabularum  novarum; 
impctuquo  multitudinis  in  C.  Trebonium  facto,  et  non- 
nullis vulneratis,  eum  de  tribunali  deturbavit.  De  qui- 
bus rebus  Servilius  consul  ad  senatum  retulit,  senatus- 

que  Coelium  ab  republica  removendum  censuit.  Hoc 
decreto  eum  consul  senatu  prohibuit  et  concionari  co- 

• ' 1 nantem  de  rostris  deduxit.  Ille,  ignominia  et  dolore  per- 

motus, palam  se  proficisci  ad  Caesarem  simulavit;  clam, 
nunciis  ad  Milonem  missis,  (qui,  Clodio  interfecto,  eo 
nomine  erat  damnatus,)  atque  eo  in  Italiam  evocato, 
quod,  magnis  muneribus  datis,  gladiatoriae  familiae 
reliquias  habebat,  sibi  coniunxit  atque  eum  in  Thuri- 
num ad  sollicitandos  pastores  praemisit.  Ipse  quum 
Casilinum  venisset,  unoque  tempore  signa  eius  milita- 
ria atque  arma  Capuae  essent  comprehensa,  et  familia 
Neapoli  visa,  atque  proditio  oppidi  adpareret,  patefa- 

* ctis  consiliis,  exclusus  Capua,  et  periculum  veritus, 
quod  conventus  arma  ceperat  atque  eum  hostis  loco  ha- 
bendum existimabat,  consilio  destitit  atque  eo  itinere 
sese  avertit. 

XXH.  Interim  Milo,  dimissis  circum  municipia  lit- 
teris, ea,  quae  faceret,  iussu  atque  imperio  facere  Pom- 
peii, quae  mandato  ad  se  per  Bibulum  delata  essent, 
quos  ex  aere  alieno  laborare  arbitrabatur,  sollicitabat. 
Apud  quos  quum  proficere  nihil  posset,  quibusdam  so- 
lutis ergastulis,  Cosam  in  agro  Thurino  oppugnare  coe- 
pit.  Eo  quum  a Q.  Pedio  praetore  cum  legione  **  lapide 
ictus  ex  muro,  periit:  etCoelius,  profectus,  ut  dictita- 
bat, ad  Caesarem,  pervenit  Thurios : ubi,  quum  quos- 
dam eius  municipii  sollicitaret  equitibusque  Caesaris 
Gallis  atque  Hispanis,  qui  eo  praesidii  caussa  missi 
erant,  pecuniam  polliceretur,  ab  iis  est  interfectus.  Ita 
magnarum  initia  rerum,  quaeoccupatione  magistratuum 
et  temporum  sollicitam  Italiam  habebant,  celerem  et  fa- 
cilem exitum  habuerant. 

XXIII.  Libo,  profectus  ab  Orico  cum  classe,  cui 
praeerat,  navium  quinquaginta,  Brundisium  venit  in- 

sulamque,  quae  contra  Brundisinum  portum  est,  occu- 
pavit; quod  praestare  arbitrabatur,  unum  locum,  qua 
necessarius. nostris  erat  egressus,  quam  omnium  litora 
ac  portus  custodia  clausos  tueri.  Hic  repentino  adventu 
naves  onerarias^quasdam  nactus  incendit  et  unam  fru- 
mento onustam  abduxit,  magnumque  nostris  terrorem 
iniecit  et  noctu  militibus  et  sagittariis  in  terram  exposi- 
tis, praesidium  equitum  deiecit  et  adeo  loci  opportuni- 
tate profecit,  uti  ad  Pompeium  litteras  mitteret,  naves 
reliquas,  si  vellet,  subduci  et  refici  iuberet : sua  classe 
auxilia  sese  Caesaris  prohibiturum. 

XXIV.  Erat  eo  tempore  Antonius  Brundisii,  qui, 
virtuti  militum  confisus,  scaphas  navium  magnarum 
circiter  sexaginta  cratibus  pluteisque  contexit,  eoque 
milites  delectos  imposuit,  atque  eas  in  litore  pluribus 
locis  separatim  disposuit,  uavesque  triremes  duas,  quas 
Brundisii  faciendas  curaverat,  per  caussam  exercendo- 
rum rem  igum  ad  fauces  portus  prodire  iussit.  Has 
quum  audacius  progressas  Libo  vidisset,  sperans  inter- 
cipi posse,  quadriremes  quinque  ad  eas  misit.  Quae 
quum  navibus  nostris,  adpropinquassent,  nostri  vete- 
rani in  portum  refugiebant:  illi,  studio  incitati,  in- 
cautius sequebantur.  Iam  ex  omnibus  partibus  subito 
Antonianae  scaphae,  signo  dato,  se  in  hostes  incitave- 
runt, primoque  impetu  unam  ex  his  quadriremem  cum 
remigibus  defensoribusque  suis  ceperunt,  reliquas 
turpiter  refugere  coegerunt.  Ad  hoc  detrimentum  acces- 
sit, ut,  equitibus  per  oram  maritimam  ab  Antonio  dis- 
positis, aquari  prohiberentur.  Qua  necessitate  et  igno- 
minia permotus  Libo,  discessit  a Brundisio,  obsessio- 
nemque nostrorum  omisit. 

XXV.  Multi  iam  menses  transierant  et  hiems  iam 
praecipitaverat,  neque  Brundisio  naves  legionesque  ad 

Caesarem  veniebant : ac  nonnullae  eius  rei  praetermis- 
sae occasiones  Caesari  videbantur,  quod  certe  saepe  fla- 
verant venti,  quibus  necessario  committendum  existi- 
mabat: quantoque  eius  amplius  processerat  temporis, 
tanto  erant  alacriores  ad  custodias,  qui  classibus  prae- 
erant; maioremque  fiduciam  prohibendi  habebant  et 
crebris  Pompeii  litteris  castigabantur,  quoniam  primo 
venientem  Caesarem  non  prohibuissent,  ut  reliquos  eius 
exercitus  impedirent:  duriusque  quotidie  tempus  ad 
transportandum  lenioribus  ventis  exspectabant.  Quibus 
rebus  permotus  Caesar  Brundisium  ad  suos  severius 
scripsit,  nacti  idoneum  ventum  ne  occasionem  navigandi 
dimitterent,  sive  adlitora  Apolloniatium  cursum  diri- 
gere,  atque  eo  naves  eiicere  possent.  Ilaec  a custodiis 
classium  loca  maxime  vacabant,  quod  se  longius  porti- 
bus committere  non  auderent. 

XXVI.  Illi,  adhibita  audacia  et  virtute,  administran- 
tibus M.  Antonio  et  Fufio  Caleno,  multum  ipsis  militi- 
bus hortantibus,  neque  ullum  periculum  pro  salute  Cae- 
saris recusantibus,  nacti  austrum,  naves  solvunt  atque 
altero  die  Apolloniam  Dyrrhachiumque  praetervehun- 
tur. Qui  quum  essent  ex  continenti  visi,  C.  Coponius, 
qui  Dyrrhachii  classi  Rhodiae  praeerat,  naves  ex  portu 
educit  et,  quum  iam  nostris  remissiore  vento  adpropin- 
quassent,  idem  auster  increbuit  nostrisque  praesidio  fuit. 
Neque  vero  ille  ob  eam  caussam  conatu  desistebat,  sed 
labore  et  perseverantia  nautarum  se  vim  tempestatis  su- 
perare posse  sperabat,  praeterveetosque  Dyrrhachium 
magna  vi  venti  nihilo  secius  sequebatur.  Nostri,  usi  for- 
tunae beneficio,  tamen  impetum  classis  timebant,  si  forte 
ventus  remisisset.  Nacti  portum,  qui  adpellatur  Nym- 
phaeum, ultra  Lissum  millia  passuum  tria,  eo  naves  in- 
troduxerunt, (qui  portus  ab  africo  tegebatur,  ab  austro 

non  erat  tutus,)  leviusque  tempestatis,  quam  classis,  pe- 
riculum aestimaverunt.  Quo  simul  atque  intus  est  itum, 
incredibili  felicitate  auster,  qui  per  biduum  flaverat,  in 
africum  se  vertit. 

XXVII.  Hic  subitam  commutationem  fortunae  vi- 
dere licuit.  Qui  modo  sibi  timuerant,  hos  tutissimus 
portus  recipiebat:  qui  nostris  navibus  periculum  intu- 
lerant, de  suo  timere  cogebantur.  Itaque,  tempore  com- 
mutato, tempestas  et  nostros  texit,  et  naves  Rhodias  ad- 
flixit,  ita  ut  ad  unam  omnes  constratae,  numero  sedecim, 
eliderentur  et  naufragio  interirent  et  ex  inagnoremigum 
propugnatorumque  numero  pars  ad  scopulos  adlisa  in- 
terficeretur, pars  ab  nostris  detraheretur : quos  omnes 
conservatos  Caesar  domum  remisit. 

XXVIII.'  Nostrae  naves  duae,  tardius  cursu  confe- 
cto, in  noctem  coniectae,  quum  ignorarent,  quem  lo- 
cum reliquae  cepissent,  contra  Lissum  in  ancoris  consti- 
terunt. Has,  scaphis  minoribusque  navigiis  compluri- 
bus submissis,  Otacilius  Crassus,  qui  Lissi  praeerat, 
expugnare  parabat:  simul  de  deditione  eorum  agebat 
et  incolumitatem  deditis  pollicebatur.  Harum  altera  na- 
vis ducentos  viginti  ex  legione  tironum  sustulerat:  altera 
ex  veterana  paullo  minus  ducentos.  Hic  cognosci  licuit, 
quantum  esset  hominibus  praesidii  in  animi  firmitu- 
dine. Tirones  enim,  multitudine  navium  perterriti  et 
salo  nauseaque  confecti,  iureiurando  accepto,  nihil  iis 
nocituros  hostes,  se  Otacilio  dediderunt:  qui  omnes, 
ad  eum  producti,  contra  religionem  iurisiurandi  in  eius 
conspectu  crudelissime  interficiuntur.  At  veteranae  le- 
gionis milites,  item  conflictati  et  tempestatis  et  sentinae 
vitiis,  neque  ex  pristina  virtute  remittendum  aliquid 
putaverunt ; sed,  tractandis  conditionibus  et  simulatione 
deditionis  extracto  primo  noctis  tempore,  gubernatorem 

in  terram  navem  eiicere  cogunt ; ipsi,  idoneum  locum 
nacti,  reliquam  noctis  partem  ibi  confecerunt  et  luce 
prima,  missis  ad  eos  abOtacilio  equitibus,  qui  eam  par- 
tem orae  maritimae  adservabant,  circiter  quadringentis, 
quique  eos  armati  ex  praesidio  secuti  sunt,  se  defende- 
runt et,  nonnullis  eorum  interfectis,  incolumes  se  ad 
nostros  receperunt. 

XXIX.  Quo  facto,  conventus  civium  Romanorum, 
qui  Lissum  obtinebant,  quod  oppidum  iis  antea  Caesar 
adtribucrat  muniendumque  curaverat,  Antonium  rece- 
pit omnibusque  rebus  iuvit.  Otacilius,  sibi  timens,  op- 
pido fugit  et  ad  Pompeium  pervenit.  Expositis  omni- 
bus copiis  Antonius,  quarum  erat  summa  veteranarum 
trium  legionum  uniusque  tironum  et  equitum  octingen- 
torum, plerasque  naves  in  Italiam  remittit  ad  reliquos 
milites  equitesque  transportandos:  pontones,  quod  est 
genus  navium  Gallicarum,  Lissi  relinquit,  hoc  consi- 
lio, ut  si  forte  Pompeius,  vacuam  existimans  Italiam, 
eo  transiecisset  exercitum,  quae  opinio  erat  edita  in 
vulgus,  aliquam  Caesar  ad  insequendum  facultatem 
haberet : nunciosque  ad  eum  celeriter  mittit,  quibus 
regionibus  exercitum  exposuisset  et  quid  militum  trans- 
vexisset.' 

XXX.  Haec  eodem  fere  tempore  Caesar  atque  Pom- 
peius cognoscunt : nam  praetervectas  Apolloniam  Dyr- 
rhachiumque  naves  viderant;  ipsi  iter  secundum  eas 
terra  direxerant;  sed  quo  essent  eae  delatae,  primis 
diebus  ignorabant : cognitaque  re,  diversa  sibi  ambo 
consilia  capiunt : Caesar,  ut  quam  primum  se  cum  An- 
tonio coniungeret;  Pompeius,  ut  venientibus  in  itinere 
se  opponeret,  si  imprudentes  ex  insidiis  adoriri  posset : 
eodemque  die  uterque  eorum  ex  castris  stativis  a flu- 
mine Apso  exercitum  educunt;  Pompeius  clam  et  no- 

clu,  Caesar  palam  atque  inlerdiu.  Sed  Caesari  circuitu 
maiore  iter  erat  longius,  adverso  flumine,  ut  vado  trans- 
ire posset:  Pompeius,  quia  expedito  itinere  flumen  ei 
transeundum  non  erat,  magnis  itineribus  ad  Antonium 
contendit;  atque,  eum  ubi  adpropinquare  cognovit, 
idoneum  locum  nactus,  ibi  copias  collocavit,  suosque 
omnes  castris  continuit  ignesque  fieri  prohibuit,  quo  oc- 
cultior esset  eius  adventus.  Haec  ad  Antonium  statim 
per  Graecos  deferuntur.  Ille,  missis  ad  Caesarem  nunciis, 
unum  diem  sese  castris  tenuit : altero  die  ad  eum  per- 
venit Caesar.  Cuius  adventu  cognito,  Pompeius,  ne  duo- 
bus circumcluderetur  exercitibus,  ex  eo  loco  discedit, 
omnibusque  copiis  ad  Asparagium  Dyrrhachinorum  per- 
venit atque  ibi  idoneo  loco  castra  ponit. 

XXXI.  His  temporibus  Scipio,  detrimentis  quibus- 
dam circa  montem  Amanum  acceptis,  sese  imperato- 
rem adpellaverat.  Quo  facto,  civitatibus  tyrannisque 
magnas  imperaverat  pecunias : item  a publicanis  suae 
provinciae  debitam  biennii  pecuniam  exegerat  et  ab  eis- 
dem insequentis  anni  mutuam  praeceperat  equitesque 
toti  provinciae  imperaverat.  Quibus  coactis,  finitimis 
hostibus  Parthis  post  se  relictis,  qui  paullo  ante  M.  Cras- 
sum imperatorem  interfecerant  et  M.  Bibulum  in  obsi- 
diono  habuerant,  legiones  equitesque  ex  Syria  deduxe- 
rat: summaquo  in  sollicitudine  ac  timore  Parthici  belli 
in  provinciam  quum  venisset,  ac  nonnullae  militum 
voces  tum  audirentur,  sese,  contra  hostem  si  ducerentur, 
ituros;  contra  civem  et  consulem  arma  non  laturos; 
deductis  Pergamum  atque  in  locupletissimas  urbes 
in  hiberna  legionibus,  maximas  largitiones  fecit  et  con- 
firmandorum militum  caussa  diripiundas  iis  civitates 
dedit. 

XXXII.  Interim  acerbissime  imperatae  pecuniae 

tola  provincia  exigebantur:  multa  praeterea  generalim 
ad  avaritiam  excogitabantur.  In  capita  singula  servo- 
rum ac  liberorum  tributum  imponebatur : columnaria, 
ostiaria,  frumentum,  milites,  remiges,  arma,  tormenta, 
vecturae  imperabantur:  cuiusmodi  rei  nomen  reperiri 
poterat,  hoc  satis  esse  ad  cogendas  pecunias  videbatur. 
Non  solum  urbibus,  sed  paene  vicis  castellisque  singu- 
lis cum  imperio  praeficiebantur.  Qui  horum  quid  acer- 
bissime crudelissimeque  fecerat,  is  et  vir  et  civis  opti- 
mus habebatur.  Erat  plena  lictorum  et  imperiorum 
provincia ; differta  praeceptis  atque  exactoribus,  qui, 
praeter  imperatas  pecunias,  suo  etiam  privato  compen- 
dio serviebant:  dictitabant  enim,  se,  domo  patriaque 
expulsos,  omnibus  necessariis  egere  rebus,  ut  honesta 
praescriptione  rem  turpissimam  legerent.  Accedebant 
ad  haec  gravissimae  usurae,  quod  in  bello  plerumque 
accidere  consuevit,  universis  imperatis  pecuniis : qui- 
bus in  rebus  prolationem  diei  donationem  esse  dice- 
bant. Itaque  aes  alienum  provinciae  eo  biennio  multipli- 
catum est.  Neque  minus  ob  eam  caussam  civibus  Ro- 
manis eius  provinciae,  sed  in  singulos  conventus  sin- 
gulasque  civitates,  certae  pecuniae  imperabantur,  mu- 
tuasque  illas  ex  senatusconsulto  exigi  dictitabant:  pu- 
blicanis, uti  in  sorte  fecerant,  insequentis  anni  vectigal 
promutuum. 

XXXIII.  Praeterea  Ephesi  a fano  Dianae  depositas 
antiquitus  pecunias  Scipio  tolli  iubebat,  certaquo  eius 
rei  die  constituta,  quum  in  fanum  ventum  esset,  adhi- 
bitis compluribus  senatorii  ordinis,  quos  advocaverat 
Scipio,  litterae  ei  redduntur  a Pompeio,  mare  transisse 
cum  legionibus  Caesarem:  properaret  ad  se  cum  exercitu 
ventre  omniaque posthaberet.  His  litteris  acceptis,  quos 
advocaverat,  dimittit:  ipse  iter  in  Macedoniam  parare 

incipit  paucisque  post  diebus  est  profectus,  llaec  res 
Ephesiae  pecuniae  salutem  adtulit. 

XXXIV.  Caesar,  Antonii  exercitu  coniuncto,  dedu- 
cta Orico  legione,  quam  tuendae  orae  maritimae  caussa 
posuerat,  tentandas  sibi  provincias,  longiusque  proce- 
dendum existimabat;  et,  quum  ad  eum  ex  Thessalia 
Aetol iaque  legati  venissent,  qui  praesidio  misso  pollice- 
rentur, earum  gentium  civitates  imperata  facturas,  L. 
Cassium  Longinum  cum  legione  tironum,  quae  adpel- 
labatur  vigesima  septima,  atque  equitibus  ducentis 
in  Thessaliam;  C.  Calvisium  Sabinum  cum  cohorti- 
bus quinque  paucisque  equitibus  in  Aetoliam  misit, 
maximeque  eos,  quod  erant  propinquae  regiones,  de 
rc  frumentaria  ut  providerent,  hortatus  est.  Cn.  Domi- 
tium Calvinum  cum  legionibus  duabus,  undecima  et 
duodecima,  et  equitibus  quingentis  inMacedoniam  pro- 
ficisci iubet:  cuius  provinciae  ab  ea  parte,  quae  li- 
bera adpellatur,  Menedemus,  princeps  earum  regionum, 
missus  legatus,  omnium  suorum  excellens  studium  pro- 
fitebatur. 

XXXV.  Ex  his  Calvisius,  primo  adventu  summa 
omnium  Aetolorum  receptus  voluntate,  praesidiis  ad- 
versariorum Calydone  et  Naupacto  reiectis,  omni  Aeto- 
lia potitus  est.  Cassius  in  Thessaliam  cum  legione  per- 
venit. Hic  quum  essent  factiones  duae,  varia  voluntate 
civitatum  utebatur.  Ilegesarelos,  veteris  homo  poten- 
tiae, Pompeianis  rebus  studebat : Preteus,  summae  no- 
bilitatis adolescens,  suis  ac  suorum  opibus  Caesarem 
enixe  iuvabat. 

XXXVI.  Eodemque  tempore  Domitius  in  Macedo- 
niam venit  et,  quum  ad  eum  frequentes  civitatum  lega- 
tiones convenire  coepissent,  nunciatum  est,  adesse  Sci- 
pionem cum  legionibus,  magna  et  opinione  et  fama 

omnium : nam  plerumque  in  novitate  fama  antecedit. 
Hic  nullo  in  loco  Macedoniae  moratus,  magno  impetu 
tetendit  ad  Domitium  et,  quum  ab  eo  millia  passuum 
viginti  abfuisset,  subito  se  ad  Cassium  Longinum  m 
Thessaliam  convertit.  Hoc  adeo  celeriter  fecit,  ut  simul 
adesse  et  venire  nunciaretur.  Et,  quo  iter  expeditius 
faceret,  M.  Favonium  ad  flumen  Haliacmonem,  quod 
Macedoniam  a Thessalia  dividit,  cum  cohortibus  octo 
praesidio  impedimentis  legionum  reliquit,  castellumque 
ibi  muniri  iussit.  Eodem  tempore  equitatus  regis  Cotys 
ad  castra  Cassii  advolavit,  qui  circum  Thessaliam  esse 
consueverat.  Tum  timore  perterritus  Cassius,  cognito 
Scipionis  adventu,  visisque  equitibus,  quos  Scipionis 
esse  arbitrabatur,  ad  montes  se  convertit,  qui  Thessa- 
liam cingunt,  atque  ex  his  locis  Ambraciam  versus  iter 
facere  coepit.  At  Scipionem,  properantem  sequi,  litterae 
sunt  consecutae  a M.  Favonio,  Domitium  cum  legionibus 
adesse,  neque  se  praesidium,  ubi  constitutus  esset,  siiie 
auxilio  Scipionis  tenere  posse.  Quibus  litteris  acceptis, 
consilium  Scipio  iterque  commutat ; Cassium  sequi  de- 
sistit, Favonio  auxilium  ferre  contendit.  Itaque  die  ac 
nocte  continuato  itinere  ad  eum  pervenit,  tam  opportuno 
tempore,  ut  simul  Domitiani  exercitus  pulvis  cernere- 
tur et  primi  antecursores  Scipionis  viderentur.  Ita  Cas- 
sio industria  Domitii,  Favonio  Scipionis  celeritas  salu- 
tem adtulit.  , . . 

XXXVII.  Scipio,  biduum  castris  stativis  moratus 

ad  flumen,  quod  inter  eum  et  Domitii  castra  fluebat, Ha- 
liacmonem tertio  die  prima  luce  exercitum  vado  trans- 
ducit  et,  castris  positis,  postero  die  mane  copias  ante 
frontem  castrorum  struit.  Domitius  tum  quoque  sidi 
dubitandum  non  putavit,  quin,  productis  legionibus, 
proelio  decertaret.  Sed,  quum  esset  inter  bina  castra 

campus  circiter  millium  passuum  sex,  Domitius  castris 
Scipionis  aciem  suam  subiecit:  ille  a vallo  non  disce- 
dere perseveravit:  attamen,  aegre  retentis  Domitianis 
militibus,  est  factum,  ne  proelio  contenderetur ; et  ma- 
xime, quod  rivus  difficilibus  ripis,  castris  Scipionis  sub- 
iectus,  progressus  nostrorum  impediebat.  Quorum  stu- 
dium alacritatemque  pugnandi  quum  cognovisset  Sci- 
pio, suspicatus  fore,  ut  postero  die  aut  invitus  dimicare 
cogeretur,  aut  magna  cum  infamia  castris  se  continere, 
qui  magna  exspectatione  venisset,  temere  progressus 
turpem  habuit  exitum  et  noctu,  ne  conclamatis  quidem 
vasis,  flumen  transit  atque  in  eandem  partem,  ex  qua  ve- 
nerat, redit  ibique  prope  flumen  edito  natura  loco  castra 
posuit.  Paucis  diebus  interpositis,  noctu  insidias  equi- 
tum collocavit,  quo  in  loco  superioribus  fere  diebus  no- 
stri pabulari  consueverant.  Et,  quum  quotidiana  con- 
suetudine Q.  Varus,  praefectus  equitum  Domitii,  venis- 
set, subito  illi  ex  insidiis  consurrexerunt:  sed  nostri 
fortiter  eorum  impetum  tulerunt  celeriterque  ad  suos 
quisque  ordines  rediit  atque  ultro  universi  in  hostes  im- 
petum fecerunt.  Ex  his  circiter  octoginta  interfectis,  re- 
liquis in  fugam  coniectis,  nostri,  duobus  amissis,  in  ca- 
stra se  receperunt. 

XXXVIII.  Ilis  rebus  gestis,  Domitius,  sperans  Sci- 
pionem ad  pugnam  elici  posse,  simulavit,  sese  angustiis 
rei  frumentariae  adductum  castra  movere;  vasisque 
militari  more  conclamatis,  progressus  millia  passuum 
tria,  loco  idoneo  et  occulto  omnem  exercitum  equitatum- 
que collocavit.  Scipio,  ad  insequendum  paratus,  equi- 
tatum magnamque  partem  levis  armaturae  ad  exploran- 
dum iter  Domitii  et  cognoscendum  praemisit.  Qui 
quum  essent  progressi  primacque  turmae  insidias  in- 
travissent, ex  fremitu  equorum  illata  suspicione,  ad 
Icl.  Caes.  Y 

suos  se  recipere  coeperunt:  quique  hos  sequebantur, 
celerem  eorum  receptum  conspicati,  restiterunt.  Nostri, 
cognitis  insidiis,  ne  frustra  reliquos  exspectarent,  duas 
nacti  [hostium]  turmas  exceperunt:  (in  his  fuit  M.  Opi- 
mius, praefectus  equitum)  reliquos  omnes  earum  tur- 
marum aut  interfecerunt,  aut  captos  ad  Domitium  per- 
duxerunt. 

XXXIX.  Deductis  orae  maritimae  praesidiis,  Cae- 
sar, ut  supra  demonstratum  est,  tres  cohortes  Orici  op- 
pidi tuendi  caussa  reliquit  iisdemque custodiam  navium 
longarum  transdidit,  quas  ex  Italia  transduxerat.  Huic 
officio  oppidoque  C.  Acilius  legatus  praeerat.  Is  naves 
nostras  interiorem  in  partem  post  oppidum  reduxit  et 
ad  terram  deligavit,  faucibusque  portus  navem  onera- 
riam submersam  obiecit  et  huic  alteram  coniunxit,  su-r 
per  qua  turrim  effectam  ad  ipsum  introitum  portus  op- 
posuit et  militibus  complevit  tuendamquo  ad  omnes  re- 
pentinos casus  transdidit. 

XL.  Quibus  cognitis  rebus,  Cn.  Pompeius  filius, 
qui  classi  Aegyptiae  praeerat,  ad  Oricum  venit,  submer- 
samque  navim,  remulco  multisque  contendens  funibus, 
adduxit ; atque  alteram  navem,  quae  erat  ad  custodiam 
ab  Acilio  posita,  pluribus  adgressus  navibus,  in  quibus 
ad  libram  fecerat  turres,  ut  ex  superiore  pugnans  loco, 
integrosque  semper  defatigatis  submittens,  et  reliquis 
partibus  simul  ex  terra  scalis  et  classe  moenia  oppidi 
tentans,  uti  adversariorum  manus  diduceret,  labore  et 
multitudine  telorum  nostros  vicit : defectisque  defenso- 
ribus, qui  omnes  scaphis  excepti  refugerant,  eam  na- 
vem expugnavit;  eodemquo  tempore  ex  altera  parte 
molem  tenuit  naturalem  obiectam,  quae  paene  insulam 
contra  oppidum  effecerat,  qua  quatuor  biremes,  sub- 
iectis  scutulis,  impulsas  vectibus  in  interiorem  partem 

transduxit.  Ila  ex  utraque  parte  naves  longas  adgres- 
sus,  quae  erant  deligatae  ad  terram  atque  inanes,  qua- 
tuor  ex  his  abduxit,  reliquas  incendit.  Hoc  confecto  ne- 
gotio, D.  Laelium  ab  Asiatica  classe  abductum  reliquit, 
qui  commeatus  Bullide  atque  Amantia  importari  in 
oppidum  prohibebat:  ipse,  Lissum  profectus,  naves 
onerarias  triginta,  a M.  Antonio  relictas,  intra  portum 
adgressus  omnes  incendit : Lissum  expugnare  conatus, 
defendentibus  civibus  Romanis,  qui  eius  conventus 
erant,  militibusque,  quos  praesidii  caussa  miserat  Cae- 
sar, triduum  moratus,  paucis  in  oppugnatione  amissis, 
re  infecta,  inde  discessit. 

XLI.  Caesar,  postquam  Pompeium  ad  Asparagium 
esse  cognovit,  eodem  cum  exercitu  profectus,  expugnato 
in  itinere  oppido  Parthinorum,  in  quo  Pompeius  prae- 
sidium habebat,  tertio  die  in  Macedoniam  ad  Pompeium 
pervenit,  iuxtaque  eum  castra  posuit  et  postridie,  edu- 
ctis omnibus  copiis,  acie  instructa,  decernendi  potesta- 
tem Pompeio  fecit.  Ubi  illum  suis  locis  se  tenere  ani- 
mum advertit,  reducto  in  castra  exercitu,  aliud  sibi 
consilium  capiundum  existimavit.  Itaque  postero  die 
omnibus  copiis,  magno  circuitu,  difficili  angustoque 
itinere,  Dyrrhachium  profectus  est,  sperans,  Pompeium 
aut  Dyrrhachium  compelli,  aut  ab  eo  intercludi  posse, 
quod  omnem  commeatum  totiusque  belli  adparatum  eo 
contulisset : ut  accidit.  Pompeius  enim,  primo  ignorans 
eius  consilium,  quod  diverso  ab  ea  regione  itinere  pro- 
fectum videbat,  angustiis  rei  frumentariae  compulsum 
discessisse  existimabat : postea,  per  exploratores  certior 
factus,  postero  die  castra  movit,  breviore  itinere  se  oc- 
currere ei  posse  sperans.  Quod  fore  suspicatus  Caesar 
militesque  adhortatus,  ut  aequo  animo  laborem  ferrent, 
parva  parte  noctis  itinere  intermisso,  mane  Dyrrhachium 

venit,  quumprimjim  agmen  Pompeii  procul  cerneretur, 
atque  ibi  castra  posuit. 

XLII.  Pompeius,  interclusus  Dyrrhachio,  ubi  pro- 
positum tenere  non  potuit,  secundo  usus  consilio,  edito 
loco,  qui  adpellatur  Petra,  aditumque  habet  navibus 
mediocrem  atque  eas  a quibusdam  protegit  ventis, 
castra  communit.  Eo  partem  navium  longarum  conve- 
nire, frumentum  commeatumque  ab  Asia  atque  omni- 
bus regionibus,  quas  tenebat,  comportari  imperat. 
Caesar,  longius  bellum  ductum  iri  existimans,  et  de 
Italicis  commeatibus  desperans,  quod  tanta  diligentia 
omnia  litora  a Pompeianis tenebantur,  classesqueipsius, 
quas  hieme  in  Sicilia,  Gallia,  Italia  fecerat,  morabantur, 
in  Epirum  rei  frumentariae  caussa  Q.  Titium  et  L.  Ca- 
nuleium  legatum  misit : quodque  hae  regiones  aberant 
longius,  locis  cortis  horrea  constituit,  vecturasque  fru- 
menti finitimis  civitatibus  descripsit;  item  Lisso  Par- 
thinisque  et  omnibus  castellis,  quod  esset  frumenti, 
conquiri  iussit.  Id  erat  perexiguum,  quum  ipsius  agri 
natura,  quod  sunt  loca  aspera  et  montuosa  ac  plerum- 
que frumento  utuntur  importato ; tum  quod  Pompeius 
haec  providerat  et  superioribus  diebus  praedae  loco 
Parthinos  habuerat,  frumentumque  omne  conquisitum, 
spoliatis  effossisque  eorum  domibus,  per  equites  com- 
portarat. 

XLIII.  Quibus  rebus  cognitis,  Caesar  consilium 
capit  ex  loci  natura.  Erant  enim  circum  castra  Pompeii 
permulti  editi  atque  asperi  colles : hos  primum  praesi- 
diis tenuit  castellaque  ibi  communiit.  Inde,  ut  loci  cu- 
iusque natura  ferebat,  ex  castello  in  castellum  perducta 
munitione,  circumvallare  Pompeium  instituit:  haec 
spectans,  quod  angusta  re  frumentaria  utebatur,  quod- 
quePompeius multitudine  equitum  valebat,  quo  minore 

periculo  undique  frumentum  commeatumque  exercitui 
supportare  posset;  simul,  uti  pabulatione  Pompeium 
prohiberet  equitatumque  eius  ad  rem  gerendam  inu- 
tilem efficeret;  tertio,  ut  auctoritatem,  qua  ille  maxime 
apud  exieras  nationes  niti  videbatur,  minueret;  quum 
fama  per  orbem  terrarum  percrebuisset,  illum  a Caesare 
obsideri,  neque  audere  proelio  dimicare. 

XLIV.  Pompeius  neque  a mari  Dyrrhachioque  dis- 
cedere volebat,  quod  omnem  adparatum  belli,  tela, 
arma,  tormenta  ibi  collocaverat,  frumentumque  exerci- 
tui navibus  supportabat;  neque  munitiones  Caesaris 
prohibere  poterat,  nisi  proelio  decertare  vellet,  quod  eo 
tempore  statuerat  non  esse  faciendum.  Relinquebatur, 
ut,  extremam  rationem  belli  sequens,  quam  plurimos 
colles  occuparet,  et  quam  latissimas  regiones  praesidiis 
teneret,  Caesarisque  copias,  quam  maxime  posset,  dis- 
tineret: id  quod  accidit.  Castellis  enim  quatuor  et 
viginti  effectis,  quindecim  millia  passuum  circuitu  am- 
plexus, hoc  spatio  pabulabatur ; multaque  erant  intra 
eum  locum  manu  sata,  quibus  interim  iumenta  pasce- 
ret. Atque  ut  nostri,  [qui]  perpetuas  munitiones  habe- 
bant, perductas  ex  castellis  in  proxima  castella,  ne  quo 
loco  erumperent  Pompeiani  et  nostros  post  tergum  ado- 
rirentur, [timebant] : ita  illi  interiore  spatio  perpetuas 
munitiones  efficiebant,  ne  quo  loco  nostri  intrare  atque 
ipsos  a tergo  circumvenire  possent.  Sed  illi  operibus 
vincebant,  quod  et  numero  militum  praestabant,  et 
interiore  spatio  minorem  circuitum  habebant.  Quae 
quum  erant  loca  Caesari  capienda,  etsi  prohibere  Pom- 
peius lotis  copiis  et  dimicaro  non  constituerat:  tamen 
suis  locis  sagittarios  funditoresque  mittebat,  quorum 
magnum  habebat  numerum,  multique  ex  nostris  vul- 
nerabantur, maguusquo  incesserat  timor  sagittarum 

atque  omnes  fere  milites  aut  ex  coactis , aut  ex  cento- 
nibus, aut  ex  coriis  tunicas  aut  tegimenta  fecerant, 
quibus  tela  vitarent. 

XLV.  In  occupandis  praesidiis  magna  vi  uterque 
nitebatur,  Caesar,  ut  quam  angustissime  Pompeium 
contineret;  Pompeius,  ut  quam  plurimos  colles  quam 
maximo  circuitu  occuparet : crebraque  ob  eam  caussam 
proelia  fiebant.  In  his  quum  legio  Caesaris  nona  prae- 
sidium quoddam  occupavisset  et  munire  coepisset; 
huic  loco  propinquum  et  contrarium  collem  Pompeius 
occupavit  nostrosquc  opere  prohibere  coepit:  et,  quum 
una  ex  parte  prope  aequum  aditum  haberet,  primum 
sagittariis  funditoribusque  circumiectis , postea  levis 
armaturae  magna  multitudine  missa,  tormentisque  pro- 
latis, munitiones  impediebat : neque  erat  facile  nostris, 
uno  tempore  propugnare  et  munire.  Caesar,  quum  suos 
ex  omnibus  partibus  vulnerari  videret,  recipere  se  i us- 
sit et  loco  excedere.  Erat  per  declive  receptus:  illi 
autem  hoc  acrius  instabant , neque  regredi  nostros  pa- 
tiebantur, quod  timore  adducti  locum  relinquere  vide- 
bantur. Dicitur  eo  tempore  glorians  apud  suos  Pom- 
peius dixisse,  non  recusare  se,  quin  nullius  tisus  impe- 
rator existimaretur,  si  sine  maximo  detrimento  legiones 
Caesaris  sese  recepissent  inde,  quo  temere  essent  pro- 
gressae. 

XLVI.  Caesar,  receptui  suorum  timens,  crates  ad 
extremum  tumulum  contra  hostem  proferri  et  adversas 
locari : intra  has  mediocri  latitudine  fossam,  tectis  mi- 
litibus, obduci  iussit  locumque  in  omnes  partes  quam 
maxime  impediri : ipse  idoneis  locis  funditores  instru- 
xit, ut  praesidio  nostris  se  recipientibus  essent.  His 
rebus  completis,  legiones  reduci  iussit.  Pompeiani  hoc 
insolentius  atque  audacius  nostros  premere  et  instare 

coeperunt  cratesque,  pro  munitione  obiectas,  propule- 
runt, ut  fossas  transscenderent.  Quod  quum  animad- 
vertisset Caesar,  veritus,  ne  non  reducti,  sed  reiecti 
viderentur,  maiusque  detrimentum  caperetur,  a medio 
fere  spatio  suos  per  Antonium,  qui  ei  legioni  praeerat, 
cohortatus,  tuba  signum  dari  atque  in  hostes  impetum 
fieri  iussit.  Milites  legionis  nonae  subito  conspirati  pila 
coniecerunt  et,  ex  inferiore  loco  adversus  clivum  inci- 
tati cursu,  praecipites  Pompeianos  egerunt  et  terga  ver- 
tere coegerunt : quibus  ad  recipiendum  crates  directae 
longuriique  obiecti  et  institutae  fossae  magno  impedi- 
mento fuerunt.  Nostri  vero,  qui  satis  habebant  sine 
detrimento  discedere,  compluribus  interfectis,  quinque 
omnino  suorum  amissis,  quietissime  se  receperunt, 
paulloque  citra  eum  locum  morati,  aliis  comprehensis 
collibus,  munitiones  perfecerunt. 

XLVII.  Erat  nova  et  inusitata  belli  ratio,  quum  tot 
castellorum  numero,  tantoque  spatio  et  tantis  munitio- 
nibus et  toto  obsidionis  genere,  tum  etiam  reliquis 
rebus.  Nam,  quicumque  alterum  obsidere  conati  sunt, 
perculsos  atque  infirmos  hostes  adorti,  aut  proelio  su- 
peratos, aut  aliqua  offensione  permotos  continuerunt, 
quum  ipsi  numero  militum  equitumque  praestarent: 
caussa  autem  obsidionis  haec  fere  esse  consuevit,  ut 
frumento  hostes  prohibeantur.  At  contra  integras  atque 
incolumes  copias  Caesar  inferiore  militum  numero  con- 
tinebat; quum  illi  omnium  rerum  copia  abundarent: 
quotidie  enim  magnus  undique  navium  numerus  con- 
veniebat, quae  commeatum  supportarent ; neque  ullus 
flare  ventus  poterat,  quin  aliqua  ex  parte  secundum 
cursum  haberent.  Ipse  autem,  oonsumtis  omnibus 
longe  lateque  frumentis,  summis  erat  in  angustiis : sed 
tamen  haec  singulari  patientia  milites  ferebant.  Recor- 

dabantur  enim,  eadem  se  superiore  anno  in  Hispania 
perpessos,  labore  et  patientia  maximum  bellum  confe- 
cisse : meminerant , ad  Alesiam  magnam  se  inopiam 
perpessos,  multo  etiam  maiorem  ad  Avaricum,  maxi- 
marum se  gentium  victores  discessisse.  Non,  illis  hor- 
deum quum  daretur,  non  legumina  recusabant:  pecus 
vero,  cuius  rei  summa  erat  ex  Epiro  copia,  magno  in 
honore  habebant. 

XLVIII.  Est  etiam  genus  radicis  inventum  ab  iis, 
qui  fuerant  cum  Valerio,  quod  adpellatur  chara,  quod 
admixtum  lacte  multum  inopiam  levabat.  Id  ad  simili- 
tudinem panis  efficiebant.  Eius  erat  magna  copia.  Ex 
hoc  effectos  panes,  quum  in  colloquiis  Pompeiani  famem 
nostris  obiectarent,  vulgo  in  eos  iaciebant,  ut  spem 
eorum  minuerent. 

XLIX.  Iamque  frumenta  maturescere  incipiebant 
atque  ipsa  spes  inopiam  sustentabat,  quod  celeriter  se 
habituros  copiam  confidebant:  crebraeque  voces  mili- 
tum in  vigiliis  colloquiisque  audiebantur,  prius  se  cor- 
tice ex  arboribus  victuros,  quam  Pompeium  e manibus 
dimissuros.  Libenter  etiam  ex  perfugis  cognoscebant, 
equos  eorum  vix  tolerari,  reliqua  vero  iumenta  interis- 
se ; uti  autem  ipsos  valetudine  non  bona,  quum  angu- 
stiis loci,  et  odore  tetro  ex  multitudine  cadaverum, 
ot  quotidianis  laboribus,  insuetos  operum,  tum  aquae 
summa  inopia  adfectos:  omnia  enim  flumina  atque 
omnes  rivos,  qui  ad  mare  pertinebant,  Caesar  aut  aver- 
terat, aut  magnis  operibus  obstruxerat.  Atque,  ut  erant 
loca  montuosa  et  ad  specus  angustiae  vallium,  has 
sublicis  in  terram  demissis  praesepserat  terramque  ad- 
gesserat,  ut  aquam  continerent.  Itaque  illi  necessario 
loca  sequi  demissa  ac  palustria  et  puteos  fodere  coge- 
bantur : atque  hunc  laborem  ad  quotidiana  opera  adde- 

bant:  qui  tamen  fontes  a quibusdam  praesidiis  aberant 
longius  et  celeriter  aestibus  exarescebant.  At  Caesaris 
exercitus  optima  valetudine  summaque  aquae  copia  ute- 
batur; tum  commeatus  omni  genere  praeter  frumentum 
abundabat:  quibus  quotidie  melius  succedere  tempus, 
maioremque  spem  maturitate  frumentorum  proponi 
videbant. 

L.  In  novo  genere  belli  novae  ab  utrisque  bellandi 
rationes  repcriebantur.  Illi,  quum  animum  advertis- 
sent ex  ignibus,  nocte  cohortes  nostras  ad  munitiones 
excubare,  silentio  adgressi  universas  intra  multitudi- 
nem sagittas  coniiciebant  et  se  confestim  ad  suos  reci- 
piebant. Quibus  rebus  nostri,  usu  docti,  haec  reperie- 
bant  remedia,  ut  alio  loco  ignes  facerent,  [alio  excuba- 
rent]. * * * 

LI.  Interim  certior  factus  P.  Sulla,  quem  discedens 
castris  praefecerat  Caesar,  auxilio  cohorti  venit  cum 
legionibus  duabus,  cuius  adventu  facile  sunt  repulsi 
Pompeiani.  Neque  vero  conspectum  aut  impetum  no- 
strorum tulerunt;  primisquo  deiectis,  reliqui  se  verte- 
runt et  loco  cesserunt.  Sed  insequentes  nostros,  ne  lon- 
gius prosequerentur,  Sulla  revocavit.  At  plerique  exi- 
stimant, si  acrius  insequi  voluisset,  bellum  eo  dio 
potuisse  finiri.  Cuius  consilium  reprehendendum  non 
videtur:  aliae  enim  sunt  legati  partes,  aliae  imperato- 
ris: alter  omnia  agere  ad  praescriptum,  alter  libere  ad 
summam  rerum  consulere  debet.  Sulla,  a Caesare  ca- 
stris relictus,  liberatis  suis,  hoc  fuit  contentus,  neque 
proelio  decertare  voluit,  (quae  res  tamen  fortasse  ali- 
quem reciperet  casum)  ne  imperatorias  sibi  partes  sum- 
sisse  videretur.  Pompeianis  magnam  res  ad  receptum 
difficultatem  adferebat.  Nam,  ex  iniquo  progressi  loco, 
in  summo  constiterant:  si  per  declivo  sese  reciperent, 

nostros  ex  superiore  insequentes  loco  verebantur : ne- 
que multum  ad  solis  occasum  supererat  temporis : spe 
enim  conficiendi  negotii  prope  in  noctem  rem  duxerant. 
Ita,  necessario  atque  ex  tempore  capto  consilio,  Pom- 
peius tumulum  quemdam  occupavit,  qui  tantum  aberat 
a nostro  castello,  ut  telum  tormentumve  missum  adigi 
non  posset.  Hoc  consedit  loco  atque  eum  communiit 
omnesque  ibi  copias  continuit. 

LII.  Eodem  tempore  duobus  praeterea  locis  pu- 
gnatum est:  nam  plura  castella  Pompeius  pariter,  dis- 
tinendae manus  caussa,  tentaverat,  ne  ex  proximis 
praesidiis  succurri  posset.  Uno  loco  Volcatius  Tullus 
impetum  legionis  sustinuit  cohortibus  Iribus  atque 
eam  loco  depulit;  altero  Germani,  munitiones  nostras 
egressi,  compluribus  interfectis,  sese  ad  suos  incolumes 
receperunt. 

LUI.  Ita  uno  die  sex  proeliis  factis,  tribus  ad  Dyr- 
rhachium, tribus  ad  munitiones,  quum  horum  omnium 
ratio  haberetur,  ad  duorum  millium  numero  ex  Pom- 
peianis  cecidisse  reperiebamus , evocatos  centuriones- 
que complures.  In  eo  fuit  numero  Valerius  Flaccus,  L. 
filius , eius , qui  praetor  Asiam  obtinuerat : signaque 
sunt  sex  militaria  relata.  Nostri  non  amplius  viginti 
omnibus  sunt  proeliis  desiderati.  Sed  in  castello  nemo 
fuit  omnino  militum,  quin  vulneraretur;  quatuorque 
ex  una  cohorte  centuriones  oculos  amiserunt.  Et,  quum 
laboris  sui  periculique  testimonium  adferre  vellent, 
millia  sagittarum  circiter  triginta,  in  castellum  come- 
cta,  Caesari  renumeraverunt:  scutoque  ad  eum  relato 
Scaevae  centurionis,  inventa  sunt  in  eo  foramina  CXa  . 
Quem  Caesar,  ut  erat  de  se  meritus  et  de  republica. 
donatum  millibus  ducentis  [aeris],  ab  octavis  ordinibus 
ad  primum  pilum  se  transducere  pronunciavit : eius 

enim  opera  castellum  magna  ex  parte  conservatum 
esse  constabat : cohortemque  postea  duplici  stipendio, 
frumento,  veste  et  aliis  militaribus  donis  amplissime 
donavit. 

LIV.  Pompeius,  noctu  magnis  additis  munitioni- 
bus, reliquis  diebus  turres  exstruxit  et,  in  altitudinem 
pedum  quindecim  effectis  operibus,  vineis  eam  partem 
castrorum  obtexit;  et,  quinque  intermissis  diebus, 
alteram  noctem  subnubilam  nactus,  obstructis  omnibus 
castrorum  portis  et  ad  impediendum  obiectis,  tertia 
inita  vigilia,  silentio  exercitum  eduxit  et  se  in  antiquas 
munitiones  recepit. 

LV.  Aetolia,  Acarnania,  Amphilochis  per  Cassium 
Longinum  et  Calvisium  Sabinum,  ut  demonstravimus, 
receptis,  tentandam  sibi  Achaiam  ac  paullo  longius  pro- 
grediendum existimabat  Caesar.  Itaque  eo  Fufium  Ca- 
lenum misit  et  Q.  Sabinum  et  Cassium  cum  cohortibus 
adiungit.  Quorum  cognito  adventu,  Rutilius  Lupus, 
qui  Achaiam,  missus  a Pompeio,  obtinebat,  Isthmum 
praemunire  instituit,  ut  Achaia  Fufium  prohiberet. 
Calenus  Delphos,  Thebas  et  Orchomenum  voluntate 
ipsarum  civitatum  recepit,  nonnullas  urbes  per  vim 
expugnavit,  reliquas  civitates,  circummissis  legationi- 
bus, amicitia  Caesari  conciliare  studebat.  In  his  rebus 
fere  erat  Fufius  occupatus. 

LVI.  Omnibus  deinceps  diebus  Caesar  exercitum  in 
aciem  aequum  in  locum  produxit,  si  Pompeius  proelio 
decertare  vellet,  ut  paene  castris  Pompeii  legiones,  subii- 
ceret:  tantumque  a vallo  eius  prima  acies  aberat,  uti 
ne  in  eam  telum  tormentum  ve  adigi  posset.  Pompeius 
autem,  ut  famam  et  opinionem  hominum  teneret,  sic 
pro  castris  exercitum  constituebat,  ut  tertia  acies  val- 

lum  contingeret;  omnis  quidem  instructus  exercitus 
telis  ex  vallo  abiectis  protegi  posset. 

LVH.  Haec  quum  in  Achaia  atque  apud  Dyrrha- 
chium gererentur,  Scipionemque  in  Macedoniam  venisse 
constaret,  non  oblitus  pristini  instituti  Caesar,  mittit  ad 
eum  A.  Clodium,  suum  atque  illius  familiarem,  quem, 
ab  illo  transditum  initio  et  commendatum,  in  suorum 
necessariorum  numero  habere  instituerat.  Huic  dat 
litteras  mandataque  ad  eum,  quorum  haec  erat  summa: 
sese  omnia  de  pace  expertum:  nihil  adhuc  arbitrari 
factum  vitio  eorum,  quos  esse  auctores  eius  rei  voluisset, 
quod  sua  mandata  perferre  non  opportuno  tempore  ad 
Pompeium  vererentur.  Scipionem  ea  esse  auctoritate,  ut 
non  solum  libere,  quae  probasset,  exponere,  sed  etiam 
magna  ex  parte  compellere  atque  errantem  regere  pos- 
set: pracesse  autem  suo  nomine  exercitui,  ut,  praeter 
auctoritatem,  vires  quoque  ad  coercendum  haberet:  quod 
si  fecisset,  quietem  Italiae,  pacem  provinciarum,  salutem 
imperii  uni  omnes  acceptam  relaturos.  Haec  ad  eum 
mandata  Clodius  refert.  Ac  primis  diebus,  ut  videba- 
tur, libenter  auditus,  reliquis  ad  colloquium  non  ad- 
mittitur; castigato  Scipione  a Favonio,  ut  postea  confe- 
cto bello  reperiebamus : iufectaque  re  sese  ad  Caesarem 
recepit. 

LVHI.  Caesar,  quo  facilius  equitatum  Pompeianum 
ad  Dyrrhachium  contineret  et  pabulatione  prohiberet, 
aditus  duos,  quos  esse  angustos  demonstravimus,  ma- 
gnisoperibus  praemunivit,  castellaque  his  locis  posuit. 
Pompeius,  ubi  nihil  profici  equitatu  cognovit,  paucis 
intermissis  diebus,  rursum  eum  navibus  ad  se  intra 
munitiones  recipit.  Erat  summa  inopia  pabuli,  adeo  ut 
foliis  ex  arboribus  strictis  et  teneris  arundinum  radici- 
buscontusis  equos  alerent : frumenta  enim,  quae  fue- 

rant  intra  munitiones  sata,consumserant,  et  cogebantur 
Corcyra  atque  Acarnania,  longo  interiecto  navigationis 
spatio,  pabulum  supportare:  quoque  erat  eius  rei  mi- 
nor copia,  hordeo  adaugere  atque  his  rationibus  equi- 
tatum tolerare.  Sed,  pdfetquam  non  modo  hordeum 
pabulumque  omnibus  locis  herbaeque  desectae,  sed 
etiam  fructus  ex  arboribus  deficiebant,  corruptis  equis 
macie,  conandum  sibi  aliquid  Pompeius  de  eruptione 
existimavit. 

LIX.  Erant  apud  Caesarem  ex  equitum  numero 
Allobroges  duo  fratres,  Roscillus  et  Aegus,  Adbucilli 
filii,  qui  principatum  in  civitate  multis  annis  obtinue- 
rat, singulari  virtute  homines,  quorum  opera  Caesar 
omnibus  Gallicis  bellis  optima  fortissimaque  erat  usus. 
His  domi  ob  has  caussas  amplissimos  magistratus  man- 
daverat atque  eos  extra  ordinem  in  senatum  legendos 
curaverat,  agrosque  in  Gallia  ex  hostibus  captos  prae- 
miaque rei  pecuniariae  magna  tribuerat  locupletesque 
ex  egentibus  fecerat.  Hi  propter  virtutem  non  solum 
apud  Caesarem  in  honore  erant,  sed  etiam  apud  exer- 
citum cari  habebantur:  sed  freti  amicitia  Caesaris,  et 
stulta  ac  barbara  adrogantia  elati,  despiciebant  suos 
stipendiumque  equitum  fraudabant  et  praedam  omnem 
domum  avertebant.  Quibus  illi  rebus  permoti  universi 
Caesarem  adierunt  palamque  de  eorum  iniuriis  sunt 
questi ; et  ad  cetera  addiderunt,  falsum  ab  his  equitum 
numerum  deferri,  quorum  stipendium  averterent. 

LX.  Caesar  neque  tempus  illud  animadversionis 
esse  existimans,  et  multa  virtuti  eorum  concedens,  jem 
totam  distulit;  illos  secreto  castigavit,  quod  quaestu 
equites  haberent ; monuitque,  ut  ex  sua  amicitia  omnia 
exspectarent  et  ex  praeteritis  suis  officiis  reliqua  spera- 
rent. Magnam  tamen  haec  ros  illis  offensionem  et  con- 

temtionem  ad  omnes  adtulit:  idque  ita  esse,  quum  ex 
al  iorum  obiectationibus,  tum  etiam  ex  domestico  iudicio 
atque  animi  conscientia  intellegebant.  Quo  pudore  ad- 
ducti et  fortasse  non  se  liberari,  sed  in  aliud  tempus 
reservari  arbitrati,  discedere  ab  nobis  et  novam  tentare 
fortunam  novasque  experiri  amicitias  constituerunt: 
et  cum  paucis  collocuti  clientibus  suis,  quibus  tantum 
facinus  committere  audebant,  primum  conati  sunt, 
praefectum  equitum,  C.  Volusenum,  interficere,  ut 
postea,  bello  confecto,  cognitum  est;  ut  cum  munero 
aliquo  perfugisse  ad  Pompeium  viderentur.  Postquam 
id  difficilius  visum  est,  neque  facultas  perficiendi  daba- 
tur, quam  maximas  potuerunt  pecunias  mutuati,  pro- 
inde ac  suis  satisfacere  et  fraudata  restituere  vellent, 
multis  coemtis  equis,  ad  Pompeium  transierunt  cum  iis, 
quos  sui  consilii  participes  habebant. 

LXI.  Quos  Pompeius,  quod  erant  honesto  loco  nati 
et  instructi  liberaliter  magnoque  comitatu  et  multis  iu- 
mentis  venerant,  virique  fortes  habebantur  et  in  honore 
apud  Caesarem  fuerant,  quodque  fiovum  et  praeter  con- 
suetudinem acciderat,  omnia  sua  praesidia  circumduxit 
atque  ostentavit:  nam  ante  id  tempus  nemo  aut  miles 
aut  eques  a Caesare  ad  Pompeium  transierat,  quum 
paene  quotidie  a Pompeio  ad  Caesarem  perfugerent, 
vulgo  vero  universi  in  Epiro  atque  Aetolia  conscripti 
milites,  earumque  regionum  omnium,  quae  a Caesare 
tenebantur.  Sed  hi,  cognitis  omnibus  rebus ; seu  quid 
in  munitionibus  perfectum  non  erat,  seu  quid  a peritio- 
ribqp  rei  militaris  desiderari  videbatur ; temporibusque 
rerum  et  spatiis  locorum  et  custodiarum  viribus  ac  dili- 
gentia animadversa,  prout  cuiusquo  eorum,  qui  nego- 
tiis praeerant,  aut  natura  aut  studium  ferebat,  haec  ad 
Pompeium  omnia  detulerant. 

LXII.  Quibus  ille  cognitis,  eruptionisquo  iam  ante 
capto  consilio,  ut  demonstratum  est,  tegimenta  galeis 
milites  ex  viminibus  facere  atque  aggerem  comportare 
iubet.  His  paratis  rebus,  magnum  numerum  levis  ar- 
maturae et  sagittariorum  aggeremque  omnem  noctu  in 
scaphas  et  naves  actuarias  imponit  et  de  media  nocte 
cohortes  sexaginta,  ex  maximis  castris  praesidiisque 
deductas,  ad  eam  partem  munitionum  ducit,  quae  per- 
tinebant ad  mare,  longissimeque  a maximis  castris 
Caesaris  aberant.  Eodem  naves,  quas  demonstravimus 
aggere  et  levis  armaturae  militibus  completas,  quasque 
ad  Dyrrhachium  naves  longas  habebat,  mittit  et,  quid  a 
quoque  fieri  velit,  praecipit.  Ad  eas  munitiones  Caesar 
Lentulum  Marcellinum  quaestorem  cum  legione  nona 
positum  habebat.  Huic,  quod  valetudine  minus  com- 
moda utebatur,  Fulvium  Postumum  adiutorem  sub- 
miserat. 

LXIII.  Erat  eo  loco  fossa  pedum  quindecim  et  val- 
lus contra  hostem  in  altitudinem  pedum  decem,  tan- 
tumdemque  eius  valli  agger  in  latitudinem  patebat.  Ab 
eo,  intermisso  spatio  pedum  sexcentorum,  alter  conver- 
sus in  contrariam  partem  erat  vallus,  humiliore  paullo 
munitione : hoc  enim  superioribus  diebus  timens  Cae- 
sar, ne  navibus  nostri  circumvenirentur,  duplicem  eo 
loco  fecerat  vallum,  ut,  si  ancipiti  proelio  dimicaretur, 
posset  resisti.  Sed  operum  magnitudo  et  continens 
omnium  dierum  labor,  quod  millia  passuum  in  circuitu 
septemdecim  munitione  erat  complexus,  perficiendi 
spatium  non  dabat.  Itaque  contra  mare  transversum 
vallum,  qui  has  duas  munitiones  contingeret,  nondum 
perfecerat.  Quae  res  nota  erat  Pompeio,  delata  per 
Allobrogas  perfugas,  magnumque  nostris  adtulit  in- 
commodum. Nam,  ut  ad  mare  nostrae  cohortes  nonae 

legionis  excubaverant,  accessere  subito  prima  luce  Pom- 
peiam exercitus,  novusque  eorum  adventus  exstitit; 
simul  ex  navibus  circumvecti  milites  in  exteriorem 
vallum  tela  iaciebant,  fossaeque  aggere  complebantur  : 
et  legionarii  interioris  munitionis  defensores,  scalis 
admotis,  tormentis  cuiusque  generis  telisque  terrebant; 
magnaque  multitudo  sagittariorum  ab  utraque  parte 
circumfundebatur.  Multum  autem  ab  ictu  lapidum, 
quod  unum  nostris  erat  telum , viminea  tegimenta 
galeis  imposita  defendebant.  Itaque,  quum  omnibus 
rebus  nostri  premerentur  atque  aegre  resisterent ; ani- 
madversum est  vitium  munitionis,  quod  supra  demon- 
stratum est,  atque  inter  duos  vallos,  qua  perfectum  opus 
non  erat,  per  mare  navibus  expositi  in  adversos  nostros 
impetum  fecerunt  atque  ex  utraque  munitione  deiectos 
terga  vertere  coegerunt. 

LXIV . Hoc  tumultu  nunciato,  Marcellinus  cohortes 
subsidio  nostris  laborantibus  submittit;  quae  ex  castris 
fugientes  conspicatae,  neque  illos  suo  adventu  confir- 
mare potuerunt,  neque  ipsae  hostium  impetum  tule- 
runt. Itaque,  quodcumque  addebatur  subsidio,  id, 
corruptum  timore  fugientium,  terrorem  et  periculum 
augebat:  hominum  enim  multitudine  receptus  impe- 
diebatur. In  eo  proelio,  quum  gravi  vulnere  esset  ad- 
fectus  aquilifer,  et  a viribus  deficeretur,  conspicatus 
equites  nostros,  hanc  ego,  inquit,  et  vivus  multos  per 
annos  magna  diligentia  defendi,  et  nunc  moriens  eadem 
fide  Caesari  restituo.  Nolite,  obsecro,  committere,  quod 
ante  in  exercitu  Caesaris  non  accidit,  ut  rei  militaris 
dedecus  admittatur,  incolumemque  ad  eum  referte.  Hoc 
casu  aquila  conservatur,  omnibus  primae  cohortis  cen- 
turionibus interfectis,  praeter  principem  priorem. 

LXV . Iamque  Pompeiani,  magna  caede  nostrorum, 

castris  Marcellini  adpropinquabant,  non  mediocri  ter- 
rore illato  reliquis  cohortibus:  et  M.  Antonius,  qui 
proximum  locum  praesidiorum  tenebat,  ea  re  nunciata, 
cum  cohortibus  duodecim  descendens  ex  loco  superiore 
cernebatur.  Cuius  adventus  Pompeianos  compressit 
nostrosque  firmavit,  ut  se  ex  maximo  timore  collige- 
rent. Neque  mullo  post  Caesar,  significatione  per  ca- 
stella fumo  facta,  ut  erat  superioris  temporis  consuetu- 
do, deductis  quibusdam  cohortibus  ex  praesidiis,  eodem 
venit.  Qui,  cognito  detrimento,  quum  animadvertisset, 
Pompeium  extra  munitiones  egressum,  castra  secun- 
dum mare,  ut  libere  pabulari  posset,  nec  minus  aditum 
navibus  haberet,  commutata  ratione  belli,  quoniam 
propositum  non  tenuerat,  iuxta  Pompeium  munire 
iussit. 

LXVI.  Qua  perfecta  munitione,  animadversum  est 
ab  speculatoribus  Caesaris,  cohortes  quasdam,  quod 
instar  legionis  videretur,  esse  post  silvam  et  in  vetera 
castra  duci.  Castrorum  hic  situs  erat.  Superioribus 
diebus,  nona  Caesaris  legio  quum  se  obiecisset  Pompe- 
ianis  copiis  atque  opera,  ut  demonstravimus,  circum* 
muniret,  castra  eo  loco  posuit.  Ilaec  silvam  quamdam 
contingebant,  neque  longius  a mari  passibus  quadrin- 
gentis aberant.  Post,  mutato  consilio  quibusdam  de 
caussis,  Caesar  paullo  ultra  eum  locum  castra  transtu- 
lit: paucisque  intermissis  diebus  eadem  haec  Pompe- 
ius occupaverat  et,  quod  eo  loco  plures  erat  legiones 
habiturus,  relicto  interiore  vallo,  maiorem  adiecerat 
munitionem.  Ita  minora  castra,  inclusa  maioribus, 
castelli  atque  arcis  locum  obtinebant.  Item  ab  angulo 
castrorum  sinistro  munitionem  ad  flumen  perduxerat, 
circiter  passus  quadringentos,  quo  liberius  ac  sine  peri- 
culo milites  aquarentur:  sed  is  quoque,  mutato  consilio 
Iul.  Caes.  Z 

quibusdam  de  caussis,  quas  commemorari  necesse  non 
est,  eo  loco  excesserat.  Ita  complures  dies  manserant  ca- 
stra : munitiones  quidem  integrae  omnes  erant. 

LXVII.  Eo,  signo  legionis  illato,  speculatores  Cae- 
sari renunciarunt.  Hoc  idem  visum  ex  superioribus  qui- 
busdam castellis  confirmaverant.  Is  locus  aberat  a no- 
vis Pompeii  castris  circiter  passus  quingentos.  Hanc  le- 
gionem sperans  Caesar  se  opprimere  posse,  et  cupiens 
eius  diei  detrimentum  sarcire,  reliquit  in  opere  ooliortes 
duas,  quae  speciem  munitionis  praeberent : ipse  diverso 
itinere,  quam  potuit  occultissime,  reliquas  cohortes, 
numero  tres  et  triginta,  in  quibus  erat  legio  nona,  mul- 
tis amissis  centurionibus,  derainutoquo  militum  nu- 
mero, ad  legionem  Pompeii  castraque  minora  duplici 
acie  eduxit.  Neque  eum  prima  opinio  fefellit.  Nam  et 
pervenit  prius,  quam  Pompeius  sentire  posset : et,  ta- 
metsi erant  munitiones  castrorum  magnae,  tamen  sini- 
stro cornu,  ubi  erat  ipse,  celeriter  adgressus  Pompeia- 
nos  ex  vallo  deturbavit.  Erat  obiectus  portis  ericius.  Hic 
paullisper  est  pugnatum,  quum  irrumpere  nostri  cona- 
rentur, illi  castra  defenderent,  fortissime  T.  Pulfione, 
cuius  opera  proditum  exercitum  C.  Antonii  demonstra- 
vimus, e loco  propugnante.  Sed  tamen  nostri  virtute  vi- 
cerunt : excisoque  ericio,  primo  in  maiora  castra,  post 
etiam  in  castellum,  quod  erat  inclusum  maioribus  ca- 
stris, irruperunt  et,  quod  eo  pulsa  legio  sese  receperat, 
nonnullos  ibi  repugnantes  interfecerunt. 

LXVHI.  Sed  fortuna,  quae  plurimum  potest,  quum 
in  reliquis  rebus,  tum  praecipue  in  bello,  parvis  mo- 
mentis magnas  rerum  commutationes  efficit:  ut  tum 
accidit.  Munitionem,  quam  perlinere  a castris  ad  flumen 
supra  demonstravimus,  dextri  Caesaris  cornu  cohortes, 
ignorantia  loci,  sunt  secutae,  quum  portam  quaererent 

castrorumque  eam  munitionem  esse  arbitrarentur . Quod 
quum  esset  animadversum,  coniunctam  esse  flumini; 
prorutis  his  munitionibus,  defendente  nullo,  trans- 
scenderunt  omnisque  noster  equitatus  eas  cohortes  est 

secutus  * • • 

LXIX.  Interim  Pompeius,  hac  satis  longa  inlenecta  ^ 

mora,  et  re  nunciata,  quintam  legionem,  ab  opere  de- 
ductam, subsidio  suis  duxit:  eodemque  tempore  equi- 
tatus eius  nostris  equitibus  adpropinquabat,  et  acies  in- 
structa a nostris,  qui  castra  occupaverant,  cernebatur, 
omniaque  sunt  subito  mutata.  Pompeiana  enim  legio, 
celeris  spe  subsidii  confirmata,  ab  decumana  porta  resi- 
stere donabatur  atque  ultro  in  nostros  impetum  faciebat. 
Equitatus  Caesaris,  quod  angusto  itinere  per  aggeres 
adscendebat,  receptui  suo  timens,  initium  fugae  facie- 
bat. Dextrum  cornu,  quod  erat  a sinistro  seclusum, 
terrore  equitum  animadverso,  ne  intra  munitionem  op- 
primeretur, ex  parte,  qua  proruebat,  sese  recipiebat,  ac 
plerique  ex  iis,  ne  in  angustias  inciderent,  decem  pe- 
dum munitionis  se  in  fossas  praecipitabant:  primisque 
oppressis,  reliqui  per  horum  corpora  salutem  sibi  atque 
exitum  pariebant.  Sinistro  cornu  milites,  quum  ex 
vallo  Pompeium  adesse  et  suos  fugere  cernerent,  veriti, 
ne  angustiis  intercluderentur,  quum  extra  et  mtus  ho- 
stem haberent,  eodem,  quo  venerant,  receptu  sibi  con- 
sulebant, omniaque  erant  tumultus,  timoris,  lugae 
plena,  adeo  ut,  quum  Caesar  signa  fugientium  manu 
prehenderet  et  consistere  iuberet,  alii  dimissis  equis 
eumdem  cursum  conficerent,  alii  ex  metu  etiam  signa 
dimitterent,  neque  quisquam  omnino  consisteret. 

LXX.  His  tantis  malis  haec  subsidia  succurrebant, 
<rao  minus  omnis  deleretur  exercitus,  quod  Pompeius 
insidias  timens,  (credo,  quod  haec  praeter  spem  acci- 

derant  eius,  qui  paullo  ante  ex  castris  fugientes  suos 
conspexerat,)  munitionibus  adpropinquare  aliquamdiu 
non  audebat,  equitesque  eius,  angustis  portis  atque  his 
a Caesaris  militibus  occupatis,  ad  insequendum  tarda- 
bantur. Ita  parvae  res  magnum  in  utramque  partem 
momentum  habuerunt.  Munitiones  enim,  a castris  ad 
flumen  perductae,  expugnatis  iam  castris  Pompeii,  prope 
iam  expeditam  Caesaris  victoriam  interpellaverunt : ea- 
dem res,  celeritate  insequontium  tardata,  nostris  salu- 
tem adtulit. 

LXXI.  Duobus  his  unius  diei  proeliis  Caesar  desi- 
deravit milites  DCCCCLX  et  notos  equites  Romanos, 
FelginatemTuticanum Gallum,  senatoris  filium,  C.Fel- 
ginatem  Placentia,  A.  Granium  Puteolis,  M.  Sacrativi- 
rum  Capua,  tribunos  militum  et  centuriones  XXXII. 
Sed  horum  omnium  pars  magna,  in  fossis  munitioni- 
busque et  fluminis  ripis  oppressa  suorum  terrore  ac 
fuga,  sine  ullo  vulnere  interiit,  signaque  sunt  militaria 
XXXII  amissa.  Pompeius  eo  proelio  imperator  est  ad- 
pellatus.  Hoc  nomon  obtinuit  atque  ita  so  postea  salu- 
tari passus  est ; sed  in  litteris,  quas  scribere  est  solitus, 
neque  in  fascibus  insignia  laureae  praetulit.  At  Labie- 
nus, quum  ab  eo  impetravisset,  ut  sibi  captivos  transdi 
iuberet,  omnes  productos  ostentationis,  ut  videbatur, 
caussa,  quo  maior  perfugae  fides  haberetur,  commili- 
tones adpellans  et  magna  verborum  contumelia  interro- 
gans, solerentne  veterani  milites  fugere,  in  omnium  con- 
spectu interficit. 

LXXII.  His  rebus  tantum  fiduciae  ac  spiritus  Pom- 
peianis  accessit,  ut  non  de  ratione  belli  cogitarent,  sed 
vicisse  iam  sibi  viderentur.  Non  illi  paucitatem  nostro- 
rum militum , non  iniquitatem  loci  atque  angustias,  prae- 
occupatis castris,  et  ancipitem  terrorem  intra  extraque 

munitiones,  non  abscissum  in  duas  partis  exercitum, 
quum,  altera  alteri  auxilium  ferre  non  posset,  caussae 
fuisse  cogitabant.  Non  ad  haec  addebant,  non  ex  con- 
cursu acri  facto,  non  proelio  dimicatum,  sibique  ipsos 
multitudine  atque  angustiis  maius  adtulisse  detrimen- 
tum quam  ab  hoste  accepissent.  Non  denique  commu- 
nes belli  casus  recordabantur,  quam  parvulae  saepe 
caussae  vel  falsae  suspicionis,  vel  terroris  repentini, 
vel  obiectae  religionis,  magna  detrimenta  intulissent; 
quoties  vel  culpa  ducis,  vel  tribuni  vitio,  in  exercitu 
esset  offensum:  sed,  proinde  ac  si  virtute  vicissent, 
neque  ulla  commutatio  rerum  posset  accidere,  per  or- 
bem terrarum  fama  ac  litteris  victoriam  eius  diei  conce- 
lebrabant. 

LXXIII.  Caesar,  ab  superioribus  consiliis  depul- 
sus, omnem  sibi  commutandam  belli  rationem  existi- 
mavit. Itaque  uno  tempore  praesidiis  omnibus  deductis 
et  oppugnatione  dimissa,  coactoque  in  unum  locum 
exercitu,  concionem  apud  milites  habuit  hortatusque 
est,  ne  ea,  quae  accidissent,  yruviler  ferrent,  neve  his  re- 
bus terrerentur , multisque  secundis  proeliis  unum  adver- 
sum, et  id  mediocre,  opponerent:  habendam  fortunae 
gratiam,  quod  Italiam  sine  aliquo  vulnere  cepissent; 
quod  duas  Hispanias,  bellicosissimorum  hominum  peri - 
tissimis  atque  exercitatissimis  ducibus,  pacavissent; 
quod  finitimas  frumentariasque  provincias  in  potestatem 
redegissent : denique  recordari  debere,  qua  felicitate  in- 
ter medias  hostium  classes,  oppletis  non  solum  portibus , 
sed  etiam  litor  ibus,  omnes  incolumes  essent  transportati: 
si  non  omnia  caderent  secunda,  fortunam  esse  industria 
sublevandam:  quod  esset  acceptum  detrimenti,  eius  iuri 
potius , quam  suae  culpae  debere  tribui:  locum  se  ae- 
quum ad  dimicandum  dedisse , potitum  esse  hostium  ca- 

stris,  expulisse  ac  superasse  pugnantes:  sed,  sive  ipso- 
rum perturbatio,  sive  error  aliquis , sive  etiam  fortuna 
partam  iam  praesentemque  victoriam  interpellavisset, 
dandam  omnibus  operam,  ut  acceptum  incommodum  vir- 
tute sarciretur:  quod  si  esset  factum,  detrimentum  in 
bonum  verteret,  uti  ad  Gergoviam  accidisset , atque  ii, 
qui  ante  dimicare  timuissent,  ultro  se  proelio  offerrent. 

LXXIV.  Hac  habita  concione,  nonnullos  signiferos 
ignominia  notavit  ac  loco  movit.  Exercitui  quidem 
omni  tantus  incessit  ex  incommodo  dolor  tantumque 
studium  infamiae  sarciendae,  ut  nemo  aut  tribuni  aut 
centurionis  imperium  desideraret,  et  sibi  quisque  etiam 
poenae  loco  graviores  imponeret  labores,  simulque 
omnes  arderent  cupiditate  pugnandi : quum  superioris 
etiam  ordinis  nonnulli,  oratione  permoti,  manendum  eo 
loco  et  rem  proelio  committendam  existimarent.  Contra 
ea  Caesar  neque  satis  militibus  perterritis  confidebat, 
spatiumque  interponendum  ad  recreandos  animos  pu- 
tabat, relictisque  munitionibus  magnopere  rei  frumen- 
tariae timebat. 

LXXV.  Itaque,  nulla  interposita  mora,  sauciorum 
modo  et  aegrorum  habita  ratione,  impedimenta  omnia 
silentio  prima  nocte  ex  castris  Apolloniam  praemisit  ac 
conquiescere  ante  iter  confectum  vetuit.  His  una  legio 
missa  praesidio  est.  His  explicitis  rebus,  duas  in  castris 
legiones  retinuit,  reliquas  de  quarta  vigilia,  compluri- 
bus portis  eductas,  eodem  itinere  praemisit ; parvoque 
spatio  intermisso,  ut  et  militare  institutum  servaretur, 
et  quam  serissime  eius  profectio  cognosceretur,  concla- 
mari iussit ; statimque  egressus  et  novissimum  agmen 
consecutus  celeriter  ex  conspectu  castrorum  discessit. 
Neque  vero  Pompeius,  cognito  consilio  cius,  moram  ul- 
lam ad  insequendum  intulit:  sed  eadem  spectans,  si 

itinere  impeditos  et  perterritos  deprehendere  posset, 
exercitum  e castris  eduxit  equitatumque  praemisit  ad 
novissimum  agmen  demorandum;  neque  consequi  po- 
tuit, quod  multum  expedito  itinere  antecesserat  Caesar. 
Sed,  quum  ventum  esset  ad  flumen  Genusum,  quod  ri- 
pis erat  impeditis,  consecutus  equitatus  novissimos  proe- 
lio detinebat.  Huic  suos  Caesar  equites  opposuit  expedi- 
tosque  antesignanos  admiscuit  quadringentos,  qui  tan- 
tum profecerunt,  ut,  equestri  proelio  commisso,  pelle- 
rent omnes,  compluresque  interficerent,  ipsique  incolu- 
mes se  ad  agmen  reciperent. 

LXXVI.  Confecto  iusto  itinere  eius  diei,  quod  pro- 
posuerat Caesar,  transductoque  exercitu  flumen  Genu- 
sum, veteribus  suis  in  castris  contra  Asparagium  con- 
sedit militesque  omnes  intra  vallum  castrorum  continuit 
equitatumque,  per  caussam  pabulandi  emissum,  con- 
festim  decumana  porta  in  castra  se  recipere  iussit.  Si- 
mili ratione  Pompeius,  confecto  eiusdem  diei  itinere,  in 
suis  veteribus  castris  ad  Asparagium  consedit,  eiusque 
milites,  quod  ab  opere,  integris  munitionibus,  vacabant, 
alii  lignandi  pabulandique  caussa  luugius  progredie- 
bantur; alii,  quod  subito  consilium  profectionis  cepe- 
rant, magna  parte  impedimentorum  et  sarcinarum  re- 
licta, ad  haec  repetenda  invitati  propinquitate  superio- 
rum castrorum,  depositis  in  contubernio  armis,  vallum 
relinquebant.  Quibus  ad  sequendum  impeditis,  Cae- 
sar, quod  fore  providerat,  meridiano  fere  tempore,  si- 
gno profectionis  dato,  exercitum  educit,  duplica toque 
eius  diei  itinere,  octo  millia  passuum  ex  eo  loco  pro- 
cedit: quod  facere  Pompeius  discessu  militum  non 
potuit. 

LXXVII.  Postero  die  Caesar,  similiter  praemissis 
prima  nocte  impedimentis,  de  quarta  vigilia  ipse  egre- 

ditur,  ut,  si  qua  esset  imposita  dimicandi  necessitas, 
subitum  casum  expedito  exercitu  subiret.  Hoc  idem 
reliquis  fecit  diebus.  Quibus  rebus  perfectum  est,  ut 
altissimis  fluminibus  atque  impeditissimis  itineribus 
nullum  acciperet  incommodum.  Pompeius  enim,  primi 
diei  mora  illata  et  reliquorum  dierum  frustra  labore 
suscepto,  quum  se  magnis  itineribus  extenderet  et  prae- 
gressos consequi  cuperet,  quarto  die  finem  sequendi  fo- 
cit.atque  aliud  sibi  consilium  capiendum  existimavit. 

LXXVIU.  Caesari,  ad  saucios  deponendos,  stipen- 
dium exercitui  dandum,  socios  confirmandos,  praesi- 
dium urbibus  relinquendum,  necesse  erat  adire  Apol- 
loniam. Sed  his  rebus  tantum  temporis  tribuit,  quan- 
tum erat  properanti  necesse:  timensque  Domitio,  ne 
adventu  Pompeii  praeoccuparetur,  ad  eum  omni  celeri- 
tate et  studio  incitatus  ferebatur.  Totius  autem  rei  con- 
silium his  rationibus  explicabat,  ut,  si  Pompeius  eodem 
contenderet,  abductum  illum  a mari  atque  ab  iis  copiis, 
quas  Dyrrhachii  comparaverat,  frumento  ac  commeatu 
abstractum,  pari  conditione  belli  secum  decertare  coge- 
ret : si  in  Italiam  transiret ; coniuncto  exercitu  cum  Do- 
mitio per  Illyricum  Italiae  subsidio  proficisceretur : sin 
Apolloniam  Oricumque  oppugnare  et  se  omni  maritima 
ora  excludere  conaretur;  obsesso  tamen  Scipione,  ne- 
cessario illum  suis  auxilium  ferre  cogeret.  Itaque,  prae- 
missis nunciis  ad  Cn.  Domitium,  Caesar  scripsit  et, 
quid  fieri  vellet,  ostendit:  praesidioque  Apolloniae  co- 
hortibus qualuor,  Lissi  una,  tribus  Orici  relictis,  qui- 
que orant  ex  vulneribus  aegri,  depositis,  per  Epirum  at- 
que Acarnaniam  iter  facere  coepit.  Pompeius  quoque, 
de  Caesaris  consilio  coniectura  iudicans,  ad  Scipionem 
properandum  sibi  existimabat,  si  Caesar  iter  illo  habe- 
ret, ut  subsidium  Scipioni  ferret ; si  ab  ora  maritima 

Oriciaque  discedere  nollet,  quod  legiones  equitatumque 
ex  Italia  exspectaret,  ipse  ut  omnibus  copiis  Domitium 
adgrederetur. 

LXXIX.  Iis  de  caussis  uterque  eorum  celeritati  stu- 
debat, et  suis  ut  esset  auxilio,  et,  ad  opprimendos  adver- 
sarios, ne  occasioni  temporis  deesset.  Sed  Caesarem 
Apollonia  a directo  itinere  averterat:  PompeiusperCan- 
daviam  iter  in  Macedoniam  expeditum  habebat.  Acces- 
sit etiam  ex  improviso  aliud  incommodum,  quod  Domi- 
tius, qui  dies  complures  castris  Scipionis  castra  collata 
habuisset,  rei  frumentariae  caussa  ab  eo  discesserat  et 
Heracleam,  quae  est  subiecta  Candaviae,  iter  fecerat,  ut 
ipsa  fortuna  illum  obiicere  Pompeio  videretur.  Ilaec  ad 
id  tempus  Caesar  ignorabat.  Simul,  a Pompeio  litteris 
per  omnes  provincias  civitatesque  dimissis  de  proelio  ad 
Dyrrhachium  facto,  latius  inflatiusque  multo,  quam  res 
erat  gesta,  fama  percrebuerat,  pulsum  fugere  Caesarem, 
paene  omnibus  copiis  amissis:  haec  itinera  infesta  red- 
diderat, haec  civitates  nonnullas  ab  eius  amicitia  aver- 
terat. Quibus  accidit  rebus,  ut  pluribus  dimissi  itineri- 
bus, a Caesare  adDomitium,  et  ab  Domitio  ad  Caesarem, 
nulla  ratione  iter  conficere  possent.  Sed  Allobroges, 
Roscilli  atque  Aegi  familiares,  quos  perfugisse  ad  Pom- 
peium demonstravimus,  conspicati  in  itinere  explorato- 
res Domitii,  seu  pristina  sua  consuetudine,  quod  una  in 
Gallia  bella  gesserant,  seu  gloria  elati,  cuncta,  ut  erant 
acta,  exposuerunt  et  Caesaris  profectionem  et  adven- 
tum Pompeii  docuerunt.  A quibus  Domitius  certior 
factus,  vix  quatuor  horarum  spatio  antecedens,  ho- 
stium beneficio  periculum  vitavit  et  ad  Aeginium,  quod 
est  obiectum  oppositumque  Thessaliae,  Caesari  venienti 
occurrit. 

LXXX.  Coniuncto  exercitu,  Caesar  Gomphos  per- 

venit,  quod  est  oppidum  primum  Thessaliae  venienti- 
bus ab  Epiro,  quae  gens  paucis  ante  mensibus  ultro  ad 
Caesarem  legatos  miserat,  ut  suis  omnibus  facultatibus 
uteretur,  praesidiumque  ab  eo  militum  petierat.  Sed  eo 
fama  iam  praecurrerat,  quam  supra  docuimus,  de  proe- 
lio Dyrrhachino,  quod  multis  auxerat  partibus.  Itaque 
Androsthenes,  praetor  Thessaliae,  quum  se  victoriae 
Pompeii  comitem  esse  mallet,  quam  socium  Caesaris  in 
rebus  adversis,  omnem  ex  agris  multitudinem  servorum 
ac  liberorum  in  oppidum  cogit  portasque  praecludit  et 
ad  Scipionem  Pompeiumque  nuncios  mittit,  ut  sibi  sub- 
sidio veniant;  se  confidere  munitionibus  oppidi,  si  cele- 
riter succurratur:  longinquam  oppugnationem  sustinere 
non  posse.  Scipio,  discessu  exercituum  ab  Dyrrhachio 
cognito,  Larissam  legiones  adduxerat:  Pompeius  non- 
dum Thessaliae  adpropinquabat.  Caesar,  castris  munitis, 
scalas  musculosque  ad  repentinam  oppugnationem  fieri 
et  crates  parari  iussit.  Quibus  rebus  effectis,  cohortatus 
milites  docuit,  quantum  usum  haberet  ad  sublevandam 
omnium  rerum  inopiam,  potiri  oppido  pleno  atque  opu- 
lento; simul  reliquis  civitatibus  huius  urbis  exemplo 
inferre  terrorem ; et  id  fieri  celeriter,  priusquam  auxi- 
lia concurrerent.  Itaque,  usus  singulari  militum  stu- 
dio, eodem,  quo  venerat,  die  post  horam  nonam  oppi- 
dum altissimis  moenibus  oppugnare  adgressus,  ante 
solis  occasum  expugnavit  et  ad  diripiendum  militibus 
concessit ; statimque  ab  oppido  castra  movit  et  Metro- 
polim venit,  sic,  ut  nuncios  expugnati  oppidi  famamque 
antecederet. 

LXXXI.  Metropolitae,  primum  eodem  usi  consilio, 
iisdem  permoti  rumoribus,  portas  clauserunt  murosque 
armatis  compleverunt : sed  postea,  casu  civitatis  Gom- 
phensis cognito  ex  captivis,  quos  Caesar  ad  murum 

producendos  curaverat,  portas  aperuerunt.  Quibus  di- 
ligentissime conservatis,  collala  fortuna  Metropolitum 
cum  casu  Gomphensium,  nulla  Thessaliae  fuit  civitas, 
praeter  Larissaeos,  qui  magnis  exercitibus  Scipionis 
tenebantur,  quin  Caesari  parerent  atque  imperata  fa- 
cerent. Ille,  segetis  idoneum  locum  in  agris  nactus, 
quae  prope  iam  matura  erat,  ibi  adventum  exspectare 
Pompeii  eoque  omnem  rationem  belli  conferre  con- 
stituit. 

LXXXn.  Pompeius  paucis  post  diebus  in  Thessa- 
liam pervenit  concionatusque  apud  cunctum  exercitum, 
suis  agit  gratias;  Scipionis  milites  cohortatur,  ut, 
parta  iam  victoria,  praedae  ac  praemiorum  velint  esse 
participes : receptisque  omnibus  in  una  castra  legioni- 
bus, suum  cum  Scipione  honorem  partitur,  classicum- 
que apud  eum  cani  et  alterum  illi  iubet  praetorium 
tendi.  Auctis  copiis  Pompeii,  duobusque  magnis  exer- 
citibus coniunctis,  pristina  omnium  confirmatur  opinio 
et  spes  victoriae  augetur  adeo,  ut,  quidquid  intercederet 
temporis,  id. morari  reditum  in  Italiam  videretur ; et,  si 
quando  quid  Pompeius  tardius  aut  consideratius  faceret, 
unius  esse  negotium  diei,  sed  illum  delectari  imperio  et 
consulares  praetoriosque  servorum  habere  numero,  di- 
cerent. Iamque  inter  se  palam  de  praemiis  ac  sacerdo- 
tiis contendebant,  in  annosque  consulatum  definiebant; 
alii  domos  bonaque  eorum,  qui  in  castris  erant  Caesa- 
ris, petebant:  magnaque  inter  eos  in  consilio 'iuit  con- 
troversia, oporteretne  L.  Hirri,  quod  is  a Pompeio  ad 
Parthos  missus  esset,  proximis  comitiis  praetoriis  ab-  * 
sentis  rationem  haberi:  quum  eius  necessarii  fidem  im- 
plorarent Pompeii,  praestaret,  quod  proficiscenti  rece- 
pisset, ne  per  eius  auctoritatem  deceptus  videretur;  re- 

liqui,  in  labore  pari  ac  periculo,  ne  unus  omnes  antece- 
deret, recusarent. 

LXXXIII.  Iam  de  sacerdotio  Caesaris  Domitius, 
Scipio  Spintherque  Lentulus,  quotidianis  contentioni- 
bus ad  gravissimas  verborum  contumelias  palam  de- 
scenderunt: quum  Lentulus  aetatis  honorem  ostenta- 
ret, Domitius  urbanam  gratiam  dignitatemque  iactaret, 
Scipio  adfinitate  Pompeii  confideret.  Postulavit  etiam 
L.  Afranium  proditionis  exercitus  Attius  Rufus  apud 
Pompeium,  quod  gestum  in  Hispania  diceret.  Et  L.  Do- 
mitius in  consilio  dixit,  placere  sibi,  bello  confecto,  ter- 
nas tabellas  dari  ad  iudicandum  iis,  qui  ordinis  essent 
senatorii  belloque  una  cum  ipsis  interfuissent,  senten- 
tiasque do  singulis  ferrent,  qui  Romae  remansissent, 
quique  intra  praesidia  Pompeii  fuissent,  neque  operam 
in  re  militari  praestitissent:  unam  fore  tabellam,  qui 
liberandos  omni  periculo  censerent;  alteram,  qui  capi- 
tis damnarent;  tertiam,  qui  pecunia  multarent.  Po- 
stremo omnes  aut  de  honoribus  suis,  aut  de  praemiis 
pecuniae,  aut  de  persequendis  inimicitiis  agebant ; nec, 
quibus  rationibus  superare  possent,  sed,  .quemadmo- 
dum uti  victoria  deberent,  cogitabant. 

LXXXIV . Re  frumentaria  praeparata,  confirmatis- 
que  militibus,  et  satis  longo  spatio  temporis  a Dyrrha- 
chinis proeliis  intermisso , quo  satis  perspectum  habere 
militum  animum  videretur , tentandum  Caesar  existi- 
mavit, quidnam  Pompeius  propositi  aut  voluntatis  ad 
dimicandum  haberet.  Itaque  ex  castris  exercitum  edu- 
xit aciemque  instruxit,  primum  suis  locis,  paulloque  a 
castris  Pompeii  longius ; continentibus  vero  diebus,  ut 
progrederetur  a castris  suis  collibusque  Pompeianis 
aciem  subiiceret.  Quae  res  in  dies  confirmatiorem  eius 
exercitum  efficiebat.  Superius  tamen  institutum  in 

equitibus,  quod  demonstravimus,  servabat,  ut,  quo- 
niam numero  multis  partibus  esset  inferior,  adolescen- 
tes atque  expeditos,  ex  antesignanis  electos  milites  ad 
pernicitatem,  armis  inter  equites  proeliari  iuberet,  qui 
quotidiana  consuetudine  usum  quoque  eius  generis 
proeliorum  perciperent.  His  erat  rebus  effectum,  ut 
equites  mille  apertioribus  etiam  locis  septem  millium 
Pompeianorum  impetum,  quum  adesset  usus,  sustinere 
auderent  neque  magnopere  eorum  multitudine  terreren- 
tur. Namque  etiam  per  eos  dies  proelium  secundum 
equestre  fecit  atque  Aegum  Allobrogem  ex  duobus,  quos 
perfugisse  ad  Pompeium  supra  docuimus,  cum  quibus-» 
dam  interfecit. 

LXXXV.  Pompeius,  quia  castra  in  colle  habebat, 

ad  infimas  radices  montis  aciem  instruebat ; semper,  ut 
videbatur,  spectans,  si  iniquis  locis  Caesar  se  subiice- 
ret.  Caesar,  nulla  ratione  ad  pugnam  elici  posse  Pom- 
peium existimans,  hanc  sibi  commodissimam  belli  ra- 
tionem iudicavit,  uti  castra  ex  eo  loco  moveret  semper- 
que  esset  in  itineribus:  hoc  sperans,  ut,  movendis 
castris  pluribusque  adeundis  locis,  commodiore  fru- 
mentaria re  uteretur : simulque  in  itinere  ut  aliquam 
occasionem  dimicandi  nancisceretur,  et  insolitum  ad  la- 
borem Pompeii  exercitum  quotidianis  itineribus  defati- 
garet. His  constitutis  rebus,  signo  iam  profectionis  dato, 
tabernaculisque  detensis,  animadversum  est,  paullo 
ante,  extra  quotidianam  oonsuetudinem,  longius  a vallo 
esse  aciem  Pompeii  progressam,  ut  non  iniquo  loco  posse 
dimicari  videretur.  Tunc  Caesar  apud  suos,  quum  iam 
esset  agmen  in  portis,  Differendum  est,  inquit,  iter  in 
praesentia  nobis  et  de  proelio  cogitandum,  sicut  semper 
depoposcimus:  animo  simus  ad  dimicandum  parati ; non 

facile  occasionem  postea  rcpericmus:  confestimque  ex- 
peditas copias  educit. 

LXXXVI.  Pompeius  quoque,  ut  postea  cognitum 
est,  suorum  omnium  hortatu  statuerat  proelio  decertare. 
Namque  etiam  in  consilio  superioribus  diebus  dixerat, 
priusquam  concurrerent  acies , fore,  uti  exercitus  Cae- 
saris pelleretur . Id  quum  essent  plerique  admirati,  Scio 
me,  inquit,  paene  incredibilem  rem  polliceri ; sed  ratio- 
nem consilii  mei  accipite,  quo  firmiore  animo  in  proe- 
lium prodeatis . Persuasi  equitibus  nostris,  idque  mihi 
se  facturos  confirmaverunt,  ut,  quum  propius  sit  acces- 
sum, dextrum  Caesaris  cornu  ab  latere  aperto  adgrede- 
rentur,  ut,  circumventa  ab  tergo  acie,  prius  perturbatum 
exercitum  pellerent,  quam  a nobis  telum  in  hostem  tace- 
retur. Ita  sine  periculo  legionum,  et  paene  sine  vulnere, 
bellum  conficiemus.  Id  autem  difficile  non  est,  quum  tan- 
tum equitatu  valeamus.  Simul  denunciavit,  ut  essent 
animo  parati  in  posterum;  et,  quoniam  fieret  dimicandi 
potestas,  ut  saepe  cogitavissent,  ne  usu  manuque  reliquo- 
rum opinionem  fallerent. 

LXXXVH.  Hunc  Labienus  excepit,  et,  quum  Cae- 
saris copias  despiceret,  Pompeii  consilium  summis  lau- 
dibus efferret,  Noli,  inquit,  existimare,  Pompei,  hunc 
esse  exercitum,  qui  Galliam  Germaniumque  devicerit. 
Omnibus  interfui  proeliis,  neque  temere  incognitam  rem 
pronuncio . Perexigua  pars  illius  exercitus  superest,  ma- 
gna pars  deperiit:  quod  accidere  tot  proeliis  fuitnecesse: 
multos  autumni  pestilentia  in  Italia  consumsit,  multi  do- 
mum discesserunt,  multi  sunt  relicti  in  continenti.  An 
non  exaudistis,  ex  iis,  qui  per  caussam  valetudinis  re- 
manserunt, cohortes  esse  Brundisii  factas?  Hac  copiae, 
quas  videtis,  ex  delectibus  horum  annorum  in  citeriore 
Gallia  sunt  refectae,  et  plerique  sunt  ex  coloniis  Trans- 

padanis:  attamen,  quod  fuit  roboris,  duobus  proeliis 
Dyrrhachinis  interiit.  Haec  quum  dixisset,  iuravit,  se, 
nisi  victorem,  in  castra  non  reversurum : reliquosque, 
ut  idem  facerent,  hortatus  est.  Hoc  laudans  Pompeius, 
idem  iuravit.  Nec  vero  ex  reliquis  fuit  quisquam,  qui 
iurare  dubitaret.  Haec  quum  facta  essent  in  consilio, 
magna  spe  et  laetitia  omnium  discessum  est : ac  iam 
animo  victoriam  praecipiebant,  qifod  de  re  tanta  et  a 
tam  perito  imperatore  nihil  frustra  confirmari  vide- 
batur. 

LXXXVm.  Caesar,  quum  Pompeii  castris  adpro- 
pinquasset,  ad  hunc  modum  aciem  eius  instructam  ani- 
mum advertit.  Erant  in  sinistro  cornu  legiones  duae, 
transditae  a Caesare  initio  dissensionis  ex  senatuscon- 
sulto, quarum  una  prima,  altera  tertia  adpellabatur.  In 
eo  loco  ipse  erat  Pompeius.  Mediam  aciem  Scipio  cum 
legionibus  Syriacis  tenebat.  Ciliciensis  legio,  coniuncta 
cum  cohortibus  Hispanis,  quas  transductas  ab  Afranio 
docuimus,  in  dextro  cornu  erant  collocatae.  Has  firmis- 
simas se  habere  Pompeius  existimabat.  Reliquas  inter 
aciem  mediam  cornuaque  interiecerat,  numeroque  co- 
hortes CX  expleverat.  Haec  erant  millia  XLV,  evocato- 
rum circiter  duo,  quae  ex  beneficiariis  superiorum  exer- 
cituum ad  eum  convenerant ; quae  tota  acie  disperserat. 
Reliquas  cohortes  septem  castris  propinquisque  eastel- 
lis  praesidio  disposuerat.  Dextrum  cornu  eius  rivus  qui- 
dam impeditis  ripis  muniebat : quam  ob  caussam  cun- 
ctum equitatum,  sagittarios  funditoresque  omnes,  in  si- 
nistro cornu  obiecerat. 

LXXXIX.  Caesar,  superius  institutum  servans,  de- 
cimam legionem  in  dextro  cornu,  nonam  in  sinistro 
collocaverat,  tametsi  erat  Dyrrhachinis  proeliis  vehe- 
menter adtenuata.  Huic  sic  adi  unxit  octavam,  ut  paene 


unam  ex  duabus  efficeret,  atque  alteram  alteri  praesidio 
esse  iusserat.  Cohortes  in  acie  octoginta  constitutas 
habebat,  quae  summa  erat  millium  XXII.  Cohortes 
duas  castris  praesidio  reliquerat.  Sinistro  cornu  Anto- 
nium, dextro  P.  Sullam,  media  acie  Cn.  Domitium 
praeposuerat:  ipse  contra  Pompeium  constitit.  Simul, 
his  rebus  animadversis,  quas  demonstravimus,  timens, 
ne  a multitudine  equitum  dextrum  cornu  circumveni- 
retur, celeriter  ex  tertia  acie  singulas  cohortes  detraxit 
atque  ex  his  quartam  instituit  equitatuique  opposuit  et, 
quid  fieri  vellet,  ostendit  monuitque,  eius  diei  victo- 
riam in  earum  cohortium  virtute  constare.  Simul 
tertiae  aciei  totique  exercitui  imperavit,  ne  iniussu  suo . 
concurreret : se,  quum  id  fieri  vellet,  vexillo  signum 
daturum. 

XC.  Exercitum  quum  militari  more  ad  pugnam 
cohortaretur,  suaque  in  eum  perpetui  temporis  officia 
praedicaret,  in  primis  commemoravit,  testilnis  se  mili- 
tibus uti  posse,  quanto  studio  pacem  petisset,  quae  per 
Vatinium  in  colloquiis,  quae  per  A.  Clodium  cum  Sci- 
pione egisset,  quibus  modis  ad  Oricum  cum  Libone  de 
mittendis  legatis  contendisset : neque  se  umquam  abuti 
militum  sanguine,  neque  rempublicam  alterutro  exer- 
citu privare  voluisse . Hac  habita  oratione , exposcen- 
tibus militibus  et  studio  pugnae  ardentibus,  tuba  si- 
gnum dedit. 

XCI.  Erat  Crastinus  evocatus  in  exercitu  Caesaris, 
qui  superiore  anno  apud  eum  primum  pilum  in  legione 
decima  duxerat,  vir  singulari  virtute.  Ilie,  signo  dato, 
Sequimini  me,  inquit,  manipulares  mei  qui  fuistis,  et 
vestro  imperatori,  quam  constituistis,  operam  date 
unum  hoc  proelium  superest,  quo  confecto,  et  ille  suam 
dignitatem,  et  nos  nostram  libertatem  recuperabimus. 

Simul  respiciens  Caesarem,  Faciam,  inquit,  hodie,  im- 
perator, ut  aut  vivo  mihi,  aut  mortuo  gratias  agas.  Haec 
quum  dixisset,  primus  ex  dextro  cornu  procucurrit, 
atque  eum  electi  milites  circiter  centum  et  viginti  volun- 
tarii eiusdem  centuriae  sunt  prosecuti. 

XCII.  Inter  duas  acies  tantum  erat  relictum  spatii, 
ut  satis  esset  ad  concursum  utriusque  exercitus : sed 
Pompeius  suis  praedixerat,  ut  Caesaris  impetum  exci- 
perent, neve  se  loco  moverent  aciemque  eius  distrahi 
paterentur:  idque  admonitu  C. Triarii  fecisse  dicebatur, 
ut  primus  excursus  visque  militum  infringeretur  acies- 
que  distenderetur,  atque  in  suis  ordinibus  dispositi 
dispersos  adorirentur : leviusquo  casura  pila  sperabat, 
in  loco  retentis  militibus,  quam  si  ipsi  immissis  telis 
occurrissent:  simul  fore,  ut,  duplicato  cursu,  Caesaris 
militesexanimarenturet  lassitudineconficerentur.  Quod 
nobis  quidem  nulla  ratione  factum  a Pompeio  videtur, 
propterea  quod  est  quaedam  animi  incitatio  atque  ala- 
critas naturaliter  innata  omnibus,  quae  studio  pugnae 
incenditur.  Ilanc  non  reprimere,  sed  augere  imperato- 
res debent,  neque  frustra  antiquitus  institutum  est,  ut 
signa  undique  concinerent  clamoremque  universi  tolle- 
rent: quibus  rebus  ct  hostes  terreri,  et  suos  incitari 
existimaverunt. 

XCIII.  Sed  nostri  milites,  dato  signo,  quum  infestis 
pilis  procucurrissent  atque  animadvertissent,  non 'con- 
curri a Pompeianis:  usu  periti  ac  superioribus  pugnis 
exercitati  sua  sponte  cursum  represserunt  et  ad  medium 
fere  spatium  constiterunt,  ut  ne  consumtis  viribus  ad- 
propinquarent;  parvoque  intermisso  temporis  spatio, 
ac  rursus  renovato  cursu,  pila  miserunt  celeriterque,  ut 
erat  praeceptum  a Caesare,  gladios  strinxerunt.  Neque 
vero  Pompeiani  huic  rei  defuerunt.  Nam  et  tela  missa 
Iul.  Caes.  A a 

exceperunt,  et  impetum  legionum  tulerunt  et  ordines 
conservaverunt,  pilisque  missis,  ad  gladios  redierunt. 
Eodem  tempore  equites  ab  sinistro  Pompeii  cornu,  ut 
erat  imperatum,  universi  procucurrerunt  omnisque 
multitudo  sagittariorum  se  profudit:  quorum  impetum 
noster  equitatus  non  tulit,  sed  paullum  loco  motus 
cessit:  equitesque  Pompeiani  hoc  acrius  instare  et  se 
turmatim  explicare  aciemque  nostram  a latere  aperto 
circuire  coeperunt.  Quod  ubi  Caesar  animum  advertit, 
quartae  aciei,  quam  instituerat  sex  cohortium  numero, 
signum  dedit.  Illi  celeriter  procucurrerunt  infestisque 
signis  tanta  vi  in  Pompeii  equites  impetum  fecerunt,  ut 
eorum  nemo  consisteret  omnesque  conversi  non  solum 
loco  excederent,  sed  protinus  incitati  fuga  montes  altis— 
simos  peterent.  Quibus  submotis,  omnes  sagittarii 
funditoresque  destituti,  inermes,  sine  praesidio,  inter- 
fecti sunt.  Eodem  impetu  cohortes  sinistrum  cornu, 
pugnantibus  etiam  tum  ac  resistentibus  in  acie  Pompe- 
ianis,  circumierunt  eosque  a tergo  sunt  adorti. 

XCIV.  Eodem  tempore  tertiam  aciem  Caesar,  quae 
quieta  fuerat  et  se  ad  id  tempus  loco  tenuerat,  procur- 
rere iussit.  Ita,  quum  recentes  atque  integri  defessis 
successissent,  alii  autem  a tergo  adorirentur,  sustinere 
Pompeiani  non  potuerunt  atque  universi  terga  verte- 
runt. Neque  vero  Caesarem  fefellit,  quin  ab  iis  cohor- 
tibus, quae  contra  equitatum  in  quarta  acie  collocatae 
essent,  initium  victoriae  oriretur,  ut  ipso  in  cohortandis 
militibus  pronunciaverat.  Ab  his  enim  primum  equi- 
tatus est  pulsus,  ab  iisdem  factae  caedes  sagittariorum 
atque  funditorum,  ab  iisdem  acies  Pompeiana  a sinistra 
parte  erat  circumita  atque  initium  fugae  factum.  Sed 
Pompeius,  ut  equitatum  suum  pulsum  vidit  atque  eam 
partem,  cui  maxime  confidebat,  perterritam  animum 

advertit,  aliis  diffisus  acie  excessit  protinusque  se  in 
castra  equo  contulit  et  iis  centurionibus,  quos  in  statione 
ad  praetoriam  portam  posuerat,-  clare,  ut  milites  exau-|' 
dirent,  Tuemini,  inquit,  castra  et  defendite  diligenter,  ■ \ 
si  quid  durius  acciderit:  ego  reliquas  portas  circumeo 
et  castrorum  praesidia  confirmo . Haec  quum  dixisset, 
se  in  praetorium  contulit,  summae  rei  diffidens  et  tamen 
eventum  exspectans. 

XCV.  Caesar  , Pompeianis-  efr  fttga  toti#  vAlluri* 
compulsis,  nullum  spatium  perterritis  dare  oportere 
existimans,  milites  cohortatus  est,  ut  beneficio  fortunae 
uterentur  castraque  oppugnarent:  qui,  etsi  magno 
aestu  fatigati,  (nam  ad  meridiem  res  erat  perducta) 
tamen,  ad  omnem  laborem  animo  parati,  imperio  pa- 
ruerunt. Castra  a cohortibus,  quae  ibi  praesidio  erant 
relictae,  industrie  defendebantur,  multo  etiam  acrius  a 
Thracibus  barbarisque  auxiliis.  Nam,  qui  acie  refuge- 
rant milites,  et  animo  perterriti,  et  lassitudine  confecti, 
missis  plerique  armis  signisque  militaribus,  magis  de 
reliqua  fuga,  quamde  castrorum  defensione  cogitabant 
Neque  vero  diutius,  qui  in  vallo  constiterant,  multitu- 
dinem telorum  sustinere  potuerunt ; sed  confecti  vulne- 
ribus locum  reliquerunt  protinusque  omnes , ducibus 
usi  centurionibus  tribunisque  militum,  in  altissimos 
montes,  qui  ad  castra  pertinebant,  confugerunt. 

XCVI.  >In  castris  Pompeii  videre  lieni t trichilas 
stratas,  magnum  argenti  pondus  expositum,  recentibus 
cespitibus  tabernacula  constrata,  L.  etiam  Lentuli  et' 
nonnullorum  tabernacula  protecta  edera,  multaqfue 
praeterea,  quae  nimiam  luxuriam  et  victoriae  fiduciam 
designarent : ut  facile  aestimari  posset , nihil  eos  de 
eventu  eius  diei  timuisse,  qui  non  necessarias  conqui- 
rerent voluptates.  At  hi  miserrimo  ac  patientissimo 

exercitu  Caesaris  luxuriem  obiiciebanl,  cui  semper 
omnia  ad  necessarium  usum  defuissent.  Pompeius iam, 
quum  intra  vallum  nostri  versarentur,  equum  nactus, 
detractis  insignibus  imperatoriis,  decumana  porta  se  ex 
castris  eiecit  protinusque  equo  citato  Larissam  conten- 
dit. Neque  ibi  constitit,  sed  eadem  celeritate,  paucos 
suos  ex  fuga  nactus,  nocturno  itinere  non  intermisso, 
comitatu  equitum  triginta  ad  mare  pervenit  navemque 
frumentariam  conscendit;  saepe,  ut  dicebatur,  que- 
rens,  tantum  se  opinionem  fefellisse,  ut,  a quo  genere 
hominum  victoriam  sperasset,  ab  eo,  initio  fugae  facto, 
paene  proditus  videretur. 

XCVII.  Caesar,  castris  potitus,  a militibus  conten- 
dit, ne,  in  praeda  occupati,  reliqui  negotii  gerendi  fa- 
cultatem dimitterent.  Qua  re  impetrata,  montem  opere 
circumvenire  instituit.  Pompeiani,  quod  is  mons  erat 
sine  aqua,  diffisi  ei  loco,  relicto  monte,  universi  iugis 
eius  Larissam  versus  se  recipere  coeperunt.  Qua  re 
animadversa,  Caesar  copias  suas  divisit,  partemque 
legionum  in  castris  Pompeii  remanere  iussit,  partem  in 
sua  castra  remisit,  quatuor  secum  legiones  duxit  com- 
modioreque  itinere  Pompeianis  occurrere  coepit  et,  pro- 
gressus millia  passuum  sex,  aciem  instruxit.  Qua  re 
animadversa,  Pompeiani  in  quodam  monte  constite- 
runt. Hunc  montem  flumen  subluebat.  Caesar,  milites 
cohortatus,  etsi  totius  diei  continenti  labore  erant  con- 
fecti, noxque  iam  suberat,  tamen  munitione  flumen  a 
monte  seclusit,  ne  noctu  aquari  Pompeiani  possent. 
Quo  iam  perfecto  opere,  illi  de  deditione,  missis  legatis, 
agere  coeperunt.  Pauci  ordinis  senatorii,  qui  se  cum  iis 
coniunxerant,  nocte  fuga  salutem  petierunt. 

XCVHI.  Caesarprima  luce  omnes  eos,  qui  in  monte 
consederant,  ex  superioribus  locis  in  planitiem  descen- 

dere  atque  arma  proiicere  iussit.  Quod  ubi  sine  recusa- 
tione fecerunt,  passisque  palmis,  proiecti  ad  terram, 
flentes  ab  eo  salutem  petierunt;  consolatus  consurgere 
iussit  et,  pauca  apud  eos  de  lenitate  sua  locutus,  quo 
minore  essent  timore,  omnes  conservavit ; militibusque 
suis  commendavit,  ne  qui  eorum  violarentur,  neu  quid 
sui  desiderarent.  Hac  adhibita  diligentia,  ex  castris  sibi 
legiones  alias  occurrere  et  eas,  quas  secum  duxerat,  in- 
vicem requiescere  atque  in  castra  reverti  iussit:  eodem- 
quo  die  Larissam  pervenit. 

XCIX.  In  eo  proelio  non  amplius  ducentos  milites 
desideravit;  sed  centuriones,  fortes  viros,  circiter  tri- 
ginta amisit.  Interfectus  est  etiam  fortissime  pugnans 
Crastinus,  cuius  mentionem  supra  fecimus , gladio  in 
os  adversum  coniccto.  Neque  id  fuit  falsum,  quod  ille, 
in  pugnam  proficiscens,  dixerat:  sic  enim  Caesar  exi- 
stimabat, eo  proelio  excellentissimam  virtutem  Crastini 
fuisse,  optimeque  eum  de  so  meritum  iudicabat.  Ex 
Pompeiano  exercitu  circiter  millia  quindecim  cecidisse 
videbantur:  sed  in  deditionem  venerunt  amplius  millia 
quatuor  et  viginti : (namque  etiam  cohortes,  quae  prae- 
sidio in  castellis  fuerant,  sese  Sullae  dediderunt :)  mulli 
praeterea  in  finitimas  civitates  refugerunt,  signaque 
militaria  ex  proelio  ad  Caesarem  sunt  relata  CLXXX, 
et  aquilae  novem.  L.  Domitius,  ex  castris  in  montem 
refugiens,  quum  vires  eum  lassitudine  defecissent,  ab 
equitibus  est  interfectus. 

C.  Eodem  tempore  D.  Laelius  cum  classe  ad  Brun- 
disium venit,  eademque  ratione,  qua  factum  a Libone 
antea  demonstravimus,  insulam  obiectam  portui  Brun- 
disino tenuit.  Similiter  Vatinius,  qui  Brundisio  prae- 
erat, tectis  instructisque  scaphis  elicuit  naves  Laelianas; 
atque  ex  his  longius  productam  unam  quinqueremem 

et  minores  duas  in  angustiis  portus  cepit;  itemque  per 
equites  dispositos  aqua  prohibere  classiarios  instituit. 
Sed  Laelius,  tempore  anni  commodiore  usus  ad  navi- 
gandum, onerariis  navibus  Corcyra  Dyrrhachioque 
aquam  suis  supportabat,  neque  a proposito  deterreba- 
tur, neque,  ante  proelium  in  Thessalia  factum  cognitum, 
aut  ignominia  amissarum  navium,  aut  necessariarum 
rerum  inopia,  ex  portu  insulaque  expelli  potuit. 

CI.  Iisdem  fere  temporibus  Cassius  cum  classe 
Syrorum  et  Phoenicum  et  Cilicum  in  Siciliam  venit. 
Et,  quum  esset  Caesaris  classis  divisa  in  duas  paries, 
et  dimidiae  parti  praeesset  P.  Sulpicius  praetor  Vibone 
ad  fretum,  dimidiae  M.  Pomponius  ad  Messanam : prius 
Cassius  ad  Messanam  navibus  advolavit,  quam  Pom- 
ponius de  eius  adventu  cognosceret;  perturbatumquo 
eum  nactus,  nullis  custodiis,  neque  ordinibus  certis, 
magno  vento  et  secundo  completas  onerarias  naves  tae- 
da et  pice  et  stupa  reliquisque  rebus,  quae  sunt  ad  in- 
cendia, in  Pomponianam  classem  immisit  atque  omnes 
naves  incendit  quinque  et  triginta:  e quibus  erant 
viginti  constratae : tantusque  eo  facto  timor  incessit,  ut, 
quum  esset  legio  praesidio  Messanae,  vix  oppidum  de- 
fenderetur : ot,  nisi  eo  ipso  tempore  quidam  nuncii  do 
Caesaris  victoria  per  dispositos  equites  essent  adlati, 
existimabant  pleriquc,  futurum  fuisse,  uti  amitteretur. 
Sed  opportunissime  nunciis  adlatis,  oppidum  fuit  de- 
fensum, Cassiusquo  ad  Sulpicianam  inde  classem  pro- 
fectus est  Vibonem,  adplicatisque  nostris  ad  terram 
navibus,  propter  eumdem  timorem  pari  atque  antea 
ratione  egit.  Secundum  nactus  ventum,  onerarias  naves 
circiter  quadraginta,  praeparatas  ad  incendium,  immi- 
sit ot,  flamma  ab  utroque  cornu  comprehensa , naves 
sunt  combustae  quinque.  Quumque  ignis  magnitudine 

venti  latius  serperet,  milites,  qui  ex  veteribus  legionibus 
erant  relicti  praesidio  navibus,  ex  numero  aegrorum, 
ignominiam  non  tulerunt;  sed  sua  sponte  naves  con- 
scenderunt et  a terra  solverunt,  impetuque  facto  in 
Cassianam  classem,  quinqueremes  duas,  in  quarum 
altera  erat  Cassius,  ceperunt:  sed  Cassius  exceptus 
scapha  refugit.  Praeterea  duae  sunt  deprehensae  trire- 
mes. Neque  mullo  post  de  proelio  facto  in  Thessalia 
cognitum  est,  ut  ipsis  Pompcianis  fides  fieret:  nam 
ante  id  tempus  fingi  a legatis  amicisque  Caesaris  arbi- 
trabantur. Quibus  rebus  cognitis,  ex  iis  locis  Cassius 
cum  classe  discessit. 

CII.  Caesar,  omnibus  rebus  relictis,  persequendum  , 
sibi  Pompeium  existimavit,  quascumque  in  partes  ex 
fuga  se  recepisset,  ne  rursus  copias  compararo  alias  et 
bellum  renovare  posset:  et,  quantumcumque  itineris 
equitatu  efficere  poterat,  quotidie  progrediebatur;  lo- 
gionemque  unam  minoribus  itineribus  subsequi  iussit. 

Erat  edictum  Pompeii  nomine  Amphipoli  propositum, 
uti  omnes  eius  provinciae  iuniores,  Graeci  civesque 
Romani,  iurandi  caussa  convenirent;  sed  utrum  aver- 
tendae suspicionis  caussa  Pompeius  proposuisset,  ut 
quam  diutissime  longioris  fugae  consilium  occultaret, 
an  novis  dilectibus,  si  nemo  premeret,  Macedoniam 
tenore  conaretur,  existimari  non  poterat.  Ipse  ad  anco- 
ram una  nocte  constitit  et,  vocatis  ad  se  Amphipoli 
hospitibus,  et  pecunia  ad  necessarios  sumtus  corrogata, 
cognito  Caesaris  adventu,  ox  eo  loco  discessit  et  Mytile- 
nas paucis  diebus  venit.  Biduum  tempestate  retentus, 
navibusque  aliis  additis  actuariis,  in  Ciliciam  atque 
indeCyprum  pervenit.  Ibi  cognoscit,  consensu  omnium 
Antiochensium  civiumque  Romanorum,  qui  illic  nego- 
tiarentur, arcem  capiam  esse,  excludendi  sui  caussa, 

nunciosque  dimissos  ad  eos,  qui  so  ex  fuga  in  finitimas 
civitates  recepisse  dicerentur,  ne  Antiochiam  adirent: 
id  si  fecissent,  magno  eorum  capitis  periculo  futurum . 
Idem  hoc  L.  Lentulo,  qui  superiore  anno  consul  fuerat, 
et  P.  Lentulo  consulari,  ac  nonnullis  aliis  acciderat 
Rhodi:  qui  quum  ex  fuga  Pompeium  sequerentur 

atque  in  insulam  venissent,  oppido  ac  portu  recepti 
non  erant:  missisque  ad  eos  nunciis,  ut  ex  iis  locis 
discederent,  contra  voluntatem  suam  naves  solverant, 
lamque  do  Caesaris  adventu  fama  ad  civitates  perfe- 
rebatur. 

CIII.  Quibus  cognitis  rebus,  Pompeius,  deposito 
adeundae  Syriae  consilio,  pecunia  societatis  sublata  et  a 
quibusdam  privatis  sumta,  et  aeris  magno  pondere  ad 
militarem  usum  in  naves  imposito,  duobusque  millibus 
hominum  armatis,  partim  quos  ex  familiis  societatum 
delegerat,  partim  a negotiatoribus  coegerat,  quosque  ex 
suis  quisque  ad  hanc  rem  idoneos  existimabat,  Pelusi- 
um pervenit.  Ibi  casu  rex  eratPtolemaeus,  puer  aetate, 
magnis  copiis  cum  sorore  Cleopatra  bellum  gerens; 
quam  paucis  ante  mensibus  per  suos  propinquos  atque 
amicos  regno  expulerat ; castraque  Cleopatrae  non  lon- 
go spatio  ab  eius  castris  distabant.  Ad  eum  Pompeius 
misit,  ut  pro  hospitio  atque  amicitia  patris  Alexandria 
reciperetur  atque  illius  opibus  in  calamitate  tegeretur. 
Sed,  qui  ab  eo  missi  erant,  confecto  legationis  officio, 
liberius  cum  militibus  regis  colloqui  coeperunt  eosque 
hortari,  ut  suum  officium  Pompeio  praestarent,  neve 
eius  fortunam  despicerent.  In  hoc  erant  numero  com- 
plures Pompeii  milites;  quos,  ex  eius  exercitu  acce- 
ptos in  Syria , Gabinius  Alcxandriam  transduxerat, 
belloque  confocto,  apud  Ptolomaeum,  patrem  pueri,  re- 
liquerat. 

CIV.  Ilis  tunc  cognitis  rebus,  amici  regis,  qui  pro- 
pter aetatem  eius  in  procuratione  erant  regni,  sive 
timore  adducti,  ut  postea  praedicabant,  sollicitato  exer- 
citu regio,  ne  Pompeius  Alexandriani  Aegyplumque 
occuparet;  sive  despecta  eius  fortuna,  ut  plerumque  in 
calamitate  ex  amicis  inimici  exsistunt;  iis,  qui  erant 
ab  eo  missi,  palam  liberaliter  responderunt  euinque 
ad  regem  venire  iusserunt:  ipsi,  clam  consilio  inito, 
Achillan,  praefectum  regium,  singulari  hominem  au- 
dacia, etL.  Septimium,  tribunum  militum,  ad  interfi- 
ciendum Pompeium  miserunt.  Ab  his  liberaliter  ipse 
adpellatus  et  quadam  notitia  Septimii  productus,  quod 
bello  praedonum  apud  eum  ordinem  duxerat,  naviculam  . 
parvulam  conscendit  cum  paucis  suis ; et  ibi  ab  Achilla 
et  Septimio  interficitur.  Item  L.  Lentulus  comprehen- 
ditur ab  rege  et  in  custodia  necatur. 

CV.  Caesar,  quum  in  Asiam  venisset,  reperiebat, 

T.  Ampium  conatum  esse  tollere  pecunias  Epheso  ex 
fano  Dianae,  eiusquo  rei  caussa  senatores  omnes  ex 
provincia  evocasse , ut  iis  testibus  in  summa  pecuniae 
uteretur;  sed  interpellatum  adventu  Caesaris  profu- 
gisse. Ita  duobus  temporibus  Ephesiae  pecuniae  Caesar 
auxilium  tulit.  Item  constabat,  Elide  in  templo  Miner- 
vae, repetitis  atque  enumeratis  diebus,  quo  die  proelium 
secundum  fecisset  Caesar,  simulacrum  Victoriae , quod 
ante  ipsam  Minervam  collocatum  erat  et  ante  ad  simu-  ' 
lacrum  Minervae  spectabat,  ad  valvas  se  templi  limen- 
que convertisse.  Eodemque  die  Antiochiae  in  Syria  bis 
tantus  exercitus  clamor  et  signorum  sonus  exauditus 
est,  ut  in  muris  armata  civitas  discurreret.  Hoc  idem 
Ptolemaide  accidit.  Pergami  in  occultis  ac  reconditis 
templi,  quo  praeter  sacerdotes  adire  fas  non  est,  quae 


DE  BELLO  CIVILI 


378 

Graeci  uSvtu  adpellant,  tympana  sonuerunt.  Item  Tral- 
libus in  templo  Victoriae,  ubi  Caesaris  statuam  conse- 
craverant, palma  per  eos  dies  in  tecto  inter  coagmenta 
lapidum  ex  pavimento  exstitisse  ostendebatur. 

CVI.  Caesar,  paucos  dies  in  Asia  moratus,  quum 
audisset  Pompeium  Cypri  visum,  coniectans,  eum 
Aegyptum  iter  haborc,  propter  necessitudines  regni 
reliquasque  eius  loci  opportunitates,  cum  legionibus, 
una,  quam  ex  Thessalia  se  sequi  iusserat,  et  altera, 
quam  ex  Achaia  a Q.  Fufio  legato  evocaverat,  equiti- 
busque octingentis  et  navibus  longis  Rhodiis  decem  et 
Asiaticis  paucis,  Alexandriani  pervenit.  In  his  erant 
legionibus  hominum  tria  millia  ducenti ; reliqui,  vul- 
neribus ex  proeliis  et  labore  ac  magnitudine  itineris 
confecti,  consequi  non  potuerant.  Sed  Caesar,  confisus 
fama  rerum  gestarum,  infirmis  auxiliis  proficisci  non 
dubitaverat  atque  omnem  sibi  locum  tutum  fore  existi- 
mabat. Alexandriae  de  Pompeii  morte  cognoscit:  atque 
ibi  primum  e navi  egrediens  clamorem  militum  audit, 
quos  rex  in  oppido  praesidii  caussa  reliquerat , et  con- 
cursum ad  se  fieri  videt,  quod  fasces  anteferrentur.  In 
hoc  omnis  multitudo  maiestatein  regiam  minui  praedi- 
cabat. Hoc  sedato  tumultu,  crebrae  continuis  diebus  ex 
concursu  multitudinis  concitationes  fiebant,  complu- 
resque  milites  huius  urbis  omnibus  partibus  interficie- 
bantur. 

CVII.  Quibus  rebus  animadversis,  legiones  sibi 
alias  ex  Asia  adduci  iussit,  quas  ex  Pompcianis  militi- 
bus confecerat : ipse  enim  necessario  etesiis  tenebatur, 
qui  Alexandria  navigantibus  sunt  adversissimi  venti. 
Interim  controversias  regum  ad  populum  Romanum 
et  ad  se,  quod  esset  consul,  pertinere  existimans,  atque 

eo  magis  officio  suo  convenire,  quod  superiore  consu- 
latu cum  patre  Ptolemaeo  et  lege  et  senatusconsulto  so- 
cietas erat  facta,  ostendit,  sibi  placere,  regem  Ptole- 
maeum atque  sororem  eius  Cleopatram  exercitus,  quos 
haberent,  dimittere  et  de  controversiis  iure  apud  se 
potius,  quam  inter  se  armis  disceptare. 

CV1II.  Erat  in  procuratione  regni  propter  aetatem 
pueri  nutricius  eius,  eunuchus,  nomine  Pothinus.  Is 
primum  inter  suos  queri  atque  indignari  coepit,  regem 
ad  dicendam  caussam  evocari : deinde  adiutores  quos- 
dam, conscios  sui,  nactus  ex  regis  amicis,  exercitum 
a Pelusio  clam  Alexandriam  evocavit  atque  eumdem 
Achillan,  cuius  supra  meminimus,  omnibus  copiis 
praefecit.  Hunc,  incitatum  suis,  et  regis  inflatum  polli- 
citationibus, quae  fieri  vellet,  litteris  nunciisque  edo- 
cuit. In  testamento  Ptolemaei  patris  heredes  erant  scri- 
pti ex  duobus  filiis  maior,  et  ex  duabus  ea,  quae  aetate 
antecedebat.  Haec  uti  fierent,  per  omnes  deos,  perque 
foedera,  quae  Romae  fecisset,  eodem  testamento  Ptole- 
maeus populum  Romanum  obtestabatur.  Tabulae  te- 
stamenti unae  per  legatos  eius  Romam  erant  adlatae, 
ut  in  aerario  ponerentur,  (hae  quum  propter  publicas 
occupationes  poni  non  potuissent,  apud  Pompeium  sunt 
depositae)  alterae,  eodem  exemplo,  relictae  atque  obsi- 
gnatae Alexandriae  proferebantur. 

CIX.  De  his  rebus  quum  ageretur  apud  Caesarem, 
isque  maxime  vellet  pro  communi  amico  atque  arbitro 
controversias  regum  componere:  subito  exercitus  re- 
gius equitatusqueomnis  venire  Alexandriam  nunciatur. 
Caesaris  copiae  nequaquam  erant  tantae,  ut  eis,  extra 
oppidum  si  esset  dimicandum,  confideret.  Relinqueba- 
tur, ut  se  suis  locis  oppido  teneret  consiliumque  Achil- 

lae  cognosceret.  Milites  tamen  omnes  in  armis  esse 
iussit,  regemque  hortatus  est,  ut  ex  suis  necessariis, 
quos  haberet  maximae  auctoritatis,  legatos  ad  Achillan 
mitteret  et,  quid  esset  suae  voluntatis,  ostenderet.  A 
quo  missi  Dioscorides  et  Serapion,  qui  ambo  legati 
Romae  fuerant  magnamquo  apud  patrem  Ptolemaeum 
auctoritatem  habuerant,  ad  Achillan  pervenerunt.  Quos 
ille,  quum  in  conspectum  eius  venissent,  prius,  quam 
audiret,  aut,  cuius  rei  caussa  missi  essent,  cognosceret, 
corripi  atque  interfici  iussit : quorum  alter  accepto  vul- 
nere occupatus,  per  suos  pro  occiso  sublatus,  alter  inter- 
fectus est.  Quo  facto,  regem  ut  in  sua  potestate  haberet, 
Caesar  effecit,  magnamque  regium  nomen  apud  suos 
auctoritatem  haboro  existimans,  et  ut  potius  privato 
paucorum  et  latronum,  quam  regio  consilio,  susceptum 
bellum  videretur. 

CX.  Erant  cum  Achilla  copiae,  ut  neque  numero, 
neque  genere  hominum,  neque  usu  rei  militaris  con- 
temnendae viderentur:  millia  enim  viginti  in  armis 
habebat.  Hae  constabant  ex  Gabinianis  militibus,  qui 
iam  in  consuetudinem  Alexandrinae  vitae  ac  licentiae 
venerant,  et  nomen  disciplinamque  populi  Romani  de- 
didicerant uxoresque  duxerant,  ex  quibus  plerique 
liberos  habebant,  Huc  accedebant  collecti  ex  praedoni- 
bus latronibusque  Syriae  Ciliciaeque  provinciae  finiti- 
marumque  regionum . Multi  praeterea  capitis  damnati 
exsulesque  convenerant : fugitivisque  omnibus  nostris 
certus  erat  Alexandriae  receptus  certaque  vitae  conditio, 
ut,  dato  nomine,  militum  essent  numero:  quorum  si 
quis  a domino  prehenderetur,  concursu  militum  eripie- 
batur, qui  vim  suorum,  quod  in  simili  culpa  versaban- 
tur, ipsi  pro  suo  periculo  defendebant.  Hi  regum  ami- 

cos  ad  mortem  deposcere,  hi  bona  locupletum  diripere 
stipendii  augendi  caussa,  regis  domum  obsidere,  regno 
expellere  alios,  alios  arcessere,  velere  quodam  Alexan- 
drini exercitus  instituto,  consueverant.  Erant  praeterea 
equitum  millia  duo.  Inveteraverant  hi  omnes  complu- 
ribus Alexandriae  bellis,  Ptolemaeum  patrem  in  re- 
gnum reduxerant,  Bibuli  filios  duos  interfecerant,  bella 
cum  Aegyptiis  gesserant.  Hunc  usum  rei  militaris 
habebant. 

CXI.  His  copiis  fidens  Achillas,  paucitatemque  mi- 
litum Caesaris  despiciens,  occupabat  Alexandriam, 
praeter  eam  oppidi  partem,  quam  Caesar  cum  militibus 
tenebat,  primo  impetu  domum  eius  irrumpere  conatus: 
sed  Caesar,  dispositis  per  vias  cohortibus,  impetum 
eius  sustinuit.  Eodemque  tempore  pugnatum  est  ad 
portum ; ac  longe  maximam  ea  resadtulitdiraicationem. 
Simul  enim,  diductis  copiis,  pluribus  viis  pugnabatur 
et  magna  multitudine  naves  longas  occupare  hostes 
conabantur,  quarum  erant  quinquaginta  auxilio  missae 
ad  Pompeium,  proelioque  in  Thessalia  factb  domum 
redierant.  Illae  triremes  omnes  et  quinqueremes,  aptae 
instructaeque  omnibus  rebus  ad  navigandum.  Praeter 
has  duae  et  viginti,  quae  praesidii  caussa  Alexandriae 
esse  consueverant,  constratae  omnes:  quas  si  occupa- 
vissent, classe  Caesari  erepta,  porlpm  ac  mare  totum  in 
sua  potestate  haberent,  commeatu  auxiliisque  Caesarem 
prohibereut.  Itaque  tanta  est  contentione  actum,  quan- 
ta agi  debuit,  quum  illi  celerem  in  ea  re  victoriam,  bi 
salutem  suam  consistere  viderent.  Sed  rem  obtinuit 
Caesar ; omnesque  eas  naves  et  reliquas,  quae  erant  in 
navalibus,  incendit,  quod  tam  late  tueri  tam  parva  ma- 
nu non  poterat,  confestimque  ad  Pharon  navibusmilites 
exposuit.  : v;  - 

CXII.  Pharos  est  in  insula  turris,  magna  altitudine, 
mirificis  operibus  exstructa,  quae  nomen  ab  insula  ac- 
cepit. Ilaec  insula,  obiecta  Alexandriae,  portum  efficit: 
sed  a superioribus  regibus  in  longitudinem  passuum 
nongentorum  in  mare  iactis  molibus,  angusto  itinere  et 
ponte  cum  oppido  coniungitur.  In  hac  sunt  insula  do- 
micilia Aegyptiorum  et  vicus,  oppidi  magnitudine: 
quaeque  ubique  naves  imprudentia  aut  tempestate  paul- 
lulum  suo  cursu  decesserint,  has  more  praedonum  diri- 
pere consueverunt.  Iis  autem  invitis,  a quibus  Pharos 
tenetur,  non  potest  esse  propter  angustias  navibus  in- 
troitus in  portum.  Hoc  tum  veritus  Caesar,  hostibus  in 
pugna  occupatis,  militibusque  expositis,  Pharon  pre- 
hendit atque  ibi  praesidium  posuit.  Quibus  est  rebus 
effectum,  uti  tuto  frumentum  auxiliaque  navibus  ad 
eum  supportari  possent.  Dimisit  enim  circum  omnes 
propinquas  regiones  atque  inde  auxilia  evocavit.  Reli- 
quis oppidi  partibus  sic  est  pugnatum,  ut  aequo  proe- 
lio discederetur  et  neutri  pellerentur,  (id  efficiebant  an- 
gustiae loci)  paucisquo  utrimque  interfectis,  Caesar, 
loca  maxime  necessaria  complexus,  noctu  praemunit. 
Hoc  tractu  oppidi  pars  erat  regiae  exigua,  in  quam  ipse 
habitandi  caussa  initio  erat  inductus,  et  theatrum,  con- 
iunctum  domui,  quod  arcis  tenebat  locum  aditusque 
habebat  ad  portum  et  ad  reliqua  navalia.  Has  muni- 
tiones insequentibus  auxit  diebus,  ut  pro  muro  ob- 
iectas  haberet,  neu  dimicare  invitus  cogeretur.  Inte- 
rim  filia  minor  Ptolemaei  regis,  vacuam  possessionem 
regni  sperans,  ad  Achillan  seso  ex  regia  transierit 
unaque  bellum  administrare  coepit.  Sed  celeriter  est 
inter  eos  de  principatu  controversia  orta;  quae  res 
apud  milites  largitiones  auxit:  magnis  enim  iacturis 
sibi  quisque  eorum  animos  conciliabat.  Haec  dum  apud 

hostes  geruntur,  Pothinus,  nutricius  pueri  et  procura- 
tor regni,  in  parte  Caesaris,  quum  ad  Achillah  nun- 
cios  mitteret  horta returque,  ne  negotio  desisteret,  neve 
animo  deficeret,  indicatis  deprehensisque  internunciis, 
a Caesare  est  interfectus.  Haec  initia  belli  Alexandrini 
fuerunt. 

LIBER  SINGULARIS. 

ARG.  Cap.  1.  Caesar  Alexandriani  oppugnare  pergit.  2.  3.  Ale- 
v . xandrini  strenue  sese  defendunt.  4-61  Regem  Ptolemaeum  Caesar  in 
potestate  habet.  Arsinoe  imperium  occupat,  Achilla  interfecto ; Gany- 
medes aqua  intercludere  Caesarianos  parat.  7-9.  Trepidantibus  his 
Caesar  puteis  fossis  aquam  suppeditat.  10-18.  Navali  proelio  victor 
Pharo  petitur.  19-21.  In  ponte  et  mole  cladem  accipit.  22-25.  Fir- 
mato Caesarianorum  animo,  Alexandrinis  petentibus  regem  dimittit 
Caesar;  is  perfide  bellum  instaurat;  proelio  perit  Euphranor.  26-31. 
Mithridates  Pergamenus  auxilia  adducit  Caesari;  Pelusio  potitur;  re- 
gioe  caedit.  Rex  a Caesare  proelio  victus  perit  in  Nilo.  32.  33.  Alo- 
xandria  potitus  Caesar  Ptolemaeum  minorem  et  Cleopatram  reges  con- 
stituit; Arsinoen  e regno  deducit;  in  Syriam  abit.  34-41.  Interim 
Deiotarus,  Armeniae  rex,  contra  Pharnacen  auxilium  petit  a Domitio 
Calvino,  qui  male  rem  gerit.  Pharnaces  Pontum  occupat;  in  cives  Ro- 
manos saevit.  42-47.  In  Illyrico  Gabinius  suppetias  Cornificio  adfe- 
rens  improspere  pugnat.  Rem  restituit  Vatinius,  superato  Octavio. 
48-64.  In  Hispania  Cassius  Longinus,  avaritia  exosus,  orta  coniura- 
tione,  vix  evadit.  Mox  seditione  facta  ad  Cordubam,  rebua  mire  turba- 

tii,  ne  Marcello  Lepidoque  et  Trebonio  se  committat,  anfagit  et  inlbero 
perit.  65-68.  Syriam.  Ciliciam,  Asiam,  Cappadociam  constituit  Caesar; 
in  hac  Bellonao  templum  .Lycomedi  Bithynio  adiudicat;  Beiotaro,  Gal. 
lograeciae  tetrarchae,  Pompeium  secuto,  ignoscit.  69-78.  Fharnacea, 
. dolose  agentem,  celeri  -victoria  superat;  Pontum  recipit;  Mithridatea, 
Pergamenum  regem,  Bospori  et  Gallograecorum  tetrarcham  constituit. 
In  Italiam  subito  abit. 

a 

Cap.  I.  Bello  Alexandrino  conflato,  Caesar  Rhodo 
atque  ex  Syria  Ciliciaque  omnem  classem  arcessit;  Creta 
sagittarios,  equites  ab  rege  Nabataeorum  Malcho  evocat; 
tormenta  undique  conquiri  et.  frumen  tum  mitti  auxilia- 
que adduci  iubet.  Interim  munitiones  quotidie  operibus 
augentur  atque  omnes  oppidi  partes,  quae  minus  firmae 
esse  viderentur,  testudinibus  ac  musculis  aptantur : ex 
aedificiis  autem  per  foramina  in  proxima  aedificia  arie- 
tes immittuntur,  quantumque  atit  ruinis  deficitur,  aut 
per  vim  recipitur  loci,  in  tantum  munitiones  proferun- 
tur. Nam  incendio  fere  tuta  est  Alexandria,  quod  sine 
contignatione  ac  materia  sunt  aedificia  et  structuris  at- 
que fornicibus  continentur  tectaque  sunt  rudere  aut  pa- 
vimentis. Caesar  maxime  studebat,  ut,  quam  angustis- 
simam partem  oppidi  palus  a meridie  interiecta  efficie- 
bat, hanc  operibus  vineisque  agendis  ab  reliqua  parte 
urbis  excluderet : illud  spectans,  primum,  ut,  quum 
esset  in  duas  partes  urbs  divisa,  acies  uno  consilio  atque 
imperio  administraretur ; deinde,  ut  laborantibus  suc- 
curri atque  ex  altera  oppidi  parte  auxilium  ferri  posset; 
in  primis  vero,  ut  aqua  pabuloque  abundaret : quarum 
alterius  rei  copiam  exiguam,  alterius  nullam  omnino 
facultatem  habebat:  quod  utrumque  palus  large  prae- 
bere poterat. 

II.  Neque  vero  Alexandrinis  in  gerendis  negotiis 
cunctatio  ulla  aut  mora  inferebatur ; nam  in  omnes  par- 
Iul.  Caes.  Bb 

tes,  per  quas  fines  Aegyptii  regnumque  pertinet,  lega- 
- tos  conquisitoresque  dilectus  habendi  caussa  miserant, 
magnumque  numerum  in  oppidum  telorum  atque  tor- 
mentorum convexerant  et  innumerabilem  multitudinem 
adduxerant.  Nec  minus  in  urbe  maximae  armorum 
erant  institutae  officinae.  Servos  praeterea  puberes  ar- 
maverant, quibus  domini  locupletiores  victum  quoti- 
dianum stipendiumque  praebebant.  Hac  multitudine 
disposita,  munitiones  semotarum  partium  tuebantur; 
veteranas  cohortes  vacuas  in  celeberrimis  urbis  locis  ha- 
bebant, ut,  quacumque  regione  pugnaretur,  integris  vi- 
ribus ad  auxilium  ferendum  opportuni  essent.  Omni- 
bus viis  atque  angiportis  triplicem  vallum  obduxerant : 
erat  autem  quadrato  exstructus  saxo,  neque  minus  qua- 
draginta pedes  altitudinis  habebat : quaeque  partes  ur- 
bis inferiores  erant,  has  altissimis  turribus  denorum  ta- 
bulatorum munierant.  Praeterea  alias  ambulatorias  to- 
tidem tabulatorum  confixerant;  subiectisque  eas  rotis, 
funibus  iumentisque  obieclis,  directis  plateis  in  quam- 
cumque  erat  visum  partem  movebant. 

III.  Urbs  fertilissima  et  copiosissima  omnium  rerum 
adparatus  subgerebat.  Ipsi  homines,  ingeniosissimi  at- 
que acutissimi,  quae  a nobis  fieri  viderant,  ea  sollertia 
efficiebant,  ut  nostri  illorum  opera  imitati  viderentur^ 
et  sua  sponte  multa  reperiebant,  unoque  tempore  et  no-  | 
stras  munitiones  infestabant,  et  suas  defendebant : at- 
que haec  principes  in  consiliis  concionibusque  agita- 
bant, populum  Romanum  paullatim  in  consuetudinem 
eius  regni  occupandi  venire:  paucis  antiis  antea  Gabi- 
nium cum  exercitu  fuisse  in  Aegypto;  Pompeium  se  ex 
fuga  eodem  recepisse ; Caesarem  venisse  cum  copiis:  ne- 
que morte  Pompeii  quidquam  profectum,  quo  minus  apud 
se  Caesar  commoraretur:  quem  si  non  expulissent,  fu- 

turam  ex  regno  provinciam:  idque  agendum  mature: 
namque  eum , interclusum  tempestatibus  propter  anni 
tempus,  recipere  transmarina  auxilia  non  posse. 

IV.  Interim  dissensione  orta  inter  Achillan,  qui  ve- 
terano exercitui  praeerat,  et  Arsinoen,  regis  Ptolemaei  ' 
minorem  filiam,  ut  supra  demonstratum  est,  quum  uter- 
que utrique  insidiaretur  et  summam  imperii  ipse  ob- 

i linere  vellet,  praeoccupat  Arsinoe  perGanymeden  eunu- 
chum, nutricium  suum,  atque  Achillan  interficit.  Hoo 
occiso,  ipsa  sine  ullo  socio  et  custode  omne  imperium 
obticebat:  exercitus  Ganymedi  transditur:  is,  susce- 
pto officio,  largitionem  in  milites  auget,  reliqua  pari  di- 
ligentia administrat. 

V.  Alexandria  est  fere  tota  suffossa,  specusque  ha- 
bet ad  Nilum  pertinentes,  quibus  aqua  in  privatas  do- 
mos inducitur,  quae  paullatim  spatio  temporis  liquescit 
ac  subsidit.  Hac  uti  domini  aedificiorum  atque  eorum 
familiae  consueverunt : nam  quae  flumine  Nilo  fertur, 
adeo  est  limosa  ac  turbida,  ut  inultos  variosque  morbos 
efficiat:  sed  ea  plebes  ac  multitudo  contenta  est  neces- 
sario, quod  fons  urbe  tota  nullus  est.  lloc  tamen  flumen 
in  ea  parte  urbis  erat,  quae  ab  Alexandrinis  tenebatur. 

Quo  facto  est  admonitus  Ganymedes,  posse  nostros  aqua 
intercludi ; qui,  distributi  munitionum  tuendarum  caus- 
sa, vicatim  ex  privatis  aedificiis,  specubus  ac  puteis  ex- 
tracta aqua  utebantur.  - 

VI.  Hoc  probato  consilio,  magnum  ac  difficile  opus  « . 
adgreditur.  Interseptis  enim  specubus  atque  omnibus 

urbis  partibus  exclusis,  quae  ab  ipso  tenebantur,  aquae 
magnam  vim  ex  mari  rotis  ac  machinationibus  expri- 
mere contendit.  Hanc  locis  superioribus  fundere  in  par- 
tem Caesaris  non  intermittebat;  quamobrem  salsior 
paullo  praeter  consuetudinem  aqua  trahebatur  ex  proxi- 

mis  aedificiis,  magnamque  hominibus  admirationem 
praebebat,  quam  ob  caussam  id  accidisset : nec  salis  sibi 
credebant,  quum  se  inferiores  eiusdem  generis  ac  sapo- 
ris aqua  dicerent  uti,  atque  ante  consuessent : vulgoquo 
inter  se  conferebant  et  degustando,  quantum  inter  se 
differrent  aquae,  cognoscebant.  Parvo  vero  temporis 
spatio,  haec  propior  bibi  omnino  non  poterat;  illa  infe- 
rior corruptior  iam  salsiorque  reperiebatur. 

VII.  Quo  facto  dubitatione  sublata,  tantus  incessit 
timor,  ut  ad  extremum  casum  periculi  omnes  deducti 
viderentur,  atque  alii  morari  Caesarem  dicerent,  quin 
naves  conscendere  iuberet,  alii  multo  gravius  extime- 
scerent casum ; quod  neque  celari  Alexandrini  possent 
in  adparanda  biga,  quum  tam  parvo  spatio  distarent  ab- 
ipsis ; neque,  illis  imminentibus  atque  insequentibus, 
ullus  in  naves  receptus  daretur.  Erat  autem  magna  mul- 
titudo oppidanorum  in  parte  Caesaris,  quam  domiciliis 
ipsorum  non  moverat,  quod  ea  se  fidelem  palam  nostris 
esse  simulabat  et  descivisse  a suis  videbatur;  ut,  si  mihi 
defendendi  essent  Alexandrini,  quod  neque  fallaces  es- 
sent, neque  temerarii,  multa  oratio  frustra  absumeretur. 
Quum  vero  uno  tempore  et  natio  eorum  et  natura  co- 
gnoscatur ; aptissimum  esse  hoc  genus  ad  proditionem, 
nemo  dubitare  potest. 

VIH.  Caesar  suorum  timorem  consolatione  et  ratione 
minuebat.  Nam  puteis  fossis  aquam  dulcem  posse  repe- 
riri  adfirmabat:  omnia  enim  Utoranaturaliter  aquae  dul- 
cis venas  habere.  Quod  si  alia  esset  litoris  Aegyptii  na- 
tura, atque  omnium  reliquorum;  tamen , quoniam  mare 
libere  tenerent,  neque  hostes  classem  haberent,  prohiberi 
sese  non  posse,  quo  minus  quotidie  aquam  navibus  pete- 
rent, vel  a sinistra  parte  a Paraetonio,  vel  a dextra  ab 
insula;  quae  diversae  navigationes  numquam  uno  tem- 

pore  adversis  ventis  praecluderentur.  Fugae  vero  nul- 
lum esse  consilium  non  solum  iis,  qui  primam  dignitatem 
haberent,  sed  ne  iis  quidem,  qui  nihil,  praeterquam  de 
vita,  cogitarent:  magno  negotio  impetus  hostium  adver- 
sos ex  munitionibus  sustineri,  quibus  relictis,  nec  loco 
nec  numero  pares  esse  posse:  magnam  autem  moram  et 
difficultatem  adseensum  in  naves  habere,  praesertim  ex 
scaphis:  summam  esse  contra  in  Alexandrinis  velo- 
citatem, locorumque  et  aedificiorum  notitiam:  hos, 
praecipue  in  victoria  insolentes,  praecursuros  et  loca 
excelsiora  atque  aedificia  occupaturos ; ita  fuga  navi- 
busque nostros  prohibituros : proinde  eius  consilii  obli- 
viscerentur atque  omni  ratione  esse  vincendum  cogi- 
tarent. 

IX.  Ilac  oratione  apud  suos  habita  atque  omnium 
mentibus  excitatis,  dat  centurionibus  negotium,  ut,  re- 
liquis operibus  intermissis,  ad  fodiendos  puteos  animum 
conferant,  neve  quam  partem  nocturni  temporis  inter-  " 
mittant.  Quo  suscepto  negotio  atque  omnium  animis  ad 
laborem  incitatis,  magna  una  nocte  vis  aquae  dulcis  in- 
venta est.  Ita  operosis  Alexandrinorum  machinationi- 
bus maximisque  conatibus  non  longi  temporis  labore 
occursum  est.  Eo  biduo  legio  XXXVII  ex  dedititiis 
Pompeianis  militibus,  cum  frumento,  armis,  telis,  tor- 
mentis, imposita  in  naves  a Domitio  Calvino,  ad  litora 
Africae,  paullo  supra  Alexandriam,  delata  est.  Hae  na- 
ves Euro,  qui  multos  dies  continenter  flabat,  portum  ca- 
pere prohibebantur : sed  loca  sunt  egregia  omni  illa  re- 
gione ad  tenendas  ancoras.  Hi  quum  diu  retinerentur 
atque  aquae  inopia  premerentur,  navigio  actuario  Cae- 
sarem faciunt  certiorem. 

X.  Caesar,  ut  per  se  consilium  caperet,  quid  facien- 
dum videretur,  navim  conscendit  atque  omnem  classem 

se  sequi  iussit,  nullis  nostris  militibus  impositis;  quod, 
quum  longius  paullo  discederet,  munitiones  nudare  no- 
lebat. Quumque  ad  eum  locum  accessisset,  qui  adpel- 
latur  Chersonesus,  aquandique  caussa  remiges  in  ter- 
ram exposuisset,  nonnulli  ex  eo  numero,  quum  longius 
a navibus  praedatum  processissent,  ab  equitibus  ho- 
stium sunt  excepti : ex  iis  cognoverunt,  Caesarem  ipSum 
in  classe  venisse  nec  ullos  milites  in  navibus  habere. 
Qua  re  comperta,  magnam  sibi  facultatem  fortunam  ob- 
tulisse bene  gerendae  rei  crediderunt.  Itaque  naves 
omnes,  quas  paratas  habuerant  ad  navigandum,  propu- 
gnatoribus instruxerunt  Caesarique  redeunti  cum  classe 
occurrerunt : qui  duabus  de  caussis  eo  die  dimicare  no- 
lebat, quod  et  nullos  milites  in  navibus  habebat,  et  post 
horam  decimam  diei  res  agebatur,  nox  autem  adlatura 
videbatur  maiorem  fiduciam  illis,  qui  locorum  notitia 
confidebant:  sibi  etiam  hortandi  suos  auxilium  defu- 
turum;  quod  nulla  satis  idonea  esset  hortatio,  qua 
neque  virtutem  posset  notare,  neque  inertiam.  Qui- 
bus de  i caussis  naves,  quasjpotuit,  Caesar  ad  terram 
detrahit,  quem  in  locum  illos  successuros  non  existi- 
mabat. 

XI.  Erat  una  navis  Rhodia  in  dextro  Caesaris  cornu, 
longe  ab  reliquis  collocata.  Hanc  conspicAti  hostes  non 
tenuerunt  sese,  magnoque  impetu  quatuir  ad  eam  con- 
stratae naves  et  complures  apertae  contenderunt.  Cui 
coactus  est  Caesar  ferre  subsidium,  ne  turpem  in  con- 
spectu contumeliam  acciperet ; quamquam  si  quid  gra- 
vius illis  accidisset,  merito  casurum  indicabat.  Proe- 
lium commissum  est  magna  contentione  Rhodiorum : 
qui  quum  in  omnibus  dimicationibus  et  scientia  et  vir- 
tute praestitissent,  tum  maxime  illo  tempore  totum  onus 
sustinere  non  recusabant,  ne  quod  suorum  culpa  detri- 

mentum,  acceptum  videretur.  Ita  proelium  secundissi- 
mum est  factum.  Capta  est  una  hostium  quadriremis, 
depressa  est  altera : deinde  duae  omnibus  epibatis  nu- 
datae: magna  praeterea  multitudo  in  reliquis  navibus 
propugnatorum  est  interfecta.  Quod  nisi  nox  proelium 
diremisset,  tota  classe  hostium  Caesar  potitus  esset.  Hac 
calamitate  perterritis  hostibus,  adverso  vento  leniter 
flante,  naves  onerarias  Caesar  remulco  victricibus  suis 
navibus  Alexandriana  deducit. 

XH.  Eo  detrimento  adeo  sunt  fracti  Alexandrini, 
quum  iamnon  virtute  propugnatorum,  sed  scientia  clas- 
siariorum se  victos  viderent,  * * quibus  et  superioribus 
locis  sublevabantur,  ut  ex  aedificiis  defendi  possent ; et 
materiam  cunctam  obiicerent,  quod  nostrae  classis  op- 
pugnationem etiam  ad  terram  verebantur.  Iidem,  post- 
eaquam  Ganymedes  in  concilio  confirmavit,  sese  et 
eas,  quae  essent  amissae,  restituturum  et  numerum 
adaucturum,  magna  spe  et  fiducia  veteres  reficere  na- 
ves, accuratiusque  huic  rei  studere  atque  inservire  in- 
stituerunt: ac,  tametsi  amplius  CX  navibus  longis  in 
portu  navalibusque  amiserant,  non  tamen  reparandae 
classis  cogitationem  deposuerunt : videbant  enim,  non 
auxilia  Caesari,  non  commeatus  supportari  posse,  si 
classe  ipsi  valerent.  Praeterea  nautici  homines,  urbis 
et  regionis  maritimae,  quotidianoque  usu  a pueris  exer- 
citati, ad  naturale  ac  domesticum  bonum  refugero  cu- 
piebant et,  quantum  parvulis  navigiis  profecissent,  sen- 
tiebant. Itaque  omni  studio  ad  parandam  classem  in- 
cubuerunt. V 

XIII.  Erant  omnibus  ostiis  Nili  custodiae  exigendi 
portorii  caussa  dispositae.  Naves  veteres  erant  in  occultis 
regiae  navalibus,  quibus  multis  annis  ad  navigandum 
non  erant  usi.  Has  reficiebant  ; illas  Alexandriam  revo- 

cabant.  Deerant  remi,  porticus,  gymnasia,  aedificia 
publica  detegebant,  asseres  remorum  usum  obtinebant: 
aliud  naturalis  sollertia,  aliud  urbis  copia  subministra- 
bat. Postremo  non  longam  navigationem  parabant,  sed 
praesentis  temporis  necessitati  serviebant  et  in  ipso  portu 
confligendum  videbant.  Itaque  paucis  diebus,  contra 
omnium  opinionem,  quadriremes  duas  et  viginti,  quin- 
queremes quinque  confecerunt.  Ad  has  minores  aper- 
tasque  complures  adiecerunt  et,  in  portu  periclitati  re- 
migio, quid  quaeque  earum  efficere  posset,  idoneos  mi- 
lites imposuerunt,  seque  ad  confligendum  omnibus  re- 
bus paraverunt.  Caesar  Rhodias  naves  novem  habebat, 
(nam,  decem  missis,  una  in  cursu  litore  Aegyptio  defe- 
cerat) Ponticas  octo,  Lycias  quinque,  ex  Asia  duodecim. 
Ex  hiserant  quinqueremes  quinque  et  quadriremes  de- 
cem : reliquae  infra  hanc  magnitudinem  et  pleraeque 
apertae.  Tamen  virtute,  militum  confisus,  cognitis  ho- 
stium copiis,  se  ad  dimicandum  parabat. 

XIV.  Postquam  eo  ventum  est,  ut  sibi  uterque  eo- 
rum confideret;  Caesar  Pharon  classe  circumvehitur 
adversasquo  naves  hostibus  constituit ; in  dextro  cornu 
Rhodias  collocat,  in  sinistro  Ponticas : inter  has  spatium 
quadringentorum  passuum  relinquit,  quod  satis  esse  ad 
explicandas  naves  videbatur.  Post  hunc  ordinem  reli- 
quas naves  subsidio  distribuit:  quae  quamque  earum 
sequatur  et,  cui  subveniat,  constituit  atque  imperat. 
Non  dubitanter  Alexandrini  classem  producunt  atque 
instruunt:  in  fronte  collocant  duas  et  viginti,  reliquas 
subsidiarias  in  secundo  ordine  constituunt.  Magnum 
praeterea  numerum  minorum  navigiorum  et  scapharum 
producunt  cum  malleolis  ignibusque,  si  quid  ipsa  mul- 
titudo et  clamor  et  flamma  nostris  terroris  adferre  pos- 
sent. Erant  inter  duas  classes  vada  transitu  angusto,  quae 

pertinent  ad  regionem  Africae:  (sic  enim  praedicant, 
partem  esse  Alex  an  driae  dimidiam  Africae:)  satisque 
diu  inter  ipsos  est  exspectatum,  ab  utris  transeundi  fie- 
ret initium;  propterea  quod,  eis  qui  intrassent,  et  ad 
explicandam  classem,  et  ad  receptum,  si  durior  accidis- 
set casus,  impeditiores  fore  videbantur. 

XV.  Rhodiis  navibus  praeerat  Euphranor,  animi 
magnitudine  ac  virtute  magis  cum  nostris  hominibus, 
quam  cum  Graecis  comparandus.  Hic  ob  notissimam 
scientiam  atque  animi  magnitudinem  delectus  est  ab 
Rhodiis,  qui  imperium  classis  obtineret.  Qui,  ubi  Cae- 
saris animum  advertit,  Videris  mihi,  inquit,  Caesar,  ve- 
reri, si  haec  vada  primis  navibus  intraveris,  ne  prius  di- 
micare cogaris,  quam  reliquam  classem  possis  explicare. 
Nobis  rem  committe,  nos  proelium  sustinebimus,  (neque 
tuum  iudicium  fallemus)  dum  reliqui  subsequantur : hos 
quidem  diutius  in  nostro  conspectu  gloriari , magno  nobis 
et  dedecori  et  dolori  est.  Caesar  illum  adhortatus  atque 
omnibus  laudibus  prosecutus,  dat  signum  pugnae.  Pro- 
gressas ultra  vadum  quatuor  Rhodias  naves  circumsi- 
stunt Alexandrini  atque  in  eas  impetum  faciunt.  Susti- 
nent illi  atque  arte  sollertiaque  se  explicant:  ac  tantum 
doctrina  potuit,  ut  in  dispari  numero  nulla  transversa 
hosti  obiiceretur,  nullius  remi  detergerentur,  sed  sem- 
per  venientibus  adversae  occurrerent.  Interim  sunt  re- 
liquao  subsecutae.  Tum  necessario  discessum  ab  arte 
est,  propter  angustias  loci,  atque  omne  certamen  in  vir- 
tute constitit.  Neque  vero  Alexandriao  fuit  quisquam 
aut  nostrorum,  aut  oppidanorum,  qui  aut  in  opere,  aut 
in  oppugnatione  occupatum  animum  haberet,  quin  al- 
tissima  tecta  peteret  atque  ex  omni  prospectu  locum  spe- 
ctaculo caperet  precibusque  et  votis  victoriam  suis  ab 
diis  immortalibus  exposceret. 

XVT.  Minime  autem  par  erat  proelii  certamen : no- 
stris enim  prorsus  neque  terra  neque  mari  effugium  da- 
batur victis,  omniaque  victoribus  erant  futura  in  incerto: 
illi,  si  superassent  navibus,  omnia  tenerent  ; si  inferio- 
res fuissent,  reliquam  tamen  fortunam  periclitarentur. 
Simul  illud  grave  ac  miserum  videbatur,  perpaucos  de 
summa  rerum  ac  de  salute  omnium  decertare : quorum 
si  qui  aut  animo  aut  virtute  cessisset,  reliquis  etiam  es- 
set cavendum,  quibus  pro  se  pugnandi  facultas  non  fuis- 
set. Haec  superioribus  diebus  saepenumero  Caesar  suis 
exposuerat,  ut  hoc  maiore  animo  contenderent,  quod 
omnium  salutem  sibi  commendatam  viderent.  Eadem 
suum  quisque  contubernalem,  amicum,  notum  proso- 
quens  erat  obtestatus,  ne  suam  atque  omnium  falleret 
opinionem,  quorum  iudicio  delectus  ad  pugnam  profi- 
cisceretur. Itaque  hoc  animo  est  decertatum,  ut  neque 
maritimis  nauticisquo  sollertia  atque  ars  praesidium 
ferret;  neque  numero  navium  praestantibus  multitudo 
prodesset,  neque  erecti  ad  virtutem  ex  tanta  multitudine 
viri  virtuti  nostrorum  possent  adaequari.  Capitur  hoo 
proelio  quinqueremis  una  et  biremis  cum  defensoribus 
remigibusque  et  deprimuntur  tres,  nostris  incolumi- 
bus omnibus:  reliquae  propinquam  fugam  ad  oppi- 
dum capiunt,  quas  protexerunt  ex  molibus  atque  aedi- 
ficiis imminentibus,  et  nostros  adire  propius  prohi- 
buerunt. 

XVII.  Hoc  ne  sibi  saepius  accidere  posset,  omni  ra- 
tione Caesar  contendendum  existimavit,  ut  insulam 
molemque,  ad  insulam  pertinentem,  in  suam  redigeret 
potestatem : perfectis  enim  magna  ex  parte  munitioni- 
bus in  oppido,  et  illam  et  urbem  uno  tempore  tentari 
posse  confidebat.  Quo  capto  consilio,  cohortes  decem  et 
levis  armaturae  electos,  quos  idoneos  ex  equitibus  Gal- 

lis  arbitrabatur,  in  navigia  minora  scaphasque  imponit: 
inde  alteram  insulae  partem  distinendae  manus  caussa 
constratis  navibus  adgredilur,  praemiis  magnis  propo- 
i sitis,  qui  primus  insulam  cepisset.  Ac  primo  impetum 
nostrorum  pariter  sustinuerunt:  uno  enim  tempore  et 
ex  tectis  aedificiorum  propugnabant,  et  litora  armati  de- 
fendebant; quo  propter  asperitatem  loci  non  facilis  no- 
stris aditusdabatur ; et  scaphis  navibusque  longisquin- 
que  mobiliter  et  scienter  angustias  loci  tuebantur.  Sed 
ubi,  primum  locis  cognitis  vadisque  pertentatis,  pauci 
nostri  in  litore  constiterunt  atque  hos  sunt  alii  subse- 
cuti, constanterque  in  eos,  qui  in  litore  aequo  instite-  / 

raiit,  impetum  foocrunt;  omnes  Pharitae  terga  verto- 
runt.  His  pulsis  custodia  portus  relicta,  ad  litora  et  vi- 
cum adplicaverunt,  seque  ex  navibus  ad  tuenda  aedificia 
eiecerunt. 

XVIII.  Neque  vero  diutius  [ipsi]  ea  munitione  se 
continere  potuerunt : etsi  erat  non  dissimile,  atquo  Alo- 
xandriae,  genus  aedificiorum,  ut  minora  maioribus  con- 
ferantur, turresque  editae  et  coniunctae  muri  locum  ob- 
tinebant : neque  nostri  aut  scalis,  aut  cratibus,  aut  re- 
liquis rebus  parati  venerant  ad  oppugnandum.  Sed 
terror  hominibus  mentem  consiliumque  eripit  et  mem- 
bra debilitat:  ut  tunc  accidit.  Qui  se  in  aequo  loco  ac 
plano  pares  esse  confidebant,  iidem,  perterriti  fuga  suo- 
rum et  caede  paucorum,  triginta  pedum  altitudine  in 
aedificiis  consistere  ausi  non  sunt,  seque  per  molem  in  , 
mare  praecipitaverunt  et  octingentorum  passuum  inter- 
vallo ad  oppidum  enataverunt.  Multi  tamen  ex  iis  capti 
interfectiquo  sunt,  sed  numerus  captivorum  omnino 
fuit  DC. 

XIX.  Caesar,  praeda  militibus  concessa,  aedificia 
diripi  iussit,  castcllumque  ad  pontem,  qui  propior  erat 

Pharo,  communivit  atque  ibi  praesidium  posuit.  IIuuc 
fuga  Pharitae  reliquerant ; fortiorem  illum  propiorem- 
que  oppido  Alexandrini  tuebantur.  Sed  eum  postero  die 
simili  ratione  adgreditur,  quod,  his  obtentis  duobus, 
omnem  navigiorum  excursum  et  repentina  latrocinia 
sublatum  iri  videbatur.  Iamque  eos,  qui  praesidio  eum 
locum  tenebant,  tormentis  ex  navibus  sagittisque  depu- 
lerat atque  in  oppidum  redegerat;  et  cohortium  trium 
instar  in  terram  exposuerat:  non  enim  plures  consi- 
stere angustiae  loci  patiebantur : reliquae  copiae  in  na- 
vibus stationem  obtinebant.  Quo  facto  imperat,  pontem 
adversus  hostem  praevallari  et,  qua  exitus  navibus  erat 
fornice  exstructo,  quo  pono  sustinebatur,  lapidibus  Op- 
pleri  atque  obstrui:  quorum  altero  opere  effecto,  ut 
nulla  omnino  scapha  egredi  posset,  altero  instituto, 
omnes  Alexandrinorum  copiae  ex  oppido  se  eiccerunt  et 
contra  munitiones  pontis  latiore  loco  constiterunt:  eo- 
demque  tempore,  quae  consueverant  navigia  per  pontes 
ad  incendia  onerariarum  emittere,  ad  molem  constitue- 
runt. Pugnabatur  a nobis  ex  ponte,  ex  mole;  ab  illis 
ex  area,  quae  erat  adversus  pontem,  et  ex  navibus  con- 
tra molem. 

XX.  In  his  rebus  occupato  Caesare  militesquo  hor- 
tante, remigum  magnus  numerus  et  classiariorum  ex 
longis  navibus  nostris  in  molem  se  eiecit.  Pars  eorum 
studio  spectandi  ferebatur,  pars  etiam  cupiditate  pu- 
gnandi. Ili  primum  navigia  hostium  lapidibus  ac  fun- 
dis a mole  repellebant  ac  multum  proficere  multitudine 
telorum  videbantur.  Sed,  postquam  ultra  eum  locum, 
ab  latere  eorum  aperto,  ausi  sunt  egredi  ex  navibus  Ale- 
xandrini pauci ; ut  sine  signis  certisque  ordinibus,  sine 
ratione  prodierant,  sic  temere  in  naves  refugere  coepe- 
runt. Quorum  fuga  incitati  Alexandrini  plures  ex  navi- 

bus  egrediebantur  nostrosque  acrius  perturbatus  inse- 

quebantur.  Simul,  qui  in  navibus  longis  remanserant 
.scalas  rapere  navesque  a terra  repellere  properabant  * 
ne  hostes  navibus  potirentur.  Quibus  omnibus  rebus 
perturbati  milites  nostri  cohortium  trium,  quae  in  pon- 
te ac  prima  mole  constiterant,  quum  post  se  clamorem 
exaudirent,  fugam  suorum  viderent,  magnam  vim  te- 
lorum adversi  sustinerent,  veriti,  ne  ab  tergo  circum-' 
venirentur  et  discessu  navium  omnino  reditu  interclu- 
derentur, munitionem  in  pontem  institutam  reliquerunt 
et  magno  cursu  incitati  ad  naves  contenderunt ; quo- 
rum pars,  proximas  nacta  naves,  multitudine  hominum 
atque  onere  depressa  est ; pars  resistens  et  dubitans 
quid  esset  capiendum  consilii,  ab  Alexandrinis  interfe^ 
ctaest;  nonnulli  feliciore  exitu,  expeditas  ad  ancoram 
na\cs  consecuti,  incolumes  discesserunt;  pauci  adle- 
vati  scutis  et  animo  ad  conandum  nixi,  ad  proxima 
navigia  adnatarunt.  v 


XXL  Caesar,  quoad  potuit,  cohortando  suos  ad 
pontem  ac  munitiones  contondcre,  eodem  in  periculo 
versatus  est.  Postquam  universos  cedere  animadvertit 
in  suum  navigium  se  recepit.  Quo  multitudo  hominum 
insecuta  quum  irrumperet,  et  neque  administrandi  ne- 
que repellendi  a terra  facultas  daretur;  fore,  quod 
accidit,  suspicatus,  sese  ex  navigio  eiecit  atque  ad  eas, 
quae  longius  constiterant,  naves  adnatavit.  Hinc  suis 
laborantibus  subsidio  scaphas  mittens,  nonnullos  con- 
servavit; navigium  quidem  eius,  multitudine  depres- 
sum militum,  una  cum  hominibus  interiit.  Hoc  proelio 
desiderati  sunt  ex  numero  legionariorum  militum  cir- 
citer quadringenti  et  paullo  ultra  eum  numerum  clas- 
siarii et  remiges.  Alexandrini  eo  loco  castellum  magnis 
munitionibus  multisque  tormentis  confirmaverunt  at- 


**■ 


Digitized  by  Google 


398  A.  HIRTII  DE  BELLO 

que,  egestis  ex  mari  lapidibus,  libere  sunt  usi  postea 
ad  mittenda  navigia. 

XXII.  Hoc  detrimento  milites  nostri  tantum  abfue- 
runt, -ut  perturbarentur,  ut  incensi  [potius]  atque  inci- 
tati magnas  accessiones  fecerint  in  operibus  hostium 
expugnandis : in  proeliis  quotidianis,  quandocumque 
fors  obtulerat,  procurrentibus  et  erumpentibus  Aloxan- 
drinis  * * manum  comprehendi  multum  operibus,  et 
ardentibus  studiis  militum:  nec  divulgata  Caesaris 
hortatio  subsequi  legionum  aut  laborem,  aut  pugnandi 
poterat  cupiditatem : ut  magis  deterrendi  et  continendi 
a periculosissimis  essent  dimicationibus,  quam  inci- 
tandi ad  pugnandum. 

XXIII.  Alexandrini,  quum  Romanos  et  secundis 
rebus  confirmari,  et  adversis  incitari  viderent,  neque 
ullum  belli  tertium  casum  nossent,  quo  possent  esse 
firmiores,  ut  coniectura  consequi  possumus,  aut  admo- 
niti a regis  amicis,  qui  in  Caesaris  erant  praesidiis, 
aut  suo  priore  consilio,  per  occultos  nuncios  regi  pro- 
bato, legatos  ad  Caesarem  miserunt,  ut' dimitteret  regem 
transireque  ad  suos  pateretur : paratam  enim  omnem 
multitudinem  esse,  confectam  taedio  puellpe,  fiduciario 
regno,  dominatione  crudelissima  Ganymedis , facere 
id,  quod  rex  imperasset ? quo  si  auctore  in  Caesaris 
fidem  amicitiamque  venturi  essent , nullius  periculi 
timorem  multitudini  fore  impedimento,  quo  minus  se 
dederent. 

XXIV.  Caesar,  etsi  fallacem  gentem  semperque  alia 
cogitantem,  alia  simulantem,  bene  cognitam  habebat ; 
tamen  petentibus  dare  veniam,  utile  esse  statuit : quod, 
si  quo  pacto  sentirent  ea,  quae  postularent,  mansurum 
ia  fide  dimissum  regem  credebat;  sin,  id  quod  magis 
illorum  naturae  conveniebat,  ducem  ad  bellum  geren- 

dum  regem  habere  vellent,  splendidius  atque  honestius 
sese  contra  regem,  quam  contra  convenarum  ac  fugiti- 
vorum manum,  bellum  esse  gesturum.  Itaque  regem 
cohortatus,  ut  consuleret  regno  paterno , parceret  prae- 
clarissimae patriae,  quae  turpibus  incendiis  et  ruinis 
esset  deformata,  cives  suos  primum  ad  sanitatem  revo- 
caret, deinde  conservaret,  fidem  populo  Romano  sibique 
praestaret;  quum  ipse  tantum  ei  crederet,  ut  ad  hostes 
armhtos  eum  mitteret;  dextra  dextram  tenens,  dimittere 
coepit  adulta  iam  aetate  puerum.  At  regius  animus, 
disciplinis  fallacissimis  eruditus,  ne  a gentis  suae  mo- 
ribus degeneraret,  flens  orare  contra  Caesarem  coepit, 
ne  se  dimitteret : non  enim  regnum  ipsum  sibi  conspectu 
Caesaris  esse  iucundvus.  Compressis  pueri  lacrimis, 
Caesar  ipse  commotus,  celeriter,  si  illa  sentiret,  fore 
eum  secum  adfirmans,  ad  suos  dimisit.  Ille,  ut  ex  car- 
ceribus  in  liberum  cursum  emissus,  adeo  contra  Caesa- 
rem acriter  bellum  gerere  coepit,  ut  lacrimas,  quas  in 
colloquio  proiecerat,  gaudio  videretur  profudisse.  Ac- 
cidisse hoc  complures  Caesaris  legati,  amici,  centurio- 
nes militesque  laetabantur,  quod  nimia  bonitas  eius 
fallaciis  pueri  elusa  esset : quasi  vero  id  Caesar  boni- 
tate tantum  adductus,  ac  non  prudentissimo  consilio 
(ecisset. 

XXV.  Quum,  duce  adsumto,  Alexandrini  nihilo  se 
firmiores  factos,  aut  languidiores  Romanos,  animadver- 
terent ; eludentibusque  militibus  regis  aetatem  atque 
infirmitatem,  magnum  dolorem  acciperent;  neque  se 
quidquam  proficere  viderent;  rumoresque  existerent, 
magna  Caesari  praesidia  terrestri  itinere  Syria  Cilicia- 
que adduci  (quod  nondum  Caesari  auditum  erat) : com- 
meatum, qui  nostris  mari  supportabatur,  intercipere 
statuerunt.  Itaque,  expeditis  navigiis,  locis  idoneis  ad 

Canopum  in  statione  dispositis  navibus,  insidiabantur 
nostris  commeatibus.  Quod  ubi  Caesari  nunciatum  est, 
classem  iubet  expediri  atque  instrui.  Praeficit  huic  Ti. 
Neronem.  Proficiscuntur  in  ea  classe  Rhodiae  naves 
atque  in  his  Euphranor,  sine  quo  nulla  umquam  dimi- 
catio maritima,  nulla  etiam  parum  feliciter  confecta 
erat.  At  fortuna,  quae  plerumque  eos,  quos  plurimis 
beneficiis  ornavit,  ad  duriorem  casum  reservat,  supe- 
riorum temporum  dissimilis,  Euphranorem  proseque- 
batur. Nam  quum  ad  Canopum  ventum  esset,  instru- 
ctaque  utrimque  classis  conflixisset,  et  sua  consuetu- 
dine Euphranor  primus  proelium  commisisset  et  illic 
triremem  hostium  perforasset  ac  demersisset:  proxi- 
mam longius  insecutus,  parum  celeriter  insequentibus 
reliquis,  circumventus  ab  Alexandrinis  est.  Cui  subsi- 
dium nemo  tulit;  sive  quod  in  ipso  satis  praesidii  pro 
virtute  ac  felicitate  eius  putarent  esse,  sive  quod  ipsi 
sibi  timebant.  Itaque  unus  ex  omnibus  eo  proelio 
bone  rem  gessit,  solus  cum  sua  quadriremi  victrice 
periit. 

XXVI.  Sub  idem  tempus  Mithridates  Pergamenus, 
magnae  nobilitatis  domi,  scientiaeque  in  bello  et  virtu- 
tis, fidei  dignitatisque  in  amicitia  Caesaris , missus  in 
Syriam  Ciliciamque  initio  belli  Alexandrini  ad  auxilia 
arcessenda,  magnas  copias,  quas  celeriter,  et  propensis- 
sima civitatum  voluntate,  et  sua  diligentia,  confecerat, 
itinere  pedestri,  quo  coniungitur  Aegyptus  Syriae,  Pe- 
lusium adducit : idque  oppidum,  firmo  praesidio  occu- 
patum Achillae  propter  opportunitatem  loci,  (namque 
tota  Aegyptus  maritimo  accessu  Pharo,  pedestri  Pelusio, 
velut  claustris,  munita  existimatur)  repente  magnis 
circumdatum  copiis,  multiplici  praesidio  pertinaciter 
propugnantibus,  et  copiarum  magnitudine,  quas  ijnte- 

gras  vulneratis  defessisque  subiiciebat,  et  perseverantia 
constantiaque  oppugnandi,  quo  die  est  adgressus,  in 
suam  redegit  potestatem  praesidiumque  ibi  suum  collo- 
cavit. Inde,  re  bene  gesta,  Alexandriam  ad  Caesarem 
contendit,  omnesque  eas  regiones,  per  quas  iter  facie- 
bat, auctoritate  ea,  quae  plerumque  adest  victori,  paca- 
rat  atque  in  amicitiam  Caesaris  redegerat. 

XXVII.  Locus  est  fere  regionum  illarum  nobilissi- 
mus, non  ita  longe  ab  Alcxandria,  qui  nominatur  Delta, 
quod  nomen  a similitudine  litterae  cepit:  nam  pars 
quaedam  fluminis  Nili,  mire  derivata  inter  se,  duobus 
itineribus  paullatim  medium  inter  se  spatium  relin- 
quens, diversissimo  ad  litus  intervallo  mari  coniungi- 
tur.  Cui  loco  quum  adpropinquare  Mithridaten  rex 
cognovisset  et  transeundum  ei  flumen  sciret,  magnas 
adversus  eum  copias  misit,  quibus  vel  superari  deleri- 
que  Mithridaten,  vel  sine  dubio  retineri  posse  credebat. 
Quemadmodum  autem  optabat  cum  vinci,  sic  satis  ha- 
bebat, interclusum  -a  Caesare  a se  retineri.  Quae  primae 
copiae  flumen  a Delta  transire  et  Mithridati  occurrere 
potuerunt,  proelium  commiserunt,  festinantes  praeri- 
pere subsequentibus  victoriae  societatem : quorum  im- 
petum Mithridates  magna  cum  prudentia,  consuetudine 
nostra  castris  vallatis,  sustinuit.  Quum  vero  incaute 
atque  insolenter  succedere  eos  munitionibus  videret, 
eruptione  undique  facta,  magnum  numerum  eorum  in- 
terfecit. Quod  nisi  locorum  notitia  reliqui  se  texissent, 
partimque  in  naves,  quibus  flumen  transierant,  rece- 
pissent, funditus  deleti  essent.  Qui  ut  paullulum  ab 
illo  timore  se  recrearunt,  ad  iu  netis  iis,  qui  subsequeban- 
tur, rursus  oppugnare  Mithridaten  coeperunt. 

XXVIII.  Mittitur  a Mithridate  nuncius  Caesari,  qui 
rem  gestam  perferret.  Cognoscit  ex  suis,  eadem  haec 

accidisse,  rex.  Ita  paene  sub  idem  tempus  et  rex  ad 
opprimendum  Mithridaten  proficiscitur,  et  Caesar  ad 
recipiendum.  Celeriore  fluminis  Nili  navigatione  rex  est 
usus,  in  quo  magnam  et  paratam  classem  habebat. 
Caesar  eodem  itinere  uti  noluit,  ne  navibus  in  flumine 
dimicaret:  sed  circumvectus  eo  mari,  quod  Africae 
partis  esse  dicitur,  sicuti  supra  demonstravimus,  prius 
tamen  regis  copiis  occurrit,  quam  is  Mithridaten  adgre- 
di  posset,  euinque  ad  se  victorem  incolumi  exercitu 
recepit.  Consederat  cum  copiis  rex  loco  natura  munito, 
quod  erat  ipse  excelsior,  planitie  ex  omnibus  partibus 
subiecta,  tribus  autem  ex  lateribus  variis  genere  muni- 
tionibus tegebatur.  Unum  latus  erat  adiectuin  flumini 
Nilo;  alterum  editissimo  loco  ductum,  ut  partem  ca- 
strorum obtineret;  tertium  palude  cingebatur. 

XXIX.  Inter  castra  regis  et  Caesaris  iter  flumen 
intercedebat  angustum,  altissimis  ripis,  quod  in  Nilum 
influebat;  aberat  autem  ab  regis  castris  millia  passuum 
circiter  septem.  Rex  quum  hoc  itinere  venire  Caesarem 
comperisset,  equitatum  omnem  expeditosque  delectos 
pedites  ad  id  flumen  misit,  qui  transitu  Caesarem  pro- 
hiberent et  eminus  ex  ripis  proelium  impar  inirent: 
nullum  enim  processum  virtus  habebat,  aut  periculum 
ignavia  subibat.  Quae  res  incendit  dolore  milites  equi- 
tesque nostros,  quod  tam  diu  pari  proelio  cum  Alexan- 
drinis certaretur.  Itaque  eodem  tempore  equites  Ger- 
mani, dispersi  vada  fluminis  quaerentes,  partim  demis- 
sioribus ripis  flumen  transnarunt;  et  legionarii,  ma- 
gnis arboribus  excisis,  quae  longitudine  utramque 
ripam  contingerent,  proiectis,  repentinoque  aggere 
iniecto,  flumen  transierunt.  Quorum  impetum  adeo 
pertimuerunt  hostes,  ut  in  fuga  spem  salutis  colloca- 
rent: sed  id  frustra:  namque  ex  ea  fuga  pauci  ad 

regem  refugerunt,  paene  omni  reliqua  multitudine 
interfecta. 

XXX.  Caesar,  re  praeclarissime  gesta,  quum  su- 
bitum adventum  suum  iudicaret  magnum  terrorem 
Alexandrinis  iniecturum,  protinus  victor  ad  castra  regis 
pertendit.  Haec  quum  et  opere  magno  vallata,  et  loci 
natura  munita  adverteret,  confertamque  armatorum 
multitudinem  collocatam  in  vallo  videret,  lassos  itinere 
ac  proeliando  milites  ad  oppugnanda  castra  succedere 
noluit.  Itaque,  non  magno  intervallo  relicto  ab  hoste, 
castra  posuit.  Postero  die  castellum,  quod  rex  in  proxi- 
mo vico  non  longe  a suis  castris  munierat  brachiisque 
cum  opere  castrorum  coni  unxerat,  vici  obtinendi  caussa, 
Caesar  adgressus  omnibus  copiis  expugnat,  non  quo  id 
minore  numero  militum  consequi  difficile  factu  putaret; 
sed  ut  ab  ea  victoria,  perterritis  Aloxandrinis,  protinus 
castra  regis  oppugnaret.  Itaque  eo  cursu,  quo  refugien- 
tes Alexandrinos  ex  castello  in  castra  sunt  milites  inse- 
cuti, munitionibus  successerunt  acerrimeque  eminus 
proeliari  coeperunt.  Duabus  ex  partibus  aditus  oppu- 
gnationis nostris  dabatur;  una,  quam  liberum  acces- 
sum habere  demonstravi;  altera,  quae  mediocre  inter- 
vallum inter  castra  et  flumen  Nilum  habebat.  Maxima 
et  electissima  Alexandrinorum  multitudo  defendebat 
eam  partem,  quae  facillimum  aditum  habebat.  Pluri- 
mum autem  proficiebant  in  repellendis  vulnerandisque 
nostris,  qui  regione  fluminis  Nili  propugnabant:  di- 
versis enim  telis  nostri  figebantur,  adversi  ex  vallo 
castrorum,  aversi  ex  flumine,  in  quo  multae  naves, 
instructae  funditoribus  et  sagittariis,  nostros  impugna- 
bant. 

XXXI.  Caesar,  quum  videret,  milites  acrius  proe- 
liari non  posse,  nec  tamen  multum  profici  propter  loco- 

rum  difficultatem;  quumque  animum  adverteret,  ex- 
celsissimum locum  castrorum  relictum  esse  ab  Alexan- 
drinis, quod  et  per  se  munitus  esset,  et  studio  partim 
pugnandi,  partim  spectandi  decucurrissent  in  eum 
locum,  in  quo  pugnabatur;  cohortes  illo  circuire  castra 
et  summum  locum  adgredi  iussit;  iisque  Carfulenum 
praefecit,  et  animi  magnitudine  et  rei  militaris  scientia 
virum  praestantem.  Quo  ut  ventum  est,  paucis  defen- 
dentibus munitionem,  nostris  contra  militibus  acerrime 
pugnantibus,  diverso  clamore  et  proelio  perterriti  Ale- 
xandrini, trepidantes  in  omnes  partes  castrorum  discur- 
rere coeperunt.  Quorum  perturbatione  nostrorum  animi 
adeo  sunt  incitati,  ut  paene  eodem  tempore  ex  omnibus 
partibus,  primi  tamen  editissimum  locum  castrorum 
caperent:  ex  quo  decurrentes  magnam  multitudinem 
hostium  in  castris  interfecerunt.  Quod  periculum  ple- 
rique  Alexandrini  fugientes,  acervatim  se  de  vallo  prae- 
cipitaverunt in  eam  partem,  quae  flumini  erat  adiuncta. 
Horum  primis  in  ipsa  fossa  munitionis  magna  ruina 
oppressis,  ceteri  faciliorem  fugam  habuerunt.  Constat 
fugisse  ex  castris  regem  ipsum,  receptumque  in  navem, 
multitudine  eorum,  qui  ad  proximas  naves  adnatabant, 
demerso  navigio,  perisse. 

XXXII.  Re  felicissime  celerrimeque  gesta,  Caesar 
magnae  victoriae  fiducia  proximo  terrestri  itinere  Ale- 
xandriani cum  equitibus  contendit;  atque  ea  parte 
oppidi  victor  introiit,  quae  praesidio  hostium  teneba- 
tur. Neque  eum  consilium  suum  fefellit,  quin  hostes, 
eo  proelio  audito,  nihil  iam  de  bello  essent  cogitaturi. 
Dignum  adveniens  fructum  virtutis  et  animi  magnitu- 
dinis tulit : omnis  enim  multitudo  oppidanorum,  armis 
proiectis,  munitionibusque  suis  relictis,  veste  ea  sumta, 
qua  supplices  dominantes  deprecari  consueverunt,  sa- 

crisque  omnibus  prolatis,  quorum  religione  precari 
offensos  iratosque  animos  regum  erant  soliti,  advenienti 
Caesari  occurrerunt  seque  ei  dediderunt.  Caesar  in  fidem 

receptos  consolatus,  per  hostium  munitiones  in  suam 
partem  oppidi  magna  gratulatione  venit  suorum:  qui 
non  tantum  bellum  ipsum  ac  dimicationem,  sed  etiam 
talem  adventum  eius  felicem  fuisse  laetabantur. 

XXXIII.  Caesar,  Aegypto  atque  Alexandr ia  potitus, 
reges  constituit,  quos  Ptolemaeus  tegtamento  scripserat 
atque  obtestatus  erat  populum  Romanum,  ne  mutaren- 
tur. Nam,  maiore  ex  duobus  pueris  rege  amisso,  minori 
transdidit  regnum,  maiorique  ex  duabus  filiis,  Cleopa- 
trae, quae  manserat  in  fide  praesidiisque  eius:  mino- 
rem Arsinoen,  cuius  nomine  diu  regnasse  impotenter 
Ganymedcn  docuimus,  deducere  ex  regno  statuit;  no 
qua  rursus  nova  dissensio,  priusquam  diuturnitate 
confirmarentur  regum  imperia,  per  homines  seditiosos 
nasceretur.  Legione  veterana  sexta  secum  reducta, 
ceteras  ibi  reliquit,  quo  firmius  esset  eorum  regum 
imperium,  qui  neque  amorem  suorum  habere  poterant, 
quod  fideliter  permanserant  in  Caesaris  amicitia ; neque 
vetustatis  auctoritatem,  paucis  diebus  reges  constituti: 
simul  ad  imperii  nostri  dignitatem  utilitatemque  publi- 
cam pertinere  existimabat,  si  permanerent  in  fide  reges, 
praesidiis  eos  nostris  esse  tutos;  et  hos,  si  essent  in- 
grati, posse  iisdem  praesidiis  coerceri.  Sic  rebus  omni- 
bus confectis  et  collocatis,  ipse  itinere  terrestri  profectus 
ost  in  Syriam. 

XXXIV.  Dum  haec  in  Aegypto  geruntur,  rexDeio- 
tarus  ad  Domitium  Calvinum,  cui  Caesar  Asiam  finiti- 
masque  provincias  administrandas  transdiderat,  venit 
oratum,  ne  Armeniam  minorem,  regnum  suum,  neve 
Cappadociam,  regnum  Ariobarzanis,  possideri  vastari- 

que  pateretur  a Pharnace:  quo  malo  nisi  liberarentur, 
imperata  se  facere  pecuniamque  promissam  Caesari  non 
posse  persolvere.  Domitius,  non  tantum  ad  explicandos 
sumtus  rei  militaris  quum  pecuniam  necessariam  esse 
iudicaret,  sed  etiam  turpe  populo  Romano  et  Caesari 
victori,  sibique  infame  esse  statueret,  regna  sociorum 
atque  amicorum  ab  externo  rege  occupari:  nuncios 
confestim  ad  Pharnacen  misit,  Armenia  Cappadociaque 
decederet,  neve,  ogcupatione  belli  civilis,  populi  Roma- 
ni ius  maiestatemque  tentaret.  Hanc  denunciationem 
quum  maiorem  vim  habituram  existimaret,  si  propius 
eas  regiones  cum  exercitu  accessisset : ad  legiones  pro- 
fectus, unam  ex  tribus  tricesimam  sextam  secum  ducit, 
duas  in  Aegyptum  ad  Caesarem  mittit,  litteris  eius 
evocatas:  quarum  altera  in  bello  Alexandrino  non 

occurrit,  quod  itinere  terrestri  per  Syriam  erat  missa. 
Adiungit  Cn.  Domitius  legioni  tricesimae  sextae  duas 
ab  Deiotaro,  quas  ille  disciplina  atque  armatura  nostra 
complures  annos  constitutas  habebat,  equitesque  cen- 
tum : totidemque  ab  Ariobarzane  sumit.  Mittit  P.  Sex- 
tium ad  C.  Plaetorium,  quaestorem,  ut  legionem  addu- 
ceret, quae  ex  tumultuariis  militibus  in  Ponto  confecta 
erat : Quintumque  Patisium  in  Ciliciam  ad  auxilia  ar- 
cessenda. Quae  copiae  celeriter  omnes  iussu  Domitii 
Comana  convenerunt.- 

XXXV.  Interim  legati  a Pharnace  responsa  refe- 
runt, Cappadocia  se  decessisse,  Armeniam  minorem 
recepisse,  quam  paterno  nomine  iure  obtinere  deberet; 
4enique  eius  regni  caussa  integra  Caesari  servaretur: 
paratum  enim  se  facere , quod  is  statuisset.  Cn.  Domi- 
tius, quum  animadverteret,  eum  Cappadocia  decessisse, 
non  voluntate  adductum,  sed  necessitate ; quod  facilius 
Armeniam  defendere  posset,  subiectam  suo  regno, 

quam  Cappadociam , longius  rfemotam ; quodque  om- 
nes tres  legiones  adducturum  Domitium  putasset; 
quibus  quum  duas  ad  Caesarem  missas  audisset, 
cius  in  Armenia  substitisset;)  perseverare  coepit,  meo 
quoque  regno  decederet:  neque  enim  aliud  «i 
Cappadociae,  atque  Armeniae:  nec  iuste  eum  postulare,  2 
ut  in  Caesaris  adventum  res  integra  differretur:  id  enim 
esse  integrum,  quod  ita  esset,  ut  fuisset . His  responsis^ 
datis,  cum  iis  copiis,  quas  supra  scripsi,  profectus  est  £ 
in  Armeniam,  locisque  superioribus  iter  facere  instituit: 
nam  ex  Ponto  a Comanis  iugum  editum  silvestre  est,  ' 
pertinens  in  Armeniam  minorem,  quo  Cappadocia  fini*' 
tur  ab  Armenia.  Cuius  itineris  has  esse  certas  opportu- 
nitates, quod  in  locis  superioribus  nullus  impetus  re- 
pentintis  accidere  hostium  poterat,  et  quod  Cappadocia, 
his  iugis  subiecta,  magnam  commeatus  copiam  erat 
subministratura.  # 

XXXVI.  Complures  interim  legationes  Pharnaces 
od  Domitium  mittit,  quae  de  pace  agerent,  regiaque 
munera  Domitio  ferrent.  Ea  constanter  omnia  adsper- 
nabatur,  ne  sibi  quidquam  fore  antiquius,  quam  digni - 
tatem  populi  Romani  et  regna  sociorum  recuperare, 
legatis  respondebat.  Magnis  et  continuis  itineribus 
confectis,  quum  adventaret  ad  Nicopolim,  (quod  oppi- 
dum positum  in  Armenia  minore  est,  plano  ipsum  loco, 
montibus  tamen  altis  ab  duobus  lateribus  obiectis,  satis 
magno  intervallo  ab  oppido  remotis, )castra  posuit  longe 
a Nicopoli  circitor  millia  passuum  septem.  Quibus  ex 
castris  quum  locus  ^angustus  atque  impeditus  esset 
transeundus,  Pharnaces  in  insidiis  delectos  pedites  om- 
nesque  paene  disposuit  equites : magnam  autem  mul- 
titudinem pecoris  intra  eas  fauces  dissipari  iussit;  pa- 
ganosque et  oppidanos  in  iis  locis  obversari : ut,  sive 

amicus,  sive  inimicus  Domitius  eas  angustias  transiret, 
nihil  de  insidiis  suspicaretur,  quum  in  agris  et  pecora 
et  homines  animum  adverteret  versari,  tamquam  ami- 
corum adventu ; sin  vero  ut  in  hostium  fines  veniret, 
praeda  diripienda  milites  dissiparentur,  dispersique 
caederentur. 

XXXVII.  Haec  quum  administraret,  numquam  ta- 
men intermittebat  legatos  de  pace  atque  amicitia  mittere 
ad  Domitium,  quum  hoc  ipso  crederet  facilius  eum 
decipi  posse.  At  contra  spes  pacis  Domitio  in  iisdem' 
castris  morandi  adtulit  caussam.  Ita  Pharnaces,  amissa 
proximi  temporis  occasione,  veritus,  ne  cognoscerentur 
insidiae,  suos  in  castra  revocavit.  Domitius  postero  die 
propius  Nicopolim  accessit  castraque  oppido  contulit. 
Quae  dum  muniunt  nostri,  Pharnaces  aciem  instruxit 
suo  more  atque  instituto : in  fronte  enim  simplici  dire- 
cta acie,  cornua  trinis  firmabantur  subsidiis.  Eadem' 
ratione  haec  media  collocabantur  acie,  duobus  dextra 
sinistraque  intervallis,  simplicibus  ordinibus  instructis. 
Perfecit  inceptum  castrorum  opus  Domitius,  parte  co- 
piarum pro  vallo  instituta. 

XXXVIII.  Proxima  nocte  Pharnaces,  interceptis 
tabellariis,  qui  de  Alexandrinis  rebus  litteras  ad  Domi- 
tium ferebant,  cognoscit,  Caesarem  magno  in  periculo 
versari,  flagitarique  a Domitio,  ut  quam  primum  sibi 
subsidia  mitteret  propiusque  ipse  Alexandriam  per 
Syriam  accederet.  Qua  cognita  re,  Pharnaces  victoriae 
loco  ducebat,  si  trahere  tempus  posset,  quum  disceden- 
dum Domitio  celeriter  putaret.  Itaque  ab  oppido,  qua 
facillimum  accessum  et  aequissimum  ad  dimicandum 
nostris  videbat,  fossas  duas  directas,  non  ita  magno 
intervallo  medio  relicto,  quatuor  pedum  altitudinis  in 
eum  locum  deduxit,  quo  longius  constituerat  suam  non 

producere  aciem.  Inter  has  fossas  aciem  semper  in- 
struebat. Equitatum  autem  omnem  ab  lateribus  extra 
fossam  collocabat:  qui  neque  aliter  utilis  esse  poterat, 
et  multum  numero  anteibat  nostrum  equitatum. 

XXXIX.  Domitius  autem,  quum  Cagsaris  magis 
periculo,  quam  suo,  commoveretur;  neque  se  tuto 
discessurum  arbitraretur,  si  conditiones,  quas  reiece- 
rat,  rursus  adpeteret,  aut  sine  caussa  discederet;  ex 
propinquis  castris  in  aciem  exercitum  eduxit.  Tricesi- 
mam sextam  legionem  in  dextro  cornu  collocavit,  Pon- 
ticam in  sinistro:  Deiotari  legiones  in  mediam  aciem 
contulit,  quibus  tamen  angustissimum  frontis  reliquit 
intervallum,  reliquis  cohortibus  in  subsidiis  collocatis. 
Sic  utrimque  acie  instructa,  processum  est  ad  dimi- 
candum. 

XL.  Signo  sub  idem  tempus  ab  utroque  dato,  con- 
curritur: acriter  varieque  pugnatur:  nam  tricesima 
sexta  legio  quum  extra  fossam  in  equitatum  regis  im- 
petum fecisset,  adeo  secundum  proelium  fecit,  ut  moe- 
nibus oppidi  succederet  fossamque  transiret  aversosque 
hostes  adgrederelur.  At  Pontica  ex  altera  parte  legio, 
quum  paullulum  aversa  hostibus  cessisset,  fossam  au- 
tem circumire  [acies]  secundo  conata  esset,  ut  aperto 
latere  adgrederetur  hostem,  in  ipso  transitu  fossae  con- 
fixa et  oppressa  est : Deiotari  vero  legiones  vix  impe- 
tum sustinuerunt.  Ita  victrices  regis  copiae  cornu  suo 
dextro  mediaque  acie  converterunt  se  ad  tricesimam 
sextam  legionem : quae  tamen  fortiter  vincentium  im- 
petum sustinuit;  magnis  copiis  hostium  circumdata, 
praesentissimoque  animo  pugnans  in  orbem,  se  recepit 
ad  radices  montium:  quo  Pharnaces  insequi,  propter 
iniquitatem  loci,  noluit.  Ita,  Pontica  legione  paene  tota 
amissa,  magna  parte  Deiotari  militum  interfecta,  trice- 

sima  sexta  legio  in  loca  se  superiora  contulit,  non  am- 
plius ducentis  et  quinquaginta  desideratis.  Ceciderunt 
eo  proelio  splendidi  atque  illustres  -viri  nonnulli  equites 
Romani.  Quo  tamen  incommodo  Domitius  accepto,  re- 
liquias exercitus  dissipati  collegit,  itineribusque  tutis 
per  Cappadociam  se  in  Asiam  recepit. 

XLI.  Pharnaces,  rebus  secundis  elatus,  quum  de 
Caesare  ea,  quae  optabat,  speraret,  Pontum  omnibus 
copiis  occupavit:  ibique,  et  victor,  et  crudelissimus 
rex,  quum  sibi  fortunam  paternam  feliciore  eventu 
destinaret,  multa  oppida  expugnavit,  bona  civium  Ro- 
manorum Ponticorumque  diripuit,  supplicia  constituit 
in  eos,  qui  aliquam  formae  atque  aetatis  commendatio- 
nem habebant,  ea,  quae  morte  essent  miseriora *,  Pon- 
tumque nullo  defendente,  paternum  regnum  se  recepisse 
glorians,  obtinebat. 

XLII.  Sub  idem  tempus  in  Illyrico  est  incommo- 
dum acceptum : quae  provincia  superioribus  mensibus 
retenta  non  tantum  sine  ignominia,  sed  etiam  cum  lau- 
de erat.  Namque  eo  missus  aestate  cum  duabus  legio- 
nibus Q.  Cornificius,  Caesaris  quaestor  pro  praetore, 
quamquam  erat  provincia  minime  copiosa  ad  exercitus 
alendos  et  finitimo  bello  ac  dissensionibus  confecta  et 
vastata,  tamen  prudentia  ac  diligentia  sua,  quod  ma- 
gnam curam  suscipiebat,  ne  quo  ternae  progrederetur, 
et  recepit  et  defendit.  Namque  et  castella  complura, 
locis  editis  posita,  quorum  opportunitas  castellanos  im- 
pellebat ad  decursiones  faciendas  et  bellum  inferendum, 
expugnavit  eaque  praeda  milites  donavit:  (quae  etsi 
erat  tenuis,  tamen  in  tanta  provinciae  desperatione  erat 
grata,  praesertim  virtute  parta :)  et,  quum  Octavius  ex 
fuga  Pharsalici  proelii  magna  classe  in  illum  se  sinum 
contulisset,  paucis  navibus  Iadertinorum , quorum 

scmper  in  rempublicam  singulare  constiterat  officium, 
dispersis  Octavianis  navibus  erat  potitus,  ut  vel  classe 
dimicare  posset,  adiunctis  captivis  navibus  sociorum. 
Et,  quum  diversissima  parte  orbis  terrarum  Cn.  Pom- 
peium Caesar  victor  sequeretur,  compluresque  adver- 
sarios in  Illyricum  propter  Macedoniae  propinquitatem 
se,  reliquiis  ex  fuga  collectis,  contulisse  audiret,  litteras 
ad  Gabinium  mittit,  uti  cum  legionibus  tironum,  quae 
nuper  erant  conscriptae,  proficisceretur  in  Illyricum, 
coniunctisque  copiis  cum  Q.  Cornificio,  si  quod  peri- 
culum provinciae  inferretur,  depelleret:  sin  ea  non 
magnis  copiis  tuta  esse  posset,  in  Macedoniam  legio- 
nes adduceret:  omnem  enim  illam  pariem  regionem- 
que, vivo  Cn.  Pompeio,  bellum  instauraturam  esse 
credebat. 

XLIII.  Gabinius,  ut  in  Illyricum  venit,  hiberno 
tempore  anni  ac  difficili,  sive  copiosiorem  provinciam 
existimans,  sive  multum  fortunae  victofis  Caesaris  tri- 
buens, sive  virtute  et  scientia  sua  confisus,  quam  saepe 
in  bellis  periclitatus,  magnas  res  et  secundas  ductu 
auspicioque  suo  gesserat,  neque  provinciae  facultatibus 
sublevabatur,  quae  partim  erat  exinanita,  partim  infi- 
delis; neque  navibus,  intercluso  mari  tempestatibus, 
commeatus  supportari  poterat;  magnisque  difficultati- 
bus coactus,  non  ut  volebat,  sed  ut  necesse  erat,  bellum 
•gerebat:  quumque  durissimis  tempestatibus  propter 
inopiam  castella  aut  oppida  expugnare  cogeretur,  cre- 
bro incommoda  accipiebat:  adeoquo  est  a barbaris 

contemtus,  ut,  Salonam  se  recipiens  in  oppidum  mari- 
timum, quod  cives  Romani  fortissimi  fidelissimique 
incolebant,  in  agmine  dimicare  sit  coactus.  Quo  proelio 
duobus  millibus  militum  amplius  amissis,  centurioni- 
bus duodequadraginta,  tribunis  quatuor,  cum  reliquis 

copiis  Salonam  se  recepit;  summaque  ibi  difficultate 
rerum  omnium  pressus,  paucis  mensibus  morbo  periit. 
Cuius  et  infelicitas  vivi,  et  subita  mors  inmagnamspem 
Octavium  adduxit  provinciae  potiundae : quem  tamen 
diutius  in  rebus  secundis  et  fortuna,  quae  plurimum  in 
bellis  potest,  diligentiaque  Cornificii  et  virtus  Vatinii 
versari  passa  non  est.  * - 

XLIV.  Vatinius  Brundisii  quum  esset,  cognitis 
rebus,  quae  gestae  erant  in  Illyrico,  quum  crebris  litte- 
ris Cornificii  ad  auxilium  provinciae  ferendum  evocare- 
tur, et  M.  Octavium  audiret  cum  barbaris  foedera  per- 
cussisse, compluribusquo  locis  nostrorum  militum 
oppugnare  praesidia,  partim  classe  per  se,  partim 
pedestribus  copiis  per  barbaros ; etsi,  gravi  valetudine 
adfectus,  vix  corporis  viribus  animum  sequebatur; 
tamen  virtute  vicit  incommodum  naturae,  difficultates- 
que et  hiemis  et  subitae  praeparationis.  Nam,  quum 
ipse  paucas  in*portu  naves  longas  haberet,  litteras  in 
Achaiam  ad  Q.  Calenum  misit,  uti  sibi  classem  mitte- 
ret. Quod  quum  tardius  fieret,  quam  periculum  nostro- 
rum flagitabat,  qui  sustinere  impetum  Octavii  non  po- 
terant ; navibus  actuariis,  quarum  numerus  erat  satis 
magnus,  magnitudine  quamquam  non  satis  iusta  ad 
proeliandum,  rostra  imposuit.  His  adiunctis  navibus 
longis  et,  numero  classis  aucto,  militibus  veteranis 
impositis,  quorum  magnam  copiam  habebat  ex  omni- 
bus legionibus,  qui  numero  aegrorum  relicti  erant 
Brundisii,  quum  exercitus  in  Graeciam  transportaretur, 
profectus  est  in  Illyricum  maritimasque  nonnullas  civi- 
tates, quae  defecerant  Octavioque  se  transdiderant, 
partim  recipiebat,  partim  remanentes  in  suo  consilio 
praetervehebatur , nec  sibi  ullius  rei  moram  necessita- 
temquo  iniungebat,  quin,  quam  celerrime  posset,  ipsum 

Octavium  persequeretur.  Hunc,  oppugnantem  Epidau- 
rum terra  marique,  ubi  nostrum  erat  praesidium,  adven- 
tu suo  discedere  ab  oppugnatione  coegit,  praesidiumque 
nostrum  recepit. 

XLV.  Octavius,  quum  Vatinium  classem  magna  ex 
parte  confectam  ex  naviculis  actuariis  habere  cognovis- 
set, confisus  sua  classe,  substitit  ad  insulam  Tauridem : 
qua  regione  Vatinius  insequens  navigabat;  non  quod 
Octavium  ibi  restitisse  sciret,  sed  quod  eum  longius  pro- 
gressum insequi  decreverat.  Quum  propius  Tauridem 
accessisset,  distensis  suis  navibus,  quod  et  tempestas 
erat  turbulenta,  et  nulla  suspicio  hostis,  repente  adver- 
sam ad  se  venientem  navem,  antemnis  ad  medium  ma- 
lum demissis,  instructam  propugnatoribus  animum  ad- 
vertit. Quod  ubi  conspexit,  celeriter  vela  subduci  de- 
mittique  antemnas  iubet  et  milites  armari:  et,  vexillo 
sublato,  quo  pugnandi  dabat  signum,  quae  primae  na- 
ves subsequebantur,  idem  ut  facerent,  significabat.  Pa- 
rabant se  Vatiniani,  repente  oppressi : parati  deinceps 
Octaviani  ex  portu  procedebant.  Instruitur  utrimque 
acies ; ordine  disposita  magis  Octaviana,  paratior  mili- 
tum animis  Vatiniana. 

XLVI.  Vatinius,  quum  animum  adverteret,  neque 
navium  se  magnitudine,  neque  numero  parem  esse,  for- 
tuitae dimicationis  fortunae  rem  committere  noluit.  Ita- 
que primus  sua  quinqueremi  in  quadriremem  ipsius 
Octavii  impetum  fecit.  Celerrime  fortissimeque  contra 
illo  remigante,  naves  adversae  rostris  concurrunt  adeo 
vehementer,  ut  navis  Octaviana,  rostro  discusso,  ligno 
contineretur.  Committitur  acriter  reliquis  locis  proe- 
lium concurriturque  ad  duces  maxime:  nam,  quum 
suo  quisque  auxilium  ferret,  magnum  comminus  in  an- 
gusto mari  proelium  factum  est:  quantoque  coniunctis 

magis  navibus  confligendi  potestas  dabatur,  tanto  su- 
periores erant  Vatiniani  5 qui  admiranda  virtute  ex  suis 
navibus  in  hostium  naves  transilire  non  dubitabant  et, 
dimicatione  aequata,  longe  superiores  virtute,  rem  feli- 
citer gerebant.  Deprimitur  ipsius  Octavii  quadriremis : 
multae  praeterea  capiuntur,  aut  rostris  perforatae  mer- 
guntur: propugnatores  Octaviani  partim  in  navibus 
iugulantur,  partim  in  mare  praecipitantur.  Ipse  Octa- 
vius se  in  scapham  confert : in  quam  plures  quum  con- 
fugerent, depressa  scapha,  vulneratus  tamen  adnatat  ad 
suum  myoparonem . Eo  receptus,  quum  proelium  nox 
dirimeret,  tempostate  magna  velis  profugit.  Sequuntur 
hunc  suae  naves  nonnullae,  quas  casus  ab  illo  periculo 
vindicarat. 

XLVII.  At  Vatinius,  re  bene  gesta,  receptui  ceci- 
nit; suisque  omnibus  incolumibus,  in  eum  se  portum 
victor  recepit,  quo  ex  portu  classis  Octaviana  ad  dimi- 
candum processerat.  Capitexeo  proelio  penterem  unam, 
triremes  duas,  dicrotas  octo,  compluresque  remiges 
Octavianos : posteroque  ibi  die,  dum  suas  captivasque. 
naves  reficeret,  consumto,  post  diem  tertium  contendit 
in  insulam  Issam,  quod  eo  se  recepisse  ex  fuga  crede- 
bat Octavium.  Erat  in  ea  nobilissimum  regionum  ea- 
rum oppidum,  coniunctissimumque  Octavio.  Quo  ut 
pervenit,  oppidani  supplices  se  Vatinio  dediderunt; 
comperitque,  ipsum  Octavium  parvis  paucisque  navi- 
giis vento  secundo  regionem  Graeciae  petisse,  inde  ut 
Siciliam,  deinde  Africam  caperet.  Ita  brevi  spatio,  re 
praeclarissime  gesta,  provincia  recepta  et  Cornificio 
reddita,  classe  adversariorum  ex  illo  toto  sinu  expulsa, 
victor  se  Brundisium,  incolumi  exercitu  et  classe,  re- 
, cepit. 

XLVIU.  Iis  autem  temporibus,  quibus  Caesar  ad 

Dyrrhachium  Pompeium  obsidebat  et  Palaepharsali  rem 
feliciter  gerebat  Alexandriaeque  quum  periculo  magno, 
tum  etiam  maiore  periculi  fama  dimicabat,  Q.  Cassius 
Longinus,  in  Hispania  pro  praetore  provinciae  ulterioris 
obtinendae  caussa  relictus,  sive  consuetudine  naturae 
suae,  sive  odio,  quod  in  illam  provinciam  susceperat 
quaestor , ex  insidiis  ibi  vulneratus,  magnas  odii  sui  fe- 
cerat accessiones ; quod  vel  ex  conscientia  sua,  (quum 
de  se  mutuo  sentire  provinciam  crederet,)  vel  mullis  si- 
gnis et  testimoniis  eorum,  qui  difficulter  odia  dissimu- 
labant, animum  advertere  poterat;  et  compensare  offen- 
sionem provinciae  exercitus  amore  cupiebat.  Itaque, 
quum  primum  in  unum  locum  exercitum  conduxit, 
IIS  centenos  militibus  est  pollicitus:  nec  multo  post, 
quum  in  Lusitania  Medobregam  oppidum  monlemquo 
Herminium  expugnasset,  quo  Medobregenses  confuge- 
rant, ibique  imperator  esset  adpcllatus,  HS  centenis  mi- 
lites donavit.  Multa  praeterea  et  magna  praemia  singu- 
lis concedebat,  quae  speciosum  reddebant  praesentem 
exercitus  amorem;  paullatim  tamen  et  occulte  milita- 
rem disciplinam  severitatemque  minuebant. 

XLIX.  Cassius,  legionibus  in  hiberna  dispositis, 
ad  ius  dicendum  Cordubam  so  recepit,  contractumque 
in  ea  aes  alienum  gravissimis  oneribus  provinciae  con- 
stituit exsolvere,  et,  ut  largitionis  postulat  consuetudo, 
per  caussam  liberalitatis  speciosam  plura  largitori  quae- 
rebantur, pecuniae  locupletibus  imperabantur;  quas 
Longinus  sibi  expensas  ferri  non  tantum  patiebatur, 
sed  etiam  cogebat.  In  gregem  locupletium  simultatum 
caussae  tenues  coniiciebantur,  neque  ullum  genus  quae- 
stus, aut  magni  et  evidentis,  aut  minimi  et  sordidi, 
praetermittebatur,  quo  domus  et  tribunal  imperatoris 
vacaret.  Nemo  erat,  qui  modo  aliquam  iacturam  fa- 

cere  posset,  quin  aut  vadimonio  teneretur,  aut  in  reos 
referretur.  Ita  magna  etiam  sollicitudo  periculorum  ad 
iacturas  et  detrimenta  rei  familiaris  adiungebatur. 

L.  Quibus  de  caussis  accidit,  ut,  quum  Longinus 
imperator  eadem  faceret,  quae  fecerat  quaestor,  similia 
rursus  de  morte  eius  provinciales  consilia  inirent.  Ho- 
rum odium  confirmabant  nonnulli  familiares  eius,  qui, 
quum  in  illa  societate  versarentur  rapinarum,  nihilo 
minus  oderant  oum,  cuius  nomine  peccabant,  sibique, 
quod  rapuerant,  acceptum  referebant;  quod  intercide- 
rat, aut  erat  interpellatum,  Cassio  adsignabant.  Quin- 
tam legionem  novam  conscribit : augetur  odium  et  ex 
ipso  dilectu  et  sumtu  additae  legionis:  complentur 
equitum  tria  millia,  maximisque  ornantur  impensis: 
nec  provinciae  datur  ulla  requies. 

LI.  Interim  litteras  accepit  a Caesare,  ut  in  Africam 
exercitum  transiiceret,  perque Mauritaniam  ad  fines  Nu- 
midiae perveniret;  quod  magna  Cn.  Pompeio  Iuba  rex 
miserat  auxilia  maioraque  missurus  existimabatur.  Qui- 
bus litteris  acceptis,  insolenti  voluptate  efferebatur,  quod 
sibi  novarum  provinciarum  et  fertilissimi  regni  tanta 
oblata  esset  facultas.  Itaque  ipse  in  Lusitaniam  profi- 
ciscitur, ad  legiones  arcessendas  auxiliaque  adducenda: 
certis  hominibus  dat  negotium,  ut  frumentum  naves- 
que centum  praepararentur  pecuniaeque  describerentur 
atque  imperarentur;  ne  qua  res,  quum  redisset,  mora- 
retur. Reditus  eius  fuit  celerior  omnium  opinione : non 
enim  labor  aut  vigilantia,  cupienti  praesertim  aliquid, 
Cassio  deerat. 

LII.  Exercitu  coacto  in  unum  locum,  castris  ad  Cor- 
dubam positis,  pro  conciono  militibus  exponit,  quas  res 
Caesaris  i ussu  gerere  deberet;  polliceturque  iis,  quum 
in  Mauritaniam  transiecisset,  HS  centenos  se  daturum : 

quintam  fore  in  Hispania  legionem.  Ex  concione  seCor- 
dubam  recepit,  coque  ipso  die  tempore  postmeridiano, 
quum  in  basilicam  iret,  quidam  Minucius  Silo,  cliens 
L.  Racilii,  libellum,  quasi  aliquid  ab  eo  postularet,  ut 
miles,  ei  transdit;  deinde  post  Racilium,  (nam  is  latus 
Cassii  tegebat)  quasi  responsum  ab  eo  peteret,  celeriter 
dato  loco,  quum  se  insinuasset,  sinistra  corripit  versum 
dextraque  bis  ferit  pugione.  Clamore  sublato,  fit  a con- 
iuratis  impetus  universis.  Munatius  Flaccus  proxi- 
mum gladio  transiicit  lictorem : hoc  interfecto,  Q.  Cas- 
sium legatum  vulnerat.  Ibi  T.  Vasius  et  L.  Mergilio, 
simili  confidentia,  Flaccum  municipem  suum  adiu- 
vant:  erant  enim  omnes  Italicenses.  At  ipsum  Longi- 
num L.  Licinius  Squillus  involat,  iacentemque  levibus 
sauciat  plagis. 

LIII.  Concurritur  ad  Cassium  defendendum : sem- 
per  enim  berones  compluresque  evocatos  cum  telis  se- 
cum  habere  consueverat:  a quibus  ceteri  intercludun- 
tur, qui  ad  caedem  faciendam  subsequebantur : quo  in 
numero  fuitCalpurniusSalvianus  et  Manilius  Tusculus. 
Minucius  inter  saxa,  quae  iacebant  in  itinere,  fugiens 
opprimitur  et,  relato  domum  Cassio,  ad  eum  deducitur. 
Racilius  in  proximam  se  domum  familiaris  sui  confert,  » 
dum  certum  cognosceret,  confectusne  Cassius  esset.  L. 
Laterensis,  quum  id  non  dubitaret,  adeurrit  laetus  in 
castra,  militibus  vernaculis  et  secundae  legionis,  qui- 
bus odio  sciebat  praecipue  Cassium  esse,  gratulatur: 
tollitur  a multitudine  in  tribunal,  praetor  adpellatur: 
nemo  enim  aut  in  provincia  natus,  aut  vernaculae  legio- 
nis miles,  aut  diuturnitate  iam  factus  provincialis,  quo 
in  numero  erat  secunda  legio,  non  cum  omni  provincia 
consenserat  in  odio  Cassii : nam  legiones  tricesimam  et 
vicessimam  primam,  paucis  mensibus  in  Italia  scriptas, 

Caesar  adtribuerat  Longino ; quinta  legio  nuper  ibi  erat 

confecta.  . . 

LIV.  Interim  nunciatur  Laterensi,  vivere  Cassium. 

Quo  nuncio  dolore  magis  permotus,  quam  animo  per- 
turbatus, reficit  se  celeriter  et  ad  Cassium  visendum 
proficiscitur.  Re  cognita,  tricesima  legio  signa  Cordu- 
bam infert  ad  auxilium  ferendum  imperatori  suo : facit 
hoc  idem  vicesima  prima:  subsequitur  lias  quinta. 
Quum  duae  legiones  reliquae  essent  in  castris ; secun- 
dani veriti,  ne  soli  relinquerentur  atque  ex  eo,  quid  sen- 
sissent, iudicaretur,  secuti  sunt  factum  superiorum:  per- 
mansit in  sententia  legio  vernacula,  nec  ullo  timore  de 
gradu  deiecta  est. 

LV.  Cassius  eos,  qui  nominati  erant  conscii  cae- 
dis, iubet  comprehendi:  legionem  quintam  in  castra 
remittit,  cohortibus  triginta  retentis.  Indicio  Minucii 
cognoscit,  L. Racilium  et  L. Laterensem  et  Annium  Sca- 
pulam, maximae  dignitatis  et  gratiae  provincialem  ho- 
minem, sibique  tam  familiarem,  quam  Laterensem  et 
Racilium,  in  eadem  fuisse  coniuratione.  Nec  diu  mora- 
tur dolorem  suum,  quin  eos  interfici  iubeat.  Minucium 
libertis  transdit  excruciandum ; item  Calpurnium  Sal- 
vianum,  qui  profitetur  indicium,  coniuratorumque  nu- 
merum auget;  vere,  ut  quidam  existimant;  ut  non- 
nulli queruntur,  coactus.  Iisdem  cruciatibus  adfectus 
L.  Mergilio.  Squillus  nominat  plures:  quos  Cassius 
interfici  iubet,  exceptis  iis,  qui  se  pecunia  redemerunt: 
nam  palam  HS  LX  cum  Calpurnio  paciscitur,  et  cum 
Q.  Sextio  L.  Qui  si  maxime  nocentes  sunt  multati,  ta- 
men periculum  vitae  dolorque  vulnerum , pecuniae 
remissus,  crudelitatem  cum  avaritia  certasse  signifi- 
cabat. 

LYI.  Aliquot  post  diebus  litteras  a Caesare  missas 

accipit,  quibus  cognoscit,  Pompeium,  in  acie  victum, 
amissis  copiis  fugisse.  Qua  re  cognita,  mixtam  dolore 
voluptatem  capiebat.  Victoriae  nuncius  laetitiam  ex- 
primebat; confectum  bellum  licentiam  temporum  inter- 
cludebat. Sic  erat  dubius  animi,  utrum  nihil  timere,  an 
omnia  licere  mallet.  Sanatis  vulneribus,  arcessit  omnes, 
qui  sibi  pecunias  expensas  tulerant,  acceptasque  eas  iu- 
bet  referri : quibus  parum  videbatur  imposuisse  oneris, 
ampliorem  pecuniam  imperat.  Aeque  autem  Romano- 
rum dilectum  instituit,  quos,  ex  omnibus  conventibus 
ooloniisque  conscriptos,  transmarina  militia  perterritos, 
ad  sacramenti  redemtionem  vocabat.  Magnum  hoc  fuit 
, vectigal,  maius  tamen  creabat  odium.  His  rebus  confe- 
ctis, totum  exercitum  lustrat.  Legiones,  quas  in  Afri- 
cam ducturus  erat,  et  auxilia  mittit  ad  traiectum : ipse, 
classem,  quam  parabat,  ut  inspiceret,  llispalim  accedit 
ibique  moratur ; propterea  quod  edictum  tota  provincia 
proposuerat,  ut,  quibus  pecunias  imperasset,  neque 
contulissent,  se  adirent.  Quae  evocatio  vehementer  omnes 
turbavit. 

LVII.  Interim  L.  Titius,  qui  eo  tempore  tribunus 
militum  in  legione  vernacula  fuerat,  nunciat  fama,  le- 
gionem tricesimam,  quam  Q.  Cassius  legatus  simul  du- 
cebat, quum  ad  oppidum  Leptim  castra  haberet,  sedi- 
tione facta,  centurionibus  aliquot  occisis,  qui  signa  tolli 
non  patiebantur,  discessisse  et  ad  secundam  legionem 
contendisse,  quae  ad  fretum  alio  itinere  ducebatur.  Co- 
gnita re,  noctu  cum  quinque  cohortibus  unetvicesima- 
norum egreditur,  mane  pervenit.  Ibi  eum  diem,  ut, 
quid  ageretur,  perspiceret,  moratus,  Carmonam  con- 
tendit. '"Hic,  quum  legio  XXX  et  XXI  et  cohortes  qua- 
tuor  ex  quinta  legione  totusque  convenisset  equitatus, 
audit,  quatuor  cohortes,  a vernaculis  oppressas  adObu- 

Dd  2 


A.  HIRTII  DE  BELLO 


culam,  cum  his  ad  secundam  pervenisse  legionem, 
omnesque  ibi  se  coniunxisse  et  T.  Thorium  Italicensem 
ducem  delegisse.  Celeriter  habito  cbnsilio,  Marcellum 
Cordubam,  ut  eam  in  potestate  retineret,  Q.  Cassium  le- 
gatum Hispalim  mittit.  Paucis  ei  diebus  adfertur,  con- 
ventum Cordubensem  ab  eo  defecisse,  Marcellumque 
aut  voluntate,  aut  necessitate  adductum,  (namque  id 
varie  nuntiabatur,)  consentire  cum  Cordubensibus; 
duas  cohortes  legionis  quintae,  quae  fuerant  Cordubae 
in  praesidio,  idem  facere.  Cassius,  his  rebus  incensus, 
movet  castra  et  postero  die  Segoviam  ad  flumen  Sili- 
oense  venit.  Ibi,  habita  concione,  militum  tentat  ani- 
mos: quos  cognoscit,  non  sua,  sed  Caesaris  absen- 
tis caussa,  sibi  fidissimos  esse  nullumque  periculum 
deprecaturos,  dum  per  eps  Caesari  provincia  resti- 
tueretur. 

LVIII.  Interim  Thorius  ad  Cordubam  veteres  legio- 
nes adducit:  ac,  ne  dissensionis  initium  natum  sedi- 
tiosa militum  suaque  natura  videretur,  simul  ut  contra 
Q.  Cassium,  qui  Caesaris  nomine  maioribus  viribus  uti 
videbatur,  aeque  potentem  opponeret  dignitatem,  Cn. 
Pompeio  se  provinciam  recuperare  velle  palam  dictita- 
bat : et  forsitan  etiam  hoc  fecerit  odio  Caesaris  et  amore 
Pompeii,  cuius  nomen  multum  poterat  apud  eas  legio- 
nes, quas  M.  Varro  obtinuerat ; sed,  id  qua  mente,  com- 
munis erat  coniectura ; certe  hoc  prae  se  Thorius  fere- 
bat; milites  adeo  fatebantur,  ut  Cn.  Pompeii  nomen  in 
scutis  inscriptum  haberent.  Frequens  legionibus  con- 
ventus obviam  prodit,  neque  tantum  virorum,  sed 
etiam  matrum  familias  ac  praetextatorum ; deprecatur- 
pie,  ne  hostili  adventu  Cordubam  diriperent : nam  se 
contra  Cassium  sentire  cum  omnibus ; contra  Caesarem 

LIX.  Tantae  multitudinis  precibus  et  lacrimis  exer- 
citus commotus  quum  videret,  ad  Cassium  persequen- 
dum nihil  opus  esse  Cn.  Pompeii  nomine  et  memoria  ; 
tamque  omnibus  Caesarianis,  quam  Pompeianis,  Lon-  * 
ginum  esse  in  odio ; neque  se  conventum,  neque  M. 
Marcellum  contra  Caesaris  caussam  posse  perducere; 
nomen  Pompeii  ex  scutis  detraxerunt,  Marcellum,  qui 
se  Caesaris  caussam  defensurum  profitebatur,  ducem 
adseiverunt,  praetoremque  adpellarunt  et  conventum 
sibi  adiunxerunt  castraque  ad  Cordubam  posuerunt. 
Cassius  eo  biduo  circiter  quatuor  millia  passuum  a Cor- 
duba, citra  flumen  Baetim,  in  oppidi  conspectu,  loco 
excelso  facit  castra ; litteras  ad  regemBogudem  in  Mau- 
ritaniam et  ad  M.  Lepidum  proconsulem  in  Hispaniam 
citeriorem  mittit,  subsidio  sibi  provinciaeque  Caesaris 
caussa  quam  primum  veniret.  Ipse  hostili  modo  Cordu- 
bensium agros  vastat,  aedificia  incendit. 

LX.  Cuius  rei  deformitate  atque  indignitate  legio- 
nes, quae  Marcellum  sibi  ducem  ceperant,  ad  eum  con- 
currerunt, ut  in  aciem  educerentur,  priusque  confligendi 
sibi  potestas  fieret,  quam  cum  tanta  contumelia  nobilis- 
simae carissimaeque  possessiones  Cordubensium  in  con- 
spectu suo  rapinis,  ferro  flammaque  consumerentur. 
Marcellus,  quum  confligere  miserrimum  putaret,  quod 
et  victoris  et  victi  detrimentum  ad  eumdem  Caesarem  ' 
esset  redundaturum ; neque  suae  potestatis  esse ; legio- 
nes Baetim  transducit  atque  aciem  instruit.  Quum  Cas- 
sium contra  pro  suis  castris  aciem  instruxisse  loco  su- 
periore videret,  caussa  interposita,  quod  is  in  aequum 
non  descenderet,  Marcellus  militibus  persuadet,  ut  se 
in  castra  recipiant.  Itaque  copias  reducere  coepit.  Cas- 
sius, quo  bono  valebat,  Marcellumque  infirmum  esse 
sciebat,  adgressus  equitatu  legionarios  se  recipientes, 

complures  novissimos  in  fluminis  ripis  interficit.  Quum 
hoc  detrimento,  quid  transitus  fluminis  vitii  difficul- 
tatisque haberet,  cognitum  esset,  Marcellus  castra  Bae- 
tim transfert,  crebroque  uterque  legiones  in  aciem  edu- 
cit; neque  tamen  confligitur  propter  locorum  diffi- 
cultates. 

LXI.  Erat  copiis  pedestribus  multo  firmior  Marcel- 
lus : habebat  enim  veteranas  multisque  proeliis  exper- 
tas legiones.  Cassius  fidei  magis,  quam  virtuti  legionum 
confidebat.  Itaque,  quum  castra  castris  collata  essent  et 
Marcellus  locum  idoneum  castello  cepisset,  quo  prohi- 
bere aqua  Cassianos  posset ; Longinus,  veritus,  ne  ge- 
nere quodam  obsidionis  clauderetur  in  regionibus  alie- 
nis sibique  infestis,  noctu  silentio  ex  castris  proficisci- 
tur celerique  itinere  Uliam  contendit : quod  sibi  fidele 
esse  oppidum  credebat.  Ibi  adeo  coniuncta  ponit  moeni- 
bus castra,  ut  et  loci  natura,  (namque Ulia  in  edito  monto 
posita  est,)  et  ipsa  munitione  urbis  undique  ab  oppu- 
gnatione tutus  esset.  Hunc  Marcellus  insequitur  et, 
quam  proxime  potest  Uliam,  castra  castris  confert;  lo- 
corumque cognita  natura,  quo  maximo  rem  deducere 
volebat,  necessitate  est  adductus,  ut  neque  confligeret, 
(cuius  si  rei  facultas  esset,  resistere  incitatis  militibus 
non  poterat,)  neque  vagari  Cassium  latius  pateretur ; ne 
plures  civitates  ea  paterentur,  quae  passi  erant  Cordu- 
benses. Castellis  idoneis  locis  collocatis,  operibusque 
in  circuitu  oppidi  continuatis,  Uliam  Cassiumque  mu- 
nitionibus clausit.  Quae  priusquam  perficerentur,  Lon- 
ginus omnem  suum  equitatum  emisit : quem  magno 
sibi  usui  fore  credebat,  si  pabulari  frumentariquo  Mar- 
cellum non  pateretur;  magno  autem  impedimento,  si 
clausus  obsidione  et  inutilis  necessarium  consumeret 
frumentum. 

LXII.  Paucis  diebus  Cassii  litteris  acceptis,  rexBo- 
gud  cum  copiis  venit;  adiungitque  ei  legionem,  quam 
secum  adduxerat,  compluresque  cohortes  auxiliarias 
Hispanorum.  Namque,  ut  in  civilibus  dissensionibus 
accidere  consuevit,  ita  temporibus  illis  in  Hispania  non- 
nullae civitates  rebus  Cassii  studebant,  plures  Marcel- 
lum fovebant.  Accedit  cum  copiis  Bogud  ad  exteriores 
Marcelli  munitiones.  Pugnatur  utrimque  acriter,  cre- 
broque  id  accidit,  fortuna  saepe  ad  utrumque  victoriam 
transferente ; nec  tamen  umquam  ab  operibus  depelli- 
tur Marcellus. 

LXIII.  Interim  Lepidus  ex  citeriore  provincia  cum 
cohortibus  legionariis  XXXV,  magnoque  numero  equi- 
tum et  rei iquorum  auxiliorum,  venit  ea  mente  Uliam, 
ut  sine  ullo  studio  contentiones  Cassii  Marcellique  com- 
poneret. Huic  venienti  sine  dubitatione  Marcellus  se  cre- 
dit atque  offert : Cassius  contra  suis  se  tenet  praesidiis ; 
sive  eo,  quod  plus  sibi  iuris  deberi,  quam  Marcello,  exi- 
stimabat ; sive  eo,  quod,  ne  praeoccupatus  animus  Le- 
pidi esset  obsequio  adversarii,  verebatur.  Ponit  ad  Uliam 
castra  Lepidus ; neque  habet  a Marcello  quidquam  di- 
visi. Ne  pugnetur,  interdicit:  ad  exeundum  Cassium 
invitat  fidemque  suam  in  re  omni  interponit.  Quum  diu 
dubitasset  Cassius,  quid  sibi  faciendum,  quidve  Lepido 
esset  credendum ; neque  ullum  exitum  consilii  sui  re- 
periret,  si  permaneret  in  sententia;  postulat,  uti  muni- 
tiones disiicerentur  sibique  liber  exitus  daretur.  Non 
tantum  induciis  factis,  sed  prope  re  iam  constituta,  opera 
quum  complanarent,  custodiaeque  munitionum  essent 
deductae,  auxilia  regis  in  id  castellum  Marcelli,  quod 
proximum  erat  regiis  castris,  neque  opinantibus  omni- 
bus, (si  tamen  in  omnibus  fuit  Cassius ; nam  de  huius 
conscientia  dubitabatur,)  impetum  fecerunt  complures- 

que  ibi  milites  oppresserunt.  Quod  nisi  celeriter,  indi- 
gnatione et  auxilio  Lepidi,  proelium  esset  diremtum;  S 

maior  calamitas  esset  accepta. 

LX1V.  Quum  iter  Cassio  patefactum  esset,  castra  * . 
Marcellus  cum  Lepido  coniungit.  Lepidus  eodem  tem- 
pore Marcellusque  Cordubam,  Cassius  cum  suis  profi- 
ciscitur Carmonam.  Sub  idem  tempus  Trebonius  pro- 
consul ad  provinciam  obtinendam  venit.  De  cuius  ad- 
ventu ut  cognovit  Cassius,  legiones,  quas  secum  habue- 
rat, equitatumque  in  hiberna  distribuit : ipse,  omnibus 
suis  rebus  celeriter  correptis,  Malacam  contendit;  ibi- 
que  adverso  tempore  navigandi  naves  conscendit,  ut 
ipse  praedicabat,  ne  se  Lepido  et  Trebonio  et  Marcello 
committeret ; ut  amici  eius  dictitabant,  ne  per  eam  pro- 
vinciam minore  cum  dignitate  iter  faceret,  cuius  magna 
pars  ab  eo  defecerat;  ut  ceteri  existimabant,  ne  pecunia 
illa,  ex  infinitis  rapinis  confecta,  in  potestatem  cuius- 
quam veniret.  Progressus  secunda,  ut  hiberna,  tempe- 
state, quum  in  Iberum  flumen  noctis  vitandae  caussa  se 
contulisset,  inde  paullo  vehementiore  tempestate  nihilo 
periculosius  se  navigaturum  credens,  profectus  adver- 
sis fluctibus,  occurrentibus  ostio  fluminis,  in  ipsis  fau- 
cibus, quum  neque  flectere  navim  propter  vim  fluminis, 
neque  directam  tantis  fluctibus  tenere  posset,  demersa 
navi,  periit. 

LXV.  Quum  in  Syriam  Caesar  ex  Aegypto  venisset 
atque  ab  iis,  qui  Roma  venerant  ad  eum,  cognosceret 
litterisque  urbanis  animadverteret,  multa  Romae  male 
et  inutiliter  administrari,  neque  ullam  partem  reipubli- 
cae  satis  commode  geri ; quod  et  contentionibus  tribu- 
nitiis  perniciosae  seditiones  orirentur  et,  ambitione  at- 
que indulgentia  tribunorum  militum  ct  qui  legionibus 
praeerant,  multa  contra  morem  consuetudinemque  mi- 

litarem  fierent,  quae  dissolvendae  disciplinae  severita- 
tisque essent:  eaque  omnia  flagitare  adventum  suum 
videret : tamen  praeferendum  existimavit,  quas  in  pro- 
vincias regionesque  venisset,  eas  ita  relinquere  consti- 
tutas, ut  domesticis  dissensionibus  liberarentur,  iura 
legesque  acciperent,  externorum  hostium  metum  depo- 
nerent. Haec  in  Syria,  Cilicia,  Asia  celeriter  se  confectu- 
rum sperabat,  quod  hae  provinciae  nullo  bello  preme- 
bantur. In  Bithynia  ac  Ponto  plus  oneris  videbat  sibi 
impendere : non  enim  excessisse  Ponto  Pharnacen  au- 
dierat, neque  excessurum  putabat;  quum  secundo 
proelio  vehementer  esset  inflatus,  quod  contra  Domi- 
tium Calvinum  fecerat.  Commoratus  fere  in  omnibus 
civitatibus,  quae  maiore  sunt  dignitate,  praemia  bene 
meritis  et  viritim  et  publice  tribuit:  do  controversiis 
veteribus  cognoscit  ac  statuit:  reges,  tyrannos,  dyna- 
stas,  provinciae  finitimos,  qui  omnes  ad  eum  concurre- 
rant, receptos  in  fidem,  conditionibus  impositis  provin- 
ciae tuendae  ac  defendendae,  dimittit,  et  sibi  et  populo 
Romano  amicissimos. 

LXVI.  Paucis  diebus  in  ea  provincia  consumtis, 
Sex.  Caesarem,  amicum  et  necessarium  suum,  legioni- 
bus Syriacque  praeficit : ipse  eadem  classe,  qua  vene- 
rat, proficiscitur  in  Ciliciam.  Cuius  provinciae  civitates 
emines  evocat  Tarsum,  quod  oppidum  fere  totius  Cili- 
ciae nobilissimum  fortissimumque  est.  Ibi,  rebus  omni- 
bus provinciae  et  finitimarum  civitatum  constitutis,  cu- 
piditate proficiscendi  ad  bellum  gerendum  non  diutius 
moratus:  magnisque  itineribus  per  Cappadociam  con- 
fectis, biduum  Mazacae  commoratus,  venit  Comana,  ve- 
tustissimum et  sanctissimum  in  Cappadocia  Bellonae 
templum,  quod  tanta  religione  colitur,  ut  sacerdos  eius 
deae  inaiestate,  imperio,  potentia  secundus  a rege  con- 

sensu  nentis  illius  habeatur.  Id  homini  nobilissimo  Ly- 
comedi Bithynio  adiudicavit,  qui,  regio  Cappadocum 
cenere  ortus,  propter  adversam  fortunam  maiorum  suo- 
rum mutationemque  generis,  iure  minime  dubio,  ve- 
tustate tamen  intermisso,  sacerdotium  id  repetebat. 
Fratrem  autem  Ariobarzanis  Ariarathen,  quum  bene 
meritus  uterque  eorum  de  republica  esset,  ne  aut  regni 
hereditas  Ariarathen  sollicitaret,  aut  heres  regni  ter- 
reret, Ariobarzani  adtribuit,  qui  sub  eius  imperio  ac  (b- 
tione  esset:  ipse  iter  inceptum  simili  velocitate  conii- 

cere  coepit.  n 

LXVII.  Quum  propius  Pontum  nnesque  Gallograe- 

ciae  accessisset,  Deiotarus  tetrarches  Gallograeciae  tunc 
quidem  paene  totius,  quod  ei  neque  legibus,  neque  mo- 
ribus concessumesse  ceteri  tetrarchae  contendebant,  sine 
dubio  autem  rex  Armeniae  minoris  ab  senatu  adpella- 
tus,  depositis  regiis  insignibus,  neque  tantum  privato 
vestitu,  sed  etiam  reorum  habitu,  supplex  ad  Caesarem 
venit,  oratum,  ut  sibi  ignosceret,  quod  in  ea  parte  posi- 
tus terrarum,  quae  nulla  praesidia  Caesaris  habuisset, 
exercitibus  imperiisque  in  Cn.  Pompeii  castris  fuisset : 
neque  enim  se  debuisse  iudicem  esse  controversiarum  po- 
puli Romani,  sed  parere  praesentibus  imperiis. 

LXVIIl.  Contra  quem  Caesar  quum  plurima  sua, 
commemorasset  officia,  quae  consul  ei  decretis  publicis 
tribuisset;  quumque  defensionem  eius  nulla,m  posse  ex- 
cusationem imprudentiae  recipere  coarguisset;  quod 
homo  tantae  prudentiae  ac  diligentiae  scire  potuisset, 
quis  urbem  Italiamque  teneret;  ubi  senatus  populusque 
Romanus,  ubi  respublica  esset;  quis  deinde  post  L.  Len- 
tulum, C.  Marcellum  consul  esset;  tamen  se  concedere 
id  factum  superioribus  suis  beneficiis,  veteri  hospitio  at- 
amicitiae , dignitati  aetatique  hominis,  precibus 

eorum,  qui  frequenter  concurrissent  hospites  atque  amici 
Deiotari  ad  deprecandum ; de  controversiis  tetrarcha- 
rum postea  se  cogniturum  esse  dixit : regium  vestitum 
ei  restituit.  Legionem  autem,  quam  ex  genere  civium 
suorum  Deiotarus  armatura  disciplinaque  nostra  con- 
stitutam habebat,  equitatumque  omnem  ad  bellum 
gerendum  adducere  iussit. 

LXIX.  Quum  in  Pontum  venisset  copiasque  omnes 
in  unum  locum  coegisset,  quae  numero  atque  exercita- 
tione bellorum  mediocres  erant,  (excepta  enim  legione 
sexta,  quam  secum  adduxerat  Alexandria  veteranam, 
multis  laboribus  periculisque  functam,  multisque  mili- 
tibus partim  difficultate  itinerum  ac  navigationum, 
partim  crebritate  bellorum  adeo  deminutam,  ut  minus 
mille  hominum  in  ea  esset;  reliquae  erant  tres  legio- 
nes, una  Deiotari,  duae,  quae  in  eo  proelio,  quodCn. 
Domitium  fecisse  cum  Pharnace  scripsimus,  fuerant,) 
legati,  ab  Pharnace  missi,  Caesarem  adeunt  atque  in 
primis  deprecantur,  ne  cius  adventus  hostilis  esset : fa- 
cturum enim  omnia  Pharnacen,  quae  imperata  essent; 
maximeque  commemorabant,  nulla  Pharnacen  auxilia 
contra  Caesarem  Pompeio  dare  voluisse ; quum  Deiotar 
rus,  qui  dedisset,  tamen  ei  satisfecisset. 

LXX.  Caesar  respondit,  se  fore  aequissimum  Phar- 
naci, si,  quae  polliceretur,  repraesentaturus  esset.  Mo- 
nuit autem,  ut  solebat,  mitibus  verbis  legatos,  ne  aut 
Deiotarum  sibi  obiicercnt,  aut  nimis  eo  gloriarentur 
beneficio,  quod  auxilia  Pompeio  non  misissent:  nam  se 
neque  libentius  facere  quidquam,  quam  supplicibus  igno- 
scere; neque  provinciarum  publicas  iniurias  condonare 
'i  iis  posse,  qui  fuissent  in  se  officiosi:  id  ipsum,  quod 
c ommemor assent,  officium  utilius  Pharnaci  fuisse,  qui 
providisset,  ne  vinceretur,  quam  sibi,  cui  dii  immortales 

victoriam  tribuissent.  Itaque  se  magnas  et  graves  iniu- 
rias  civium  Romanorum,  qui  in  Ponto  negotiati  essent , 
quoniam  in  integrum  restituere  non  posset , concedere 
Pharnaci:  nam  neque  interfectis  amissam  vitam,  neque 
exsectis  virilitatem  restituere  posse : quod  quidem  sup- 
plicium gravius  morte  cives  Romani  subissent.  Ponto 
vero  decederet  confestim,  familias  que  publicanorum  re- 
mitteret, ceteraque  restitueret  sociis  civibusque  Romanis, 
quae  penes  eum  essent . Si  fecisset,  iam  tunc  sibi  mitteret 
munera  ac  dona,  quae,  bene  rebus  gestis,  imperatores 
ab  amicis  accipere  consuessent:  miserat  enim  Phar- 
naces coronam  auream.  His  responsis  datis,  legatos 
remisit. 

LXXI.  At  Pharnaces,  omnia  liberaliter  pollicitus, 
quum  festinantem  ac  properantem  Caesarem  speraret 
libentius  etiam  crediturum  suis  promissis,  quam  res 
pateretur,  quo  celerius  honestiusque  ad  res  magis  ne- 
cessarias proficisceretur,  (nemini  enim  erat  ignotum, 
plurimis  de  caussis  ad  urbem  Caesarem  revocari,)  len- 
tius agere,  decedendi  diem  postulare  longiorem,  pactio- 
nes interponere,  in  summa,  frustrari  coepit.  Caesar, 
cognita  calliditate  hominis,  quod  aliis  temporibus  na- 
tura facere  consueverat,  tunc  necessitate  fecit  adductus, 
ut  celerius  omnium  opinione  manum  consereret. 

LXXII.  Zela  est  oppidum  in  Ponto,  positu  ipso,  ut 
in  plano  loco,  satis  munitum : tumulus  enim  naturalis, 
veluti  manu  factus,  excelsiore  undique  fastigio,  sustinet 
murum.  Circumpositi  sunt  huic  oppido  magni  multi- 
que, intercisi  vallibus,  colles:  quorum  editissimus 
unus,  qui  propter  victoriam  Mithridatis,  et  infelicita- 
tem Triarii,  detrimentumque  exercitus  nostri,  superio- 
ribus locis  atque  itineribus  paene  coniunctus  oppido, 
magnam  in  illis  partibus  habet  nobilitatem : nec 

multo  longius  millibus  passuum  tribus  abest  ab  Zela. 
Hunc  locum  Pharnaces,  veteribus  paternorum  feli- 
cium castrorum  refectis  operibus,  copiis  suis  omnibus 
occupavit. 

LXXIII.  Caesar,  quum  ab  hoste  millia  passuum 
quinque  castra  posuisset  videretque  eas  valles,  quibus 
regia  castra  munirentur,  eodem  intervallo  sua  castra 
munituras,  si  modo  ea  loca  hostes  priores  non  cepis- 
sent, quae  multo  erant  propiora  regis  castris ; aggerem 
comportari  iubet  intra  munitiones.  Quo  celeriter  colla- 
to,  proxima  nocte,  vigilia  quarta,  legionibus  omnibus 
expeditis  impedimentisque  in  castris  relictis,  prima 
luce,  neque  opinantibus  hostibus,  cum  ipsum  locum 
cepit,  in  quo  Mithridates  secundum  proelium  adversus 
Triarium  fecerat.  Huc  omnem  comportatum  aggerem  e 
castris  servitia  agerent,  iussit,  ne  quis  ab  opere  miles 
discederet,  quum  spatio  non  amplius  millepassuum  in- 
tercisa vallis  castra  hostium  divideret  ab  opere  incepto 
Caesaris  castrorum. 

LXXIV.  Pharnaces,  quum  id  repente  prima  luce 
animadvertisset,  copias  suas  omnes  pro  castris  instru- 
xit, quas,  interposita  tanta  locorum  iniquitate,  consue- 
tudine magis  pervulgata  militari  credebat  instrui  Cae- 
sar ; vel  ad  opus  suum  tardandum,  quo  plures  in  armis 
tenerentur;  vel  ad  ostentationem  regiae  fiduciaq,  ne 
munitione  magis,  quam  manu,  defendere  locum  Phar- 
naces videretur.  Itaque  deterritus  non  est,  quo  minus, 
prima  acie  pro  vallo  instructa,  reliqua  pars  exercitus 
opus  faceret.  At  Pharnaces,  impulsus  sive  loci  felicitate; 
sive  auspiciis  et  religionibus  inductus,  quibus  obtem- 
perasse eum  postea  audiebamus ; sive  paucitate  nostro- 
rum, qui  in  armis  erant,  comperta ; quum  more  operis 
quotidiani  magnam  illam  servorum  multitudinem,  quae  ' 

aggerem  portabat,  militum  esse  credidisset;  sive  etiam 
fiducia  veterani  exercitus  sui,  quem  vicies  et  bis  in  acie 
conflixisse  et  vicisse  legati  eius  gloriabantur;  simul 
contemtu  exercitus  nostri,  quem  pulsum  a se,  Domitio 
duce,  sciebat,  inito  consilio  dimicandi,  descendere  prae- 
rupta valle  coepit.  Cuius  aliquamdiu  Caesar  irridebat 
inanem  ostentationem  et  eo  loco  militum  coartationem, 
quem  in  locum  nemo  sanus  hostis  subiturus  esset: 
quum  interim  Pharnaces  eodem  gradu,  quo  praerupta 
in  proelium  descenderat  valle,  adseendere  adversus  ar- 
duum collem  instructis  copiis  coepit. 

LXXV.  Caesar,  incredibili  eius  vel  temeritate,  vel 
fiducia  commotus,  neque  opinans  imparatusque  oppres- 
sus, eodem  tempore  milites  ab  operibus  vocat,  arma 
capere  iubet,  legiones  opponit  aciemque  instruit : cuius 
rei  subita* trepidatio  magnum  terrorem  adtulit  nostris. 
Nondum  ordinibus  instructis,  falcatae  regiae  quadrigae 
permixtos  milites  perturbant;  quae  tamen  celeriter 
multitudine  telorum  opprimuntur.  Insequitur  has  acies 
hostium  et  clamore  sublato  confligitur,  multum  adiu- 
vante  natura  loci,  plurimum  deorum  immortalium 
benignitate:  qui  quum  omnibus  casibus  belli  inter- 
sunt, tum  praecipue  eis,  quibus  nihil  ratione  potuit 
administrari. 

LXXVI.  Magno  atque  acri  proelio  comminus  facto, 
dextro  cornu,  quo  veterana  legio  sexta  erat  collocata, 
initium  victoriae  natum  est.  Ab  ea  parte  quum  in  pro- 
clive detruderentur  hostes;  multo  tardius,  sed  tamen, 
iisdem  diis  adiuvantibus,  sinistro  cornu  mediaque  acie 
totae  profligantur  copiae  regis : quae  quam  facile  su- 
bierant iniquum  locum,  tam  celeriter,  gradu  pulsae, 
premebantur  loci  iniquitate.  Itaque  multis  militibus 

partim  interfectis,  partim  suorum  ruina  oppressis,  qui 
velocitate  effugere  poterant,  armis  tamen  proiectis,  val- 
lem transgressi,  nihil  ex  loco  superiore  inermes  profi-  * 
cere  poterant.  At  nostri,  victoria  elati,  subire  iniquum 
locum,  munitionesque  adgredi  non  dubitarunt.  Defen- 
dentibus autem  iis  cohortibus  castra,  quas  Pharnaces 
praesidio  reliquerat,  celeriter  castris  hostium  sunt  po- 
titi. Interfecta  multitudine  suorum,  aut  capta,  Pharna- 
ces cum  paucis  equitibus  profugit : cui  nisi  castrorum 
oppugnatio  facultatem  adtulisset  liberius  profugiendi,  * 
vivus  in  Caesaris  potestatem  adductus  esset. 

LXXVn.  Tali  victoria  toties  victor  Caesar  incredi- 
bili est  laetitia  adfectus,  quod  maximum  bellum  tanta 
celeritate  confecerat ; quodque  subiti  periculi  recordatio 
est  laetior,  quod  victoria  facilis  ex  difficillimis  rebus 
acciderat.  Ponto  recepto,  praeda  omni  regia  militibus 
condonata,  postero  die  cum  expeditis  equitibus  ipse 
.proficiscitur;  legionem  sextam  decedere  ad  praemia 
atque  honores  accipiendos  in  Italiam  iubet:  auxilia  - 
Deiotari  domum  remittit:  duas  legiones  cum  Coelio 
Viniciano  in  Ponto  reliquit. 

LXXVffl.  Ita  per  Gallograeciam  Bithyniamque  in 
Asiam  iter  facit,  omniumque  earum  provinciarum  de 
controversiis  cognoscit  et  statuit,  iura  in  tetrarchas, 

' * reges,  civitates  distribuit.  Mithridatem  Pergamenum, 
a quo  rem  feliciter  celeriterque  gestam  in  Aegypto  supra 
scripsimus,  regio  genere  ortum,  disciplinis  etiam  regiis 
educatum,  (nam  Mithridates,  rex  Asiae  totius,  propter 
s nobilitatem  Pergamo  parvulum  secum  absportaverat  in  * 
castra,  multosque  tenuerat  annos)  regem  Bospori  consti- 
tuit, quod  sub  imperio  Pharnacis  fuerat;  provinciasque 
populi  Romani  a barbaris  atque  inimicis  regibus,  inter- 

posito  amicissimo  rege,  munivit.  Eidem  tetrarchiam 
[legibus]  Gallograecorum  iure  gentis  et  cognationis 
adiudicavit,  occupatam  et  possessam  paucis  ante  annis 
a Deiotafo.  Neque  tamen  usquam  diutius  moratus  est, 
quam  necessitas  urbanarum  seditionum  pati  videbatur. 
Rebus  felicissime  celerrimeque  confectis,  in  Italiam 
celerius  omnium  opinione  venit. 

AB 6-.  Cap.  I.  Caesar  in  Africam  profecta*  2-6.  Adrumetum 
frustra  tentat;  ad  Ruspinam  castra  locat.  7.  Illi  Leptis  se  dedit,  quo 
8.  auxilia  convocat;  9-11.  de  frumento  sibi  prospicit;  12-19.  cum 
Labieno  aliquoties  confligit;  20.21.  in  castris  ad  Ruspinam  copias 
auget;  arma,  victum  parat.  22.23.  Catonis,  Uticae  praesidia,  hortatu 
Pompeius  filius  Mauritaniam,  Bogudis  regnum,  invadit,  Ascurum 
frustra  obsidet.  24.  Scipio,  Labienus  et  Petreins  copias  iungunt. 
Caesar  gravi  annona  laborat.  25.  Iubam  regem,  suis  auxilio  egressum. 
Sitius  et  rex  Bocchus  reverti  cogunt.  26.  Caesar  dc  adventu  suo  Afros 
certiores  reddit;  auxilia  parat.  27.  Scipio  elephantos  condocefacit. 
28.  Thios  fratres,  a Virgiiio  captos,  Scipio  trucidat.  29.  Leptim  frustra 
oppugnat  Labienus.  30  - 32.  Pugnam  cum  Scipione  vitat  Caesar;  Gae- 
tulos in  partes  suas  trahit  Numidasque.  33.  Achilla  civitate  in  deditio- 
nem recepta  a Messio  et  34.  Cercina  insula  a Sallustio,  frumento 
auxiliisque  Caesar  augetur.  35.  Gaetuli,  Scipionis  speculatores,  apud 
Caesarem  remanent;  multi  eius  gentis  ad  eum  transeunt.  36.  Tisdra 
legatos  dc  deditione  ad  cum  mittit.  Sitius  castellum  in  Numidia  vi 
expugnat.  37-42.  Ad  Ruspinam  Caesar  et  Scipio  dimicare  tentant, 
nec  audent.  43.  Considius  Achillae  obsidionem  deserit;  Adrumetum  se 
recipit.  44  - 46.  Naves  Caesaris  ab  hostibus  interceptae.  Veteranos 
captos,  incassum  sollicitatos,  caedi  iubet  Scipio.  47.  Saxea  grandine 

aubitoquc  imbre  Caesariani  vexantur.  Pilorum  cacumina  ardent.  48. 
luba  ad  Scipionem  auxilia  adducit.  49-52.  Caesar  prope  Uzitam  cum 
hoste  prospere  pugnat.  53.  Legiones  nona  et  decima  ex  Sicilia  adve- 
niunt. 54.  Militares  praefectos  cum  dedecore  ab'  exercitu  removet 
Caesar.  55.  Contra  Gaetulos  desciscentes  luba  partem  exercitus  in 
regnum  remittit.  56.  57.  Caesariani  cum  Scipionis  militibus  colloquun- 
tur. Aquinio,  cum  Saserna  confabulanti,  silentium  imponit  luba. 
58-64.  Inter  Uzitam  et  Adrumetum  varia  statim  fortuna  pugnatur; 
tandem  victor  evadit  Caesar.  65-73.  Frumentandi  studio  dimicatur. 
Zetam  Caesar  capit;  suos,  quo  modo  contra  elephantos  pugnandum, 
docet.  74.  Vaccam  oppidum,  Caesari  favens,  luba  diripit  deletque. 
75-77.  Ad  Sarsuram  accedit  Caesar  camquc  capit;  mox  ct  Thabenam. 
78.  Proelium  ad  Tegeam.  79  - 88.  Caesar,  ad  Thapsum  victor,  accedit 
ad  Uticam,  qua,  Catone  vi  sibi  illata  mortuo,  potitur  per  L.  Caesarem. 
89.  90.  Ipse  Q.  Ligario  vitam  concedit.  Uticam  venit;  incolarum  par- 
tem multa  adlicit.  91.  92.  Iubam  Zamenses  oppido  excludunt.  93.  Con- 
sidius  Tisdra  fugit.  Virgilius  se  dedit  victori.  94.  luba  et  Petreius 
. voluntaria  morte  pereunt.  95.  P.  Sitius  Saburam  interficit,  Iubao 
praefectum.  Faustus  ct  Afranius  pereunt;  96.  item  Scipio  ad  Hipponem 
regium.  97.  Caesar  Zamae  et  Uticae  bona  hostium  vendit.  Numidiam 
provinciam  facit.  Thapsitanis,  Adrumetinis,  Leptitanis,  Tisdritanis 
multam  imponit;  civitates  a rapina  defendit.  98.  Carales  in  Sardinhun, 
mox  et  Romam  transit. 

Cap.  I.  Caesar  itineribus  iustis  confectis,  nullo  die 
intermisso,  a.  d.  XIV.  Kal.  Ian.  Lilybaeum  pervenit 
statimque  ostendit,  sese  naves  velle  conscendere,  quum 
non  amplius  legionem  tironum  haberet  unam,  equites 
vix  sexcentos.  Tabernaculum  secundum  litus  ipsum 
constituit,  ut  prope  fluctus  verberaret.  Hoc  eo  consilio 
fecit,  ne  quis  sibi  morae  quidquam  fore  speraret,  et  ut 
omnes  in  dies  horasque  parati  essent.  Incidit  per  id 
tempus,  ut  tempestates  ad  navigandum  idoneas  non 
haberet;  nihilo  tamen  minus  in  navibus  remiges  mili- 
tesque continere  et  nullam  praetermittere  occasionem 
profectionis ; quum  praesertim  ab  incolis  eius  provin- 
ciae nunciarentur  adversariorum  copiae,  equitatus  infi- 

nitus,  legiones  regiae  quatuor,  levis  armaturae  magna 
vis,  Scipionis  legiones  decem,  elephanti  CXX,  classes- 
que esse  complures : tamen  non  deterrebatur,  animoque 
et  spe  confidebat.  Interim  in  dies  et  naves  longae  adau- 
geri, et  onerariae  complures  eodem  concurrere,  et  legio- 
nes tironum  convenire,  in  his  veterana  legio  quinta, 
equitum  ad  duo  millia. 

II.  Legionibus  collectis  sex  et  equitum  duobus  mil- 
libus, ut  quaeque  prima  legio  venerat,  in  naves  longas 
imponebatur,  equites  autem  in  onerarias.  Ita  maiorem 
partem  navium  antecedere  iussit  et  insulam  petere 
Aponianam,  quae  non  abest  a Lilybaeo:  ipse  parum 
commoratus,  bona  paucorum  vendit  publice : deinde 
Allieno  praetori,  qui  Siciliam  obtinebat,  de  omnibus 
rebus  praecipit  et  de  reliquo  exercitu  celeriter  impo- 
nendo. Datis  mandatis,  ipse  navem  conscendit  a.  d.  VI. 
Kal.  Ian.  et  reliquas  naves  statim  est  consecutus.  Ita 
vento  certo  eelerique  navigio  vectus,  post  diem  quartam 
cum  longis  paucis  navibus  in  conspectum  Africae  ve- 
nit : namque  onerariae  reliquae  praeter  paucas,  vento 
dispersae  atque  errabundae,  diversa  loca  petierunt. 
Clupeam  classe  praetervehitur,  deinde  Neapolim : com- 
plura praeterea  castella  et  oppida  non  longe  a mari 
relinquit. 

III.  Postquam  Adrumetum  accessit,  ubi  praesidium 
erat  adversariorum,  cui  praeerat  C.  Considius,  et,  a 
Clupeis  secundum  oram  maritimam  cum  equitatu 
Adrumeti,  Cn.  Piso  cum  Mauris  circiter  tribus  millibus 
adparuit : ibi  paullisper  Caesar  ante  portum  commora- 
tus, dum  reliquae  naves  convenirent,  exponit  exerci- 
tum; cuius  numerus  in  praesentia  fuit  peditum  III 
millia,  equitum  CL ; castrisque  ante  oppidum  positis, 

- sine  iniuria  cuiusquam  consedit;  cohibetque  omnes  a 

praeda.  Oppidani  interim  muros  armatis  complent: 
ante  portam  frequentes  considunt  ad  se  defendendum : 
quorum  numerus  duarum  legionum  intus  erat.  Caesar, 
circum  oppidum  vectus,  natura  loci  perspecta,  redit  in 
castra.  Non  nemo  culpae  eius  imprudentiaeque  adsi- 
gnabat,  quod  neque  certum  locum  gubernatoribus  . 
praefectisque,  quem  peterent,  praeceperat ; neque,  ut 
mos  ipsius  consuetudoque  superioribus  temporibus 
fuerat,  tabellas  signatas  dederat,  ut  in  tempore,  iis  per- 
lectis, locum  certum  peterent  universi.  Quod  minime 
Caesarem  fefellerat:  namque  nullum  portum  terrae 
Africae,  quo  classes  decurrerent,  pro  certo  tutum  ab 
hostium  praesidio  fore  suspicabatur ; sed  fortuitu  obla- 
tam occasionem  egressus  aucupabatur. 

IV.  L.  Plancus  interim  legatus  petit  a Caesare,  uti 
sibi  daret  facultatem  cum  Considio  agendi,  si  posset 
aliqua  ratione  perduci  ad  sanitatem.  Itaque,  data  facul- 
tate, litteras  conscribit  et  eas  captivo  dat  perferendas  in 
oppidum  ad  Considium.  Quo  simul  atque  captivus 
pervenisset  litterasque,  ut  erat  mandatum,  Considio 
porrigere  coepisset,  priusquam  acciperet  ille,  Unde, 
inquit,  istas?  Tum  captivus:  Imperatore  a Caesare. 
Tunc  Considius,  Unus  est,  inquit,  Scipio  imperator  hoc 
tempore  populi  Romani.  Deinde  in  conspectu  suo  capti- 
vum statim  interfici  iubet  litterasque  nondum  perlectas, 
sicut  erant  signatae,  dat  homini  certo  ad  Scipionem 
perferendas. 

V.  Postquam,  una  nocte  et  die  ad  oppidum  con- 
sumta,  neque  responsum  ullum  a Considio  dabatur; 
neque  ei  reliquae  copiae  succurrebant;  neque  equitatu 
abundabat;  et  ad  oppidum  oppugnandum  non  satis 
copiarum  habebat,  et  eas  tironum ; neque  primo  ad- 
ventu convulnerari  exercitum  volebat ; et  oppidi  egre- 

gia  munitio  et  difficilis  ad  oppugnandum  erat  accessus ; 
et  nunciabantur  auxilia  magna  equitatus  oppidanis 
suppetias  venire;  non  est  visa  ratio  ad  oppugnandum 
oppidum  commorandi,  ne,  dum  in  ea  re  Caesar  esset 
occupatus,  circumventus  a tergo  ab  equitatu  hostium 
laboraret. 

VI.  Itaque,  castra  quum  movere  vellet,  subito  ex 
oppido  erupit  multitudo  atque  equitatus  subsidio  uno 
tempore  eis  casu  succurrit,  qui  erat  missus  ab  Iuba  ad 
stipendium  accipiendum,  castraque,  unde  Caesar  egres- 
sus iter  facere  coeperat,  occupant  et  eius  agmen  extre- 
mum insequi  coeperunt.  Quae  res  quum  animadversa 
esset,  subito  legionarii  consistunt,  et  equites,  quam- 
quam erant  pauci,  tamen  contra  tantam  multitudinem 
audacissime  concurrunt.  Accidit  res  incredibilis,  ut 
equites  minus  triginta  Galli  Maurorum  equitum  duo 
millia  loco  pellerent,  urgerentque  in  oppidum.  Post- 
quam repulsi  et  coniecti  erant  intra  munitiones,  Caesar 
iter  constitutum  ire  contendit.  Quod  quum  saepius  fa- 
cerent et  modo  insequerentur,  modo  rursus  ab  equitibus  • 
in  oppidum  repellerentur:  cohortibus  paucis  ex  vete- 
ranis, quas  secum  habebat,  in  extremo  agmine  colloca- 
tis, et  parte  equitatus,  iter  leniter  cum  reliquis  facere 
coepit.  Ita,  quanto  longius  ab  oppido  discedebatur, 
tanto  tardiores  ad  insequendum  erant  Numidae.  Inte- 
rim  in  itinere  ex  oppidis  et  castellis  legationes  venire, 
polliceri  frumentum  paratosque  esse,  quae  imperasset, 
facere.  Itaque  eo  die  castra  posuit  ad  oppidum  Ruspi- 
nam Kalendis  lanuariis. 

VII.  Inde  movit  et  pervenit  ad  oppidum  Leptim, 
liberam  civitatem  et  immunem.  Legati  ex  oppido  ve- 
niunt obviam ; libenter  se  omnia  facturos,  quae  vellet, 
pollicentur.  Itaque,  centurionibus  ad  portas  oppidi  et 

custodiis  impositis,  ne  quis  miles  in  oppidum  introiret,  • 
aut  iniuriam  faceret  cuipiam  incolae,  non  longe  ab 
oppido  secundum  litus  facit  castra.  Eodem  naves  one- 
rariae et  longae  nonnullae  casu  advenerunt;  reliquae, 
ut  est  ei  nunciatum,  incertae  locorum  Uticam  versus 
petere  visae  sunt.  Interim  Caesar  a mari  non  digredi, 
neque  mediterranea  petere  propter  navium  errorem, 
equitatumque  in  navibus  omnem  continere,  ut  arbitror, 
ne  agri  vastarentur;  aquam  in  naves  iubet  comportari. 
Remiges  interim,  qui  aquatum  e navibus  exierant, 
subito  equites  Mauri,  neque  opinantibus  Caesarianis, 
adorti,  multos  iaculis  convulneraverunt,  nonnullos  in- 
terfecerunt : latent  enim  in  insidiis  cum  equis  inter  con- 
valles et  subito  exsistunt;  non,  ut  in  campo,  comminus 
depugnant. 

VIII.  Caesar  interim  in  Sardiniam  nuncios  cum 
litteris  et  in  reliquas  provincias  finitimas  dimisit,  ut 
sibi  auxilia,  commeatus,  frumentum,  simul  atque  lit- 
teras legissent,  mittenda  curarent ; exoneratisque  par- 
.tim  navibus  longis,  Rabirium  Postumum  in  Siciliam 
ad  secundum  commeatum  arcessendum  mittit.  Interim 
cum  decem  navibus  longis  ad  reliquas  naves  onerarias 
conquirendas,  quae  deerrassent,  et  simul  mare  tuendum 
ab  hostibus  iubet  proficisci.  Item  C.  Sallustium  Cri- 
spum praetorem  ad  Cercinam  insulam  versus,  quam 
adversarii  tenebant,  cum  parte  navium  ire  iubet:  quod 
ibi  magnum  numerum  frumenti  esse  audiebat.  Haec 
ita  imperabat,  ita  unicuique  praecipiebat,  uti,  fieri  pos- 
set nec  ne,  locum  excusatio  nullum  haberet;  nec  mo- 
ram tergiversatio.  Ipse  interea,  ex  perfugis  et  incolis 
cognitis  conditionibus  Scipionis,  et  qui  cum  eo  contra 
se  bellum  gerebant,  miserari,  (regium  enim  equitatum 
Scipio  ex  provincia  Africa  alebat,)  tanta  homines  esse 

dementia,  ut  malint  regis  esse  vectigales,  quam  cum 
civibus  in  patria  in  suis  fortunis  esse  incolumes. 

IX.  Caesar  a.  d.  III.  Non.  Ian.  castra  movet:  L©- 

ptique  sex  cohortium  praesidio  cum  Saserna  relicto, 
ipse  rursus,  unde  pridie  venerat,  Ruspinam  cum  reli- 
quis copiis  convertit  ibique  sarcinis  exercitus  relictis, 
ipse  cura  expedita  manu  proficiscitur  circum  villas  fru- 
mentatum oppidanisque  imperat,  ut  plaustra  iumenta- 
que  omnia  sequantur.  Itaque  magno  frumenti  invento 
numero,  Ruspinam  redit.  Hoc  eum  idcirco  existimo 
fecisse,  ut  maritima  oppida  post  se  ne  vacua  relin- 
queret praesidioque  firmata  ad  classim  receptacula 
muniret.  ^ s 

X.  Itaque,  ibi  relicto  P.  Saserna,  fratre  eius,  quem 
Lepti  proximo  oppido  reliquerat,  cum  legione,  iubet 
comportari  ligna  in  oppidum  quam  plurima : ipse  cum 
cohortibus  septem,  quae  ex  veteranis  legionibus  in 
classe  cum  Sulpicio  et  Vatinio  rem  gesserant,  ex  oppido 
Ruspina  egressus,  proficiscitur  ad  portum,  qui  abest  ab 
oppido  millia  passuum  duo,  ibique  classem  sub  vespe- 
rum cum  ea  copia  conscendit.  Omnibus  in  exercitu 
insciis  et  requirentibus  imperatoris  consilium,  magno 
metu  ac  tristimonia  sollicitabantur.  Parva  enim  cum 
copia,  et  ea  tironum,  neque  omni  exposita,  in  Africa 
contra  magnas  copias,  et  insidiosae  nationis,  equitatum- 
que innumerabilem,  se  expositos  videbant;  neque 
quidquam  solatii  in  praesentia,  neque  auxilium  in 
suorum  consilio  animum  advertebant,  nisi  in  ipsius 
imperatoris  vultu,  vigore,  mirabilique  hilaritate;  ani- 
mum enim  altum  et  erectum  prae  se  gerebat.  Huic  ad- 
quiescebant  homines,  et  in  eius  scientia  et  consilio  om- 
nia sibi  proclivia  omnes  fore  sperabant. 

XI.  Caesar,  una  nocte  in  navibus  consumta,  iam 

coelo  albente,  quum  proficisci  conaretur,  subito  navium 
pars,  de  qua  timebat,  ex  errore  eodem  conferebatur. 
Hac  re  cognita,  Caesar  celeriter  de  navibus  imperat 
omnes  egredi  atque  armatos  in  litore  reliquos  advenien- 
tes milites  exspectare.  Itaque,  sine  mora  navibus  eis  in 
portum  receptis,  et  advectis  militum  equitumque  copiis, 
rursus  ad  oppidum  Ruspinam  redit  atque,  ibi  castris 
constitutis,  ipse  cum  cohortibus  expeditis  triginta  fru- 
mentatum est  profectus.  Ex  eo  est  cognitum  Caesaris 
consilium,  illum  cum  classe  navibus  onerariis,  quae 
deerrassent,  subsidio  ire  clam  hostibus  voluisse,  ne 
casu  imprudentes  suae  naves  in  classem  adversariorum 
inciderent:  neque  eam  rem  eos  voluisse  scire,  qui  in 
praesidiis  relicti  sui  milites  fuissent,  uti  nihil  propter 
suorum  paucitatem  et  hostium  multitudinem  metu  de- 
ficerent. 

XII.  Interim,  quum  iam  Caesar  progressus  esset  a 
castris  circiter  millia  passuum  tria,  per  speculatores  et 
antecessores  equites  nunciatur  ei,  copias  hostium  haud 
longe  ab  sese  visas.  Et  hercule  cum  eo  nuncio  pulvis 
ingens  conspici  coeptus  est.  Hac  re  cognita,  Caesar 
celeriter  iubet  equitatum  universum,  cuius  copiam  ha- 
buit in  praesentia  non  magnam,  et  sagittarios,  quorum 
parvus  numerus , ex  castris  arcessi,  atque  ordinatim 
signa  se  leniter  consequi : ipse  antecedere  cum  paucis 
armatis.  Iamque,  quum  procul  hostis  conspici  posset, 
milites  in  campo  iubet  galeari  et  ad  pugnam  parari. 
Quorum  omnino  numerus  fuit  triginta  cohortium,  cum 
equitibus  quadringentis  et  sagittariis  CL. 

XIII.  Hostes  interim,  quorum  dux  erat  Labienus, 
et  duoPacidii,  aciem  dirigunt  mirabili  longitudine,  non 
peditum,  sed  equitum,  confertam;  et  inter  eos  levis 
armaturae  Numidas  et  sagittarios  pedites  interposuerant 

et  ita  condensaverant,  ut  procul  Caesariani  pedestres 
copias  arbitrarentur;  et  dextrum  ac  sinistrum  cornu 
magis  equitum  copiis  firmaverant.  Interim  Caesaraciem 
dirigit  simplicem , ut  poterat,  propter  paucitatem : sa- 
gittarios ante  aciem  constituit : equites  dextro  sinistro- 
que cornu  opponit,  et  ita  praecipit,  ut  providerent,  ne 
multitudine  equitatus  hostium  circumvenirentur : exi- 
stimabat enim,  se  cum  pedestribus  copiis  acie  instructa 
dimicaturum. 

XIV.  Quum  utrimque  exspectatio  fieret,  neque 
Caesar  se  removeret,  et  cum  suorum  paucitate  contra 
magnam  vim  hostium  artificio  magis,  quam  viribus, 
decernendum  videret ; subito  adversariorum  equitatus 
sese  extendere  et  in  latitudinem  promovere  collesque 
complecti  et  Caesaris  equitatum  extenuare  simulque  ad 
circumeundum  comparare  se  coeperunt.  Caesariani 
equites  eorum  multitudinem  aegre  sustinebant.  Acies 
interim  mediae  quum  concurrere  conarentur,  subito  ex 
condensis  turmis  pedites  Numidae  levis  armaturae  cum 
equitibus  procurrunt  et  inter  legionarios  milites  iacula 
coniiciunt.  Hic,  quum  Caesariani  in  eos  impetum  fe- 
cissent, illorum  equites  refugiebant:  pedites  interim 
resistebant,  dum  equites  rursus,  cursu  renovato,  pedi- 
tibus suis  succurrerent. 

XV . Caesar , novo  genere  pugnae  oblato , quum 
animum  adverteret,  ordines  suorum  in  procurrendo 
turbari,  (pedites  enim,  dum  equites  longius  ab  signis 
persequuntur,  latere  nudato,  a proximis  Numidis  iacu- 
lis  vulnerabantur;  equites  autem  hostium  pilum  mili- 
tis cursu  facile  vitabant)  edicit  per  ordines,  ne  quis 
miles  ab  signis  quatuor  pedes  longius  procederet. 
Equitatus  interim  Labieni,  suorum  multitudine  confi- 
sus, Caesaris  paucitatem  circumire  conatur:  equites 

Iuliani  pauci,  multitudine  hostium  defessi,  equis  con- 
vulneratis, paullatim  cedere:  hostis  magis  magisque 
instare.  Ita  puncto  temporis  omnibus  legionariis  ab 
hostium  equitatu  circumventis,  Caesarisque  copiis  in 
orbem  compulsis,  intra  cancellos  omnes  coniecti  pu- 
gnare cogebantur. 

XVI.  Labienus  in  equo,  capite  nudo,  versari  in  pri- 
ma acie;  simul  suos  cohortari,  nonnumquam  legiona- 
rios Caesaris  ita  adpellare : Quid  tu,  inquit,  miles  tiro , 
tam  feroculus  es?  Vos  quoque  iste  verbis  infatuavit? 
In  magnum  mehercule  vos  periculum  impulit . Misereor 
vestri . Tum  miles:  Non  sum,  inquit,  tiro,  Labiene, 
sed  de  legione  X veteranus.  Tum  Labienus : Non  agno- 
sco, inquit,  signa  decumanorum . Tum  miles:  lam  me, 
qui  sim,  intelliges:  simul  cassidem  de  capite  deiecit,  ut 
cognosci  ab  eo  posset,  atque  ita  pilum,  viribus  contor- 
tum, dum  in  Labienum  mittere  contendit,  equi  graviter 
adverso  pectori  adfixit,  et  ait:  Labiene,  decumanum 
militem,  qui  te  petit,  scito  esse.  Omnium  tamen  animi 
in  terrorem  coniecti,  et  maxime  tironum : circumspicere 
enim  Caesarem,  neque  amplius  facere,  nisi  hostium 
iacula  vitare. 

XVII.  Caesar  interim  consilio  hostium  cognito, 
iubet  aciem  in  longitudinem  quam  maximam  porrigi, 
et  alternis  conversis  cohortibus ; ut  una  post  alteram 
ante  signa  tenderet.  Ita  coronam  hostium  dextro  sini- 
stroque cornu  mediam  dividit;  et  unam  partem  ab 
altera  exclusam  equitibus  intrinsecus  adortus  cum 
peditatu,  telis  coniectis  in  fugam  vertit;  neque  longius 
progressus,  veritus  insidias,  se  ad  suos  recipit.  Idem 
altera  pars  equitum  pedi  tum  que  Caesaris  facit.  His 
rebus  gestis  ac  procul  hostibus  repulsis  convulneratis- 

que,  ad  sua  praesidia  sese,  sicut  erat  instructus,  recipere 
coepit. 

XVIII.  Interim  M.  Petreius  et  Cn.  Piso  cum  equiti- 
bus Numidis  MC  electis,  peditatuque  eiusdem  generis 
satis  grandi,  ex  itinere  recta  subsidio  suis  occurrunt. 
Atque  hostes,  suis  ex  terrore  firmatis  rursusque  reno- 
vatis animis,  legionarios,  conversis  equitibus  se  reci- 
pientes, novissimos  adoriri  et  impedire  coeperunt,  quo 
minus  in  castra  se  reciperent.  Hac  re  animadversa, 
Caesar  iubet  signa  converti  et  medio  campo  redintegrari 
proelium . Quum  ab  hostibus  eodem  modo  pugnaretur, 
nec  comminus  ad  manus  rediretur,  Caesarisque  equites 
iumenta,  ex  nausea  recenti,  siti,  languore,  paucitate, 
vulneribus  defatigata,  ad  insequendum  hostem  perso- 
verandumque  cursum  tardiora  haberent,  dieiquo  pars 
exigua  iam  reliqua  esset : cohortibus  equitibusque  cir- 
cumdatis, cohortatus  imperat,  ut  uno  ictu  contenderent, 
neque  remitterent,  donec  ultra  ultimos  collos  hostes 
repulissent  atque  eorum  essent  potiti.  Itaque  signo 
dato,  quum  iam  hostes  languide  tela  negligenterque 
mitterent,  subito  immittit  cohortes  turmasque  suorum: 
atque  puncto  temporis  hostibus  nullo  negotio  campo 
pulsis,  post  collemque  deiectis,  nacti  locum  atque  ibi 
paullisper  commorati,  ita  uti  erant  instructi,  leniter 
se  ad  suas  recipiunt  munitiones:  itemque  adversarii, 
malo  accepti,  tum  demum  se  ad  sua  praesidia  contule- 
runt. 

XIX.  Interim,  ea  re  gesta  et  proelio  diremto,  ex 
adversariis  perfugae  plurcs  ex  omni  genere  hominum, 
et  praeterea  intercepti  hostium  complures  equites  pedi- 
tesque: ex  quibus  cognitum  est  hostium  consilium, 
eos  hac  mente  et  conatu  venisse,  uti  novo  atque  inusita- 
to genere  proelii  tirones  legionariique  pauci  perturbati, 

Curionis  exemplo,  ab  equitatu  circumventi  opprimeren- 
tur : et  ita  Labienum  dixisse  pro  concione,  tantam  scse 
multitudinem  auxiliorum  adversariis  subministraturum, 
ut  etiam  caedendo  in  ipsa  victor  ia  defatigati  vincerentur, 
atque  a suis  superarentur ; quippe  qui  sine  illorum  fide 
sibi  confideret ; primum,  quod  audierat,  Romae  legio- 
nes veteranas  dissentire,  neque  in  Africam  velle  transi- 
re: deinde,  quod  triennio  in  Africa  suos  milites  consue- 
tudine retentos  fideles  sibi  iam  effecisset,  maxima  autem 
auxilia  haberet  Numidarum  equitum  levisque  armatu- 
rae. Praeterea  ex  fuga  proelioque  Pompeiano  Labienus, 
quos  secum  a Brundisio  transportaverat,  equites  Ger- 
manos Gallosque,  ibique  postea  ex  hibridis  libertinis 
servisque  conscripserat,  armaverat  equoque  uti  frenato 
condocuerat.  Praeterea  regia  auxilia,  elephanti  centum 
et  viginti,  equitatusque  innumerabilis:  deinde,  legio- 
nes conscriptae  ex  cuiusquemodi  genere  amplius  duo- 
decim. Hac  spe  atque  ea  audacia  inflammatus  Labie- 
nus, cum  equitibus  Gallis  Germanisque  MDC,  Numi- 
darum sine  frenis  octo  millibus,  praeterea,  Petreiano 
auxilio  adhibito,  equitibus  MC,  peditum  ac  levis  arma- 
turae quater  tanto,  sagittariis  ac  funditoribus  hippoto- 
xotisque compluribus ; his  copiis  pridie  Non.  Ian.  post 
diem  tertium,  quam  Africam  adtigit,  in  campis  planis- 
simis purissimisque  ab  hora  diei  quinta  usque  ad  solis 
occasum  est  decertatum.  In  eo  proelio  Petreius  graviter 
ictus  ex  acie  recessit. 

XX.  Caesar  interim  castra  munire  diligentius, 
praesidia  firmare  maioribus  copiis,  vallumque  ab  oppi- 
do Ruspina  usque  ad  mare  deducere  et  a castris  alterum 
eodem,  quo  tutius  ultro  citroque  commeare,  auxiliaquo 
sine  periculo  sibi  succurrere  possent : tela  tormentaquo 
ex  navibus  in  castra  comportare : remigum  partem  ex 

classe,  Gallorum,  Rhodiorum  epibatarumque  armare  et 
in  castra  evocare,  uti,  si  posset,  eadem  ratione,  qua 
adversarii,  levis  armatura  interiecta  inter  equites  suos 
interponeretur:  sagittariisque  ex  omnibus  navibus. 
Ityreis,  Syriis  et  cuiusque  generis  ductis  in  castra  com- 
pluribus, frequentabat  suas  copias:  (audiebat  enim, 
Scipionem  post  diem  tertium  eius  diei,  quo  proelium 
factum  erat,  adpropinquare,  copias  suas  cum  Labieno 
et  Petreio  coniungere,  cuius  copiae  legionum  octo,  et 
equitum  trium  millium  esse  nunciabantur)  officinas 
ferrarias  instruere,  sagittas  telaque,  uti  fierent  complu- 
ra. curare,  glandes  fundere,  sudes  comparare,  litteras 
in  Siciliam  nunciosque  mittere,  ut  sibi  crates  materiem- 
que congererent  ad  arietes,  cuius  inopia  in  Africa  esset: 
praeterea  ferrum  plumbumque  mitteretur.  Et  animum 
etiam  advertebat,  frumento  se  in  Africa,  nisi  importati- 
tio,  uti  non  posse : priore  enim  anno,  propter  adversa- 
riorum dilectus,  quod  stipendiarii  aratores  milites  es- 
sent facti,  messem  non  esse  factam : praeterea  ex  omni 
Africa  frumentum  adversarios  in  pauca  oppida  et  bene 
munita  comportasse,  omnemque  regionem  Africae  exi- 
nanisse frumento:  oppida,  praeter  ea  pauca,  quae  ipsi 
suis  praesidiis  tueri  poterant,  reliqua  dirui  atque  deleri; 
et  eorum  incolas  intra  sua  praesidia  coegisse  commi- 
grare; agros  desertos  ac  vastatos  esse. 

XXI.  Hac  necessitate  Caesar  coactus,  privatos  am- 
biendo et  blande  adpellando  aliquantulum  frumenti 
[numerum]  in  sua  praesidia  congesserat  et  eo  parce 
utebatur.  Opera  interim  ipse  quotidie  circumire  et  ad 
ternas  cohortes  in  statione  habere,  propter  hostium 
multitudinem.  Labienus  saucios  suos,  quorum  maxi- 
mus numerus  fuit,  iubet  in  plostris  deligatos  Adrume- 
tum deportari.  Naves  interim  Caesaris  onerariae  erra- 

bundae  male  vagabantur,  incertae  locorum  atque  ca- 
strorum suorum*  quas  singulas  scaphae  adversariorum 
complures  ador  tae  incendebant  atque  expugnabant.  Hac 
re  nunciata,  Caesar  classes  circum  insulas  portusque 
disposuit;  quo  tutius  commeatus  supportari  posset. 

XXII.  M.  Cato  interim,  qui  Uticae  praeerat,  Cn. 
Pompeium  filium  multis  verbis  adsidueque  obiurgare 
non  desistebat.  Tuus , inquit,  pater  istuc  aetatis  quum 
esset  et  animadvertisset,  rempublicam  ab  audacibus  sce- 
leratisque  civibus  oppressam,  bonosque  aut  interfectos, 
aut  exsilio  multatos,  patria  civitateque  carere  gloria  et 
animi  magnitudine  elatus,  privatus  atque  adolescentu- 
lus  paterni  exercitus  reliquiis  collectis,  paene  oppres- 
sam funditus  et  deletam  Italiam  urbemque  Romanam  m 
libertatem  vindicavit : idemque  Siciliam,  Africam,  Nu- 
midiam, Mauritaniam  mirabili  celeritate  armis  recepit. 
Quibus  ex  rebus  sibi  eam  dignitatem,  quae  est  per  gentes 
clarissima  notissimaque,  conciliavit;  adolescentulusque 
atque  eques  Romanus  triumphavit.  Atque  ille  non  ita 
amplis  rebus  patris  gest  is,  neque  tam  excellenti  matorum 
dignitate  parta,  neque  tantis  clientelis  nominisque  clari- 
tate praeditus,  in  rempublicam  est  ingressus:  tu  contra , 
et  patris  nobilitate  et  dignitate,  et  per  te  ipse  satis  amm 
magnitudine  diligentiaque  praeditus,  nonne  eniteris  et 
proficisceris- ad  paternas  clientelas,  auxilium  tibi  reique 

publicae  atqxie  optimo  cuique  efflagitatum? 

XXIII.  His  verbis  hominis  gravissimi  incitatus  ado- 
lescentulus,  cum  naviculis  cuiusquemodi  genens  tri- 
ginta, inibi  paucis  rostratis,  profectus  ab  Utica  est  in 
Mauritaniam,  regnumque  Bogudis  est  ingressus ; expe- 
ditoque  exercitu,  numero  servorum,  liberorum,  duorum 
millium,  cuius  partem  inermem,  partem  armatam  ha- 
buerat, ad  oppidum  Ascurum  accedere  coepit : m quo 

oppido  praesidium  fuit  regium.  Pompeio  adveniente, 
oppidani,  usque  eo  passi  propius  accidere,  donec  ad 
ipsas  portas  ac  murum  adpropinquaret,  subito  eru* 
ptione  facta,  prostratos  perterritosque  Pompeianos  in 
mare  passim  navesque  compulerunt.  Ita  re  male  gesta, 
Cn.  Pompeius  filius  naves  inde  avertit,  neque  postea 
litus  adtigit  classemque  ad  insulas  Baleares  versus  con- 
vertit. 

XXIV.  Scipio  interim  cum  iis  copiis,  quas  paullo 
ante  demonstravimus,  Uticae  grandi  praesidio  relicto, 
profectus,  primum  Adrumeti  castra  ponit:  deinde  pau- 
cos dies  ibi  commoratus,  noctu  itinere  facto,  cum  Petreii 
et  Labieni  copiis  se  coniungit:  atque,  unis  castris  fa- 
ctis, tria  millia  passuum  longe  considunt.  Equitatus 
interim  eorum  circum  Caesaris  munitiones  vagari  atque 
eos,  qui  pabulandi  aut  aquandi  gratia  extra  vallum  pro- 
gressi essent,  excipere;  ita  omnes  adversarios  intra 
munitiones  continere.  Quare  Caesariani  gravi  annona 
sunt  conflictati,  ideo,  quod  nondum  neque  ab  Sicilia, 
neque  ab  Sardinia  commeatus  supportatus  erat ; neque 
per  anni  tempus  in  mari  classes  sine  periculo  vagari  po- 
terant, neque  amplius  millia  passuum  sex  terraeAfricae 
quoquo  versus  tenebant  pabulique  inopia  premebantur. 
Qua  necessitate  coacti  veterani  milites  equitesque,  qui 
multa  terra  marique  bella  confecissent  et  periculis  ino- 
piaque tali  saepe  essent  conflictati,  alga  e litore  collecta 
et  aqua  dulci  eluta  et  ita  iumentis  esurientibus  data,  vi- 
tam eorum  producebant. 

XXV.  Dum  haec  ita  fierent,  rex  Iuba,  cognitis  Cae- 
saris difficultatibus  copiarumque  paucitate,  non  est  vi- 
sum, dari  spatium  convalescendi,  augendarumque  eius 
opum.  Itaque,  comparatis  equitum  magnis  peditumque 
copiis,  subsidio  suis,  egressus  e regno,  ire  contendit. 

P.  Sitius  interim  et  rex  Bocchus,  coniunctis  suis  copiis, 
cognito  regis Iubae  egressu,  propius  eius  reguum  copias 
*suas  admovere,  Cirtamque,  oppidum  eius  regni  opulen- 
tissimum, adorti  paucis  diebus  pugnando  capiunt  et 
praeterea  duo  oppida  Gaetulorum : quibus  quum  con- 
ditionem ferrent,  ut  oppido  excederent  idque  sibi  va- 
cuum transderent,  conditionemque  repudiassent,  postea 
ab  eis  capti  interfectique  sunt  omnes.  Inde  progressi, 
agros  oppidaque  vexare  non  desistunt.  Quibus  rebus 
cognitis,  Iuba,  quum  iam  non  longe  ab  Scipione  atque 
eius  ducibus  abesset,  capit  consilium,  satius  esse,  sibi 
suoque  regno  subsidio  ire,  quam,  dum  alios  adiuturus 
proficisceretur,  ipse  suo  regno  expulsus,  forsitan  utra- 
que re  expelleretur.  Itaque  rursus  se  recipere  atque  au- 
xilia etiam  ab  Scipione  abduxit,  sibi  suisque  rebus  ti- 
mens, elephantisque  triginta  relictis,  suis  finibus  oppi- 
disque suppetias  profectus  est. 

XXVI.  Caesar  interim,  quum  de  suo  adventu  du- 
bitatio in  provincia  esset,  neque  quisquam  crederet, 
ipsum,  sed  aliquem  legatum  cum  copiis  in  Africam  ve- 
nisse, conscriptis  litteris  circum  provinciam,  omnes  ci- 
vitates facit  de  suo  adventu  certiores.  Interim  nobiles 
homines  ex  suis  oppidis  profugere  et  in  castra  Caesaris 
devenire  et  de  adversariorum  eius  crudelitate  acerbita- 
teque commemorare  coeperunt.  Quorum  lacrimis  que- 
relisque Caesar  commotus,  quum  antea  constitisset  in 
stativis  castris,  aestate  inita,  cunctis  copiis  auxiliisque 
actis,  bellum  cum  adversariis  suis  gerere  instituit,  litto- 
risque  celeriter  in  Siciliam  ad  Allienum  et  Rabirium  Po- 
stumum conscriptis  et  per  catascopum  missis,  ut  sine 
mora  aut  ulla  excusatione  hiemis  ventorumque , quam 
celerrime  exercitus  sibi  transportaretur:  Africam  pro- 
vinciam perire  funditusque  everti  ab  suis  inimicis:  quod 

nisi  celeriter  sociis  foret  subventum,  praeter  ipsam  Afri- 
cam terram  nihil,  ne  tectum  quidem,  quo  se  reciperent, 
ab  illorum  scelere  insidiisque  reliquum  futurum.  Atque 
ipse  in  tanta  erat  festinatione  et  exspectatione,  ut  po-  . 
siero  die,  quam  misisset  litteras  nunciumque  in  Sici- 
liam, classem  exercitumque  morari  diceret,  dies  noctes- 
que oculos  mentemque  ad  mare  dispositos  directosque 
haberet.  Nec  mirum:  animadvertebat  enim,  villas 
exuri,  agros  vastari,  pecus  diripi,  trucidari,  oppida  ca- 
stellaque dirui  deserique,  principes  civitatum  aut  inter- 
fici, aut  in  catenis  teneri,  liberos  eorum  obsidura  nomine ' 
in  servitutem  abripi ; iis  se  in  miseriis  suamque  fidem  * 
implorantibus  auxilio  propter  copiarum  paucitatem  esse 
non  posse.  Milites  interim  in  opere  exercere,  castra  mu- 
nire, turres,  castella  facere  molesque  iacere  in  mare  non 
intermittere. 

XXVII.  Scipio  interim  elephantos  hoc  modo  condo- 
cefacere instituit.  Duas  instruxit  acies:  unam  fundito- 
rum contra  elephantos,  quae  quasi  adversariorum  locum 
obtineret  et  contra  eorum  frontem  adversam  lapillos  mi- 
nutos mitteret:  deinde  in  ordinem  elephantos  constituit: 
post  illos  autem  suam  aciem  instruxit,  ut,  quum  ab  ad- 
versariis lapides  mitti  coepissent  et  elephanti  perterriti 
se  ad  suos  convertissent,  rursus  a sua  acie  lapidibus 
missis,  eos  converterent  adversus  hostem ; quod  aegre 
tardeque  fiebat : rudes  enim  elephanti,  multorum  anno- 
rum doctrina  usuque  vetusto  vix  edocti,  tamen  com- 
muni periculo  in  aciem  producuntur. 

XXVIII.  Dum  haec  ad  Ruspinam  ab  utrisque  duci- 
bus administrantur,  C.  Virgilius,  praetorius,  qui  Tha- 
psi, oppido  maritimo,  praeerat,  quum  animadvertisset, 
naves  singulas  cum  exercitu  Caesaris,  incertas  locorum 
atque  castrorum  suorum,  vagari,  occasionem  nactus, 
IUL.  CAEg.  F f 

navem,  quam  ibi  habuit  actuariam,  militibus  complet 
et  sasiitarus  et  eidem  scaphas  de  navtbus  ad.ungtt  ac 
sin-ulas  naves  Caesarianas  consectari  coepit.  Et,  quum 
phues  adortus,  pulsus  fugatusque  inde  discessisset,  nec 
tamen  desisteret  periclitari,  forte  incidit  in  navem,  in 
aua  erant  duo  Titii,  Hispani  adolescentes,  tribum  legio- 
nis quintae,  quorum  patrem  Caesar  in  senatum  legerat, 
et  cum  his  T.  Salienus,  centurio  legionis  eiusdem,  qui 
M Messallam  legatum  obsederat  Messanae  et  seditiosis- 
sima oratione  apud  eum  est  usus;  idemque  pecuniam 
et  ornamenta  triumphi  Caesaris  retinenda  et  custodienda 
curaverat  et  ob  has  caussas  timebat  sibi.  Hic  propter 
conscientiam  peccatorum  suorum  persuasit  adolescen- 
tibus ne  repugnarent  seseque  Virgiho  transderent. 
Itaque  deducti  a Virgilio  ad  Scipionem 
transditi  et  post  diem  tertium  sunt  interfecti.  Qui  quum 
ducerentur  ad  necem,  petisse  dicitur  maior  Titius  a cen- 
turionibus, uti  se  priorem,  quam  fratrem,  interficerent, 
idque  ab  eis  facile  impetrasse  atque  ita  esse  interfectos. 

XXIX.  Turmae  interim  equitum,  quae  pro  vallo  m 
stationibus  esse  solebant,  ab  utrisque  ducibus,  quotidie 
minutis  proeliis  inter  se  depugnare  non  intermittunt . 
nonnumquam  etiam  Gemnani  Galhque  Labieniani  cum 
Caesaris  equitibus,  fide  data,  inter  se  colloquebantm  . 
Labienus  interim  cum  parte  equitatus Leptim  oppidum, 
cui  praeerat  Saserna  cum  cohortibus  tribus,  oppugnai 
ac  vi  irrumpere  conabatur : quod  ab  defensoribus,  pro- 
pter e°TC"iam  munitionem  oppidi  et  tormentorum  mu  1- 
&&&  facile  ct  sine  periculo  defendebatur  Quod 
ubi  saepius  eius  equitatus  facere  non  intermittebat  et 
quum  forte  ante  portam  turma  densa  adstitisset,  scor- 
pione accuratius  misso,  atque  eorum  decurione  per- 
cusso, et  ad  decumanam  defixo,  reliqui  perterriti,  Juga 

se  in  castra  recipiunt.  Quo  facto  postea  sunt  deterriti 
oppidum  tentare. 

XXX.  Scipio  interim  fere  quotidie  non  longe  a suis 
castris  passibus  CCC  instruere  aciem  ac,  maiore  parte 
diei  consumta,  rursus  se  in  castra  recipere.  Quod  quum 
saepius  fieret,  neque  ex  Caesaris  castris  quisquam  pro- 
diret, neque  propius  eius  copias  accederet;  despecta  pa- 
tientia Caesaris  exercitusque  eius,  universis  copiis  pro- 
ductis elephantisque  turritis  triginta  ante  aciem  instru- 
ctis, quam  latissime  potuit  porrecta  equitum  peditumque 
multitudine,  uno  tempore  progressus,  haud  ita  longe  a 
Caesaris  castris  constitit  in  campo. 

XXXI.  Quibus  rebus  cognitis,  Caesar  iubet  mili- 
tes, qui  extra  munitiones  processerant,  quique  pabu- 
landi, aut  lignandi,  aut  etiam  muniendi  gratia  vallem 
petierant,  quique  ad  eam  rem  opus  erant,*"  omnes  intra 
munitiones  minutalim-  modesteque  sine  tumultu  aut 
terrore  se  recipere  atque  in  opere  consistere:  equitibus 
autem,  qui  in  statione  fuerant,  praecipit,  ut  usque  eo  lo- 
cum obtinerent,  in  quo  paullo  ante  constitissent,  donec 
ab  hoste  missum  telum  ad  se  perveniret:  quod  si  pro- 
pius accederetur,  quam  honestissime  se  intra  munitio- 
nes reciperent.  Alii  quoque  equitatui  edicit,  uti  suo 
quisque  loco  paratus  armatusque  praesto  esset.  At  haec 
non  ipse  per  se  coram,  quum  de  vallo  prospecularetur; 
sed  mirabili  peritus  scientia  bellandi,  in  praetorio  se-^ 
dens,  per  speculatores  et  nuncios  imperabat,  quae  fieri 
volebat : animadvertebat  enim,  quamquam  magnis  es- 
sont  copiis  adversarii  freti,  tamen  saepe  a se  fugatis,  pul- 
sis perterrilisque,  et  concessam  vitam,  et  jgnota  peccata; 
quibus  rebus  numquam  tanta  suppeteret  ex  ipsorum 
inertia  conscientiaque  animi  victoriae  fiducia,  ut  castra 
sua  adoriri  auderent.  Praeterea  ipsius  nomen  auclori- 

tasque  magna  ex  parte  eorum  exercitus  minuebat  auu*- 
dam-  tum  egregiae  munitiones  castrorum  et  valli  fos- 
sarumque altTtudo  et  extra  vallum  stili  caeci,  mirabilem 
m modum  consiti,  vel  sine  defensoribus  aditum  adver- 
sariis prohibebant.  Scorpionum,  catapultarum  cetero- 
rumque  telorum,  quae  ad  defendendum  solent  parari, 
maenam  copiam  habebat.  Atque  haec  propter  exercitus 
sui^praesentis  paucitatem  et  tirocinium  praeparaverat . 
nnnP  hostium  vi  et  metu  commotus,  patientem  se  timi- 
dumcTSum  opinioni  praebebat.  Neque  idcirco  co- 
pias,Quamquam  erant  paucae  tironumque,  non  educc- 
bat  in  aciem,  quod  victoriae  suorum  difbd^  sed 
ferre  arbitrabatur,  cuiusmodi  victoria  esset  futura . turpe 
eS  sibi  existimabat,  tot  rebus  gestis  tantisque  exerci- 
tibus devictis,  tot  tam  claris  victoriis  partis,  ab  reliqus 
copiis  adversariorum  suorum,  ex  fuga  collectis,  se  cru 
enlara  adeptum  existimari  victoriam.  IM»  »t«,t™- 
rat,  gloriam  exultationemque  eorum  pati,  donec  sibi 
veteranarum  legionum  pars  aliquainsecundocommeatu 
isset 

000  XXXII.  Scipio  interim,  paullisper,  ut  ante  dixi,  in 
eo  loco  commoratus,  ut  quasi  despexisse  Caesarem  vi- 
deretur, paullatim  reducit  suas  copias  m castra  et,  con- 
done  advocata,  de  terrore  suo  desperationeque  exercitus 
Caesaris  verba  facit  et,  cohortatus  suos  victoriam  pro- 
priam se  eis  brevi  daturum  pollicetur.  Caesar  lubet  mi- 
lites rursus  ad  opus  redire  et,  per  caussam  munitionum, 
tirones  in  labore  defatigare  non  intermittit.  Interim 
Numidae  Gaetulique  diffugere  quotidie  ex  castris  Sci- 
pionis et  partim  in  regnum  se  conferre,  partim,  qu 
ipsi  maioresque  eorum  beneficio  C.  Maru  usi  fuissen 
Caesaremque  eius  adfinem  esse  audiebant,  in  eius  castra 
perfugere  catervatim  non  intermittunt.  Quorum  ex  nu- 

mero  electis  hominibus  illustrioribus,  Gaetulis,  et  litte- 
ris ad  suos  cives  datis,  cohortatus,  uti  manu  facta  se 
suosque  defenderent  et,  ne  suis  inimicis  adversariisquo 
dicto  audientes  essent,  mittit. 

XXXIII.  Dum  haec  ad  Ruspinam  fiunt,  legati  ex 
Achilla,  civitate  libera,  etiam  undique  ad  Caesarem  ve- 
niunt, seque  paratos,  quaecumque  imperasset,  et  libenti 
animo  facturos  pollicentur:  tantum  orare  et  petere  ab 
eo,  ut  sibi  praesidium  daret,  quo  tutius  id  et  sine  peri- 
culo facere  possent:  se  et  frumentum , et  quaecumque  res 
eis  suppeteret,  communis  salutis  gratia  subministraturos. 
Quibus  rebus  facile  a Caesare  impetratis  praesidioque 
dato,  C.  Messium,  aedilitia  functum  potestate,  Achillam 
iubet  proficisci.  Quibus  rebus  cognitis,  Considi us  Lon- 
gus, qui  Adrumeti  cum  duabus  legionibus  et  equitibus 
septingentis  praeorat,  celeriter,  ibi  parte  praesidii  reli- 
cta, cum  octo  cohortibus  ad  Achillam  ire  contendit.  Mes- 
sius, celerius  itinere  confecto,  prior  Achillam  cum  co- 
hortibus pervenit.  Considius  interim,  quum  ad  urbem 
cum  copiis  accessisset  et  animadvertisset,  praesidium 
Caesaris  ibi  esse,  non  ausus  periculum  suorum  facere, 
nulla  re  gesta  pro  multitudine  hominum,  rursus  Adru- 
metum se  recipit:  deinde,  paucis  post  diebus  equestri- 
bus copiis  ab  Labieno  adductis,  rursus  Achillitanos,  ca- 
stris positis,  obsidere  coepit. 

XXXIV.  Per  id  tempus  C.  Sallustius  Crispus,  quem 
paucis  ante  diebus  missum  a Caesare  cum  classe  demon- 
stravimus, Cercinam  pervenit.  Cuius  adventu  C.  Deci- 
mius, quaestorius,  qui  ibi  cum  grandi  familiae  suae 
praesidio  praeerat  commeatui,  parvulum  navigium  na- 
ctus  conscendit  ac  se  fugae  commendat.  Sallustius  in- 
terim praetor,  a Cercinitanis  receptus,  magno  numero 
frumenti  invento,  naves  onerarias,  quarum  ibi  satis 

magna  copia  fuit,  complet  atque 

mittit.  Allienus  mter|m  prMonsui  L 1 Gatlos 

onerarias  imponit  legtones  Xffl  et  ac  secun. 

DCCG,  funditorum  “^“^dCaUrem:  quae  - 
dum  commeatum  in  A rica  nuarto  die  in  portum 

naves,  ventum  secundum mactae,  quarto  dm 

ad  Ruspinam,  ubi  - laetiti*  ao  voluptate 

pervenerunt.  Ita  Laesar,  “UF  . tandem  suis 
uno  tempore  auctus,  fiumen  Miucitudinem  deponit, 
exhilaratis  annouaque  levata,  ei  l»t>r 

'TmTaX P rSs  to  caitelia  munitio- 

nesque  disponit.  c ; . ml;nue  cum  eo  erant, 

XXXV.  Quibus  rebus  Scipio,  q™que 

saas»SS2S5s 

miis  pollicitationibusque  propositis,  pro  per  ^ 

verba  proloqui.  Potestate  facta,  Suepciiiimerojnquu  , 

Imperator,  complures  Gaetuli,  «J^***^ 
rit  et  propemodum  omnes  cives  1 >9  nrnpsi— 

gione  quarta  et  toJd*™,  quo 

ITJZ 'periculo  minue  faceremus, 

dfltn  faCUitate  pro  speculatoribus  missi  ab  Scipione,  aci 

te  cupidissime  venimus,  ut  perspice* ^Tp^mslTe^lli 
sae  aut  insidiae  elephantis  ante  casti  a p ^ , 

factae  essent,  simulque  consilia  vestra 
stias  comparationemque  pugnae  cognoscer  (1 

renunciaremus.  Qui,  collaudati  a Caesare  stipendioque 
donati,  ad  reliquos  perfugas  deducuntur:  quorum  ora- 
tionem celeriter  veritas  comprobavit.  Namque  postero 
die  ex  legionibus  iis,  quas  Gaetuli  nominaverunt,  mili- 
tes legionarii  complures  ab  Scipione  in  castra  Caesaris 
perfugerunt. 

XXXVI,  Dum  haec  ad  Ruspinam  geruntur,  M. 
Lato,  qui  Uticae  praeerat,  dilectus  quotidie  libertinorum, 
Afrorum,  servorum  denique  et  cuiusquemodi  generis 
hominum,  qui  modo  per  aetatem  arma  ferre  poterant, 
habere  atque  sub  manum  Scipionis  in  castra  submittere 
non  intermittit.  Legati  interim  ex  oppido  Tisdrae  in 
| quo  tritici  modium  millia  CCC  comportata  fuerant  a’ ne- 
gotiatoribus Italicis  aratoribusque,  ad  Caesarem  venere 
quantaque  copia  frumenti  apud  se  sit,  docent;  simulque 
orant,  ut  sibi  praesidium  mittat,  quo  facilius  et  frumen- 
tum et  copiae  suae  cotiserventur.  Quibus  Caesar  in  prae- 
sentia gratias  agit,  praesidiumque  brevi  tempore  se  mis- 
surum dixit;  cohortatusque  ad  suos  cives  iubet  profi- 
cisci. P.  Sitius  interim,  cum  copiis  Numidiae  fines  in- 
gressus, castellum,  in  monte  loco  munito  locatum,  in 
quod  Iuba  belli  gerendi  gratia  et  frumentum  et  res  cete- 
ras, quae  ad  bellum  usui  solent  esse,  comportaverat,  vi 
expugnando  est  potitus. 

XXXVII.  Caesar  postquam  legionibus  veteranis 
duabus,  equitatu,  levique  armatura,  copias  suas  ex  se- 
cundo commeatu  auxerat,  naves  sex  onerarias  statim 
-iubet  Lilybaeum  ad  reliquum  exercitum  transportan- 
I dum  proficisci : ipse  VI.  Kal . Febr.  circiter  vigilia  prima 
imperat,  speculatures  adparitoresque  omnes  ut  sibi  prae- 
sto essent.  Itaque,  omnibus  insciis  neque  suspicanti- 
bus, vigilia  tertia  iubet  omnes  legiones  ex  castris  educi 
atque  se  consequi  ad  oppidum  Ruspinam  versus,  in  quo 


456  A.  HIRTII  DE  BELLO 

ipse  praesidium  habuit,  et  quod  primum  ad  amicitiam 
eius  accessit.  Inde  parvulam  proclivitatem  digressus, 
sinistra  parte  campi  propter  mare  legiones  ducit.  Hic 
campus  mirabili  planitie  patet  millia  passuum  quinde- 
cim ; quem  iugum  ingens,  a mari  ortum  neque  ita  prae- 
altum, velut  theatri  efficit  speciem.  In  hoc  iugo  colles 
sunt  excelsi  pauci ; in  quibus  singulae  turres  speculae- 
que singulae  perveteres  erant  collocatae : quarum  apud 
ultimam  praesidium  et  statio  fuit  Scipionis. 

XXX VIII.  Postquam  Caesar  ad  iugum,  de  quo  do- 
cui, adscendit  atque  in  unumquemque  collem  turres 
castellaque  facere  coepit,  (atque  ea  minus  semihora  effe- 
cit) et  postquam  non  ita  longe  ab  ultimo  colle  turrique 
fuit,  quae  proxima  fuit  castris  adversariorum,  in  qua 
docui  esse  praesidium  stationemqueNumidarum;  paul- 
lisper  commoratus,  perspectaque  natura  loci,  equitatu  in 
statione  disposito,  legionibus  opus  adtribuit,  brachium- 
que medio  iugo  ab  eo  loco,  ad  quem  pervenerat,  usque 
ad  eum,  unde  egressus  erat,  iubet  dirigi  ac  muniri. 
Quod  postquam  Scipio  Labieuusque  animadverterunt, 
equitatu  omni  ex  castris  educto  acieque  equestri  instru- 
cta, a suis  munitionibus  circiter  passus  mille  progro- 
diuntur  pedestremque  copiam  in  secunda  acie,  minus 
passus  CD  a castris  suis,  constituunt. 

XXXIX.  Caesar  in  opere  milites  adhortari  neque 
adversariorum  copiis  moveri.  Quum  iam  non  amplius 
passuum  MD  inter  hostium  aciem  suasque  munitiones 
esse  animadvertisset  intellexissetque,  ad  impediendos 
milites  suos  et  ab  opere  depellendos  hostem  propius  acca- 
dere, necesseque  haberet,  legiones  a munitionibus  de- 
ducere: imperat  turmae  Hispanorum,  ad  proximum 
collem  propere  adcurrercnt  praesidiumque  inde  detur- 
barent locumque  caperent ; eodemque  iubet  levis  arma- 

turae  paucos  consequi  subsidio.  Qui  missi  celeriter,  Nu- 
midas  adorti,  partim  vivos  capiunt,  nonnullos  equites 
fugientes  convulneraverunt  locoque  sunt  potiti.  Post- 
quam id  Labienus  animadvertit,  quo  celerius  iis  auxi- 

Ilium  ferret,  ex  acie  instructa  equitatus  sui  prope  totum 
dextrum  cornu  avertit  atque  suis  fugientibus  suppetias 
ire  contendit.  Quod  ubi  Caesar  conspexit,  Labienum 
ab  suis  copiis  longius  iam  abscessisse;  equitatus  sui 
alam  sinistram  ad  intercludendos  hostes  immisit. 

XL.  Erat  in  eo  campo,  ubi  ea  res  gerebatur,  villa 
H permagna,  quatuor  turribus  exstructa,  quae  Labieni 
prospectum  impediebat,  ne  posset  animum  advertere, 
k ab  equitatu  Caesaris  se  intercludi.  Itaque  non  prius  vi- 
dit turmas  Iulianas,  quam  suos  caedi  a tergo  sensit.  Ex 
qua  re  subito  in  terrorem  converso  equitatu  Numida- 
rum,  recta  in  castra  fugere  contendit.  Galli  Germani- 
que, qui  restiterant,  ex  superioro  loco  et  post  tergum 
circumventi,  fortiterque  resistentes,  conciduntur  uni- 
versi. Quod  ubi  legiones  Scipionis,  quae  pro  castris 
erant  instructae,  animum  adverterunt : metu  ac  terrore 
obcaecatae,  omnibus  portis  in  sua  castra  fugere  coepe- 
runt. Postea,  Scipione  eiusque  copiis  campo  collibus- 
que exturbatis  atque  in  castra  compulsis,  quum  receptui 
Caesar  cani  iussisset  equitatumque  omnem  intra  suas 
munitiones  recepisset,  campo  purgato,  animadvertit  mi- 
rifica corpora  Gallorum  Germanorumquo,  qui  partim 
eius  auctoritatem  erant  ex  Gallia  secuti,  partim  pretio 
pollicitationibusque  adducti  ad  eum  se  contulerant;  non- 

I nulli,  qui  ex  Curionis  proelio  capti  conservatiquo  parem 
gratiam  in  fide  partienda  praestare  voluerant.  Horum 
corpora,  mirifica  specie  amplitudineque,  caesa  totocampo 
ac  prostrata  diverse  iacebant. 

XLI.  Ilis  rebus  gestis,  postero  die  Caesar  ex  omni- 

bus  praesidiis  cohortes  eduxit  atque  omnes  suas  copias 
in  campo  instruxit.  Scipio,  suis  male  acceptis,  occisis, 
convulueratisque,  intra  suas  continere  se  munitiones 
coepit.  Caesar,  instructa  acie,  secundum  infimas  iugi 
radices,  propius  munitiones  leniter  accessit.  Iamque  mi- 
nus mille  passuum  ab  oppido  Uzita,  quod  Scipio  tene- 
bat, aberant  legiones  Iulianae,  quum  Scipio,  veritus,  no 
oppidum  amitteret,  unde  aquari  reliquisque  rebus  sub- 
levari eius  exercitus  consuerat,  eductis  omnibus  copiis, 
quadruplici  acie  instructa  ex  instituto  suo,  prima  eque- 
stri turmatim  directa,  elephantisque  turritis  interpositis 
armatisque,  suppetias  ire  contendit.  Quod  ubi  Caesar 
animadvertit,  arbitratus,  Scipionem  ad  dimicandum  pa- 
ratum ad  se  certo  animo  venire,  in  eo  loco,  quo  paullo 
ante  commemoravi,  ante  oppidum  constitit  suamque 
aciem  mediam  eo  oppido  texit;  dextrum  sinislrumque 
cornu,  ubi  elephanti  erant,  in  conspectu  patenti  adver- 
sariorum constitit. 

XLII.  Quum  iam  prope  solis  occasum  Caesar  exspe- 
ctavisset, neque  ex  eo  loco,  quo  constiterat,  Scipionem 
progredi  propius  se  animadvertisset,  locoque  magis  se 
defendere,  si  r$s  coegisset,  quam  in  campo  comminus 
consistere  audere;  non  est  visa  ratio  propius  accedendi 
eo  die  ad  oppidum,  quoniam  ibi  praesidium  grande Nu- 
midarum  esse  cognoverat,  hostesque  mediam  aciem 
suam  oppido  texisse ; sibique  difficile  factu  esse  intelle- 
xit, simul  et  oppidum  uno  tempore  oppugnare,  et  in  acie 
in  cornu  dextro  ac  sinistro  ex  iniquiore  loco  pugnare, 
praesertim  quum  milites  a mane  diei  ieiuni  sub  armis 
stetissent  defatigati.  Itaque  reductis  suis  copiis  in  castra, 
postero  dic  propius  eorum  aciem  instituit  exporrigere 
munitiones. 

XLIII.  Interim  Considius,  qui  Achillanft  octo  cohor- 

tibus  stipendiariis  Numidis  Gaetulisque  obsidebat,  ubi 
C.  Messius  cohortibus  praeerat,  diu  multumque  exper- 
tus, magnisque  operibus  saepe  admotis,  et  iis  ab  oppi- 
danis incensis,  quum  proficeret  nihil,  subito  nuncio  de 
equestri  proelio  adlato  commotus,  frumento,  cuius  in 
castris  copiam  habuerat,  incenso ; vino,  oleo,  ceterisque 
rebus,  quae  ad  victum  parari  solent,  corruptis,  Achil- 
lam,  quam  obsidebat,  deseruit  atque,  itinere  per  regnum  - 
Iubae  facto,  copias  cum  Scipione  partitus,  Adrumetum 
se  recepit. 

XLIV.  Interea  ex  secundo  commeatu,  quem  ab  Si- 
cilia miserat  Allienus,  navis  una,  in  qua  fuerat  Q.  Co- 
miniusetL.  Ticida  eques  Romanus,  ab  residua  classe' 
quum  erravisset  delataque  esset  vento  ad  Thapson,  a 
Virgilio  scaphis  naviculisque  actuariis  excepta  est,  et  ad 
Scipionem  deducta.  Item  altera  navis  trieris  ex  eadem 
classe,  errabunda  ac  tempestate  ad  Aegimurum  delata, 
a classe  Vari  et  M.  Octavii  est  capta,  in  qua  milites  vete- 
rani cum  uno  centurione  et  nonnulli  tirones  fuerunt: 
quos  Varus,  adservatos  sino  contumelia,  deducendos 
curavit  ad  Scipionem.  Qui  postquam  ad  eum  pervene- 
runt et  ante  suggestum  eius  constiterunt,  TVon  vestra, 
inquit,  sponte  vos,  certo  scio,  sed  illius  scelerati  vestri 
imperatoris  impulsu  et  imperio  coactos,  cives  et  optimum 
quemque  nefarie  consectari.  Quos  quoniam  fortuna  in 
nostram  detulit  potestatem,  si,  id  quod  facere  debetis, 
rempublicam  cum  optimo  quoque  defendetis,  certum  est, 
vobis  vitam  et  pecuniam  donare.  Quapropter,  quid  serir- 
tiatis,  proloquimini. 

XLV.  llac  habita  oratione,  Scipio,  quum  existimas- 
set,  pro  suo  beneficio  sine  dubio  ab  iis  gratias  sibi  actum 
iri,  potestatem  iis  dicendi  fecit.  Ex  eis  centurio  legionis 
quartae  decimae,  Pro  tuo,  inquit,  summo  beneficio , Sci- 

pio,  tibi  gratias  ago,  (non  enim  imperatorem  te  adpello) 
quod  mihi  vitam  incolumitatemque,  belli  iure  capto,  pol- 
liceris : et  forsitan  isto  uterer  beneficio,  si  non  ei  sum- 
inum scelus  adiungerelur.  Egone  contra  Caesarem,  im- 
peratorem meum,  apud  quem  ordinem  duxi,  eiusque 
exercitum,  pro  cuius  dignitate  victoriaque  amplius 
XXXVI  annis  depugnavi,  adversus  armatusque  consi- 
stam? Neque  ego  istud  facturus  sum,  et  te  magnopere, 
ut  de  negotio  desistas,  adhortor . Contra  cuius  enim  co- 
pias contendas,  si  minus  antea  expertus  es,  licet  nunc  co- 
gnoscas. Elige  ex  tuis  cohortem  unam,  quam  putas  esse 
firmissimam,  et  constitue  contra  me:  ego  autem  ex  meis 
commilitonibus,  quos  nunc  in  tua  tenes  potestate,  non 
amplius  decem  sumam:  tunc  ex  virtute  nostra  intelleges, 
quid  ex  tuis  copiis  sperare  debeas. 

XLVI.  Postquam  haec  centurio  praesenti  animo  ad- 
versus opinionem  eius  est  locutus,  ira  percitus  Scipio 
atque  animi  dolore  incensus  adnuit  centurionibus,  quid 
fieri  vellet ; atque  ante  pedes  centurionem  interficit  re- 
liquosque  veteranos  a tironibus  iubet  secerni.  Abducite, 
inquit,  istos  nefario  scelere  contaminatos  et  caede  civium 
saginatos.  Sic  extra  vallum  deducti  sunt  et  cruciabiliter 
interfecti.  Tirones  autem  iubet  inter  legiones  dispertiri 
et  Cominium  cum  Ticida  in  conspectum  suum  prohibet 
adduci.  Qua  ex  re  Caesar  commotus,  eos,  quos  in  sta- 
tionibus cum  longis  navibus  apud  Thapsum  custodiae 
caussa  in  salo  esse  iusserat,  ut  suis  onerariis  longisque 
navibus  praesidio  essent,  ob  negligentiam  ignominiae 
caussa  dimittendos  ab  exercitu,  gravissimumque  in  eos 
edictum  proponendum  curavit. 

XLVII.  Per  id  tempus  fere  Caesaris  exercitui  res 
accidit  incredibilis  auditu.  Namque  Virgiliarum  signo 
confecto,  circiter  vigilia  secunda  noctis,  nimbus  cum 

saxea  grandinesubito  est  exortus  ingens.  Ad  hoc  autem 
incommodum  accesserat,  quod  Caesar  non,  more  supe- 
riorum imperatorum,  in  hibernis  exercitum  continebat, 
sed  in  tertio  quartoque  die,  procedendo  propiusque 
hostem  accedendo,  castra  communiebat;  opereque  fa- 
ciendo, milites  se  circumspiciendi  non  habebant  facul- 
tatem. Praeterea  ita  ex  Sicilia  exercitum  transportave- 
rat, ut,  praeter  ipsum  militem  et  arma,  neque  vas, 
neque  mancipium,  neque  ullam  rem,  quae  usu  militi 
esse  consuevit,  in  naves  imponi  pateretur.  In  Africa 
autem  non  modo  sibi  quidquam  non  adquisierant  aut 
paraverant;  sed  etiam  propter  annonae  caritatem  ante 
parata  consumserant.  Quibus  rebus  adtenuati,  oppido 
perquam  pauci  sub  pellibus  adquiescebant : reliqui,  ex 
vestimentis  tentoriolis  factis  atque  arundinibus  scopis- 
que contextis,  permanebant.  Itaque,  subito  imbre  gran- 
dineque consecuta,  gravati  pondere,  tenebris  aquaque 
omnes  subruti  disiectique,  nocte  intempesta,  ignibus 
exstinctis  rebusque  ad  victum  pertinentibus  omnibus 
corruptis,  per  castra  passim  vagabantur,  scutisque  ca- 
pita contegebant.  Eadem  nocte  quintae  legionis  pilorum 
cacumina  sua  sponte  arserunt. 

XLVin.  Rex  interim  Iuba,  de  equestri  proelio  Sci- 
pionis certior  factus,  evocatusque  ab  eodem  litteris, 
praefecto  Sabura  cum  parte  exercitus  contra  Sitium 
relicto,  utsecum  ipse  aliquid  auctoritatis  adderet  exer- 
citui Scipionis  ad  terrorem  Caesaris,  cum  tribus  legio- 
nibus equitibusque  frenatis  octingentis,  Numidis  sine 
frenis,  peditibusque  levis  armaturae  grandi  numero, 
elephantisque  triginta  egressus  e regno,  ad  Scipionem 
est  profectus.  Postquam  ad  eum  pervenit,  castris  regiis 
seorsum  positis,  cum  eis  copiis,  quas  commemoravi, 
haud  ita  longe  ab  Scipione  consedit.  (Erat  in  castris 

Caesaris  superiore  tempore  magnus  terror;  et,  exspe- 
ctatione copiarum  regiarum,  exercitus  eius  magis  su- 
spensiore animo  ante  adventum  Iubae  commovebatur : 
postquam  vero  castra  castris  contulit,  despectis  eius 
copiis,  omnem  terrorem  deponit.  Ita,  quam  antea  ab- 
sens habuerat  auctoritatem,  eam  omnem  praesens  di- 
miserat.) Quo  facto  cuivis  facile  fuit  intellectum,  Sci- 
pioni additum  animum  fiduciamque  regis  adventu: 
nam  postero  die  universas  suas  regisque  copias,  cum 
elephantis  sexaginta'  productas  in  aciem,  quam  specio- 
sissime potuit,  instruxit:  ac,  paullo  longius  progressus 
ab  suis  munitionibus,  haud  ita  diu  commoratus,  se 
recepit  in  castra. 

XLIX.  Caesar  postquam  animadvertit,  Scipioni 
auxilia  fere,  quae  exspectasset,  omnia  convenisse,  ne- 
que moram  pugnandi  ullam  fore,  per  iugum  summum 
cum  copiis  progredi  coepit  et  brachia  protinus  ducere 
et  castella  munire,  propiusque  Scipionem  capiendo  loca 
excelsa  occupare  contendit.  Adversarii,  magnitudine 
copiarum  confisi , proximum  collem  occupaverunt  at- 
que ita  longius  ibi  progrediendi  eripuerunt  facultatem . 
Eiusdem  collis  occupandi  gratia  Labienus  consilium 
ceperat  et,  quo  propiore  loco  fuerat,  eo  celerius  oc- 
currerat. 

L.  Erat  convallis,  satis  magna  latitudine,  altitudine 
praerupta,  crebris  locis  speluncae  in  modum  subrutis, 

• quae  erant  transgredienda  Caesari  ante,  quam  ad  eum 
collem,  quem  capere  volebat,  perveniretur;  ultraque 
eam  convalletn  olivetum  vetus,  crebris  arboribus  con- 
densum. Ilie  quum  Labienus  animadvertisset,  Caesa- 
rem, si  vellet  eum  locum  occupare,  prius  necesse  esse 
convallem  olivetumque  transgredi,  eorum  locorum  pe- 
ritus in  insidiis  cum  parte  equitatus  levique  armatura 

consedit:  et  praeterea  post  montem  collesque  equites  in 
occulto  collocaverat,  ut,  quum  ipse  ex  improviso  legio- 
narios adortus  esset,  ex  colle  se  equitatus  ostenderet  et, 
re  duplici  perturbatus  Caesar  eiusque  exercitus,  neque 
retro  regrcdiundi,  neque  ultra  procedendi  oblata  facul- 
tate, circumventus  concideretur.  Caesar,  equitatu  anto 
praemisso,  inscius  insidiarum  quum  ad  eum  locum 
venisset,  abusi  sive  obliti  praeceptorum  Labieni,  sive 
veriti,  ne  in  fossa  ab  equitibus  opprimerentur,  rari  ac 
singuli  de  rupe  prodire  et  summa  petere  collis:  quos 
Caesaris  equites  consecuti  partim  interfecerunt,  partim 
vivorum  sunt  potiti:  deinde  protinus  collem  petere 
contenderunt,  atque  eum,  decusso  Labieni  praesidio, 
celeriter  occupaverunt.  Labienus  cum  parte  equitum 
vix  fuga  sibi  peperil  salutem. 

LI.  Hac  re  per  equites  gesta,  Caesar  legionibus 
opera  distribuit  atque  in  eo  colle,  quo  erat  politus,  ca-  t 
stra  munivit.  Deinde  ab  suis  maximis  castris  per  me- 
dium campum,  e regione  oppidi  Uzitae,  quod  inter  sua 
castra  et  Scipionis  in  planitie  positum  erat,  tenebatur- 
que  a Scipione,  duo  brachia  instituit  duci  et  ita  erigere, 
ut  ad  angulum  dextrum  sinistrumque  eius  oppidi  con- 
venirent. Id  hac  ratione  opus  instruebat,  ut,  quum 
propius  oppidum  copias  admovisset,  oppugnareque 
coepisset,  lecta  latera  suis  munitionibus  haberet,  ne,  ab 
equitatus  multitudine  circumventus,  ab  oppugnatione 
deterreretur;  praeterea,  quo  facilius  colloquia  fieri 
possent  et,  si  qui  perfugere  vellent,  id  quod  antea  saepe 
adeiderat  magno  cum  eorum  periculo,  tum  facile  et  sine 
periculo  fieret.  Voluit  etiam  experiri,  quum  propius 
hostem  accessisset,  haberetne  in  animo  dimicare.  Ac- 
cedebat etiam  ad  reliquas  caussas,  quod  is  locus  de- 
pressus erat,  puteiquo  ibi  complures  fieri  poterant: 

aquatione  enim  longa  et  angusta  utebatur.  Dum  haec 
opera,  quae  ante  dixi,  fiebant  a legionibus  inierim  pars 
acie  ante  opus  instructa  sub  hoste  stabat.  Equites 
barbari  levisque  armaturae  proeliis  minutis  comminus 

dimicabant.  . 

LII.  Caesar  ab  eo  opere  quum  lam  sub  vesperum 
copias  in  castra  reduceret,  magno  incursu,  cum  omni 
equitatu  levique  armatura,  Iuba,  Scipio,  Labienus  m 
legionarios  impetum  fecerunt.  Equites  Caesariani,  vi 
universae  subitaeque  hostium  multitudinis  pulsi,  pa- 
rumper cesserunt : quae  res  aliter  adversariis  cecidit. 
Namque  Caesar,  ex  medio  itinere  copas  reductis,  equi- 
tibus suis  auxilium  tulit:  equites  autem,  adventu 
legionum  animo  addito,  conversis  equis  in  Numidas, 
cupide  insequentes  dispersosque , impetum  fecerunt 
atque  eos  convulneratos  usque  in  castra  regia  repule- 
runt multosque  ex  iis  interfecerunt.  Quod  ni  in  noctem 
proelium  esset  coniectum,  pulvisque  vento  elatus  om- 
nium prospectu  offecisset,  Iuba  cum  Labieno  capti  in 
potestatem  Caesaris  venissent,  equitatusque  cum  levi 
armatura  funditus  ad  internecionem  deletus  esset.  In- 
terim  incredibiliter  ex  legionibus  quarta  et  sexta  Scipio- 
nis milites  diffugere,  partim  in  castra  Caesaris,  partim 
in  quas  quisque  poterat  regiones  pervenire;  itemque 
equites  Curioniani,  diffisi  Scipioni  eiusque  copiis,  com- 
plures se  eodem  conferebant.  , 

LIII.  Dum  haec  circum  Uzitam  ab  utrisque  ducibus 
administrantur,  legiones  duae,  nona  et  decima,  ex  Sici- 
lia navibus  onerariis  profectae,  quum  iam  non  longe  a 
portu  Ruspinae  abessent,  conspicatae  naves  Caesaria- 
nas, quae  in  statione  apud  Thapsum  stabant,  veriti, 
ne  in  adversariorum,  ut  insidiandi  gratia  ibi  commo- 
rantium, classem  inciderent,  imprudentes  vela  in  al- 

tam  dederunt  ac,  diu  multumque  iactati,  tandem 
multis  post  diebus  siti  inopiaque  confecti,  ad  Caesarem 
perveniunt. 

LIV.  Quibus  legionibus  expositis,  memor  in  Italia 
pristinae  licentiae  militaris  ac  rapinarum  certorum  ho- 
minum, parvulam  modo  caussulam  nactus  Caesar, 
quod  C.  Avienus,  tribunus  militum  decimae  legionis, 
navem  commeatu  familia  sua  atque  iumentis  occupa- 
visset, neque  militem  unum  ab  Sicilia  sustulisset,  po- 
stero die  de  suggestu,  convocatis  omnium  legionum 
tribunis  centurionibusque,  Maxime  vellem , inquit,  ho- 
mines suae  petulantiae  nimiaeque  libertatis  aliquando 
finem  fecissent,  meae  que  lenitatis,  modestiae  patientiae- 
que rationem  habuissent.  Sed  quoniam  ipsi  sibi  neque 
modum , neque  terminum  constituunt;  quo  ceteri  dissi- 
militer se  gerant,  egomet  ipse  documentum  more  militari 
constituam.  C.  Aviene,  quod  in  Italia  milites  populi 
Romani  contra  rempublicam  instigasti,  rapinasque  per 
municipia  fecisti;  quodque  mihi  reique  publicae  inutilis 
fuisti,  et  pro  militibus  tuam  familiam  iumentaque  in 
naves  imposuisti;  tuaque  opera  militibus  tempore  neces- 
sario respublica  caret ; ob  eas  res  ignominiae  caussa  ab 
exercitu  meo  te  removeo,  hodieque  ex  Africa  abesse,  et, 
quantum  potest,  proficisci  iubeo.  Itemque  te,  A.  Fontei,  . 
quod  tribunus  militum  seditiosus  malusque  civis  fuisti, 
ab  exercitu  dimitto.  T.  Saliene,  M.  Tiro,  C.  Clusinas, 
quum , ordines  in  meo  exercitu  beneficio,  non  virtute 
consecuti,  ita  vos  gesseritis,  ut  neque  bello  fortes,  neque 
pace  boni  aut  utiles  fueritis,  et  magis  in  seditione  conci- 
tandisque  militibus  adversus  vestrum  imperatorem,  quam 
pudoris  modestiaeque  fueritis  studiosiores ; indignos  vos 
esse  arbitror,  qui  in  meo  exercitu  ordines  ducatis,  mis- 
sosque  facio,  et,  quantum  potest  abesse  ex  Africa  iubeo . 

Iul.  Caes.  G e: 

Itaque  transdidit  eos  centurionibus:  et  singulis  non 
amplius  singulos  additos  servos  in  navim  imponendos 
' separatim  curavit. 

LV.  Gaetuli  interim  perfugae,  quos  cum  litteris 
mandatisque  a Caesare  missos  supra  docuimus,  ad  suos 
cives  perveniunt;  quorum  auctoritate  facile  adducti, 
Caesarisque  nomine  persuasi,  a rege  Iuba  desciscunt 
celeriterque  cuncti  arma  capiunt,  contraque  regem  fa- 
cere non  dubitant.  Quibus  rebus  cognitis,  Iuba,  dis- 
tentus triplici  bello,  necessitatequo  coactus,  de  suis 
copiis,  quas  contra  Caesarem  adduxerat,  sex  cohortes 
in  fines  regni  sui  mittit,  quae  essent  praesidio  contra 
Gaetulos. 

LVI.  Caesar,  brachiis  perfectis  promotisque  usque 
eo,  quo  telum  ex  oppido  adiici  non  posset,  castra  munit: 
balistis  scorpionibusque  crebris  ante  frontem  castrorum 
contraque  oppidum  collocatis,  defensores  muri  deterrere 
non  intermittit : eoque  quinque  legiones  ex  superiori- 
bus castris  deducit.  Qua  facultate  oblata,  illustriores 
notissimique  conspectum  amicorum  propinquorumque 
efflagitabant  atque  inter  se  colloquebantur.  Quae  res 
quid  utilitatis  haberet,  Caesarem  non  fallebat.  Namque 
Gaetuli  ex  equitatu  regio  nobiliores,  equitumque  prae- 
fecti, quorum  patres  cum  Mario  ante  meruerant,  eius- 
que  beneficio  agris  finibusque  donati,  post  Sullae  victo- 
riam sub  Hiempsalis  regis  erant  potestate  dati,  occa- 
sione capta,  nocte,  iam  luminibus  accensis,  cum  equis 
calonibusque  suis  circiter  mille  perfugiunt  in  Caesaris 
castra,  quae  erant  in  campo  proxime  locum  Uzitae 
locata. 

LVH.  Quod  postquam  Scipio,  quique  cum  eo  erant, 
cognoverunt,  quum  commoti  ex  tali  incommodo  essent; 
fere  per  id  tempus  M.  Aquinium  cum  C.  Saserna  collo- 

quentem  viderunt.  Scipio  mittit  ad  Aquinium,  nihil 
adlinere,  eum  cum  adversariis  colloqui.  Quum  nihilo 
minus  eius  sermonem  nuncius  ad  se  referret,  sed  resta- 
re, ut  reliqua,  quae  vellet,  perageret;  viator  praeterea 
ab  Iuba  ad  eum  est  missus,  qui  diceret,  audiente  Saser- 
na : Vetat  te  rex  colloqui.  Quo  nuncio  perterritus  dis- 
cessit et  dicto  audiens  fuit  regi.  Usu  venisse  hoc  civi 
Romano,  et  ei,  qui  a populo  Romano  honores  accepisset, 
incolumi  patria  fortunisque  omnibus,  lubae  barbaro 
potius  obedientem  fuisse,  quam  aut  Scipionis  obtempe- 
rasse nuncio,  aut,  caesis  eiusdem  partis  civibus,  inco- 
lumem reverti  malle!  Atque  etiam  superbius  lubae 
factum  non  in  AI.  Aquinium,  hominem  novum  par- 
vumque senatorem , sed  in  Scipionem , hominem  illa 
familia,  dignitate,  honoribus  praestantem.  Nam  quum 
Scipio  sagulo  purpureo  ante  regis  adventum  uti  solitus 
esset,  dicitur  Iuba  cum  eo  egisse,  non  oportere  illum 
eodem  uti  vestitu,  atque  ipse  uteretur.  Itaque  factum  est, 
ut  Scipio  ad  album  sese  vestitum  transferret  et  lubae, 
homini  superbissimo  inertissimoque,  obtemperaret. 

LVIII.  Postero  die  universas  omnium  copias  de 
castris  omnibus  educunt  et,  supercilium  quoddam  ex-  „ * 
celsum  nacti.  non  longe  a Caesaris  castris  aciem  consti- 
tuunt atque  ibi  consistunt.  Caesar  item  producit  copias 
celer  iterque  iis  instructis  ante  suas  munitiones,  quae 
erant  in  campo,  constitit;  sine  dubio  existimans,  ultro 
adversarios,  quum  tam  magnis  copiis  auxiliisque  regis 
essent  praediti  promtiusque  prosiluissent,  ante  se  con- 
cursuros propiusque  se  accessuros.  Equo  circumvectus 
legionesque  cohortatus,  signo  dato,  accessum  hostium 
aucupabatur:  ipse  enim  a suis  munitionibus  longius 
non  sine  ratione  non  procedebat,  quod  in  oppido  Uzitae, 
quod  Scipio  tenebat,  hostium  erant  cohortes  armatae; 

eidem  autem  oppido  ad  dextrum  latus  eius  cornu  erat 
oppositum ; verebaturque,  ne,  si  praetergressus  esset, 
ex  oppido  eruptione  facta,  ab  latere  eum  adorti  conci- 
derent. Praeterea  haec  quoque  eum  caussa  tardavit, 
quod  erat  locus  quidam  perimpeditus  ante  aciem  Sci- 
pionis, quem  suis  impedimento  ad  ultro  occurrendum 
fore  existimabat. 

LIX.  Non  arbitror  esse  praetermittendum,  quemad- 
modum exercitus  utriusque  fuerint  in  aciem  instructi. 
Scipio  hoc  modo  aciem  direxit.  Collocabat  in  fronte 
suas  et  Iubae  legiones : postea  autem  Numidas  in  sub- 
sidiaria acie  ita  extenuatos  et  in  longitudinem  directos, 
ut  procul  simplex  esse  acies  media  ab  legionariis  mili- 
tibus videretur;  in  cornibus  autem  duplex  esse  existi- 
mabatur. Elephantos  dextro  sinistroque  cornu  colloca- 
verat, aequalibus  inter  eos  intervallis  interiectis:  post 
autem  elephantos  armaturas  leves  Numidasque  substi- 
tuerat auxiliares.  Equitatum  frenatum  universum  in 
suo  dextro  cornu  disposuerat;  sinistrum  enim  cornu 
oppido  Uzita  claudebatur,  neque  erat  spatium  equitatus 
explicandi.  Praeterea  Numidas  levisque  armaturae  in- 
finitam multitudinem  ad  dextram  partem  suae  aciei 
opposuerat,  fere  interiecto  non  minus  mille  passuum 
spatio ; et  ad  collis  radices  magis  adpulerat  longiusque 
ab  adversariorum  suisque  copiis  promoverat:  id  hoc 
consilio,  ut,  quum  acies  duae  inter  se  concucurrissent  - 
initio  certaminis,  paullo  longius  eius  equitatus  circum- 
vectus eximprovisoclauderet  multitudine  sua  exercitum 
Caesaris  atque  perturbatum  iaculis  configeret.  Haec  fuit 
ratio  Scipionis  eo  die  proeliandi. 

LX.  Caesaris  autem  acies  hoc  modo  fuit  collocata, 
ut  ab  sinistro  eius  cornu  ordiar  et  ad  dextrum  perve- 
niam. Habuit  in  sinistro  cornu  legionem  IX,  VIU;  in  - 

dextro  cornu  XXX,  XXVIII ; XHI,  XIV,  XXIX,  XXVI 
. in  media  acie ; ipsum  autem  dextrum  cornu,  secundam 
aciem  fere,  in  earum  legionum  parte  cohortium  colloca- 
verat ; praeterea  ex  tironum  legionibus  paucas  adiece- 
rat.  Tertiam  autem  aciem  in  sinistrum  suum  cornu 
contulerat  et  usque  ad  aciei  suae  mediam  legionem 
porrexerat  et  ita  collocaverat,  uti  sinistrum  suum  cornu 
triplex  esset.  Id  eo  consilio  fecerat,  quod  suum  dextrum 
latus  munitionibus  adiuvabatur;  sinistrum  autem, 
equitatus  hostium  multitudini  uti  resistere  posset,  la- 
borabat, eodemque  suum  omnem  equitatum  contule- 
rat : et,  quod  ei  parum  confidebat,  praesidio  his  equi- 
tibus legionem  quintam  praemiserat  levemque  arma- 
turam inter  equites  interposuerat.  Sagittarios  varie 
passimque,  locis  certis  maximeque  in  comibus,  collo- 
caverat. „ ». 

LXI.  Sic  utrorumque  exercitus  instructi,  non  plus 
passuum  trecentorum  interiecto  spatio,  quod  forsitan 
ante  id  tempus  acciderat  numquam,  quin  dimicaretur, 
a mane  usque  ad  horam  decimam  diei  perstiterunt. 
Iamque  Caesar  quum  exercitum  reducere  intra  muni- 
tiones suas  coepisset,  subito  universus  equitatus  ulterior 
Numidarum  Gaetuloruinqtie  sino  frenis  ad  dextram 
partem  se  movere  propiusque  Caesaris  castra,  quae 
erant  in  colle,  se  conferre  coepit;  frenatus  autem  La- 
bieni'eques  in  loco  permanere  legionesque  distinere: 
quum  subito  pars  equitatus  Caesaris  cum  levi  armatu- 
ra, contra  Gaetulos  iniussu  ac  temere  longius  progressi 
paludemque  transgressi , multitudinem  hostium  pauci 
sustinere  non  potuerunt;  Ievique  armatura  deserti  ac 
pulsi  convulneratique,  uno  equite  amisso,  multis  equis 
sauciis,  levis  armaturae  XXVII  occisis,  ad  suos  refuge- 
runt. Quo  secundo  equestri  proelio  facto,  Scipio  laetus 

in  castra  nocte  copias  reduxit.  Quod  proprium  gaudium 
bellantibus  fortuna  tribuere  non  decrevit:  namque  po- 
stero die  Caesar  cum  parte  equitatus  sui  Leptim,  fru- 
menti gratia,  misit.  In  itinere  praedatores  equites  Nu- 
midas  Gaetulosque  ex  improviso  adorti  circiter  centum 
partim  occiderunt,  parti m vivorum  potiti  sunt.  Caesar 
interim  quotidie  legiones  in  campum  deducere  atque 
opus  facere  vallumque  et  fossam  per  medium  campum 
ducere,  adversariorumque  excursionibus  iter  officere 
non  intermittit.  Scipio  item  munitiones  contra  facere, 
et,  ne  iugo  a Caesare  excluderetur,  adproperare.  Ita 
duces  utrique  et  in  operibus  occupati  erant,  et  nihilo 
minus  equostribus  proeliis  inter  se  quotidie  dimica- 
bant. 

LXII.  Interim  Varus  classem , quam  antea  Uticae 
hiemis  gratia  subduxerat,  cognito  legionis  VII  et  VIII 
ex  Sicilia  adventu,  celeriter  deducit  illamque  Gaetulis 
remigibus  epibatisque  complet;  insidiandique  gratia 
ab  Utica  progressus,  Adrumetum  cum  LV  navibus  per- 
venit. Cuius  adventus  inscius  Caesar,  L.  Cispium  cum 
classe  XXVII  navium  ad  Thapsum  versus  in  stationem, 
praesidii  gratia  commeatus  sui,  mittit:  itemque  Q. 
Aquilam  cum  XIII  navibus  longis  Adrumetum  eadem 
de  caussa  praemittit.  Cispius,  quo  erat  missus,  cele- 
riter pervenit:  Aquila,  tempestate  iactatus,  promonto- 
rium superare  non  potuit,  atque  angulum  quemdam 
tutum  a tempestate  nactus , cum  classe  se  longius  a 
prospectu  removit.  Reliqua  classis  in  salo  ad  Leptim, 
egressis  remigibus  passimque  in  littore  vagantibus, 
partim  in  oppido  victus  sui  mercandi  gratia  progressis, 
vacua  a defensoribus  stabat.  Quibus  rebus  Varus  ex 
perfuga  cognitis,  occasionem  nactus,  vigilia  secunda 
Adrumeto  ox.  cothone  egressus,  cum  primo  mane  Le- 

ptim  universa  classe  vectus,  naves  onerarias,  quae  lon- 
gius a portu  in  salo  stabant,  incendii  et  penteres  duas 
vacuas  ab  defensoribus,  nullo  repugnante,  cepit. 

LXill.  Caesar  interim  celeriter  per  nuncios  in  ca- 
stris, quum  opera  circumiret,  certior  factus,  quae  abe- 
rant a portu  millia  passuum  sex,  equo  admisso,  omissis 
omnibus  rebus,  celeriter  pervenit  Leptim : ibique  hor- 
tatus, omnes  ut  se  naves  consequerentur,  primum  ipse 
navigiolum  parvulum  conscendit;  in  cursu  Aquilam, 
multitudine  navigiorum  perterritum  atque  trepidantem, 
nactus,  hostium  classem  sequi  coepit.  Interim  Varus, 
celeritate  Caesaris  audaciaque  commotus,  cum  universa 
classe,  conversis  navibus,  Adrumetum  versus  fugere 
contendit.  Quem  Caesar  in  millibus  passuum  quatuor 
consecutus,  recuperata  quinqueremi  cum  omnibus  suis 
epibatis  atque  etiam  hostium  custodibus  CXXX,  in  ea 
nave  captis,  triremem  hostium  proximam,  quae  in 
repugnando  erat  commorata,  onustam  remigum  epiba- 
tarumque  cepit;  reliquae  naves  hostium  promontorium 
superarunt  atque  Adrumetum  in  cothonem  se  universae 
contulerunt.  Caesar  eodem  vento  promontorium  supe- 
rare non  potuit  atque,  in  salo  in  ancoris  ea  nocte  com- 
moratus, prima  luce  Adrumetum  accedit  ihique navibus 
onerariis,  quae  erant  extra  cothonem,  incensis,  orani- 
busque  reliquis  aliis  aut  subductis,  aut  in  cothonem 
compulsis,  paullisper  commoratus,  si  forte  vellent  classe 
dimicare,  rursus  se  recepit  in  castra. 

LXIV.  In  ea  nave  captus  est  P.  Vestrius,  eques 
Romanus,  et  P.  Ligarius,  Afranianus,  quem  Caesar  in 
Hispania  cum  reliquis  dimiserat  et  postea  se  ad  Pompe- 
ium contulerat ; inde  ex  proelio  effugerat  in  Africamque 
ad  Varum  venerat ; quem  ob  periurium  perfidiamque 
Caesar  iussit  necari ; P.  Vestrio  autem, quod  eius  frater 

Romae  pecuniam  imperatam  numeraverat  et  quod  ipse 
suam  caussam  Caesari  probaverat,  se,  a Nasidii  classe 
captum,  quum  ad  necem  duceretur,  beneficio  Vari  esse 
servatum,  postea  facultatem  sibi  nullam  datam  trans- 
eundi, ignovit. 

LXV.  Est  in  Africa  consuetudo  incolarum,  ut  in 
agris  et  in  omnibus  fere  villis  sub  terra  specus  condendi 
frumenti  gratia  clam  habeant  atque  id  propter  bella 
maxime  hostiumque  subitum  adventum  praeparent. 
Qua  de  re  Caesar  certior  per  indicem  factus,  tertia 
vigilia  legiones  duas  cum  equitatu  mittit  ab  castris  suis 
millia  passuum  decem  atque  inde  magno  numero  fru- 
menti onustos  recipit  in  castra.  Quibus  rebus  cognitis, 
Labienus,  progressus  a suis  castris  millia  passuum 
septem  per  iugum  et  collem,  per  quem  Caesar  pridie 
iter  fecerat,  ibi  castra  duarum  legionum  facit;  atque 
ipse  quotidie,  existimans,  Caesarem  eadem  saepe 
frumentandi  gratia  commeaturum,  cum  magno  equi- 
tatu levique  armatura  insidiaturus  locis  idoneis  con- 
sedit. 

LXVI.  Caesar  interim  de  insidiis  Labieni  ex  perfu- 
gis certior  factus , paucos  dies  ibi  commoratus,  dum 
hostes  quotidiano  instituto,  saepe  idem  faciendo,  in 
negligentiam  adducerentur,  subito  mane  imperat,  porta 

decumana  legiones  se  octo  veteranas  cum  parte  equita- 
tus sequi ; atque,  equitibus  praemissis,  neque  opinan- 
tes insidiatores  subito,  in  convallibus  latentes,  levi 
armatura  concidit  circiter  quingentos ; reliquos  in  fu- 
gam turpissimam  coniecit.  Interim  Labienus  cum  uni- 
verso equitatu  fugientibus  suis  suppetias  occurrit.  Cu- 
ius vim  multitudinis  quum  equites  pauci  Caesariani 
iam  sustinere  non  possent,  Caesar  instructas  legiones 
hostium  copiis  ostendit.  Quo  facto  perterrito  Labieno 

ac  retardato,  suos  equites  recepit  incolumes.  Postero  die 
Iuba  Numidas  eos,  qui,  loco  amisso,  fuga  se  receperant 
in  castra , in  cruce  omnes  suffixit.  . 4 * : 

LXVII.  Caesar  interim,  quoniam  frumenti  inopia 
premebatur,  copias  omnes  in  castra  conducit ; atque 
praesidio  Lepti,  Ruspinae,  Achillae  relicto,  Cispio  Aqui- 
laeque classe  transdita,  ut  alter  Adrumetum,  alter 
Thapsum  mari  obsiderent,  ipse  castris  incensis,  quarta 
noctis  vigilia,  acie  instructa,  impedimentis  in  sinistra  ' 
parte  collocatis,  ex  eo  loco  proficiscitur  et  pervenit  ad 
oppidum  Agar quod  a Gaetulis  saepe  antea  oppugna- 
tum summaque  vi  per  ipsos  oppidanos  erat  defensum. 
Ibi  in  campo  castris  unis  positis,  ipse  frumentatum  cir- 
cum villas  cum  parte  exercitus  profectus,  magno  inven- 
to hordei,  olei,  vini,  fici  numero,  pauco  tritici,  atque 
recreato  exercitu,  redit  in  castra.  Scipio  interim,  cogni- 
to Caesaris  discessu,  cum  universis  copiis  per  iugum 
Caesarem  subsequi  coepit  atque  ab  eius  castris  millia 
passuum  sex  longe,  trinis  castris  dispartitis  copiis, 
consedit. 

LXVIII.  Oppidum  erat  Zeta,  quod  aberat  ab  Sci- 
pione millia  passuum  decem,  ad  eius  regionem  et  par- 
tem castrorum  collocatum,  a Caesare  autem  diversum 
ac  remotum,  quod  erat  ab  eo  longe  millia  passuum 
XVIII.  Huc  Scipio  legiones  duas  frumentandi  gratia 
misit.  Quod  postquam  Caesar  ex  perfuga  cognovit, 
castris  ex  campo  in  collem  ac  tutiora  loca  collatis,  atque 
ibi  praesidio  relicto,  ipse  quarta  vigilia  egressus,  prae- 
'ter  hostium  castra  proficiscitur  cum  copiis,  et  oppidum 
potitur.  Legiones  Scipionis  comperit  longius  in  agris 
frumentari  et,  quum  eo  contendere  conaretur,  animad- 
vertit, copias  hostium  iis  legionibus  occurrere  suppe- 
tias. Quae  res  eius  impetum  retardavit.  Itaque,  capto 

C.  Mucio  Regino,  equite  Romano,  Scipionis  familiaris- 
simo, qui  ei  oppido  praeerat,  et  P . Atrio,  equite  Romano 
de  conventu  Uticensi,  et  camelis  duobus  et  viguati  regis 
adductis,  praesidio  ibi  cum  Oppio  legato  relicto,  ipse  se 

recipere  coepit  ad  castra.  ... 

LXIX.  Quum  iam  non  longe  a castris  Scipionis 

abesset,  quae  eum  necesse  erat  praetergredi,  Labienus 

Afraniusque,  cum  omni  equitatu  leviqiie  armatura  ex 
insidiis  adorti,  agmini  eius  extremo  se  oflerunt,  atque 
ex  collibus  primis  exsistunt.  Quod  postquam  Caesar 
animadvertit,  equitibus  suis  hostium  vi  oppositis,  sar- 
cinas legionarios  in  acervum  iubet  comportare  atque 
celeriter  signa  hostibus  inferre.  Quod  postquam  coe- 
ptum est  fieri,  primo  impetu  legionum  equitatus  et  levis 
armatura  hostium  nullo  negotio  loco  pulsa  et  deiecta 
est  de  colle.  Quum  iam  Caesar  existimasset,  hostes 
pulsos  deterritosque  finem  lacessendi  facturos,  et  iter 
coeptum  pergere  coepisset;  iterum  celeriter  ex  proxi- 
mis collibus  erumpunt  atque  eadem  ratione,  qua  ante 
dixi,  in  Caesaris  legionarios  impetum  faciunt  Numidae 
levisque  armaturae,  mirabili  velocitate  praediti,  qui 
interequites  pugnabant  et  una  pariterque  cum  equiti- 
bus accurrere  et  refugere  consueverant.  Quum  hoc  sae- 
pius facerent  et  Iulianos  proficiscentes  insequerentur  et 
refugerent,  stantes  propius  non  accederent  et  singulari 
genere  pugnae  uterentur,  eosque  iaculis  convulnerare 
satis  esse  existimarent;  Caesar  intellexit,  nilnl  aliu 
eos  conari,  nisi  ut  se  cogerent,  castra  in  eo  loco  ponere, 
ubi  omnino  aquae  nihil  esset;  ut  exercitus  eius  leiunus, 
qui  a quarta  vigilia  usque  ad  horam  decimam  diei  nihil 

gustasset,  ac  iumenta  siti  perirent. 

LXX.  Quum  iam  ad  solis  occasum  esset,  et  non 
totos  centum  passus  in  horam  [IV]  esset  progressus , 

equitatu  suo  propter  equorum  interitum  extremo  agmi- 
ne remoto,  legiones  invicem  ad  extremum  agmen  evo- 
cabat. Ita  vim  hostium,  placide  leniterque  procedens, 
per  legionarium  militem  commodius  sustinebat.  Inte- 
rim  equitum  Numidarum  copiae  dextra  sinistraque  per 
colles  praecurrere,  coronaeque  in  modum  cingere  mul- 
titudine sua  Caesaris  copias;  pars  agmen  extremum 
insequi.  Caesaris  autem  non  amplius  tres  aut  quatuor 
milites  vetorani  si  se  convertissent  et  pila  viribus  con- 
torta in  Numidas  infestos  coniecissent,  amplius  duum 
millium  numero  ad  unum  terga  vertebant  ac  rursus  ad 
aciem  passim,  conversis  equis,  se  colligebant  atque  in 
spatio  consequebantur  et  iacula  in  legionarios  coniicie- 
bant.  Ita  Caesar,  modo  procedendo,  modo  resistendo, 
tardius  itinere  confecto,  noctis  hora  prima  omnes  suos 
ad  unum  in  castra  incolumes,  sauciis  decom  factis, 
reduxit.  Labienus,  circiter  trecentis  amissis,  multis 
vulneratis,  ac  defessis  instando  omnibus,  ad  suos  se 
recepit.  Scipiointerim  legiones  productas  cum  elephan- 
tis, quos  ante  castra  in  acie  terroris  gratia  in  conspectu 
Caesaris  collocaverat,  reducit  in  castra. 

LXXI.  Caesar  contra  eiusmodi  hostium  genera  co- 
pias suas,  non  ut  imperator  exercitum  veteranum  victo- 
remque maximis  rebus  gestis,  sed  ut  lanista  tirones 
gladiatores  condocefacere:  quo  pede  se  reciperent  ab 
hoste,  et  quemadmodum  obversi  adversariis,  et  in 
quantulo  spatio  resisterent ; modo  procurrerent,  modo 
recederent  comminarenturque  impetum : ac  prope,  quo 
loco  et  quemadmodum  tela  mitterent,  praecipit.  Miri- 
fice enim  hostium  levis  armatura  anxium  exercitum 
nostrum  atque  sollicitum  habebat:  quia  et  equites 
deterrebat  proelium  inire  propter  equorum  interitum, 
quod  eos  iaculis  interficiebant,  et  legionarium  militem 

defatigabant  propter  velocitatem : gravis  enim  armatu- 
rae miles  simul  atque  ab  his  insectatus  constiterat  in 
eosque  impetum  fecerat,  illi  veloci  cursu  facile  pericu- 
lum vitabant. 

LXXII.  Quibus  ex  rebus  Caesar  vehementer  com- 
movebatur; quia,  quodcumque  proelium  quoties  erat 
commissum,  equitatu  suo  sine  legionario  milite  hostium 
equitatui  levique  armaturae  eorum  nullo  modo  par  esso 
poterat.  Sollicitabatur  autem  his  rebus,  quod  nondum 
hostium  legiones  cognoverat, let quonam  modo  sustinere 
se  posset  ab  eorum  equitatu  levique  armatura,  quae  erat 
mirifica,  si  legiones  quoque  accessissent.  Accedebat 
etiam  haec  caussa,  quod  elephantorum  magnitudo  mul- 
titudoque militum  animos  detinebat  in  terrore : cui  uni 
rei  tamen  invenerat  remedium.  Namque  elephantos  ex 
Italia  transportari  iusserat,  quo  et  miles  noster  speciem- 
que et  virtutem  bestiae  cognosceret  et  cui  parti  corporis 
eius  telum  facile  adigi  posset;  ornatusque  ac  loricatus 
quum  esset  elephantus,  quae  pars  eius  corporis  nuda 
sine  tegmine  relinqueretur,  ut  eo  tela  coniicerentur ; 
praeterea,  ut  iumenta  bestiarum  odorem,  stridorem, 
speciem,  consuetudine  capta  non  reformidarent.  Qui- 
bus ex  rebus  largiter  erat  consecutus : nam  et  milites 
bestias  manibus  pertractabant  earumque  tarditatem 
cognoscebant,  equitesque  in  eos  pila  praepilata  conficie- 
bant; atque  in  consuetudinem  equos  patientia  bestia- 
rum adduxerat. 

LXXIII.  Ob  has  caussas,  quas  supra  commemoravi, 
sollicitabatur  Caesar,  tardiorque  et  consideratior  erat 
factus  et  ex  pristina  bellandi  consuetudine  celeritateque 
excesserat.  Nec  mirum.  Copias  enim  habebat  in  Gallia 
bellare  consuetas  locis  campestribus  et  contra  Gallos, 
homines  apertos  miuimeque  insidiosos,  qui  per  virtu- 


AFRICANO.  CAP.  74.  75.  477 

tem,  non  per  dolum,  dimicare  consuerunt:  tum  autem 
erat  ei  laborandum,  ut  consuefaceret  milites,  hostium 
dolos,  insidias,  artificia  cognoscere  et,  quid  sequi,  quid 
vitare  conveniret.  Itaque,  quo  haec  celerius  concipe- 
rent, dabat  operam,  ut  legiones  non  in  uno  lococonti- 
neret,  sed  per  caussam  frumentandi  huc  atque  illuc 
raptaret : ideo  quod  hostium  copias  ab  se  suoque  vesti- 
gio non  discessuras  existimabat.  Atque  post  diem  ter- 
tium productas  accuratius  suas  copias  sicut  instruxerat, 
propter  hostium  castra  praetergressus,  aequo  loco  invi- 
tat ad  dimicandum.  Postquam  adhorrero  eos  videt,  re-  . 
ducit  sub  vesperum  legiones  in  castra. 

LXXTV.  Legati  interim  ex  oppido  Vacca,  quod 
finitimum  fuit  Zetae,  cuius  Caesarem  potitum  esse  de- 
monstravimus, veniunt;  petunt  et  obsecrant,  ut  sibi 
praesidium  mittat;  se  res  complures,  quae  utiles  bello 
sint,  administraturos.  Per  idem  tempus,  deorum  vo- 
luntate studioque  erga  Caesarem,  transfuga  suos  cives 
facit  certiores,  tubam  regem  celeriter  cum  copiis  suis, 
antequam  Caesaris  praesidium  eo  perveniret,  ad  oppi- 
dum adcucurrisse  atque,  adveniente  multitudine  circum- 
data, eo  potitum;  omnibusque  cius  oppidi  incolis  ad 
unum  interfectis,  dedisse  oppidum  diripiendum  delenr 
dumque  militibus. 

LXXV.  Caesar  interim,  lustrato  exercitu  a.  d.  XII. 
Kal.  Apriles,  postero  die  productis  universis  copiis, 
progressus  a suis  castris  millia  passuum  quinque,  a 
Scipionis  circiter  duum  millium  interiecto  spatio,  in 
acie  constitit.  Postquam  satis  diuque  adversarios,  a se 
ad  dimicandum  invitatos,  supersedere  pugnae  animad- 
vertit, reducit  copias.  Postero  die  castra  movet  atque 
iter  ad  oppidum  Sarsurnm,  ubi  Scipio  Numidarum  ha- 
buerat praesidium  frumentumque  comportaverat,  ire 

contendit.  Quod  ubi  Labienus  animadvertit,  cum  equi- 
tatu levique  armatura  agmen  eius  extremum  carpere 
coepit : atque  ita  lixarum  mercatorumque0  qui  plostris 
merces  portabant,  interceptis  sarcinis,  addito  animo, 
propius  audaciusque  accedit  ad  legiones ; quod  existi- 
mabat, milites  sub  onere  ac  sub  sarcinis  defatigatos 
pugnare  non  posse.  Quae  res  Caesarem  non  fefellerat: 
namque  expeditos  ex  singulis  legionibus  tricenos  mili- 
tes esse  iusserat.  Itaque  eos,  in  equitatum  Labieni  im- 
missos, turmis  suorum  suppetias  mittit.  Tum  Labie- 
nus, conversis  equis,  signorum  conspectu  perterritus, 
turpissime  contendit  fugere,  multis  eius  occisis,  com- 
pluribus vulneratis.  Milites  legionarii  ad  sua  se  recipi- 
unt signa  atque  iter  inceptum  ire  coeperunt.  Labienus 
per  iugiun  summum  collis  dextrorsus  procul  subsequi 
non  desistit. 

LXXVI.  Postquam  Caesar  ad  oppidum  Sarsuram 
venit,  inspectantibus  adversariis  interfecto  praesidio 
Scipionis,  quum  suis  auxilium  ferre  non  auderent,  for- 
titer repugnante  P.  Cornelio,  evocato  Scipionis,  qui  ibi 
praeerat,  atque  a multitudine  circumvento  interfecto- 
que,  oppido  potitur ; atque  ibi  frumento  exercitui  dato, 
postero  die  ad  oppidum  Tisdram  pervenit,  in  quo  Con- 
sidius  per  id  tempus  fuerat  cum  grandi  praesidio 
cohorteque  sua  gladiatorum.  Caesar,  oppidi  natura 
perspecta,  atque  inopia  ab  oppugnatione  eius  deterritus, 
protinus  profectus  circiter  millia  passuum  quatuor  ad 
aquum  facit  castra,  atque  inde  quarto  dio  egressus, 
redit  rursus  ad  ea  castra,  quae  ad  Agar  habuerat.  Idem 
facit  Scipio,  atque  in  antiqua  castra  copias  reducit. 

LXXVII.  Thabenenses  interim,  qui  sub  ditione  et 
potestate  Iubae  esse  consuessent,  in  extrema  eius  regni 
regione  maritima  locati,  interfecto  regio  praesidio,  lo- 

gatos  ad  Caesarem  mittunt;  rem  a se  gestam  docent; 
petunt  orantque,  ut  suis  fortunis  populus  Romanus,  quod 
bene  meriti  essent,  auxilium  ferret.  Caesar,  eorum  con- 
silio probato,  Marcium  Crispum  tribunum  cum  cohor- 
tibus tribus  et  sagittariis  tormentisque  compluribus 
praesidio  Thabenam  mittit.  Eodem  tempore  ex  legioni- 
bus omnibus  milites,  qui  aut  morbo  impediti,  aut,  com- 
meatu dato,  cum  signis  non  potuerant  ante  transire  in 
Africam,  ad  millia  IV,  equites  CCCC,  funditores  sagit- 
tariique mille,  uno  commeatu  Caesari  occurrerunt.  Ita- 
que eum  his  copiis  et  omnibus  legionibus  eductis,  sicut 
erat  instructus,  octo  millibus  passuum  ab  suis  castris, 
ab  Scipionis  vero  quatuor  millibus  passuum  longe  con- 
stitit in  campo.  — ^ 

LXXVSf.  Erat  oppidum  infra  castra  Scipionis,  no- 
mine Tegea,  ubi  praesidium  equestre  circiter  CCCC  nu- 
mero habere  consuerat.  Eo  equitatu  dextra  sinistraque 
directo  ab  oppidi  lateribus,  ipse,  legionibus  ex  castris 
eductis  atque  in  iugo  inferiore  instructis,  non  longius 
fere  mille  passus  ab  suis  munitionibus  progressus,  in 
acie  constitit.  Postquam  diutius  in  uno  loco  Scipio  com- 
morabatur et  tempus  diei  in  otio  consumebatur ; Caesar 
equitum  turmas  suorum  iubet  in  hostium  equitatum, 
qui  ad  oppidum  in  statione  erat,  facere  impressionem ; 
levemque  armaturam,  sagittarios  funditoresque  eodem 
submittit.  Quod  ubi  coeptum  est  fieri  et  equis  concita- 
tis  Iuliani  impetum  fecissent  ; Pacidius  suos  equites  ex- 
porrigere coepit  in  longitudinem,  ut  haberent  faculta- 
tem turmas  Iulianas  circumfundi  et  nihilo  minus  fcrtis- 
...  sime  acerrimeque  pugnare.  Quod  ubi  Caesar  animad- 
vertit, trecentos,  quos  ex  legionibus  habere  expeditos 
consueverat,  ex  proxima  legione^  quae  ei  proelio  in  acie 
constiterat,  iubet  equitatui  succurrere.  Labienus  inte- 

rim  suis  equitibus  auxilia  equestria  submittere  sauciis- 
que  ac  defatigatis  integros  recentiorihusque  viribus  equi- 
tes subministrare.  Postquam  equites  Iuliani  CCCC  vim 
hostium,  ad  quatuor  millia  numero,  sustinere  non  po- 
terant et  a levi  armatura  Numidarum  vulnerabantur 
minutatimque  cedebant;  Caesar  alteram  alam  mittit, 
qui  satagentibus  celeriter  occurrerent.  Quo  facto  sui 
sublati  universi,  in  hostes  impressione  facta,  in  fugam 
adversarios  dederunt,  multis  occisis,  compluribus  vul- 
neratis: insecuti  per  tria  millia  passuum,  usque  in  col- 
les hostibus  adactis,  se  ad  suos  recipiunt.  Caesar  in  ho- 
ram decimam  commoratus,  sicut  erat  instructus,  se  ad 
sua  castra  recepit,  omnibus  incolumibus : in  quo  proe- 
lio Pacidius,  graviter  pilo  per  cassidem  caput  ictus,  com- 
pluresque  duces,  ac  fortissimus  quisque,  interfecti  yuI- 
neratique  sunt. 

LXXIX.  Postquam  nulla  conditione  cogere  adver- 
sarios poterat,  ut  in  aequum  locum  descenderent  legio- 
numque periculum  facerent ; neque  ipse  propius  hostem 
castra  ponere  propter  aquae  penuriam  se  posse  animad- 
vertebat; adversarios  non  eorum  virtute  confidere,  sed 
aquarum  inopia  fretos  despicere  se  intellexit:  pridie 
Non.  Apr.  tertia  vigilia  egressus  ab  Agar,  XVI  millia 
nocte  progressus,  ad  Thapsum,  ubi  Virgilius  cum  grandi 
praesidio  praeerat,  castra  ponit,  oppidumque  eo  die  cir- 
cummunire coepit  locaque  idonea  opportunaque  com- 
plura praesidiis  occupare;  hostes  ne  intrare  ad  se  ac 
loca  interiora  capere  possent.  Scipio  interim,  cognitis 
Caesaris  consiliis,  ad  necessitatem  adductus  dimicandi, 
ne  per  summum  dedecus  fidissimos  suis  rebus  Thapsi- 
tanos et  Virgilium  amitteret,  confestim  Caesarem  per  su- 
periora loca  consecutus,  millia  passuum  octo  a Thapso 
binis  castris  consedit. 

LXXX.  Erat  stagnum  salinarum,  inter  quod  et 
mare  angustiae  quaedam  non  amplius  mille  et  quingen- 
tos passus  intererant ; quas  Scipio  intrare  et  Thapsita- 
nis auxilium  ferre  conabatur:  quod  futurum  Caesarem 
non  fefellerat.  Namque  pridie  in  eo  loco  castello  munito, 
ibique  trino  praesidio  relicto,  ipse  cum  reliquis  copiis 
lunatis  castris  Thapsum  operibus  circummunivit.  Sci- 
pio interim,  exclusus  ab  incepto  itinere,  supra  stagnum, 
postero  die  et  nocte  confecto,  coelo  albente,  non  longe  a 
castris  praesidioque,  quod  supra  commemoravimus,  MC 
passibus,  ad  mare  versus  consedit  et  castra  munire  coe- 
pit. Quod  postquam  Caesari  nunciatum  est,  milite  ab 
opere  deducto,  castris  praesidio  Asprenate  proconsule 
cum  legionibus  duabus  relicto,  ipse  cum  expedita  copia 
in  eum  locum  citatim  contendit:  classisque  parte  ad 
Thapsum  relicta,  reliquas  naves  iubetpost  hostium  ter- 
gum quam  maxime  ad  litus  adpelli  signumque  suum 
observare ; quo  signo  dato,  subito  clamore  facto,  ex  im- 
proviso hostibus  aversis  incuterent  terrorem,  ut  pertur- 
bati ac  perterriti  respicere  post  terga  cogerentur. 

LXXXI.  Quo  postquam  Caesar  pervenit  et  animad- 
vertit aciem  pro  vallo  Scipionis,  elepfiantosque  dextro 
sinistroque  cornu  collocatos,  et  nihilo  minus  partem  mi- 
litum castra  non  ignaviter  munire:  ipse,  acie  triplici 
collocata,  legione  decima  secundaque  dextro  cornu, 
octava  et  nona  sinistro,  oppositis  quinque  legionibus  in 
quarta  acie,  ante  ipsa  cornua  quinis  cohortibus  contra 
bestias  collocatis,  sagittariis,  funditoribus  in  utrisque 
cornibus  dispositis,  levique  armatura  inter  equites  in- 
teriecta,  ipse  pedibus  circum  milites  concursans,  virtu- 
tesque veteranorum  proeliaque  superiora  commemorans  ' 
blandeque  adpellans,  animos  eorum  excitabat.  Tirones 
autem,  qui  numquam  in  acie  dimicassent,  hortaba- 
Iul.  Caes.  Hh 


483  A.  HIRTII  DE  BELLO 

tiir,  ut  veteranorum  virtutem  aemularentur  eorumque 
famam,  nomen  locumque,  victoria  parta,  cuperent  pos 

LXXXH.  Itaque  in  circumeundo  exercitum  ani- 
madvertit,'hostes  circa  vallum  trepidare,  atque  ultro  ci- 
troque pavidos  concursare  et  modo  se  intra  portas  reci- 
pere, modo  inconstanter  immoderateque  prodire.  Quum 
idem  a pluribus  animadverti  coeptum  esset;  subito  le- 
gati evocatique  obsecrare  Caesarem,  ne  dubitaret  signum 
dare:  victoriam  sibi  propriam  a diis  immortalibus  por- 
' tendi.  Dubitante  Caesare  atque  eorum  studio  cupidita- 
tique resistente,  sibique,  irruptione  pugnari,  non  placere 
clamitante,  et  etiam  atque  etiam  aciem  sustentante,  su- 
bito dextro  cornu,  iniussu  Caesaris,  tubicen  a militibus 
coactus  canere  coepit.  Quo  facto,  ab  universis  cohorti- 
bus signa  in  hostem  coepere  inferri ; quum  centuriones 
pectore  adverso  resisterent  vique  continerent  milites, 
ne  iniussu  imperatoris  concurrerent,  nec  quidquam  pro- 
ficerent. ..  ' ... 

LXXXffl.  Quod  postquam  Caesar  intellexit,  inci- 
tatis militum  animis  resisti  nullo  modo  posse,  signo  Fe- 
licitatis dato,  equo  admisso,  in  hostem  contra  principes 
ire  contendit.  A dextro  interim  cornu  funditores  sagit- 
tariique concita  tela  in  elephantos  frequentes  inficiunt. 
Quo  facto,  bestiae,  stridore  fundarum  lapidumque  de- 
territae, sese  convertere  et  suos  post  se  frequentes  stipa- 
tosque  proterere  et  in  portas  valli  semifactas  ruere  con- 
tendunt. Item  Mauri  equites,  qui  in  eodem  cornu  cum 
elephantis  erant,  praesidio  deserti,  principes  fugiunt. 
Ita  celeriter  bestiis  circumitis,  legiones  vallo  hostium 
sunt  potitae  et,  paucis  acriter  repugnantibus  interfectis, 
reliqui  concitati  in  castra,  unde  pridie  erant  egressi, 
confugiunt.  ■ fr' 

LXXXIV.  Non  videtur  esse  praetermittendum  de 
virtute  militis  veterani  quintae  legionis.  Nam  quum  in 
sinistro  cornu  elephantus,  vulnere  ictus  et  dolore  conci- 
tatus, in  lixam  inermem  impetum  fecisset,  eumque  sub 
pede  subditum,  deinde  genu  innixus,  pondere  suo,  pro- 
boscide erecta  vibrantique,  stridore  maximo  premeret 
atque  enecaret;  milgs  hic  non  potuit  pati,  quin  se  ar- 
matum bestiae  offerret.  Quem  postquam  elephantus  ad 
se  telo  infesto  venire  animadvertit,  relicto  cadavere,  mi- 
litem proboscide  circumdat  atque  in  sublime  extollit  ar- 
matum. Qui  in  eiusmodi  periculo  quum  constanter 
agendum  sibi  videret,  gladio  proboscidem,  qua  erat  cir- 
cumdatus, caedere,  quantum  viribus  poterat,  non  de- 
stitit: quo  dolore  adductus  elephantus,  milite  abiecto, 
maximo  cum  stridore  cursuque  conversus  ad  reliquas 
bestias  se  recepit. 

LXXXV.  Interim  Thapso  qui  erant  praesidio,  ex 
oppido,  eruptionem  porta  maritima  faciunt  et,  sive  ut, 
suis  subsidio  occurrerent,  sive  ut,  oppido  deserto,  fuga 
salutem  sibi  pararent,  egrediuntur ; atque  ita  per  mare 
umbilici  fine  ingressi,  terram  petebant : qui  a servitiis 
puerisque,  qui  in  castris  erant,  lapidibus  pilisque  pro- 
hibiti terram  adtingere,  rursus  se  in  oppidum  recepe- 
runt. Interim,  Scipionis  copiis  prostratis  passimque  toto 
campo  fugientibus,  confestim  Caesaris  legiones  conse- 
qui, spatiumque  se  non  dare  colligendi.  Qui  postquam 
ad  ea  castra,  quae  petebant,  perfugerunt,  ut  refecti  ca- 
stris rursus  sese  defenderent,  ducem  aliquem  requirunt, 
quem  respicerent,  cuius  auctoritate  imperioque  rem  ge- 
rerent. Qui  postquam  animadverterunt,  neminem  ibi 
esse  praesidio,  protinus,  armis  abiectis,  in  regia  castra 
fugere  contendunt.  Quo  postquam  pervenerunt,  ea  quo- 
que ab  Iulianis  teneri  vident.  Desperata  salute,  iu  quo- 

dam  colle  consistunt  atque,  armis  demissis,  salutatio- 
nem more  militari  faciunt.  Quibus  miseris  ea  res  parvo 
praesidio  fuit.  Namque  milites  veterani,  ira  et  dolore 
incensi,  non  modo,  ut  parcerent  hosti,  non  poterant  ad- 
duci, sed  etiam  ex  suo  exercitu  illustres  urbanos,  quos 
auctores  adpellabant,  complures  aut  vulnerarunt,  aut 
interfecerunt:  in  quo  numero  fuit  Jullius Rufus,  quae- 
storius, qui  pilo  transiectus  consulto  a milite,  interiit: 
item  Pompeius  Rufus,  brachium  gladio  percussus,  nisi 
celeriter  ad  Caesarem  adcucurrisset,  interfectus  esset. 
Quo  facto  complures  equites  Romani  senatoresque  per- 
territi ex  proelio  se  receperunt,  ne  a militibus,  qui  ex 
tanta  victoria  licentiam  sibi  adsumsissent  immoderate 
peccandi,  impunitatis  propter  maximas  res  gestas  spe, 
ipsi  quoque  interficerentur.  Itaque  ii  omnes  Scipionis 
milites,  quum  fidem  Caesaris  implorarent,  inspectante 
ipso  Caesare  et  a militibus  deprecante,  eis  uti  parcerent, 
ad  unum  sunt  interfecti. 

LXXXYI.  Caesar  trinis  castris  potitus,  occisisque 
hostium  decem  millibus  fugatisque  compluribus,  se  re- 
cepit, quinquaginta  militibus  amissis,  paucis  sauciis, 
in  castra,  ac  statim  ex  itinere  ante  oppidum  Thapsum 
constitit,  elephantosque  LXIY  ornatos  armatosque  cum 
turribus  ornamentisque  capit,  captos  ante  oppidum  in- 
structos constituit : id  hoc  consilio,  si  posset  Virgilius, 
quique  cum  eo  obsidebantur,  rei  male  gestae  suorum 
indicio  a pertinacia  deduci.  Deinde  ipse  Virgilium  ad- 
pellavit  invitavitque  ad  deditionem  suamque  lenitatem 
et  clementiam  commemoravit.  Quem  postquam  ani- 
madvertit responsum  sibi  non  dare,  ab  oppido  discessit. 
Postero  die,  divina  re  facta,  concione  advocata,  in  con- 
spectu oppidanorum  milites  collaudat:  totumque  exer- 
citum veteranum  donavit,  praemia  fortissimo  cuique 

ac  bene  merenti  pro  suggestu  tribuit : ac  statim  inde  di- 
gressus, Rebilo  proconsule  cum  tribus  ad  Thapsum  le- 
gionibus et  Cn.  Domitio  cum  duabus  Tisdrae,  ubi  Con- 
sidius  praeerat,  ad  obsidendum  relictis,  M.  Messalla 
Uticam  ante  praemisso  cum  equitatu,  ipse  eodem  iter 
facere  contendit.  -'W 

LXXXVH.  Equites  interim  Scipionis,  qui  ex  proe- 
lio fugerant,  quum  Uticam  versus  iter  facerent,  perve- 
niunt ad  oppidum  Paradae.  Ubi  quum  ab  incolis  non 
reciperentur,  ideo  quod  fama  de  victoria  Caesaris  prae- 
cucurrisset; vi  oppido  potiti,  in  medio  foro  lignis  coa- 
cervatis omnibusque  rebus  eorum  congestis , ignem 
subiiciunt  atque  eius  oppidi  incolas  cuiusque  generis 
aetatisque  vivos  constrictosque  in  flammam  coniiciunt 
atque  ita  acerbissimo  adfieiunt  supplicio : deinde  proti- 
nus Uticam  perveniunt.  Superiore  tempore  M.  Cato, 
quod  in  Uticensibus  propter  beneficium  legis  Iuliae  pa- 
rum suis  partibus  praesidii  esse  existimaverat,  plebem 
inermem  oppido  eiecerat,  et  ante  portam  Bellicam  castris 
fossaque  parvula  dumtaxat  munierat,  ibique  custodiis 
circumdatis,  habitare  coegerat : senatum  autem  oppidi 
custodia  tenebat.  Eorum  castra  ii  equites  adorti  expu- 
gnare coeperunt,  ideo  quod  eos  partibus  Caesaris  favisse 
sciebant,  ut,  eis  interfectis,  eorum  pernicie  dolorem 
suum  ulciscerentur.  Uticenses,  animo  addito  ex  Caesa- 
ris victoria,  lapidibus  fustibusque  equites  repulerunt. 
Itaque  posteaquam  castra  non  potuerant  potiri,  Uticam 
se  in  oppidum  conieeerunt  atque  ibi  multos  Uticenses 
interfecerunt  domosque  eorum  expugnaverunt  ac  diri- 
puerunt. Quibus  quum  Cato  persuadere  nulla  ratione 
quiret,  ut  secum  oppidum  defenderent  et  caede  rapinis- 
que desisterent;  et,  quid  sibi  vellent,  sciret;  sedandae 
eorum  importunitatis  gratia  singulis  HS  C divisit.  Idem 

Sulla  Faustus  fecit  ac  de  sua  pecunia  largitus  est : una- 
que  cum  iis  ab  Utica  proficiscitur  atque  in  regnum  ire 
contendit. 

LXXXVIII.  Complures  interim  ex  fuga  Uticam  per- 
veniunt. Quos  omnes  Cato  convocatos,  una  cum  trecen- 
tis, qui  pecuniam  Scipioni  ad  bellum  faciendum  contu- 
lerant, hortatur,  ut  servitia  manumitterent  oppidumque 
defenderent.  Quorum  quum  partem  adsentire,  partem 
animum  mentemque  perterritam  atque  in  fugam  desti- 
natam habere  intellexisset ; amplius  de  ea  re  agere  de- 
stitit navesque  iis  adtribuit,  ut,  in  quas  quisque  partes 
vellet,  proficisceretur.  Ipse,  omnibus  rebus  diligentis- 
sime constitutis,  liberis  suis  L.  Caesari,  qui  tum  ei  pro 
quaestore  fuerat,  commendatis,  et  sine  suspicione,  vultu 
atque  sermone,  quo  superiore  tempore  usus  fuerat,  quum 
dormitum  isset,  ferrum  intro  clam  in  cubiculum  intulit 
atque  ita  se  transiecit.  Qui  quum  anima  nondum  exspi- 
rata concidisset  et,  impetu  facto  in  cubiculum  ex  suspi- 
cione, medicus  familiarosque  continere  atque  vulnus 
obligare  coepissent,  ipse  suis  manibus  vulnus  crudelis- 
sime divellit  atque  animo  praesenti  se  interemit.  Quem 
Uticenses,  quamquam  oderant  partium  gratia,  tamen 
propter  eius  singularem  integritatem  et  quod  dissimil- 
limus reliquorum  ducum  fuerat,  quodquo  Uticam  miri- 
ficis operibus  munierat  turresque  auxerat,  sepultura 
adficiunt.  Quo  interfecto,  L.  Caesar,  ut  aliquid  sibi  ex 
ea  re  auxilii  pararet,  convocato  populo,  concione  habita, 
cohortatur  omnes,  ut  portae  apei'irentur : se  in  Caesaris 
clementia  magnam  spem  habere.  Itaque,  portis  patefa- 
ctis, Utica  egressus,  Caesari  imperatori  obviam  profici- 
scitur. Messalla,  ut  erat  imperatum,  Uticam  pervenit 
omnibusque  portis  custodias  ponit. 

LXXXIX.  Caesar  interim,  a Thapso  progressus, 

Uscetam  pervenit,  ubi  Scipio  magnum  frumenti  nume- 
rum, armorum,  telorum  ceterarumque rerum,  cum  parvo 
praesidio  habuerat.  Id  adveniens  potitur : deinde  Adru- 
metum pervenit.  Quo  quum  sine  mora  introisset,  ar- 
mis, frumento  pecuniaque  considerata,  Q.  Ligario,  C. 
Considio  filio,  qui  tum  ibi  fuerant,  vitam  concessit. 
Deinde  eodem  die  Adrumeto  egressus,  Livineio  Regulo 
ibi  cum  legione  relicto,  Uticam  ire  contendit.  Cui  in  iti- 
nere fit  obvius  L.  Caesar  et  subito  se  ad  genua  proiecit 
vitamque  sibi,  neque  amplius  quidquam,  deprecatur: 
cui  Caesar  facile  et  pro  sua  natura,  et  pro  instituto,  con- 
cessit: item  Caecinae,  C.  Ateio,  P.  Atrio,  L.  Cellae,  pa- 
tri et  filio,  M.  Eppio,  M.  Aquinio,  Catonis  filio,  Dama- 
sippique  liberis  ex  sua  consuetudine  tribuit;  circiterque 
luminibus  accensis  Uticam  pervenit  atque  extra  oppi- 
dum ea  nocte  mansit. 

XC.  Postero  die  mane  in  oppidum  introiit ; concio- 
neque advocata,  Uticenses  incolas  cohortatus,  gratias 
pro  eorum  erga  se  studio  agit ; cives  autem  Romanos 
negotiatores  et  eos,  qui  inter  trecentos  pecunias  contule- 
rant Varo  et  Scipioni,  multis  verbis  accusat  et,  de  eorum 
sceleribus  longiore  habita  oratione,  ad  extremum,  ut 
sine  metu  prodirent,  edicit : se  eis  dumtaxat  vitam  con- 
cessurum; bona  quidem  eorum  se  venditurum , ita  ta- 
men, qui  eorum  bona  sua  redemisset,  se  bonorum  vendi- 
tionem inducturum  et  pecuniam  multae  nomine  relatu- 
rum, ut  incolumitatem  retinere  posset.  Quibus  metu  ex- 
sanguibus de  vitaque  ex  suo  promerito  desperantibus, 
subito  oblata  salute,  libentes  cupidique  conditionem  ac- 
ceperunt r petieruntque  a Caesare,  ut  universis  trecen- 
tis uno  nomine  pecuniam  imperaret.  Itaque  bis  millies 
sestertio  his  imposito,  ut  per  triennium  sex  pensionibus 
populo  Romano  solverent,  nullo  eorum  recusante  ac  se 

eodem  die  demum  natos  praedicantes,  laeti  gratias  agunt 
Caesari. 

XCI.  Rex  interim  Iuba,  ut  ex  proelio  fugerat,  una 
cum  Petreio  interdiu  in  villis  latitando,  tandem,  noctur- 
nis itineribus  confectis,  in  regnum  pervenit  atque  ad  op- 
pidum Zamam,  ubi  ipse  domicilium,  coniuges  liberos- 
que habebat,  quo  ex  cuncto  regno  omnem  pecuniam 
carissimasque  res  comportaverat,  quodque  inito  bello 
operibus  maximis  munierat,  accedit.  Quem  oppidani, 
antea  rumore  exoptato  de  Caesaris  victoria  audito,  ob 
has  caussas  oppido  prohibuerunt,  quod,  bello  contra  po- 
pulum Romanum  suscepto,  in  oppidoZamae  lignis  con- 
gestis, maximam  in  medio  foro  pyram  construxerat ; 
ut,  si  forte  bello  foret  superatus,  omnibus  rebus  eo  coa- 
cervatis, dehinc  civibus  cunctis  interfectis  eodemque 
proiectis,  igne  subiecto,  tum  demum  se  ipse  insuper  in- 
terficeret atque  una  cum  liberis,  coniugibus,  civibus 
cunctaque  gaza  regia  cremaretur.  Postquam  Iuba  ante 
portas  diu  multumque  primo  minis  pro  imperio  egisset 
cumZamensibus;  deinde,  quum  se  parum  proficere  in- 
tellexisset, precibus  quoque  orasset,  uti  se  ad  suos  deos 
penates  admitterent ; ubi  eos  in  sententia  perstare  ani- 
madvertit, nec  minis  nec  precibus  suis  moveri,  quo  ma- 
gis se  reciperent ; tertio  petit  ab  eis,  ut  sibi  coniuges  li- 
berosquo  redderent,  ut  secum  eos  absportaret.  Postquam 
sibi  nihil  omnino  oppidanos  responsi  reddere  animad- 
vertit, nulla  re  ab  iis  impetrata,  ab  Zama  discedit  at- 
que ad  villam  suam  cumM.  Petreio  paucisque  equilibus 
se  confert. 

XCII.  Zamenses  interim  legatos  de  iis  rebusad  Cae- 
sarem Uticam  mittunt  petuntque  ab  eo,  uti  ante,  quam 
rex  manum  colligeret,  seseque  oppugnaret,  sibi  auxilium 
mitteret : se  tamen  paratos  esse , sibi  quoad  vita  suppete- 

ret,  oppidum  seque  ei  reservare.  Legatos  collaudatos  Cae- 
sar domum  iubet  antecedere,  ac  suum  adventum  prae- 
. nunciare.  Ipse,  postero  die  Utica  egressus,  cum  equi- 
tatu in  regnum  ire  contendit.  Interi  m in  itinere  ex  re- 
giis copiis  duces  complures  ad  Caesarem  veniunt  orant- 
que,  ut  sibi  ignoscat.  Quibus  supplicibus  venia  data, 
Zamam  perveniunt.  Rumore  interim  perlato  de  eius  le- 
nitate clementiaque,  propemodum  omnes  regni  equites 
Zamam  perveniunt  ad  Caesarem,  ab  eoque  sunt  metu 
periculoque  liberati. 

XCIU.  Dum  haec  utrobique  geruntur,  Considius, 
qui  Tisdrae  cum  familia  sua,  gladiatoria  manu  Gaetu- 
lisque  praeerat,  cognita  caede  suorum,  Domitiique  et  le- 
gionum adventu  perterritus,  desperata  salute,  oppidum 
deserit  seque  clam  cum  paucis  barbaris  pecunia  onu- 
stus subducit  atque  in  regnum  fugere  contendit ; quem 
Gaetuli,  sui  comites,  in  itinere,  praedae  cupidi,  conci- 
dunt seque  in  quascumque  potuere  partes  conferunt. 
C.  interim  Virgilius,  postquam  terra  marique  clausus 
se  nihil  proficere  intellexit,  suosque  aut  interfectos  aut 
fugatos,  M.  Catonem  Uticae  sibi  ipsum  manus  intulisse, 
regem  vagum  ab  suisque  desertum  ab  omnibus  adsper- 
nari,  Saburam  eiusque  copias  ab  Sitio  esse  deletas, 
Uticae  Caesarem  sine  mora  receptum,  de  tanto  exer- 
citu reliquias  esse  nullas,  quae  sibi  suisque  liberis  pro- 
dessent; a Caninio  proconsule,  qui  eum  obsidebat,  fide 
accepta,  seque  et  sua  omnia  et  oppidum  proconsuli 
transdit. 

XCIV.  Rex  interim  Iuba,  ab  omnibus  civitatibus 
exclusus,  desperata  salute,  quum  iam  coenatus  esset 
cum  Petreio,  ut  per  virtutem  interfecti  esse  viderentur, 
ferro  inter  se  depugnant : atque  firmior  imbecilliorem 
Iuba  Petreium  facile  ferro  consumsit.  Deinde  ipse  sibi 

quum  conaretur  gladio  transiicere  pectus,  nec  posset, 
precibus  a servo  suo  impetravit,  ut  se  interficeret,  id- 
que  obtinuit. 

XCV.  P.  Sitius  interim,  pulso  exercitu  Saburae, 
praefecti  Iubae,  ipsoque  interfecto,  quum  iter  cum  pau- 
cis per  Mauritaniam  ad  Caesarem  faceret,  forte  incidit 
in  Faustum  Afraniumque,  qui  eam  manum  habebant, 
qua  Uticam  diripuerant,  iterque  in  Hispaniam  intende- 
bant et  erant  numero  circiter  MD.  Itaque  celeriter  no- 
cturno tempore  insidiis  dispositis,  eos  prima  luce  ador- 
tus, praeter  paucos  equites,  qui  ex  primo  agmine  fuge- 
rant, reliquos  aut  interficit,  aut  in  deditionem  accipit ; 
Afranium  etFaustum  vivos  capit  cum  coniuge  et  liberis. 
Paucis  post  diebus,  dissensione  in  exercitu  orta,  Fau- 
stus et  Afranius  interficiuntur ; Pompeiae  cum  Fausti 
liberis  Caesar  incolumitatem  suaque  omnia  concessit. 

XCVI.  Scipio  interim  cum  Damasippo  et  Torquato 
et  Plaetorio  llustiano,  navibus  longis,  diu  multumque 
iactati,  quum  Hispaniam  peterent,  ad  Hipponem  regium 
deferuntur,  ubi  classis  P.  Sitii  per  id  tempus  erat:  a 
qua  pauciora  ab  amplioribus  circumventa  navigia  de- 
primuntur; ibique  Scipio  cum  quibus  paullo  ante  no- 
minavi, interiit. 

XCVH.  Caesar  interim,  Zamae  auctione  regia  facta, 
bonisque  eorum  venditis,  qui  cives  Romani  contra  po- 
pulum Romanum  arma  tulerant,  praemiisque  Zamensi- 
bus,  qui  de  rege  excludendo  consilium  ceperant,  tribu- 
tis vectigalibusque  regiis  abrogatis,  ex  regnoque  pro- 
vincia facta,  atque  ibi  Crispo  Sallustio  proconsule  ciim 
imperio  relicto,  ipse  Zama  egressus  Uticam  se  recepit. 
Ibi  bonis  venditis  eorum,  qui  sub  Iuba  Petreioque  ordi- 
nes duxerant,  item  Thapsitanis  HS  vicesies,  conventui 
eorum  HS  tricesies : Adrumetinis  HS  tricesies,  conven- 

tai  eorum  HS  quinquagies,  multae  nomine  imponit: 
civitates  bonaque  eorum  ab  omni  iniuria  rapinisque  de- 
fendit. Leptitanos,  quorum  superioribus  annis  bona 
Iuba  diripuerat,  et  ad  senatum  questi  per  legatos,  atque 
arbitris  a senatu  datis  sua  receperant,  tricies  centenis 
millibus  pondo  olei  in  annos  singulos  multat,  ideo  quod 
initio,  per  dissensionem  principum,  societatem  cum  Iuba 
inierant  eumque  armis,  militibus,  pecunia  iuverant. 
Tisdritanos,  propter  humilitatem  civitatis,  certo  numero 
frumenti  multat. 

XCVIII.  His  rebus  gestis,  Idibus  Iun.  Uticae  clas- 
- sem  conscendit  et  post  diem  tertium  Carales  in  Sardi- 
niam pervenit.  Ibi  Sulcitanos,  quod  Nasidium  eiusque 
classem  receperant,  copiisque  iuverant,  HS  centies  mul- 
tat ; et  pro  decumis  octavas  pendere  iubet,  bonaque  pau- 
corum vendit  et  ante  diem  HI.  Kal.  Quint.  naves  con- 
scendit; et  a Caralibus  secundum  terram  provectus, 
duodetricesimo  die,  eo  quod  tempestatibus  in  portubus 
cohibebatur,  ad  urbem  Romam  venit. 

Cap.  I.  Pharnace  superato,  Africa  recepta,  qui  ex 
iis  proeliis  cum  adolescente  Cn.  Pompeio  profugissent, 
quum  et  ulterioris  Hispaniae  potitus  esset,  dum  Caesar 
muneribus  dandis  in  Italia  detinetur,  quo  facilius  prae- 
sidia contra  compararet  Pompeius,  in  fidem  uniuscuius- 
que civitatis  confugere  coepit.  Ita  partim  precibus,  par- 
tim  vi,  bene  magna  comparata  manu,  provinciam  va- 
stare. Quibus  in  rebus  nonnullae  civitates  sua  sponte 
auxilia  mittebant,'  item  nonnullae  portas  contra  elude- 
bant. Ex  quibus  si  qua  oppida  vi  ceperat,  quum  aliquis 
ex  ea  civitate  optime  deCn.  Pompeio  meritus  civis  esset, 
propter  pecuniae  magnitudinem  aliqua  ei  inferebatur 
caussa,  ut,  eo  de  medio  sublato,  ex  eius  pecunia  latro- 
num largitio  fieret.  Ita  paucis  commodis  hoste  hortato, 
maiores  augebantur  copiae.  Ob  hoc  crebris  nunciis  in 
Italiam  missis,  civitates  contrariae  Pompeio  auxilia  sibi 
depostulabant. 

II.  C.  Caesar  dictator  III,  designatus  IV,  multis  iti- 
neribus ante  confectis,  quum  celeri  festinatione  ad  bel- 
lum conficiendum  in  Hispaniam  venisset,  legati  Cordu- 
benses, qui  a Cn.  Pompeio  discesserant,  Caesari  obviam 
veniunt:  a quibus  nunciabatur,  nocturno  tempore  op- 
pidum Cordubam  capi  posse , quod  nec  opinantibus  ad- 
versariis eius  provinciae  potitus  esset,  simulque  tabellarii 
capti  essent,  qui  a Cn.  Pompeio  dispositi  omnibus  locis 
essent,  quo  certiorem  Cn.  Pompeium  de  Caesaris  adventu 
facerent.  Multa  praeterea  verisimilia  proponebant.  Qui- 
bus rebus  adductus,  quos  legatos  ante  exercitui  praefe- 
cerat, Q.  Pedium  et  Q.  Fabium  Maximum,  de  suo  ad- 
ventu facit  certiores, ut,  quem  sibi  equitatum  ex  provin- 
cia fecissent,  praesidio  mitterent.  Ad  quos  celerius, 
quam  ipsi  opinati  sunt,  adpropinquavit,  neque,  ut  ipse 
voluit,  equitatum  sibi  praesidio  habuit. 

III.  Erat  idem  temporis  Sex.  Pompeius  frater,  qui 
cum  praesidio  Cordubam  tenebat,  quod  eius  provinciae 
caput  esse  existimabatur:  ipse  autem  Cn.  Pompeius 
adolescens  Uliam  oppidum  oppugnabat,  et  fere  iam  ali- 
quot mensibus  ibi  detinebatur.  Quo  ex  oppido,  cognito 
Caesaris  adventu,  legati,  clam  praesidia  Cn.  Pompeii, 
Caesarem  quum  adissent,  petere  coeperunt,  uti  sibi 
primo  quoque  tempore  subsidium  mitteret.  Caesaream 
civitatem  omni  tempore  optime  de  populo  Romano  me- 
ritam esso  sciens,  celeriter  sex  cohortes  secunda  vigilia 
iubet  proficisci,  parique  equites  numero : quibus  prae- 
fecit hominem  eius  provinciae  notum,  et  non  parum 
scientem,  L.  Iunium  Paciaecum.  Qui  quum  ad  Cn. 
Pompeii  praesidia  venisset ; incidit  idem  temporis,  ut 
tempestate  adversa  vehementique  vento  adflictarctur 
aditus:  quem  vis  tempestatis  ita  obscurabat,  ut  vix 
proximum  agnoscere  posses.  Cuius  incommodum  sum- 
mam utilitatem  ipsis  praebebat.  Ita,  quum  ad  eum 
locum  venerunt,  iubet  binos  equites  incedere  et  recta 
per  adversariorum  praesidia  ad  oppidum  contendere: 
mediisque  eorum  praesidiis  quum  quaereretur,  qui 
essent;  unus  ex  nostris  respondit:  ut  sileat  verbum 
fatere;  nam  id  temporis  conari  aci  murum  accedere , ut 
oppidum  cupiant:  et  partim  tempestate  impediti  vigiles 
non  poterant  diligentiam  praestare,  partim  illo  responso 
deterrebantur.  Quum  ad  portam  adpropinquassent : 
signo  dato,  ab  oppidanis  sunt  recepti,  et  pedites  equites- 
que, clamore  facto,  dispositis  ibi  partim,  qui  remanse- 
re, eruptionem  in  adversariorum  castra  fecerunt.  Sic 
illud  quum  inscientibus  accidisset,  existimabat  magna 
pars  hominum,  qui  in  iis  castris  fuissent,  se  prope 
captos  esse. 

IV.  IIoc  misso  ad  Uliam  praesidio,  Caesar,  ut  Pom- 

peium  ab  ea  oppugnatione  deduceret,  ad  Cordubam 
contendit;  ex  quo  itinere  loricatos  viros  fortes  cum 
equitatu  ante  praemisit:  qui,  simul  in  conspectum  op- 
pidi se  dederunt,  in  equis  recipiuntur.  Hoc  a Cordu- 
bensibus nequaquam  poterat  animum  adverti.  Adpro- 
pinquantibus,  ex  oppido  bene  magna  multitudo  ad 
equitatum  concidendum  quum  exissent,  loricati,  ut 
supra  scripsimus,  ex  equis  descenderunt  et  magnum 
proelium  fecerunt,  sic  uti  ex  infinita  hominum  multi- 
tudine pauci  in  oppidum  se  reciperent.  Hoc  timore 
adductus  Sex.  Pompeius  litteras  fratri  misit,  ut  celeriter 
sibi  subsidio  veniret,  ne  prius  Caesar  Cordubam  cape- 
ret, quam  ipse  illo  venisset.  Ita  Cn.  Pompeius,  Ulia 
prope  capta,  litteris  fratris  excitus,  cum  copiis  ad  Cor- 
dubam iter  facere  coepit. 

V.  Caesar,  quum  ad  flumen  Baetim  venisset,  neque 
propter  altitudinem  fluminis  transire  posset,  lapidibus 
corbes  plenos  demisit.  Ita  insuper  ponte  facto,  copias 
ad  castra  tripartito  transduxit.  Tenebant  adversus  op- 
pidum e regione  pontis  trabes,  ut  supra  scripsimus, 
bipartito.  Huc  quum  Pompeius  cum  suis  copiis  venis- 
set, ex  adverso  pari  ratione  castra  ponit.  Caesar,  ut 
eum  ab  oppido  commeatuque  excluderet,  brachium  ad 
pontem  ducere  coepit.  Pari  idem  conditione  Pompeius. 
Ilie  inter  duces  duos  fit  contentio,  uter  prius  pontem 
occuparet : ex  qua  contentione  quotidiana  minuta  proe- 
lia fiebant,  ut  modo  hi,  modo  illi  superiores  discede- 
rent. Quae  res  quum  ad  maiorem  contentionem  venis- 
set, ab  utrisque  comminus  pugna  fiebat,  in  qua  dum 
cupidius  locum  student  tenere,  propter  pontem  coangu- 
stabantur et  fluminis  ripas  adpropinquantes  coangustati 
praecipitabantur.  Hic  alteri  alteris  non  solum  mortem 
morti  exaggerabant,  sed  tumulos  tumulis  exaequabant. 

Ita  diebus  compluribus  cupiebat  Caesar,  si  qua  condi- 
tione posset,  adversarios  in  aequum  locum  deducere  et 
primo  quoque  tempore  de  bello  decernere. 

VI.  Id  quum  animadverteret  adversarios  minime 
velle,  quos  ideo  a via  retraxerat,  ut  in  aequum  deduce- 
ret, copiis  flumen  transductis,  noctu  iubet  ignes  fieri 
magnos.  Ita  firmissimum  eius  praesidium  Ateguam 
proficiscitur.  Id  quum  Pompeius  ex  perfugis  rescisset, 
ea  die  per  viarum  difficultatem  et  angustias  carra  com- 
plura multasque  balistas  retraxit  et  ad  Cordubam  se 
recepit.  Caesar  munitionibus  Ateguam  oppugnare  et 
brachia  circumducere  coepit.  Cuius  rei  Pompeio  quum 
nuncius  esset  adlatus,  eo  die  proficiscitur.  Cuius  in  , 
adventum,  praesidii  caussa,  Caesar  complura  castella 
occupavit,  partim  ubi  equitatus,  partim  ubi  pedestris 
copia  in  statione  et  in  excubitu  castris  praesidio  esse 
possent.  Hic  in  adventu  Pompeii  incidit,  ut  matutino 
tempore  nebula  esset  crassissima.  Itaque  in  illa  obscu- 
ratione cum  aliquot  cohortibus  et  equitum  turmis  cir- 
cumcludunt Caesaris  equites  et  concidunt,  sic,  ut  vix  in 
ea  caede  pauci  effugerent. 

VII.  Insequenti  nocte  castra  sua  incendit  Pompeius 
et  trans  flumen  Salsum  per  convalles  castra  inter  duo 
oppida,  Ateguam  et  Ucubim,  in  monte  constituit.  Cae- 
sar in  munitionibus  celerisque,  quae  ad  oppidum  op- 
pugnandum opus  fuerunt,  aggerem  vineasque  agere 
instituit.  Haec  loca  sunt  montuosa  et  natura  edita  ad 
rem  militarem;  quae  planitie  dividuntur  Salso  flumine, 
proxime  tamen  Ateguam,  ut  ad  flumen  sint  circiter 
passuum  duo  millia.  Ex  ea  regione  oppidi  in  montibus 
castra  habuit  posita  Pompeius,  in  conspectu  utrorum- 
que oppidorum,  neque  suis  ausus  est  subsidio  venire. 
Aquilas  et  signa  habuit  tredecim  legionum,  sed,  ex 

quibus  aliquid  firmamenti  se  existimabat  habere,  duae 
fuerunt  vernaculae,  quae  a Trebonio  transfugerant; 
una,  facta  ex  coloniis,  quae  fuerunt  in  his  regionibus  • 
quarta  fuit  Afraniana  ex  Africa,  quam  secum  adduxe- 
rat; reliquae  ex  fugitivis  auxiliares  consistebant:  nam, 
de  levi  armatura  et  equitatu,  longe  et  virtute  et  numero 
nostri  erant  superiores. 

VIII.  Accedebat  huc,  ut  longius  bellum  duceret 
Pompeius,  quod  loca  sunt  edita  et  ad  castrorum  muni- 
tiones non  parum  idonea.  Nam  fere  totius  ulterioris 
Hispaniae  regio,  propter  terrae  fecunditatem,  inopem 
difficilemque  habet  oppugnationem  et  non  minus  copio- 
sam aquationem.  Hic  etiam  propter  barbarorum  crebras 
excursiones  omnia  loca,  quae  sunt  ab  oppidis  remota, 
turribus  et  munitionibus  retinentur  et,  sicut  in  Africa, 
rudere,  non  tegulis  teguntur;  simulque  in  his  habent 
speculas  et  propter  altitudinem  longe  lateque  prospici- 
unt. Item  oppidorum  magna  pars  eius  provinciae  mon- 
tibus fere  munita  et  natura  excellentibus  locis  est  con- 
stituta, ut  simul  aditus  adscensusque  habeat  difficiles. 
Ita  ab  oppugnationibus  natura  loci  distinentur,  ut  civi- 
tates Hispaniae  non  facile  ab  hoste  capiantur : id  quod 
in  hoc  contigit  bello.  Nam,  ubi  inter  Ateguam  et  Ucu- 
bim,  quae  oppida  supra  sunt  scripta,  Pompeius  ha- 
buit castra  constituta  in  conspectu  duorum  oppido- 
rum, ab  suis  castris  circiter  millia  passuum  quatuor 
grumus  est  excellens  natura,  qui  adpellatur  castra  Po- 
stumiana : ibi  praesidii  caussa  castellum  Caesar  habuit 
constitutum. 

IX.  Pompeius,  qui  eodem  iugo  tegebatur  loci  natu- 
ra et,  quod  remotum  erat  a castris  Caesaris,  animad- 
vertebat loci  difficultatem,  et,  quod  flumine  Salso  inter- 
cludebatur, non  esse  commissurum  Caesarem,  ut  in 

tanta  loci  difficultate  ad  subsidium  submittendum  se 
mitteret.  Ista  fretus  opinione,  tertia  vigilia  profectus, 
castellum  oppugnare  coepit,  ut  laborantibus  succurre- 
ret. Nostri,  quum  adpropinquassent,  clamore  repentino 
telorumque  multitudine  iactus  facere  coeperunt,  uti 
magnam  partem  hominum  vulneribus  adficerent.  Quo 
peracto,  quum  ex  castello  repugnare  coepissent,  et  ma- 
ioribus castris,Caesari  nuncius  esset  adlatus,  cum  tribus 
legionibus  est  profectus  et,  quum  ad  eos  adpropinquas- 
set,fuga  perterriti  multi  sunt  interfecti,  complures  capti; . 
in  quibus  duo  * mulli  praeterea  armis  exuti  fugerunt ; 
quorum  scuta  sunt  relata  octoginta. 

X.  Insequenti  luceArguetius  ex  Italia  cum  equitatu 
venit.  Is  signa  Saguntinorum  retulit  quinque,  quae  ab 
oppidanis  cepit.  Suo  loco  praeteritus  est,  quod  equites 
ex  Italia  cum  Asprenate  ad  Caesarem  venissent.  Ea  no- 
cte Pompeius  castra  sua  incendit  et  ad  Cordubam  versus 
iter  facere  coepit.  Rex,  nomine  Indo,  qui  cum  equitatu 
suas  copias  adduxerat,  dum  cupidius  agmen  adversa- 
riorum insequitur,  a vernaculis  legionariis  exceptus  est 
et  interfectus. 

XI.  Postero  die  equites*nostri  longius  ad  Cordubam 
versus  prosecuti  sunt  eos,  qui  commeatus  ad  castra  * 
Pompeii  ex  oppido  portabant;  ex  iis  capti  L cum  iu- 
mentis  ad  nostra  adducti  sunt  castra.  Eodem  die  Q. 
Marcius,  tribunus  militum  qui  fuisset  Pompeii,  ad  nos 
transfugit,  et  noctis  tertia  vigilia  in  oppido  acerrime 
pugnatum  est,  ignemque  mullum  miserunt,  sic  ut 
omne  genus,  quibus  ignis  per  iactus  solitus  est  mitti, 
exerceretur.  IIoc  praeterito  tempore,  C.  Fundanius, 
eques  Romanus,  ex  castris  adversariorum  ad  nos  trans- 
fugit. 

XII.  Postero  die  ex  legione  vernacula  milites  sunt 

cSpti  ab  equitibus  nostris  duo,  qui  dixerunt,  se  servos 
esse.  Quum  venirent,  cogniti  sunt  a militibus,  qui 
antea  cum  Fabio  et  Pedio  fuerant,  et  a Trebonio  trans- 
fugerant. Eis  ad  ignoscendum  nulla  est  data  facultas  et 
a militibus  nostris  interfecti  sunt.  Idem  temporis  capti 
tabellarii,  qui  a Corduba  ad  Pompeium  missi  erant 
perperamque  ad  castra  nostra  pervenerant,  praecisis 
manibus  missi  sunt  facti.  Pari  consuetudine,  vigilia' 
secunda  ex  oppido  ignem  multum  telorumque  multitu- 
dinem iactando,  bene  magnum  tempus  consumserunt- 
complUresque  vulneribus  adfecerunt.  Praeterito  noctis 
tempore,  eruptionem  in  legionem  sextam  fecerunt, 
quum  in  opere  nostri  distenti  essent,  acriterque  pu- 
gnare coeperunt : quorum  vis  repressa  a nostris,  etsi . 
oppidani  superiore  loco  defendebantur.  Ii,  quum  eru- 
ptionem facere  coepissent,  tamen  virtute  militum  no- 
strorum, qui  inferiore  loco  premebantur,  repulsi  ad- 
versarii bene  multis  vulneribus  adfecti  in  oppidum  se 
coq  tulerunt. 

XIII . Postero  die  Pompeius  ex  castris  suis  brachium 
coepit  ad  flumen  Salsum  ducere : et,  quum  nostri  equi- 
tes pauci  in  statione  fuissent  a pluribus  reperti,  de 
statione  sunt  deiecti  et  occisi  tres.  Eo  die  A.  Valgius, 
senatoris  filius,  cuius  frater  in  castris  Pompeii  fuisset, 
omnibus  suis  rebus  relictis,  equum  conscendit  et  fugit. 
Speculator  de  legione  secunda  Pompeiana  captus  a 
militibus  et  interfectus  est:  idemque  temporis  glans 
-.missa  est,  inscripta,  quo  die  ad  oppidum  capiendum 
accederent,  sese  scutum  esse  positurum.  Qua  spe  non- 
nulli, dum  sine  periculo  murum  adscendere  et  oppidum 
potiri  posse  se  sperant,  postero  die  ad  murum  opus 
facere  coeperunt,  et  bene  magna  prioris  muri  pars 
deiecta  est.  * Quo  facto  ab  oppidanis,  ac  si  suarum 

partium  essent,  conservati,  missos  lacero  loricatos, 
quique  praesidii  caussa  praepositi  oppido  a Pompeio 
essent,  orabant.  Quibus  respondit  Caesar,  se  conditio- 
nes dare,  non  accipere,  consuevisse.  Qui  quum  in 
oppidum  revertissent,  relato  responso,  clamore  sublato, 
omni  genere  telorum  emisso,  pugnare  pro  muro  toto 
coeperunt : propter  quod  fere  magna  pars  hominum, 
qui  in  castris  nostris  essent,  non  dubitarunt,  quin  eru- 
ptionem eo  die  essent  facturi.  Ita  corona  circumdata, 
pugnatum  est  aliquamdiu  vehementissime,  simulque 
bahsta  missa  a nostris  turrem  deiecit : qua  adversario- 
rum, qui  in  ea  turre  fuerant,  quinque  deiecti  sunt  et 
puer,  qui  balistam  solitus  erat  observare. 

XIV.  Eo  praeterito  tempore,  Pompeius  trans  flumen 
Salsum  castellum  constituit:  neque  a nostris  prohibi- 
tus, falsaque  illa  opinione  gloriatus  est,  quod  prope  m 
nostris  partibus  locum  tenuisset.  Item  insequenti  die 
eadem  consuetudine  dum  longius  prosequitur,  quo  loco 
pquites  nostri  stationem  habuerant,  aliquot  turmae 
ram  levi  armatura,  impetu  facto,  loco  sunt  deiectae  et 
propter  paucitatem  nostrorum  equitum  simul  cum  levi 
armatura  inter  turmas  adversariorum  protritae.  Hoc  in 
conspectu  utrorumque  castrorum  gerebatur : et  maiore 
Pompeiani  exsultabant  gloria,  longius  quod,  nostris 
cedentibus,  prosequi  coepissent.  Qui  quum  aliquo  loco 
a nostris  recepti  essent,  ut  consuessent,  ex  simili  virtute 
clamore  facto,  aversati  sunt  proelium  facere. 

XV.  Fere  apud  exercitus  haec  est  equestris  proelii 
consuetudo:  quum  eques  ad  dimicandum,  dimisso 
equo,  cum  pedite  congreditur,  nequaquam  par  habetur. 
Id  quod  in  hoc  accidit  certamine.  Quum  pedites,  ex 
levi  armatura  lecti,  ad  pugnam,  equitibus  nostris  nec 
opinantibus,  venissent,  idque  in  proelio  animadversum 

esset,  complures  ex  equis  descenderunt.  Ita  exiguo 
tempore  eques  pedestre,  pedes  equestre  proelium  facere 
coepit,  usque  eo,  ut  caedem  proxime  a vallo  fecerint. 
In  quo  proelio  adversariorum  ceciderunt  CXXI1I,  com- 
pluresque  armis  exuti,  multi  vulneribus  adfecti  in 
castra  sunt  redacti:  nostri  ceciderunt  III ; saucii  XII 
pedites,  equites  V.  Eius  diei  insequenti  tempore,  pri- 
stina consuetudine  pro  muro  pugnari  coeptum  est. 
Quum  bene  magnam  multitudinem  telorum  ignemque 
nostris  defendentibus  iniecissent,  nefandum  crudelissi- 
mumque  facinus  sunt  adgressi,  in  conspectuque  nostro 
hospites,  qui  in  oppido  erant,  iugulare  et  demuro  prae- 
cipites mittere  coeperunt,  sicuti  apud  barbaros : quod 
post  hominum  memoriam  numquam  est  factum, . 

XVI.  Huius  diei  extremo  tempore  a Pompeianis 
dam  nostros  tabellarius  est  missus,  ut  ea  nocte  turres 
aggeremque  incenderent  et  tertia  vigilia  eruptionem 
facerent.  Ita  igne  telorumque  multitudine  iacta,  quum 
bene  magnam  partem  muri  consumsissent,  portam, 
quae  e regione  et  in  conspectu  Pompeii  castrorum  fue- 
rat, aperuerunt  copiaeque  totae  eruptionem  fecerunt 
secumque  extulerunt  calcatas  ad  fossas  complendas  et 
harpagones  ad  casas,  quae  stramentitiae  ab  nostris 
hibernorum  caussa  aedificatae  erant,  diruendas  et  in- 
cendendas; praeterea  argentum  et  vestimenta,  ut,  dum 
nostri  in  praeda  detinerentur,  illi,  caede  facta,  ad  prae- 
sidia Pompeii  se  reciperent:  nam,  quod  existimabat, 
eos  posse  conatum  efficere,  nocte  tota  ultra  ibat  flumen 
Salsum  in  acie.  Quod  factum  licet  nec  opinantibus  no- 
stris esset  gestum,  tamen,  virtute  freti,  repulsos  multis- 
que vulneribus  adfectos  oppido  represserunt  praedaque 
et  armis  eorum  sunt  potiti  vivosque  aliquos  ceperunt, 
qui  postero  die  sunt  interfecti.  Eodemque  tempore 

transfuga  nunciavit  ex  oppido,  Iunium,  qui  in  cuniculo 
fuisset,  iugulatione  oppidanorum  facta  clamasse,  facinus 
se  nefandum  et  scelus  fecisse:  nam  eos  nihil  meruisse , 
q nare  tali  poena  adjicerentur,  qui  eos  ad  aras  et  focos 
suos  recepissent;  eosque  hospitium  scelere  contaminasse: 
multa  praeterea  dixisse;  qua  oratione  deterritos,  am- 
plius iugulationem  non  fecisse. 

XVII.  Ita  postero  die  Tullius  legatus  cum  Catone 
Lusitano  venit  et  apud  Caesarem  verba  fecit : U tinam 
quidem  dii  immortales  fecissent,  ut  tuus  potius  miles, 
quam  Cn.  Pompeii,  factus  essem  et  hanc  virtutis  constan- 
tiam in  tua  victoria,  non  in  illius  calamitate  praestarem: 
cuius  funestae  laudes  quippe  ad  hanc  fortunam  recide- 
runt, ut  cives  Romani,  indigentes  praesidii,  [et\  propter 
patriae  luctuosam  perniciem  dedamur  hostium  numero: 
qui  neqiie  in  illius  prospera  acie  primam  fortunam, 
neque  in  adversa  secundam  obtinuimus  victoriam  : qui 
legionum  tot  impetus  sustentantes nocturnis  diurnisque 
operibus  gladiorum  ictus  telorumque  missus  exspectan- 
tes, victi  et  deserti  a Pompeio,  tua  virtute  superati,  salu- 
tem a tua  clementia  deposcimus ; petimusque,  ut  qualem 
te  gentibus  praestitisti,  similem  in  civium  deditione  prae- 
stes. Et,  qualem,  ait,  gentibus  me  praestiti,  similem  in 
civium  deditione  praestabo. 

XVIII.  Remissis  legatis,  quum  ad  portam  venis- 
sent, Ti.  Tullius  quum  introeuntem  C.  Antonium  inse- 
cutus non  esset,  revertit  ad  portam  et  hominem  adpre- 
hendit.  Quod  Tiberius  quum  fieri  animadvertit,  sinu 
pugionem  eduxit  et  manum  eius  incidit.  Ita  refugerunt 
ad  Caesarem.  Eodemque  tempore  signifer  de  legione 
prima  transfugit  et  nunciavit,  quo  die  equestre  proe- 
lium factum  esset,  e suo  signo  perisse  homines  XXXV, 
neque  licere  castris  Cn.  Pompeii  nunciari,  neque  dici. 

perisse  quemquam.  Servus,  cuius  dominus  in  Caesaris 
castris  fuisset,  uxoremqueet  filium  in  oppido  reliquerat, 
dominum  iugulavit  et  ita  clam  a Caesaris  praesidiis  in 
Pompeii  castra  discessit  et  indicium  glande  scriptum 
misit,  per  quod  certior  fieret  Caesar,  quae  in  oppido  ad  * 
defendendum  compararentur.  Ita  litteris  acceptis,  quum 
in  oppidum  revertissent,  qui  mittere  glandem  inscri- 
ptam solebant,  insequenti  tempore  duo  Lusitani  fratres 
transfugae  nunciarunt,  quam  Pompeius  concionem 
habuisset : quoniam  oppido  subsidio  non  posset  venire, 
noctu  ex  adversariorum  conspectu  se  deducerent  ad  ma- 
re versum:  unum  respondisse,  ut  potius  ad  dimicandum 
descenderent,  quam  signum  fugae  ostenderent:  eum,  qui 
ita  locutus  esset,  iugulatum.  Eodem  tempore  tabellarii 
eius  deprehensi,  qui  ad  oppidum  veniebant,  quorum 
litteras  Caesar  oppidanis  obiecit  et,  qui  vitam  sibi  pete- 
ret, iussit  turrem  ligneam  oppidanorum  incendere : id 
si  fecisset , ei  se  promisit  omnia  concessurum : quod 
difficile  erat  factu,  ut  eam  turrem  sine  periculo  quis  in- 
cenderet. Ita  * facturus  de  ligno,  quum  propius  accessis- 
set, ab  oppidanis  est  occisus.  Eadem  nocte  transfuga 
nunciavit,  Pompeium  et  Labienum  de  iugulatione  oppi- 
danorum indignatos  esse. 

XIX.  Vigilia  secunda  propter  multitudinem  telorum 
turris  lignea,  quae  nostra  fuisset,  ab  imo  vitium  fecit, 
usque  ad  tabulatum  secundum  et  tertium.  Eodem  tem- 
pore pro  muro  pugnatum  acerrimo,  et  turrim  nostram, 
ut  superiorem,  incenderunt,  idcirco,  quod  ventum  op- 
pidani secundum  habuerunt.  Insequenti  luce  materfa- 
milias  de  muro  se  deiecit,  et  ad  nos  transiliit,  dixitque, 
se  cum  famula  constitutum  habuisse,  ut  una  transfuge - . 
rentad  Caesarem;  illam  oppressam  et  iugulatam.  Hoc 
praeterea  tempore  tabellae  do  muro  sunt  deiectae,  in 

quibus  scriptum  est  inventum:  L.  Minatius  Caesari . 
Si  mihi  vitam  tribues , quoniam  ab  Cn.  Pompeio  sum 
desertus,  qualem  me  illi  praestiti,  talem  virtute  et  con- 
stantia futurum  me  in  te  praestabo.  Eodem  tempore 
oppidanorum  legati,  qui  antea  exierant,  Caesarem  adie- 
runt, si  sibi  vitam  concederet,  sese  insequenti  die  oppi- 
dum esse  dedituros.  Quibus  respondit,  se  Caesarem  esse 
fidemque  praestaturum.  Ita,  a.  d.  XI.  Kal.  Martias  op- 
pido potitus,  imperator  est  adpellatus, 

XX.  Quod  Pompeius  ex  perfugis  quum  deditionem 
oppidi  factam  esse  scisset,  castra  movit  Ucubim  versus, 
et  circum  ea  loca  castella  disposuit  et  munitionibus  se 
continere  coepit.  Caesar  movit  et  propius  castra  castris 
contulit.  Eodem  tempore  mane  loricatus  unus  ex  legio- 
ne vernacula  ad  uos  transfugit  et  nunciavit,  Pompeium 
oppidanos  Ucubenses  convocasse  eisqueita  imperavisse, 
ut,  diligentia  adhibita,  perquirerent,  qui  essent  suarum 
partium  itemque  adversariorum  victoriae  fautores.  Hoc 
praeterito  tempore,  in  oppido,  quod  fuit  captum,  servus 
est  prehensus  in  cuniculo,  quem  supra  demonstravi- 
mus, dominum  iugulasse:  is  vivus  est  combustus. 
Idemque  temporis  centuriones  loricati  octo  ad  Caesa- 
rem transfugerunt  ex  legione  vernacula,  et  equites 
nostri  cum  adversariorum  equitibus  congressi  sunt  et 
saucii  aliquot  occiderunt  ex  levi  armatura.  Ea  nocte 
speculatores  prehensi  servi  tres,  et  unus  ex  legione 
vernacula.  Servi  sunt  in  crucem  sublati,  militi  cervices 
abscisae. 

XXI.  Postero  die  equites  cum  levi  armatura  ex  ad- 
versariorum castris  ad  nos  transfugerunt.  Et  eo  tempore 

. circiter  XI  equites  ad  aquatores  nostros  excucurrerunt, 
nonnullos  interfecerunt,  item  alios  vivos  abduxerunt. 
Ex  equitibus  capti  sunt  equites  VIII.  Insequenti  dio 

Pompeius  securi  percussit  homines  LXXIV,  qui  dice- 
bantur esse  fautores  Caesaris  victoriae:  reliquos  in  op- 
pidum iussit  deduci,  ex  quibus  effugerunt  CXX  et  ad 
Caesarem  venerunt. 

XXII.  Hoc  praeterito  tempore,  qui  in  oppido  Ategua 
Bursavonenses  capii  sunt,  legati  profecti  sunt  cum  no- 
stris, uti  rem  gestam  Bursavonensibus  referrent,  quid 
sperarent  de  Cn.  Pompeio,  quum  viderent  hospites 
iugulari,  praeterea  multa  scelera  ab  iis  fieri,  qui  prae- 
sidii caussa  ah  his  reciperentur.  Quiquum  ad  oppidum 
venissent,  nostri,  qui  fuissent  equites  Romani  et  sena- 
tores, non  sunt  ausi  introire  in  oppidum,  praeterquam 
qui  eius  civitatis  fuissent.  Quorum  responsis  ultro 
citroquc  acceptis  et  rodditis,  quum  ad  nostros  se  reci- 
perent, qui  extra  oppidum  fuissent,  illi  de  praesidio 
insecuti  ex  aversione  legatos  iugularunt:  duo  reliqui,  . 
qui  ex  eis  fugerunt,  Caesari  rem  gestam  detulerunt  et 
speculatores  ad  oppidum Ateguam  miserunt.  Quiquum 
certum  comperissent  legatorum  responsa,  ita  esse  gesta, 
quemadmodum  illi  retulissent,  ab  oppidanis  concursu 
facto,  eum,  qui  legatos  iugulasset,  lapidare  et  ei  manus 
intentaro  coeperunt:  illius  opera  se  perisse.  Ita  vix  . 
periculo  liberatus  petiit  ab  oppidanis,  ut  ei  liceret  lega- 
tum ad  Caesarem  proficisci:  illi  se  satisfacturum.  Po- 
testate data,  quum  inde  esset  profectus,  praesidio  com- 
parato, quum  bene  magnam  manum  fecisset  et  nocturno 
tempore  per  fallaciam  in  oppidum  esset  receptus,  iugu- 
lationcm  magnam  facit ; priucipibusque,  qui  sibi  con- 
trarii fuissent,  interfectis,  oppidum  in  suam  potestatem 
recipit.  Hoc  praeterito  tempore,  servi  transfugae  nun- 
ciaverunt,  oppidanorum  bona  vendi,  nec  cui  extra 
vallum  licere  exire,  nisi  discinctum ; idcircoque, ex  quo 
dic  oppidum  Ategua  esset  captum,  metu  conterritos 

complures  profugere  in  Baeturiam,  neque  sibi  ullam 
spem  victoriae  propositam  habere : et,  si  qui  ex  nostris 
transfugerit,  in  levem  armaturam  coniici.  eumque  non 

amplius  XYI  accipere. 

XXIII.  Insequenti  tempore  Caesar  castris  castra 
contulit  et  brachium  ad  flumen  Salsum  ducere  coepit. 
Hic  dum  in  opere  nostri  distenti  essent,  complures  ex 
superiore  loco  adversariorum  decucurrerunt : nec  desi- 
nentibus nostris,  multis  telis  iniectis  complures  vulne- 
ribus adf ecere.  Hic  tamen,  ut  ait  Ennius,  nostri  cessere 
parumper.  Itaque  praeter  consuetudinem  quum  a no- 
stris animadversum  esset,  cedere,  centuriones  ex  legio- 
ne quinta  flumen  transgressi  duo  restituerunt  aciem ; 
acriterque  eximia  virtute  plures  quum  agerent,  ex  supe- 
riore loco  multitudine  telorum  alter  eorum  concidit. 
Ita,  quum  is  compar  proelium  facere  coepisset  et,  quum 
undique  se  circumveniri  animum  advertisset,  parum- 
per ingressus,  pedem  offendit.  Huius  concidentis  viri 
casu  passim  audito , quum  complures  adversariorum 
concursum  facerent,  equites  nostri  transgressi  interiore 
loco  adversarios  ad  vallum  agere  coeperunt.  Ita,  dum 
cupidius  intra  praesidia  illorum  student  caedem  facere, 
a turmis  et  levi  armatura  sunt  interclusi.  Quorum  nisi 
summa  virtus  fuisset,  vivi  capti  essent : nam  et  muni- 
tione praesidii  ita  coangustabantur,  ut  eques,  spatio 
intercluso,  vix  se  defendere  posset.  Ex  bis  utroque 
genere  pugnae  complures  sunt  vulneribus  adtecti,  in 
quis  etiam  Clodius  Aquilius : inter  quos  ita  comminus 
est  pugnatum,  ut  ex  nostris,  praeter  duos  centuriones, 
sit  nemo  desideratus,  gloria  se  efferentes. 

XXIV.  Postero  dio  ab  Soricaria  utrorumque  conve- 
nere copiae.  Nostri  brachia  ducere  coeperunt.  Pompeius 
quum  animadverteret,  castello  se  excludi  Aspavia,  quod 

est  ab  Ucubi  milba  passuum  V,  haec  res  necessario  de- 
vocabat, ut  ad  dimicandum  descenderet : neque  tamen 
aequo  loco  sui  potestatem  faciebat,  sed  ex  grumo  excel- 
sum tumulum  capiebat,  usque  eo,  ut  necessario  coge- 
retur iniquum  locum  subire.  Quo  [de]  facto,  quum 
utrorumque  copiae  tumulum  excellentem  petissent, 
prohibiti  a nostris  sunt,  deiectique  planitie.  Quae  res 
secundum  nostris  efficiebat  proelium.  Undique  autem 
cedentibus  adversariis , nostri  magna  in  caede  versa- 
bantur. Quibus  mons,  non  virtus,  saluti  fuit:  quo 
subsidio  tunc,  nisi  advesperasset,  a paucioribus  nostris 
omnique  auxilio  privati  essent:  nam  ceciderunt  ex  levi 
armatura  CCCXXIV,  ex  legionariis  CXXXVIIl,  prae- 
terquam quorum  arma  et  spolia  sunt  adlata.  Ita  pridie 
duorum  centurionum  interitio  hac  adversariorum  poena 
est  litata.  , • 

XXV.  Insequenti  die,  pari  consuetudine  quum  ad 
eUmdem  locum  eius  praesidium  venisset,  pristino  illo 
suo  utebantur  instituto:  nam,  praeter  equites,  nullo 
loco  aequo  se  committere  audebant.  Quum  nostri  in 
opere  essent,  equitum  copiae  concursus  facere  coepe- 
runt: simulque  vociferantibus  legionariis,  quumlocum 
efflagitarent,  ut  consueti  insequi  existimare  possent,  se 
paratissimos  esse  ad  dimicandum,  nostri  ex  humili 
convalle  bene  longe  sunt  egressi  et  planitie  iniquiore 
loco  constiterunt.  Illi  tamen  procul  dubio  ad  congre- 
diendum in  aequum  locum  non  sunt  ausi  descendere, 
praeter  unum  Antiatium  Turpionem,  qui,  fidens  viri- 
bus, ex  adversariis  sibi  parem  esse  neminem  agitare 
coepit . Hic,  ut  fertur  Achillis  Memnonisque  congressus. 
Qj  Pompeius  Niger,  eques  Romanus  Italicensis,  ex  acie 
^postra  ad  congrediendum  progressus  est.  Quoniam  fe- 
rocitas Antistii  omnium  mentes  converterat  ab  opere  ad 

spectandum,  acies  sunt  dispositae . nam  inter  bellatores 
principes  dubia  erat  posita  victoria,  ut  prope  videretur 
finem  bellandi  duorum  dirimere  pugna.  Ita  avidi  cupi- 
dicjue  suarum  quisque  partium,  * expertorum  virorum 
fautorumque  voluntas  habebatur.  Quorum  virtute  ala- 
cri quum  ad  dimicandum  in  planitiem  se  contulissent, 
scutorumque  laudis  insignis  praefulgens  opus  caelatum, 
quorum  * pugna  esset  prope  profecto  diremta,  nisi 
propter  equitum  * concessum,  ut  supra  demonstravi- 
mus, levis  armatura  praesidii  caussa  non  longe  ab  opere 
castrorum  constitisset.  Ut  nostros  equites  in  receptu, 
dum  ad  castra  redeunt,  adversarii  cupidius  sunt  inse- 
cuti, universi,  clamore  facto,  impetum  dederunt.  Ita 
metu  perterriti,  quum  in  fuga  essent,  multis  amissis, 
in  castra  se  recipiunt. 

XXVI.  Caesar  ob  virtutem  turmae  Cassianae  dona- 
vit millia  XIII  et  praefecto  torques  aureos  V et  levi  ar- 
maturae millia  X.  Hoc  die  A.  Baebius  et  C.  Flavius  et 
A.  Trebellius,  equites  Romani  Astenses,  argento  prope 
tecti  [equites]  ad  Caesarem  transfugerunt ; qui  nuncia- 
runt,  equites  Romanos  coniurasse  omnes,  qui  in  castris 
Pompeii  essent,  ut  transitionem  facerent;  servi  indicio 
omnes  in  custodiam  esse  coniectos,  e quibus,  occasione 
capta,  se  transfugisse.  Item  hoc  die  litterao  sunt  depre- 
hensae, quas  mittebat  UrsaonemCn.  Pompeius.  S.  V. 
G.  E.  V.  Etsi , prout  nostra  felicitas,  ex  sententia  adver- 
sarios adhuc  propulsos  habemus,  tamen , si  aequo  loco 
sui  potestatem  facerent , celerius,  quam  vestra  opinio 
fert,  bellum  confecissem.  Sed  exercitum  tironem  non 
audent  in  campum  deducere , nostrisque  adhuc  freti  prae- 
sidiis bellum  ducunt ; nam  singulas  civitates  circumse- 
derunt; inde  sibi  commeatus  capiunt.  Quare  et  civitates, 
nostrarum  partium  conservabo  et  bellum  primo  quoque 

tempore  conficiam.  Cohortes  in  animo  habeo  ad  vos 
mittere.  Profecto  nostro  commeatu  privati,  necessario 
ad  dimicandum  descendent. 

XXVII.  Insequenti  tempore  quum  nostri  temere  in 
opere  distenti  essent,  equites  in  oliveto,  dum  lignantur, 
interfecti  sunt  aliquot.  Servi  transfugerunt,  qui  nun- 
' ciaverunt,  a.  d.  III.  Non.  Martias  proelium,  ad  Sorica- 
riam  quod  factum  est,  ex  eo  tempore  metum  esse  ma- 
gnum et  Attium  Varum  circum  castella  praeesse.  Eo 
die  Pompeius  castra  movit  et  contra  Hispalim  in  oliveto 
constituit.  Caesar,  priusquam  eodem  est  profectus, 
luna  hora  circiter  VI  visa  est.  Ita  castris  motis  Ucubim, 
Pompeius  praesidium,  quod  reliquit,  iussit  incenderent 
et,  deusto  oppido,  in  castra  maiora  se  reciperent.  Inse- 
quenti tempore  Ventisponte  oppidum  quum  oppugnare 
coepisset,  deditione  facta,  iter  fecit  in  Carrucam  contra- 
que Pompeium  castra  posuit.  Pompeius  oppidum,  quod 
contra  sua  praesidia  portas  clausisset,  incendit ; miles- 
que, qui  fratrem  suum  in  castris  iugulasset,  interceptus 
est  a nostris  et  fusti  percussus.  Hinc  itinere  facto,  in 
campum  Mundensem  quum  esset  ventum,  castra  contra 
Pompeium  constituit. 

XXVIII.  Sequenti  die  quum  iter  facere  Caesar  cum 
copiis  vellet,  renunciatum  est  ab  speculatoribus,  Pom- 
peium de  tertia  vigilia  in  acie  stetisse.  Hoc  nuncio  ad- 
lato,  vexillum  proposuit.  Idcirco  enim  copias  eduxerat, 
quod  Ursaonensium  civitati  fuissent  fautores : antea  lit— 
• teras  miserat,  Caesarem  nolle  in  convallem  descendere, 
quod  maiorem  partem  exercitus  tironem  haberet.  Hae 
litterae  vehementer  confirmabant  mentes  oppidanorum. 
Ita,  hac  opinione  fretus,  totum  se  facere  posse  existima- 
bat : etenim  et  natura  loci  defendebatur,  et  ipsius  op~ 
' pidi  munitione,  ubi  castra  habuit  constituta.  Namque, 

ut  superius  demonstravimus,  loca  excellentia  tumulis 
contineri ; interim  nulla  planitia  dividit. 

XXIX.  Sed  ratione  nulla  placuit  taceri  id,  quod  eo 
incidit  tempore.  Planities  inter  utraque  castra  intercede- 
bat, circiter  millia  passuum  quinque,  ut  auxilia  Pompeii 
duabus  defenderentur  rebus,  oppidi  excelsi  et  loci  na- 
tura. Hinc  dirigens  proxima  planities  aequabatur,  cuius 
decursum  antecedebat  rivus,  qui  ad  eorum  accessum 
summam  efficiebat  loci  iniquitatem : nam  palustri  et 
voraginoso  solo  currens  erat  ad  dextrum.  Et  Caesar, 
quum  aciem  directam  vidisset,  non  habuit  dubium,  quin 
media  planitie  in  aequum  ad  dimicandum  adversarii 
procederent.  Hoc  erat  in  omnium  conspectu.  Huc  acce- 
debat, ut  locus  illa  planitie  equitatum  ornaret,  et  dici 
solisque  serenitas;  ut  mirificum  et  optandum  tempus 
prope  ab  diis  immortalibus  illud  tributum  esset  ad  proe- 
lium committendum.  Nostri  laetari,  nonnulli  etiam  ti- 
mere, quod  in  eum  locum  res  fortunaeque  omnium  de- 
ducerentur, ut,  quidquid  post  horam  casus  tribuisset, 
in  dubio  poneretur.  Itaque  nostri  ad  dimicandum  pro- 
cedunt, id  quod  adversarios  existimabamus  esse  factu- 
ros ; qui  tamen  a munitione  oppidi  mille  passibus  lon- 
gius non  audebant  procedere:  in  quo  sibi  prope  murum 
adversarii  proeliandum  constituebant.  Itaque  nostri 
procedunt.  Interdum  aequitas  loci  adversarios  efflagi- 
tabat, ut  tali  conditione  contenderent  ad  victoriam:  ne- 
que tamen  illi  a sua  consuetudine  decedebant,  ut  aut  ab 
excelso  loco,  aut  ab  oppido  discederent.  Nostri  pede 
presso  propius  rivum  quum  adpropinquassent,  adver- 
sarii patrocinari  loco  iniquo  non  desinunt. 

XXX.  Erat  acies  XIII  aquilis  constituta,  quae  la- 
teribus equitatu  tegebatur,  cura  levi  armatura  millibus 
sex : praeterea  auxiliares  accedebant  prope  alterum  tan- 

tum.  Nostra  praesidia  LXXX  cohortibus  et  VIII  milli- 
bus equitum.  Ita,' quum  in  extrema  planitie  iniquum 
in  locum  nostri  adpropinquassent,  paratus  hostis  erat 
superior,  ut  transeundi  superius  iter  vehementer  esset 
periculosum.  Quod  quum  a Caesare  esset  animadver- 
sum, ne  quid  temere  culpa  sua  secus  admitteretur,  eum 
locum  definire  coepit.  Quod  quum  hominum  auribus 
esset  obiectum,  moleste  et  acerbe  accipiebant,  se  impe- 
diri, quo  minus  proelium  conficere  possent.  Haec  mora 
adversarios  alacriores  efficiebat,  Caesaris  copias  timore 
impediri  ad  committendum  proelium.  Ita  se  efferentes 
iniquo  loco,  sui  potestatem  faciebant,  ut  magno  tamen 
periculo  accessus  eorum  haberetur.  Hic  decumani  suum 
locum,  cornu  dextrum,  tenebant,  sinistrum  tertia  ct 
quinta  legio,  itemqueeetera  auxilia  et  equitatus.  Proe- 
lium clamore  facto  committitur. 

XXXI.  Hic  etsi  virtute  nostri  antecedebant,  adver- 
sarii se  e loco  superiore  defendebant  acerrime,  et  vehe- 
mens fiebat  ab  utrisque  clamor,  telorumque  missu  con- 
cursus, sic,  ut  prope  nostri  diffiderent  victoriae : con- 
gressus enim  et  clamor,  quibus  rebus  maxime  hostis 
conterretur,  in  collatu  pari  erant  conditione.  Itaque  ex 
utroque  genere  pugnae,  quum  parem  virtutem  ad  bel- 
landum contulissent,  pilorum  missu  fixa  cumulatur  et 
• concidit  adversariorum  multitudo.  Dextrum  demon- 
stravimus decumanos  cornu  tenuisse:  qui,  etsi  erant 
pauci,  tamen  propter  virtutem  magno  adversarios  timore 
eorum  opera  adficiebant,  quod  a suo  loco  hostes  vehe- 
menter premere  coeperunt,  ut  ad  subsidium,  ne  ab  la- 
tere nostri  occuparent,  legio  adversariorum  transduci 
coepta  sit  ad  dextrum.  Quae  simul  est  mota,  equitatus 
Caesaris  sinistrum  cornu  premere  coepit.  At  ii  eximia 
virtute  proelium  facere  incipiunt,  ut  locus  in  acie  ad 

subsidium  veniundi  non  daretur.  Ita,  'quum  clamori 
esset  intermixtus  gemitus,  gladiorumque  crepitus  auri- 
bus oblatus,  imperitorum  mentes  timor  praepediebat. 
Hic,  ut  ait  Ennius,  Pes  pede  premitur,  armis  teruntur 
arma,  adversariosque  vehementissime  pugnantes  nostri 
agere  coeperunt;  quibus  oppidum  fuit  subsidio.  In 
ipsis  Liberalibus  fusi  fugatique  non  superfuissent,  nisi 
in  eum  locum  confugissent,  ex  quo  erant  egressi.  In 
quo  proelio  ceciderunt  millia  hominum  circiter  XXX  et 
si  quid  amplius : praeterea  Labienus,  Attius  Varus ; 
quibus  occisis  utrisque  funus  est  factum:  itemque 
equites  Romani,  partim  ex  urbe,  partim  ex  provincia, 
ad  millia  III.  Nostri  desiderati  ad  hominum  mille,  par- 
tim peditum,  partim  equitum,  saucii  ad  quingentos. 
Adversariorum  aquilae  sunt  ablatae  XIII  et  signa  et  fa- 
sces : praeterea  duces  belli  XVU  capti  sunt.  Hos  habuit 
res  exitus. 

XXXH.  Ex  fuga  hac  quum  oppidum  Mundam  sibi 
constituissent  praesidium,  nostri  cogebantur  necessario 
eos  circumvallare.  Ex  hostium  armis  pro  cespite  cada- 
vera collocabantur,  scuta  et  pila  pro  vallo,  * insuper  oc- 
cisi et  gladii  et  mucrones  et  capita  hominum  ordinata, 
ad  oppidum  conversa  universa  hostium  timorem,  virtu- 
tisque insignia'*  proposita  viderent,  et  vallo  circumclu- 
derentur adversarii.  * Ita  Galli  tragulis  iaculisque  oppi- 
dum ex  hostium  cadaveribus  sunt  circumplexi,  oppu- 
gnarecoeperunt.  Exhoc  proelio  Valerius  adolescens  Cor- 
dubam cum  paucis  equitibus  fugit,  Sex.  Pompeio, qui 
Cordubae  fuisset,  rem  gestam  refert.  Cognito  hoc  nego- 
tio, quos  equites  secum  habuit,  his,  quod  habuit  seciun 
pecuniae,  distribuit;  et  oppidanis  dixit,  se  de  pace  ad 
Caesarem  proficisci ; et  secunda  vigilia  ab  oppido  dis- 
cessit. Cn.  Pompeius  autem  cum  equitibus  paucis  non- 

nullisque  peditibus  ad  navale  praesidium  parte  altera 
Carteiam  contendit,  quod  oppidum  abest  a Corduba  mil- 
lia passuum  CLXX.  Quo  quum  ad  octavum  milliarium 
venisset,  P.  Calvitius,  qui  castris  antea  Pompeii  praepo- 
situs esset,  eius  verbis  nuncium  mittit,  quum  minus  belle 
haberet,  ut  mitterent  lecticam,  qua  in  oppidum  deferri 
possit.  Litteris  missis,  Pompeius  Carteiam  defertur. 
Qui  illarum  partium  fautores  essent,  conveniunt  in  do- 
* mum,  quo  erat  delatus,  (qui  arbitrati  sunt  clanculum 
venisse,)  ut  ab  eo,  quae  vellet,  de  bello  requirerent. 
Quum  frequentia  convenisset,  de  lectica  Pompeius  eo- 
rum in  fidem  confugit. 

XXXIII.  Caesar,  ex  proelio  Munda  munitione  cir- 
cumdata, Cordubam  venit.  Qui  ex  caede  eo  refugerant, 
pontem  occupaverunt.  Quum  eo  esset  ventum,  convi- 
ciari coeperunt,  nos  ex  proelio  paucos  superesse:  quo  . 
confugeremus ? Ita  pugnare  coeperunt  de  ponte.  Caesar 
flumen  transierit  et  castra  posuit.  Scapula,  totius  sedi- 
tionis familiae  et  libertinorum  caput,  ex  proelio  Cordu- 
bam quum  venisset,  familiam  et  libertos  convocavit, 
pyram  sibi  exstruxit,  coenam  adferri  quam  opimam  im- 
peravit, item  optimis  insternendam  vestimentis : pecu- 
niam  et  argentum  in  praesentia  familiae  donavit.  Ipse 
de  tempore  coenavit,  resinam  et  nardum  idemtidem  sibi 
infundit.  Ita  novissimo  tempore  servum  iussit  et  liber- 
tum, qui  fuisset  eius  concubinus,  alterum  se  iugulare, 
alterum  pyram  incendere. 

XXXIV.  Oppidani  autem,  simul  Caesar  castra  con- 
tra oppidum  posuit,  discordare  coeperunt  usque  eo,  ut 
clamor  in  castra  nostra  perveniret  fere,  inter  Caesaria- 
nos et  inter  Pompeianos.  Erant  hic  legiones,  quae  ex 
perfugis  conscriptae  fuerant;  partim  oppidanorum  servi, 
Iul.  Caes.  Kk 

qui  erant  a Sex.  Pompeio  manumissi,  tunc  in  Caesaris 
adventum  descendere  coeperunt.  Legio  XIII  oppidum 
defendere  coepit : nam,  quum  iam  repugnarent,  turres 
ex  parte  et  murum  occuparunt.  Dcnuo  legatos  ad  Cae- 
sarem mittunt,  ut  sibi  legiones  subsidio  intromitteret. 
Hoc  quum  animadverterent  homines  fugitivi,  oppidum 
iucendere  coeperunt.  Qui  superati  a nostris  sunt  inter- 
fecti, hominum  millia  XXII,  praeterquam  extra  murum 
qui  perierunt.  Ita  Caesar  oppido  potitus.  Dum  hic  de- 
tinetur, ex  proelio  quos  circummunitos  superius  demon- 
stravimus, eruptionem  fecerunt  et,  bene  multis  interfe- 
ctis, in  oppidum  sunt  redacti. 

XXXV.  Caesar  Ilispalim  quum  contendisset,  legati 
deprecatum  venerunt.  Ita  quum  oppidum  sese  tueri  di- 
xisset, Caninium  legatum  cum  praesidio  intromittit: 
ipse  castra  ad  oppidum  ponit.  Erat  bene  magnum  intra 
Pompeianarum  partium  praesidium,  quod  Caesaris  prae- 
sidium receptum  indignaretur  clam  quemdam  Philo- 
nem, illum,  qui  Pompeianarum  partium  fuisset  defen- 
sor acerrimus.  Is  tota  Lusitania  notissimus  erat.  Hic 
clam  praesidia  Lusitaniam  proficiscitur  et  Caecilium  Ni- 
grum, hominem  barbarum,  ad  Lenium  convenit ; qui 
bene  magnam  manum  Lusitanorum  haberet.  Rursus 
in  Hispalim  oppidum  denuo  noctu  per  murum  recipitur; 
praesidium  vigilesque  iugulant,  portas  praecludunt,  de 
integro  pugnare  coeperunt. 

XXXVI.  Dum  haec  geruntur,  legati  Carteienses  re- 
nuntiarunt, quod  Pompeium  in  potestatem  haberent. 
Quod  ante  Caesari  portas  praeclusissent,  illo  beneficio 
suum  maleficium  existimabant  se  lucrifacere.  Lusitani 
Hispali  pugnare  nullo  tempore  desistebant.  Quod  Cae- 
sar quum  animadverteret,  si  oppidum  capere  contende- 

ret,  ut  homines  perditi  incenderent  fit  moenia  delerent, 
ita  consilio  habito  noctu,  patitur  Lusitanos  eruptionem 
facere:  id  quod  consulto  non  existimabant  fieri.  Ita 
erumpendo  naves,  quae  ad  Baetim  flumen  fuissent,  in- 
cendunt. Nostri  dum  incendio  detinentur,  illi  profu- 
giunt et  ab  equitibus  conciduntur.  Quo  facto,  oppido 
recuperato,  Astam  iter  facere  coepit,  ex  qua  civitate  le- 
gati ad  deditionem  venerunt,  Mundensesque,  qui  ex 
proelio  in  oppidum  confugerant,  quum  diutius  circum- 
siderentur, bene  multi  deditionem  faciunt  et,  quum  es- 
sent in  legionem  distributi,  coniurant  inter  se,  ut  noctu 
signo  dato,  qui  in  oppido  fuissent,  eruptionem  facerent: 
illi  caedem  in  castris  administrarent.  Hac  re  cognita, 
insequenti  nocte  vigilia  tertia  tessera  data,  extra  vallum 
omnes  sunt  concisi. 

XXXVII.  Carteienses  duces,  dum  Caesar  in  itinere 
reliqua  oppida  oppugnat,  propter  Pompeium  dissentire 
coeperunt,  Pars  erat,  quae  legatos  ad  Caesarem  miserat, 
pars,  qui  Pompeianarum  partium  fautores  essent.  Se- 
ditione concitata,  portas  occupant:  caedes  fit  magna: 
saucius  Pompeius  naves  XX  occupat  longas  et  profugit. 
Didius,  qui  Gadibus  classi  praefuisset,  (ad  quem  simul 
nuncius  adlatus  est,  confestim  sequi  coepit : partim  pe- 
ditatus et  equitatus  ad  persequendum  celeriter  iter  facie- 
bant:) item  quarto  die,  navigatione  confecta,  consequi- 
tur eos.  Quod  imparati  a Carteia  profecti  sine  aqua 
fuissent,  ad  terram  adplicant.  Dum  aquantur,  Didius 
classe  occurrit,  naves  incendit,  nonnullas  capit.  Pom- 
peius cum  paucis  profugit  et  locum  quemdam  munitum 
' natura  occupat. 

XXXVIII.  Equites  et  cohortes,  quae  ad  persequen- 
dum missae  essent,  speculatoribus  ante  missis  certiores 

fiunt:  diem  et  noctem  iter  faciunt.  Pompeius  humero 
et  sinistro  crure  vehementer  erat  saucius.  IIuc  accede- 
bat, ut  etiam  talum  intorsisset:  quae  res  maxime  im- 
pediebat. Tta  lectica  a turre,  qua  esset  adlatus,  in  ea 
ferebatur.  Lusitanus  more  militari,  quum  a Caesaris 
praesidio  fuisset  conspectus,  celeriter  equitatu  cohorti- 
busque circumcluditur.  Eratr  accessus  loci  difficultas. 
Nam  idcirco,  quod  propter  suos  a nostro  praesidio  fuis- 
set conspectus,  celeriter  munitum  locum  natura,  quem 
ceperat  sibi  Pompeius,  quamvis  magna  multitudine 
deducti  homines  ex  superiore  loco  defendere  possent, 
subeunt.  In  adventu  nostri  depelluntur  telis : quibus 
cedentibus,  cupidius  insequebantur  adversarii  et  con- 
festim  tardabant  ab  accessu.  Hoc  saepius  facto,  ani- 
madvertebatur, nostro  magno  id  fieri  periculo.  Opere 
circummunire  instituit,  pari  autem  et  celeri  festinatione 
circummunitiones  in  iugo  dirigunt,  ut  aequo  pede  cum 
adversariis  congredi  possent.  A quibus  quum  animad- 
versum esset,  fuga  sibi  praesidium  capiunt. 

XXXIX.  Pompeius,  utsupra  demonstravimus,  sau- 
cius et  intorto  talo,  idcirco  tardabatur  ad  fugiendum : 
itemque  propter  loci  difficultatem  neque  equo,  neque 
vehiculo  saluti  suae  praesidium  parare  poterat.  Caedes 
a nostris  undique  administrabatur,  exclusa  munitione, 
amissisque  auxiliis.  Ad  convallem  autem  atqueexesum 
locum,  ut  in  speluncam,  Pompeius  se  occultare  coepit, 
ut  a nostris  non  facile  inveniretur,  nisi  captivorum  in- 
dicio. Ita  ibi  interficitur.  Quum  Caesar  Gadibus  fuis- 
set, Hispal im  pridie  Id.  Apriles  caput  adlatum  et  populo 
datum  est  in  conspectum. 

XL.  Interfecto  Cn.  Pompeio  adolescente,  Didius, 
quem  supra  demonstravimus,  illa  adfectus  laetitia. 

proximo  se  recepit  castello  nonnullasque  naves  ad  refi- 
ciendum subduxit.  Lusitani,  qui  ex  pugna  superfue- 
runt, ad  signum  se  receperunt  et,  bene  magna  manu 
comparata,  ad  Didium  se  reportant.  Huic  etsi  non  aberat 
diligentia  ad  naves  tuendas,  tamen  nonnumquam  ex 
castello  propter  eorum  crebras  excursiones  eliciebatur: 
et  sic  prope  quotidianis  pugnis  insidias  ponunt  et  tri- 
partito signa  distribuunt.  Erant  parati,  qui  naves  in- 
cenderent, incensisque,  qui  subsidium  repellerent.  Ii 
sic  dispositi  erant,  ut  a nullo  conspecti  omnium  ad 
pugnam  contenderent.  Ita  quum  ex  castello  Didius  ad 
propellendum  processisset  cum  copiis,  signum  a Lusi- 
tanis tollitur,  naves  incenduntur,  simulque,  qui  ex 
castello  ad  pugnam  processerant,  eodem  signo  fugientes 
latrones  dum  persequuntur,  a tergo  insidiae  clamore 
sublato  circumveniunt.  Didius  magna  cum  virtute 
cum  compluribus  interficitur:  nonnulli  ea  pugna  sca- 
phas, quae  ad  litus  fuerant,  occupant:  item  complures 
nando  ad  naves,  quae  in  salo  fuerunt,  se  recipiunt: 
ancoris  sublatis,  pelagus  remis  petere  coeperunt.  Quae 
res  eorum  vitae  subsidio  fuit.  Lusitani  praeda  potiuntur. 
Caesar  Gadibus  rursus  ad  Hispalim  recurrit. 

XLI.  Fabius  Maximus,  quem  ipse  ad  Mundam  ad 
praesidium  oppugnandum  reliqueratoperibusadsiduis, 
hostesque  circum  sese  interclusi,  inter  se  decernere, 
facta  caede  bene  magna,  * eruptionem  faciunt.  Nostri 
ad  oppidum  recuperandum  occasionem  non  praetermit- 
tunt et  reliquos  vivos  capiunt,  XIV  millia,  ac  deinde 
Ursaonem  proficiscuntur : quod  oppidum  magna  mu- 
nitione continebatur,  sic,  ut  ipse  locus  non  solum  opere, 
sed  etiam  natura  editus,  ab  oppugnando  hostem  averte- 
ret. Huc  accedebat,  ut  aqua,  praeterquam  in  ipso  oppi- 
do Munda,  circumcirca  nusquam  reperiretur  propius 

millia  passuum  octo.  Quae  res  magno  erat  adiumento 
oppidanis.  Tum  praeterea  accedebat,  ut  agger  materies- 
que, unde  solitae  sunt  turres  agi,  propius  millia  pas- 
suum VI  non  reperiebanlur.  Ac  Pompeius,  ut  oppidi 
oppugnationem  tutiorem  efficeret,  omnem  materiem 
circum  oppidum  succisam  intro  congessit.  Ita  necessa- 
rio deducebantur  nostri,  ut  a Munda,  quod  proxime 
ceperant,  materiem  illo  deportarent. 

XLII.  Dum  haec  ad  Mundam  geruntur  et  Ursao- 
nem,  Caesar,  quum  a Gadibus  ad  Ilispalim  se  recepis- 
set, insequenti  die,  concione  advocata,  commemorat, 
initio  quaesturae  suae  eam  provinciam  ex  omnibus  pro- 
vinciis peculiarem  sibi  constituisse  et,  quae  potuisset  eo 
tempore,  beneficia  largitum  esse.  Insequenti  praetura 
ampliato  honore,  vectigalia,  quae  Metellus  imposuisset, 
a senatu  petisse  et  eis  pecuniis  provinciam  liberasse; 
simulque,  patrocinio  suscepto,  multis  legationibus  ab  se 
in  senatum  inductis,  simul  publicas  privatasque  caussas, 
multorum  inimicitiis  susceptis,  defendisse:  suo  item  in 
consulatu  absentem,  quae  potuisset,  commoda  provinciae 
tribuisse:  eorum  omnium  commodorum  esse  et  immemo- 
res,  et  ingratos  in  se  et  in  populum  Romanum,  hoc  bello 
et  in  praeterito  tempore  cognosse.  Fos,  iure  gentium  et 
civium  Romanorum  institutis  cognitis , more  barbaro- 
rum, populi  Romani  magistratibus  sacrosanctis  manus 
semel  et  saepius  adtulistis;  et  luce  clara  Cassium  in 
medio  foro  nefarie  interficere  voluistis.  Vos  ita  pacem 
semper  odistis,  ut  nullo  tempore  legiones  desitae  populi 
Roma7ii  in  hac  provincia  haberi.  Apud  vos  beneficia  pro 
maleficiis,  maleficia  pro  beneficiis  habentur . Ita  neque 
in  otio  concordiam,  neque  in  bello  virtutem  ullo  tempore 
retinere  potuistis.  Privatus  ex  fuga  Cn.  Pompeius  ado- 
lescens a vobis  receptus,  fasces  imperiumque  sibi  adri- 

puit:  multis  interfectis  civibus,  auxilia  contra  populum 
Romanum  comparavit:  agros  provinciamque  vestro  im- 
pulsu depopulavit.  In  quo  vos  victores  existimabatis? 
An,  me  deleto,  non  animum  advertebatis,  decem  habere 
legiones  populum  Romanum,  quae  non  solum  vobis  obsi- 
stere, sed  etiam  coelum  diruere  possent?  quarum  laudi- 
bus et  virtute  * * * 

EX  LIBRIS  EPISTOLARUM  AD  M.  T.  CICERONEM. 

CAESAR  IMP.  S.  D.  CICERONI  IMP. 

Quum  Furnium  nostrum  tantum  vidissem,  neque  loqui,  ne- 
que audire  meo  commodo  potuissem,  properarem  atque  essem 
in  itinere,  praemissis  iam  legionibus:  praeterire  tamen  non  po- 
tui, quin  et  scriberem  ad  te,  et  illum  mitterem  gratiasque  age- 
rem; etsi  hoc  et  feci  saepe,  et  saepius  mihi  facturus  videor:  ita 
de  me  mereris.  In  primis  a te  peto,  quoniam  confido  me  cele- 
riter ad  urbem  venturum,  ut  te  ibi  videam,  ut  tuo  consilio,  gra- 
tia, dignitate,  ope  omnium  rernm  uti  possim.  Ad  propositum  re- 
vertor: festinationi  meae  brevitatique  litterarum  ignosces.  Re- 
liqua ex  Furnio  cognosces.  Vale.  Ex  Cic.  ad  Attic . IX,  6. 

CAESAR  IMP.  CICERONI  IMP.  S. 

Recte  auguraris  de  me,  (bene  enim  tibi  cognitus  sum)  ni- 
hil a me  abesse  longiuB  crudelitate.  Atque  ego  quum  ex  ipsa  re 
magnam  capio  voluptatem ; tum,  meum  factum  probari  abs  te, 
triumpho  gaudio.  Neque  illud  me  movet,  quod  ii,  qui  a me  di- 
missi sunt,  discessisse  dicuntur,  ut  mihi  rursus  bellum  infer- 
rent: nihii  enim  malo,  quam  et  me  mei  similem  esse,  et  illos 
sui.  Tu  velim  mihi  ad  urbem  praesto  sis,  ut  tuis  consiliis  atque 
opibus,  ut  consuevi,  in  omnibus  rebus  utar.  Dolabella  tuo  ni- 
hil scito  mihi  esse  iucundius.  Hanc  adeo  habebo  gratiam  illi; 
neque  enim  aliter  facere  potuit;  tanta  eius  humanitas,  is  sen- 
sus, ea  in  me  est  benivolentia.  Vale.  Ex  Cic.  adAtt.  IX,  16. 

Repentur  et  apud  lui.  Celsum  pag.  186.  [Vol.  III.  p.  182.  ed. 

Lem.J  Porro  cf.  B.  C.  I,  23.  84.  et  Cic.  ad  Attic.  X.  4.  Oberl. 

CAESAR  IMP.  CICERONI  IMP.  S. 

Etsi  te  nihil  temere,  nihil  imprudenter  facturum  indicaram  ; 
tamen  permotus  hominum  fama,  scribendum  ad  te  existimavi, 
et  pro  nostra  benivolentia  petendum,  ne  quo  progredereris, 
proclinata  iam  re,  quo  integra  etiam  progrediendum  tibi  non 
existimaBses.  Namque  et  amicitiae  graviorem  iniuriam  feceris, 
et  tibi  minus  commode  consulueris,  si  non  fortunae  obsecutus 
videbere,  (omnia  enim  secundissima  nobis,  adversissima  illis 
accidisse  videntur,)  nec  caussam  secutus,  (eadem  enim  tum  fuit, 
quum  ab  eorum  consiliis  abesse  indicasti,)  sed  meum  aliquod 
factum  condemnavisse,  quo  mihi  gravius  abs  te  nil  accidere  po- 
test. Quod  ne  facias,  pro  inre  nostrae  amicitiae  a te  peto.  Po- 
stremo, quid  viro  bono  et  quieto,  et  bono  ciyi  magis  convenit, 
quam  abesse  a civilibus  controversiis!  quod  nonnulli  quum  pro- 
barent, periculi  caussa  sequi  non  potuerunt.  Tu,  explorato  et 
vitae  meae  testimonio,  et  amicitiae  iudicio,  neque  tutius,  neque 
honestius  reperies  quidquam,  quam  ab  omni  contentione  abesse. 
XVI.  Kal.  Mai.  ex  itinere.  Ex  Cic.  ad  Attic.  X,  8. 

Yid.  ct  ep.  ad  Attic.  X,  9.  Obtrl. 

M.  Rufum,  quem  mihi  commendas,  vel  regem  Galliae  fa- 
ciam, vel  hunc  Leptae  delega,  si  vis.  Tu  ad  me  alium  mitte, 
quem  ornem.  Ex  Cic.  ad  Farn.  VII,  5. 

Turnebuj  vel  Leptae  delega;  Lambinua  vel  Leptae  delegabo; 
Rutgcrsius  V.  I,  5.  vel  Leptide  legatum.  Oberl.  Hic  M,  Orfium 
pro  M.  Rufum  et  Leptae  legatum:  si  vis  tu,  pro  Leptae  delega, 
si  vis.  Tu  ctc.  cum  aliis  edidit.  Praestat  SchiiUium  sequi. 

Neque  pro  cauto  ac  diligente  se  castris  continuit.  Ex  Cha- 
ris. lib.  I.  p.  101.  ed.  Putsch. 

Quod  quaeris,  quid  Caesar  ad  me  scripserit;  quod  saepe; 
gratissimum  sibi  esse,  quod  quierim;  oratque,  in  eo  ut  perse- 
verem. Ex  Cic.  ad  Attic.  VIII,  11. 

De  tribunatu  quod  scribis,  ego  vero  nominatim  petivi  Cur- 
tio, et  mihi  ipse  Caesar  nominatim  Curtio  paratum  esse  rescri- 
psit, meamque  in  rogando  verecundiam  obiurgavit.  Ex  Cic.  ad 
Huint.fr.  UI,  1,  3. 

Quod  quidem  propemodum  videor  ex  Caesaris  litteris  ipsius 
voluntate  facere  posse;  qui  negat  neque  honestius,  neque  tutius 
mihi  quidquam  esse,  quam  ab  omni  contentione  abesse.  Ex  Cic. 
ad  Attic.  X,  9. 

Caesar  mihi  ignoscit  per  litteras,  quod  non  venerim ; sese- 
que  in  optimam  partem  id  accipere  dixit-  Facile  patior,  quod 
scribit,  secum  Tullum  et  Servium  questos  esse,  quia  non  idem 
sibi,  quod  mihi,  remisisset.  — Sed  tamen  exemplum  misi  ad 
te  Caesaris  litterarum.  Ex  Cic.  ad  Attic.  X,  3. 

Sextius  opud  me  fuit,  et  Theopompus  pridie:  venisse  a 
Caesare  narrabat  litteras-,  hoc  scribere,  sibi  certum  esse,  Ro- 
mae munere;  caussamque  eam  adscribere,  quae  erat  in  epistola 
nostra,  ne  se  absente  leges  suae  negligerentur,  sicut  esset  ne- 
glecta sumtnaria.  Ex  Cic.  ad  Attic.  XHI,  7. 

Cf.  de  lege  suiutuaria  Suetou.  Iui.  cap.  43.  et  Cic.  ad  Fam.  IX, 

15.  Oberl. 

Sed  heuB  tn,  celari  videor  a te.  Quomodonam,  ini  frater, 
de  nostris  versibus  Caesar  ? Nam  primum  librum  se  legisse  Bcri- 
psit  ad  me  ante : et  prima  sic,  ut  neget,  se  ne  Graeca  quidem 
meliora  legisse.  Reliqua  ad  quemdam  locum  Qa&vnuxiQtu  Hoc 
enim  utitur  verbo.  Ex  Cic.  ad  (luint.fr.  II,  16. . 

Ex  Britannia  Caesar  ad  me  Kal.  Sept.  dedit  litteras:  quas 
ego  accepi  a.  d.  IV.  Kal.  Octobr.  satis  commodas  de  Britanni- 
cis rebus:  quibus,  ne  admirer,  quod  a te  nullas  acceperim, _ scri- 
bit, se  sine  te  fuisse,  quum  ad  mare  accesserit.  Ex  Cic.  ad 

Quint.fr.  111,1.  . , . 

Quum  hanc  iam  epistolam  complicarem,  tabellarii  a vobis 
venerunt  a.  d.  XI.  Kal.  Octobr.  vicesimo  die.  0 me  sollicitum, 
quantum  ego  dolui  in  Caesaris  suavissimis  litteris!  sed  quo  erant 
suaviores,  eo  maiorem  dolorem  illius  ille  casus  atlferebat.  Ex 
Cic.  ad  Quint.fr.  III,  1. 

EX  EPISTOLIS  AD  C.  OPPIUM  ET  BALBUM 
CORNELIUM. 

CAESAR  OPPIO  ET  CORNELIO  S. 

Gaudeo  mehercule,  vos  significare  litteris,  quam  valde  pro- 
betis ea,  quae  apud  Corfinium  sunt  gesta.  Consilio  vestro  utar 
libenter,  et  hoc  libentius,  quod  mea  sponte  facere  constitueram, 
ut  quam  lenissimum  me  praeberem ; et  Pompeium  darem  ope- 
ram ut  reconciliarem.  Tentemus  hoc  modo,  si  possumus  om- 
nium voluntates  recuperare,  et  diuturna  victoria  uti;  quoniam 
reliqui  crudelitate  odium  effugere  non  potuerunt,  neque  victo- 
riam diutius  tenere,  praeter  unum  L.  Sullam  , quem  imitaturus 
non  sum.  Haec  nova  sit  ratio  vincendi,  ut  misericordia  et  libe- 
ralitate  nos  muniamus.  Id  quemadmodum  fieri  possit,  nonnulla 
mihi  in  mentem  veniunt,  et  multa  reperiri  possunt.  De  his  re- 
bus, rogo  vos,  ut  cogitationem  suscipiatis.  Cn.  Magium,  1 om- 
peii  praefectum,  deprehendi.  Scilicet  meo  instituto  usus  sum, 
et  eum  statim  missum  feci.  Iam  duo  praefecti  fabrum  Pompeii 
in  meam  poteBtatem  venerunt,  et  a me  missi  sunt.  Si  volent 
grati  esse,  debebunt  Pompeium  hortari,  ut  malit  mihi  esse  ami- 
cus, quam  his,  qui  et  illi  et  mihi  semper  fuerunt  inimicissimi. 

quorum  artificiis  effectum  est,ntrespulilica  in  hunc  statnm  Der- 
veniret.  Ex  Cic.  ad  Attic.  IX,  8.  H 

Cf.  B.  C.  1,23.  24.  Mentio  quoque  huius  epistolae  fit  apud  Cei. 
sum  p.  187.  [Vol.  III.  p.  181.  ed.  Lcm.}  Oberl. 


CAESAR  OPPIO  ET  CORNELIO  S. 

A.  d.  VII,  Id.  Mart.  Brundusium  veni:  ad  murum  castra 
posui.  Pompeius  est  Brundusii;  misit  ad  me  Cn.  Magium  de 
pace:  quae  visa  sunt,  respondi.  Hoc  vos  statim  scire  voluL 
Quum  in  Bpem  venero,  de  compositione  aliquid  me  conficere, 
statim  vos  certiores  faciam.  Ex  Cic.  ad  Attic.  IX,  13. 

Habet  et  Celsus  p.  188.  [Vol.  III.  p.  182.  ed.  Lem.]  OberL 
De  Caesare  fugerat  me  ad  te  scribere.  Video  enim,  quas  tu 
litteras  exspectaris.  Sed  ille  scripsit  ad  Balbum,  fasciculum 
illum  epistolarum,  in  quo  fuerat  et  mea,  et  Balbi,  totum  sibi 
aqua  madidum  redditum  esse:  ut  ne  illud  quidem  sciat,  meam 
fuisse  aliquam  epistolam.  Sed  ex  Balbi  epistola  pauca  verba 
intellexerat,  ad  quae  rescripsit  his  verbis:  De  Cicerone  video 
te  quiddam  scripsisse,  quod  ego  non  intellexi:  quantum  autem 
contectura  consequebar , id  erat  huiusmodi,  ut  magis  optan- 
dum, quam  sperandum  putarem.  Itaque  postea  misi  ad  Cae- 
Barem  eodem  illo  exemplo  litteras.  locum  autem  illius  de  sua 
egestate  ne  sis  aspernatus.  Ex  Cic.  ad  Q uint.fr . II,  12. 

Libri  sunt  epistolarum  C.  Caesaris  ad  C.  Oppium  et  Bal- 
bum Cornelium,  qui  res  eius  absentis  curabant.  In  his  episto- 
lis quibusdam  in  locis  inveniuntur  litterae  singulariae,  sine  ^ 
coagmentis  syllabarum,  quas  tu  putes  positas  incondite:  nam 
verba  ex  his  litteris  confici  nulla  possuut.  Erat  autem  conven- 
tum inter  eos  clandestinum  de  commutando  situ  litterarum,  ut 
in  scripto  quidem  alia  aliae  locum  et  nomen  teneret}  sed  in  le- 
gendo locus  cuique  suus  et  potestas  restitueretur:  quaenam  vero 
littera  pro  qua  scriberetur,  ante  iis,  sicuti  dixi,  complacebat, 
qui  hanc  scribendi  latebram  parabant.  Est  adeo  Probi  gramma- 
tici  commentarius  satis  curiose  factus  de  occulta  litterarum  si- 
gnificatione  epistolarum  C.  Caesaris  scriptarum.  Ex  Gellii  N. 

J&e  XVII,  9. 

Stcganographiae  hoc  specimen  est,  a qua  differt  prorsus  tachy- 
graplua,  quae  in  notis  Tironis  et  Senecae  spectatur..  Opus  Probi 
grammatm,  de  quo  hic  sermo,  non  confundendum  est  cum  eius 
libello  de  notis  Romanorum,  qui  aevum  tulit.  Oberl.  “■ 

— EX  EPISTOLA  AD  Q.  PEDIUM. 

CAESAR  Q.  PEDIO  S. 

Pompeius  se  oppido  tenet:  nos  ad  portas  castra  habemus. 
Conamur  opus  magnum,  et  multorum  dierum,  propter  altitudi- 

nem  mari».  Sed  tamen  nihil  est,  quod  potius  focia"«- 
utroque  portus  cornu  moles  «cimus,  ut  aut  illum  quam  prunum 
transiicere,  quod  habet  Brundusii  copiarum,  cogamus,  aut  exitu 
prohibeamus.  Ex  Cic • ad  Attic.  IX,  14.  - 

Cf.  Iui.  Celsum  p.  188.  [Vol.  III.  p.  183.  ed.  Lem.]  Oberl. 

EX  EPISTOLA  AD  PISONEM. 

Locellum  tibi  signatum  remisi.  Ex  Charis,  lib.  I.  p.  60.  ed- 
Putsch • 


EX  LIBRO  EPISTOLARUM  AD  ANTONIUM. 

Nam  ad  me  misit  Antonius  exemplum  Caesaris  ad  se  litte- 
rarum, in  quibus  erat,  se  audivisse,  Catonem  et  L.  Metellum  in 
Italiam  venisse,  Romae  ut  essent  palam;  id  sibi  non  placere, 
ne  qui  motus  ex  eo  fierent;  prohiberique  omnesltalia,  msi  quo- 
rup»  ipse  caussam  cognovisset;  deque  eo  vehementius  erat  scri- 
ptum. Ex  Cic.  ad  Attic.  IX,  1. 

EX  LIBRO  EPISTOLARUM  AD  SERVILIUM. 

P.  Servilium  pater  ex  litteris,  quas  sibi  a Caesare  missas 
esse  dicebat,  significat  valde  te  sibi  gratam  fecisse,  quod  de  sua 
voluntate  erga  Caesarem  humanissime  ililigentissimeque  iocutuB 
esses.  Ex  Cic.  ad  (iuint.fr.  III,  1. 

DE  C.  IULII  CAESARIS  EPISTOLIS  TESTIMONIA. 

Epistolae  quoque  eius  ad  senatum  exstant,  quas  primuB  vi- 
detur ad  paginas  et  formam  memorialis  libelli  convertisse; 
quum  antea  consules  et  duces  non  nisi  transversa  charta  scri- 
ptas mitterent.  Exstant  et  ad  Ciceronem item  ad  familiares 

domesticis  de  rebtis:  in  quibus  si  qua  occultius  perferenda  erant, 

per  notas  scripsit,  id  est,  sic  structo  litterarum  ordine,  ut  nul- 
lum verbum  effici  poBset:  quae  si  quis  investigare  et  persequi 
vellet,  quartam  elementorum  litteram,  id  est  d pro  o,  et  per- 
inde reliquas  commutet.  Ex  Sueton.  Caes.  cap.  56.  . 

Scribere  aut  legere,  simul  dictare  et  audire  solitum  accepi- 
mus. Epistolas  vero  tantarum  rerum  quaternas  pariter  dictare, 
aut,  si  nihil  aliud  ageret,  septenas.  Ex  Plm • n.  N.  VII,  25. 

Scbmiederus  ad  Plutarch.  Caes.  cap.  17.  verba  librariis  et  aut, 
si  nihil  aliud  ageret,  uncinis  inclusit  et  ex  trium  codicum  aucto- 
ritate omittenda  censuit,  addens:  Satis  fuit  vigoris,  quaternas 
dictare. 

Non  duliito,  quin  tuis  (Caesarem  alloquitur)  litteris,  qnt- 
rum  exemplum  legi,  quas  ad  eum  (Deiotamm)  Tarracone  huic 
Blesamio  dedisti,  se  magis  etiam  erexerit,  ftb  omnique  «oliici- 

tudine  abstraxerit.  Iubes  enim  eum  bene  tperare  et  bono  este 
animo : quod  scio,  te  non  frustra  scribere  solere.  Ex  Cic.  Orat, 
pro  Deiot.  cap.  14. 

Hofinfioi  — txiXivt  xolf  Tttkols  etc.  Appianus  Civ.  U,  79.  re- 
fert strategema  Pompei,  de  quo  apud  Caesarem  B.  C.  111,  92. 
idque  in  litteris  suis  Caesarem  improbasse  scribit.  Oberl. 

Quam  (Britanniam)  Caesar,  ille  auctor  vestri  nominis, 
quum  Romanorum  primus  intrasBet,  alium  se  orbem  terrarum 
scripsit  reperisse,  tantae  magnitudinis  arbitratus,  ut  non  cir- 
cumfusa Oceano,  sed  complexa  ipsum  Oceanum  videretur.  Ex 
Eumenii  Paneg.  Constantii  Caet.  cap.  11. 

Ev  ixuvji  <51  tfj  ot Qatfip  nQOsttyoxrjon  tnna’C,6(j.tvo$  rac  intoto- 
laf  i 'mayoQtvitv  xai  dvoiv  ifiov  yQaipovoiv  i^ayxttv • <P  Onntdf 
qnjai,  xai  nXtiuot.  Aiytxai  di  xai  td  dia  yQafifiaiojv  xoif  (piiois  dfii- 
ktlv,  Kaioaqa  nQCnov  {M]xavtjoao&ai.  Ex  Plutarch.  Caes.  cap.  17. 


EX  ORATIONIBUS  IN  FUNERE  IULIAE  ET 
CORNELIAE. 

Quaestor  Iuliam  amitam  uxoremque  Corneliam  defunctas 
laudavit  e more  pro  rostris.  Sed  in  amitae  quidem  laudatione 
de  eius  ac  patris  Bui  utraque  origine  sic  refert:  Amitae  meae 
Juliae  maternum  genus  ab  regibus  ortum,  paternum  cum  diis 
immortalibus  comunctum  est.  Nam  ab  Anco  Marcio  sunt  Mar- 
cii Reges,  quo  nomine  fuit  mater  5 a Venere  Julii,  cuius  gentis 
familia' est  nostra.  Est  ergo  in  genere  et  sanctitas  regum,  qui 
plurimum  inter  homines  pollent , et  caerimonia  deorum,  quo - •» 

rum  ipsi  in  potestate  sunt  reges.  Ex  Sueton.  Caes.  cap.  6. 

t "Qxi  xrjj  Maniov  ywaixdt; , juvXiag , ano&avovor/S,  hdtkcpidovf  wv 
avxijg,  lyxuifitov  x i la/ingdv  iv  ayogq.  dirjldi,  xai  ntgl  xt(V  ixcpoQav 
txihprjosv  ilxova s Magtov  nQo&io&at.  Ex  Plutarch.  Caes.  cap.  5.  qui 
addit:  xd/ih  ovv  htl  yvvai^l  nQiaftvxioatf  Xoyovq  entxatpiovc  oit^itvai, 
naxeiov  T[Y  Poifiaioic ' riaif  d‘  odx  Sviv  foti,  ngCixot  liat  Kaloag  ini 
zr,i  iavxov  yvvaixo s ano&avovaqs. 


EX  ORAT.  PRO  BITHYNIS. 

C.  Caesar  pontifex  maximus  in  oratione,  quam  pro  Bithy- 
nis dixit,  hoc  principio  usus  est:  Vel  pro  hospitio  regis  Ni- 
comedis, vel  pro  horum  necessitate , quorum  res  agitur , defu- 
gere hoc  munus,  M.  Vinici,  non  potui.  Nam  neque  hominum 
morte  memoria  deleri  debet,  quin  a proximis  retineatur ; neque 
clientes  sine  summa  infamia  deseri  possunt  s quibus  etiam  a 
propinquis  nostris  opem  ferre  instituimus.  Ex  Gellii  N.  A. 

Quid  ergo?  syngraphae  non  sunt,  sed  res  aliena  est.  Ex 
lui.  Rufiniana  de  figuris,  cap.  8.  p.  201.  ed.  Ruhnk. 

EX  ORAT.  PRO  LEGE  PLAUTIA. 

Reperi  tamen  in  oratione  C.  Caesaris,  qua  Plautiam  roga- 
tionem suasit,  necessitatem  dictam  pro' necessitudine,  id  est, 
iurc  adfinitatis.  Verba  haec  sunt:  Equidem  mihi  videor  pro  no- 
stra necessitate , non  labore , non  opera , non  industria  de- 
fuisse. Ex  Gellii  N.  A.  XIII,  3.  et  Nonio  in  voce  Necessitas, 
4,  323. 

EX  DIVINATIONE. 

Genus  eloquentiae  duntaxat  adolescens  adhuc  Strabonis 
Caesaris  secutus  videtur ; cuius  etiam  exoratione,  quae  inscri- 
bitur Pro  Sardis,  ad  verbum  nonnulla  transtulit  in  Divinatio- 
nem suam.  Sueton.  Caes.  cap.  55. 

Alii  haec,  quae  adSolabcllac  causam  referenda  sunt,  perperam 
infra  post  Auguralia  posuerunt,  praefixo  titulo : JJe  divinatione ; 
quasi  Caesar,  ut  Cicero,  librum  de  divinatione  scripserit.  Verum 
vidit  Scaligcr,  qui:  Erunt  forte,  inquit,  qui  hoc  ad  Orationum 
Fragmenta  perlinere  existimabunt,  me  non  multum  repugnante  ; 
ct  post  eum  Baumgarten-Crusius  ad  Suetonii  locum. 

EX  ORAT.  IN  CN.  DOLABELLAM. 

Caesar  in  Dolabellam  actionis  III.  Ibi  isti,  quorum  in  ae- 
dibus fanisque  posita  et  honori  erant  et  ornatu.  In  libris  quo- 
que Analogicis  omnia  istiusmodi  sine  i littera  dicenda  censet. 
Ex  Gellii  N.  A.  IV,  16. 

Pro  actionis  III.  Ibi  isti, liaud  dubie  scribendum:  actionis  III. 
lib.  II.  Isti,  etc.  Vid.  interpretes  ad  h.  1. 

Nono  decimo  aetatis  anno  L.  Crassus  C.  Carbonem,  uno  et 
vicesimo  Caesar  Dolabellam,  altero  et  vicesimo  Asinius  Pollio 
C.  Catonem,  non  multo  aetate  antecedens  Calvus  Vatinium,  iis 
orationibus  insecuti  sunt,  quas  hodieque  cum  admiratione  legi- 
mus. Ex  Dialogo  de  oratoribus  cap.  34. 

Ceterum,  composita  seditione  civili,  Cornelium  Dolabel- 
lam, consularem  et  triumphalem  virum,  repetundarum  postula- 
vit; absolutoque  Rhodurn  secedere  statuit.  Ex  Suetoti.  Cacs. 
cap.  5. 

Divus  quoque  Iulius,  quam  coelestis  numinis,  tam  etiam 
humani  ingenii  perfectissimum  columen,  vim  facundiae  propriae 
expressit,  dicendo  in  accusatione  Cn.  Dolabellae,  quem  reum 
egit,  extorqueri  sibi  caussam  optimam  L.  Cottae  patrocinio. 
Ex  Val.  Mux.  VIII,  9,  3. 

Ne  forte  erretis  et  eumdem  hunc  Cn.  Dolabellam  putetis 
esse,  in  quem  C.  Caesaris  orationes  legitis,  scire  vos  oportet, 
duos  eodem  tempore  fuisse  et  praenomine  et  nomine  et  cogno- 

miae  Dolabellas:  horum  igitur  alterum  Caesar  accusavit,  nec 
damnavit;  alterum  M.  Scaurus  accusavit  et  damnavit.  ExAscon. 
Ped.  in  Cic.  orat,  pro  M.  Scauro , Tom.  XVI.  Part.  II.  p.  245. 
ed.  Schiitz.  Cf.  Plutarch.  Caet.  crtp.  4. 

Significat  et  Caesarem,  item  adolescentem,  in  Dolabella 
reo  ex  Sicilia,  qui  quidem  damnatus  non  est,  quantum  oportuit 
per  Hortensii  gratiam.  Ex  Atcon.  Ped.  in  Cic.  Divin.  Tom.  IV. 
p.  264.  ed.  Schiitz. 

EX  ORAT.  AD  MILITES. 

Fama  vero  hostilium  copiarum  perterritos  non  negando  mi- 
nuendove,  sed  instiper  amplificando  ementiendoqne  confirma- 
bat. Itaque  quum  exspectatio  adventus  Iubae  terribilis  esset, 
convocatis  ad  concionem  militibus,  Scitote,  inquit,  paucissimis 
his  diebus  regem  adfuturum  cum  decem  legionibus,  equitum  tri- 
ginta, levis  armaturae  centum  millibus,  elephantis  trecentis. 
Proinde  desinant  quidam  quaerere  ultra  aut  opinari,  mihique, 
qui  compertum  habeo,  credant:  aut  quidem  vetustissima  nave 
impositos  quocumque  vento  in  quascumque  terras  iubebo  avehi. 
Ex  Sueton.  Caes.  c.  66. 

C.  Caesar  apud  milites  de  commodis  * eorum:  Non  fru- 
strabo vos,  milites.  Ex  Diomedis  lib.  J.p.  395.  ed.  Putsch. 

* Hoc  Patschius  dedit.  Alii  incommodis  reposuerunt;  minas 
recte,  ut  Lemario  videtur.  Mihi  non  liquet. 

EX  ORAT.  PRO  DECIO  SAMNITE. 

Nec  forte  quisquam  aut  Caesaris  pro  Decio  Samnite,  aut 
Bruti  pro  Deiotaro  rege,  ceterosque  eiusdem  lentitudinis  ac  te- 
poris libros  legit,  nisi  qui  et  carmina  eorumdem  miratur.  Ex 
Dialogo  dc  oratoribus  c.  21. 

EX  ORAT.  PRO  SEXTILIO: 

Quo  enim  nimbo,  qua  procella  verborum,  impium  Sextilii 
caput  obrui  meretur?  quod  C.  Caesarem,  a quo  quum  studiose, 
tum  etiam  feliciter,  gravissimi  criminis  reus  defensus  fuerat  etc. 
Ex  Valer.  Max.  V,  3,  5. 

EX  ORAT.  DE  CONIURATIS. 

Catonem  primum  sententiam  putat  de  animadversione  di- 
xisse, quam  omnes  ante  dixerant,  praeter  Caesarem:  et  quum 
ipsius  Caesaris  tam  severa  fuerit,  qui  tum  praetorio  loco  dixe- 
rit, etc.  Ex  Cie.  ad  Attic.  XII,  21. 

Sed  Caesar,  ubi  ad  eum  ventum  est,  rogatus  sententiam  a 
consule,  huiuscemodi  verba  locutus  est:  Omnis  homines  etc. 
Ex  Sallust-  Cat.  c.  15. 

Cf.  de  hac  oratione  et  Plutarch.  in  Caea.  cap.  7.  et  Ioan.  Sa- 
riibcrit-in.  in  Folicrat.  V,  12.  Oberl. 

DE  C.  IULII  CAESARIS  ORATIONIBUS  TESTIMONIA 

Tum  Brutus:  Orationes  quidem  eius  mihi  vehementer  pro- 
bantur, complures  autem  legi,  etc.  Ex  Cic.  in  Bruto,  c.  75. 

Orationes  aliquas  reliquit,  inter  quas  temere  quaedam  fe- 
runtur, ut  pro  Q.  Metello , quam  non  immerito  Augustus  existi- 
mat magis  ab  actuariis  exceptam,  malo  subsequentibus  verba 
dicentis,  quam  ab  ipso  editam:  nam  in  quibusdam  exemplari- 
bus invenio  ne  inscriptam  quidem  pro  Metello,  sed,  quam  scri- 
psit Metello , cum  ex  persona  Caesaris  sermo  sit,  Metellum  se- 
que adversus  communium  obtrectatorum  criminationes  purgantis, 
apud  milites  quoque  in  Hispania  idem  Augustus  orationem  esse 
vix  ipsius  putat , quae  tamen  duplex  fertur,  una  quasi  priore 
habita  proelio;  altera  posteriore,  quo  Asinius  Pollio  ne  tempus 
quidem  concionandi  habuisse  eum  dicit,  subita  hostium  incur- 
sione. Ex  Sueton.  in  Caes.  c.  55. 

EX  LIBRIS  IN  CATONEM. 

Reliquit  et  de  Analogia  duos  libros,  et  Anticatones  totidem. 

Suet . in  Caes.  c.  50. 

EX  LIB.  L 

Caesar  in  Anticatone  priore:  Uno  enim  excepto,  quem 
aliusmodi,  atque  omnis,  natura  finxit,  suos  quisque  habet  ca- 
ros. Priscianus  bis  lib.  6.  et  lib.  7.  et  lib.  13. 

INCERTA  EX  IISDEM. 

Erant  officia  antelucana,  in  quae  incidere  impune  ne  Catoni 
quidem  licuit ; quem  tamen  C.  Caesar  ita  reprehendit,  ut  lau- 
det. describit  enim  eos,  quibus  obvius  fuerit,  cum  caput  ebrii 
retexissent,  erubuisse:  deinde  adiicit:  Putares  non  ab  illis  Ca- 
tonem, sed  illos  a Catone  deprehensos.  Potuitne  plus  auctoritatis 
tribui  Catoni,  quam  si  ebrius  tam  venerabilis  erat)  nostrae  ta- 
men coenae  ut  apparatus  et  impendii,  sio  temporis  modus  con- 
stet. neque  enim  ii  sumus,  quos  vituperare  ne  inimici  quidem 
possunt,  nisi  ut  simul  laudent.  Ex  Plin.  lib.  3.  epist ■ 12. 

C.  etiam  Caesar,  gravis  auctor  linguae  Latinae,  in  Antica- 
tone: Unius,  inquit,  arrogantiae , superbiaeque , dominatuque. 
Ex  A.  Oell.  lib.  4.  c.  16. 

DE  C.  IULII  CAESARIS  IN  CATO*NEM  SCRIPTIS 
TESTIMONIA. 

Qualis  futura  sit  Caesaris  vituperatio  contra  laudationem 
meam,  perspexi  ex  eo  libro,  quem  Hirtius  ad  me  misit,  in  quo 
colligit  vitia  Catonis,  sed  cum  maximis  laudibus  meis,  itaque 

misi  librum  ad  Muscam,  ut  tuis  librariis  d»™* 
divulgari.  Ex  Cic.  ad  Attic  IS.  2«7«0.  en'm  CUm 

11  i 1 1 ii  epistolam  si  legeris,  quae  milii  auasi  ' i • , 

5?  TJS&ZtF*  v“m  Ca““  *> 

■cripSl  adJ,r!«IU*  n"Per  i”  ^anuvino  se  et  Oppium 

sar  £"1,Udenter  Cae- 

dictator  r«p«0IUg  1,bro’  qu°  Vatonem  coel(>  aequavit,  quid  aliud 

CicaElX S.  in  Catone  notaverit 

,ar  ac^rsKs:*^;”;;  £";"**■  ,0l“mi"ib"* 

, » j£T  ££ ♦ 

dialoBonio', '*;Si tn?e«oCr?ni‘  Tle' '«‘«K 
duos  famosissimos  ?/•“  libros 

inscripsit.  Feto  .eiol  ££,,%*&  6,  33  ’ ^ AntiCat°neS 

w Po%vxivl\crSaml°’  s.  ?® 

ynaipavTOS  KATSIN,  aviiyQcnpi  xarqyoQiav  6 KaioaQ,  xai  iniyQctipi v 
ANTIKATSIN.  Ex  Appiani  k 2.  __ 

OvtbiyaQ  ttvctTi&avfidxcii  tiozs  TOvXtxtQWVOS  syxUfitov  fiita.  xav- 

' — 'yavaxTrjaat  ulv  fiviiv,  xrtintQ  xai 

■' — ti  yQMpai,  o xai  ANTIKA- 


Ex  libris  de  Analogia  ad  M.  T.  Ciceronem. 

Reliquit  et  de  Analogia  duos  libros,  etc.  Ex  Sueto n-  in 
Caes-  c.  56. 

EX  LIB.  I. 

Quin  etiam  in  maximis  occupationibus  cum  ad  te  ipsum 
(inquit,  in  me  intuens)  de  ratione  Latine  loquendi  accuratissime 
scripserit;  primoque  in  libro  dixerit,  verborum  delectum  ori- 
ginem esse  eloquentiae;  tribueritque,  mi  Brute,  huic  nostro, 
qui  me  de  illo  maluit  quam  se  dicere,  laudem- singularem:  nam 
Bcripsit  his  verbis,  cum  hunc  nomine  esset  affatus : Ac,  si  co- 

fitata  praeclare  ut  eloqui  possent,  nonnulli  studio  et  usu  la- 
oraoenint,  cuius  te  paene  principem  copiae  atque  inventorem, 
bene  de  nomine  ac  dignitate  populi  Romani  meritum  esse  exi- 
stimare debemus:  hunc  facilem  et  quotidianum  novisse  sermo- 
nem, num  pro  relicto  est  habendum  / Tum  Brutus,  Amice,  her- 
cule,  inquit,  et  magnifice  te  laudatum  puto,  qilem  non  solum 

{irincipem  atque  inventorem  copiae  dixerit,  quae  erat  magna 
aus , sed  etiam  bene  meritum  de  populi  Romani  nomine  et  di- 
gnitate. Ex  Cic.  in  Bruto  c.  72. 

C.  Caesar  ille  perpetuus  dictator,  Cn.  Pompeii  Bocer,  a 
quo  familia  et  appellatio  Caesarum  deinceps  propagata  est,  vir 
ingenii  praecellentis,  sermonis  praeter  alios  suae  aetatis  castis- 
simi, in  libris,  quos  ad  M.  Ciceronem  de  Analogia  scripsit,  ha- 
renas  vitiose  dici  existimabat,  quod  harena  nunquam  multitu- 
dinis numero  appellanda  sit,  sicuti  neque  Coelum,  neque  Tri- 
ticum; contra  autem  Quadrigas,  etiamsi  currus  unus  equorum 
quatuor  iunctorum  unum  sit,  plurativo  semper  numero  dicenda 
putat,  sicut  Arma  et  Moenia,  et  Comitia  et  Inimicitias,  etc. 
Paulo  post:  Tunc  prolato  libro  de  Analogia  primo  verba  haec 
ex  en  pauca  memoriae  mandavi,  nam  quum  praedixisset,  neque 
Coelum , Triticumve , neque  Harenam  multitudinis  significatio- 
nam  pati:  Num  tu,  inquit,  harum  rerum  naturaaccidere  arbi- 
traris, quod  unam  Terram,  etjplures  Terras,  et^Jrbem,  et  Ur- 
bes, et  Imperium,  et  lrwperia  dicamus  1 neque  Quadrigas  in 
unam  omnu  figuram  redigere,  neque  Harenam  in  multitudinis 
appellationem  convertere  possimus  ? Ex  A.  Geli.  lib.  9.  c.  8. 

Atque  id  quod  a Caesare  excellentis  ingenii  ac  providentiae 
(ita  AgeUius , Macrobius  prudentiae)  viro  in  primo  de  Analo-, 

gia  libro  scriptum  eat,  habe  semper  in  memoria  atque  in  pe- 
ctore, ut  tamquam  scopulum,  ttc  fugias  inauditum  atque  inso- 
lens verbum.  Ex  A.  GsU.  lib.  1.  cap.  1«.  et  Macrob.  lib.  1.  Sa- 
tum. c.  5. 

EX  LIB.  II. 

C.  Caesar  in  libro  de  Analogia  secundo,  huius  die  et  huius 
specie  dicendum  putat.  Ex  A.  Geli.  lib.  9.  c.  14. 

Panium  Caesar  de  Analogia  libro  secundo  dici  debere  ait, 
sed  Verrius  contra,  nam  i detracta  Panum  ait  dici  debere.  Ex 
Charis,  lib.  1. 

Caesar  de  Analogia  secundo,  Fagos,  Populos,  Ulmos.  Ex 
Charis,  lib.  1. 

Caesar  de  Analogia  secundo,  Turbonem  non  Turbinem 
etiam  in  tempestate  dici  debere  ait,  ut  Cato  Catonis,  non  ut  ho- 
minis. Ex  Charis,  lib.  1. 

Lacer  in  Laceris,  etc-  Caesar  de  Analogia  seeundo,  nec  non 
Valgius  de  rebus  per  epistolam  quaesitis.  Ex  Charis,  lib.  1. 

Is  homo,  Idem  compositum  facit,  nisi  quia  Caesar  libro  se- 
cundo, (de  Analogia  videlicet)  singulariter  Idem,  pluraliter 
lidem  dicendum  aflirmat,  sed  consuetudo  hoc  non  servat.  Ex 
Char.  lib.  1. 

EX  IISDEM,  NON  DISTINCTO  LIBRO. 

C.  Caesar  gravis  auctor  linguae  Latinae  in  libris  Analogicis 
omnia  istiusmodi  (puta  Senatu  Victu  Aspectu  etc.)  sine  i Utera 
dicenda  censet.  Ex  Geli.  lib.  4.  c.  16. 

Hic  et  haec  Samnis,  huius  Samnitis,  sic  Caesar  de  Analotria. 
Ex  Prisc.  lib.  6. 

Partum.  Caesar  de  Analogicis,  harum  partum . Ex  Char. 
lib.  1. 

EX  IISDEM,  UTI  VER08IMILE  EST,  NON  ADSCRIPTO 
TAMEN  UBI  LAUDANTUR. 

Mihi  autem  placet  Latinam  rationem  seqni,  quousque  pa- 
titur decor,  neque  enim  iam  Calypsonem  dixerim,  nt  Iunonem.- 
quamquam  secutus  antiquos  C.  Caesar  utitur  hac  ratione  decli- 
nandi. ( luintil . lib.  5,  c.  5. 

M.  Tullius  et  C.  Caesar  mordeo  memordi;  pimgo  pepvgi ; 
spondeo  spopondi  dixerunt.  A.  Geli.  lib.  1.  c.  9. 

C.  Caesar  ait,  L litera  nominativo  singulari  neutTa  linita 
nomina  eandem  definitionem  capere,  quam  capiant  E litera  ter- 
minata. Huic  animali,  et  ab  hoc  animnE,  huic  puteali,  et  ab 
hoc  puteali.  Charis.  I.  1. 

Aplustre.  Omnium  nominum,  quae  sunt  neutri  gemeris  et 

L1  2 

itt  E terminantur,  aitPlinius,  Caesarem  ■cisse  eostlem  esse  ela- 
tivos, quales  sunt  dativi  singulares.  Charis.  hb.*-  d 

AR  literis  nomina  neutralia  terminata,  ait  Caesar,  quo 
iure  funmmtur,  ut  idam  Plintu,  smb.t. 

CA“l“w  piini»,  «it  inter  cetera  etiam  i.toil  Caesarem  .le.iisse 
uraeeepSm  i“.,l  neutra  .emina,  AR 

V dativum  ablativumque  singularis  ostendant:  Jubar  tamen  et 
F„r  ab  hac  regula  dissidere,  nam  huic  tuburi  dicimus,  ab  hoc 
iuhare  et  huic  farri,  ub  hoc  farre.  Charis,  hb.  i-  . 

Ac  ne  illa  quidem  ratio  recepta  est,  quam  Caesar  ponit . m 
feminini”,  ut  pu,,|,im,  re.tim  pelvim.  boc  emm  modo  et  ab  huc 

cani,  et  ali  hoc  cane.  Charis.  Itb.  1.  . 

Tribus  ii»  iunctis  qualis  posset  syllaba  pronunciaril  nam 
nostremum  i pro  vocali  est  accipiendum,  quod  Caesari  artis 
Grammaticae  doctissimo  placitum  fuisse,  a V.ctore  quoque  .n 
arte  Grammatica  de  syllabis  comprobatur.  Pnscian.  lib-  C 

V loco  consonantis  posita,  eandem  prorsus  m omnibus  vim 
habuit  apud  Latinos,  quam  apud  Aeoles  digamma  F-,  Pf»  <t“° 
Caesar  hanc  figuram  A scribere  voluit,  quod  quamvis  ilh  rect 
visum  est,  tamen  consuetudo  antiqua  superavit.  Pruc.ltb.  1. 

Haec  polii,  pollinis,  sic  Charisius.  Probus  autem  et  Cae- 

,n.T«, bn  . r„ 

CSt  flo  cautum  atque  macellum  singulariter  exire  memento,  li- 
cet Memmius,  ista  macella  dicat,  et  Caesar,  luta.  Ex  7 eho  Longo 

d<1  °ri!!urum<!?&n  Lacrimae,  Maxumus  an Maximm,  etsi i quae 

similia  sunt,  scribi  debeant,  quaesitum  est  Terentum  Varro 
tradidit  Caesarem  per  I eiuBmodi  verba  solitum  esse  enunti 
et  scribere:  inde  propter  auctoritatem  tanti  viri  consuetu- 
dinem factam.  Sed  ego  in  antiquorum,  etc.  Casstodorus  ex  An- 
naeo Cornuto  de  Orthographia.  . . . „ ,, 

Varie  etiam  scriptitatum  est,  Mancupium , Aucupium,  Ma- 
nubiae. siquidem  C.  Caesar  per  I scripsit,  ut  apparet  ex  titulis 

iusiuB.  Ex  Volto  d.6  Orthogravh*  , » • 

An  ideo  minor  est  M.  Tullius  0 rator,  quod  idem  Jiuu  * 

f Grammaticae ) diligentissimus  fuit,  et  in  filio,  ut  in  Episto 
apparet,  recte'  loquendi  usquequaque  asper  quoque  .exaJ^ - 
Aut  vim  C.  Caesaris  fregerunt  edita  de  Analogia  liben!  filan- 
ti/. lib.  1.  c ■ 7. 

APOPHTHEGMATA. 

Sed  tamen  ipse  Caesar  habet  peracre  indicium;  et,  ut  Ser- 
vius frater  tuus,  quem  literadssimum  fuisse  iudico,  facile  dice- 
ret, Aie  versus  Plauti  non  est,  hic  est,  quod  tritas  aures  haberet 
notandis  generibus  poetarum,  et  consuetudine  legendi:  sic  audio 
Caesarem,  cum  volumina  iam  confecerit  Inop&iynaxmi,  si  quid 
atteratur  ad  eum  pro  meo,  quod  meum  non  sit,  reiicere  solere: 
quod  eo  nunc  magis  facit,  quia  vivunt  mecum  fere  quotidie  il- 
lius familiares.  Incidunt  autem  in  sermone  vario  multa,  quae  ' 
fortasse  illis,  cum  dixi,  nec  illiterata,  nec  insulsa  esse  videan- 
tur. Haec  ad  illum  cum  reliquis  actis  perferuntur,  ita  enim  ipse 
mandavit.  Sic  fit,  ut,  si  quid  praeterea  de  me  audiat,  non  au- 
diendum putet.  Cic.  lib.  9.  ad  Fam.  ep.  16.  ad  Pap.  Paetum. 

DICTA  COLLECTANEA. 

Feruntur  et  a puero  et  ab  adolescentulo  quaedam  scripta 
etc.  item  Dicta  collectanea.  quoB  omnes  libellos  vetuit  Augu- 
stus publican.  Suet,  in  Caes.  c.  56. 

ephemerides. 

C.  Iulius  Caesar  cum  dimicaret  in  Gallia,  et  ab  hoste  ra- 
ptus, equo  eius  portaretur  armatus,  occurrit  quidam  ex  hosti- 
bus, qui  eum  nosset:  et  insultans  ait  Cecos,  Caesar,  quod  Gal- 
lorum lingua,  Dimitte,  significat:  et  ita  factum  est,  ut  dimitte- 
retur.^ Hoc  autem  ipse  Caesar  in  Ephemeride  sua  dicit,  ubi 
propriam  commemorat  felicitatem.  Servius  in  lib.  11.  Aeneidos 
VlTglltl. 

LIBRI  AUSPICIORUM. 

Sed  contra  Iulius  Caesar  XVI  Auspiciorum  libro  negat 
nundinis  concionem  advocari  posse,  id  est,  cum  populo  agi,  ideo- 
que  nundinis  Romanorum  haberi  comitia  non  posse.  Macrob. 
hb.  1.  Satum,  c.  16. 

AUGURALIA. 

®ae,at  *n  Auguralibus:  Si  sincera  pecus  erat.  Priscian. 

libe  O* 

DE  DIVINATIONE. 

Genus  eloquentiae  dumtaxat  adolescens  adhuc  Strabonis 
Caesaris  secutus  videtur:  cuius  etiam  ex  Oratione,  quae  inscri- 
bitur Pro  Sardis,  ad  verbum  nonnulla  transtulit  in  Divinationem 
suam.  Suetonius  tn  Caesare,  c.  55. 

ASTRONOMICA 

Nam  Iulius  Caesar  ut  Siderum  motus,  de  quibus  non  indo* 

rtos  libros  reliquit,  ab  Aegyptiis  disciplinis  hausit,  ita  hoc  quo- 
que ex  eadem  institutione  mutuatus  est,  ut  ad  Solis  cursum  fini- 
endi anni  tempus  extenderet.  Macrobius  tib.  1.  Satum,  c.  16. 
a </de  eiusdem  libri  cap.  14. 

Tres  autem  fuere  sectae,  Chaldaea,  Aegyptia,  Graeca:  his 
addidit  apud  nos  quartam  Caesar  Dictator,  annos  ad  Solis  cur- 
sum redigens  singulos,  Sosigene  perito  scientiae  eius  adhibito. 
Ex  Plin.  I.  18.  c.  25. 

A Bruma  in  Favonium  Caesari  nobilia  sidera  significant, 
III.  Kal.  Ian.  matutino  Canis  occidens.  Paulo  post:  Pridie 
Non.  Ian.  Caesari  Delphinus  matutino  exoritur,  et  postero  die 
Fidicula,  quo  Aegypto  Sagitta  vesperi  occidit.  Paulo  post:  A 
Favonio  in  aequinoctium  vernum  Caesari  significat  XVII  Kal. 
Martii  triduum  varie:  et  VIII.  Kal.  Hirundinis  visu,  et  postero  die 
Arcturi  exortu  vespertino,  item  III  Non.  Mart.  Caesar  Cancri 
exortu  id  fieri  observavit.  Paulo  post:  Caesar  et  Idus  Martias 
ferales  Bibi  annotavit  Scorpionis  occasu.  Paulo  post:  III  No- 
nas Apr.  in  Attica  Vergiliae  vesperi  occultantur,  eaedem  postri- 
die in  Boeotia:  Caesari  autem  et  Chaldaeis,  Nonis.  Paulo  post: 
Caesari  \I  Idus  significatur  imber  Librae  occasu:  XIV  Kal. 
Mali  Aegypto  Suculae  occidunt  vesperi,  sidus  vehemens  et  ter- 
rae marique  turbidum,  XVI  Atticae,  XV  Caesari,  continuoque 
triduo  significabat.  Paulo  post:  VI  Nonas  Maii  Caesari  Sucu- 
lae matutiuo  exoriuntur,  et  VIII  Idus  Capella  pluvialis.  Ex 
Plin.  lib.  18.  c.  26. 

A Vergiliarum  exortu  significant  Caesari  postridie  Arcturi 
occasus  matutini.  Paulo  post:  XI  Kal.  Caesari  Orionis  gla- 
dius occidere  incipit:  III  Non.  Iunii  Caesari  et  Assyriae  Aquila 
vesperi  oritur,  etc.  XI  Kal.  eiusdem  Orionis  gladius  Caesari 
occidere  incipit.  Ex  Plin.  lib.  18.  c.  27. 

A Solstitio  ad  Fidiculae  occasum  VI  Kal.  Iunii  (al.  IuliiJ 
Caesari  Orion  exoritur.  Paulo  post:  XVIII  Kal.  Augusti,  Ae- 
gypto Aquila  occidit  matutino,  Etesiarumque  prodromi  flatus 
incipiunt,  quod  Caesar  X Kal.  sentire  Italiam  existimavit. 
Paulo  post:  Aquila  Atticae  matutino  occidit:  III  Kal.  regia  in 
pectore  Leonis  stella  matutino  Caesari  immergitur.  Ex  Plin. 
lib.  18.  c.  28. 

DE  SIDERIBUS. 
etiam  aliquid  poeticum  edidit. 

Sed  nec  aliquis  paene  Latinorum  de  hac  arte  institutionis 
i >ros  scripsit,  nisi  paucos  versus  Iulius  Caesar,  et  ipsos  tamen 
«e  alieno  opere  mutuatus.  Iui.  Firmicus  Mat/ies.  lib.  2 ineunte. 
xsecutus  est  etiam  horum  Siderum  numerum  Graece  Ara- 

tui,  Poeta  disertissimus:  Latine  vero  Caesar,  et  decu»  eloquen- 
tiae Tullius.  Secl  hi  tantum  nomina  ipsorum  et  ortus,  non  autem 
apotelesmatum  auctoritatem  ediderunt:,  ita  ut  mihi  videantur 
non  aliqua  Astrologiae  scientia,  sed  poetica  potins.elati  licentia, 
«locilis  sermonis  studia  protulisse.  Iui.  Firmicus  lib.  8.  e.  5. 

POEMATA. 

Reliquit  et  de  Analogia  libros  duos,  et  Anticatones  totidem, 
ac  praeterea  Poema,  quod  inscribitur  Iter.  Quorum  librorum 

Srimos,  in  transitu  Alpium,  cum  ex  citeriore  Gallia,  conventi- 
us  peractis,  ad  exercitum  rediret;  sequentes,  sub. tempus  Mun- 
densis proelii  fecit:  novissimum,  dum  ab  Urbe  in  Hispaniam 
ulteriorem  IV»)  et  XX  die  pervenit.  Suet,  in  Caes.  c.  56. 

*)  VII  ex  XX  cx  Strabone  et  Appian.  Casaubonu*. 

Feruntur  et  a puero  et  ab  adoleBcentulo  quaedam  scripta; 
nt  Laudet  Herculis,  tragoedia  Oedipus  etc.  quos  omnes  libellos 
vetuit  Augustus  publicari.  Suet,  in  Caet.  c.  56. 

Olus  quoque  silvestre  et  trium  foliorum,  D.  Iulii  carmini- 
bus praecipue  iocisque  militaribus  celebratum,  alternis  quippe 
versibus  exprobravere  lapsana  se  vixisse  apud  Dyrrhachium, 
praemiorum  parsimoniam  cavillantes.  Est  autem  id  cyma  silve- 
stris. Plin.  I.  10.  c.  8.  # 

Bonatus  seu  potius  Suetonius  in  vita  Terentis  hos  sub  C. 
Iulii  Caesaris  nomine  versus  producit: 

Tu  quoque,  tu  in  summis,  o dimidiate  Menander, 

Poneris,  et  merito,  puris  sermonis  amator; 

Lenibus  atque  utinam  scriptis  adiuncta  foret  vis 

Comica,  ut  aequato  virtus  polleret  honore 

Cum  Graecis,  neqne  in  hac  despectus  parte  iaceres. 

Unum  hoc  maceror  et  doleo  tibi  deesse,  Terenti. 

Sequens  etiam  Epigramma  C.  Iui  io  Caesari  quidam  inscri- 
bunt, alii  Germanico • 

Thrax  puer  adstricto  glacie  dum  ludit  in  Hebro, 

Pondere  concretas  frigore  rupit  aquas. 

Dumque  imae  partes  rapido  traherentur  ab  amne, 

Abscidit  tenerum  lubrica  testa  caput. 

Orba  quod  inventum  mater  dum  conderet  urna, 

Hoc  peperi  flammis,  cetera,  dixit,  aquis. 

Illud  vero  distichon: 

FELTRIA.  PERPETUO.  NIVIUM.  DAMNATA.  RIGORE. 
TERRA.  MIHI.  POSTHAC.  NON.  HABITANDA.  VALE. 

falso  Caesari  inscriptum  est,  etsi  quidam  in  membrana,  alii  in 
saxo  exstare  dicant 

Aiunt  quoque  Caesaris  Decretam  Viterbii  in  Hetrurie  in* 
ventum,  hoc  exemplo. 

C.  IULIUS.  CAESAR.  M.  TULLIUM.  CICERONEM. 

OB.  EGREGIAS.  EIUS.  VIRTUTES.  SINGULARES.  ANIMI.  DO- 
TES.  PER.  TOTUM.  ORBEM.  NOSTRIS.  ARMIS.  VIRTUTE- 
QUE. PERDOMITUM.  SALVUM.  ET  INCOLUMEM.  ESSE.  IU- 
BEMUS.  C.  LAB OLENUS. 

INCERTA. 

Unguenta  dicantur  a locis,  ut  Telinum*),  cuius  Iulius  Cae- 
sar meminit,  dicens : Corpusque  suavi  Telino  unguimur.  Hoc 
conficiebatur  in  insula  Telo*),  quae  est  una  ex  Cycladibus,  etc. 
Jsidorus  lib.  4.  Orig.  c.  12. 

*)  Telon  insulam  Sporadibus  accensct  Strabo.  Itaque  apud  Isidorum 

legi  oportet  aut  Delino -Delo,  aut  ex  Sporadibus. 

Apud  Caesarem  et  Catulum  et  Calvum  lectum  est:  Cum 
iam  fulva  cinis  fueris.  Nonius  in  voce  Cinis. 

Salve  primus  omnium  parens  patriae  appellate,  primus  in 
toga  triumphum  linguaeque  lauream  merite,  et  facundiae,  Lati- 
narumque  literarum  parens:  atque  (ut  dictator  Caesar  hostis 
quondam  tuus  de  te  scripsit)  omnium  triumphorum  lauream 
adepte  maiorem,  quanto  plus  est,  ingenii  Romani  terminos  in 
tantum  promovisse,  quam  imperii.  Plin.  lib.  7.  c.  30.  in  fine. 

Cicero  causarum  XIII:  Re  venditu  iterum  emta:  unde  ma- 
nifestum fit  venita  non  dici,  sed  aut  venundata,  aut  vendita,  ut 
Cicero.  C.  Caesar:  Possessiones  redimi,  eas  postea  pluris  vendi- 
tas. Diomedes  lib.  1. 

Esseda  vehiculi  vel  currus  genus,  quo  soliti  sunt  pugnare 
Galli.  Caesar  testis  est  libro  ad  Ciceronem  III:  Multa  millia 
equitum  atque  essedariorum  habet • Hinc  et  gladiatores  esse- 
darii dicuntur,  qui  curru  certant.  Junius  Phylargyrius  in  3. 
Georg:  Virgil. 

Augustus  quoque  in  epistolis  adC.  Caesarem  scriptis  emen- 
dat, quod  is  Calidum  dicere  quam  Caldum  (in  libris  forte  de 
Analogia)  malit:  non  quia  illud  non  sit  Latinum,  sed  quia  sit 
odiosum,  et,  ut  ipse  Graeco  verbo' significat,  tiiqUqyov.  Quintii. 
Ub.  1.  c.  6. 

C.  IULEE  CAESARIS  DICTA. 

Tu  quaeso,  quidquid  novi  (multa  autem  exspecto)  scribere 
ne  pigrere,  in  his,  de  Sexto,  satisne  certum;  maxime  autem  de 
Bruto  nostro:  de  quo  quidem  ille,  ad  quem  deverti,  Caesarem 
solitum  dicere,  Magni  refert,  hic  quid  velit:  sed  quidquid  vo- 
let, valde  volet:  idque  eum  animadvertisse,  cum  pro  Deiotare 

Niceae  dixerit,  valde  vehementer  eum  viium  et  llheie  dicere. 
Cic.  lib.  14.  ad  Atticum,  ep.  1. 

Proxime  cum  Sextii  rogata  apud  eum  fuissem,  exspecta* 
remque  sedens,  quoad  vocarer,  dixisse  eum : Ego  dubitem,  quin 
summo  odio  sim,  cum  M.  Cicero  sedeat,  nec  suo  commodo  me 
convenire  possit  t Atqui,  si  quisquam  est  facilis,  hic  est:  tamen 
non  dubito,  quin  me  male  oderit.  Cic.  ibidem. 

Aiebat,  Caesarem  Becum,  quo  tempore  Sextii  rogatu  veni 
ad  eum,  cum  exspectarem  sedens,  dixisse:  Ego  nunc  tam  sim 
stultus,  ut  hunc  ipsum,  facilem  hominem , putem  mihi  esse 
amicum,  cum  tamdiu  sedens  meum  commodum  exspectet  t Cic . 
lib.  14.  ad  Attic.  epist.  2. 

Quo  gaudio  elatus,  non  temperavit,  quin  pancos  post  dies 
frequenti  curia  lactaret,  invitis  et  gementibus  adversariis  ade- 
ptum se  quae  concnpisseti  proinde  ex  eo  insultaturum  omnium 
capitibus:  ac  negante  quodam  per  contumeliam,  Facile  hoc  ulli 
feminae  fore  i.  responderit  quasi  alludens:  In  Assyria  quoque 
regnasse  Semiranun;  magnamque  Asiae  partem  Amazonas  te- 
nuisse quondam.  Suet,  in  C.  Caes.  c.  22.  . 

Pharsalica  acie  caesos  profligatosque  adversarios  prospi- 
cientem, haec  eum  ad  verbum  dixisse  refert  Asinius  Pollio: 
Hoc  voluerunt:  tantis  rebus  gestis  C.  Caesar  condemnatus  es- 
sem, nisi  ab  exercitu  auxilium  petiissem.  Suet . in  Caes.  c.  30. 

Consecutusque  cohortes  ad  Rubiconem  flumen,  qui  provin- 
ciae eius  finis  erat,  paululum  constitit,  ac  reputans,  quantum 
moliretur,  conversus  ad  proximos.  Etiam  nunc,  inquit, 'regredi 
possumus.  quod  si  ponticulum  transierimus,  omnia  armi* 
agenda  erunt.  Suet,  in  Caes.  c.  31. 

Cunctanti  ostentum  tale  factum  est.  Quidam  eximia  magni- 
tudine et  forma  etc.  Tunc  Caesar,  Eatur , inquit,  quo  deorum 
ostenta,  et  inimicorum  iniquitas  vocat.  lacta  alea  est,  inquit. 
Suet,  in  Caes.  c.  32. 

Romam  iter  convertit;  appellatisque  de  republica  patribus, 
validissimas  Pompeii  copias,  quae  sub,  tribus  Legatis,  RI.  Pe- 
treio,  et  L.  Afranio,  et  M.  Varrone  in  Hispania  erant,  invasit: 
professus  ante  inter  suos,  Ire  se  ad  exercitum  sine  duce,  et  inde 
reversurum  ad  ducem  sine  exercitu.  Suet,  in  Caes.  c.  34. 

Prolapsus  in  egressu  navis,  verso  ad  melius  omine,  Teneo 
te,  inquit,  Africa.  Suet,  in  Caes.  c.  59. 

Caesar  dicebat,  idem  esse  sibi  consilium  adversus  hostem, 
quod  plerisque  medicis  contra  vitia  corporum,  fame  potius  quam 
'ferro  superandi.  Front.  Strat.  4,  7,  1. 

Cum  exspectatio  adventus  Iubae  terribilis  esset,  convoca- 
tis ad  concionem  militibus,  Scitote,  inquit,  paucissimis  his  die- 

but  regem  ndfuUmtm  cnm  X Legionibus , equitum  XXX,  levis 
armaturae  C millibus,  elephantis  CCC.  Proinde  desinant  qui  ■ 
dam  quaerere  ultra,  nut  opinari;  mihique,  qui  compertum  ha- 
beo, credant:  aut  quidem  vetustissima  nave  impositos,  quo  cun- 
que vento  in  quascunque  terras  iubebo  avehi,  Suet.  t n Vaes. 

^lactare  solitus,  milites  suos  etiam  unguentatos  benepu- 
enare  posse:  nec  milites  eos  pro  concione,  sed  blandiori  no- 
mine commilitones  appellabat.  Suet,  in  Cues.  c.  67. 

«uosdam  infimi  generis  ad  amplissimos  honores  provexit. 
Cum  ob  id  culparetur,  professus  est  palam,  St  grassatorum  et 
sicariorum  ope  in  tuenda  sua  dignitate  usus  esset , 

quoque  se  parem  gratiam  relaturum.  Suet.  tnLaes.  c.  Ii. 

* Interrogatus  cur  repudiasset  uxorem,  Quoniam , inquit, 
meos  tam  suspicione,  quum  crimine  iudico  carere  oportere - 

Suet,  in  Cues.  c.  74.  , 

Acie  Pharsalica  proclamavit,  ut  civibus  parceretur,  suet. 

Ul  ^Nosseque,  ut  Caesar  dictator  aiebat,  miserum  esse  instru- 
mentum senectuti  recordationem  crudelitatis.  Amm.  mar- 

^ Nec  minoris  impotentiae  voces  propalam  edebat,  utT.  Am- 
uius  scribit:  Nihil  esse  rempublicam,  appellationem  modo,  sine 
corpore  ac  specie.  Sullam  nescisse  Uterus,  qui  dictaturam  rte- 
posuerit.  Debere  homines  consideratius  tam  loqui  secum,  p 
legibus  habere  quae  dicat.  Suet,  in  Cues.  c.  77.  _ 

Eoque  arrogantiae  progressus  est,  ut,  haruspice  ri 
sine  corde  exta  sacro  quodam  nuntiante.  Lutura  dicere  - 
tiora,  cum  vellet:  nec  pro  ostento  ducendum,  si  pecudi  cor  de- 
fuisset. Suet,  in  Caes.  cap.  eod. 

J Triumphanti  et  subsellia  tribumtia  praetervehenti  sibi 
unum  e Collegio  Pontium  Aquilam  non  adsurrexisse,  adeo  in- 
dignatus, ut  proclamaverit:  Repete  ergo  a me  Aquila  Rnnpu- 
blicam  tribunus:  nec  destiterit  per  continuos  dies  qmdqnaa 
cuiquam,  nisi  sub  exceptioue  polliceri,  Si  tamen  per  Fontium 

Aquilam  licuerit.  Suet,  in  Caes.  c.  78. 

1 Plebi  Regem  se  salutanti,  Caesarem  se,  non  Regem  esse  re- 

,PM,$  Caesarem  praeteratum  «alme 

accepimus  dixisse:  Si  cantas,  male  cantas:  si  legis , can  as. 
Quintii,  lib.  1.  c.  8. 

Elevandi  ratio  est  duplex,  ut  aut  veniam  quis,  aut  lactan- 
tiam  minuat;  quemadmodum  C.  Caesar  Pomponio  os  ent  ei  i 
vulnus  ore  exceptum  in  seditione  Sulpiciana,  quod  ipse  se  pus 

tum  pro  Caesare  pugnantem  gloriabatur,  Rumpiam  fugient  re- 
spexeris, inquit,  aut  crimen  obiectum,  ut  Cicero,  etc.  Quinti/. 
Rb.  6.  c.  3. 

Est  et  illa  ex  ironia  fictio,  qua  usus  est  C.  Caesar.  Nam 
cum  testis  diceret,  a reo  femina  sua  ferro  petita,  et  esset  faciflig. 
reprehensio,  cur  illam  potissimum  partem  corporis  vulnerare 
voluisset:  Quid  enim  faceret,  inquit,  cum  tu  galeam  et  loricam 
habere»  ? Quintilian . ibidem . 

Sic  fac  existimes,  post  has  miserias,  id  est,  postquam  ar- 
mis  disceptari  coeptum  est  de  iure  publico,  nihil  esse  actum 
aliud  cum  dignitate.  Nam  et  ipse  Caesar,  accusata  acerbitate 
Marcelli  (sic  enim  appellabat)  laudataque  honorificentissime  et 
aequitate  tua,  et  prudentia,  repente  praeter  spem  dixit,  te  te- 
natui  roganti  de  Marcello  ne  hominis  quidem  cauta  negatu- 
rum. Cic.  lib.  4.  ad  Fmn.  ep.  ad  Ser.  Sulpicittm. 

Demetrio  Megae  Siculo  Dolabella  rogatu  meo  civitatem  a 
Caesare  impetravit:  qua  in  re  ego  interfui.  Itaque  nunc P. Cor- 
nelius vocatur.  Cumque  propter  quosdam  sordidos  homines, 
qni  Caesaris  beneficia  vendebant,  tabulam,  in  qua  nomina  civi- 
tate donatorum  incisa  estent,  revelli  iussisset:  eidem  Dolabel- 
lae, me  audiente,  Caesar  dixit,  nihil  esse,  quod  de  Mega  verere- 
tur, beneficium  tuum  in  eo  manere.  Cic.  Ub.  13.  adFamil.epist. 
36.  ad  Acilium. 

DE  C.  IULIO  CAESARE  IUDICIA. 

Sed  tamen,  Brute,  inquit  Atticus,  de  Caesare  etipie  ita  in- 
dico, et  de  hoe  huius  generis  acerrimo  aestimatore  saepissime 
audio,  illum  omnium  fere  oratorum  Latine  loqui  elegantissime, 
nee  id  solum  domestica  consuetudine,  ut  dudum  deLaeliorum  et 
Muciorum  familiis  audiebamus;  sed,  quamquam  id  quoque  credo 
fuisse,  tamen,  ut  esset  perfecta  illa  bene  loquendi  lana,  multis 
literis,  et  iis  quidem  reconditis  et  exquisitis,  summoque  studio 
et  diligentia  est  consecutus,  etc.  Ex  Cic.  in  Bruto  c.  72. 

Sed  perge,  Pomponi,  de  Caesare,  et  redde  quae  restant.  So- 
lum quidem,  inquit  ille,  et  quasi  fundamentum  oratoris  etc. 
Caesar  autem  rationem  adhibens,  consuetudinem  vitiosam  et 
corruptam  pura  et  incorrupta  consuetudine  emendat.  Itaque 
cum  ad  hanc  elegantiam  verborum  Latinorum  (quae,  etiamsi 
orator  non  sis,  et  sis  ingenuus  civiB  Romanus,  tamen  necessaria 
est)  adiungit  illi  oratoria  ornamenta  dicendi:  tum  videtur  tan- 
quam  tabulas  bene  pictas  collocare  in  bono  lumine,  hanc  cum 
habeat  praecipuam  laudem  in  communibus,  non  video,  cui  de- 
beat cedere,  splendidam  quandam,  minimeque  veteratoriam  ra- 
tionem dicendi  tenet,  voce,  motu,  forma  etiam  magnifica  et 

generosa  quodammodo.  Tum  Brutus,  Orationes  quidem  eius 
etc.  Atque  etiam  commentarios  quosdam  scripsit  rerum  sua- 
rum valde  quidem,  inquam,  probandos,  nudi  enim  sunt,  recti, 
et  venusti,  omni  ornatu  orationis,  tanquam  veste,  detracto,  sed 
dum  voluit  alios  habere  parata,  unde  sumerent,  qui  vellent 
scribere  historiam;  ineptis  gratum  fortasse  fecit,  qui  volent  illa 
calamistris  inurere:  sanos  quidem  homines  a scribendo  deter- 
ruit etc.  Ex  Cic.  in  Bruto  c.  15. 

Quid  Oratorum?  quem  huic  antepones  eorum,  qui  nihil 
aliud  egerunt?  quis  sententiis  aut  acutior,  aut  crebrior!  quis 
verbis  aut  ornatior,  aut  elegantior?  Ex  Cic ■ ad  Cor.  Nepot . ap. 
iiuet.  in  Caes . c.  55. 

Sed  bene  loquendi  de  Catulis  opinio  non  minor;  sale  vero 
et  facetiis  Caesar  vicit  omnes.  Ex  Cic.  lib.  de  Offic.  c.  3T. 

Reliquit  et  reruin  suarum  Commentarios  Gallici,  civilisque 
belli  Pompeiani.  nam  Alexandrini,  Africique  et  Hispaniensis 
incertus  auctor  est.  alii  enim  Oppium  putant,  alii  Hirtium:  qui 
etiani  Gallici  belli  novissimum,  imperfectumque  librum  sup- 
pleverit. Paulo  post : Pollio  Asinius  pfcrum  diligenter,  parum- 
que integra  veritate  compositos  putat;  cum  Caesar  pleraque 
et  quae  per  alios  erant  gesta,  temere  crediderit;  et  quae  per 
se,  vel  consulto,  vel  etiam  memoria  lapsus,  perperam  ediderit; 
existimatque  rescripturum  et  correcturum  fuisse.  Ex  Suet,  in 
Caet.  cap.  56.  (Quintt  X,  1.  2-  XJ1.  10.  Dial.  d.  Orat.  15.) 

jHytxcu  Si  xai  mvvat  ttqSs  Xoyove  JxoXixtxoiig  6 KaXaaQ  aQtaxa^xal 
Stanovijoru  cpiXoxiiioxaxa  xrjv  tpvaiv,  ui  xa  Stvuuilu  piv  aStjgixui  ijctiv 
etc.  Ex  EI  ut.  in  Caes. 

'Ev  Si  'Poifix  TroXi.ij  fiiv  Ini  r*J  Xoyu  iuqI  toj  owrjyoQiai  avxov  *«- 
pt;  I ^iXctpmv.  Ex  Plui,  in  Caes.  ' 

Ac  mihi  ex  Graecis  orationes  Lysiae  ostentat,  ex  nostris 
Gracchorum  Catonisque;  quorum  sane  plurimae  sunt  circum- 
cisae et  breves.  Ego  Lysiae  Demosthenem,  Aeschinem,  Hyperi- 
dem, multosque  praeterea,  Gracchis  et  Catoni  Pollionem,  Cae- 
sarem, Coellum,  inprimis  M.  Tullium  oppono,  cuius  oratio 
optima  fertur  esse,  quae  maxima.  Ex  Plinii  lib.  1.  epist.  20. 

Sed  ego  verear,  ne  me  non  satis  deceat,  quod  decuit  M. 
Tullium,  C.  Calvum,  Asinium  Pollionem,  M.  Messallam,  etc. 
Divum  Iulium,  Divum  Augustum,  Divum  Nervam,  Ti.  Caesa- 
rem, etc.  Plin.  5,  epist.  3. 

Dictator  Caesar  summis  oratoribus  aemulus.  Ex  Tac. 
Ann.  13,  3. 

Summus  auctorum  D.  Iulius.  Tac.  Germ.  28. 

C.  Caesarem  Dictatorem  - - - studia  certandi,  dictandi,  le- 

ctitandiqi^  sibi  mutuo  vindicavere.  Et  licet  in  persona  unius 
eiusdemque  tempore  suo  principis  viri,  castrensis  oratnriacque 
scientiae  cura  certaverit  ferine  gloria  aequipari,  idem  tamen 
nunquam  se  sati»  duxit  in  utriusque  artis  arce  compositum, 
prius  quam  vestri  Arpinatis  testimonio  anteferretur  ceteris 
mortalibus.  Ex  Sidonii  Apollinaris  lib  8,  Ep.  6.  Vid.  et  lib.  9, 
epist.  14. 

agro  Piceno. 

Ascurum  Af.  23. 

Asparagium  C.  III.  30. 

Aspania  H.  24.  urbs  Hisp.  nunc 
Espeio. 

Asprcnas  Af.  80. 

Asta  H.  36.  urbs  Hisp.  Massa  de 
Asta. 

Ategua  H.  VIII.  22.  urbs  Hisp. 

Tegua. 

C.  Ateius  Af.  89. 

Atrebates  II.  4.  16.  23.  VII.  75.  L c 
pays  d’Arlois. 

Q.  Atrius  V.  9. 

Attius  v.  Actius. 

Avaricum  VII.  13.  31.47.  Bourges. 
C.  Avienus  Af.  54. 

Aulerci  Eburones.  Cenomani, Bran- 
novices II.  34.  III.  17.  VII.  75. 
Galli  in  Normannia  et  vicinia. 

L.  Aurunculeius  II.  11.  V.  24.  28- 
36.  37. 

Ausci  III.  27.  pop.  Gall.  Aux  ha- 
bitantes. 

Ausetani  C.  I.  60. 

Auximum  C.  I.  15.  urbs  Italiae, 
Osimo. 

Axonali.  5.  9.  11.  Gall.  BeJg.Aisnc. 

10.  pars  silvae 


Bacenis  silva  VI 
Hercyniae. 

Kuil.H  A-  »•  «■  H.« 

Bncmru'H.22  Estrcinadura  Euai- 
taniae. 

I;.!:^uUlV..0pa..<«- 

Belfi^ap^^^U 

Bellocassi  VII.  75.  Normann.am 

B^lloMC  templum  Commagenum  A- 
Bellovaci  Galli  leBeauva.su.  II.  4. 

13.  VII.  59.  75.  VIII.  7. 14. 
Berones  A.  53  pop.Hisp.  tarracoti. 

Bessfc.3  HI-  4.  pop-  Thraciae. 
Bibracte  1.23.  Vlt.  55.63  urbs  Ae- 


duorum,  Autun. 

Jibrax  II.  6.  op.Rhemorum,Bievrc. 

3ibroci  V.  21  pop.  Bntan. 

Bibulus  C.  III.  5.  7.  8.  14.  16. 

B^rViones  III.  27.  pop.  Gall.  in 

comitatu  Bigorre.  rall 

Bituriges  VIII.  3.  A. 7.  pop.  Gall. 
in  ducatu  Bcrry. 

Bivius  Curius  C.  I.  24. 

Boduognatus  II.  23. 

Bogud  A.  59.  60.  Af.  23.  25. 

Boli  L^.25?  28  Galli,  les  Bourbon- 

SSiV Brannovices  VII?  75 

n.I3.  nuncBrcteuil, 
quao  regio  vulgo  audit  Bransu- 

spans.  . T^r  v S 12  VI.  13. 
Britannia  IV.  21.  V.  8.  1*.  v *• 
oppida  Bnt.  qualia  V.  21.  Reges 

urbs  Italiae,  nuneBmidui. 

Brutus  VII.  9.  C.  II.  3.  5.  VI.  22. 
Bullis,  urbs  Macedoniae  C.  HA* 

40. 


BursavolcnsesH.22pop.Hisp.Baet. 

Buthrotum  C.  IU.  16.  urbs  3i.piri, 

nunc  Butrinto.  , 

Cabillonum  VII.  42.  90.  nunc  Cha- 
lons  sur  Saone.  rr>o 

Caburus  VII*  65«  ..  *~  T j* 

Cadaveribus  circumvallatur  urbs  H. 

Cadetes  VII.  75.  pop.  Gall.  inco- 

C8adu?ci  VII.  4.  75.  pop.  Gall.  Les 
pays  dc  Qucrcy.  . _ 

T.  Caecilius  Centurio  C.  1.  46. 
Caecilius  Niger  H.  35. 

ciSSui.?.’  pop.  G*n.  b«1b-  .d 

fluvium  Chicrs  habitantes. 

C.  Caesar  contra  Aduatucos  11.16. 

17.  29.  Alexandrinos  C.  bt- ni. 
Ambianos  2. 18.  Ariovistum  I.  33. 
Editas  II.  2.  Bellovacos  H*  lo. 
Britannos  IV.  20.  5-  8.  Germanos 
IV.  6. 14.  Aeduos  \ II.  4°- Lal,‘® 
num  Af.  14.  Massilienses  C.  1-  oj. 
Nervios  11,17.  V.  46.  »•»«£ 
A.  71.  Scipionem  Af.  I-  4.  34- 
tiates  IU-  20.  Suessiones  II. 
Venetos  III.  9-  Vercingetorigem 

(^Caesar  Antonio  adest  in  petendo 
Auguratu  VIIL  50.  Dciotaro  igno- 
scit A.  68.  Pompeio  conciliari  vult 
C.  I.  26.  IU.  10-  16. 17.  57.  ad  Sci 

pionem  dc  pace  mandata  dat  C.  III. 

57.  nando  evadit  A-  21. 

C.  Caesar  dictator  C.  U*  21.  IB. 

rHC«..r.a  Ak.Un  VII.  69.  «-.d 

CA£»iri™A.I,9.dB,™d?.u™ 

c 1*  25.  ad  Ilerdam  C.  !•  41  • a 
Massiliam  C.  II.  U.nd  yrrl>- 
cbiumC.  III.  43.  adPbaru  aA.l?. 
ad  Uzitam  Af-  41.  cum  Afranio  . 

irSiCVli4kc.I.8.Af,89. 
Sextus  Caesar  C-  II.  20.  A.  66. 
Calagurritani  C.  I.  60.  pop-  1 P’ 

Tarrac.  Caluhorra  nunc  iditeo- 

cXnusa  III.  14.  Calem  Fufi™ 
C.  I.  87.  Calenus  legatus 
Calete,  II.  4.  VIII.  7.  pop.  Gall- 

Normana. 

M.  Calidius  C.  I*  2. 

Calpurnius  Salvianus  A.  53. 

C.  Calvisius  Sab.  C.  III.  34. 

Calydon  C.  III.  35.  urbs  Aetoliae, 
nunc  Ayton.  , Tl 

Camerinum  C.  I.  15.  urbs  Italiae. 
Camerino. 

Camulogenus  VII.  57-  62. 

Candavia  C.  IIL  11.  79.  regio  Ma- 
cedoniae. 

C.  Caninius  VIII.  83. 

Caninius  Rebilus  C.  I.  26.  II.  34. 
Conopus  A.  25.  urbs  Aegypti.  A- 
bukir.  tunt5?’ 

Cantabri  C.  1.38.  Biscayam  habi- 
CantiumBritanniae  V.  13. 22.  Kcnt. 
L.  Canuleiu»  C.  III.  42.  [Canosa 
Canusium  C.  I.  24.  urbs  Italiae. 
Cappadoces  in  exercitu  PompeuC 
11  f.  4.  cf.  A.  34. 

Capua  C.  I.  IO.  14. 

Carales  Af.  98.  Caglwri.  caput  Sar- 
Caralitani  C.  I.  30.  _ [diniae. 

Carmoiia  A.  57.  opp.  Hisp.  Baet. 
Carmone. 

Carmoncnscs  C.  II.  19. 

Carnutes  V.  25.  56.  VI.  2.  4.  VII.  2 
8.  VIII.  31.  pop.  Galliae.  Lespavs 
du  Chartrain,  de  1’Orleanois  et  dn 
Carruca  H.  27.  [Blesois 

Carfulcnus  A.  31- 
Carteia  H.  32.  opp.  Hisp.  Algcziva 
Carvilius  V.  22.  [al.  Tarifla 

Cassi,  populus  Britann.  V.  21. 
Cassivellaunus  V.  11.  18. 

L.  Cassius  consul,  ab  Helvetiis  vi- 
ctus I.  7.  12. 

L.  Cassius  Longinus  C.  III.  36.  74 
A.  48.  52.  53.  54.  60.  eius  obitus 
A.  64. 

Cassius,  Pompeianus  C.  III.  5. 101 
Casticus,  Sequanus  I.  3. 

Castor  Tarcondarius  C.  III.  4. 
Castra  Corneliana  C.  II.  24.  37 ._ 
Castra  Postbumiana,  locus  Hisp 
Baet.  nunc  Castro  el  Rio.  H.  8. 
Castulonensis  saltus  in  Hisp.  Tar- 
rac.  ab  urbe  Castulo.  uno  Casto- 
ri a la  vieja.  C.  I.  38.  . 

Catamantalcdes  I.  8. 

Cativolcus  V.  24.  VI.  81. 

Cato  Uticensis  Caesaris  hostis  C.I. 
4.  30.  32.  Af-  22.  86.  cius  mors 
Af.  88. 

Iul.  Caes. 


Caturiges  I.  10.  in  regione  le  pays 
d’Embrun.  . , 

Cavarillus  VII.  67. 

Cavarinus  V.  54.  VI.  &. 

L.  Cella  Af.  89. 

Celtae  I.  1« 

Celtiberia  I.  61.  38* 

Ccltillus  VII.  4.  . ■ ’ 

CenimagniV.  21  pop.  Bnt.  m Suf- 
folk  Norfolk  et  Cambndgeshire.  . 
Centrones  I.  10.  V.  39.  pop.  Belgii 
circa  Courtray.  t . 

Ceraunii  C.  IU.  6.  montes  Epiri. 
Cercina  Af.  8.  34.  insula  Africae. 
Cevenna  VII.  8. 

Centrones  V.  39.  [III.  .48. 

Chara,  radix  quaedam  incognita,  C. 
Clierronesus  apud  Aegyptum  A.  10. 
Cherusci  VI.  10.  populi  German. 
circa  utraihque  Visurgis  ripam  me- 
diam, foedere  iuncti. 

Cicero,  Q.  legatus  Caesaris  V.  89. 
40.  43.  48.  VI.  36. 

Cilicia  C.  III.  102.  A.  65.  66. 
Cimberius  I.  87. 

Cimbri  I.  33.  40.  VII.  77.  [48. 

Cinga,  fluv.  Hisp.  nunc  Cinea.  C.  L 
Cingetorix  V.  8.  45.  56.  57.  VI.  8.  1 
Cingulum  C.I.  IS.  opp.  Piceni  nunc 
Cingoli. 

Cirta  Af.  25.  opp.  Africae,  nunc 
Constantina.  « 

Cisalpina  Gallia  VI.  L 
Cispius  Af.  67. 

Classis  Pompeii  C.  III.  5.  Caesaris 
C.  III.  7.  Caesariana  incenditur  C. 
III.  10L  classis  Gallorum  HI.  14. 


Cleopatra  C.  III.  103.  A.  33 
Clodii  caedes  VII.  1.  C.  HI.  21. 
Clodius  Aquitius  H.  23. 

A.  Clodius  C.  III.  90. 

Clupea  C.  II.  23.  Af.  II.  8.  urbs 
Africae : nunc  Quipia  s.  Aklibia. 
C.  Clusinas  Af.  54. 

Cocosates  III.  27.  pop.  Gall.  dans 
les  Landes. 

M.  Caelius  Rufus  tribunus  pl.  C. 
III.  20.  21.  22. 

Coelias  Vinicianus  A.  77. 
Colonicae  cohortes  C.  II*  19. 
Colonorum  delectus  C.  1. 14. 
Comana  A.  84.  56.  66. 

Cominius  Af.  46. 

Commius  Atrebas  IV.  21.  27.  35. 
VI.  6.  VII.  76.  VIII.  6.23.  47.4«. 
Concilium  armatum  V.  56. 

Condrusi  s.  Condrusones,  pop.  Bel- 
gii : nunc  Condrotz  au  pars  de 
Licge.  I.  6.  II.  4.  IV.  6.  VI.  32. 
Conetodunus  VII.  3. 

Confluens  Mosae  et  Rheni  IV.  15. 
Coblenz. 

C.  Considius  Longus  II.  23.  Af.  3. 
4.  33.  43.  93. 

Convictolitancs  VII.  32.  33.  55.  67. 
Q.  Coponius  C.  III.  26. 

Corduba  C.  1 1.  19.  A.  49.  57.  H.  3. 4. 
Corfinium  C.  I.  16.  opp.  Peligsso- 
rum  in  Italia. 

Corneliana  castra,  locus  Africae  C. 
II.  24.  37. 

Cornelius  Balbus  C.  III.  19. 
Cornificius  A.  42. 

Correus  VIII.  6.  19. 

Cosa,  urbs  C.  III.  22. 

Cosanus  sinus  C.  I.  34. 

Cotho  Af.  62. 

Cotta  Aurunculcius  V.  33. 

Cotuatus  VII.  3. 

Cotus,  Aeduus  VII.  32.  33.  67. 
Cotys,  Thrax  C.  III.  4.  36. 

M.  Crassus  I.  21.  III.  31. 

P.  Crassus  II.  34..  III.  20. 
Crastinus,  centurio  III.  91.  99. 
Cretes  sagittarii  Af.  32. 

Crispus  Af.  77. 

Critognatus  VII.  77. 

Curio,  trib.  pl.  VIII.  52.  C.  I.  3. 
Curioniani  Af.  40.  52.  [25.  II.  42. 
Curiosolitae  II.  34.  III.  7.  VII.  75. 
Conscult  en  Bretagne. 

Cyclades  C.  III.  3. 

Cyprus  C.  III.  102. 

Daci  VI.  25.  adDanubiumTransyl- 
vani,  Moldavi. 

Damasippus  Af.  39.  96. 

Danubius  VI.  25. 

Dardani  C.  III.  4.  inScrvia. 
Decetia  VII.  33.  Decise  surLoire. 
L.  Decidius  Saxa  C.  I.  66. 

C.  Decimius  Af.  34.  [56 

Decimus  Brutus  III.  11.  C.  I.  36 

D.  Laelius  C.  III.  5.  40.  100. 
Decumana  Af.  29. 

Decumani  H.  30.  [78. 

Deiotarus  C.  III.  4.  A.  34.  67.  70. 


Delphi  C.  III.  55. 

Delta  Aegypti  A.  27. 

Devoti  s.  Soldurii  III.  22. 

Diablintes  III.  9. 

Diana  Ephesia  C.  III.  32.  105. 

Didius  H.  37.  40.  [6.  21.  ‘ 

Dii  Gallorum  VI.  17.  Germanorum 
Dioscoridcs  Aegyptius  C.  III.  109.  • 
Divico  I.  13. 

Divitiapug  I.  3.  16.  18.  19.  41.  51. 

II.  4.  5.  VI.  12. 

Domicilia  Gallorum  VI.  14. 

Domitius  Alienobarhus  C.  1.15. 19. 

34.  56.  C.  II.  22. 

Cn.  Domitius  Calvinus  C.  II.  42. 

III.  34.  78.  A.  34.  86. 

L.  Domitius  C.  I.  6.  23.  II.  22.  III. 

Donilaus  C.  III.  4.  [83.  99. 

Drappcs  VIII.  30.  44. 

Druidcs  VI.  13. 

Dubis  I.  38.  fluv.  Burgundiac,  le 
Dumnacus  VIII.  26.  31.  [Doux. 

Dumnorix  I.  3.  9.  V.  6.  7. 

Duracius  VIII.  26.  » 

Durocorturum  II.  3.  VI.  4.  44. 
Dynastae  A.  65. 

Dyrrhachium  C.  III.  13.  14.41.57. 
71.  72.  89.  urbs  Macedoniae,  Du- 
rnzzo,  Drazzi. 

Eburones  II. 4.  IV.  6.  V.28.  VI. 24. 
34.  36.  43.  nop.  Belgii,  les  Lic- 
Eburoviccs  III.  17.  [geois. 

Elaver,  flumen Gall.  VII. 34  Allier. 
Elephanti,  in  proeliis  Af.  27.  48. 
Eleutheri  VII.  75.  [72.83.84. 

Elis  C.  IU.  105. 

Elusates  III.  27.  pop.  GaJl.lc  pays 
d’Euse  cn  .Gascogne. 

Enipeus  C.  III.  88. 

Ennius  poeta  H.  23.  31. 

Epasnactus  VIII.  44. 

Ephippia  Suevis  contemtalV.  2. 
Epidaurus  C.  III.  12.  42.  A.  44. 
urbs  Dalmatiae,  Ragusa  Vecchia, 
Dobronicha. 

Epirus  C.  III.  80. 

Epistola, telo  alligata  mittiturV.4. 
Eporedirix  VII.  38.  39.  54.  63.  67. 

M.  Eppius  Af.  89. 

Equites  Galli  VI.  15. 

Equites  Germani  pedibus  proelian- 
tur IV.  2. 

Eratostbenes  geographus  VI.  24. 

Ergastula  solvuntur  C.  III.  22. 
Esseda  IV.  24.  33. 

Essui  V.  24. 

Esubii  III.  7. 

Euphranor  A.  XV.  25. 

C.  Fabius  legatus  C.  I.  37.40.  cen- 
turioi VII.  47.  Felignus  C.  II.  35. 
Maximus  I.  45. 

E.  Fabius  centurio  VII.  47.  50. 
Factiones  Gallorum  VI.  12. 

Fagum  Britannia  non  habet  V.  12. 
Fanum,  oppidum  Umbriae  in  Ital. 
Fano.  C.  1. 11. 

M.  Favonius  C.  III.  36. 

Faustus  Sulla  C.  I.  6.  Af.  95. 
Felginas  C.  III.  71.  [5o. 

Feminae  Germanorum  fatidicae  I. 
Ferrariae  Biturigum  VII.  22. 
Ferrariae  officinae  Pompeii  Af.  20. 
Ferrum  in  Britannia  non  nascitur 
V.  12. 

C.  Flavius  V.  24.  VIII.  27.  C.  1.37. 
A.  Fonteius  Af.  54. 

Frentani  C.  I.  23.  pop.  Italiae. 
Fufius  Calenus  C.  III.  8.  55. 
Fugitivi  a saltuPyrcnaeo  C.  III.  19. 
C.  Fulginius  C.  I.  46. 

Fulvius  Posthumus  C.  III.  63. 

C.  Fundanius  H.  11. 

Funera  Gallorum  VI.  19. 

C.  Fusias  Cotta  VII.  3. 

Gabali  VII.  64.  75.  pop.  Galliae. 
Le  pajrs  de  Gcvaudan. 

Gabiniani  milites  C.  III.  4. 103. 110. 
A.  Gabinius  C.  111.  4. 

Gabinius,  Illyrici  praeses  A.  42. 
Gabinius  Ptolemaeum  restituit.  C. 
III.  103.  A.  3. 

Gades  H.  37.  Cadix. 

Gaditani  C.  II.  18. 

Gaetuli  Af.  25.  32.  35.  55  . 61.  93. 
in  Africa. 

Galba,  legatus  III.  1. 

Galba  Suessionum  rex  II.  4.  13. 
Galliae  divisio  I.  1.  mores  et  disci- 
plina I.  31.  VI.  11.  Gallia  disci- 
plinam a Britannis  petit  VI.  13. 
Graecis  literis  utitur,  VI.  16.  Gal- 
lorum corpora  procera  II.  30.  Af. 
40.  religio  VI.  16.  factiones  VI.  12, 
Druides  et  equites  VI.  13.  coniu- 
gia  VI.  19.  Gallicae  naves  III.  13. 
Gallici  muri  VII.  23. 


Gallograecia  A.  67. 

C.  Gallonius  C.  II.  18. 

Ganymedes,  aulicus  Aegypt.  A.  4. 
23.  33. 

Garumna,  fluv.  I.  1.  La  Garonno. 
Garumni  III.  27. 

Geiduni  V.  39. 

Genabum  VII.  3.  H.  28.  VIII.  5. 
Geneva  I.  7,  [Orleans. 

Genusum  C.  III,  75.  76. 

Gergovia  in  Arvernis  VII.  4.  34. 
Gergovia  in  Boiis  VII.  9.  [36. 

Germaniae  mores  IV.  1.  6.  11.  21 
sqq.  populi  plures  II.  4.  sortes  et 
vaticinationes  I.  50.  Germani  in 
Galliam  transeunt  I.  31.  IV.  16. 
eorum  corpora  procera  I.  39.  ho- 
spitalitas VI.  23.  aciei  ratio  I.  51. 
equestre  proelium  I.  48.  IV.  2. 
VII.  18.  VIII. 36.  in  Caesarisexer- 
citu  VII.  13.  Af.  29.  a Caesare 
vincuntur  I.  53.  IV.  12. 14. 
Glandes  fusae  Af.  20. 

Glans  inscripta  pro  epistola  mitti- 
tur H.  13.  18. 

Glasto  se  inficiunt  Britanni  V.  14. 
Gobanitio  VII.  4. 

Gomphi  expugnati  opp.  Thessaliae, 
nunc  Gonii.  C.  III.  80. 

Gorduui  V.  39.  pop.  Belgii. 
Graecis  literis  Galli  utuntur  I.  29. 
VI.  14.  Nervii  Graece  nesciunt  V. 
Graioccli  1.  10.  [48. 

Grando  saxea  ingens  Af.  47. 
Granius  C.  III.  71. 

Grudii  V.  39.  pop.  Belgii. 
Gutruatus  VIII.  38. 

Haliacmon,  iluvius  Macedoniae,  C. 
III.  36. 

Harudes  I.  31.  37.  51.  pop.  Gcrm. 
Helvetiorum  virtus  I.  1.  pagi  1. 12. 
mos  in  iudiciis  I.  4.  victoria  de 
RomanisVII.  4.  ipsi  vincuntur  I. 
12.  26.  Graecis  literis  utuntur  I.  29. 
Helvii  VII.  7.  75.  C.  I.  35.  pop. 

Gall.  les  Vivarais. 

Heraclea  Scntiea  C.  III.  79. 
Herculis  fanum  Gaditanum  C.  II. 
Hercynia  silva  VI.  24.  [18.21. 

Herminius  mons  Lusitaniae.  A.  48. 
Hibernia  V.  13. 

Hiempsal  Af.  56. 

Hippo  Kcgius  Af.  96.  nunc  Bona. 

Ii.  flirrus  C.  I.  15.  III.  82. 
Hispalis  C.  II.  18.  20.  H.  27. 35. 36. 
42.  urbs  Hisp.  nunc  Sovilla. 
Hispaniae  duae  pacatae  C.  III.  73. 
Hispaniae  fecunditas  H.  VIII.  1. 
Hispanorum  pugna  C.  I.  44. 
Homines  immolantur  VI.  16. 
Iacetani.C.  I.  60. 

Iadcrtini  A.  42.  in  Illyrico,  ubi  nunc 
Iberus  C.  I.  60.  Ebra.  [Zara. 
Iccjus  Gallus  II.  3.  [lognc. 

Iccius  portus  IV.  23.  ubi  nuncBou- 
IgiliumC.  I.  34.  in  mari  Tyrrheno. 
II  Giglio.  [Gubio. 

Iguvium  C.  I.  12.  urbs  Umbriae. 
Ilerda  C.  I.  41.  43.  45.  urbs  Hisp. 
Ecrida.  [rum  in  Hisp. 

Illurgavonenses  C.  I.  60.propolbc- 
Illyricum  II.  35.  III.  7-A.42.  Sla- 
vonia  ct  Dalmatia. 

Imanuensius  V.  20. 

neratoris  adpellatio  C.  II.  26. 

tciomarus  V.  3.  26.  53.  55.  58. 
Intercessio  Tribunitia  C.  III.  5.7. 
Issa  C.  III.  9.  Lissa,  insula  maris 
Isthmus  C.  III.  55.  [Illyrici. 
Italica  Hispaniae  C.  II.  20.  Itali- 
censes A.  52.  H.  25. 

Itius  portus  v.  Iccius. 

Ityrci  Af.  20. 

Iuba  C.  II.  25.  A.  5.  51.  Af.25.80. 
C.  II.  26.  vincit  Curionem  C.  II. 
42.  crudelis  C.  II.  44.  Af.  66.  74. 
auperbus  Af.  57.  moritur  Af.  94. 
eius  regnum  publicatur  C.  II.  25. 
Cf.  Af.  25.  36.  55.  91. 

Q.  Iunius  Hispanus  V.  27. 

Ii.  I unius  Paciccus  H.  3. 
lura  mons  Gall.  I.  2.  6. 

Laberius  V.  15. 

T.  Labienus,  Caesaris  legatas  1.21. 
V.  58.  VI.  7.  VII.  60.  62.  ad  de- 
serendum Caesarem  sollicitatur 
VIII.  52.  ad  Pompeium  deficit  C. 
III.  13.  crudelis  in  Caesarianos  C. 
III.  71.  pugnat  cum  Caesare  Af. 
13.  fugatur  Af.  40.  50.  69.  75.  mo- 
ritur H.  31.  ab  eo  Cingulum  aedi- 
ficatum est  C.  I.  15. 

Lacus  Lemannus  I.  2.  8.  le  Lac  de 
GenGve. 

Larinates  pop.  Ital.  C.  I.  23. 
Larissa  C.  III.  80.  97.  in  Thessal. 


L.  Laterensis  A.  55. 

Latinae  feriadX!.  in.  2. 

Latobrigi  I.  5.  23.  29. 

Legatus  pro  praetore  I.  21. 

Legati  Caesaris,  Ant istius  VI.  1.7. 
83.  M.  Antonius  VII.  81.  Cotta  II. 

II.  IV.  22.  Calenus  VIII.  39.  Ca- 
niniusRebilus  VIII. 24.  Q.  Cicero 
V.  24.  C.  Fabius  V.  24.  VIII.  24. 
Ser.  Galba  III.  1.  Labienus  I.  10. 
21.  Qu.  Pedius  II.  2.  Munat. 
Plancus  V.  24.  25.  L.  Roscius  V. 
53.  T.  Sextius  VI.  1.  M.  Silanus 
ibid.  Titurius  Sabinus  II.  5.  III. 
17.  IV.  22.  Sulpicius  Rufus  IV. 
23.  C.  Trebonius  VII.  81.  VIII. 
46.  Vatinius  VIII.  46. 

Legiones : gemella  C.  III.  4.  secun- 
da A.  53.  57.  tertia  H.  80.  quinta 
Af.  1.  84.  H.  30.  septima  IV.  32. 
octava  C.  III.  89.  nona  C.  III.  67. 
71.  89.  Af.  60.  decima,  fortissima 

I.  40.  H.  30.  undecima  VIII.  8. 
decima  tertia  VII.  51.  C.  I.  7.  Af. 
60.  decima  quarta  Af.  60.  vigesima 
secunda  A.  74.  vigesima  sexta  A. 
40.  Af.  60.  vigesima  septima  C. 

III.  28.  34.  vigesima  octava  Af. 
60.  tricesima  A*  53.  Af.  60.  trice- 
sima sexta  A.  40.  septima  A.  9. 
vernacula  C.  II.  30.  veterana  C. 

II.  28.  Af.  1.  84.  [nove. 

Lemannus  lacus  I.  2.  lc  lac  ac  Gc- 
Lemnvices  VII. 4.  pop.  Gall.  lcLi- 
Lcnium  H.  35.  [mosin. 

L.  Lentulus  C.  I.  15.  23. 

L.  Lentulus  consul  VIII.  50,  C.  I. 
1.  4.  14.  C.  III.  83.  104. 

Lentulus  Marcellinus  C.  III.  62. 

M.  Lepidus  II.  81.  A.  59. 

Lepontii  IV.  10.  pop.  Alpium  in 

Val  Levcntina. 

Leptis  C.  II.  38.  Af.  VII.  10.29.97. 
A.  57.  opp.  Africaenunc  Lcpcda. 
Levaci  V.  39. 

Lcuci'I.4d.  pop.  Belgii  lesToulois. 
Lex  Iulia  C.  I.  14.  [Gall. 

Lexovii  IIl.  9.  11.  17.  pop.  Norm. 
Lex  Pompeia  do  ambitn  C.  III.  1. 
Leges  Cocliae  _C.  III.  20.  21. 
Liberalia,  festi  dies  H.  31.  _ 
Libertini,  militiae  ndseripti  Af.  19. 
Libo  C.  HI.  5.  16-  23.  24. 


y'“. 


INDEX. 


649  ' 


Liburnica  classis  C.  III.  S. 

Licinius  Damasippus  C.  II.  44. 

L.  Licinius  Squiilus  A.  52. 

Liglrius  Af.  64.  89.  [Loire. 

Liger  fluvius  III.  9.  VII.  5.  53.  Ia 
Lilium,  munimentum  VII.  73. 
Lilybaeam  prora.  Siciliae.  Af.  1.37. 
Limonum  VIII.  26.  in  Poitiers. 
Lingones  I.  26.  40.  IV.  10.  VI.  44. 
VII.  9.  circa  Langres. 

Liscus  I.  16.  17. 

Lissus  C-  III-  26.  urbs  Macedoniae, 
nunc  Alcssio. 

Litavicus  VII.  37  sqq.  54. 

Livineius  Regulus  Af.  89. 

Longinus  A.  48..’ 

Lucani  C.  I.  30. 

Lucanius  V.  35. 

L.  Luceius  C.  III.  18« 

Luceria  C.  I.  24.  urbs  Italiae,  nunc 
Luccra. 

Lucretius  Vespillo  C.  III.  7. 
Lucterius  Cadurcua  VII.  5.  VIII. 
Lugetorix  V.  22.  [30.  seq. 

Luna,  caussa  aestus  marini  IV-  29. 
ante  lunam  novam  Germani  non 
pugnant  I.  50. 

Lusitania  C.  I.  38.  A.  51. 

Lusitani  C.  I.  48.  H.  36. 

Lutetia  Parisiorum  VI.  8.  VII.  58. 
Lycomedes  A*  66. 

Macedones  in  exercitu  Pompeii  C. 
III.  4. 

Macedoniae  pars  libera  C.  111.34. 
Machinae  Alexandriae  A.  2. 
Magetobria  1.31.  vid.  Amagetobria, 
Cn.  Magius  Cremonensis  C.  1. 24. 26. 
Malaca  urbs  Hisp.  Baet.  nunc  Ma- 
laca A.  64. 

Malchus  Nabataeus  A.  1. 

Mandubii  VII.  68.78.  videAlexia. 
Mandubratius  V.  20. 

L.  Manilius  III.  20.  A.  53. 

L.  Manlius  C.  I.  24. 

C.  Marcellus  Vlll.53.  57.  C.  III.  5. 

M.  Marcellus  C.  I.  3'.  A.  59  sq. 
Marcius  Crispus  Af.  77. 

- Marcomanni  1. 51.  pop.  Germ.  Mar- 
ehiae.  Brandenb.  etSaxoniae  par- 
tem habitans. 

C.  Marius  I.  40.  Af.  82.  35. 
Marrucini  C.  I.  23.  II.  34.  pop.  Ital 
Mara  VI.  17. 


Marsi  C.  I.  15.26.  11.17.  pop. Ital. 
Massilienses  C.  I.  31  aqq.  56  tqq. 
C.  11.22.  Eorum  quindecimprimi 
C.  I.  33. 

Matisco  VIl.  90.  urbs  Gall.  Micon. 
Matrona  flumen  nunc  Marne,  1. 1. 
Mauri  equites  Af.  7. 

Mauritania  Af.  22.  C.  I.  6.  39. 

nune  Fcz  et  Marocco. 

Macaca  A-  66.  urbs  Cappadociae. 
Mediomatrici  IV.  10.  VII.  75.  Lo- 
tharingi. 

Medobrega  A-  48.  urbs  Lusitan. 
Mcldac  V.  5.  circa  Meaux. 
Melodunum  VII.  58.  circa  Melun. 
Menapii  II.  4.  III.  9.  10.  IV.  4.  6. 
II.  6.  in  Flandria  et  Brabantia 
habitabant. 

Menedemus,  Macedo  III.  44. 
Mercurius  Gallorum  VI.  17. 

L.  Mcrgilio  A.  55. 

M.  Messala  I.  2.  35.  cf.  Af.  28.  88. 
Messana  G.  II.  3.  III.  101. 

C.  Messius'  Af.  33. 

L.  Metellus  C.  I.  33.  [don. 

Metiosedum  VII.  58.61.  circa  Meu- 
Mctropolis,  nomen  proprium  urbis 

Thessaliae  C.  III.  80. 

M.  Mettius  I.  47.  53. 

Milo  C.  III.  21.  22. 

L.  Minacius  H.  19. 

Minerva  Gallorum  VI.  12.  Eius 
templum  C.  III.  105. 

L.  Minucius  Basilus  VL  29. 
Minucius  Rufus  C.  III.  7. 
Minucius  Silo  A.  52. 

Mithridates  Pergamenus  A.  26.  27. 
28.  Rex  Bospori  constituitur  78. 
Mona  insula  nunc  Man.  V.  13. 
Monomachia  H.  25. 

Morini  H.  4.  III.  9. 28.  IV.  22. 
Caesarem  oppugnant  IV.  37.  vin- 
cuntur I.  38.  Atrebatibus  attri- 
buuntur VII.  76.  ab  his  in  Britan- 
niam brevis  traieclus  IV.  20.  Circa 
Terrononne  en  Artois  et  Boulon- 
nois  habitabant. 

Moritasgus  V.  54. 

Mosa,  flumen  Belgii,  Maas  IV.  10. 
Mulieres  Germanicae  in  proeliis  I. 
50.  51.  Gallicae  VII.  48. 

L*  Munatius  Plancus  A.  52. 
Munda  urbs  Hisp.  nunc  Monds.  H. 

32.  33.  41.  campus  Mundensis  H 
27.  cf.  c.  36. 

Muri  Gallici  VII.  23. 

Musculus,  macliina  VII.  84.  C.  II 
C.  Mutius  Reginus  Af.  68.  [10 

Myoparo  A.  46. 

MytUeno  C.  III.  102. 

Nabataea  Arabiae  A.  1. 

Nannctes  III.  9.  circa  Nantes. 
Nantuatus  III.  1.  IV.  10.  ubi  potius 
Sarunctes  leges.  [bonne. 

Narbo,  urbs  III.  20.  VII.  7.  Nar- 
Li.  Nasidii  classis  Af.  61.  98.  C.  II. 
Nasua  Sucvus  I.  37.  [3.  7. 

Navale  certamen  Rom.etGall.  III. 
13.  Massil.  et  Caesar.  C.  II.  6. 
Vatinii  ot  Octavii  A.  46. 

Navium  Gallicarum  forma  III.  13 
Naupactus  C.  III.  3S.  Lcpanto  in 
Aetolia.  [Af.  2. 

Neapolis  Ital.  C.  III.  21.  Zeugitana 
Nemetes  I.  51.  circa  Spiram,  pop 
Gcrm.  [Arras. 

Nemetocenna  VIII.  46.  52.  fortasse 
Nero,  patcr  imperatoris  A.  25. 
Nervii  pop.  Belgii  in  Hennegau 
Tournai  usque  ad  mare.  II.  17. 
feroces  1.4.  Graece  nesciunf  V.  48. 
Ciceronem  obsident  atque  fugiunt 
V.42.  eorum  clientes  V.  39.  mores 
II.  15.  V.  51.  multitudo  V.42.  re 
bcllio.  II.  17.  18.  V.  39.  deditio 
II.  27.  VI.  3. 

Nicomedes  Bithynus  A.  66. 
Nicopolis  opp.  Armeniae  min.  A. 
Nili  aqua  turbida  A.  5.  [36. 

Nitiobriges  VII.  7.  31.  pop.  Gall. 
1’Agenois. 

Noctem  diei  praeponunt  Galli  in 
numerando  VI.  18. 

Noctes  in  Britannia  breves  V.  13. 
Nocturna  Gallorum  concilia  V.  53. 
Noreia  urbs  Germ.  I.  5. 

Noricus  agor  nunc  Tirol,  Salisbur- 
gum.  Stiria,  Carinthia.  1.  8.  Rex 
Noricus  C.  I.  18. 

Noviodunum  Suessionum,  Soisson 

11.  12.  Biturigum  nuncNcuvy  VII. 

12.  Aeduorum  VII.  55.  Ncvers. 
Nox  dierum  triginta  in  insulis  Bri- 

tann.  V.  13. 

Numcius  Helvetius  I.  7.  I 

umidae  sagittarii  II. 7.  in  Scipio- 1 


nis  exercitu  Af.  32.  Curionemfal- 
lunt  C.  II.  41.  celerrimi  Af.  69. 
equis  sine  frenis  utuntur  Af.  61. 
vincuntur  C.  II.  25.  38.  a Iuba  in 
crucem  tolluntur  Af.  66. 
Nymphaeum  C.  III.  26.  promontor. 
Macedoniae  in  confinibus  Illyrici. 
Obucula  A.  57. 

Ocelum  I.  10.  opp.  Alpinum  Gal- 
liae, nunc  Uxeau. 

M.  Octavius  Pnmpeianus  oppugna- 
tur C.  III.  9.  cum  Vatinio  proelia- 
tur A.  45.  46. 

Octodurus  vicus  III.  1.6.  op.  Hel- 
vet.  Martcnach. 

Octogesa  C.  I.  61.  opp.  Hisp.  nunc 
Mcquinenza. 

Ollovico,  Rex  NitiobrigUm  VII.31. 

M.  Opimius  C.  III.  38.  [V.  21." 

Oppidi  Britannici  ratio  et  ciodus 
Oppius.  Caesaris  legatus  Af.  68. 
Orchomenus  opp.  C.  III,  55. 

Orcinia  silva  VI.  24. 

Orgetorix  Helvetius  L 2.  3.  26. 
moritur  I.  4. 

Oricum  oppidum  Epiri  C,  III.  11. 

12.  78.  90.  VIII.  4.  40. 

Oscenses  C.  I.  60.  , s- 

Osismii  II.  34.  III.  9.  VU.  75.  ha- 
bitabant  Quimpcr  ctc. 

Otacilius  Crassus  C.  III.  28. 

Pacidius  Pornpcianus  A.  78. 

Paemani  II.  4.  circa Pamcnne  Gall. 
Pagi  Helvetiorum  1. 12.  Saevorum 
I*  12*  Tigurini  robur 

Palaepharsalica  victoria  A.  48. 

Palaeste  C.  III.  6. 

Palma  e pavimento  enata  C.  I II.  105. 
Paludamenti  color  VII.  88.  Af.  57. 
Paludes  Morinorum  IV.  38. 

Parada  urbs  Af.  87. 

Paraetonium  A.  8. 

Parisii  VI.  3.  1’Isle  de  Francc. 

Parthi  III.  31. 

Parthicum  bellum  molitur  Caesar 
VIII.  54.  [4i.  42. 

Parthini  pop.MacedoniaeC.  III.  11. 

Q.  Patisius  A.  34. 

L.  Paullus  VIII.  48. 

Pedites  Germani  inter  equitesproe- 
liantur  I.  48.  VII.  65.  cf.  VIII. 

19.  36.  Af.  69. 

Q.  Pedius XI.  2. 11.C.III.22.H.2. 
Peligni  C.  I.  15.  pop.  Italiae  iti 
Aprtttio. 

Pelles  pro  velis  III.  13.  pulles  ve- 
stitus Sucvorum  IV.  1.  VI.  21. 
Pelusium,  nunc  Bclbais,  ir.  Aegy- 
pto, adit  Pompeius  C.  III.  103. 
Capit  Mithridates  A.  26. 

Petra,  locus  Macedon.  C.  III.  42. 
M.  Petrcius,  Pompeianus  C.  I.  38. 
75.  76.  A.  19.  At.  Af.  91.  At. 

M.  Petreius  centurio  VII.  50. 
Petrocorii  VII.  75.  lc  Perigord. 

L.  Petrosidius  57.  37. 

Pharnacis  res  A.  34.  clades  A.  76. 
Pharsilus  urbs  Thessal.,  nunc  Far- 
sa. C.  III.  6. 

Pharus  C.  III.  112.  Pharitae  A.  14. 
17_.  Olim  insula  Aegypti.  Farion. 
Philippus  trib.  pl.  C.  I.  6. 

Philo  Pompeianus  H.  35. 

Picenus  ager  Italiae,  ubi  la  Marea 
d'Ancona.  C.  1.  12. 

Pictones  III.  11.  VIII.  26.  VII.  4. 

circa  Poitou. 

Pirustae  V.  I. 

Pisaurum  C.  I.  11. 12.  nuncPesaro, 
urbs  Umbriae  in  Italia. 

Piso  Aquitanus  IV.  12. 

L.  Piso  Censor  C.  I.  3. 

L.  Piso  1. 12. 

M.  Piso  I.  2.  35.  *• 

C.  Plaetorius  Rustiantis  Af.  96. 

L.  Plancus  C.  I.  40.  Af.  4. 

Pleumosii  V.  39. 

M.  Plotius  C.  III.  19. 

Plumbum  albae  Britanniae  V.  12. 
Pompeia  lex  de  ambitu  C.  III.  1. 
Pompeia,  filia  Pompeii  M.  Af.  35. 
Cn.  Pompeius  filius  C.  III.  40.  H. 

1.  sqq.  vincitur  H.  32. 

Cn.  Pompeius  Caesaris  amicus  VI. 

I.  Caesari  infestus  VIII.  53.  55.  C. 

I.  3.  adrogans  C.  I.  32.  44.  gratio- 
sus apud  senatum  C.  I.  14.  apud 
Hispanos  C.  II.  18.  exercitum  eogit 
C.  I.  3.  4.  5.  Dyrrhachio  excludi- 
tur C.  I.  42.  vrneitur  C.  III,  94. 

' eius  castra  expugnata  C.  III.  96. 
interficitur  C.  III.  104. 

Pompeius  Rufus  Af.  85. 

Q.  Pompeius  Niger  H.  25.  [36. 

Cn.  Pompeius,  Titurii  interpres  V. 


• EX. 

Sextus  Pompeias  H.  3.  4. 

M.  Pomponius  Caesarianus  C.  III 
101.  [C.  I.  53* 

Pons  in  Rheno  factus  IV.  17.  VI.  9.‘ 
Fontus,  regio  Asiae  ad  mare  Ruy j. 
num,  a Pharnace  occupatus  A.  41. 
a Caesare  recipitur  A.  77. 
Portenta  C.  III.  105. 

Portus  Iccius  IV.  25.  superior  IV. 
18.  ulterior  IV.  23. 

Postumiana  castra  H.  8.’ 

Pothinus,  procurator  Aegypti  C. 
Praeciani  III.  27.  fili.  10«. 

Preteus  C.  III.  35. 

Ptolemaei  patris  tcstamantumC.III, 
103.  108.  A.  33. 

Ptolemaeus  puer  et  Cleopatra  C.III. 
107.  a Caesare  tenetur  C.  III.  109. 
vincitur  A.  30.  occiditur  A.  31.  ad 
eum  Pompeius  fugit  C.  III.  103. 

T.  Pulcio  C.  III.  67. 

T.  Pulvio  V.  44. 

L.  Pupius  C.  1. 13. 

Putei  a Caesare  eflossi  A.  9. 
Pyrenaei  montes  1. 1. 

Pyrenaeus  saltus  C.  I.  37.  III.  19." 
Quadrigae  falcatae  Pharnacis  A.  75* 
Rabirius  Postumus  Af.  8. 

L.  Racilius  A.  52.  55. 

Rascipolis,  Pompeianac  factionis  C. 
Ravenna  C.  I.  5.  [III.  4. 

Rauraci  I.  5.  VI.  25.  VII.  75.  pop. 

Hclvet.  circa  Basilcam. 

T,  Rebilus  C.  II.  34. 

Reges  a sen.  Rom.  adpellati  I.  3. 
43.  C.  I.  4. 

Remi  s.  Rherni  II.  3.  eorum  cum 
Caesare  amicitia  V.  54.  VI.  4.  v II. 
63.  cf.  VIII.  12.  les  Rcmois  Gall. 
Rhedones  II.  34.  VII.  75.  circa 
Rcnncs  Gall. 

Rheni  fluvii  natura  IV.  10. 16-  ponte 
iunctus  IV.  17.  VI.  9. 

Rhodanus  1. 1.  le  lihflnc. 

Rhodia  classis  C.  III.  5.  A.  11. 

Ros  pellibus  excipitur  C.  III.  15. 
Roscillus  Allobrox  C.  III.  59. 

L.  Roscius,  legatus  V.  24.  58.  C.  I. 

L.  Rubrius  C.  I.  23.  [10. 

M.  Rufus  quaestor  C.  II.  23-  48. 
Ruspina  Af.  6.  33.  53. 

Ruteni  I.  45.  VII.  7.  75. 

Rutilius  Lupus  C.  I.  2. 

Q.  Sabinus  C.  III.  55. 

Sabis  flumen  Belgii,  Sambre.  II.  16. 
18.  [95.  Af.  48. 

Sabura,  dux  Iubae  C.  II.  38.  40. 
Sacerdotes  Galli  VI.  13. 

Sacrativir  C.  III.  71. 

Sadales  Thrax  C.  III.  4. 

Saguntum  urbsHisp.  nuncMorvic- 
dro  captum  H.  10. 

T.  Salienus  AT.  28.  54. 

Salinarum  stagnum  Af.  80. 

Salona  urbs  Dalmatiae.  C.III.8.  9. 
A.  43. 

C.  Sallustii  res  Af.  8.  34.  97. 
Salsum,  flumen  Hisp.  Baet.  Rio 
Salado.  H.  9. 

Salutatio  militaris  Af.  85. 
Samarobriva  V.24.  46.  53.  Amiens. 
Santones  1. 10.  III.  11.  inSaintonge. 
Sardinia  C.  I.  30.  [seff. 

Sarsura  oppidum  Af.  75.  nuncSur- 
C.  Sascrna  Af.  9.  10.  29. 

Saturnius  et  Gracchus  C.  I.  7 . 
Saxea  grando  Af.  47. 

Scaeva,  centurio  C.  III,  53. 

Scaldis  flumen  VI.  33.  Schelde, 
Scapula  seditiosus  H.  33. 

Scipio  vestitum  iussu  Iubae  mutat 
Af.  57.  Imperatorem  se  adpellatC. 
III.  31.  Af.  4.  Pompeio  favet  C.  III. 
4.  7.  82.  avarissimus  C.  III.  31.32. 
crudelis  Af.  46.  eius  copiae  A.  I. 
elephanti  condocefacti  A f.  27.  vi- 
ctoria Af.61.  fuga  C.  III.  37.  clades 
Af.  52.  mors  Af.  96. 

Scorpio,  machina  VII.  25.  Af.  31. 
Scribonius  Libo  C.  I.  26.  III. 5. 16. 
Scuta  c cortice  facta  C.  II.  33.  cae- 
lata H.  25. 

Sedulius  Lcmovix  VII.  88. 

Seduni  III.  1.  le  haut  Valais. 
Sedusii  17.  51.  pop.  Germaniae. 
Segni  VI.32.  pop. Belgii  circa  Cincy. 
Segonax  rex  V.  22. 

Segontiaci  V.  21. 

Segovia  Hispaniae  Baeticae  A.  57. 
Scgusiani  1.10.  VII.  64.  circa  Lyon. 
Senatus  Rom.  extra  urbem  C.  I.  6. 
in  Caesaris  potestatem  redigitur  C. 

Sf.,i®lu,'onsultura  contra  Caesarem 
VIII.  53.  54.  C.  I.  5.  7. 

Senones  V.  54.  56.  VI.  4. 


L.  Septimius  Pomp.  percussor  C. 
III.  104. 

Sequana  I.  1.  fluv.  Gall.  Scine. 
Sequani  I.  9.  31.  32.  33.35.  Germa- 
nos in  Galliam  invitant  VI.  12.  in 
la  Franchc  Comti. 

Serapion  Alexandrinus  C.  III.  109. 
Sergius  Galba  III.  1.  11.  VIII.  50. 
Q.  Sertorius  III.  23. 

L.  Sertorius  C.  I.  61. 

Servi  armantur  C.  I.  24.  manumit- 
tuntur, ut  arma  capiant  C.  III.  9. 
Servilis  tumultus  I.  40. 

Servilius  consul  C.  III.  21, 

Servius  Sulpicius  C.  II.  4. 

Scsuvii  11.34.  pop.  Gall.  circa  Scea. 
T.  Sextius  VI.  1.  VII.  49.  90. 
Sibuzates  III.  27.  pop.  Gall.  circa 
Buch.  [piuntur  C.  I.  30. 

Sicilia  et  Sardinia  a Caesare  reci- 
Srcoris  fluvius  Hisp.  Segre  C.  I.  40. 
48.  63. 

Sigambri  IV.  16.  18.  pop.  Germ. 
inter  fluvios  Sieg  ct  Lippe  et  Rhe- 
num, in  ducatu  Cliviae  etc. 
Signorum  militarium  conferendo- 
rum mos  Gallicus  VII.  2. 

M.  Silanus  VI.  1. 

Silicensc  flumen  Hisp.  Baet.  A.  57. 

Rio  de  las  Algamidas. 

T.  Sijius  III.  7. 

Sitius  Iubae  fines  invadit  Af.  36.  cf. 
48.  93  . 95. 

Soldurii  111,  22. 

Soricaria  H.  24. 

Soritia  H.  17. 

Sortes  mulierum  Gcrmanar,  L 50. 
Sotiates  III.  20.  21. 

Squillus  A.  55. 

L.  Staberius  C.  III.  12. 

Statius  Murcus  C.  III.  15. 

Stilus  coccus  in  munitione  Af.  31. 
Stimuli  in  munitione  VII.  73. 
Stipendium  duplex  bene  meritorum 
C.  III.  53. 

Stipendium  victis  imponitur  I.  44. 
Storiae  C.  II.  9. 

Suessiones  II.  3.  13.  VIIL  & le* 
Soissonnois. 

Suerorum  pagi  I.  37.  cf.  I.  51.  54» 
Rhenum  transire  volunt  1.37.  bel- 
licosi IU.  7.  IV.  1.  cf.  IV.  19. 
Sulcitanorum  mulcta  Af.  98. 


P.  Salli  C.  in.  SI. 

Salli  Faustus  Af.  87. 

Sulmonenses  C.  L 18. 

Sulpicius  legatus  Caesaris  C.  I.  74. 
Supplicatio  A V.  dierum  11. 35.  XX. 
dierum  IV.  38. 

Supplicii  more  Gallorum  VI.  16. 
Supplicum  ritus  A.  32. 

Surus  Aeduus  VIII.  45. 

£i.  Sylla  I.  21. 

Srriacae  res  Cicuris  A.  65. 
Tabulae  Graecae  Helvetior.  I.  29. 
Tabulae  novae  C.  III.  1.  29. 

Taleae  VII.  73.  [11. 18. 

Tamesis  fluvius  Brit.  Thcmse.  V. 
Tarbelli  IU.  27.  circa  Bavonne. 
Tarcondarius  Castor  C.  111.  4. 
Tarraconenses  C.  I.  60.  II.  21. 
Tarsus  Ciliciae  A.  66. 

Tarusates  III.  23.  27. 

Tasgetius  V.  25. 

Tauris  inq.  A.  44. 

Taurois  C.  II.  4. 

Taxi  arboris  venenum  VI.  31. 
Taximagulus  V.  22. 

Tectosagos  Volcae  VI.  24. 

Tegea  Af.  78. 

Tenchtheri  IV.  1. 

Tergestini  VIII.  24.  circa  Triest. 
T.  Terrasidius  III.  8. 

Testamenta  militaria  I.  39. 
Testamentum  Ptolemaei  Aeg.C.III. 

- 108.  A.  33. 

Tetrarchia  Deiotari  A.  78.  - 
Teutomatus  VII.  31.  46. 

Teutoni  1. 83.  40.  II.  4.  VII.  77. 
Thabenenses  Af.  77. 

Thapsus  urbs  Africae  marit.  Af.  28. 
44.  46.  79.  97.  i 

Thebae  Boeot.  C.  III.  S5. 
Theophanes  C.  III.  18. 

Thermus  praetor  C.  I.  12. 
Thessalia  C.  III.  36.  81. 

Thessali  in  copiis  Pomp.  C.  III.  5. 
T.  Thorius  A.  57.  [34. 

Thurii  C.  III.  21. 22.  pop.  Italiae 
Torre  Brodogneto. 

Tib.  Nero  A.  25. 

L.  Tiburtius  C.  III.  19. 

L. .  Ticida  Af.  44.  46. 

> Tigurinus  pagus  I.  12.  Zurich. 

M.  Tiro  Af.  54.  [93.  97. 

Tiidra  t.  Tisdrus  Af.  36.  76.  86. 


IX..  Titius  A.  57. 

Titurius  Sabinus  V.  33. 

Togata  Gallia  VIII.  24.  52. 

Tolosa  III.  20.  Toulouse. 

Tolosates  1.  10.  111.  20.  VII.  7. 

L.  Torquatus  C.  III.  11.  Af.  96. 
Torques  aureus,  praemium  H.  26. 
Tralles  C.  III.  105. 

Transrhenani  II.  35.  IV.  16. 

A.  Trebellius  H.  26. 

M.  Trebius  Gallus  III.  7. 

C.  Trebonius  legatus  V.  17.  24.  VI. 
40.  VII.  11.  81.  VIII.  46.  Procon. 
sui  A.  64.  Cf.  C.  I.  36.  III.  20.21. 
Treviri,  Trier,  1.87.  III.  12.  equi- 
tatu praestant  II.  24.  V.  3.  Germa- 
I nos  sollicitant  V.  2.  55.  feroces 
VIII.  25.  eorum  clades  VI.  8.  VII. 
63.  VIII.  45. 

C.  Triarius  C.  III.  5.  92. 

Triboci  *.  Tribuci  L 51*  TV.  10.  in 
Alsatia. 

Tribuni  cohortiam  C.  II.  20. 
Trinobantes  V.  20. 21.  in  Middlcsex. 
Tubero  C.  I.  81. 

Tulingi  1.5.  - ■' 

Tib.  Tullius  legatus  H.  17. 13. 
Turinum  C.  III.  21.  22. 

Torones  II.  35.  VII,  4.  75.  VIII. 
46.  in  Toih-ainc. 

Tuticanus  C.  III.  71. 

Vacca  urbs  Africae.  Af.  74.  ^ 

Vahalis  IV.  10.  Waal,  fluv.  Belgii. 
Valerius  C.  I.  30.  III.  53. 

Valerius  Praeconinus  III.  90. 

C.  Valerius  Caburus  I,  47.  VII.  65. 
C.  Valerius  Procillus  I.  19.47.  53. 
C.  Valerius  Placcus  I.  47. 

C-  Valerius  Donotaurua  VEL  65. 

A.  Valgius  H.  13. 

Vangiones  I.  51.  circa  Worms- 

L.  Varenus  V.  44. 

A.  Varro  C.  I.  38.  IL  19.  20. 

M.  Varro  II.  17. 

Varus  fluvius  C.  I.  86.  87.  Ie_Var. 
Q.  Varus  in  Africa  Af.  64.  eius  rrs 
cum  Iuba  C.  II.  34.  37.  44.  Af  63. 
8.  Quintilius  Varua  C.  L 23. 1 1 - *•» 
T.  Vasius  A.  52.  - [41.46. 

Vatinius,  VIII.  46.  C.  III.  *»•  A- 
Ubii  I.  54.  IV.  3.  16. 19.  VI-  9.  urca 
Colon.  Agripp.  (Colu) 

Ucubis  H.  7.  nuncLucabi. 

Vedcllacus  VII»  32» 

Q.  Velavius  III.  T.  r 

Velauni  VII.  75.  pop.  Gall.  Los 

Vellaunodunum  VII.  U.  Auxerrc 

Vcloca^sea  ll.  4.  8.  7.  vid.  Bello 

casses. 

Venetia  Gall. l o^*XTi  o ir,  VT1 

i.  jed.. 

Vercingetorix  VII.  4.  8.  i»- 

Vcrgasill annus  VII.  76.  83.  88 
Vergiliarum  sidus  AI.  47. 

C.  Vergilius  Thapso  praefectus  Af. 
28  79.  93» 

Vergobretus  magistratus  Aeduorum 
summus  1. 16.  • 

Veromandui  II.  4.  pop.  Gall-  m 
Vcrmandois. 

Vrcrtico  V.  45*  49. 

Vertiscus.  VIII.  12. 

Verudoctius  I.  7. 

Vesontio  I.  38.  Besancon. 

Vettones  C.  1.  38.  Extremadura 
Vexilli  proponendi  mos  ll./u. 
Vibo  C.  III.  101.  opp.  Italiae. 

Jj.  Vibullius  Rufus  C.  I- 15.  23-  34. 
Vienna  VII.  9.  urbs  Gall.  Narbon. 

Vienne  in  DaupliinA. 

Virdumarus  VII.  38.  40.  54.  63. 


Viridovix  III.  17. 

Ulcilles  Pompeianus  C.  I.  15. 

Ulia  oppidum  Hisp.  Baet.  nunc 
Monte  mayor.  A.  61.  H.  3. 

Unelli  II-  34.  HI.  7.  11.  17.  VII. 
75.  pop.  Gall.  Les  Cotentins. 
Vocates  III.  23.27.  pop. 

Vocio,  Noricorum  rex.  I.  53. 
Vocontii  I.  18.  pop.  Gall.  in  Dau- 

V^olcac  Arecomici  VII.  7.  C.  I.  35. 
Tectosages  VI.  24.  in  Langucdoc. 
C.  Volcatius  Tullus  VI. .29. 

C.  Voluscnus  III.  5.  IV.  21.  VIII. 
23.  48.  C.  III-  60. 

Vosegus  IV.  10. 

Ossuna. 

Urus,  fera  VI.  28. 

Usceta  Af-  89. 

Usipetes  IV.  1.16.  pop. 

Rhenum  inferiorem. 

Utica  C.  I*  31.  U*  24. 

87-  88.  Biscrte. 

Utrium  usus  in  bello  C. 
Uxellodunum,  oppiduw 
40.  43.  Fortasse  Issoudun. 

Uzita,  oppidum  Af-  41.  51-56.  58 
Zama  , oppidum  Af-  91-92.  nui 
Zamora. 

Zela  vel  Ziela 
Zetta  vel  Zeta 
maritima,  nunc 
Menzil* 

